
PREFAŢĂ 


În lumea întreagă se manifestă o sporire a interesului pentru ecologie 
ca urmare a evpansiumi nestăvilite a omenirii care amenință din ce în ce 
mai grav echilibrele biologice pe baza cărora dăinuie natura. Bogatu? cadru 
natural al țării noastre a stimulat o mișcare ecologică cu caractere propru care 
se dezvoltă în raport cu problemele evoluției social-economice a statului. Cunoștin- 
zele ecologice sînt propagate în învățămîntul universitar, dezbătute în conferinţe 
naționale şi simpozioane, prezentate în volume şi periodice de specialitate. Se 
organizează programe de cercetare ecologică, se instituționalizeară acțiunile de 
ocrotire a naturii, prolecția mediului înconjurător şi combaterea poluării. 

Deşi s-a acumulat astfel o abundentă informare bibliografică, pentru îndru- 
marea achivitătilor ecologice lipsea însă o caracterizare unitară a ecosistemelor 
fundameniale din țara noastră. Unui asemenea deziderat de sinteză încearcă 
să răspundă lucrarea de faţă, care reuneşte contribuțiile unui larg colectiv de 
autori spre a ne împărtăşi experiența dobândită în domeniul de specialitate al 
fiecărma. 

Examinarea cuprinsului evidențiază complexitatea aspectelor tratate şi coor- 
donarea lor reuşită. Primele capitole redau notiunile ecologice generale, din care 
desprindem ponderea crescîndă a relaţiilor de sinecologie și în cadrul lor, valoarea 
melodologică a conceptelor sistemice, care în alianță cu cibernetica au meritul 
de a demonstra coeziunea organizată a comunităților de vietuitoare şi interuie- 
pendenta lor ierarhică în nalură. Această ordonare în niveluri succesive de integrare 
garantează stabilitatea ecosistemelor şi posibilitatea de prognoză a evoluției lor 
în timp. 

Este velevată noțiunea de bioskenă, introdusă de un mare initiator al eco- 
logiei în România, prof. A. Popovici-Bâznoşanu, din necesitatea unei analize 
viguroase a compozitie: biotopilor. Privitor la dinamica ecosistemelor, este ju- 
dicios accentuată capacitatea lor de autoreglaj, sprijinit mai ales pe generalizarea 
lanțurilor trofice dintre producători, consumatori și mineralizatori, prin care se 
efectuează circuitul de materie și energie. 

Expunerea rezumativă a populării istorice a florei și faunei spațiului 
dacic este o prefaţare bine venită a studiului structurii actuale a diferitelor eco- 
sisteme. În raport cu răcirea progresivă a climei, caldă în terțiar și pînă la 

glaciațiile cuaternare, sint exemphficale relictele preglaciare subterane şi epigee, 
apoi identificate principalele refugii (medileranean, caucazian, sirian, uUSuric ) 
care au contribuit la repopularea posiglaciară a teritoriului nostru. Sînt sen- 
nalate relicte glaciare și se arală vechimea de la sfirșitul terhiarului a populări- 
lor marine și de apă dulce cu origini ponlo-caspice, Dunăreu inferioară fiind 
cel mai însemnat refugiu în timpul glaciahiilor. 

Dintre ecosistemele naturale, sînt studiate la început cele acvatice stălă- 
toare, reprezentate Brin lacuri, bălti, mlaștini, buzine termale și sărate, scoțin- 
du-se în evidenţă factorii abiotici, caracterele biocenozelor, structura functională 
şi dinamica fiecărui tip de ecosistem. Se subliniază interesul cunoaşterii mlaș- 
tinilor de turbă ca adăposturi ale plantelor relicte glaciare. Sint date caracleristi- 
cile complexului termal de lîngă Oradea, iar ca exemple de ape sărale, sînt 
prezentate Lacul Sărat de lingă Brăila şi Balta Albà din apropiere de Rîmnicul 
Săral. 


Privitor la apele curgătoare, sînt indicate însușirile lor fizico-chimice, udap- 
tările organismelor reofile, biocenozele diferitelor tipuri de izvoare, ale piraielor, 
zonarea biocenotică a riurilor cu referințe la cele montane (Moldova, Bistriţa, 
Cerna, , colinare (Siretul , de ses (Călmăjsiul sau care, ca Ialomita, străbat 
toate aceste forme de relief. Se trece apoi la caracterizarea cursului românesc 
al Dunării, a compoziției potamoplanctonului ei, a diversificării zoocenozelor 
bentonice după natura substratului și se adaugă zonarea ihliofaunci. 


Tralarea mediilor acvatice epigee se încheie cu un capitol despre Marea 
Neagră, a cărei originalitate hidrobiologică este explicată alit prin evoluția sa 
paleogeografică cit şi prin condițiile ecologice actuale, de care depind caracterele 
Planctonului şi etajarea ei bentomică. 

Ecosistemele terestre fac obiectul unei prezentări aprofundate privind trei 
categorii de formații spontane : păduri, tufărișuri și pajiști, a căror distribuţie 
geografică este determinată mai ales de altitudine şi climă. Sînt analizate suc- 
cesiv aspectele ecologice ale pădurilor de molid, de fag, de stejar şi de zăvoi (luncă), 
cu biocenozele proprii și lanțurile trofice legate de biomasă și necremasă, men- 
Honându-se și importanța social-economică a acestor ecosisteme. Se definește 
specificul tufărișurilor pitice alpine față de cele subalpine, iar în comparație cu 
Pajișiile de munte, se arată vesiringerea progresivă a pajiștilor xerofitice de 
stepă prin extinderea culturilor agricole. 


Mediul subteran se deosebește de domeniile ecologice tratate anterior deoa- 
rece, cu toate că întrunește ecosisteme atit terestre cît și acvatice, ele sînt lip- 
site de producători primari capabili să întrețină lanțurile trofice, care rămîn 
tributare factorilor sinlehzalori de la suprafață. Varietatea, uneori plină de 
piloresc, a habitatelor subterane și faunele relicte pe care le adăposlesc au 
justificat înălțarea studiului lor într-o știință, speologia, pe care Racoviţă a 
conceput-o  pluridisciplinară (1927) şi în care condilionarea istorică a 
biocenozelor apare mult mai pregnant decit în celelalte ramuri ale ecolo- 
giei. Dezvoltarea școlii speologice de la noi a mentinul acestă prioritate 
românească pe plan internațional şi astfel găsim «ici o substanțială dare 
de seamă a cunoștințelor biospeologice relative lu țara noastră. 


Seria atit de varială a ecosistemelor naturale din România se sfirșeşte cu 
descrierea Deltei Dunării, considerată ca un biom, complex ecologic care îi 
asigură o unicitate pe glot şi valoarea de cel mai important monument nalural 
al patriei noastre. Formată prin interacțiunea fluviului cu marea, depozitele 


aluvionare și veleaua ci hidrografică aut prileiuit întrepătrunderea fecundă a 

unor ecosisteme acvatice şi terestre, cu o evceplională productivitate a peștilor, 
păsărilor și a faunei lor nutritive. 

Ecosistemelor naturale sînt opuse ecosistemele antropizute, acval'ce cu şi 
terestre, făurite și întretinute de oameni, de la iazuri, lacuri de baraj, diferite 
terenuri agricole sau de alle culturi vegetale și pînă la uslumerănle umane n 
mediul rural și urban. Activitățile omeneşti provoacă nu numai o reducere pro- 
gresivă a ariei e-osistemelor nalurale, dar suprapopuiarea, industrializarea și 
eficienţa crescîndă a mijloacelor tehnice culminind cu energia nucleară, aduc 
amenintarea unei alterări nelimitate a echilibrelor din natură. 

Un documentul capilol al cărții inventariuză întregul spectru al acțiunilor 
umane asupra mediului înconjurător şi modalitățile poluării, cure sint apoi 
special reluate referitor la apele curgătoare. Este un eĘcelent material comple- 
mentar la capitolul final, dedicat educaţiei ecologice in vederea armonizării 
relațiilor dintre om şi biosferă. E punerea de moli. e a măsurilor internationale 
preconizate sub auspiciile UNESCO pentru ocrotirea naturii si încorporarea lor 
în programele de educahe sînt un îndemn de medilure rodnică şi concludentă. 

În considerarea relațiilor din biocenoze, s-ar putea atribui o dezvoltare 
mai corespunzătoare fenomenelor de simbioză şi paraziliSm, care în multe cazuri 
au incontestabile efecte limilative asupra populațiilor. Asemenea stări de fapt 
sint la baza principiului luptei biologice impotriva dăunălorilor şi contribuie 
la edificarea domeniului înterdisciplinal al parazitologici ecologice. 

Prin aprofundarea unor aspecte Jundumentale legale de realitățile naturii 
românești, această carte izvorilă din efortul sincer al unor încercaţi specialisti 
va îndeplini cu siguranță misiunea unui apreciat îndrumător în opera de iu- 
poașiere şi salvgardare a bogățiilor noastre naturale. 


Acad. prof. RADU CODREANU 


INTRODUCERE 


Definiția și obiectul ecologiei. Ecologia ca știință de sine stătătoare s-a 
format din necesitatea cunoașterii legităților ce dirijează fenomenele de or- 
ganizare, funcţionare și existenţă a lumii vii în strînsă interacțiune cu mediul 
lor de viaţă. Cercetările întreprinse au arătat că această interacțiune nu este 
haotică, nu reprezintă o aglomerare întîmplătoare de organisme, ci se află 
în strictă organizare şi funcţionare. Pînă să se ajungă la această concluzie 
a fost nevoie de multă muncă, de cercetare și interpretare a rezultatelor. Cel 
care introduce termenul de ecologie în știință este Ernst Haeckel 
(1866). El definește ecologia ca „ytiintă a economiei animalelor“ scoţind în 
evidenţă relațiile animalelor atît cu mediul anorganic cît și cu cel organic 
în care intervine „lupta pentru existență“. Mai tirziu acest concept a fost 
extins și asupra plantelor. Investigațiile științifice ulterioare au lărgit sfera 
ecologiei și au creat puncte de vedere diferite privind abordarea problemelor 
de ecologie. Ele au condus la progresul ştiinţei, al ecologiei în general. 

In cercetarea ecologică unii oameni de știință (Du Rietz, 1921; 
Braun-Blanquet, 1928, 1950 ș.a.) consideră că problemele de ecologie 
se referă numai la studiul condiţiilor de mediu și al factorilor ecologici, alții 
privesc ecologia numai ca studiul adaptărilor morfologice, făcînd pe această 
bază interpretări (D. hkaşkarov, 1933, 1945; G. Poplasvskaia, 
1935, 1948: A. Sennikov, 1950; B. Keller, 1951; O. Stocker, 
1957 ș.a.). Problema studiului ecologic s-a extins însă asupra întregii naturi. 
Sînt studiate nu numai adaptările organismelor ci şi sistemul lor de organi- 
zare în populații, în biocenoze, al interacțiunii populațiilor în cadrul bio- 
cenozci și al acesteia cu mediul, interacţiune care constă într-un schimb per- 
manent de energie și materie. Biocenoza ocupă un anumit biotop și formează 
împreună cu elo unitate indisolubilă numită ecosistem. Avînd în vedere aceste 
consideraţii ecologia poate fi definită ca ştiinţă a ecosistemelor (E. Odum, 
1971; H. Walter, 1977; N. Doniţă şi colab., 1977). Sub acest aspect 
este abordată în prezent ecolegia ca știință de cei mai numeroși autori (G. 
Clark, 1959; W. Tischier, 1960; P. Duvigneaud, 1974; 
R.Dajoz, 1975; N. Botnariuc, 1974, 1976; B. Stugren, 1975 etc.) 

În România problemele de ecolcgic aplicată au fost promovate de 
către Grigore Antipa, A. P. Bâznoşanu, E. G. Racoviţă și 
Al. Borza, care s-au ocupat de cercetarea comunităţilor de organisme 
acvatice din Marea Neagră, Deltă, lunca inundabilă a Dunării și din alte medii 
de viață. Fundamentarea teoretică și practică a ecologici moderne românești 
bazată pe concepția sistemică, a fost făcută deNicolae Botnariuc. În 

prezent activitatea de cercetare ecologică a devenit o preocupare de prim 
ordin în numeroase institute și stațiuni de profil teoretic şi aplicativ. Se fac 
ample și complexe invest:gaţii asupra ecosistemelor naturale și antropizate 
din domeniul acvatic, terestru și subteran. Rezultatele cercetărilor apar în 
diferite publicaţii cu circulaţie internațională și sînt unanim apreciate de 
specialiștii din ţara şi de peste hotare. 

Diviziunile ecologiei. Preocupările oamenilor de știință de a cerceta 
natura sub cele mai variate aspecte, au dus, ca și în alte ramuri ale bio- 
logiei la apariția unor subdiviziuni. Pe baza criteriului taxonomic se poate 
spune că există o ecologie animală, una vegetală şi una a microorganismelor. 
În cadrul acestor ecolcgii apar subdiviziuni, în care se face ecologia unor 
anumite grupe taxonomice. După mediul de viață în care trăiesc organismele, 
ecologia se poate împărți în ecologie acvatică şi ecologie terestră. Ecologia ac- 
vatică la rîndul ei sc subimparte în ecologie marină şi ecologia apelor conti- 
mentale (limnologie). Ecologia terestră poate fi şi ea defalcată în ecologie 
forestieră (a pădurilor), ecologia stepelor, ecologia deșerturilor etc. Dacă se 
pune la bază modul de organizare a materiei vii, ecologia se divide în aule- 
cologie și sinecologie. Autecologia se ocupă cu studiul caracteristicilor ecolo- 
gice ale unci anumite specii bine determinate, evidenţiindu-se adaptările 
sale la acțiunea factorilor mediului abiotic şi biotic. Sinecologia se ocupă cu 
studiul raporturilor de conviețuire ale indivizilor, în cadrul unei populații 
și cu studiul raporturilor dintre diferite populaţii în cadrul biocenozei ți- 
nîndu-se permanent seamă de interacţiunea lor cu condiţiile mediului abiotic, 
de producție şi productivitate. 

Ecologiile menţionate diferă între ele „prin metodolcgia de lucru și 
prin aspectele asupra cărora se pune accent în cercetare“, in esență ca ră- 
mâînînd o singură știință (N. Doniţă şi colab. 1977). 

Importanța cunoașterii problemelor de ecologie. În zilele noastre nai 
mult ca oricind, omul este preocupat de dezvoltarea și perfecţionarea mij- 
loacelor de trai. Modernizarea vieţii presupune ridicarea gradului de indus- 
trializare, de mecanizare, de chimizare. În activitatea lui, omul intervine 
asupra naturii din care face parte modificînd-o. Ecosistemele naturale cum 
sînt pădurile, stepa, tundra, tundra alpină, lacurile, bălțile, mlaștinile, apele 
curgătoare, mările și oceanele etc. sînt în permanenţă explorate şi influențate 
de om prin activitatea sa. Ecosistemele create de om cum sînt culturile agricole, 
iazurile, eleștecle, lacurile de baraj etc. de multe ori au influență asupra 
ecosistemelor naturale din jur. Ecologici ca știință îi revine rolul și sarcina 
de a studia nu numai structura și funcția ecosistemelor ci de a acţiona pe 
toate căile pentru menţinerea purității și funcţionalităţii lor. In acest sens 
„ecologia, prin răspunderea ce-i revine, poale fi considerată o stiintă a pru- 
dentei“ (C.V. Oprea, N. Lupei, 1075). De aceea problemele de ecologie 
se impun a fi cunoscute de toți. Pentru a realiza această prudență trebuie 
cunoscute și aplicate legile naturii, regulile de protecție a naturii. Neres- 
pectarea legităţilor ei duce la adevărate dezastre ecologice de la care omul 
nu poate face excepție. 

1. MODALITĂŢI DE ABORDARE A PROBLEMELOR 
DE ECOLOGIE 


Prezentate succint, principalele metode folosite în cercetările ecologice sînt: 

Metoda analitică sau carteziană este metoda ştiinţifică de cercetare a 
naturii care constă în analiza cît mai profundă și corectă a structurilor și 
mecanismelor diferitelor procese biologice. Este numită și reducționistă, deoa- 
rece, în esență reduce însușirile întregului la însușirile părților lui componente. 

Metoda istorică (compoziţionistă, sintetică) apare odată cu concepția) 
da'winistă şi este specifică biologici generale. Singură nu poate fi folosită; 
trebuic îmbinată, completată cu metoda analitică. Metoda istorică priveşte 
fiecare fenomen, proces biologic, ca rezultat și în același timp ca un moment 
al unui îndelungat proces de evoluție. Aceste două metode nu se exclud; 
cle trebuiesc arlicate concomitent. 

Metodele statistice şi de reprezentare grafică (ciclograme, histograme) 
sînt un instrument de lucru curent în ecologie. Se bazează pe prelucrarea 
datelor primare, permit o sinteză a observaţiilor de teren și laborator și în 
acelaşi timp orientează asupra semnificației biologice a unor fenomene și 
procese ecologice. 

Modelarea matematică permite exprimarea cantitativă a elementelor 
și relaţiilor unui ecosistem, în scopul de a face prcgnoze; stabileşte relaţiile 
cantitative între parametrii unui ecosistem, reliefind modalităţile optime 
de exploatare fără a dercgla domeniul de stabilitate al echilibrului unui eco- 
sistem dat. Deci, modelarea matematică ne sugerează găsirea modalităților 
optime de exploatare a unui ecosistem fără a-l dezechihbra, de a-l scoate din 
domeniul său de stabilitate. 

Metoda sistemică completează celelalte metode şi pornește de la studiul 
organizării sistemice a materiei vii, ţinînd scama de poziția sistemului dat 
în ierarhia sistemică, introduce noi puncte de vedere și procedează concret 
și cantitativ la stabilirea însuşirilor fiecărei categorii de sistem contribuind 
la delimitarea și precizarea leg lor fiecărui nivel de organizare a materiei vii, 
a relaţiilor dintre sisteme, a rolului fiecărui sistem, a deslușirii mecanismelor 
ce stau la baza evoluţiei corelate a sistemelor biologice. Se deschid astfel 
noi orizonturi și posibilități de abordare a studiului ecologic al organizării 
biocenozelor și al relațiilor dintre specii, mai ales sub aspectul rolului lor 
în circuitul material și al ene:g.ei din ecosistem. Se lămuresc căile principale 
de evoluție ale ecosistemelor și mecanismelor de reglare a stării biocenozelor. 

Pornind de pe aceste poziţii, metoda sistemică explică fenomenele de 
la un nivel dat prin fenomenele și legile nivelului superior, ținînd seama în 
același timp de specificul sistemului biologic dat. 

În folosirea metodei sistemice o importanță deosebită are cunoașterea 
nivelurilor de integrare și organizare a materiei vii. lerarhia este o trăsătură 
importantă a organizării materiei. Întreaga natură este organizată în sisteme 
de diferite ordine și diferite grade de complexitate. Sistemele, atît cele anor- 
ganice cît şi cele biologice, nu sînt izolate unele de altele, ele se află în di- 
ferite interrelații, constituind succesiuni de subsisteme și sisteme, deci o 
ierarhie a sistemelor. În diferite cărţi, diferiți autori folosesc ca sinonime 
noțiunile de organizare și integrare, care nu sînt echivalente între ele, dar 
sînt dependente una de alta. 

Organizarea, respectiv complexitatea și modul de asamblare structurală 
și funcţională a ființelor duce la conservarea lor ca întreg și la îndeplinirea 
funcțiilor lor. Întregul constă din numeroase elemente identice sau neiden- 
tice aflate în interacțiune sau în conexiune (de diferite naturi) care fac ca 
sistemul să se comporte ca un întreg, ca un tot față de sistemele încon- 
jurătoare. 

Sistemele deschise se află în schimb permanent de substanţe și energie 
cu mediul ambiant. În această categorie sînt cuprinse atît sistemele lipsite 
de viață cît și sistemele biologice. Schimburile materiale și energetice cu 
mediul asigură condiția esenţială a existenţei și dezvoltării sistemelor bio- 
logice. Încorporînd în permanenţă din mediu substanţă și energie, sistemele 
biologice realizează o tendință generală de micșorare a entropiei *, determi- 
nînd comportarea antientropică ** a lor deci acumularea de negentropie. 
În raport cu sistemele deschise nevii, sistemele biologice nu ajung la un echi- 
libru termodinamic ci la o stare de echilibru dinamic, adică la o menținere 
a organizării şi funcționării care le asigură dezvoltarea, evoluţia, prin schimbul 
permanent de substanţă și energie cu mediul. 

Noţiunea de nivel de integrare reprezintă totalitatea sistemelor ierar- 
hizate (nevii și vii) cuprinse în alcătuirea unui sistem dat, indiferent de gradul 
lui de complexitate. 

Șirul ierarhic al sistemelor integrate în interiorul unui organism repre- 
zintă ierarhia morfofiziologică sau individuală. 

Noţiunca de nivel de organizare a materici vii cuprinde numai sistemele 
biologice şi reprezintă forme diferite prin care se manifestă mișcarea biologică. 

Nivelul de organizare reprezintă un ansamblu de sisteme biologice echi- 
valente (structural și funcțional), cu caracter de universalitate, care cuprind 
la fiecare nivel, întreaga materie vie. Cunoașterea nivelelor de organizare a 
materiei vii, îndeosebi a formelor supraindividuale, reprezintă obiectul eco- 
logiei deoarece fiecare nivel are un specific calitativ, contradicții caracteristice, 
legi particulare și anumite corelaţii cu nivelele superioare și inferioare. 

Astăzi sînt acceptate cinci niveluri de organizare a materiei vii, dar 
numai la trei sînt cunoscute legile care le controlează şi coordonează orga- 
nizarea structurală și funcțională. Astfel există: 

— sisteme de nivel individual, avind ca unitate reprezentativă indivizii 
biologici (indiferent de treapta lor de evoluţie); 

—sisteme de nivelul populației (speciei) în care unitatea o reprezintă 
populația izolată sau un grup de populaţii, respectiv specia; 


* entropie (gr. entropia = confuzie). Noţiune prin care se defineşte gradul de dercrgani- 
zare din cadrul sistemelor. 
** antientropie = noțiune opusă celei de entropic. 

— sisteme de nivel biocenotic în care unitatea o reprezintă biocenoza 
concretă. Rămîne deschisă problema existenţei unor niveluri de organizare 
în sensul definit mai sus, situate între biocenoză și biosferă, încă neclarificată ; 

— sisteme de nivelul formatiunii în care unitatea o reprezintă fauna şi 
flora unor regiuni biogeografice relativ unitare (biom). 

Pînă în prezent natura corelațiilor dintre biocenozele componente ale 
biomilor, specificul lor, modul și gradul de realizare a însușirilor generale 
ale sistemelor biologice fiind prea puţin cunoscute nu este clar dacă putem 
considera complexele de ecosisteme denumite biomi ca reprezentînd sau nu 
un nivel de organizare a materiei vii. Același lucru este valabil și pentru 
nivelul următor. 

— nivelul biosferei care are ca unitate totalitatea organismelor vegetale 
și animale de pe planetă, inclusiv mediul lor de viaţă. 

Sistemele biologice de diferite niveluri au cîteva însușiri generale: carac- 
terul informaţional, istoric, integralitatea, programul, echilibrul dinamic, 
eterogenitatea internă și autoreglarea care la fiecare nivel se realizează în 
mod diferit, specific. 

Evoluţia sistemelor biologice de toate nivelurile de organizare atît din 
punct de vedere structural cît și funcţional, este divergentă și progresivă, 
jar din punct de vedere energetic au un comportament antientropic. 

Aplicarea metodei și gîndirii sistemice a deschis noi perspective de 
dezvoltare pe plan teoretic și aplicativ în toate disciplinele biologice. 

Rezultate dintre cele mai semnificative au fost obținute în domeniul 
ecologici, unde spiritul concepţiei sistemice a pătruns în modul de tratare a 
ecologiei populațiilor, a ecosistemelor. Tot în acest domeniu de mare activi- 
tate concepția şi metoda sistemică s-au transformat într-un adevărat instru- 
ment de lucru, permițind modelarea cibernetică a sistemelor ecologice şi 
în felul acesta, oferind o bază riguros științifică amenajării teritoriilor, pro- 
ducției, productivităţii şi exploatării ecosistemelor. 

Studiul cantitativ al populațiilor componente ale biocenozei cu rol ho- 
tărîtor în transferul de materie şi energie este necesar a fi elaborat de pe 
poziţia sistemică care dezvăluie adevărata lor semnificaţie biologică, reflectă 
evoluția, adaptarea populațiilor la condițiile de mediu date. 

n concluzie, metoda sistemică, metodă statistică riguroasă și modelarea 
matematică reprezintă calea pe care se dezvoltă ecologia modernă. 


2. ECOSISTEMUL, UNITATE FUNDAMENTALĂ 
STRUCTURALĂ ȘI FUNCȚIONALĂ A BIOSFEREI 


2.1. COMPONENTELE ECOSISTEMULUI 
2.1.1. BIOTOPUL 


Biotopul reprezintă un teritoriu al suprafeţei pămîntului (apă, cîmpic, 
deal, munte) cu anumite condiții (climatice, compoziție chimică) asigurînd 
toate cerinţele de bază ca loc de trai pentru organisme. Structura biotopului 
implică cantitatea, calitatea, distribuția și spațiu, variaţia în timp a diferi- 
ţilor factori abiotici: geologici, fizici, chimici și mecanici. 

Termenul de biotop a fost definit în mod diferit de autori. După Dahl 
biotopul este „locul vieții“, aceasta însemnînd un loc în care pot trăi orga- 
nismele sau în care animalele și plantele găsesc anumite posibilități de exis- 
tență. Cué not (1936) consideră că biotopul este „faciesul, mediul definit, 
ambianța unei specii; o mare, un deșert sînt biotopi“. Hesse (1924) folo- 
sește în afară de termenul biotop, încă două unități ecologice: biochore locul 
vieții și Biociclu (domeniul vieții). În mod curent ecologii desemnează mediile 
de viață prin termeni, domeniu și biotop. 

În general autorii citați înţeleg prin termenul de biotop spații în care 
trăiesc asociaţii de organisme fără să ţină seama de mărime, origine sau 
dacă condiţiile de viaţă sînt uniforme sau neuniforme pe suprafața biotopului. 

Încă din anul 1936 Popovici Bâznoşanu propune ca biotopul 
să se definească: mediul cu condiţii variate de viață pe toată întinderea lui 
iar prin bioshenă să se înţeleagă mediul cu condiţii uniforme de viață. El 
precizează și alte unități ecologice. Astfel, consideră că orice individ al 
unci populaţii (specii) este un mediu de viaţă pentru că poate găzdui pe supra- 
fața și în interiorul lui alte fiinţe ce trăiesc ca paraziți, comensali, simbionți 
sau toleranţi. Astfel de indivizi îi denumește bionți și în acest caz arborele 
nu mai poate fi socotit biotop, ci biont care cuprinde mai multe bioskene. 

Corpul unui biont animal sau vegetal poate fi situat în unul sau mai 
multe medii. Cînd corpul biontului este situat într-un singur mediu, se nu- 
meşte biont monomedial (afidele radicicole, nematozii tereștri, majoritatea 
peștilor). Cînd corpul unui biont este situat în două medii se numește bront 
bimedial (arborii, buruicnile, lintița, viermii tubificizi). 

Sînt unele plante ai căror bionţi trăiesc în trei medii și care au fost nu- 
miţi trimediali. Exemplu: trestia, nufărul. Aceste plante au o parte a corpului 
în nămol (substrat), o parte în apă iar altă parte în mediul aerian. În afara 
mediilor vizibile cu ochiul liber, există medii care nu se pot vedea decit 

cu microscopul. Pe acestea le-a denumit microbioskene. Sint citate numeroase 
exemple: criptele din aparatul vegetativ de Azo//a, în care este găzduită 
alga Anabaena; celulele glandelor salivare de Anopheles în care trăiesc spo- 
rozoizi ; Ieliozoarele, Radiolarii și Ciliatele în care sînt găzduite Zoochlorele 
sau Zooxantele. 

În acest context, pășunca ceste privită ca un complex de biotopi: biotopul 
piatră, mușuroi de cîrtiţă, furnicarul de Lasius etc. fiecare cu bioskenele și 
microbioskenele lor. 

Un complex de biotopi este și pădurea în care găsim următorii biotopi: 

— bușteanul cu bioskenele: suprafața scoarței, dedesubtul scoarței, gău- 
rile din lemn, putregaiul etc.; 

— frunzarul cu bioskenele: litiera (așternutul de frunze uscate de pe 
parterul pădurii) și mranița de pădure; 

— furnicarul de Formica rufa cu trei bioskenc: domul, galeriile și dru- 
murile de furnici. 

Biotopii pot aveca întinderi mari (zăpada, ghețarul etc.) sau întinderi 
mici (mușuroiul de cîrtiță, furnicarul, termitiera etc.). Și bioskenele pot avea 
întinderi mari (apa freatică, apa capilară, din sol etc.) sau întinderi mici (pata 
verde de pe un zid umed). 

Dintre biotopii principali, ce se află pe globul terestru lipsesc în România: 
ghețarii, gheizerele, vulcanii în activitate și deșertul. 

Unii biotopi sînt temporari; fie că apar și dispar cu alternanţele de sezon 
(bălțile temporare, zăpada, gheața, lacului), fie că dispar prin transformare, 
cum este cazul unor bălți care prin colmatare devin mlaștini. 

Și unele bioskenc sînt temporare, fie că pier fără a mai reveni (petele 
verzi de pe ziduri cînd se usucă), fie că apar şi dispar în mod alternativ 
după ploi şi secetă (detritusul din jgheabul caselor). Tot bioskenă temporară 
este spuma ce se formează pe litoralul apelor marine sau curgătoare în 
care întîlnim specii de diptere. 

Duna este un biotop propriu-zis; ea prezintă condiţii de viaţă deosebite, 
la suprafața și în interiorul nisipului. Pe suprafață se găsesc capcane de leul 
furnicilor, furnici, alga Nostoc etc. În interiorul nisipului se găsesc cuiburi 
de viespi prădătoare și de alte animale. Biotopul din dună este format deci 
din două bioskene. 


Stânca este şi ea un biotop cu trei bioskene, în care condițiile de viață 
sînt diferite: peretele stîncii cu lumină și căldură de la soare; excavaţiile de 
pe peretele stîncii în care se află detritus; fisurile stîncii cu lipsă de lumină 
Şi oarecare umiditate. Pe bioskena peretelui stîncii, se fixează licheni și mușchi, 
se deplasează gasteropode din genurile Campylaea, Clausilia, păianjeni 
falangizi etc.; în detritusul din excavaţiile stîncii se fixează unele specii de 
plante printre care saxifrage, campanule și altele, iar în fisurile stîncii, se 
întîlnesc populații foarte variate de alge unicelulare, insecte, miriapode, 
păianjeni ctc. 

Pe o pășune sc pot întîlni următoarele medii de viaţă: 

— pe o piatră, pe a cărei faţă cu lumină și căldură soresc muște, fluturi 
și chiar șopirle, se fixează licheni; pe fața de dedesubt a aceleiași pietre, 
cu puțină lumină, dar cu umiditate mare, se pot găsi diferite specii de ani- 
male printre care crustacei tereștri, limacși, miriapode, proture ș.a. Piatra, 
prin urmare este un biotop cu două bioskenc; 


— un mușuroi de cîrtiță este tot un biotop cu două bioskene: prima 
bioskenă o reprezintă domnul de țărînă, sorit și încălzit, pe care se pot găsi 

colcoptere, larve de diptere iar a doua bioskenă corespunde galeriilor din 
sol în care se mișcă stafilini și alte insecte, rîme ctc. 

Mediile ecologice din România pot fi grupate în următoarele șapte bro- 
domenii: atmosfera, hidrosfera, apa îngheţată, litosfera, vegetația, bionţii, 
construcțiile făcute de om. 

În studiul unui biotop nu este suficient să cunoaştem valoarea factorilor 
abiotici ci şi alte aspecte ale lor. De exemplu, cum variază valorile lor, în 
timp și spaţiu în diferite puncte ale ecosistemului, ci nefiind uniformi. Se 
determină astfel gradienţii. Factorii abiotici nu acţionează independent ci 
corelați, de accea se studiază şi legăturile dintre ei. 

Analizînd un biotop putem distinge cîteva componente majore: 

a) Substratul geologic care, ca factor ecologic, are adesea o influență 
hotăritoare asupra structurii și funcționării ecosistemului. 

b) Factorii geografici: 

-— poziția geografică în cadrul marilor unități de relief; 

— poziţia geografică locală (și relaţiile cu alte sisteme apropiate); 

— expoziţia (cantitatea de lumină pe care o primeşte); 

—- morfometria (dimensiuni longitudinale, transversale, suprafaţă, în 
cazul biotopului terestru; suprafața, lungimea, lățimea și adîncimea, în 
cazul biotopului acvatic). 

c) Condiţiile climatice: 

-- factorii fizici. 

Principalii factori fizici ce influențează organismele sînt: temperatura, 
umiditatea, lumina (cantitatea și calitatea), vîntul, altitudinea. 

d) Factorii chimici (respectiv chimismul atmosferei, hidrosferei şi lito- 
sferci). 

Liebig a enunțat legea minimului, în care arată că atunci cînd un 
element chimic scade sub o anumită limită, o specie nu se mai dezvoltă. 
Blackman lărgeşte conţinutul legii de mai sus sub denumirea de „legea 
factorilor limitanţi“. Astfel, o specie poate să nu se dezvolte, nu numai atunci 
cînd factorul se află într-o mică cantitate, ci şi atunci cînd un element chi- 
mic, respectiv o substanţă, atinge un prag maxim. 

Limitele unui factor abiotic între care se dezvoltă o specie se numesc 
limile de toleranţă. Între valorile minime și maxime se situează o zonă de 
valori optime în care o specie își desfășoară existența cu minimum de cheltu- 
ieli materiale și energetice. Limitele de toleranță nu reprezintă o însușire 
a unei populaţii (specii), ci pot varia la aceeași specie de la un loc la altul 
și în diferite perioade de existență a specici. 

Valenta ecologică poate fi definită prin capacitatea unor populaţii, apar- 
ținînd unor specii, de a suporta condiţii ecologice mai mult sau mai puțin 
diferite. Astfel, unele specii pot suporta o mică variaţie a factorilor abiotici, 
deci au o valență mică și se numesc specii stenoice. Exemlpu: stenoterme, 
stenohaline, stenobate. 

Speciile stenoterme suportă o mică variație a temperaturii, speciile 
stenohaline suportă o mică variaţie a salinităţii, iar cele stenobate o mică 
variație a presiunii. 

Speciile care suportă variații mari ale factorilor abiotici se numesc specii 
eurioice. Exemplu: euriterme, eurihaline, euribate. 


Prin cunoașterea biodomeniilor, a biotopilor și a bioskenelor, biologii 
și toți cei care vor să pătrundă în tainele naturii, pot înţelege mai uşor legă- 
tura ce există între mediul abiotic și prezența unor anumite populații (specii). 

Ei pot descoperi speciile caracteristice bioskenelor și înţelege că prezenţa 
acestor specii este condiționată în bună parte de un complex de factori a- 
biotici. 


2.1.2. BIOCENOZA 


Termenul de biocenoză a fost formulat în 1877 de K. Möbius în 
urma studiilor efectuate asupra bancurilor de stridii din Marea Nordului, 
desemnînd prin aceasta „o comunitate în care totalitatea de specii și indivizi 
este limitată şi selectată sub actiunea conditiilor medii externe de viață“. 

Unii cercetători au încercat să delimiteze în cadrul biocenozei cîteva 
componente și anume: fitocenoza (comunitatea plantelor), zoocenoza (comu- 
nitatea animalelor), microbiocenoza (comunitatea microorganismelor) şi para- 
zitocenoza (comunitatea paraziților). Majoritatea ecologilor însă tratează 
biocenoza ca unitate, întreg. 

E. P. Odum (1971) arată că „biocenoza este un ansamblu de populații 
ce trăiesc pe un teritoriu sau habitat fizic determinat, este o unitate organizată 
în aşa măsură încît are caracteristici în plus fată de cele ale componenților 
săi individuali şi populaționali și funcționează ca o unitate prin transformări 
metabolice complete. 

Noi considerăm că cea mai bună definiţie, privită prin prisma concepției 
sistemice, este dată de N. Botnariuc (1976) care caracterizează bio- 
cenoza ca fiind „un sistem supraindividual, alcătuit din populații legate teri- 
torial (deci simpatrice) și interdependente functional ; interdependenta populatii- 
lor este rezultatul evoluției lor în comun şi deci al adaptării lor reciproce și ea 
determină caracterul organizal al biocenozei; interdependenta funcțională este 
cauza, dar totodată şi efectul acumulării, transformării și transferului de sub- 
stanță, energie şi informaţie în cadrul sistemului biocenotic; aceste procese deter- 
mină dezvoltatea diversității, eterogenităhi interne, a integralității și a celor- 
lalte însușiri de sistem ale biocenozelor, precum și faptul că, în ierarhia niveluri- 
lor de organizare a materiei vii, biocenoza reprezintă primul nivel la care apare- 
însușirea productivității biologice“. 

Ca orice sistem organizat, biocenoza are o anumită structură care înde- 
plineşte anumite funcţii. Deoarece biocenoza este indispensabil legată de 
biotopul ei, structura și funcţiile ei sînt integrate în structura și funcţiile 
ecosistemului ca întreg. Deci biocenoza împreună cu biotopul, alcătuiesc un 
ecosistem (un sistem ecologic). 

Un prim element ce trebuie stabilit în structura unei biocenoze este 
lista completă a speciilor ce intră în alcătuirea ci. Din această listă pe ecolog 
îl interesează speciile de masă (speciile comune) care prin biomasa vie joacă 
un rol important în transferul de materie și energie în ecosistem. 

Al doilea element ce intră în studiul biocenozei îl reprezintă functiile 
fiecărei populații. Din punct de vedere funcţional biocenoza impune, în mod 
necesar, existența a trei grupe de organisme: producători, consumatori, des- 
compunători sau reducători. 

Corelaţiile, legăturile dintre speciile unei biocenoze sînt multiple și foarte 
complexe, dar cele mai importante sînt cele trofice, adică legăturile de nu- 
triție. Aceste relații se pot înfățișa sub forma unei piramide trofice care 
poate fi exprimată numeric, ca biomasă sau energetic. În această piramidă 
fiecare treaptă (fiecare nivel trofic) este controlată de alte trepte şi la rîndul 
ei, contribuie la controlul celorlalte trepte. Organismele aparţinînd nivelu- 


21 


rilor trofice diferite sînt legate între ele prin legături de nutriţie, alcătuind 
ceea ce numim lanţuri trofice care la rîndul lor compun ciclun trofice, res- 
pectiv reţele trofice. 

Metodologia cercetării biocenozei. Metodele de prelucrare a probelor 
diferă de la un ecosistem la altul, iar ecologul trebuie că se găsească și să aplice 
cele mai adecvate metode pentru studiul componentelor biocenozei, chimis- 
mului apei și solului. În cadrul structurii, pentru stabilirea listei populațiilor 
(speciilor) şi a importanţei lor, trebuie adunate probe periodic. Se stabilesc 
apoi anumite caracteristici ale speciilor, efectivele numerice și ca biomasă, 
proporţiile dintre specii, cum variază elec în timp, dinamica acestor raporturi, 
relaţiile dintre generaţii, corelaţiile dintre specii, cît și relaţiile cu mediul 
abiotic. Pentru reflectarea corectă a acestor raporturi structurale este nece- 
sară calcularea unei serii de indici ecologici cantitativi (pe baza datelor pri- 
mare) rezultatele obținute urmărind să prezinte, în mod firesc, semnificația 
lor ecologică. 

Indicii ecologici. — Frecvența speciilor (F) exprimă secvenţa 
de probe în care se găsește o specie dată față de totalul numărului de probe 


colectate. Frecvența se exprimă în procente și se calculează astfel: F =2. 


-100 în care p = nr. de probe cu specia dată, P — numărul total de probe 
colectate și cercetate. 

O condiție esențială pentru ca acest coeficient să reprezinte situația 
cît mai reală este ca numărul de probe să fie suficient de mare (minimum 
30 de probe). 

Abundenţa (abundența relativă) exprimă raportul între numărul indivi- 
zilor unei specii (n) față de numărul indivizilor din celelalte specii (N). Se 
exprimă tot în procente iar numărul de probe colectate trebuie să fie de asea- 
menea suficient de ridicat (minimum 30). El se calculează după formula: 


A => - 100. Abundenţa se poate exprima fie numeric, fie ca biomasă. Se 


consideră că abundența în biomasă este mai importantă decît cea numerică, 
reflectînd mai bine biocenoza. 

— Constanţa (C) este de obicei un indice exprimat prin frecvenţă. Se 
consideră că speciile a căror frecvență este mai mare de 50%, sînt componente 
constante (specii permanente, totdeauna prezente); cele cu frecvența cuprinsă 
între 50 și 25% sînt specii accesorii, cele cu frecvența sub 25% sînt specii 
accidentale. 

— Dominanta speciilor nu şi-a găsit pînă acum o exprimare cantitativă 
satisfăcătoare. Dominanța, indice mai mult calitativ, încearcă să exprime 
rolul mai mare sau mai mic jucat de specie în cadrul biocenozei, rolul spe- 
ciei în transferul de materie și energie într-un ecosistem. 

Se apreciază dominanțţa unei specii din punct de vedere al valorii, frec- 
venţei și abundenței ei. Speciile cu frecvenţă mare și abundență ridicată 
numeric în biocenoză sînt considerate specii cu rol esenţial în determinarea 
structurii şi funcționării biocenozei. Acestea sînt specii dominante. 

— Indicele de fidelitate exprimă intensitatea legăturilor unei specii 
oarecare cu biocenoza din care face parte sau a ecosistemului luat ca întreg. 
Diferitele specii sînt legate cu biocenoza respectivă într-un grad mai mare 
sau mai mic, sînt deci mai mult sau mai puțin integrate, adaptate în grade 
diferite cu biocenoza, respectiv cu ecosistemul, în care trăiesc. Exprimă gra- 
dul de obligativitate a acestor corelaţii. 

În funcţie de gradul de fidelitate, o primă categorie este reprezentată 
de speciile caracteristice, specii legate cît mai strict posibil de o anumită bio- 
cenoză. Astfel, Artemia salina, crustaceu, Ephydra riparia, specii din genul 
Halliella (diptere) — sînt specii caracteristice biocenozelor din apele hiper- 
saline (Lacul Sărat, Techirghiol). La fel, cocoșul de munte, păstrăvul etc., 
se întîlnesc numai în anumite biocenoze. Problema speciilor caracteristice 
are importanţă practică mare deoarece permite stabilirea faptului că, pentru 
anumite biocenoze este tipică prezența unci anumite specii. Această specie 
devine indicator al stării unei biocenoze. Gradul de poluare al unui ecosistem 
poate fi stabilit pe baza speciilor caracteristice biocenozelor de ape poluate 
de diferite grade. Pe această bază s-a elaborat la începutul secolului XX, 
sistemul saprobiilor, ansamblu de tipuri de organisme caracteristice pentru 
ape aflate în diferite grade de poluare organică (Kolkwitz și Marsson, 
1908— 1909) și anume: 

— calarobe — ape de izvor foarte curate; 

— oligosaprobe — ape nepoluate organic în care trăiesc vieţuitoare pre- 
tenţioase față de deficitul de oxigen și temperatură. Exemplu: salmonidele, 
efemerele (larve), specii cu valențe ecologice mici, stenoice; 

— mezosaprobe -- ape cu grade intermediare cu poluare, mai ales or- 
ganică, în care întîlnim specii cu valenţe ecologice mari (euribionte); 

— polisaprobe -- ape puternic poluate organic, în care pot trăi cîteva 
specii de protozoare, tubificide (viermi) şi larve de chironomide (diptere). 

Tendinţa actuală este de a considera indicatorii biologici, nu luaţi ca 
specii separate, ci privind biocenoza ca întreg. 

Un alt grad de fidelitate îl reprezintă speciile preferentiale, cele care pot 
trăi îndeosebi în anumite biocenoze. 

— Specii străine. Se pot întîlni în biocenoză specii ce nu aparţin acesteia, 
ca de exemplu pe apa Lacului Sărat (Brăila), sporadic se observă lișițe și 
pescăruși. 

— Specii ubicuiste — cele care se găsesc în medii foarte variate. 

Într-o biocenoză cele mai puţine sînt speciile caracteristice (sînt puţine 
speciile adaptate strict la o biocenoză anumită), cele mai multe sînt speciile 
preferentiale care au însă un număr mic de indivizi. 

— Fidelitatea exprimă gradul (trăinicia) legăturilor unei specii cu bio- 
cenoza dată. Cu cît gradul de fidelitate este mai dezvoltat, cu atît se limitează 
posibilităţile libertăţii combinațiilor dintre specii, deoarece legăturile devin 
atît de trainice încît limitează posibilitățile de combinare a speciilor. Aceasta 
înseamnă, din punct de vedere informaţional, o scădere a cantităţii de in- 
formație, creşterea integralităţii sistemului (biocenozei), a stabilității sale 
(care este legată de anumite riscuri). Stabilitatea trebuie înțeleasă ca o adap- 
tare specializată față de mediu şi care devine riscantă la schimbarea bruscă 
a factorilor de mediu. O biocenoză cu un mare grad de fidelitate este în pe- 
ricol la schimbarea factorilor de mediu, ce poate duce la prăbușirea bioce- 
nozei Și înlocuirea ei cu alta. 

Pentru estimarea fidelității se calculează mai întîi un coeficient de afi- 
mitale (de legătură dintre două specii). Se adună un număr optim de probe 
în care se determină speciile. Ex. specia A există în a probe, specia B 
există în b probe, iar speciile A și B există într-un număr C de probe. 

a+b—c 
q reflectă afinitatea a 2 specii. 

Acest coeficient se calculează la toate speciile luate două cîte două. 
După aceea se aplică testul x”. În acest fel se stabileşte modul cum se aso- 
ciază diferitele specii din biocenoză în așa fel încît să reprezinte ansambluri 
stabile şi caracteristice. Pentru aceasta se calculează mai întîi valoarea nu- 
mărului cel mai probabil de probe în care coexistă cele 2 specii, dacă ele sînt 
repartizate la întîmplare. 


axb 
N 


în care P = probabilitatea, N = numărul de probe (total). Calcularea acestui 
parametru dă anumite indicații; dacă P este mai mic decît C, speciile 
A şi B se exclud; dacă P este egal cu C, speciile A şi B sînt considerate 
ca repartizate la întîmplare; iar cînd P este mai mare decît C, speciile A 
și B tind să coexiste. x? (coeficientul gradului de asociere a două specii) 
care se calculează astfel: 
N3 

2 — (C — PY 

ab(a — b)(a — c) 
Cînd cunoaștem valoarea lui x? putem stabili gradul de asociere al speciilor. 
Dacă x? este mai mare decît 6,64 sînt 99% şanse ca cele două specii să co- 
existe în mod obligatoriu; dacă y? este mai mic de 6,64 și mai mare de 
3,84 sînt 95% şanse ca coexistenţa speciilor A și B să nu fie întîmplătoare 
ci obligatorie. 

Metoda grafică ne permite să reprezentăm toate speciile din care rezultă 
asocierile obligatorii, caracteristice pentru biocenoză. Pentru acest coeficient 
există exprimări mai exacte, de exemplu: 


2 N3(C — P)? 
> = DN — aN 0) 


— Diversitatea exprimă raportul dintre numărul speciilor şi numărul 
indivizilor dintr-o biocenoză. 

Dacă comparăm diferite biocenoze se observă că numărul speciilor 
şi proporțiile dintre ele diferă. În unele biocenoze numărul speciilor este 
foarte mic iar proportiile dintre ele foarte variabile. De exemplu, în tundră 
lichenii reprezintă speciile cele mai răspîndite (elementul dominant), în timp 
ce vegetaţia lemnoasă este slab reprezentată (în special forme pitice). Într-o 
pădure ecuatorială numărul speciilor tinde spre un maxim iar numărul indi- 
vizilor reprezentînd speciile respective este în general mic. De aici și pro- 
porțiile mai apropiate dintre ele. 

Pădurile din zonele temperate ocupă o poziţie intermediară. Aici domină 
2—3 specii, restul fiind reprezentate printr-un număr scăzut de indivizi. 
Diversitatea sau heterogenitatea biocenozelor se poate calcula după anumite 
formule. În principiu toate calculele pornesc de la ideea că diversitatea unei 
biocenoze este legată de cantitatea de informație * din biocenoză, raportată 
la unitatea de structură (pentru fiecare specie): 


H = — Xpi log. pi 


în care cantitatea de informaţie depinde de gradul de organizare al elementelor 
sale. Cînd elementele unui sistem sînt egale, diversitatea (H) este maximă; 


P= 


* Informaţia se poate defini ca o succesiune de semnale distribuite discontinuu în spațiu 
și timp. 

pi = exprimă probabilitatea unui eveniment (în cazul nostru, a găsirii unei 
specii în biocenoză). 
1 


nr. speciilor dintr-o biocenoză 
log pi = logaritmul probabilității date 

Ipotetic, o biocenoză cu o singură specie are diversitatea zero. Cînd sînt 
două specii într-o biocenoză putem avea un caz cînd o specie este în proporţie 
de 99% şi alta de 1%, și un alt caz cînt ambele specii sînt reprezentate 
printr-o proporţie de 50%. Diversitatea maximă se realizează atunci cînd 
speciile dintr-o biocenoză sînt cît mai apropiate între ele (50% fiecare). În 
cazul cînd sînt trei specii într-o biocenoză, diversitatea maximă este atinsă 
atunci cînd fiecare specie ar avea o pondere de 33%. Dacă comparăm două 
biocenoze care au diversitatea maximă (proporţiile egale între specii) di- 
versitatea va fi mai mare acolo unde numărul speciilor va fi mai mare. 

Din punct de vedere al calităţii informaţiilor și al proprietăţilor conferite 
de diversitatea unei biocenoze, însuşirea cea mai importantă care depinde 
de valoarea diversităţii este stabilitatea. Cu cît diversitatea este mai mare, 
cu atît stabilitatea este mai mare. Stabilitatea depinde în întregime de unica 
specie dominantă. Dacă se întîmplă ceva cu această specie care domină în 
biocenoză, mergînd pînă la reducerea însemnată a ci, se produce un dezechi- 
libru catastrofal pentru întreaga biocenoză. 

O biocenoză simplificată (o peșteră) depinde în întregime de guano, 
deci de populaţia dominantă a liliecilor care îl produc. Reducerea lor numerică 
duce la scădera cantității de guano, care poate duce pînă la dispariţia bio- 
cenozei. 

În pădurile ecuatoriale unde diversitatea esie cea mai mare nu se cu- 
nosc asemenea catastrofe, deoarece numeroasele specii existente se echili- 
brează reciproc. 

De obicei se produc dezechihbre în agrobiocenoze, biocenoze controlate 
de om. 

În evoluţia lor biocenozele nu tind spre realizarea unei diversități maxime, 
ci spre realizarea uneia optime, care asigură cea mai bună stabilitate a bio- 
cenozei și coexistența tuturor speciilor. 

Cunoașterea diversităţii permite, cu anumită prudenţă, compararea di- 
feritelor biocenoze. 

Prin funcţia biocenozei se înţeleg: rata fluxului biologic, adică ratele 
producției și ratele respirației populațiilor biocenozei, ratele circuitului mate- 
rial sau nutritiv, adică ciclurile biogeochimice, reglarea biologică sau eco- 
logică cuprinzînd reglările organismelor de către mediu (ca de exemplu în 
fotoperiodism) și reglarea mediului de către organisme (ca de exemplu fi- 
xarea azotului de către microorganisme). 

Atît biocenozele acvatice cît și cele terestre privite prin prisma celor 
de mai sus, au mai multe trăsături comune. 

—ecle trebuie să aibă aceiași componenți biologici necesari: 

a) producători, reprezentaţi prin plantele verzi capabile să fixeze ener- 
gia luminoasă și o serie de bacterii autotrofe; 

b) macroconsumalori, animale care consumă patriculele materialelor or- 
ganice (producători secundari — heterotrofi) ; 

c) descompunători, reprezentaţi de bacterii și ciuperci, care descompun 
materialul organic din organismele moarte eliberînd nutrienţii care sînt 
astfel redați circuitului materiei; 


pi = 

— sînt aprovizionate cu aceleași substanțe biogene: azot, fosfor, săruri 
minerale etc.; 

— sînt reglate și limitate de aceleași condiții de mediu ca: lumină, tem- 
peratură, umiditate ctc.; 

— dispoziţia unităților biologice pe verticală este fundamental aceeași; 


— ambele au două straturi: un strat autotrof deasupra (zona fotică); 
un strat heterotrof sub primul (zona afotică). 


De subliniat că în tim» ce adîncimea pe verticală a biocenozelor variază 
foarte mult (în special în ară), energia luminoasă pătrunde în ecosistem pe 
o suprafaţă orizonta ă care este în orice loc aceeași. Din această cauză se 
recomancă ca diferitele ecosisteme să fie comparate pe baza componentelor 
găsite pe unitatea de suprafaţă (m°). 

Pe de altă parte biocenozele acvatice diferă de cele terestre prin mai 
multe trăsături: 

— componența speciilor ; 

— rolul producătorilor, consumatorilor și descompunătorilor ; 

— structura trofică. Plantele terestre tind să aibă dimensiuni mari, dar 
rămîn în număr mic pe unitatea de suprafaţă, în timp ce autotrofele acvatice 
(ex. fitoplanctonul) au dimensiuni mici dar sînt foarte numeroase. În gene- 
ral, pe uscat, biomasa autotrofelor este mult mai mare decît biomasa hetero- 
trofelor, în timp ce în mări și în lacuri situația se inversează. 


Un aspect important al funcţionării constă în aceea că fluxul de energie 
în ecosistem începe cu energia solară care pătrunde și trece succesiv prin 
nivelurile trofice. La fiecare nivel o mare parte a energici este folosită în res- 
piraţie şi alte activităţi pă.ăsind sistemul sub formă de căldură. Cantitatea 
de energie rămasă după tiecerea sa prin 2—3 niveluri trofice este așa de mică 
încît poate fi ignorată (Fig. 1). Totuși, consumatorii terțiari pot, în unele 
cazuri, juca un important rol reglator al stării biocenozelor. Stratificarea 
autotrofă-heterotrofă, subliniată ca o particularitate universală a structurii 
biocenotice, se concretizează în general, în două lanțuri trofice fundamentale 
(Odum, 1962); 

— lanţ trofic de pășunat; 

— lanț trofic de detritus. 

Lanţul trofic de păsunal este lanţul clasic din ecologie. Exemplu: fito- 
plancton + zooplancton — pești sau iarbă — iepure + vulpe. Totuși, o mare 
parte a producției nete nu poate fi consumată decît după moartea organisme- 
lor, astfel ele devin punct de plecare al fluxului energetic pe care Od u m îl 
denumește convențional lanţ irofic de detritus care ocupă un loc destul de 
important în stratul hcterotrofic, mai ales în sedimentele ecosistemelor ac- 
vatice și în litiera ecosistemelor terestre. 

Putem schematiza bilanţul energetic al unei biocenoze în felul următor: 


energia acumulată în biomasa producătorilor primari. O parte 
F? din aceasta este transferată către consumatori de diferite 


ordine ; 
Cantitatea de ener- 
gie pătrunsă într-o H = $ FC energia din biomasa consumatorilor. O parte se acumulează sub 
biocenoză formă de substanță organică moartă; 


F™ energia substanțelor organice din mediu; 
T* energia pierdută în diferite activități 

Deci bilanţul energetic al unei biocenoze poate fi calculat după urmă- 
toarea formulă: 


r? = H — F° + F” + T' 


În concluzie, interdependența speciilor în cadrul biocenozei înseamnă 
adaptarea lor reciprocă, ea cuprinzînd cele mai diferite laturi ale organizării 
și activităţii lor, fiind un însemnat factor de integrare a sistemului bioceno- 
tic şi de autoreglare a echilibrului dinamic. Cele mai importante relații sînt 
cele trofice, dar nu pot fi neglijate celclaite legături, care uneori pot căpăta 
importanţă de prim ordin în reglarea integralității unei biocenoze şi a legă- 
turilor ej cu alte sisteme. Viața unei populaţii în cadrul unei biocenoze nu 
se reduce doar la relaţii de nutriție. Activitatea sa este complexă, pe lîngă 
nutriție fiind legată de asigurarea reproducerii, apărare, concurență, pro- 
tecție, răspîndire etc. Prin toate aceste canale, populațiile sînt complex și 
intim integrate în biocenozele lor. Tocmai aceste relaţii multiple cu diferite 
specii și cu condiţiile abiotice asigură integralitatea și autoreglarea stării 
biocenozelor şi a întregului ccosistem (Fig. 2). 


2.2. CARACTERIZAREA GENERALĂ A ECOSISTEMULUI 


Ecologia, ca ştiinţă se ocupă de conexiunile biologice în cadrul populații- 
lor și biocenozelor integrate în ecosisteme naturale sau artificiale, studiază 
structura, producţia şi productivitatea sistemelor biologice supraindividuale. 

Structura și funcţiile populațiilor și ale biocenozelor rezultă în esență 
din conexiunile din interiorul populațiilor și între populaţiile și condiţiile 
mediului abiotic. 

Un ecosistem reprezintă unitatea ecologică funcțională elementară a 
biosferei alcătuită din biotop (partea nevie) ocupat de asociaţii complexe 
de plante, animale, microorganisme, asociaţii, care poartă numele de 
biocenoză. 

Ecesistemul ceste unitatea ecologică funcţională elementară pentru că 
în ierarhia sistemelor, biocenoza împreună cu biotopul său reprezintă primul 
nivel de organizare la care se realizează un tip determinat al interacțiunii 
componentelor anorganice și organice care asigură desfășurarea circuitelor 
biogeochimice, transferul de energie cît şi transformarea energiei într-un 
fragment dat al scoarţei. 

Botanistul Tansley (1935) formulează pentru prima dată noțiunea 
de ecosistem ca unitate ecologică, precizînd prin aceasta o porțiune de bio- 
sferă formată dintr-o parte vie (biocenoză) şi o parte nevie (biotopul) în 
care biocenoza își desfăşoară activitatea. Între cele două componente majore 
se stabilesc schimburi continui de substanță și cnergie. Ecologul botanist 
Sukacev (1940) introduce termenul de bzogeocenoză pentru comunităţile 
vieții și scoarţei terestre. 


2 2.1. CLASIFICAREA ECOSISTEMELOR 
Ecosistemele se deosebesc între cle în primul rînd prin originea lor. În 
acest sens ecosistemele pot fi clasificate în: spontane sau naturale și ecosiste- 


me antropogene. 


28 


Substante 


A > 
N A 


Q 


Relații 


abiotic 


. cu . 
mediul abiotic 
Relații 
cu 


mediul 


BIOCFNOZA 


ECOSISTEM 


Fag. 2. Iicosistem. Corelaţii directe și inchrecte intre factoru componenți (După N. Botnariuc 
1974) 


Ecosistemele naturale apar în mod spontan prin relaţiile organismelor 
între ele și în strînsă interdependență cu factorii mediului abiotic (fără inter- 
venția omului). Ecosistemele naturale, dură natura biotopului pot fi: 

— ecosisteme marince ; 

— ecosisteme de ape interioare; 

— ecosisteme terestre. 

Ecosisteme antropogene sînt formate ca urmare a acțiunii conștiente sau 
inconștiente a oamenilor — ca factori ecologici constructivi în natură. Exem- 
ple: eleștec, lacuri de baraj, cîmpii cultivate, livezi, grădini. 

După substratul pe care se dezvoltă, ecosistemele pot fi clasificate în: 
acvatice şi terestre. Ecosistemele acvatice sînt de apă dulce și marine. 
Cele de apă dulce pot fi: sfăzătoare (bălți, lacuri, mlaștini) sau curgătoare 

(pîrîuri, rîuri, fluvii). Ecosistemele terestre cuprind suprafaţa uscatului, 
peșterile şi solul. 

În funcție de cele trei dimensiuni ale spaţiului: lungime, lărgime și înăl- 
time, ecosistemele se pot delimita în: 

— ecosisteme tridimensionale, care au bine exprimate toate cele trei 
dimensiuni (exemplu: un lac, o pădure); 

- - ecosisteme bidimensionale, cu lungimea și lărgimea depăşind consi- 
derabil parametrul înălțimii (exemplu: terenurile cultivate cu cereale, legume, 
tundra, stepa); 

— ecosisteme unidimensionale, care au o singură dimensiune bine con- 
turată — lungimea, prezente la întrepătrunderea a două ecosisteme. Sînt 
numite ecotoni. Exemplu, liziera pădurilor, litoralul apelor. În cadrul acestor 
ecosisteme, biocenoza este mai bine reprezentată, are o concentrare mai 
mare de specii. 

O altă împărțire a ecosistemelor se poate face după dominanțţa activităţii 
autotrofelor sau a hcterotrofelor: 

— ecosisteme autotrofe, în care domină activitatea producătorilor (plante 
verzi macrofite sau microfite). Exemple: păduri, cîmpii, bălți cu multă vege- 
tațic ; 

— ecosisteme heterotrofe, în care domină activitatea consumatorilor (ben- 
tosul bălților, lacurilor, peşterilor). 


Duţă stadiul de dezvoltare, ecosistemele se mai pot clasifica în: 

— ecosisteme tinere, în care producția plantelor verzi întrece consumul 
(culturile agricole, pădurile tinere) ; 

— ecosisteme mature, în care producţia este egală cu consumul (o pădure 
matură) ; 

— ecosisteme senescente, în care consumul întrece producția plantelor 
verzi (o cîmpie suprarășunată). 


2.2.2. SUBDIVIZIUNILE ECOSISTEMELOR 


Ecosistemele nu sînt omogene. În interiorul lor putem deosebi diferen- 
țieri -— elemente structurale — care pot fi cercetate de sine stătător. Bio- 
topul, teritoriul ocupat de o biocenoză, nu este uniform. În funcție de anu- 
mite diferenţe structurale, speciile se localizează diferențiat în anumite puncte 
ale biotopului. 

— Habitatul este porțiunea din biotop cu o anumită structură și însușiri 
caracteristice, ocupată de anumite populaţii din cadrul biocenozei. Exemplu: 
într-o baltă sînt uncle porțiuni ale bentosului alcătuite din nisip, altele din 
nămol fin. Bivalvele trăiesc preferențial pe fundul nisipos unde cantitatea 
de oxigen este mai mare. Deci, fundul nisipos este socotit habitatul lameli- 
branhiatelor de baltă. Tubificidele și larvele de chironomide trăiesc prefe- 
renţial în sedimentele fine, mîloasc. 

Habitatul nu trebuie confundat cu noţiunea de nişă ecologică. Nișa 
ecologică nu este o subdiviziune a ecosistemului, dar de multe ori sugerează 
o localizare spațială a unei populaţii (specii). Ea exprimă locul pe care îl 
ocupă o populație în economia unui ecosistem, deci funcţia pe care o înde- 
plineşte populaţia respectivă. 

— Sinuzia — microasociație reprezentînd părți din biocenoză (asociaţii 
de specii) care ocupă un habitat foarte restrîns. Exemplu, asociațiile de vic- 

țuitoare din stratul de mușchi, de pe trunchiurile copacilor sau de pe micile 
pîlcuri de ferigi etc. 

— Stratul. Într-un ecosistem se distinge o stratificare verticală a com- 
ponentelor. Fiecare strat are caracteristicile lui, vicțuitoarele lui. Exemplu: 
într-o pădure stratul frunzelor căzute, stratul ierburilor, arbuștilor, arborilor. 

— Merocenoza (biochoria). Reprezintă o asociaţie de viețuitoare care 
ocupă un loc bine delimitat (merotop). Este tot o microstructură juxtapusă 
ca şi sinuzia dar mai mică decît aceasta. Exemplu: frunzele de nufăr, scor- 
bura unui copac, o dejecţie ctc. 

—- Ecotonul nu este o subdiviziune a unui ecosistem ci, mai corect, o 
zonă de tranziţie între două sau mai multe ecosisteme adiacente. În cadrul 
ecotonului, numărul speciilor de plante fiind mare și numărul speciilor de 
animale este mare. Accastă creștere a numărului de specii ca bogăţie, diver- 
sitate și productivitate s-a numit efect de lizieră. El se întilneşte la întrepă- 
trunderea oricăror ecosisteme, chiar dacă nu avem de-a face cu o lizicră. 


2.3. STRUCTURA ȘI FUNCŢIILE ECOSISTEMULUI 
2.3.1. STRUCTURA ECOSISTEMULUI 


Ecosistemele au o structură în sensul că sînt compuse din diferite 
părți sau elemente şi acestea sînt aranjate într-un model definit. Interrelaţiile 
dintre elementele constituente sînt baza structurii. În general structura unui 
ecosistem poate fi reflectată prin unele aspecte supuse observaţiei: efective 
numerice și ca biomasă, distribuția indivizilor în interiorul populațiilor, în 
modul de hrană, în distribuția pigmenților asimilatori ş.a. Structura, în 
general, devine mai complexă, mai bogată în timp, deci este legată de istoric. 
Ca o măsură cantitativă a structurii s-a ales un termen care sugerează acest 
caracter istoric — maturitate. În general sc poate vorbi de un ecosistem mai 
complex ca de un ecosistem mai matur. Criteriile complexităţii ecosistemelor 
rezidă în numărul mai mare sau mai mic de clemente cu lanțuri trofice 
și cu relații între specii bine definite sau specializate. 

Structura biotopului cuprinde studiul calitativ și cantitativ în spațiu 
și timp a elementelor structurale ale biotopului; de exemplu structura sub- 
stratului pe care este instalată biocenoza. 

Se studiază distribuţia în spaţiu și timp a elementelor legate de nutriție: 
lumina, gazele, sărurile minerale, valoarea presiunii atmosferei sau hidro- 
sferei, temperatura, factorii mecanici ai biotopului ca: mişcarea aerului, 
curenţii apei. Toţi aceşti factori trebuie studiaţi sub diverse aspecte. Este 
absolut necesar a se ține seama de variaţia în timp și spaţiu a acestor factori. 
Variația în spațiu reprezintă de fant gradientul în biotopul dat (ex. variația 
factorilor în adîncimea apei) iar variația lor în timp reprezintă dinamica. 
Printre factorii abiotici un loc aparte îl au substanţele organice. Unele din 
ele sînt reprezentate de substanțele ectocrine secretate sau excretate de di- 
verse viețuitoare şi care pot avea roluri diferite în viața diferitelor specii. 
Pentru unele specii pot fi stimulatoare, iar pentru altele inhibitoare în pro- 
cesul de reglare a raporturilor numerice și de corelare a diferitelor specii. 
La clc se adaugă și substanţele provenite din descompunerea organismelor. 
Studiul fiecărui factor abiotic este foarte important și necesită aparatură 
sepcifică. În cercetarea oricărui sistem se fac întotdeauna observaţii asupra 
climei care reprezintă o totalitate de acțiuni ale factorilor abiotici. Cercetă- 

rile trebuie să se facă nuanțţat în funcţie de scara la care sînt planificate in- 
vestigaţiile de cunoaștere. Se pot distinge trei aspecte referitoare la climă: 

— Macroclima este rezultatul acțiunilor factorilor climatici la nivelul 
ecosistemului luat în întregul său. Se mai numește clima regională, ea fiind 
rezultatul pozițici geografice a ecosistemului dat. Pentru un ccolog are o 
importanță mai mică. 

— Mezoclima este mult mai importantă pentru studiile ecologice pentru 
că se apropie mai mult de condiţiile concrete ale biocenozei. Este clima la 
o scară mai redusă. Exemplu: clima unei păduri. 

— Microclima este clima cercetată la scara organismelor unor specii 
cercetate. Exemplu: insectele adulte din fam. bironomidae sînt întîlnite, 
de regulă, pe fața inferioară a frunzelor plantelor. 

Este importantă cunoașterea interacțiunii dintre diferiții factori de me- 
diu. De exemplu: mișcarea apei şi cantitatea de O, dizolvat, direcția vîntului 
dominant, variația gradienţilor (stratificarea pe verticală și orizontală a 
diferitelor fracțiuni granulometrice, substanţe chimice organice și anorga- 
nice etc.). 

Structura biocenozei constă în cunoaşterea elementelor componente a 
speciilor ce intră în alcătuirea biocenozei, cunoașterea proporţiilor cantitative 
și compararea din punct de vedere al biomasci lor. De multe ori ţinem scama 
de criteriul numeric, de biomasă şi de funcția speciilor în biocenoză. Este 
necesar însă să se cunoască și distribuţia lor în spaţiu, interacțiunile dintre 
specii și modificările în timp ale elementelor structurale alc biocenozei. Acestea 
constituie obiectul de studiu al dinamicii. 

Studiul elementelor de structură a biocenozei se concretizează prin 
cunoaşterea și exprimarea cantitativă a diferitelor raporturi între speciile 
componente. Pentru reflectarea acestor raporturi se folosesc o seric de in- 
dici cantitativi, prezentaţi la caracterizarea biocenozelor. Valoarea lor per- 
mite o cunoaştere mai corectă a relațiilor din interiorul biocenozei și o mai 
precisă caracterizare a componentelor acesteia. 


2.3.2. FUNCŢIILE ECOSISTEMULUI 


Structurile unui ecosistem sînt, fără excepţie, funcționale. 

Funcționarea acestor structuri și a ecosistemului luat în întregul său 
rezultă din interacțiunea diferitelor specii și a acestora cu factorii abiotici. 

Esenţa acestor funcționări constă în aceea că energia solară şi substan- 
ţele nutritive minerale (factorii abiotici) sînt antrenate în circuitul biologic 
și transformate în substanța organică care intră în alcătuirea organismelor 
vii ale biocenozei. 

Din această cauză orice ecosistem trebuie considerat ca o unitate pro- 
ducătoare de substanţă organică materializată în organismele ce populează 
biotopul dat. 

n fiecare ecosistem deosebim trei funcţii esenţiale: 

— Funcția energetică a ecosistemului care constă în fixarea energiei solare 
de către plantele autotrofe (în energie chimică potenţială) şi apoi în trans- 
ferul acestei energii la diferite grupe de organisme. 

— Circulaţia materiei în ecosistem este o funcţie indisolubil legată de 
prima. Constă în circulaţia substanțelor nutritive anorganice și organice 
între speciile componente ale ecosistemului și între acestea și biotop. 

— Funcția de auloreglare. Pentru ca aceste funcţii enunțate mai sus să 
să se poată desfășura normal, un ecosistem trebuie să aibă o anumită sta- 

bilitate, adică anumiţi parametrii structural; (o anumită structură a speciilor), 
anumite proporții între specii să sc păstreze oarecum puţin schimbate, un timp 
mai mult sau mai puţin îndelungat. Din această necesitate rezultă o a treia 
funcţie de autoreglare a stării functionale carc permite menținerea unei anu- 
mite stabilități (fig. 3). 

Toate aceste funcţii depind, dacă nu exclusiv, în cea mai mare parte 
de relațiile dintre populaţii izvorîte mai ales din necesităţile trofice. Relaţiile 
trofice dintre organisme sînt cele care determină o anumită structură a eco- 
sistemului. 


2.3.3. STRUCTURA TROFICĂ ȘI RELAȚIILE TROFICE 
ALE ECOSISTEMULUI 


Din punct de vedere al rolului, al modului de participare al diferitelor 
grupe de plante, animale și microorganisme la îndeplinirea celor trei funcții 
ale ecosistemului, deoscbim de pe poziţiile structurii trofice trei mari cate- 
gorii de organisme: producători, consumatori și reducători sau descompunători. 

Speciile producătoare (producătorii). Sînt specii capabile să producă 
substanțe organice pornind de la substanțe anorganice prin utilizarea unei 
surse de energic de natură nebiologică. Aceste specii se numesc Producători 
primari şi sînt reprezentate prin mai multe grupe de organisme. 

1. Cele mai importante sînt plantele verzi, care utilizînd energia radiantă 
o transformă în energia legăturilor chimice din substanțele organice. Este o 
reacție endotermică, cu consum de energie şi în același timp o reacție de 
reducere a CO,. , 

2. Bacteriile fotosintetizante (bacteriile purpurii) sînt capabile de foto- 
sinteză datorită pigmenților purpurii, bacteriopurpurina şi bacterioclorina 
care le conferă o culoare roşie-violacec. Din această categorie fac parte două 
grupe sistematice, Tuorhodaceae şi Ahtiorhodaceae. Cele mai răspîndite sînt 
Thiorhodaceele care fac fotosinteza reducînd CO, de la care iau O, cu care 
oxidează H,S pînă la eliberare” sulfului molecular depus apoi în corpul bac- 
teriilor. Hidrogenul sulfurat rezultă din descompunerea anaerobă a substan- 
telor organice și în urma activităţii vulcanice. 

3. Bacteriile chemosintelizanle se deosebesc de cele fotosintetizante prin 
natura sursci de energie necesară reducerii CO, şi încorporării acesteia în 
substanţele organice. Ele folosesc energia chimică a diferitelor reacții de oxi- 
dare. Exemplu: bacteriilenitrificatoare oxidează sărurile amoniacale pînă 
la nitriți (Nitrosomonas), nitrotbacteriile (Nitrobacier) oxidează nitriţii pînă 
la nitrați. Oxidarea este o reacție exotermă, iar energia eliberată este folosită 
la reducerea CO, și la construirea moleculelor organice. Substanţa organică 
produsă de producători se numește producție primară. 

Consumatorii (organisme heterotrofe) sînt de mai multe categorii: 

— consumatori primari sau de ordinul I (ierbivore) 


— consumatori secundari sau de ordinul II | 
(carnivore) 


— consumatori terțiari sau de ordinul III 

Nu sînt capabili de sinteza substanțelor organice din substanțele anor- 
ganice. Ei produc substanța organică proprie pornind de la alte substanţe 
organice preexistente. Substanța organică produsă de consumatori se nu- 
mește producție secundară. 

Fag. 4. Schema generală a piramida trofice (original) 


Reducătorii (descompunătorii) sînt reprezentați prin bacterii şi ciuperci 
al căror rol esenţial este descompunerea resturilor organice provenite de la 
plante şi animale (resturi de plante, cadavre de animale, excremente, secreții 
și alte produse ale activităţii plantelor și animalelor). Descompunerea se 
desfășoară treptat prin intervenția succesivă a diferitelor grupe de microor- 
ganisme al căror ultim efect este mineralizarea substanţelor organice şi rein- 
trarca substanțelor minerale în circuitul trofic. Cunoscînd grupările trofice 
putem examina relaţiile trofice dintre populații aparținînd aceleiași grupări 
funcționale. Putem grupa diferite populaţii dintr-un ecosistem dură numărul 
de trepte care le separă de producători primari. 

I. Producătorii primari formează prima treaptă în care intră toate spe- 
ciile care sintetizează substanțe organice pornind de la substanţe anorganice. 

II. A doua treaptă este aceca a consumatorilor de ordinul I sau a fito- 
fagilor. 

II]. A treia treaptă este a consumatorilor de ordinul II (carnivore sau 
zoofage). 

Asemenea grupări de specii (populaţii) despărțite de producătorii pri- 
mari printr-un același număr de trepte se numesc nivele trofice. 

Cunoaşterea nivelelor trofice ale unui ecosistem este importantă pentru 
că ne permite să relevăm anumite reguli generale, legități, privind modul 
cum sînt organizate relaţiile dintre nivelurile trofice. Structura trofică a eco- 
sistemului sc exprimă grafic, cantitativ, prin piramide ecologice, care cuprind 
fie numărul indivizilor, fie biomasa sau energia din fiecare nivel trofic (fig. 4). 

Cantitatea de biomasă sau numărul organismelor prezente la un moment 
dat pe un areal într-un nivel trofic sau într-o populație din același nivel se 
numește standing crop — termen utilizat de Odum. 

În mod ideal, o specie aparţine unui anumit nivel trofic. În realitate 
sînt foarte multe specii de plante și animale care aparţin la 2 niveluri sau mai 
multe niveluri trofice. Populaţii diferite făcînd parte din diferite niveluri trofice 
sînt legate între cle prin relaţii trofice şi alcătuiesc lanțuri trofice. 

l.anţurile trofice reprezintă căile cele mai importante prin care se pro- 
duce transferul de materie şi de energic în ecosistem. Duţă complexitatea 
ecosistemelor, lanţurile trofice pot cuprinde un număr mai mare sau mai mic 
de verigi. Fiecare verigă într-un lanț trofic reprezintă nivelul trofic cores- 
punzător din carc face parte populația sau specia dată. Numărul verigilor 
din lanțurile trofice este limitat, rareori depăşind 5—6 verigi. 

Nu toate lanţurile trofice au la bază producţia primară. Unele pot avea 
la bază detritusul organic (resturi de plante și animale moarte). Deseori 

acestei baze trofice i se acordă o importanță minoră deși sînt cazuri în care 
pot căpăta un rol principal. De exemplu, în unele ecosisteme, cea mai mare 
parte a substanţei organice produsă de ecosistem nu este valorificată de di- 
feriţii consumatori, ea ajungînd sub formă de detritus cu care se hrănesc 
diferite animale și plante saprofite. De aceea, unele lanţuri trofice au la bază 
nu producția primară, ci detritusul organic. De exemplu, cu sedimentele 
organice din apă se hrănesc diferiți viermi și larve de insecte, care, la rîndul 
lor, constituie hrană pentru pești. 

Numărul verigilor lanțurilor trofice este limitat. Fiecare nivel trofic 
produce o anumită cantitate de substanță organică materializată în substanță 
vie. Nivelul trofic următor nu consumă decît o mică parte din ceea ce produce 
nivelul trofic precedent, astfel încît cantitatea de substanţă pusă la dispo- 
ziţie de un nivel trofic pentru nivelul următor scade foarte repede în așa fel, 
încît, la un moment dat, dură 3—4—5 trepte, organismele din vîrful pira- 
midei trebuie să cheltuiască mai multă energic în raport cu hrana pe care o 
procură şi astfel nu pot compensa pierderea de energie. Astfel, în mod ine- 
vitabil, numărul lanțurilor trofice este limitat la cîteva. Cu cît un lanț 
trofic va fi mai scurt, cu atît producția nivelurilor respective va fi mai marc. 
Producţia maximă este producţia primului nivel trofic al producătorilor 
primari. Producţia producătorilor primari asigură energia pentru un anumit 
număr și o anumită masă de fitofagi, iar aceştia pentru carnivore. Cînd pro- 
ducția primară scade ecosistemul se dezechilibrează. Nu toate lanţurile tro- 
fice și nu toate populaţiile au acecași importanţă în viața ecosistemelor. Nu 
există populaţie care să nu fie integrată, cel puţin, într-un lanț trofic. 

Lanturile trofice principale sînt alcătuite de obicei din specii dominante 
în ecosistem ca număr sau ca biomasă și au un rol hotăritor în circulația 
și transferul energiei în ecosistemele respective. Ele reprezintă, deci, căile 
principale de circulație a materici şi energiei în ecosistem și îndeplinesc rolul 
esențial în desfășurarea proceselor de reglaj care asigură stabilitatea ecosiste- 
melor date (Fig. 5) . 

Lanţurile trofice, în realitate, nu sînt niciodată izolate. Fiecare verigă 
se hrăneşte cu organisme aparţinînd la diferite specii. În cazul monofagelor 
ele servesc drept hrană mai multor specii. 

Lanţurile de bază între ele formează retele trofice care exprimă mai 
exact lucrurile, deși complică cercetarea structurii trofice a ecosistemelor. 
Structura trofică are importanță esențială pentru înțelegerea proceselor de 
funcționare a ecosistemelor. Studiul concret al lanțurilor trofice este o pro- 
blemă foarte complicată, dificilă, deoarece este greu să ținem seama de toți 
factorii care intră în structura și funcționarea lor. 

Metode de stabilire şi cercetare a lanțurilor trofice. Metodele urmăresc în 
esență stabilirea calitativă şi cantitativă a legăturilor trofice, în ultimă in- 
stanță, stabilirea hranei consumate de diferitele verigi ale lanţului trofic. 
Aceste metode sînt folosite diferit de la o situaţie la alta, de la grup la grup. 

O metodă mai greoaie și mai rar aplicată este cea a observației directe a 
hranei consumate. Se observă sistematic componența în specii a hranei, can- 
titatea ei și variaţia ci în timp. Această metodă poate oferi date importante 
privind cantitatea și calitatea hranei. Mult mai folositoare este metoda ana- 
lizei conținutului tubului digestiv al animalelor. Deşi nu este simplă este cea 
mai eficientă. 

Se colectează animalele, se extrag tuburile digestive, se conservă, se 
etichetează şi apoi se analizează conținutul tubului digestiv. După resturi, 

Fig. 5. Reprezentarea simplificată a ciclurilor trofice dintr-un ecosistem (original) 


de multe ori digerate, trebuie reconstituite speciile cu care s-au hrănit, 
trebuie evaluată biomasa şi numărul indivizilor ce au servit drept hrană și, 
de asemenca, trebuie evaluată raţia zilnică și în cît timp este ca digerată. 

La păsările răpitoare ingluviile regurgitate permit reconstituirea com- 
ponenței hranei. 

Cu ajutorul izotopilor radioactivi se pot marca animalele cc servesc 
drept hrană, și, cu contoare de impulsuri se poate urmări transferul acestor 
izotopi. 


2 3.4. CIRCUITUL MATERIEI ÎN ECOSISTEM 


Una din funcţiile ecosistemului este şi circuitul elementelor chimice în 
ecosistem. 


Interacțiunea geosferelor se concretizează prin fenomenul denumit impro- 
priu circuitul materiei. De fapt este vorba de procese complexe, constînd din 
circulatia (deci deplasarca) materiei ṣi din transformarea ci, implicînd în 
mod necesar atît transferul de energie de la un corp la altul, cît şi transforma- 
rea energiei. Astfel, nu poate fi vorba de un circuit, de o mișcare în cerc, cu 
întoarcere la starea inițială, ci de un proces de dezvoltare, de evoluție, atît 
a organizării materici, cît şi a formelor de energie. 

Viaţa — ca formă de mișcare a materiei — a reprezentat un fenomen 
planetar, cosmic, marcînd începutul unci cre noi în circulația materiei și 
energiei. Materia vie a adus schimbări radicale în intensitatea, ritmul și sensul 

acestui proces, prin desfășurarea și dezvoltarea ciclurilor biogeochimice, adică 
a ciclurilor desfășurate sub influența activității vieţuitoarelor. 

Metabolismul, ca rezultat al unității contradictorii dintre asimilație și 
dezasimilațic, este caracteristic pentru fiecare individ, specie şi biocenoză. 
Sinteza materici vii și acumularea de energie, pe de o parte, şi degradarea ci 
cu utilizarea energiei cliberate, pe de altă parte, sînt riguros specifice și coor- 
donate. Ele implică utilizarea unor anumite resurse ale mediului anorganic, 
în care intră atît macroelemente, microelemente, cît și ultramicroelemente. 
Dat fiind ritmul rapid de înmulțire a organismelor, oricare ar fi rezervele 
clementelor chimice din scoarță și cantitățile de energie disponibile, ele ar 
fi repede cpuizate. De aceea, circulaţia acestor elemente chimice, deci întoar- 
cerea lor în mediu și apoi reintrarea din nou în circuit apare ca o necesitate 
fără de care viața nu poate exista. 

Funcţiile metabolice fiind riguros specifice și selective, desfășurarea ciclu- 
rilor biogeochimice implică intervenţia în diferite porţiuni ale ciclurilor a 
diverselor organisme, îndeplinind funcții diferite. În felul acesta, circuitul 
materiei este condiționat de diversitatea formelor vieţii, iar această diver- 
sitate, la rîndul său, nu poate exista în afara circuitului, deoarece ar duce 
repede la epuizarea multor substanţe necesare. Pe planul biosferei, deci divi- 
ziunea funcțională a vieții în producători, consumatori și reducători apare ca 
o necesitate care condiţionează însăși persistența materiei vii. Ea determină 
circuitul elementelor chimice (carbon, azot, fosfor, sulf etc.). Creşterea can- 
tității de materie vic, a biomasei, implică antrenarea în circuitul biologic a 
unor cantități tot mai mari de material anorganic. Eficienţa acestui proces 
devine tot mai mare, cu cît diversitatea formelor vieții în cadrul fiecărei 
grupe funcţionale este și ca mai mare. Diversificarea formelor vieţii, organi- 
zarea unor anumite relaţii între aceste forme, evoluția lor au fost rezultatul 
și totodată cauza diversificării ciclurilor biogcochimice. Măsura acestui pro- 
ces ne-o dă diversitatea actuală uriașă a speciilor al căror număr sc ridică la 
aproape două milioane. 

Esenţial pentru ccolog este că fluxul de energie se desfășoară totdeauna 
într-un sens; materia, cel puţin teoretic, are un circuit care rezultă din faptul 
că aceiași atomi sau molecule pot străbate în cicluri, același ecosistem. 

În biosferă, ciclurile biogeochimice sînt determinate deci de activitatea 
diferitelor ecosisteme. Fiecare element chimic arc circuitul său și intră în 
componența materiei vii, iese din această componență, intră în componenţa 
materiei anorganice și apoi este restituit materiei vii. Ciclurile biogeochimice 
ale unor elemente sînt cicluri închise în care în linii mari, cîștigurile (intrările 
în materia vie sînt compensate prin ieșirile elementului respectiv din materia 
vie. Aceste cicluri sînt echilibrate, închise, încît nu se înregistrează pierderi 
mari. Așa sînt ciclurile gazoase ale carbonului sub formă de CO, și azotului 
sub formă liberă. Pentru ambele elemente sursa principală este atmosfera, 
Ciclurile deschise, necchilibrate, posedă anumite etape (momente) de sedi- 
mentare a elementelor în care pierderile (ieșirile din ciclu) nu sînt compeu- 
sate. Sînt deci circulații deficitare aşa cum este ciclul fosforulu: și sulfului. 

Deși circuitul biologic al materiei este un fenomen planetar. în mod 
concret el se desfășoară în ecosisteme, unități de organizare ale biosferei și 
în interacțiunea dintre ele. În fiecare ecosistem condiţiile sînt diferite și spe- 

cifice atît din punctul de vedere al structurii și funcționării biocenozei, cît 
şi al condiţiilor abiotice. De accea, caracteristicile circuitului material şi 
energetic în ficcare ecosistem — viteza, ritmul, perioada etc. — sînt diferite. 


2.3.5. FUNCȚIA ENERGETICĂ ÎN ECOSISTEM 


Orice organism pentru desfășurarea unci activităţi normale are nevoie 
de energie pentru sinteze de substanţe organice proprii, înlocuirea substan- 
telor organice degradate în relațiile sale cu mediul, precum şi pentru o multi- 
tudine de alte activități ce reclamă consum de energie (fig. 1). 

Ca sursă de energie, organismele autotrofe, abstracţie făcînd organismele 
chemosintetizante, utilizează energia radiantă a soarelui. Din totalul energiei 
radiante circa 48% atinge păturile superioare ale atmosferei, cea mai mare 
parte fiind reflectată și difuzată. Din aceasta, numai o mică parte este uti- 
lizată de ecosistem. Fluxul de energie în ecosistem este unidirecțional de la 
producătorii primari către consumatorii de diferite ordine. Caracterul uni- 
direcțional al fluxului energetic decurge din faptul că totdeauna plantele 
sînt consumate de fitofagi, aceștia de carnivore și niciodată invers. Însăși 
structura lanțurilor trofice arată sensul unic al circulaţici energiei în ecosis- 
tem. În același timp, transferul de materic în ecosistem are un caracter ciclic 
pentru că grupările de organisme descompunătoare produc prin mineralizare 
substanțe minerale carc intră în circuit. 

Caracterul unidirecțional al fluxului energetic și caracterul ciclic al mate- 
riei în ecosistem sînt două principii fundamentale ale ecologici. Pentru energie 
se folosește termenul de transfer de energie și flux de energic, iar pentru mate- 
rie — circuit al materici. 

Ca orice proces energetic, procesul de transfer de energie sc desfășoară 
conform legilor termodinamicii. Pe parcurs, în diferite momente ale fluxului 
cnergetic, se înregistrează pierderi de energie pentru ecosistem (fig. 1). 

O formă de energie nu sc transformă total în alta. O parte din energie 
este pierdută sub formă de energie calorică și numai o mică parte este transfe- 
rată altor verigi. O bună parte de energie este pierdută pe parcursul lanțu- 
rilor trofice. Aceasta face ca energia unui nivel trofic, pusă la dispoziție și 
utilizată de nivelul trofic următor, să reprezinte un mic procent din energia 
totală disponibilă. Studiul cantitativ exact al acestui proces este foarte impor- 
tant deoarece face posibilă evaluarea estimativă a productivităţii biologice a 
diferitelor ecosisteme. Productivitatea biologică a unui ecosistem este capa- 
citatea ecosistemului de a produce substanță organică materializată în orga- 
nisme. Evaluarea cantitativă ceste una din problemele de maximă importanță 
a ecologiei moderne. Cunoscînd legile după care se desfășoară acest proces, 
putem dirija rațional procesul, în sensul obținerii unei productivități maxime, 
fără a dezorganiza ecosistemul. 

O parte din energia solară incidentă este fixată de către producătorii 
primari. Cantitatea de substanţă organică produsă în urma fotosintezei de 
către producătorii primari reprezintă producția brută a respectivului nivel trofic. 

Nu toată producția este pusă la dispoziția nivelului trofic următor (al 
consumatorilor) deoarece o parte din substanța organică sintetizată este folo- 
sită ca sursă de energie pentru desfășurarea activității plantelor, tradusă 
prin pierderi în procesul respirației. Cantitatea de energic rămasă reprezintă 
productia netă care este pusă la dispoziţia nivelului trofic următor. 

Același proces se întîmplă cu fiecare nivel trofic. Fitofagele consumă o 
parte din substanța organică a producătorilor primari, transformînd-o în 

substanță organică proprie care reprezintă producția brută. Ceea ce rămîne 
în urma desfășurărilor activităților vitale reprezintă producția netă. La fel 
se întîmplă și la nivelul trofic următor al carnivorelor (fig. 1). 

Un ecosistem poate primi energic de la alte ecosisteme, deci poate rea- 
liza un import de energie, sau poate exporta energie altor ecosisteme. 

Din totalul energici solare incidente numai un mic procent, 1%, este 
preluat de plante şi utilizat în procesul de fotosinteză și doar o mică parte 
este transformat în energia legăturilor chimice ale substanţelor organice. 
Mai departe energia scade vertiginos de-a lungul lanțurilor trofice. 

Energia absorbită în producția primară netă a autotrofelor reprezintă 
aproximativ 1%. Eficiența energici unui nivel trofic reprezintă cantitatea de 
energie exprimată în procente şi transformată în producție netă proprie nive- 
lului trofic dat din totalul de energie disponibilă de la nivelul trofic precedent. 
Eficienţa energetică nu are valoare absolută; ca diferă de la un ecosistem la 
altul. ` 

Din schema prezentată reiese clar sensul unic al fluxului energetic și 
scăderea cantității de energie de la un nivel la altul. Descreșterea rapidă a 
energiei pentru ficcare nivel succedent se observă și din scăderea rapidă a 
numărului de verigi din lanțurile trofice. 

Creşterea pierderilor prin respirație reprezintă aproximativ 21% din 
productivitatea brută la nivelul producătorilor, 30% la nivelul fitofagilor şi 
aproximativ 60%, la nivelul carnivorelor primare. Aceste cifre sînt pline de 
semnificație. Creşterea pierderilor reprezintă rezultatul unor activități mai 
intense desfășurate de fitofage și carnivore față de producători. Pierderile 
nu sînt numai sub formă de căldură rezultată din oxidări. Cu cît organismul 
este mai evoluat, cu atît activitatea sa e mai complexă (activitatea locomo- 
toare. schimbări în comportament; activitatea nervoasă evoluată etc.). 

Începînd de la autotrofe către vîrfurile lanțurilor trofice se constată, nu 
un simplu flux energctic, ci o treptată transformare a energiei din forme 
inferioare în forme superioare care apar treptat la diferite nivele trofice (ca 
energic nervoasă, energie psihică). 

De asemenea este semnificativă creșterea eficienței fiecărui nivel trofic. 
Aceasta înseamnă că organismele evoluate sînt mai eficiente, prezentînd meca- 
nisme reglatoare complexe care permit un randament sporit al folosirii sur- 
selor de hrană. Este evident că aspectul fluxului energetic nu poate fi identic 
pentru toate ecosistemele. În funcție de structura sa fiecare ecosistem are 
un aspect particular al fluxului energetic. 


. 2.4. SUCCESIUNEA ECOLOGICĂ 


Una din cele mai importante consecințe ale reglării biologice într-o 
biocenoză luată ca întreg este fenomenul succesiunii ecologice. 


Biocenozele și deci și ecosistemele, în întregul lor, sînt sisteme dinamice 
ce se modifică, se dezvoltă prin înlocuirea unor specii cu altele, astfel că, deși 
treptat, la un moment dat întreaga biocenoză este înlocuită prin alta avînd 
caracteristici structurale și funcționale diferite. Acest proces de dezvoltare a 
biocenozelor și ecosistemelor nu se produce la întîmplare, ci după anumite 
legități cunoscute doar în parte și cl reprezintă succesiunea ecologică. 

Succesiunea constă dintr-o serie de faze al căror ansamblu poartă numele 
de serie iar fazele sînt faze seriale sau faze succesionale. 

Cauza generală a succesiunii, determinînd caracterul necesar al proce- 
sului, constă în interacţiunea dintre biocenoză și biotop. Biocenoza, prin acti- 
vitatea ei, modifică biotopul. Condiţiile de viață devin improprii pentru 
speciiale care le-a produs. Acestea regencrează, dispar treptat şi sînt 
înlocuite în alte specii pentru care condiţiile sînt potrivite. Fazele se succe d 
după anumite legităţi și de obicei culminează printr-o fază de o mai mare 
stabilitate și durată: stadiul de climax (F. E. Clements, 1916) sau 
stadiul de maturitate (R. Margalef, 1970). 


Studii experimentale avînd drept scop modelarea procesului succesional. 
precum și cercetarea succesiunilor desfășurate în condiţii naturale au permis 
deslușirea unor legități importante. Astfel, în faze timpurii, consumatorii 
fiind puțini, atît biomasa (B), cît și respiraţia (R) vor avea valori relativ mici. 
Deci P/B va avea valoarea relativ ridicată, ca și P/R a cărui valoare va fi 
mai mare decît 1. Consumatorii fiind puțini, structura trofică a biocenozei 
tinere este relativ simplă, lanţurile trofice scurte, iar producția netă relativ 
mare. Gradul de organizare a sistemului biocenotic apare relativ scăzut, ca 
și conținutul său informațional. Aceasta înseamnă că în fazele timpurii ale 
succesiunii se cheltuicște multă energie pentru menţinerea structurii iar 
entropia este crescută. Acest proces este posibil prin întreținerea unui intens 
flux energetic. Din cauza nivelului relativ scăzut al organizării sistemului, 
stabilitatea este și ea scăzută, putîndu-se produce frecvente dezechilibrări.- 

În fazele succesionale tîrzii, numărul consumatorilor crescînd, crește 
biomasa (B) iar valoarea raportului P/B scade. Creșterea biomasei înseamnă 
implicit creșterea respirației (R), astfel că valoarea raportului P/R se apropie 
de 1. Deci, consumul de energie tinde să egaleze producţia. În acest fel, siste- 
mele trofice tind către un grad de organizare mai avansat. Reţeaua trofică 
sc complică, lanțurile trofice se lungesc; crescînd biomasa, crește cantitatea 
de informație, scade eutropia, iar sistemul devine mai stabil, realizează sta- 
diul de climax sau de maturitate, cînd se consideră că și stabilitatea este 
maximă. 

Analizînd strategia succesiunii ecologice, E. P. Odum (1971) arată 
că ea constă în intensificarea controlului biologic asupra factorilor biotopului, 
ducînd astfel la realizarea unei maxime protecții împotriva perturbărilor. 
Stabilitatea maximă a biocenozei, obținută în faza de maturitate avansată 
realizează și condiţiile unei rezistenţe (protecţii) maxime, atît față de perturbări 
cît și față de pătrunderea de noi informații (sistemul devine mai conservator). 

Caracterul autoreglabil al evoluţiei. Orice sistem cu autocontrol implică 
pe de o parte prezența cel puțin a două părți componente — una care este 
controlată, reglată şi alta care efectuează controlul — iar pe de altă parte 
a canalelor de comunicare între părțile implicate — conexiune directă și 
conexiune inversă (fig. 3). 

Populaţia, fiind obiectul evoluției, fiind (ca și indivizii componenți) 
adaptată la condiţiile mediului, reprezintă partea supusă reglării. Mediul 
populaţiei este ecosistemul, care reprezintă deci partea care efectucază con- 
trolul. Acțiunea mediului asupra populaţiei (conexiune directă) se exercită 
prin indivizii care o compun iar răspunsul populaţiei este comunicat ecosis- 
temului (conexiune inversă) prin desfășurarea specifică a activității popu- 
laţiei în cadrul ecosistemului din care face parte. Evoluţia înțeleasă ca trans- 


formare a populațiilor, apare drept rezultat al corelaţiilor dintre sisteme de 
niveluri diferite (N. Botnariuc, 1974). 

3. ACŢIUNEA OMULUI ASUPRA NATURII 


Între diferitele componente ale ecosistemelor este o strînsă interdepen- 
dență. ele fiind, așa cum s-a arătat în capitolul precedent, elementele consti- 
tutive ale biomurilor şi în final ale biosferei. 

Omul, ca orice ființă vic, este unul dintre elementele biosferei, care însă 
acţionează asupra mediului abiotic și biotic mai intens și mai rapid decît orice 
alt component și totodată în mod specific de la un ecosistem la altul (fig. 6). 
El a devenit factorul determinant al unor dezechilibre majore provocate de 
satisfacerea intereselor lui imediate. Acţiunea modificatoare, complexă, se 
exercită deobicei fără a se privi în perspectiva viitorului. Influența sa are cel 
mai ades un sens distructiv. El a făcut risipă de materii prime, a utilizat 
tehnologii nepusc la punct, a poluat şi exploatat sălbatec și nerațional resur- 
sele naturale vii și nevii, a dus la stricarea unui mare număr de echilibre din 
natură. El ajunge să suporte acum și în perspectivă consecințele propriei 
lui activităţi. Tocmai din această cauză în mod obișnuit cînd se vorbeşte de 
acțiunea omului asupra mediului ambiant, se accentucază această latură, 
neglijîndu-se cealaltă, aceea în care omul repară, îndreaptă, reface efectele 
negative provocate de el sau care sînt rezultat al fenomenelor naturale. 

Trebuie să menționăm aici programul de cercetări organizat de UNESCO, 
program intitulat „Omul și biosfera“, care are ca scop stabilirea bazelor nece- 
sare unci utilizări raționale și conservări a resurselor biosferei, ameliorarea 
relațiilor dintre om și mediul înconjurător, stabilirea repercusiunilor avute 
de acţiunea oamenilor asupra evoluției ulterioare a biosferei, găsirea căilor de 
utilizare rațională și eficientă a resurselor naturale ale biosferei. Se speră 
ca realizarea acestui program să ducă la optimizarea vieții pe pămînt. 


3.1. INFLUENŢA OMULUI ASUPRA PROCESELOR GEOCHIMICE 


În activitatea sa economică omul utilizează tot mai mari cantități din 
resursele energetice acumulate de biosferă în decursul erelor geologice (căr- 
buni, gaze naturale, petrol, șisturi bituminoase) resurse pe care nu se îngri- 
jește să le utilizeze rațional şi pe care folosindu-le, le transformă în bioxid de 
carbon care se climină în atmosferă. S-a calculat că în prezent într-o unitate 
dată de timp se consumă cel puțin de 10 ori mai multă energic decît se acu- 
mulează. Reiesc că în curînd, odată cu epuizarea stocurilor, această energie 
va ajunge inevitabil deficitară. 

Pentru desfășurarea activităților economice din subsol se extrag cantităţi 
imense de materii prime. Prin prelucrare ele nu mai sînt redate ca atare naturii, 
ci sînt transformate și folosite în diferite scopuri. Ecologic vorbind, se poate 
afirma că omul consumă în scurtă vreme mult din ccea ce a adunat pămîntul 
în milioane de ani. 


3.2. INFLUENȚA OMULUI ASUPRA RELIEFULUI 


Dezvoltarea tehnicii a făcut ca intervenția omului asupra mediului geo- 
grafic să fie de o amploare extraordinară. Menţionăm umplerea unor depre- 
siuni cu steril, tăierea dealurilor, terasarea munților, săparea tunelelor, extra- 
gerea materialelor de construcţie, crearea „munților“ de steril lîngă gurile 
minelor ș.a. Aceste acţiuni duc la nivelarea terenurilor, la indiguirea și devic-, 
rea apelor în scopul recuperării terenurilor, la extinderea zonelor portuare, 
construirea drumurilor, săparea canalelor etc. Aceste modificări influențează 
relieful local și clima, schimbă echilibrul tuturor ecosistemelor afectate de 
aceste lucrări. Din păcate, la efectuarea acestor modificări se au în vedere 
doar rareori măsuri menite să ducă la refacerea sau amenajarea adecvată 
a biotopilor sau biocenozelor afectate, fapt care duce la apariția unor efecte 
secundare negative cum sînt creșterea ritmului croziunii, prăbușiri de tere- 
nuri, colmatarea bazinelor de apă, poluarea mecanică și chimică, extinderea 
deșerturilor, ș.a. În cazul în care acestei probleme i se acordă atenţia cuvenită 
efectele negative pot fi reduse sau chiar neutralizate: se reface vegetaţia în 
locurile fostelor cariere de construcții, se creează lacuri de agrement în foste 
cariere dc nisip, se acoperă cu sol haldele de steril astfel încît suprafeţele lor 
pot fi redate culturilor agricole. 


3.3. INFLUENȚA OMULUI ASUPRA CLIMEI 


În activitatea sa, societatea umană este capabilă să influențeze fenome- 
nele climatice, atît la scară planetară, cît mai ales la scară locală, creind 
microclimate noi. 

Sub influența arderilor, în atmosferă se eliberează cantităţi însemnate 
de bioxid de carbon care, acumulîndu-se, determină o creștere a temperaturii 
aerului planetar (fig. 7); aceasta duce la o intensificare a procesului de topire 
a calotelor glaciare, ceea ce determină o creștere a nivelului oceanului. O altă 
consecință a creşterii temperaturii o reprezintă extinderea zonelor deşertice. 

Pe plan local crearea lacurilor de acumulare și plantarea perdelelor fores- 
tiere duce la creșterea umidității aerului, la o moderare a climei locale. Defri- 
șările duc la creșterea temperaturii și a cvapotranspiraţiei, la apariția aver- 
selor locale cu caracter devastator, la modificarea caracterelor ecosistemelor 
locale, la intensificarea eroziunii solului. 

Defrișările ample şi exploatarea neraţională a terenurilor au dus la apa- 
riția și extinderea zonelor deșertice. Ele sc întind acum tocmai în zonele care 
au fost în trecut regiunile cele mai fertile ale globului: zona dintre Tigru și 
Eufrat, zona Sud Mediteraneană, Asia Centrală etc. Existenţa regiunilor aride 
determină în continuare o seric de modificări climatice în sensul extinderii 

4. INFLUENȚA 
OMULUI ASUPRA 
HIDROSFEREI 


1 

l 

j 
Acţiunea omului se | 
manifestă asupra mediu- 
lui acvatic, în moduri 
foarte variate. 

În mări s-a inter- 
venit asupra malurilor, 
modificîndu-le, corectîn- 
du-le, s-a adiîncit fundul i 
mării în zonele portuare, Cârbune 
sau dimpotrivă, s-au scos Fag. 7. Curcuitul CO, în natură 
de sub mare întinse 
porțiuni de teren (polderele olandeze). Toate aceste lucrări au avut 
repercusiuni — cel mai ades negative — asupra biocenozelor marine, 
care au trebuit să se modifice adecvat noilor condiții apărute (de obicei are 
loc o sărăcire a componentelor biocenozelor, apar tanatocenozele *. se insta- 
lează plante și animale curioice, curihaline și ubicviste, fauna piscicolă se 
reduce în mod substanţial). 

Opus acestei situaţii, în zonele în care s-a trecut la acvacultura marină 
(îndeosebi în Japonia), s-a ajuns la creșterea intensivă, în adevărate ferme 
marine a unor organisme cu mare valoare economică (alge, peşti, scoici). 

Efectul negativ cel mai important provocat de om apelor marine îl 
reprezintă poluarea, care afectează suprafețe imense și arc efecte grave și 
profunde asupra biocenozelor (partea de nord-vest a Mediteranei este acum 
profund afectată de poluare). 

Asupra apelor continentale acțiunea omului este şi mai intensă și mai 
evidentă. Se efectuează regularizări ale cursurilor apelor curgătoare, ale văilor 
torenților, se creează lacuri de acumulare, unele lungi de sute de kilometri 
ȘI în care se acumulează milioane de metri cubi de apă, se corectează meandre, 
se creează noi cursuri de apă, (reţelele canalelor de navigație și irigație). În 


Exploatarea ) 
cârbunelui ‘; 


* Tanatocenoza este o asociaţie de resturi de organisme moarte (valve, cochilii, schelete etc.) 

ultima sută de ani s-au legat între ele diferite bazine fluviale, s-au secat 
lacuri, bălți și mlaștini, s-au construit baraje. Aceste modificări afectează 
diferențiat biocenozele existente: unde au fost ape curgătoare au apărut 
lacuri, unde au fost ape stagnante și mlaștini s-au creat agroecosisteme sau 
iazuri piscicole etc. Dacă unele dintre aceste lucrări au cfecte pozitive (de 
exemplu reducerea intensității viiturilor și implicit favorizarea dezvoltării 
biocenozelor reofile), există însă și laturi negative, cum sînt reducerea supra- 
feţelor pe care are loc reproducerea naturală a peștilor, a stocurilor de hrană 
disponibilă pentru fauna șenalului ca urmare a scoaterii din regimul liber de 
inundație a albiilor majore ale rîurilor și fluviilor. 

Un rol negativ deosebit de important îl joacă deversarea apelor uzate, 
a căror influență ridică probleme care vor fi discutate în subcapitolul 3.7. 


3.5. INFLUENŢA OMULUI ASUPRA PEDOSFEREI 


Solul, acest produs natural complex, rezultat al interacțiunii viețuitoa- 
relor cu stratul superficial al geosferei, a fost din cele mai vechi timpuri afec- 
tat intens de activitatea umană. Urmărind obținerea unor randamente maxime 
de moment, omul a ținut prea puțin seama de necesitatea păstrării și utili- 
zării sale corespunzătoare. Solul a fost degradat prin defrișări și desțeleniri, 
prin arderea vegetaţici lemnoase, prin distrugerea structurii și rezistenţei 
ca urmare a folosirii unor utilaje necorespunzătoare, prin exploatarea sa în 
monocultură. A fost provocat și apoi favorizat fenomenul de eroziune. Ade- 
seori omul dorind să amelioreze solurile, dar acționînd pentru aceasta în mod 
greşit, mai mult l-a afectat. Așa sc întîmplă în cazul utilizării îngrășămintelor, 
oligoelementelor și apei în doze neraționale, excesive. Aplicarea pesticidelor 
duce la o otrăvire a biocenozelor din sol cu substanțe care ulterior pot ajunge 
în plante și se pot acumula în animale provocîndu- -le intoxicări gravc, sau 
care elimină din sol o serie de organisme cu rol important în transferul mate- 
riei de-a lungul lanțurilor trofice. I)eșeurile sînt o altă sursă de degradare a 
solurilor, de care va trebui să se țină seama pe viitor în mult mai mare măsură. 

Alături de aceste influenţe negative trebuie menţionată lupta neîncetată, 
de milenii, dusă pentru creșterea fertilității solului și pentru combaterea 
eroziunii. În acest scop s-au creat și perfecționat metode de ameliorare a cali- 
tății solului, de îmbogăţire în materii nutritive și oligoclemente, s-a trecut la 
terasarca terenurilor în pantă, la refacerea dirijată a structurii solului, la cul- 
tivarea terenurilor potrivit cu structura și caracteristicile terenurilor, la o 
irigare şi drenare judicioasă, care să asigure menținerea unei umidități adec- 
vate, obținerea unor recolte bogate etc. 


3.6. INFLUENŢA OMULUI ASUPRA BIOSFEREI 


Acţiunea omului asupra biosferei a dus la rărirea sau distrugerea multor 
specii de plante și îndeosebi de animale (în timpurile istorice 200 specii au 
dispărut, 290 sînt pe cale de dispariţie, iar alte 1000 sînt considerate ca foarte 
rare), la reducerea arealelor și invers, la înmulțirea unor specii, a celor aşa 
numite antropofile (cum sînt vrabia și cioara, șoarecele și șobolanul. unele 
insecte). A avut loc extinderea arealelor speciilor dăunătoare culturilor agri- 
cole, aclimatizarea unor specii în zone geografice diferite de cele în care sînt 

originare (de ex. porumbul, cartoful, arborii de cafea şi cauciuc, bananierul 
și ananasul, peștii fitofagi, oile și vitele cornute, caii etc.) și care pune adeseori 
mari probleme menținerii biocenozelor autohtone (este cazul iepurelui de 
vizuină în Australia, a caprelor în insula. Sf. Elena), exploatarea intensă a 
stocurilor naturale de plante şi animale cu valoare economică (balene, pești 
oceanici și de apă dulce, cornutele africane mari etc.). 

Prin introducerea unor specii în culturi, omul le-a făcut dependente de 
el. Din tendința dc lărgire a suprafeţelor agricole, el a distrus pădurile pentru 
a mări Suprafețele destinate pășunatului. a ars jnepenișurile. Consecințele 
acestor acţiuni au fost ades dezastruoase; tocmai de aceea în prezent se luptă 
pe diferite căi pentru reducerea acestor daune, în sensul rcîimpăduririi tere- 
nurilor, al utilizării lor optime și raționale, al protejării speciilor rare etc. 

Prin dereglarea funcționalității ecosistemelor a fost favorizată înmul- 
țirea unor specii dăunătoare care pot provoca pagube mari atît ecosistemelor 
naturale autohtone, cît mai ales culturilor agricole. care sînt mai labile, mai 
dependente de om (este cazul înmulțirii lăcustelor, gîndacului de Colorado, 
filoxerci, omidei păroase a dudului, diferitelor ciuperci patogene). 

Omul a creat ecosisteme noi în care apar și se dezvoltă biocenoze speciale ; 
agrocenozele (care sînt reprezentate de culturile de cereale și plante tehnice, 
de livezi şi plantațiile de vegetale străine zonelor geografice în care ele sînt 
cultivate în prezent), acvacultura, creşterea dirijată a fondului forestier. 
Mediul urban constituie un alt tip de ecosistem antropic. Problemele legate de 
prevenirea poluării au determinat și cle constituirea unor ecosisteme noi, 
cele ale instalațiilor de epurare. 

Datorită cuceririi tuturor mediilor de pe pămînt, ele sînt influențate sub 
o formă sau alta, direct sau indirect de acțiunea omului. Dacă unele sînt 
foarte puţin afectate (junglele africane, pădurile Americii de Sud, taigaua, 
pustiurile africanc şi asiatice). altele suferă presiunea umană deosebit de preg- 
nant (cele aflate în contact permanent cu omul, cele din vecinătatea așezărilor, 
cele dependente de el). 


3.7. POLUAREA ȘI EFECTELE EI 


Prin folosirea diverselor produse naturale sau sintetizate. omul elimină 
o scrie de produse nefolositoare, denumite poluanţi. Aceste produse, rezultate 
din nevoile lui fiziologice sau din activitatea umană, pot incomoda procesele 
naturale atunci cînd ele se acumulează, sînt toxice sau ncbiodegradabile. 

Odată cu creșterea densităţii populaţiei și cu dezvoltarea tehnicii. canti- 
tatea poluanţilor a crescut, ajungînd ca treptat să altereze ecosistemele, să 
dezechilibreze viața naturală pe mari întinderi. În mod obișnuit, datorită 
capacității lor de autoreglare. ecosistemele sînt capabile să contracareze 
acțiunea negativă a poluanţilor, proces care este denumit autoepurare. Cînd 
însă cantitatea de poluanți depășește capacitatea de autoepurare acest pro- 
ces este inhibat, ecosistemele suferă un proces de alterare, modificările putînd 
merge pînă la distrugerea lor, la apariția unei tanatocenoze. a unor zone 
moarte sau pustiuri. 

În secolul nostru problema evitării poluării s-a pus extrem de acut, 
trecîndu-sc la luarea unor măsuri de prevenire a poluării, de distrugere con- 
știentă a poluanților şi pe cît este posibil, de recuperare a lor. S-au elaborat 

metode de epurare artificială a aerului, apei și solului, în care se utilizează 
adeseori şi fenomene sau acțiuni ale organismelor (metodele de epurare bio- 
logică). Pentru protecţia mediului se recurge la soluții a căror eficiență merge 
pînă la limita la care mediul nu suferă din partea poluanților modificări 
negative evidente. 

Ignorarea şi neglijarea efectelor produse de poluare duce la dezechilibre 
ecologice, la apariţia unor intoxicații, creșterea morbidităţii și a anomaliilor 
genetice și psihofuncționale. Se impune tot mai mult reconsiderarea atitu- 
dinii omului față de natură, o adaptare conștientă a activității umane la 
problemele și legile generale ale ecologiei, la dezvoltarea sa în echilibru cu 
natura, cu mediul ambiant, în care trăiește și de care depinde. 

Preocuparea pentru protecția naturii devine un criteriu al capacității 
umane de dezvoltare, de asigurare a bunăstării, de dezvoltare economică. 
În ţara noastră acțiunea de protecție a mediului constituie o parte integrantă, 
de importanță deosebită, a activității generale de dezvoltare economico- 
socială a ţării, în concordanţă cu principiile fundamentale ale politicii parti- 
dului şi statului nostru privind construcţia societăţii socialiste multilateral 
dezvoltate. Prin Legea nr. 9/1973 și prin crearea Consiliului național pentru 
protecţia mediului înconjurător, statul nostru a creat cadrul legal și organi- 
zatoric adecvat care permite ca aceste probleme să fie permanent în atenția 
organelor de partid și de stat. 

Sursele de poluare sînt extrem de variate. Se disting net două grupe 
mari de surse și anume: poluarea naturală și cea care este rezultatul direct 
al activității umanc. 

Dintre formele poluării naturale menţionăm erupțiile vulcanice, cutremu- 
rele, alunecările de teren, furtunile de praf, dereglările meteorologice și acțiu- 
nea normală a vieţuitoarelor. 

Poluarea, rezultat al activității omului, are loc ca urmare a creșterii 
aglomeraţiilor urbane (din care se elimină deșeuri solide și lichide), al dezvol- 
tării industriei (mai ales a celei miniere, siderurgice, metalurgice, chimice, 
alimentare şi energetice), al dezvoltării transporturilor și al mijloacelor de 
transport (care elimină gaze toxice rezultate de la motoarele cu ardere internă, 
consum de oxigen la avioanele cu reacție, reziduurile deversate în mări de 
vapoare), al intensificării activităţii de creştere dirijată a plantelor și anima- 
lelor, administrarea abuzivă a îngrășămintelor — îndeosebi a celor chimice 
— şi a pesticidelor, prin acumularea dejecțiilor solide şi lichide, prin produ- 
cerea pe cale sintetică sau eliberarea unor produse cancerigene etc. 

Poluanțţii, deşi foarte variaţi şi avînd proveniențe diferite, prezintă 4 
moduri de acțiune principale: fizic, chimic, biologic și radioactiv. 

Poluarea fizică se manifestă prin creşterea temperaturii apei (de exemplu: 
prin deversarea apelor de răcire de la tetmocentrale în rîuri și lacuri), prin 
depunerea suspensiilor de la flotaţiile miniere în râurile emisar, a prafului de 
la fabricile de ciment pe sol și pe plante, etc. 

Poluarea chimică se produce ca urmare a acţiunii cflucnților gazoși de la 
diferitele industrii — îndeosebi cele chimice şi siderurgice, a gazelor rezultate 
din procesele de degradare a substanţelor organice, a gazelor toxice de la 
motoare, a unei game imense de compuși chimici — toxici sau netoxici, 
biodegradabili sau ncbiodegradabili — care sînt deversate în ape, a ionilor 
unor metale grelec, a evacuărilor de acizi, pesticide ș „a., care afectează în cele 
mai diferite moduri mediul viu și cel neviu. 

Poluarea biologică se manifestă prin evacuările de germeni patogeni în 
apă şi aer, a cadavrelor infestate îngropate în sol, prin accelerarea proceselor 
de cutrofizare a apelor și de eroziune a solului, de accelerare artificială a pro- 
ceselor de biodegradare anaerobă etc. 

Poluarea radioactivă are loc ca urmare a exploziilor nucleare, a unor scă- 
pări de elemente radioactive de la uzinele de îmbogăţire și prelucrare a mate- 
rialelor fisionabile, a uzinelor atomice, de la deșeurile radioactive, precum și 
de la sursele de radiații aparent mai puţin nocive, cum sînt radiaţiile ioni- 
zante, razele röntgen. 

Poluarea a devenit o problemă de foarte mare importanță, ea consti- 
tuind o amenințare pentru planeta noastră, a cărei pondere depăşeşte pe 
cea a armelor nucleare. La nivelul globului poluanții se estimează anual la 
milioane și chiar miliarde de tone. Măsurile legate de construirea instalațiilor 
de prevenire, epurare și combatere a poluării și de cercetarea efectelor poluării, 
afectează în prezent peste 1% din bugetul mondial; se prevede că în viitor 
va avca loc o creștere vertiginoasă a acestor cheltuieli. 

Poluarea aerului este realizată îndeosebi de oxidul de carbon, bioxidul 
de sulf (fig. 8), de fluor, ozon, oxizi de azot și acizi organici, de clor, acid 
clorhidric, tetractil de plumb ş.a. Acești compuși atacă căile respiratorii, 
scad randamentul fotosintezei, infectează și otrăvesc alimentele, se acumu- 
lează în organisme avînd efecte cronice. Ca urmare ele dereglează metabolismul 
biocenozelor, duc la dispariţia unor componenți ai acestora, la schimbări în 
circuitele materiei şi encrgiei în ecosisteme, la dereglări în compoziţia și struc- 
tura atmosferei, la reducerea surselor de energie cosmică radiantă care ajung 
pe pămînt. 

Poluarea apelor cste o problemă care a devenit extrem de acută. Sînt 
țări în care de pe acum se pune problema apei de băut, țări în care unele 
rîuri sînt transformate în canale care colectează reziduurile orăşeneşti și 
industriale, în care viaţa este ca și dispărută. Se consideră că rezervele de apă 
dulce pot satisface nevoile omenirii numai pînă în anul 2050. Productivi- 
tatea apelor a scăzut la 40%, comparativ cu situația de la începutul acestui 
secol. Concomitent se intensifică procesele de eutrofizare și colmatare a bazi- 
nelor acvatice naturale. Poluarea apelor se realizează cu toate produsele 
minerale şi organice naturale și sintetice, pe care omenirea le aruncă prin 
intermediul apelor uzate în rîuri și oceane. Ca urmare, gradul de folosire a 
apelor se reduce, se ajunge la o adevărată „sete“ fiziologică. Apele care con- 
țin impurificatori duc la epidemii, intoxicări, sînt inutilizabile pentru om, 
plante și animale. 

Poluarea solului duce la scoaterea din circuitul economic a unor suprafețe 
întinse de teren, la degradarea componentei sale vii, la acumularea prafului 
industrial, a deșeurilor solide, a pesticidelor şi îngrășămintelor, care îl alte- 
rează, îl modifică funcțional. 


Acţiunea poluanţilor se manifestă la cele mai diferite niveluri în primul 
rînd asupra indivizilor, afectîndu-le metabolismul, reproducerea și chiar codul 


genetic, apoi asupra biocenozelor (a inter-relațiilor dintre populaţiile dife- 
ritelor specii, la apariția urnor cenoze noi, modificarea lanţurior trofice și 
reducerea productivităţii ecosistemelor). Ca rezultat al interacțiunii biotop- 
biocenoză, a dereglărilor produse de poluanţi asupra echilibrului ecosistemelor, 
are loc o creștere a labilității acestora, orientarea evoluţiei lor în direcții total 

Fag. 8. Circuitul SO, in natură 


nedorite (evoluţia ecosistemelor terestre spre xcrofiţie *, a celor acvatice spre 
eutrofie **), reducerea fenomenelor de autoreglare, mergînd pină la dezorga- 
nizarea lor). 

Poluarea frînează procesele de fotosinteză în ecosistemele acvatice și 
terestre; una din implicațiile importante și deloc neglijabile ale acestui feno- 
men fiind reducerea producției de oxigen a pămîntului. 

În prezent conștienți de pericolul pe care îl reprezintă poluarea, oamenii 
luptă pe căi variate pentru a preveni şi contracara efectele sale negative. 
Se cercetează și elaborează metode și aparate moderne pentru detectarea 
poluării, se elaborează metode de prevenire şi control automat al gradului 
de poluare existent în apă şi acr, se elaborează tehnologii de combatere a 


* mediu sărac, lipsıt de umiditate (ex. deșertic, semiarid) ; 
** situația în care apele au un exces de masă vegetală, care le alterează calitățile 
şi evoluția. 

poluării în care se îmbină procedee fizice, chimice și biologice (ultimele repre- 
zentînd modalităţi de utilizare dirijată a proceselor biologice şi a ecosiste- 
melor în scopul degradării cu mare intensitate a poluanţilor de cele mai dife- 
rite origini). Se elaborează tehnologii noi, în care se tinde spre reducerea 
poluanților (se vorbește de industrii nepoluante), se acordă o mai mare aten- 
ţie luptei biologice împotriva dăunătorilor, ocrotirii naturii, protejării eco- 
sistemelor naturale și dirijării celor modificate de om în scopul menținerii 
lor sub controlul legilor naturii ; sc intensifică măsurile legate de crearea unel 
legități care să protejeze natura. 


3.8. RADIOACTIVITATEA ȘI IMPLICAŢIILE EI 
ASUPRA ORGANISMELOR VII 


Alături de radioactivitatea naturală, în ultimele trei decenii a început să 
se facă simțită și radioactivitatea artificială care a luat naștere în urma folo- 
sirii energici nucleare de către om. Radioactivitatea naturală ceste consti- 
tuită atît din radiaţiile emise de soare precum şi de galaxii, cît și din radiațiile 
unor elemente radioactive naturale -- produșii rezultați din dezintegrarea 
uraniului, thoriului şi actiniului — și în cantitate mai mică de la K, "C 
și °H, toate existente în scoarța pămîntului și în atmosferă. Radioactivitatea 
artificială provine din experienţele cu arme nucleare, folosirea energiei nu- 
cleare în industrie (extracția şi prelucrarea minereurilor uranifere, reactori 
nucleari, uzine de retratare a combustibilului nuclear uzat) cît și din utili- 
zarea izotopilor radioactivi în alte domenii ale industriei, în agricultură, 
medicină, cercetare științifică etc. 

Principalul dispozitiv creat de către om pentru eliberarea energiei 
nucleare și folosirea ei în practică îl constituie reactorul nuclear unde reacţia 
de fisiune în lanț (ruperea nucleului unui element greu în două fragmente 
mai ușoare prin captura unui neutron sau spontan, cu degajare de energie) 
are loc în mod controlat cu menținerea la un nivel corespunzător al degajării 
de energie care poate fi transformată în alte tipuri de energie. Pe de altă 
parte, în bomba atomică, reacția de fisiune nu mai este controlată ci odată 
amorsată nu mai poate fi oprită, conducînd la o degajare rapidă a cnergiei 
cu caracter de explozie. 

În procesul de fisiune a uraniului sau plutoniului (principalele elemente 
care stau la baza utilizării energiei nucleare pentru obţinerea de encrgie 
electrică), într-un regim de fisiunc în lanţ, apar peste 250 izotopi radioactivi 
care constituie o puternică sursă radioactivă. 

Exploziile bombelor atomice — principale surse de poluare radioactivă 
a mediului — au eliberat în natură o gamă largă de produși de fisiune și acti- 
vare, care, transportaţi în straturile înalte ale atmosferei au revenit treptat 
(în decurs de mai mulți ani) în ape sau pe sol. 

Alte surse de poluare radioactivă — este adevărat în cantități mult mai 
mici— sînt considerate reactoarele nucleare și în special cele de la centralele 
nuclearo-electrice care elimină o serie de deșeuri radioactive gazoase sau li- 
chide. Trebuie să amintim că deșeurile cu radioactivitate excesiv de mare sînt 
stocate în containere construite special care se amplasează în locuri ferite de 
accesul persoanelor și la adăpost de orice posibilitate de răspîndire a conți- 
nutului lor în cazul unor catastrofe naturale. În apele de suprafață mai ajung 

Și o serie de izotopi radioactivi folosiți în agricultură, medicină, cercetare 
ştiinţifică, deocamdată cu mult sub concentrațiile maxime admise. 

Se cunoaște cu certitudine că radiaţiile ionizante (cosmice sau terestre) 
au acționat asupra primelor forme de viață de pe Terra acționînd și azi asu- 
pra vieții fără să dăuneze evoluţiei. Aceste fapte dovedesc că radiațiile, între 
anumite limite nu sînt ofensive pentru organismele vii; din contra, se pare 
că activitatea biologică normală nu ar putea avea loc în absenţa acestui fond 
natural de radiaţii. Dar fondul de radiaţii a crescut, mai ales în ultimele trei 
decenii, devenind astfel un factor abiotic de luat în considerație. 

Deşi în ţara noastră eliminările deșeurilor radioactive se fac respectind 
măsurile de protecție foarte severe, utilizarea energiei nucleare de către alte 
țări (teste cu arme nucleare cît și obținerea de energic electrică de la centrale 
nuclcaro-electrice) a început să fie pusă în evidenţă și pe teritoriul României. 

Printre cei mai periculoși izotopi radioactivi deversați în mediu se 
numără: %Sr (T1/,f = 28,1 ani, metabolism identic cu al calciului), 137 Cs 
(T1/„f= 30 ani și comportare asemănătoare cu potasiul), și 11 (T 1, f = 8 
zile) care prezintă un organotropism pentru tiroidă. 

Asemănarea (Sr și Sr cu Ca, Cs cu K) sau identitatea (Fe cu Fe 
stabil, 3H cu H) unor radioelemente cu unele elemente stabile — constituenți 
principali ai materiei vii — fac ca acestea să pătrundă cu ușurință în orga- 
nismele vii, să fie concentrate la nivelul diferitelor organe unde devin surse 
de radiaţii nucleare (a, B, y, neutroni etc.) cu efecte nocive asupra țesuturilor 
organismelor. Radiațiile produc ionizări și formarea de radicali liberi — feno- 
mene ce duc la perturbări reversibile sau ireversibile în structura celulei. 

Evacuaţi în apele de suprafaţă, izotopii radioactivi sînt supuși proceselor 
de diluarc, dispersare, sedimentare și transformare — procese care sînt in- 
fluențate în special de: mișcarea apei. modul de dispersare a materiilor solvite 
sau în suspensie, complexitatea sistemelor ecologice etc. 

O parte din izotopii radioactivi scăpaţi în aer, apă sau sol este reținută 
de către plante, producîndu-se astfel primul fenomen de concentrare în orga- 
nismele vii. Plantele inferioare (alge) cît şi cele superioare care constituic 
hrana organismelor animale fitofage (consumatori de gradul I) — neverte- 
brate, peşti, păsări, mamifere — cedează acestora o parte din radioactivitate 
realizîndu-sc o a doua concentrare a izotopilor. Următoarea concentrare se 
face în organismele animale carnivore (consumatori de gradul II, III etc.) 
și în cele din urmă în om, unde se produce ultima concentrare. Este de men- 
ționat că toate organismele animale, implicit și omul, pot prelua o cantitate 
marc de elemente radioactive și direct din apă (fig. 9). Omul „aruncă“ în 
natură cantități de izotopi radioactivi, în aparență neglijabile, dar primește 
radioactivitatea înapoi împachetată (Odum, 1971). 

Aprecicrea gradului de poluare radioactivă a apelor apare evidentă nu 
numai prin determinarea radioactivităţii apei și hidrobionților ci și prin cal- 
cularea factorului de concentrare care reprezintă raportul dintre activitatea 
unui izotop radioactiv dintr-o unitate gravimetrică de biomasă și activitatea 
specifică a apei. În general factorii de concentrare ai hidrobionţilor sînt mult 
mai mari în sistemele oligotrofe decît în cele eutrofe, din aceleaşi considerente 
sînt mai mari la organismele de apă dulce față de organismele marine. 

În prezent, izotopii radioactivi rezultați în procesul de fisiune a uraniului 
sau plutoniului sînt greu decelabili pe teritoriul R.S.R. Prezenţa lor a lost 
însă pusă în evidenţă în special în apa şi hidrobionții din Dunăre (Chiosilă, 
Furnică etc.). Acest fapt se datorează în special centralelor nuclearo- 

Fag. 9. Efectele poluării radioactive 


electrice existente în alte țări riverane Dunării. Printre izotopii radioactivi 
deja puşi în evidență amintim: 58C0, 6Co, 89Sr, 90Sr, Zr, SNb, Rn, 14Sb, 
125Sp, 1817, 1%4Cs, 137Cs, 141Ce, 144Ce cu activități între 0,02 şi 0,68 pCi/l*, 
cît și SH cu activități între 320 şi 900 pCi/1 (valorile mari se datorează și căde- 
rilor radioactive — fallout — în urma testelor cu arme nucleare). O serie de 
organisme din plancton, vegetația acvatică cît și peștii realizează în mod con- 
stant factori de concentrare de ordinul miilor pentru o serie de izotopi radio- 
activi ca: 3H, 5%Mn, S*Fe, &Co, Zn, 137C0, Sr etc. 


* PCi = 10-2C; 1 Ci = 3,7- 1010 desintegrări/secundă, 

Implicaţiile poluării radioactive asupra organismelor vii sau ecosiste- 
melor sînt încă puțin cunoscute. Nivelul scăzut de contaminare radioactivă 
a solului sau apelor de suprafață nu afectează prea mulți componenți ai eco- 
sistemelor. Totuși unele contaminări acute cu activități mari (în cazul acci- 
dentelor nucleare urmate de deversări masive de izotopi radioactivi) induc 
doze de iradiere mari care afectează în gencral o singură generație unde domi- 
nantele se caracterizează prin sterilitate sau chiar mutații letale. Contami- 
nările cronice (deversări repetate de izotopi radioactivi) duc la apariţia unor 
efecte genetice, ca urmare a concentrărilor îndelungate de izotopi, ce se mani- 
festă de-a lungul mai multor generaţii prin malformații, inducere de leucemii 
şi cancere. 

Noxa radioactivă, faţă de alte noxe (chimice, biologice) este mai peri- 
culoasă prin menţinerea proprietăţii sale de a cmite radiaţii, indiferent de 
locul unde sc află, sau transformări chimice. În timp ce noxele chimice și 
chiar cele biologice pot fi anihilate prin procedee fizico-chimice sau biolo- 
gice, noxa radioactivă nu poate fi redusă prin aceste procedee, ci persistă în 
natură pînă ce nucleii elementelor chimice respective nu mai emit radiații 
și devin stabili. fenomen care totuși în cazul unora dintre produșii de fisiune 
atinge sute de ani (1%Cs și %Sr). 

Deși eliminarea deșeurilor radioactive cu activități mici se face respec- 
tînd măsuri de protecţie severe, izotopii radioactivi odată deversaţi scapă de 
sub supravegherea și controlul omului, ceea ce face necesară reducerea pe 
cît este posibil a deșeurilor radioactive în mediu. 


4. ORIGINEA FAUNEI ȘI FLOREI ROMÂNIEI 


Lumea animală și vegetală a ţării noastre, aşa cum se prezintă în momen- 
tul de față. este rezultatul unei lungi evoluții, strîns legată de modificările 
configurației uscatului și mării, ale reliefului, ale condiţiilor de viață (în pri- 
mul rînd ale climatului) precum și de pătrunderea de noi specii din zonele 
vecine, de migrarea sau dispariția speciilor mai vechi și de evoluția (transfor- 
marea) pe loc a altor specii. La începutul erei terțiare, Europa avea un cli- 
mat aproape ecuatorial și cra populată de o vegetaţie, floră și faună, de tip 
ecuatorial, asemănătoare și înrudite, dar nu identice cu cele care trăiesc azi 
în pădurile ecuatoriale ale Africei şi Asiei (dar nu și cu cele din America de 
Sud şi Australia). În tot cursul erei terțiare climatul s-a răcit treptat, ceca 
ce a adus după sine o deplasare spre sud a zonelor climatice, și a majorității 
speciilor vegetale și animale, dar uncle dintre acestea au rămas pe loc, sufe- 
rind o serie de modificări. Retragerea spre sud a vechilor flore și faune a 
fost însoțită de pătrunderea altor flore şi faune, dinspre nord. Răcirea maximă 
a avut loc în epoca cuaternară (perioada glaciară), cînd teritoriul României 
sc prezenta în cea mai mare parte ca o tundră nordică și cra populat de specii 
identice sau foarte îndeaproape înrudite cu cele care astăzi sc întîlnesc în 
nordul Europei şi Siberiei sau în golul alpin. În cursul epocei cuaternare au 
alternat în Europa Centrală și Estică patru perioade glaciare principale, des- 
părțite de trei perioade interglaciare. În timpul glaciaţiilor coborau la noi 
flora și fauna de tundră, în interglaciare acestea sc retrăgeau spre nord şi 
în locul lor vencau dinspre sud specii de climă temperată ; în anumite perioade 
interglaciare climatul cra mai cald sau mai uscat decît în zilele noastre iar 
lumea animală și vegetală nu era cea de astăzi ci mai degrabă cea care 
populează zona circum-mediteraniană sau stepele uscate din sudul Ucrainei, 
sau țărmurile mărilor Caspică şi Aral. Fenomenul a fost complex; nu toate 
speciile s-au retras spre nord sau spre sud, nu toate au supravieţuit iar unele 
din ele s-au transformat. 

Această evoluţie complicată a condițiilor de viață, a zonelor climatice 
şi a lumii vieţuitoarelor a decurs în mod diferit, după cum este vorba de fauna 
subterană a peșterilor. de fauna și flora terestră, de cele de apă dulce și de 
cele ale Mării Negre. 

Cel mai puţin a fost afectată de schimbările climatice fauna peșterilor, 
datorită faptului că în mediul subteran temperatura este mai constantă, 
mai puțin afectată de fluctuațiile de la exterior, iar speciile subterane nu-și 
părăsesc habitatul, nu pot ieși în afară peșterilor și să se deplaseze spre sud 
sau spre nord. Unele din speciile cavernicole ce trăiau la noi în era terțiară 

au pierit în perioadele glaciare, dar în nici un caz cle nu s-au deplasat ușor 
spre nord sau sud. Fauna cavernicolă a României are aproape în întregime 
o origine şi vechime preglaciară. 

n privința acestei faune, se pot da o scrie de amănunte. Deși peșteri 
există în toate zonele calcaroase ale României, adevărata faună cavernicolă 
nu trăiește decît în munții Banatului, Carpații Meridionali la apus de Olt, 
Munții Apuseni şi Dobrogea. 

Strămoșii actualei faune cavernicole a României au pătruns la noi dinspre 
sud, începînd din perioada oligocenă a erei terțiare. Aceşti strămoși erau specii 
endogee, trăiau în sol, dar încă nu erau adevăraţi locuitori ai peșterilor. Tre- 
cerea lor la viața cavernicolă a avut loc în perioada pliocenă a crci terțiare 
și mai ales în cea pleistocenă (cuaternară). Existenţa unor largi văi: cea a 
Dunării, a Jiului, Mureşului, Oltului și culoarul Cerna-Timiş a izolat diverse 
faune endogee, devenite ulterior cavernicole, dar toate aceste faune provin 
din strămoși veniți dinspre sud, din Egeida. 

Carpaţii Răsăriteni sînt lipsiţi de o adevărată faună cavernicolă ; singurele 
animale care se întîlnesc în peșterile din acești munți sînt specii de supra- 
față, care numai ocazional pătrund în peșteri, de exemplu liliecii. În solul 
pădurilor din Carpaţii Răsăriteni trăiesc o serie de insecte și alte neverte- 
brate, care, spre deosebire de cele din Carpaţii Meridionali și cei Apuseni, 
nu provin din sud, din Peninsula Balcanică, ci din nord-vest, din masivul 
muntos al Boemiei și au la noi o vechime preglaciară. 

Speciile vegetale și animale care alcătuiesc biocenozele terestre de supra- 
față sînt, spre deosebire de cele subterane, pătrunse la noi în postglaciar. 
Multe dintre aceste specii, sau strămoșii lor direcți, au trăit desigur pe melea- 
gurile noastre în cra terțiară, dar în perioadele reci ele s-au retras spre sud, 
în refugiile glaciare și au revenit la noi abia după încetarea glaciațiunii și 
reîncălzirea climei. Popularea postglaciară a țării s-a făcut din refugiile gla- 
ciare de la sud. | 

Dar nu toate speciile din flora și fauna noastră sînt emigrate în post- 
glaciar. Cîteva sînt supravicțuitoare din perioadele preglaciare și au supra- 
vieţuit la noi în zone restrînse, adăpostite și în perioadele glaciare atît de 
nefavorabile. O dovadă în acest sens este faptul că nici una dintre aceste 
specii nu trăiesc la sud de Dunăre și nici nu au rude apropiate acolo, deci 
nu au putut emigra în postglaciar dinspre sud. Rudele cele mai apropiate 
ale acestor specii trăiesc în Asia răsăriteană și centrală. 

Botaniștii sînt în mod unanim de acord că două dintre plantele terestre 
din flora noastră au o vechime preglaciară. Prima este liliacul Munţilor Apuseni, 
Syringa josikaea, endemic în aceşti munţi, care nu este decît de departe înru- 
dit cu liliacul mediteranian iar rudele sale mai apropiate trăiesc în Afganistan 
şi Himalaia. A doua specie este crucea-voinicului, Hepatica transsilvanica 
specie endemică în Carpaţii Răsăriteni și Meridionali, din judeţele Mureș 
și Neamţ pînă în Hunedoara; ruda sa cea mai apropiată trăieşte în China. 
Numeroase alte specii de plante sînt cunoscute numai în România, dar după 
datele de care dispunem, multe din ele s-au format abea în postglaciar, altele 
provin din Balcani (unde ulterior au dispărut) iar altele probabil nu sînt ende- 
mice și sc vor găsi și la sud de țara noastră. 

Dintre vertebratele terestre de la noi, vechime preglaciară are probabil 
tritonul carpatic, Triturus montandoni, endemic în Carpaţii Răsăriteni şi 
de curbură precum și în Sudeți care nu are rude apropiate nici în Balcani, 
nici în Caucaz, el nu poate fi deci un imigrant postglaciar. S-ar putea admite 

că specia s-a format în Carpaţi în perioade glaciare, dar din strămoși care 
au supraviețuit pe loc din preglaciar. De asemenea, un gen de moluște terestre, 
Alopia, care conţine în total 17 specii, este endemic în zona centrală a Româ- 
nici, între Rarău și Munţii Buzăului, Bucegi, Petroşani, Munţii Apuseni. 
Această răspîndire limitată a genului dovedeşte că este vorba tot de un grup 
de specii cu o vechime terțiară la noi, nu de imigranți postglaciari. 

Există încă numeroase specii de nevertebrate terestre epigee endemice 
în zone limitate ale Românici (de exemplu cîteva specii de lăcuste cunoscute 
pînă în prezent numai în masivul Cozia) ; dar nu este exclus ca ele să se găsească 
și la sud, în Balcani, sau să fi supraviețuit în cursul glaciarului în Balcani 
de unde și-au mutat arealul în postglaciar la noi. Unelc din ele ar putea avea 
o vechime preglaciară la noi; dar problema nu ceste terminată și nu putem 
să le considerăm relicte terțiare. În stadiul actual al cunoștințelor este mai 
prudent să le considerăm imigranți. 

Faţă de puţinele specii care au rămas pe meleagurile noastre dinainte de 
glaciaţiuni şi care au supraviețuit în cursul acestora, imensa majoritate a 
speciilor de plante și animale care populează munţii, pădurile şi stepele țării 
noastre au pătruns în postglaciar din diversele refugii glaciare ale faunei și 
florei, refugii situate în cea mai mare parte la sud și sud-est de România. 

Cea mai mare parte a ţării noastre, și în general a Europei Centrale face 
parte din zona pădurilor de foioase: stejar și fag. Datele palcontologice destul 
de complete de care dispunem arată că în perioadele glaciare, pădurile de 
foioase se întindeau în jurul Mediteranei, în Peninsula Iberică, Italia, sudul 
și vestul Balcanilor, nordul Africii și parțial Asia Mică, zone în care clima 
era mai rece și mai umedă decît în zilele noastre. Odată cu încălzirea climei, 
vegetaţia, flora şi fauna circum-mediteranecne s-au extins treptat spre nord, 
ocupînd cea mai mare parte a Europei, afară de munți și de stepele aride din 
sud-est. Totodată temperatura a crescut iar umezeala s-a redus în jurul Medi- 
teranei, iar fauna și flora care populau această zonă în timpul glaciaţiunii 
au început să dispară sau să se retragă spre nord. Dar această faună și floră 
supraviețuiesc și azi în zonele umede și reci din munții Spaniei, Italiei, Africei 
de Nord etc. Primii naturaliști care au cercetat munții din Africa de Nord 
au fost foarte surprinși să întîlnească acolo specii central europene, cum este 
ursul, cerbul, o serie de stejari etc. Pentru naturaliștii din zilele noastre, care 
cunosc evoluţia climatului și biocenozelor, fenomenul apare cît se poate de 
normal ; aceste specii central europene sînt, sub aspect al originei din perioa- 
dele glaciară şi postglaciară, specii mediteraneene. 

Rămîne ca un fapt bine precizat că majoritatea speciilor din pădurile 
noastre de foioase provin din refugiul mediteranean al faunei și florei. Ele sînt 
sub aspect al originei, elemente mediteraneene ; sub aspect al răspîndirii actuale, 
ele sînt elemente cen/ral-europene. 


Numărul elementelor mediteraneene sau central europene, este foarte 
mare. Amintim de exemplu, stejarul (Quercus robur), ulmul (Ulmus mon- 
tana), scoruşul (Sorbus terminalis), jugastrul (Acer campestre) dintre copaci, 
rodul pămîntului (Arum maculatum) şi mătrăguna (Atropa belladona) dintre 
plantele icrboase, cerbul (Cervus elaphus), pisica sălbatică (Felis sylvestris), 
salamandra (Salamandra salamandra), unele specii de ciocănitoare. 

În cadrul marelui refugiu mediteranean, al florei și faunei de păduri 
de foioase, se disting mai multe subrefugii: atlanto-mediteranean (Peninsula 
Iberică și sudul Franţei), adriato-mediteranean (Italia), ponto-mediteranean 
(Peninsula Balcanică și vestul Asiei Mici). Dacă o serie de specii au trăit în 

cursul perioadei glaciare, pe întreaga suprafață a refugiului mediteranean 
de unde s-au extins în cursul postglacialului spre nord pe un front larg, alte 
specii au avut arealul restrîns la un singur subrefugiu (sau un fragment de 
subrefugiu) actuala lor răspîndire permițind să recunoaștem care a fost acest 
subrefugiu. Este normal ca în România să se întîlnească îndeosebi specii 
provenite din subrefugiul ponto-mediteranean. Se pot recunoaşte subdiviziuni 
chiar în cadrul acestui subrefugiu. Astfel, botaniștii deosebesc specii ilirice (vest 
balcanice), care la noi se întîlnesc îndeosebi în Banat și vestul Olteniei, specii 
mocsice, care populează îndeosebi Muntenia, specii euxinice, concentrate 
pe litoralul vestic al Mării Negre etc. Este foarte probabil ca în urma unei 
analize amănunțite a răspîndirii geografice a speciilor de animale să se poată 
recunoaște aceleași categorii și printre ele. Se știe, de exemplu, că o serie de 
specii de melci tereștri trăiesc la noi numai în Banat, ci sau rudele lor apro- 
piate întîlnindu-se și în Iugoslavia. Este evident că aceste specii fac parte din 
categoria celor ilirice, acestea fiind o subdiviziune a grupului speciilor ponto- 
mediterancene. 

Un alt refugiu important care a contribuit mult la popularea postgla- 
ciară a ţării noastre, a fost cel caucazian, corespunzind Transcaucaziei și 
estului Asiei Mici. Din acest refugiu provin tot specii de pădure, dar de 
păduri mai uscate și mai calde decît cele central europene, anume pădurile 
mezoxerofile din Dobrogea şi parțial din Oltenia și Banat. Speciile respective 
au ajuns la noi parte din Crimeea peste sudul Ucrainei (într-o perioadă a 
postglaciarului mai caldă și mult mai umedă decît în prezent), parte prin 
Asia Mică şi estul Bulgariei. 

Plante caucaziene în flora României sînt: o specie de tei (Tilia rubra) 
şi alte plante ca Saxifraga rotundifolia, Chrysanthemum macrophyllum, Tele- 
kia speciosa; animale caucaziene: şarpele Coluber jugularis, şopirlele Lacerta 
trilineata, L. pralicola, Ablepharus kitaibelii, numeroase moluște (unele dintre 
cle cantonate la noi îndeosebi în Banat), unele insecte etc. 


Refugiul sirian corespunde munților din Liban, Siria, Irak și vestul 
Iranului; din acest refugiu au provenit o scrie de plante ca de exemplu roş- 
covul (Ceratonia siliqua), platanul ( Platanus orientalis), cedrul de Liban 
(Cedrus libani), vișinul turcesc (Prunus mahaleb), cîteva specii de stejar. 
Animale provenite din acest refugiu sînt: broasca de pămînt verde (Pe/o- 
baltes syriacus) Şi un șarpe foarte rar, Eryx jaculus. 

Cele trei refugii amintite, pînă acum, au contribuit la popularea pădurilor 
de foioase a zonelor care corespund climatului în aceste păduri. Flora și fauna 
pădurilor de conifere, mai reci și mai umede decît cele de foioase, provin 
din refugiul manciurian, situat în nordul Asiei estice (sud-estul părții sibe- 
riene a URSS și nordul R. P. Chineze) și îndeosebi din subcentrul usuric al 
acestui refugiu. Speciile de conifere provenite din refugiu s-au răspîndit 
în postglaciar peste Siberia pînă în Europa unde au populat pe de o parte 
nordul mai rece al continentului, pe de altă parte zona muntoasă de altitu- 
dini mijlocii. Speciile respective au o largă răspîndire, din nordul Asiei estice 
peste întreaga Siberic pînă în Europa. Ele sînt cunoscute în mod obișnuit 
sub numele de specii (sau clemente) eurosiberiene; termenul nu este prea 
exact, căci şi unele specii de proveniență mediteraneană s-au răspîndit din 
Europa pînă în Siberia, mai ales în părțile sale sudice avînd deci tot o răspîn- 
dire euro-siberiană. Termenul de elemente usurice este cel mai potrivit, indi- 


cînd în mod clar originea speciilor respective. 

Specii de copaci de origine usurică sînt în primul rînd majoritatea coni- 
ferelor: specii de brad, de molid, de zadă, de pin din grupul sylvestris etc, 
dintre care în Europa trăiesc numai cîteva, una-două specii, iar în nordul 
Asici estice și în Siberia mult mai multe. 

Dar origine usurică au și cîțiva copaci cu frunze căzătoare, de exemplu 
mesteacănul pufos, plopul tremurător etc. Printre animalele de aceeași ori- 
gină se numără o serie de mamifere de mare interes vînătoresc, cum sînt: 
ursul, rîsul, jderul. unele păsări cum sînt mătăsarul și ciocănitoarea cu trei 
degete. 

Din cele patru refugii despre care s-a discutat pînă acum provin cele mai 
multe specii animale şi vegetale care populează pădurile sau zonele de pajiști 
mai mult sau mai puţin umede ale țării noastre. Dar în România, ca și în 
multe alte țări ale Europei, există și zone extinse de stepe, caracterizate prin- 
tr-o umiditate redusă şi în care vegetația constă mai ales din specii de ier- 
buri. Istoria lumii vegetale și animale a stepelor de climă temperată din 
Eurasia a fost diferită de cca a zonelor împădurite. Refugiile glaciare, în care 
au persistat și au evoluat în cursul glaciaţiilor vegetaţia şi speciile animale 
de stepă au fost situate în majoritate în Asia Centrală și parţial în Europa 
Estică. Se recunosc patru asemenea refugii, situate între Marca Caspică și 
nordul Chinci, cel mai vestic dintre ele fiind refugiul aralo-caspic sau turano- 
eremic, situat între litoralul estic al Mării Caspice, lacul Isîk-kul și cursul 
mijlociu al fluviilor Sir-Daria și Amu-Daria. Din acest refugiu provin o serie 
de graminee din genurile Agropyron, Slipa, Festuca, numeroase plante ier- 
boase din alte familii, iar dintre animale: orbetele, hiîrciogul, popîndăul, 
șoarecele de cîmp, șoarecele cu gît galben, dropia precum și unele mamifere 
de talic marc, odinioară foarte răspîndite dar astăzi devenite mult mai rare 
sau chiar dispărute: antilopa Saiga, calul sălbatic est-european sau tarpanul 
ș.a. Din acest important refugiu s-au populat stepele din sudul Ucrainei și 
R. S. Moldovenești, sudul Moldovei, Bărăganul. parțial Dobrogea precum 
şi zonele stepice ale Ungariei și cîmpici Crișurilor și Banatului. Între păsări 
există și specii provenite din refugii situate mai la est; de exemplu ciocîrlia, 
ciocîrlanul și potîrnichea de stepă provin din refugiul mongol. 

Plantele şi animalele terestre citate pînă în prezent au populat țara 
noastră după încălzirea climatului, la încetarea climatului glaciar, doar o 
mică parte sînt rămase pe loc din preglaciar. Toate sînt de climă temperată, 
“iar perioadele glaciare le-au fost nefavorabile. În schimb acele perioade au 
fost favorabile speciilor de climat rece proprii tundrei arctice sau zonei alpine 
a munților înalți. Asemenca specii originare din tundrele nordice şi-au extins 
arealul spre sud în perioadele glaciare cînd ele se întîlneau în cantități mari 
în regiunile noastre iar odată cu încălzirea postglaciară s-au retras pe de o 
parte spre nord, pe de altă parte în zona alpină a masivelor muntoase. Arealul 
lor este astăzi discontinuu, prezentînd o disjuncţie arcto-alpină. Așa sînt 
o seric de plante: argenţica (Dryas octopetala), iarba surzilor (Saxifraga 
aizoon ), iarba roșioară (Silene acaulis) ş.a. iar dintre animale mierla gulerată 
(Turdus torguatus ). o scrie de fluturi din genul Erebia etc. Prin faptul că 
aceste specii au pătruns la noi în perioada glaciară, cînd au avut o largă 


răspîndire, iar odată cu încălzirea postglaciară s-au retras pe cîteva vîrfuri 
izolate de munţi, ele sînt numite relicte glaciare. Cîteva relicte glaciare, dintre 
plantele de mlaștină și unele nevertebrate mărunte, supraviețuiesc nu în 
zona alpină, ci în mlaștinile de turbă. 

Dar nu toate speciile proprii zonei alpine a munților trăiesc și în tundra 
nordică. Destul de multe se întîlnesc numai în munții Europei. Așa sînt o 
serie de plante mărunte — panseluța de munte (Viola alpina), garofița pitică 
(Dianthus gelidus), ochii-şoricelului (Primula minima) unele saxifrage ctc. 
jar dintre animale în primul rînd capra neagră ( Rupicapra rupicapra). Aceste 
specii s-au format în cursul terțiarului, evoluînd în mod lent, majoritatea din 
strămoși care trăiau la-șes; evoluția și adaptarea lor au decurs paralel cu 
înălțarea munților. Inițial fiecare din aceste specii au trăit probabil pe cîte 
un singur lanț sau masiv muntos. În cursul perioadelor glaciare aceste specii 
au coborît la cîmpie, extinzîndu-și arealul, iar odată cu încălzirea postgla- 
ciară s-au retras din nou la munte, dar în mai multe lanțuri muntoase. Rezul- 
tatul a fost că speciile respective, formate inițial în cîte un singur lanţ muntos 
a] Europei, populează în prezent majoritatea munților Europei: Alpii, Car- 
paţii, Balcanii, Pirineii, în unele cazuri Caucazul ctc., dar nu și zonele de tundră 
din nordul continentului. Aceste specii au un areal discontinuu, fără să pre- 
zinte însă disjuncția arcto-alpină. 

Istoria faunei și florei acvatice a fost diferită de cea a celor terestre. 
Pe de o parte mediul acvatic este mai puţin influențat de oscilaţiile climatice; 
răcirea glaciară nu a decimat fauna acvatică în aceeași măsură ca pe cea 
terestră. În al doilea rînd majoritatea organismelor de apă (cele strict legate 
de mediul acvatic) nu se pot deplasa dintr-un bazin fluvial într-altul, decît 
în cazurile de captări fluviale, care nu sînt atît de frecvente. Din aceste motive, 
fauna (și flora) acvatică nu s-au putut deplasa spre nord și sud cu acecași 
ușurință ca cele terestre. Bazinul Dunării inferioare, care cuprinde și țara 
noastră a fost principalul refugiu glaciar al faunei terțiare de apă dulce a 
Europei Centrale, așa cum ţinuturile circummediteranecne au fost principalul 
refugiu al faunei și florei terestre de pădure. Majoritatea animalelor de apă 
dulce din România au o vechime preglaciară în țara noastră. Dovadă în acest 
sens este faptul că multe dintre ele nu trăiesc mai la sud de bazinul Dunării, 
iar pentru altele există indicațiuni serioase că ele sînt originare din bazinul 
Dunării și abia în postglaciar și-au extins arealul spre sud. Cîteva dintre 
nevertebratele de apă dulce din bazinul Dunării care lipsesc la sud, sînt 
înrudite cu specii din regiuni mai îndepărtate (Asia de est, America de Nord 
etc.) ceea ce este o dovadă a unei mari vechimi. 


Un însemnat contingent de pești, moluște și crustacee din apele noastre 
dulci, îndeosebi din Dunăre, bălțile ei și lacurile litorale, provin din strămoși 
marini originari din mările puternic îndulcite care acopereau în a doua jumă- 
tate a erci terțiare o bună parte a țării noastre şi a țărilor vecine, întinzîndu-se 
spre est pînă la Marea Caspică: vechea Mare Sarmatică, Marea Ponţiană etc. 
Arealul acestor specii cuprinde în general Marea Caspică și părţile îndulcite 
ale Mării Negre precum și bazinul lor. Multe dintre ele se întîlnesc numai în 
deltă și lacurile litorale, altele ajung destul de departe în interiorul țării. 
Uncle din ele au rămas probabil în apele dulci direct din mările terțiare; 
altele au urcat mai recent pe Dunăre în sus. 

Fauna apelor noastre dulci, atît cea de origină veche dulcicolă, cît și 
cea de origine marină (ponto-caspică) are, în cea mai mare parte, o vechime 
preglaciară. Numărul imigranților glaciari (actualmente relicte glaciare) este mic 
el constă din cîteva specii de ape reci, cea mai bine cunoscută fiind lostriţa (Hu- 
cho hucho). Imigranţi postglaciari aproape nu se cunosc în apele dulci. Foarte 
recent însă au fost introduse de către om, voluntar sau involuntar, o serie de 
pești și nevertebrate acvatice care au modificat profund echilibrul biologic. 

5. ECOSISTEME NATURALE 


În cadrul biosferei, ecosistemele naturale se deosebesc între ele prin 
caractere variate. În funcţie de însușiri se pot grupa în ecosisteme acvatice, 
ecosisteme terestre şi ecosisteme subterane. 


5.1. ECOSISTEME ACVATICE 


Ecosistemele acvatice sînt unități ecologice cu o fizionomie bine contu- 
rată. Caracterele lor fac posibilă diferenţierea. Se poate vorbi de ecosistemul 
lacului, al bălții, al mlaștinii, de ecosistemul apelor curgătoare (pîrîu, rîu, 
fliviu), de ecosistemul Mării Negre. 

Indiferent de tipul și dimensiunea lor, ecosistemele acvatice cuprind doi 
mari biotopi sau domenii de viață: masa de apă sau pelagialul și substratul 
sau bentalul. 

Avînd în vedere că unele lacuri au caractere aparte (sînt ape termale sau 
sărate) considerăm necesar a le trata în subcapitolul apelor cu caractere 
speciale. 


5.1.1. LACUL 


Lacul este volumul de apă relativ stagnant, cantonat într-o depresiune 
de pe suprafața uscatului, fără a avea legătură cu Oceanul Planetar *. El 
are o fizionomie bine conturată și reprezintă „asocierea a două componente 
ale mediului geografic — depresiunea lacustră ca formă de relief și apa ca 
clement climatic“ (P. Gîştescu, 1971). Aceste'două componente formează 
un tot unitar și constituic suportul material al vieții, prezentă aici prin nume- 
roase populații de plante și animale grupate în biocenoze specifice. Structura 
morfofiziografică și hidrobiologică a lacurilor este determinată de geneză, 
substrat geologic, suprafață, adîncime, altitudine, de însușirile fizice și chi- 
mice ale apei şi ale mediului înconjurător. 


5.1.1.1. GENEZA LACURILOR 


Cuveta lacurilor îşi are originea în procesele de transformare endogenă 
și exogenă a scoarței pămîntului. 


* P.Giştescu, Lacurile din România. Ed. Acad. RSR. Bucureşti, 1971, pag. 30. 

Mișcările tectonice soldate prin cutremure de pămînt sînt cauza existenței 
multor lacuri pe plancta noastră. Depresiunile formate în scoarța terestră 
s-au umplut cu apă, rezultînd în acest fel lacuri de origine tectonică. Așa sînt 
Ciad, Tanganyca, Kiwu, Baikal etc. În România Lacul Roșu, considerat 
lac de baraj natural, s-a format în urma cutremurului de pămînt din 1837 
prin blocarea cursului superior al rîului Bicaz de către materialul rezultat 
din surparea unei părți a masivului Ucigașu. Tot de origină endogenă sînt și 
lacurile vulcanice care s-au format prin acumularea apei în craterele vulca- 
nilor stinși. Așa a luat naștere Lacul Sf. Ana de lîngă Tușnad. 

Multe lacuri s-au format sub acțiunea factorilor externi. Unele lacuri 
au rezultat din acțiunea apelor curgătoare și sînt Situate în lungul văilor sau 
pe terasele lor, altele au rezultat din acțiunea apelor marine, din acţiunea 
combinată a apelor curgătoare și marine, din acțiunea ghețarilor, din acțiunea 
de dizolvare a apei, din acțiunea de tasare și -subfuziune mecanică a sub- 
stratului. 

Lacurile de origină fluviatilă s-au format ca rezultat al acțiunii apelor 
curgătoare. În acest cadru există lacuri de luncă şi limane fluviatile. 

a. Lacurile de luncă se găsesc amplasate de regulă în zona marginală 
și inundabilă a luncilor. În ţara noastră asemenea lacuri sînt numeroase; 
dintre ele menționăm lacurile Crapina, Rotund, Pietrele, Somova, Parches, 
Murighiol din lunca Dunării; lacul Brateș (2000 ha) din lunca rîului Prut; 
lacurile Măscineni și Tălăbasca din lunca rîului Siret; lacurile Tătarului și 
Gruia din lunca rîului Dîmboviţa ; lacurile Potcoava, Mitreni, Herăşti, Gruiu 
din lunca rîului Argeș, lacul Comana (700 ha) din lunca rîului Neajlov etc. 

b. Limanele fluviatile formează lacuri pe cursul inferior al unor afluenți 
mici în zona lor de confluență cu rîurile principale. Asemenea lacuri sînt: Sna- 
gov, Căldărușani, Fundata, Amara, Strachina pe rîul Ialomița; Costei, Jir- 
lău, Cîineni, Balta Albă, Ciulniţa pe rîul Buzău; Mălina, Cătușa, Lozova pe 
rîul Siret etc. Lacuri de acest tip se mai întîlnesc şi în lungul Dunării. 

c. Lacurile de curs părăsit sau de meandru. Se află amplasate în luncile 
rîurilor sau pc terase mai joase. Cuveta este reprezentată de fostul curs al 
apei. Aceste lacuri au adîncimi destul de mari, de 4—11 m. Lacurile de mean- 
dru din lunca Dunării sînt Japșa Plopilor, Dunărea Veche, Bentul Lătenilor, 
Bentul Stînii etc. În lunca Călmățuiului și în lunca Ialomiţei există mai multe 
lacuri formate în acest fel. Tot în această categorie intră lacul Amara aflat 
pe terasa inferioară a rîului Ialomiţa și Lacul Sărat-Brăila situat pe terasa 
I a fluviului Dunărea. Ambele unități acvatice sint considerate de P. Gîș- 
tescu ca lacuri de tasare pe un curs părăsit (I. Pișota și Il. Buta, 
1975, consideră lacul Amara liman fluviatil). 

Lacuri rezultate din acțiunea apelor marine (lagune și limane marine). 
Lagunele sînt lacuri formate prin bararea cu cordoane litorale nisipoase (nu- 
mite perisipuri) a golfurilor puțin adînci. Aşa s-a întîmplat cu vechiul golf 
Halimyris al Mării Negre din care a luat naștere complexul lacustru Razelm- 
Sinoc (compus astăzi din lacurile Razelm, Goloviţa, Zmeica și Sinoe). 

Limanele s-au format tot prin bararea cu perisipuri, dar a gurilor de văr- 
sare a rîurilor direct în mare. Materialul aluvionar ce intră în constituirea 
perisipurilor a fost adus în mare de rîuri. Acest material împreună şi cu cel 
rezultat din abraziunea marină este șariat de curenţii litorali marini în fața 
gurilor rîurilor, formînd lacuri care sînt cunoscute sub numele de limane mari- 
time. În acest mod s-au format lacurile Tașaul, Gargalic, Siutghiol, Tăbă- 
căriei, Agigea, Techirghiol, Costinești, Tatlageac, Mangalia etc. 

Lacuri formate prin subfuziune și tasare. Cuveta acestor lacuri s-a format 
pe depozite de loess și pe depozite friabile de terase. Depresiunile formate 
poartă numele de crovuri, padine sau găvane. În acest mod au luat naștere 
unele lacuri din Cîmpia Română, Cîmpia Vestică, Dobrogea şi Podișul Mol- 
dovei. 

Lacurile formate sub acțiunea ghețarilor sînt cantonate în zona înaltă 
a munților afectaţi de eroziunea glaciară. În România asemenca lacuri se 
află numai în Carpaţii Orientali și Maridionali, masivele Rodnei, Făgăraș, 
Parîng şi Retezat. Ele s-au format în pleistocen sub acțiunea ghețarilor de 
circ şi vale. În cadrul reliefului glaciar din ţara noastră există aproximativ 
200 lacuri în majoritate formate în cursuri sau căldări glaciare (așa sînt lacu- 
rile Zănoaga, Bilea, Capra, Gilcescu, Galeșu, Podul Giurgiului, Urlea, Slă- 
veiu. Podragu, Custura Mare ctc.). Alte lacuri, puţine la număr, s-au format 
pe văi în spatele depozitelor morenice (este cazul lacurilor Bistra, Neteș, 
Pietrele Albe, Scărișoara, Tăul Verde, Pietrosu, Buhăescu, Lala Mare etc.). 

Lacuri formate prin acţiunea de dizolvare a apei. Prin dizolvarea calca- 
rului (gipsului) de către apă au rezultat lacurile carstice Pețea, Vărășoaia, 
Balta, Invîrtita-Nucșoara, iar prin dizolvarea sării s-au format lacurile Ursu, 
Aluniș, Negru etc. Lacurile sărate de la Slănic-Prahova, Telega, Ocna Mure- 
șului, Ocna Dejului etc. s-au format prin dizolvarea sării din ocnele părăsite. 

Lacurile din România sînt numeroase; ele se află cantonate pe majori- 
tatea treptelor de relief. Unele din ele sînt situate pe litoral sub nivelul Mării 
Negre. altele pe dealuri sau pe vîrfuri de munţi. Pe litoral lacurile Razelm 
și Goloviţa sînt situate cu -- 3 m și respectiv Techirghiol cu — 1,64 m sub 
nivelul Mării Negre. Apoi vin lacurile Siutghiol și Tatlageac situate cu 1 m 
deasupra nivelului mării, pentru ca în munții noștri altitudinea cea mai 
mare unde sc află lacuri glaciare să depășească 2200 m (lacul Podul Giur- 
giului din masivul Făgăraș sc află la 2265 m). 

Morfologia lacurilor variază în funcție de geneză, rocă şi relicful pe care 
se află instalate. Lacurile vulcanice au cuveta sub forma de pilnie (lacul 
Sf. Ana). Cele formate în căldările glaciare au cuveta în formă de „U“.Lacu- 
rile de origine fluviatilă, cele rezultate din tasare și subfuziune mecanică, 
lacurile de origine lagunară și limanele marine au cuveta mult deschisă și 
întinsă luînd în uncle situații aspectul unui taler. 

Lacurile cu suprafețe mari au caractere topografice asemănătoare. 
Asupra țărmului lor înalt acţionează apa care-l transformă cu timpul în faleze, 
platforme de abraziune lacustră sau plaje. Relicful de adîncime al lacurilor 
poate fi uniform (acest caracter este dat de instalarea pe fundul lacului a 
sedimentelor fine — ca de exemplu în lacurile Tașaul, Razelm, Sinoe ș.a. 
formînd adevărate cîmpii sublacustre; la alte lacuri în special la cele de ero- 
ziunc glaciară relieful subacvatic este în cca mai mare parte accidentat). 


5.1.1.2. FACTORII MEDIULUI LACUSTRU 


Poziţia geografică., altitudinea, clima, structura geologică depunerile or- 
ganice, relieful, solul, suprafaţa și adîncimea lacului, vegetația împrejurimilor 
fac ca factorii fizici şi chimici ai biotopului lacustru să fie diferiţi de la un 
bazin la altul şi să constituie criteriul lor de deosebire. Se disting doi biotopi: 
masa de apă sau pelagialul și substratul sau bentalul, deosebiți între ei 
prin particularitățile fizico-chimice.*) 


a 


* Vezi M. Papadopol: Hidrobiologia, 1978, p. 33. 

Factorii fizici ai masei de apă sau pelagialului. Masa de apă, sau 
pelagial reprezentată prin suprafață, adîncime și volum constituie spaţiul 
în care se dezvoltă viața. În lacurile adînci intervine presiunea hidro- 
statică ; la fiecare 10,5 m presiunea creşte cu o atmosferă. Organismele acvatice 
au adaptări corespunzătoare în acest sens. Presiunea hidrostatică din corpul 
lor este egală cu presiunea apei de la nivelul unde își desfășoară activitatea. 
Aceasta face posibilă existența vieţii la mari adîncimi. În lacurile cu suprafață 
mică — așa cum sînt cele montane —- biocenozele au o dezvoltare limitată. 
În lacurile mari biocenozele sînt bine dezvoltate și diversificate. Se constată 
că pe lîngă alţi factori de mediu, volumul de apă joacă un rol esenţial în diversi- 
ficarea biocenozelor pe orizontală și verticală. Mărturia acestui argument o 
constituie biocenozele diferitelor lacuri de pe glob şi din țara noastră. 

Cele mai mari unităţi lacustre de pe pămînt sînt lacul Baikal (URSS) cu 
o suprafață de 34 000 km? şi adîncimea de 1 620 m; lacul Tanganyica (Africa) 
cu suprafața de 31 900 km? şi adîncimea de 1 435 m. În România, din unitățile 
lacustre existente pe litoralul Mării Negre, lacul Razelm are suprafața cea mai 
mare, de 41 500 ha, adîncimea de 3,5 m iar volumul de apă de 830000000m5; 
lacul Siutghiol are adîncimea de 17,15 m, suprafața de 1 960 ha și volumul de 
apă de 91 000 000 m?. Din unitățile lacustre de origină glaciară, lacul Bucura 
are cea mai mare suprafață 105 000 m?, adîncimea de 17,10 m și volumul de 
apă de 487 210 ms, iar lacul Zănoaga are cea mai mare adîncime 29 m şi cel 
mai mare volum de apă 693 152 m?; suprafața sa este de 65090 m?. Alimentarea 
cu apă a lacurilor se face prin precipitaţii, prin izvoare subacvatice. izvoa- 
re de mal, prin drenarea apei riurilor și prin revărsarea riîurilor sau a 
fluviului Dunărea în timpul viiturilor. Pierderea apei din lacuri se face 
prin scurgere superficială, deci prin emisari (Snagov, Bucura), prin infiltraţie 
subterană, evaporare, consum biologic şi prin folosirea ei în irigații sau indus- 
trie. Unele lacuri nu au scurgere superficială (Sf. Ana, Techirghiol). În acest 
caz pierderile apei se fac prin evaporare, infiltrație și consum biologic. 

Oscilaţii de nivel. Alimentarea abundentă cu apă a lacurilor în timpul 
precipitațiilor și ieșirile apei din lacuri pe cale naturală sau artificială determină 
oscilațiile de nivel. Fenomenul de ridicare sau coborîre a apci arc influență 
asupra asociaţiilor de organisme, în special a celor din zona litoralului sau din 
zona de mal. Oscilaţii de nivel posedă toate lacurile de pe teritoriul României. 
Nivelul apei din lacuri oglindește condiţiile climatice ale fiecărui anotimp. 
Iarna, temperatura este scăzută și implicit evaporarea va fi mică sau foarte 
mică. Singura sursă de alimentare cu apă o constituie izvoarele subterane. 
Primăvara temperatura crește, zăpezile se topesc, ploile sînt abundente, nivelul 
apei creşte. Vara, temperatura este ridicată, evaporația şi consumul biologic 
sînt maxime, nivelul apei scade. Toamna temperatura scade, ploile sînt abun- 
dente, nivelul apei creşte din nou. 

Lacurile din zona montană a țării noastre au nivelurile maxime în lunile 
mai şi iunic ; cele in zona de cîmpie, de podiș și colinare în lunile martic și apri- 
lie. Nivelurile cele mai scăzute sînt pentru lacurile montane în luna august, 
iar pentru cele de cîmpie, podiș și colinare în lunile iunic, august. 

Greutatea specifică a apei este supusă unor oscilații anualc datorită varia- 
țiilor de temperatură şi salinitate (C. S. Antonescu, 1967) Greutatea 
specifică a apei crește direct proporțional cu salinitatea. La temperatura de 
0° și nivel altitudinal zero (nivelul mării) apa este de 775 ori mai grea decît 
aerul. Această însușire fizică face posibilă plutirea sau înotul organismelor 
acvatice. Ele tind să fie scoase spre suprafață „cu o forță cu atît mai mare cu 

cît greutatea lor specifică este mai apropiată de a aerului“ (E.A..Pora, 
L. Oroş, 1974). Unele plante şi animale îşi mențin starca de plutire prin 
înglobarea în corpul lor a unui anumit volum de aer. Un exemplu în acest 
sens îl prezintă nufărul şi alte plante acvatice care au în corp spații pline cu 
aer; la fel se comportă și peștii care posedă vezică înotătoare în care se află 
o cantitate dirijată de azot. 

Densitatea și viscozitatea apei lacurilor variază în cursul unui an. Factorul 
important care dirijează aceste caractere îl constituie temperatura. Apa are 
cea mai mare densitate la +4*C. Densitatea sa scade la temperaturi de peste 
4°C şi la cele sub 4°C. Iarna lacurile îngheață numai la suprafață. Acesta este 
posibil deoarece la 0° apa este mai ușoară decît cea de dedesubt. Stratul de 
gheaţă format este mai ușor decît apa de sub el carc are o temperatură de 1°C 
și creşte către fund, unde ajunge la +4°C sau chiar mai mult. Apa are, vara, 
în straturile superifciale o densitate scăzută. Densitatea creşte către fund unde 
temperatura scade treptat, ajungînd în unele situaţii la +4*C. 

Gradul de viscozitate al apei este dat de temperatură, suspensii organice 
și anorganice. Vîscozitatea apei scade la creșterea temperaturii. La tempera- 
tura de 0°C viscozitatea apei este de două ori mai mare decît la temperatura 
de 25°C. De aceea vara apa arc o viscozitate mai mică decît iarna. Suspensiile 
organice şi anorganice aflate în masa apei contribuie, pe lîngă temperatură, la 
stabilirea gradului de densitate al apei într-o etapă de timp din cadrul unui an. 

Densitatea şi viscozitatea apei au o mare influență asupra fenomenului de 
plutire liberă a organismelor şi de rezistență întîmpinată la înot. Iarna apa 
fiind rece, cu o densitate și cu o viscozitate mai ridicată, permite o mai bună 
plutire a organismelor acvatice. Densitatea și viscozitatea apei opun o anu- 
mită rezistență animalelor nectonice. În apă rezistența de înaintate este de 
aproximativ 100 ori mai mare ca în aer. Organismele înotătoare înving aceste 
impedimente prin forma hidrodinamică a corpului și mărirea forței musculare. 

Tensiunea superficială apare la suprafața de contact a apei cu aerul și 
are însușirea unci pseudo-membrane. Valoarea tensiunii superficiale este 
influențată de temperatură, suspensiile organice și anorganice ca și de substan- 
tele dizolvate. Studiile făcute au evidenţiat diferențe ale valorii ei în diferite 
bazine. Astfel, în lacurile oligotrofe tensiunea superficială este cuprinsă între 
0—2 dine/cm? iar în lacurile eutrofe de 0—20 dinc/cm?. În pelicula de apă 
a tensiunii superficiale se dezvoltă asociații de organisme animale și vegetale 
mărunte care formează o biocenoză specifică denumită neuston. 

Temperatura apei. Cu excepţia lacurilor termale care primesc izvoare 
calde, încălzirea este făcută de razele solare. Radiațiile calorice, roşii și infraroșii 
emanate de soare sînt absorbite de stratele superioare ale apei, la care se mai 
adaugă căldura iradiată de atmosferă şi de maluri. Încălzirea apei este direct 
proporțională cu suprafața. Lacurile cu suprafață mare și cu adîncime mare se 
încălzesc și se răcesc mai greu decît cele mici. 


În lacurile adinci există o stratificație termică a apei. În orice lac se înre- 
gistrează variații termice zilnice, lunare și anuale. Căldura înmagazinată în 
timpul verii se pierde treptat toamna și iarna. Lacurile montane au apa mai 
rece decît cele din zona colinară și cele de cîmpie. Vara temperatura apei la 
suprafața lacurilor din regiunea de șes variază între 20—25*C, iar la cele mon- 
tane între 14— 16*C. Temperatura descrește cu adîncimea ajungînd în zona de 
fund pînă la 4°C. 


Lacul Tăul Negru, de exemplu, are pe timp de vară la suprafață tempera- 
tura în jur de 14—15*C și la fund de 7°C (27 m) ; lacul Bucura are la suprafață 

în jur de 14°C și la fund 10°C (17 m) etc. Scăderea pe verticală a temperaturii 
apei se face treptat și uniform pînă la o anumită adîncime unde are loc o scă- 
dere bruscă a ei. Acest nivel poartă numele de pătura saltului termic sau meta- 
limmion. Stratul de apă aflat deasurpa metalimnionului poartă numele de 
epilimnion iar cel aflat sub el se numeşte kipolimnion. Epilimnionul este mereu 
răscolit de valuri și de curenții de convecție, este bine luminat, oxigenat, 
încălzit și ca urmare este bogat populat cu organisme vegetale și animale. 
Ea reprezintă pătura trofogenă unde are loc procesul de formare a materiei 
organice de către plantele macroscopice și microscopice. Hipolimnionul este 
obscur, rece, slab oxigenat, bogat în gaze ca CO2, SO, CH , gaze rezultate în 
procesul de descompunere sau de fermentație al materiilor organice depuse pe 
fund. El este slab populat; aici trăiesc puține organisme. Sub aspect biologic 
această zonă este trofolitică (fig. 10). 

Toamna, odată cu răcirea aerului, apa se răcește la suprafață, devine mai 
grea și coboară mai jos, locul ei fiind luat de apa mai caldă și deci mai ușoară 
care urcă la suprafață. Curentul vertical se accentuează și se menţine pînă cînd 
toată apa bazinului a luat temperatura de 4°C. Odată cu uniformizarea termică 
se face și uniformizarea oxigenului solvit. Iarna apa se răcește la suprafaţă în 
continuare pînă la 0°C, cînd este favorizată formarea cristalelor de gheață. 
Sub podul de gheață format temperatura crește spre fund ajungînd la +4*C. 


Aceasta este stratificația termică inversă de iarnă. Primăvara creșterea tem- 
peraturii aerului duce la topirea podului de gheaţă. Straturile de apă de la 
suprafață încep să se încălzească sub acțiunea directă a razelor solare. Ca 
urmare ele devin mai dense și coboară pînă unde găsesc straturile de apă cu 
aceeași valoare termică. În acest fel stratificația termică a apei stabilită în 
timpul iernii se strică. Procesul în sine continuă pînă cînd apa capătă aceeași 
temperatură (+4*C), pe toată grosimea ei. Uniformizarea termică din timpul 

Fag. 10. Schemă generală privind stratificarea termică a apei într-un lac pe timp de vară 
(După E.A.Pora, L.Oros, 1974) 

primăverii mai este sprijinită şi de vînt. Aceasta este așa-numita circulație de 
primăvară (fig. 11). 

Fenomenele de stratificaţie termică a apei din timpul verii și iernii și 
uniformizările de temperatură din toamnă și primăvară sînt de mare impor- 
tanță pentru viața biocenozelor. 

Transparenţa apei lacurilor variază în funcție de cantitatea materiilor 
organice și anorganice aflate în suspensie și de cantitatea substanţelor solvite. 

Lumina pătrunde în apă la diferite adîncimi. Gradul de luminozitate este 
determinat de unghiul de incidență al razelor luminoase cu suprafața lacului, 
de intensitatea luminii, de sezon, de altitudine și longitudine, de nebulozitate 
și de gradul de transparență al apei. Radiațiile verzi-albastre pătrund în pătu- 
rile cele mai adînci ale apei. Radiațiile violete și ultraviolete se opresc în pătu- 
rile superioare. Cu ajutorul celulei fotoelectrice s-a constatat că la 1 m adîn- 
cime intensitatea luminoasă scade cu 50% față de suprafață ; la adîncimea de 
4,5 m scade la 66% iar la 100 m adîncime scade cu 75%,. 

Pe timp de iarnă podul de gheaţă format la suprafața lacurilor permite 
difuzarea în apă a unei mici cantități de lumină care depinde de transparența 
și de grosimea gheții. Lumina este folosită de algele planctonice în procesul de 
fotosinteză, cînd se eliberează oxigenul atît de necesar respirației. 

Culoarea apei. În multe lacuri apa este incoloră. În altele, în anumite 
perioade ale anului apa poate avea o culoare puţin gălbuie sau verzuie. Cauza 
colorării o constituie suspensiile organice sau minerale și înmulțirea exagerată 
a algelor, fenomen cunoscut sub numele de „înflorirea apei“. 

Curenţii de origină eoliană (vînturile) pun în mişcare masa de apă pe o 
grosime mai mare sau mai mică în funcție de intensitatea şi durata lor. Frecarea 
aerului pe oglinda apei produce valurile și curenții de suprafață. În lacurile 
cu adîncime nu prea mare vintul poate răscoli apa pînă la fund. Valurile 
produse de acrul în mișcare pot fi de mărimi variabile. În lacul Baikal (URSS) 
au fost înregistrate valuri de aproximativ 6 m. În lacurile de pe litoralul româ- 
nesc al Mării Negre valurile ating maxima de 1 m iar în cele glaciare de 0,5 m. 
În adincime valurile se propagă pînă la cîţiva metri. Ele produc tulburarea 
și amestecarea masei de apă din cuveta lacurilor, antrenînd particule minerale 
și organice de pe fund. Răscolirea apei determină o uniformizare a substanţelor 
minerale, a temperaturii și a oxigenului. 

Factorii chimici: Chimismul apei. Apa lacurilor este bogată în săruri 
minerale: oxizi, silicați, carbonaţi, cloruri, sulfați, săruri de NH; azotiţi, azo- 
taţi, fosfaţi. În general carbonaţii și bicarbonaţii de Ca și Mg sînt dominanți. 
În unele lacuri, puţine la număr, domină sulfații. Cercetările moderne au pus 
în evidență în apa lacurilor și aminoacizi care prezintă o marc importanţă 
pentru animalele mici ce se hrănesc prin osmoză. 

Fag. 11. Stratificaţia termică a lacurilor din zona temperată în cursul unui an 
(După E.A.Pora, L.Oros, 1974) 

În gencral concentraţia oscilează între 0,5—1 g/l, dar sînt lacuri ce conțin 
2—2,5 g/l și chiar mai multe săruri. Lacurile colinare și de cîmpie sînt bogate 
în săruri. Lacul Vitioara din apropierea Văleniului de Munte posedă în jur de 
0,63 g/l săruri. Lacurile de pe malul dobrogean al Dunării are cantitatea de 
săruri cuprinsă între 0,3—0,7 g/l. Gradul de mineralizare a lacurilor din Delta 
Dunării este cuprins în general între 0,2—0,4 g/l. Unele lacuri din Bărăgan 
cum sînt Reviga, Ezer, Strachina au gradul de mineralizare ridicat 5—10 g/l 
iar Fundata și Amara 10—20 g/l. Lacurile din ocnele părăsite au salinitatea 
foarte ridicată. Lacurile Baia Verde I, II și III de la Slănic Prahova au între 
150—242 g/l. Gradul cel mai scăzut de mineralizare îl are apa lacurilor alpine. 
La acestea cantitatea de săruri se ridică abia la 0,01—0,07 g/l. 


Gazele din apa lacurilor. În apa lacurilor se găsesc următoarele gaze: 
oxigenul, bioxidul de carbon, hidrogenul sulfurat și metanul. Oxigenul provine 
din două surse: oxigenul atmosferei care pătrunde prin difuzie la zona de contact 
a apei cu aerul și oxigenul rezultat din activitatea fotosintetizantă a plantelor 
acvatice. Cea mai mare parte a O; dizolvat din apă provine însă din procesele 
de asimilaţie clorofiliană a plantelor. Apele reci conțin mai mult oxigen decît 
cele calde. Concentrația bioxidului de carbon (CO2) din apă este în general de 
1,7% şi provine în cea mai mare parte din respirația vieţuitoarelor. O mică 
parte provine din bioxidul de carbon atmosferic și din izvoare. Coeficientul de 
solubilizare a CO, atmosferic este de 300 ori mai mare decit cel al oxigenului. 
Metanul (CH,) ia naștere în depozitele organice de pe fundul bazinului lacustru 
printr-o descopunere incompletă a hidraților de carbon. Aici oxigenul lipsește. 

n zonele cu depuneri organice și neaerisite cantitatea de metan poate ajunge 
la 40 cmř?/l. Hidrogenul sulfurat (H,S) este generat de acțiunea de reducere 
sau descompunere bacteriană a substanțelor organice care conțin sulf. El este 
un gaz toxic pentru viețuitoare. Adesea mirosul de H3S se simte în preajma 
lacurilor ca efect al circulației apei în timpul primăverii și toamnei. 

Reacţia ionică (pH-ul) a apei lacurilor variază atît între bazine cît și în 
cadrul aceluiași bazin în diferite anotimpuri. pH-ul lacurilor poate fi acid, 
ușor acid sau alcalin. 

În cadrul unor lacuri bogate în alge planctonice s-a constatat o mare 
variație de pH în timp în 24 ore şi anume 5,6 dimincața și 9,5 după amiaza. 
Scăderea pH-ului în timpul nopții se explică prin creşterea cantității de CO, 
din apă rezultat din respirația animalelor și algelor. În timpul zilei CO, este 
luat de plante și folosit în procesul de fotosinteză eliberînd oxigenul. Schimbarea 
concentraţiei bioxidului de carbon determină schimbarea valorilor pH-ului. 

Ectocrinele sînt substanţe chimice organice sau anorganice rezultate din 
metabolism și sînt cliniminate în mediu de către organismele ce intră în consti- 
tuția biocenozei. Ele au rol reglator și integrator în viața biocenozelor, inter- 
venind în dirijarea și desfășurarea relaţiilor complexe dintre specii. Ectocri- 
nele pot stimula activitatea unor populații și inhiba activitatea altora (fie că 
este vorba de nutriţie, fie de reproducere, sau de alte stări fiziologice). Se pre- 
supune că succesiunea grupelor taxonomice de alge din fitoplancton și a ani- 
malelor din zooplancton este dirijată, pe lîngă alți factori și de prezența sub- 
stanțelor ectocrine. 

Factorii fizico-chimici ai substratului sau bentalului Structura granulomelrică 
a substratului bentic are mare influență asupra selectării organismelor ce intră 
în structura cenozelor bentonice. În funcţie de dimensiunea particulelor gra- 


nulo-mctrice se disting substrate ca argile, miîluri, nisipuri, pietriș, bolovăniș, 

bolovani, stînci. Între acestea pot exista diferite categorii de combinații, 
rezultind un substrat de amestec. 

Compozitia chimică a sedimentelor lacustre diferă în funcție de activitatea 
organismelor, de depunerile organice și minerale. 

PH-ul are valori sub 7. În general substratul este acid sau neutru. Acidi- 
tatea este prezentă în sedimentele bentice bogate în substanţe organice. 


5.1.1.3. BICCENOZELE LACUSTRE 


În lacuri viața este reprezentată prin numeroase populații de plante și 
animale care sînt grupate în biocenoze. În cadrul biocenozelor asociațiile de 
plante și animale capătă aspecte caracteristice în funcție de condițiile oferite 
de biotop. Pelagialul și bentalul sînt populate de pelagas și respectiv ben- 
tos (M. Papadopol, 1978), (fig. 12). 

Pelagosul cste format din asociațiile de organisme vegetale și animale 
aflate în masa apei pe întreaga întindere şi adîncime a lacului. Caracteristice 
pelagosului sînt neustonul, planctonul şi nectonul. Neustonul și planctonul sînt 
biocenoze tipice alcătuite din trei tipuri mari de organisme: producători 
(plante), consumatori (animale) și reducători (bacterii și ciuperci microsco- 
pice). Nectonul este numai o asociație de organisme animale care consumă 
diferiți componenți (plante și animale) din biocenozele pelagosului sau ben- 
tosului. 

a) Neustouul este format din numeroase populaţii de alge microscopice 
și alte plante mai mari, din animale, din bacterii și ciuperci microscopice care 
populcază pelicula de apă formată la locul de contact dintre mediul acvatic 
şi cel aerian. Tensiunea superficială a apei creată la nivelul de contact dintre 
cele două medii, serveşte ca suport suficient de stabil pentru desfășurarea acti- 

vității vitale a multor organisme vegetale și animale mărunte. Neustonul se 
menține ca biocenoză numai pe suprafeţele liniștite ale apei. Cînd vînturile 
răscolesc apele lacului, deci atunci cînd apar valurile neustonul dispare. Neusto- 
nul este bine reprezentat în bazinele lacustre cu suprafață mică, cu apă puțin 
agitată de valuri sau lipsită de agitație. Lacurile cantonate în pădure și ochiu- 
rile de apă înconjurate de stuf nu sînt afectate de vînt. Aici neustonul găsește 
cele mai bune condiții de formare și existență. Raportat în timp neustonul a 
fost observat primăvara, vara și toamna la temperaturi diferite . Compoziția 
floristică şi faunistică a ncustonului variază de la un lac la altul în funcţie de 
gradul de troficitate (oligotrofe, eutrofe, distrofe), de altitudine și latitudine 
și în funcție de alte caractere ale bazinului. 

Unele organisme din neuston plutesc sau se deplasează activ la suprafața 
peliculei de apă iar altele sînt ancorate pe faţa ei inferioară. Primele alcătuiesc 
epineustonul iar a doua grupă formează i poneustonul. 

Epineustonul este format din diferite animale foarte mici dar și din unele 
mai mari, așa cum sînt unelc insecte acvatice cu deplasare activă pe suprafața 
apei, din diferite organisme vegetale de dimensiuni microscopice și din altele 
macroscopice, aşa cum sînt Salvinia natans (peștişoara), Lemna minor, L.iri- 
sulca, L. gibba, L. polyrhiza; L. arrhiza (lintiţă), Hydrocharis morsus rane 
(iarba broaștei) etc. Asociația de plante macroscopice care plutește pe suprafața 
apei poartă numele de pleuston. 


Hiponeustonul este format din bacterii, alge microscopice, protozoare, 


hidre. unele cladocere ctc. 

În zona litorală a lacului, neustonul este mai bogat în specii și este mai bine 
reprezentat decît în zona pelagială. Macrovegetaţia din zona litorală favorizează 
instalarea ncustonului și întreține existența lui adăpostindu-l de factorii care 
tind să-l dezechilibreze. Pe luciul apei aflată printre macrofitele emerse trăiesc 
o mulțime de vietăți, majoritatea insecte și păianjeni. Dintre insecte cele mai 
cunoscute sînt Gyrinus natator — gîndac mic de culoare neagră care descrie 
curbe elegante pe suprafața apei; fugăii Gerris și Hydrometra, colembolele 
Hydropodura şi Sminihurus ce se deplasează pe suprafața apei în căutare de 
hrană. Specia Gerris patinează sacadat pe suprafața peliculei de apă, iar restul 
speciilor se deplasează lin. Speciile menţionate sînt adaptate la acest mod de 
viață. Au picioare foarte păroase și unse cu grăsime iar ghearele sînt încovo- 
iate în sus. Suprafața apei la punctele de contact cu membrele este puțin pre- 
sată astfel că animalele nu se scufundă. Pelicula de apă le serveşte ca mediu 
pentru desfășurarea vieţii. Un sistem de adaptare deosebit de interesant în 
căutarea hranei îl are gîndacul Gyrinus natator. Ochiul lui este împărțit în 
două jumătăți printr-o linie. Cînd animalul înoată, linia ochiului se află la nive- 
lul suprafeţei apei. O jumătate de ochi vede deasupra apei, iar cealaltă jumă- 
tate vede în apă. Ca urmare, cl are posibilitatea să-și prindă prada atit din 
apă cît și de deasupra ei. 

Un reprezentant tipic al hiponeustonului este cladocerul Scapholebeus 
kingi. 

În compoziția neustonului se găsesc 3—4 specii de alge din care una este 
dominantă ca număr de indivizi iar celelalte au caracter accesoriu. Frecvent 
întîlnite în neuston sînt speciile Chromulina rosanoffi, Euglena san- 
guinea, E. proxima, E. neustonica precum și anumite specii de Chlamydomonas 
sau Haematococcus. Algele neustonice formează adesea o pieliță gelatinoasă 
la suprafața apei. Pielița constituie un suport foarte bun pentru multe ani- 
male cum sînt protozoarele (Voriicella ), rotiferele, diferite larve de viermi etc. 

(A. Robert, 1976). Componentele algale atrag diferite animale contribuind 
prin aceasta la îmbogățirea și diversificarea biocenozei. Formele algale care se 
află temporar în neuston și anume numai în stadiul imobil, revin în plancton 
după destrămarea neustonului. Pentru ecosistemul lacustru activitatea com- 
pomentelor neustonice este de mare importanță pentru întregul proces de 
viaţă existent. Neustonul se integrează în rețeaua trofică a ecosistemului cu 
efecte pozitive. Atunci cînd suprafața apei se acoperă pe întinderi mari cu o 
„pieliță“, generată de alge, el are efecte negative deoarece împiedică pătrunde- 
rea luminii în masa apei — fapt care diminuează activitatea fotosintetizantă 
a fitoplanctonului. 

b) Planctonul — ceste o biocenoză tipică ecosistemelor acvatice. Orga- 
nismele care o compun sînt de dimensiuni mici, în majoritatea cazurilor micro- 
scopice. În structura biocenozei există numeroase populaţii de alge, animale, 
bacterii și ciuperci microscopice. Algele care intră în structura planctonului 
se numesc fitoplancteri. Totalitatea lor formează fitoplanctonul. Animalele 
care intră în structura planctonului sînt mărunte, unele din ele de dimensiuni 
microscopice, altele sînt mai mari și pot fi observate cu ochiul liber. Animalele 
din componenţa planctonului se numesc zooplancteri. Totalitatea lor formează 
zooplanctonul. 

Fitoplanctonul este alcătuit în cvasiexclusivitate din alge. Se află răspîn- 
dit în zona cufotică a bazinului, adică în grosimea stratului de apă luminată. 
Zona eufotică ţine de la suprafață pînă la adîncimea unde pătrund razele 
luminoase. Zona cufotică constituie zona trofogenă a bazinului. Aici are loc 
procesul de sinteză a substanţelor organice ca urmare a activităţii fotosinteti- 
zante a algelor fitoplanctonice. Algele constituie primum novens al întregii 
vieți din apă. În lacurile lipsite de macrovegetaţic pe scama algelor subexistă 
toate viețuitoarele din apă, inclusiv pești. 

Fitoplanctonul este compus din specii de alge silicioase (diatomee), alge 
albastre-verzui (cianoficee ) şi alge verzi (cloroficee ). Cloroficeele sînt mai bine 
reprezentate în perioada caldă a anului. Toamna frecvența lor este mică. Din 
clorofite des întilnite în plancton sînt volvocalele Chiamydomonas, Eudorina, 
Volvox, Pandorina;  protococalele Scenedesmus, Coelastrum, Pediastrum, 
Tetraēdron, Actinastrum; desmidiaccele Cosmarium, Fuastrum, Staurastrum, 
Micrasterias, Closterium, Spirogyra etc. Cianoficecle se găsesc în fitoplancton 
din primăvara pînă toamna. Elc se dezvoltă foarte binc în perioada caldă a 
anului. De aceea la sfîrşitul primăverii, vara și în prima parte a toamnei sufi- 
cient de călduroase se găsesc în structura fitoplanctonului numeroase specii 
de alge albastre-verzui. Des întîlnite sînt speciile genurilor Coe/osphaerium, 
Daciwlococcopsis, Merismopedia, Microcystis, Anabaena, Aphanizomenon, 
Oscillatoria, Spirulina etc. 


În sezonul rece fitoplanctonul este dominat de algele silicioase (diatomec). 
Aceasta nu înseamnă că pe timpul verii ele dispar din fitoplancton (specii de 
diatomec se găsesc în structura fitoplanctonului pe întregul an). Ele au condiţii 
bune de dezvoltare însă primăvara devreme și toamna. În aceste părţi ale anu- 
lui populaţiile de diatomee sînt foarte numeroase. Diatomeele au deci, ca și 
alte alge, o repartiție neregulată în timp, abundența lor în sezonul rece cores- 
punde necesităţilor de viață optime. În fitoplanctonul lacustru sînt întîlnite 
specii ale genurilor Cyclotella, Melosira, Amphora, Achnanthes, Asterionella, 
Cymbella, Cocconeis, Fragillaria, Navicula, Nitzschia, Synedra etc. 


Algele planctonice plutesc în masa apei. Greutatea specifică mică și adap- 
tările morfologice ale organismului le permit să frîneze căderea spre fund sau 

cel puţin să o întîrzic. Unele alge au în corp picături de ulei (diatomea Tabella- 
via) sau vacuole gazoase (cianoficea Microcystis), altele au forma care se înde- 
părtează de cea sferică și sînt prevăzute cu prelungiri sub formă de raze, ţepi, 
perișori (fig. 13). Aceste adaptări le permit să se menţină în masa apei un timp 
mai mult sau mai puţin îndelungat. 

Fitoplanctonul variază cantitativ în cursul anului. Numărul de celule la 
unitatea de volum este dirijat de mulți factori abiotici ai mediului acvatic. 
Fitoplanctonul cel mai bogat în populaţii și în număr de indivizi 
pe unitatea de volum (litru sau metru cub), se află în perioada de 
vară, de multe ori el depășind 230 000000 celule/l. Factorii stimula- 
tori ai dezvoltării fitoplanctonului sînt: temperatura, existența în bazin a 
substanțelor nutritive rezultatete din descompunerea maselor vegetale ma- 
crofitice, o bună luminozitate ctc. 

Fluctuaţiile în concentraţia substanţelor nutritive au importante reper- 
cusiuni asupra dezvoltării diferitelor grupe de alge. Scăderea concentraţiei 


Fig. 13. Aspecte morfologice ale unor elemente din litoplanctonul lacustru 
(După C.S.Antonescu, 1967): 
a-Pediastrum clathnratum; b. Micractinium pusillum; c. Dibnoryoou sertularia; d. Asterionella formosa; e, Fragilaria 
crotonesis; f. Scenedesmus quadricauda; g. Pediastrum boryanum; h. Mallomonas caudata 

substanțelor nutritive preferate de specia dominantă poate opri creșterea 
populației, facilitînd înmulțirea altor populaţii de alge cu nevoi de nutriţie 
diferite. Dinamica elementelor biogene este diferită de la bazin la bazin și 
chiar în cadrul aceluiași bazin de la o perioadă la alta. Procesele de minerali- 
zare a organismelor moarte și aportul exogen de elemente nutritive realizat 
în lacurile Deltei Dunării și în lacurile din lungul Dunării în timpul viiturilor, 
modifică dinamica populațiilor de alge din fitoplancton. De exemplu „maximul 
vernal diatomeic este pus pe scama silicatului adus în cantitate sporită de către 
apele de inundaţii. Maximul autumnal diatomeic și cianoficeic este datorat 
cantității apreciabile de materie organică azotată rezultată din descompunerea 
organismelor“ (|. Gavrilă, I. Chiosilă, A. Schneider. 1972). 
Aceste modificări în structura fitoplanctonului uneori apărute brusc, sînt con- 
secința modificării calitative şi cantitative a factorilor de mediu care stimu- 
lează explozia populaţională a unor grupe de alge în detrimentul altora. 

Fenomenul de înmulțire excesivă a unor alge este cunoscut sub numele 
de „înflorire a apei“. El este cauzat de o singură specie de alge şi anume de 
acea specie pentru care condiţiile de viață devin optime. Acest fenomen de- 
termină schimbarea echilibrului biologic din plancton. Noaptea, ca urmare a 
consumării intensive a oxigenului din apă de către toate organismele, îndeosebi 
de către alge, poate deveni catastrofal. Peștii și multe organisme din apă mor 
prin asfixiere. Cînd „înflorirea apei“ este moderată sau cînd algele se înmul- 
tesc în raporturi normale, ele servesc în mod direct sau indirect ca hrană peşti- 
lor. Descompunerea algelor moarte stimulează dezvoltarea florei microbiene 
care constituie hrana multor cladocere iar acestea hrana de bază a puietului 
de peşte (A.R6bert, 1976). 

Zooplanctonul lacurilor este sărac în specii dar foarte bogat în indivizi. 
Numărul zooplancterilor poate depăși 1 000 000 ex/m?. El este compus din 
specii de animale ce aparțin următoarelor grupe: Protozoa, Vermes, Arthropoda. 

Protozoarele sînt numeroase și foarte diversificate. Se întîlnesc specii de 
rizopode, flagelate și ciliate. Dintre viermi, componenții constanţi ai plancto- 
nului sînt rotiferii. Numărul lor este mare. În anumite perioade ale anului ei 
constituie partea cea mai importantă a zooplanctonului. Arthropodele sînt 
prezente în zooplancton prin două grupe de crustacee: cladocere şi copepode. 
Grupele de animale menționate intră în mod obligatoriu în structura zooplanc- 
tonului. În afara acestora se mai întîlnesc și zooplancteri facultativi, cum sînt 
larve de insecte (Corethra), de moluște (Dreissena), diferiţi viermi, printre 
care și planarii, unii hidracarieni, adulți și larve de hemiptere, ouă de insecte 
şi peşti, pupele unor chironomide temporar planctonice, larve de pești în 
primele stadii etc. 


Protozoarele și rotiferii sînt forme microscopice. Cladocerele și copepodele 
precum și majoritatea zooplancterilor facultativi pot fi văzuţi cu ochiul liber. 

Zooplancterii sînt forme adaptate la acest mod de viață. Conţinutul lor 
în apă este mare, scheletul chitinos al crustaceelor este foarte subțire, posedă 
multe apendice care le ușurează plutirea în apă, au vacuole cu grăsime etc. 
(fig. 14). Sînt forme mai mult sau mai puţin active care înoată în masa apei, 
adesea efectuînd migrații masive pe verticală și orizontală. Multe din ele se 
hrănesc cu alge (sînt fitofage), altele sînt zoofage hrănindu-se cu animale 
foarte mici de apă. Unele sînt omnivore, hrana lor constînd atît din alge cît 
și din animale microscopice. Majoritatea rotiferilor, cladocerilor şi copepodelor 
se hrănesc cu forme mărunte din plancton. Ei captează hrana cu ajutorul unui 
dispozitiv apucător pe care îl mînă un curent de apă creat de un aparat vibra- 

Fag. 14. Aspecte morfologice ale unor elemente din zooplanctonul lacustru 
(După C.S. Antonescu, 1967): 


a. Bythotrephes langimanus; b+ Chydorus sphaericus; c. Daphnia longispina; d. Cyclops strenuus; e. Diaptomus coeru- 


leus; f. Haltera cirrifera, g. Trialhra langiseta; h. Leptodora kindtis; i. Brachionus urceus; j. 


Keratella cochlearis; 
k. Actinophrys sol I. Polyarthra platyptera 


tor. În acest mod filtrează o mare cantitate de apă. De exemplu Dafniile 
efectucază 200—300 de pompări pe minut, care le servesc atît la procurarea 
hranei cît şi la respiraţie și plutire (C. S. Antonescu, 1967). 

Puţine organisme planctonice se hrănesc apucînd particulele de hrană una 
cîte una. Un exemplu în acest sens îl constituie rotiferul Asplanchna. Vibrația 
cililor produce un curent de apă. Algele existente în curentul de apă creat 
sînt apucate cu un cleşte și ingerate. Toate crustaccele care posedă organe apu- 
cătoare sînt forme răpitoare. Asemenea specii se găsesc atît printre cladocere 
(Leptodora, Bythotrephes) cît şi printre copepode (Cyclopidele adulte). 

c)_Nectonul este o asociație formată din diferite specii de animale care 
înoată activ în toată masa apei. Adevăratul necton îl formează peştii. Aici 
însă pot fi incluse și alte grupe de animale care ocupă acest biotop, dar impor- 
tanța lor este mai mică. Din acestea menționăm hirudincele, insectele acvatice 
adulte sau larvele de insecte, unii crustacei, broasca țestoasă de apă etc. Dintre 
insecte, forme tipice acvatice întîlnite în masa apei, mai ales în zona litorală 
bogată în vegctaţie, sînt coleopterele (gîndacii) Hydrous, Hydrophylus, Hydro- 
bius cu hrănire fitofagă, Cybister, Dytiscus etc. cu hrănire carnivoră. Unii 
din ci sînt considerați mari carnivori așa cum este Dytiscus, devorînd larve 
de insecte, mormoloci și pui de pește. La fel sînt considerate și ploșnițele de 
apă (Heteroptera), Plea, Naucoris, Corixa, Notonecta, Ranatra care își înțea- 
pă prada, o omoară și apoi o sug. 

Sînt considerate temporar nectonice amfibienii, păsările și mamiferele de 
apă care intră în ca și își caută hrana. Animalele tipice nectonului rămîn însă 
peştii. Forma hidrodinamică a corpului lor, cu aspect de suveică mai mult sau 
mai puţin turtită lateral demonstrează adaptarea perfectă la modul de viață 
acvatic. Specia tipică nectonică de larg este șalăul (Stizostedion lucioperca). 
El se găsește în special în bazinele acvatice din preajma Dunării, în lacurile 
litorale și în unele lacuri de cîmpie. Peștii comuni lacurilor întîlniți în zona 
litorală, dar și în larg, sînt crapul (Cyprinus carpio) ; crapul chinezesc (Cteno- 
pharyngodon idella ) ; caracuda ( (Carassius carassius) ; batca (Blicca bjorka) 
aflată în special în lacurile dunărene și în cele de pe cursul inferior al rîurilor ; 
plătica (Abramis brama danubii) întilnită în lacurile din zona inundabilă a 
Dunării, în lacurile din Delta Dunării și în lacurile litorale; avatul (Aspius 
aspius) mult răspîndit în lacurile din lunca și Delta Dunării, în lacurile lito- 
rale; babușca (Rutilus rutilus), linul (Tinca tinca) şi roșşioara (Scardinus 
erythrophthalmus) larg răspîndite în lacurile și bălțile dunărene, în lacurile 
de pe cursul inferior al rîurilor și alte lacuri interioare; fufa sau pleava (Leu- 
caspius delineatus) se află în majoritatea lacurilor. Își caută hrana pe lîngă 
maluri deplasîndu-se în cîrduri; bibanul (Perca fluviatilis) aproape nelipsit 
din lacuri și bălți, știuca (Esox lucius) supranumită și „tiîlharul bălților“, 
atacă și înghite cu lăcomie peşti, șerpi, broaște, șoareci și șobolani de apă, 
boboci de rață sau de gîscă etc., trăiește în majoritatea lacurilor din țara 
noastră mai ales în zona fluviului Dunărea şi Delta Dunării. 

Nectonul lacurilor montane este format din larve de insecte, insecte 
adulte, pești, broaşte etc. În unele lacuri peştii lipsesc. În Lacul Roșu, în 
lacurile Biîlea, Cilcescu şi Sf. Ana dintre pești este întîlnit păstrăvul (Salmo 
truita fario). Lacul Roşu şi unele lacuri de baraj au fost populate cu coregon 
(Coregonus lavaretus maraenoides ) adus din lacul Ladoga (U.R.S.S.). 

Hrana puictului de pește (batca, caracuda, fufa, bibanul, știuca etc.) o 
constituie organismele din plancton. Hrana peștilor adulți este diversificată. 
Multe specii au o nutriție omnivoră (crap, plătică, caracudă etc.), alte specii 
sînt carnivore (somnul, șalăul, știuca, păstrăvul, bibanul) sau vegetariene 
(crapul chinezesc). Planctonul lacurilor este valorificat de mai multe specii 
de pești printre care fufa și coregonul. Puietul de peşte şi peștii adulți consuma- 

tori de plancton (planctonofagi) formează o verigă importantă a lanțurilor 
trofice din bazinele acvatice, reprezentînd în fapt veriga care valorifică planc- 
tonul (pentru ca la rîndul lor să fie consumaţi de alți pești sau de alte animale 
de pradă). 

Bentosul — este format din asociaţiile de organisme (plante, animale, 
microorganisme) care populează fundul bazinului lacustru. Organismele ve- 
getale și animale care intră în componenţa biocenozelor bentale sînt totdeauna 
dependente de un substrat mai mult sau mai puțin solid și stabil. Corespun- 
zător celor două zone — litorală și profundală — se disting un bentos litoral 
și un bentos profundal (abisal). Structura bentosului din aceste două zone 
este diferită atît din punct de vedere calitativ cît şi cantitativ. Asociaţiile 
de organisme din cadrul vastei biocenoze bentale, corespund naturii facie- 
surilor existente, altitudinii și gradului de evoluție a cuvetei. 

În zona litorală bentosul este populat de numeroase specii de plante 
(fitobentos), animale (zoobentos), bacterii și ciuperci microscopice (cu rol 
în descompunerea plantelor și animalelor moarte). În zona profundală ben- 
tosul este lipsit de plante fotosintetizante din cauza lipsei luminii. Aici sînt 
prezente asociaţii zoobentonice care primesc hrana din zona fotică a pela- 
gialului constînd din detritus sau din plante și animale moarte. 

Filobentosul — este bine reprezentat în zona litorală. În zona profundală 
el lipsește. În componenţa lui intră plante mari (macrofite) şi plante mici 
(microfite). Avînd în vedere dimensiunile plantelor, fitobentosul poate fi 
divizat, cu caracter numai didactic, în macrofitobentos compus din plante 
mari și microfitobentos format din alge microscopice. 

Macrofitobentosul este o componentă permanentă dar nu exclusivă a 
zonci litorale a lacurilor. El lipseşte cu desăvirșire în lacurile cu salinitate mare, 
așa cum sînt cele formate în ocnele de sare părăsite, și este binc dezvoltat 
în lacurile cu apă dulce. Macrovegetaţia litoralului se cșalonează în spațiu 
în funcție de adîncimea apei. Porțiunea unde se întrepătrund acțiunea fac- 
torilor din mediul terestru cu a celor din mediul acvatic poartă, de regulă, 
pîlcuri de sălcii şi arini. La contactul apei cu uscatul bentosul poartă brîul 
de stufăriș format în general din specii ce aparțin genurilor Phragmites, Typha, 
Scirpus, Carex, Juncus, Glyceria, Eleocharis, Equisetum, Hippuris, Symphy- 
tum ctc. Populațiile acestor plante au numai baza tulpinii în apă. In zona 
centurii de stuf pe suprafeţe de apă cu adincime mică sînt întîlnite numeroase 
populaţii de plante, fixate de fundurile mîloase. Tulpina lor este mult cufun- 
dată în apă iar florile şi majoritatea frunzelor se află deasupra ei. Cele mai 
comune sînt limba-broaștei (Alisma plantago aquatica), săgeata apei (Sa- 
gittaria sagittifolia), buzduganul (Sparganium ramosum ) crinul-de-baltă (Bu- 
tomus umbellatus ), stînjenelul galben (Iris pseudacorus ), răchitanul (Lythrum 
salicaria), cuscuta-de-apă (Cicuta virosa) etc. Acolo unde adîncimea crește 
se instalează macrofitele cu frunze plutitoare fixate de substrat prin rădăcini. 
Aici sînt întîlnite nufărul alb (Nymphaea alba), nufărul galben (Nuphar 
luteum), plutniţa (Nymphoides peltata), broscarița (Potamogelon natans), 
ciulinii de apă (Trapa natans), piciorul cocoșului de apă ( Ranunculus aqua- 
tilis) etc. În masa apei aflată deasupra bentalului litoral se întîlnesc plante 
caracteristice pleustonului cum sînt: iarba-broaștei, lintița și peştişoara — 
care se asociază cu macrofitele fixate. În porțiunile mai adinci ale litoralului 
și în unele locuri mai puțin adînci se găsesc macrofitele submerse. Unele din 
ele creează pe fundurile mîloase sau pe cele nisipoase adevărate pajiști 
subacvatice. Sînt lacuri care posedă pe suprafețe întinse pajiști de caracee, 

formate din una sau mai multe specii ale genului de alge Chara sau pajiști 
de plante superioare din care nu lipsesc brădișul (Myriophyllum spicatum, 
M. zerticillatum ), mărarul-de-apă (Potamogeton pectinatus), pașa ( Patomo- 
geton crispus) şi alte specii de Potamogeton, sîrmulița apei (Vallisneria spi- 
ralis), otrățelul-de-apă (Utricularia vulgaris) etc. 

Microfitobentosul este format din totalitatea organismelor vegetale uni- 
celulare coloniale și pluricelulare de dimensiuni microscopice care trăiesc 
pe fundul mîlos, mîlo-nisipos. Pe suprafața mîlului și pe o mică grosime 
din el, dintre tulpinile macrofitelor și în zonele unde lipsesc macrofitele se 
găsesc numeroase specii de alge microscopice. Ele populează intens milul 
în zona bine luminată — cufotică — a litoralului. Microfitobentosul este com- 
pus din specii de alge silicioase (diatomee), alge albastre-verzi (cianoficee) 
și alge verzi (cloroficee). Mai sînt întîlnite şi alge crizofite. Din toate grupele 
de alge, diatomeele domină, atît din punct de vedere al numărului de populații, 
cît și al numărului de indivizi în cadrul populațiilor. Microfitobentosul din 
zonele cu apă liniștită ale litoralului are de cele mai multe ori un aspect cati- 
felat ca urmare a dezvoltării intense și „nctulburate“ a populațiilor de alge. 

În zona profundală, afotică microfitobentosul lipseşte. Aici se întîlnesc 
bogate asociații de bacterii și ciuperci microscopice. 

Perifitonul este format din totalitatea organismelor vegetale și animale 
inferioare care trăiesc fixate pe macrofitele din apă, pe stînci, bolovanie 
pietriș etc. 

Asociaţiile de organisme de pe macrofite poartă numele de persfiton 
epifilic. iar cel de pe pietre perifiton epilitic. În alcătuirea perifitonului intră 
alge microscopice unicelulare și pluricelulare și diferite specii de animale epi- 
bionte ca: spongieri, briozoare, hidre etc. Dintre alge, în structura perifitonului 
sînt întîlnite specii de diatomee, cianoficee și cloroficee. Se observă și o pre- 
ferință în alegerea suportului. De exemplu, pe unele macrofite numărul popu- 
laţiilor de alge și animale epibionte este mare, pe altele este mic. Perifitonul 
mai este cunoscut sub numele de biodermă și serveşte ca hrană pentru multe 
grupe de animale din mediul acvatic. 

Rolul ecologic al fitobentosului. Fitobentosul are un rol deosebit de impor- 
tant în procesele ce sc desfășoară în ecosistem. El este în primul rînd un im- 
portant producător de materie organică. În zona litorală plantele superioare 
și cele inferioare de talie marc (macrofitobentosul) produc anual o mare can- 
titate de substanță organică. O parte este descompusă total. Altă parte însă 
contribuie la formarea depozitelor organice de pe fundul bazinului, influențind 
astfel ireversibil evoluția ecosistemului. 

Fitobentosul constituie sursa de hrană pentru animalele fitofage. Fito- 
bentosul litoral este „animatorul“ existenței a numeroase populaţii de ani- 
male situate atît pe părțile plantelor aflate în apă cît și pe părţile ieșite deasupra 
apei. Fitobentosul contribuie la autoepurarea apelor, acţiunea fiind decisivă. 
Multe alge servesc ca indicatori biologici ai gradului de saprobitate a bazi- 
nului lacustru. 

Zoobentosul — este format din totalitatea organismelor animale din mil, 
nisip etc. sau de pe suprafața acestor substrate, ce îl folosesc ca mediu 
de viață. 

Zoobentosul din zona litorală are în structura sa numeroase specii de 
scoici, melci, viermi, larve de insecte, crustacei, briozoare, protozoare. Domi- 
nante sînt larvele de insecte și moluștele. Principalele moluște de aici sînt 
scoicile: Unio, Anodonta, Pisidium, Dreissena, Sphaerium, Monodacna și 

melcii Theodoxus, Viviparus, Lithoglyphus, Valvata, Bithynia, Succinea, Fa- 
gotia, Limnea, Radix, Physa etc. Se întîlnesc de asemenea numeroase larve 
de insecte (efemeroptere, odonate, coleoptere, trichoptere, tendipedide, chiro- 
nomide etc.). Dintre viermi, foarte numeroase sînt speciile de oligochete care 
se dezvoltă considerabil în zonele cu mult material organic (nu lipsesc specii 
de Tubifex, Limnodrilus, Stylaria, Nais, Branchiura, Ophidonais, Clitellio, 
Ilyodrilus etc.). Adesea pe suprafața bentosului este întîlnită și specia Plu- 
matella repens. Crustaceele sînt reprezentate de cladocere, cităm cladocerul 
Ilyocriptus sordidus, de ostracode, ca de exemplu Cypridopsis, Darwinula, 
Candona, Physocypris, Ilyocypris, Heterocypris, şi prin specii de copepode — 
din genul Ectinosoma, Nitocrella, Onycocamptus, Nannopus ş.a. — Alte ani- 
male întîlnite în bentosul litoral sînt diferite specii de misidacee, cumacee, 
isopode, gamaride, hydracaricni. În general biomasa bentonică se ridică la 
peste 100—200 kg/ha, putînd atinge chiar 300 kg/ha. 

În zona profundă zoobentosul are o altă compoziție. Aici sînt întîlnite 
populații de protozoare, spongieri, briozoare, viermi diferiți (cum sînt roti- 
feri, nematode, anelide, plathelminţi). În bentosul profundal slab oxigenat, 
se găsesc zoocenoze în care domină chironomidele şi viermii Tubifex. Asocia- 
iile de organisme din bentosul profundal nu sînt omogene, ci prezintă mari 
variaţii în funcție de natura substratului ca și de alți factori care acţionează 
aici. Fiecare facies—argilos, nisipos, mîlo-nisipos, pietros sau milos, faciesul 
organic rezultat din depunerile organice ctc.—favorizează formarea unci struc- 
turi caracteristice a biocenozei. 

Alte organisme animale care se integrează în structura biocenotică a eco- 
sistemului lacustru: Fauna fitofilă. Pe tulpinile și frunzele macrofitelor acope- 
rite cu apă se găsesc numeroase populaţii de animale care se tîrăsc lent în 
căutare de hrană. Aici pot fi întîlnite diferite specii de melci, unele larve de 
insecte, unii viermi și alte categorii de animale. Dintre melci, speciile care 
explorează suprafața macrofitelor sînt: Limnaea stagnalis, Planorbis planorbis, 
Planorbis carinatus şi Acroloxus lacustris. În lacurile din Ardeal cu multă 
buruiană este întîlnită frecvent specia Segmentina nilida. 

Pe fața inferioară a frunzelor plutitoare de nufăr, broscariță etc. se 
află asociaţii interesante de animale, printre care larve de chironomide, co- 
lonii de briozoare, planarii și melci. Aici este des întîlnit melcul Ancylus 
lacustris. Tot pe fața inferioară a frunzelor plutitoare sînt întîlnite frecvent 
grămezi gelatinoase cu ouă ale melcilor de apă, ouă de libelule, coconi cafenii 
de Glossosiphonia (lipitoarea melcilor) şi larve de fluturi. 

Pe partea aeriană a tulpinilor de macrofite și în desișul stufărișului tră- 
iesc numeroase populații de animale nevertebrate și vertebrate. Des întîlnit 
este melcul Succinea putris, care consumă diferite plante, dar în special frunze 
de nufăr, apoi gîndacul Donacia cu mai multe specii (D. crassipes, D. semi- 
cuprea, D. sagittata D. lemnae), fluturele de stuf Nonagria, diferite specii 
de păianjeni din genurile Dolomedes, Pirata, Thanatus care devorează in- 
sectele, puricii de frunze Aphis nymphaeae ce se hrănesc cu frunzele diferitelor 
plante, dar mai ales cu cele de nufăr ș.a. Formele larvare ale insectelor mențio- 
nate trăiesc tot pe seama plantelor de aici. De exemplu larva fluturelui de 
stuf trăiește în țesutul tijelor de stuf, larva gîndacului Donacia crassipes se 
vîră în mil și se hrănește cu rizomul și rădăcinile stufului. 

Pe malul lacului, în stufărișul din zona litorală trăiesc felurite specii 
de amfibieni. Unele din ele, așa cum sînt tritonii şi salamandrele, sînt acvatice 
numai în perioada de reproducere (martie—iunie), altele însă sînt permanent 

acvatice. Viaţa lor este legată de apă și mai puţin de mediul terestru. Acestea 
sînt broaștele buhaiul-de-baltă cu burta galbenă (Bombina variegata), bu- 
haiul-de-baită cu burta roşie (Bombina bombina ), broasca mică de lac (Rana 
esculenta) ), broasca mare de lac (Rana ridibunda) etc. Se hrănesc cu insecte 
dar atacă şi puietul de pește. O parte din broaștele adulte și larvele lor sînt 
consumate cu lăcomie de berze, stîrci, chirghițe, șerpi de apă. Reptilele ac- 
vatice sînt reprezentate prin broasca ţestoasă de apă (Emys orbicularis), 
șarpele de apă (Natrix tessellata ) şi şarpele de casă (Natrix natrix). Broaștele 
țestoase vînează noaptea sub apă pești, rime, diferite insecte acvatice, iar 
șerpii, în special șarpele de apă, își caută hrana ziua. El pîndește sub apă 
și vîncază broaște, mormoloci, tritoni și pești. Sînt date ce atestă faptul că 
șarpele de apă din jurul lacului Razelm se hrănește cu guvizi (|. E. Fuhn, 
1969). 

În desișul stufărișului, în sălciile sau arinii de pe marginea lacului și în 
malurile înalte ale unor lacuri, mai ales în Delta Dunării și în unele lacuri 
din zona Brăilei, cuibăresc numeroase specii de păsări care îşi iau hrana din 
apă consumînd, după preferință, insecte și larve de insecte, pești, broaște, 
șerpi, scoici, melci, șoareci și șobolani de apă. Stircul cenușiu (Ardea cinerea), 
stîrcul roșu (Ardea purpurea), stîrcul galben (Ardea ralloides), buhaiul-de- 
baltă (Botaurus stellaris), rațele sălbatice (Anas strepera, Aythya ferina 
ctc.) şi babițele (Pelecanus) își caută hrana pe funduri puțin adînci. Altele, 
cum sînt lișița (Fulica atra) găinușa de baltă (Gallinula chloropus) cor- 
codeiul (Podiceps cristatus, P. ruficollis) etc. se cufundă în întregime în apă 
pentru căutarea hranei. Aici există și numeroase păsări de pradă cum sînt 
vulturul peştilor ( Pandion haliaëtus), eretele de stuf (Circus aeruginosus), 
vulturul codalb (Haliaeetus albicilla) etc. care consumă cu predilecție pește 
dar mănîncă cu aceeași poftă broaște, șerpi, rațe și alte păsări, mamifere de 
apă, iepuri și popîndăi. 

Tot în desișul stufărișului se găsesc cîteva mamifere de apă. Unele din 
ele sînt rozătoare, altele sînt carnivore. Dintre acestea menționăm nurca 
(Mustela lutreola) care se hrăneşte cu diferite animale de apă printre care și 
păsări, apoi chițcanul-de-apă numit și șoarecele cu bot ascuțit (Neomys 
fodiens ) care se hrăneşte cu mici animale de apă și bizamul (Fiber zibethicus) 
care își sapă galerii în malurile lacului și se hrănește cu plante. 


E. 5.1.1.4. INTERRELAŢIA BIOTOP-BIOCENOZĂ 


D: 


Structura morfo-fiziografică a bazinului lacustru, substratul geologic, 
suprafața, adîncimea, altitudinea, latitudinea, însușirile fizice şi chimice ale 
apei, clima, curenții, procesele de depunere și eroziune, au mare influență 
asupra vieții din lacuri. Calitatea biocenozelor, structura lor este determinată 
de calitatea factorilor abiotici existenți aici, de însușirile biotopului. Bio- 
topul acționează ca un mecanism al selecției naturale. Însușirile lui favori- 
zcază instalarea unor specii și împiedică pătrunderea altora. Biocenozele 
lacurilor cu apă dulce, cu apă salmastră sau sărată se deosebesc între ele prin 
multe aspecte. Deosebiri fundamentale se fac remarcate și între lacurile cu 
apă dulce şi chiar în interiorul aceluiași bazin în funcție de condiţiile de spațiu 
și timp. Analiza a două lacuri cu apă dulce, situate la altitudini diferite, eta- 
lează caractere de diferențiere evidente. Biocenozele lacurilor alpine și sub- 
alpine se deosebesc calitativ și cantitativ de cele existente în lacurile coli- 
nare, a celor din zona de șes și din deltă. Cauza acestor deosebiri trebuie 

căutată în însușirile de ansamblu ale biotopului. Cuvetele lacurilor alpine 
și subalpine sînt situate pe roci cristaline. Substratul permite dizolvarea a 
foarte puţine săruri. Apa din lac provine din topirea zăpezilor, din ploi și 
din izvoare subacvatice, care de asemenea aduc în mediu puține săruri. Sus- 
pensiile organice sînt într-o foarte mică cantitate. Mineralizarea este redusă. 
Temperatura apei este în general scăzută. Diferenţele de temperatură de la 
zi la noapte ale mediului înconjurător sînt mari, adesea de 10*C. Toate acestea 
fac ca în pelagos și în bentos să existe puține specii. 

Lacurile de la șes și din deltă sînt bogate în săruri și suspensii organice. 
Temperatura apei şi a mediului înconjurător sînt mult mai ridicate. Apro- 
vizionarea cu apă o fac rîurile sau fluviul Dunărea prin canale sau în timpul 
viiturilor, aducînd în lacuri foarte multe substanțe minerale necesare dezvol- 
tării vieții. Fundul cuvetelor adesea este acoperit cu detritus. Aceste condiții 
ale biotopului favorizează existența unor biocenoze diversificate și bogate în 
specii. 

Biocenozele din lacurile montane influențează prin activitatea lor în 
mai mică măsură biotopul. Ele nu dau naștere la depuneri organice și ca 
urmare sedimentele organice lipsesc. Organismele vegetale și animale moarte 
sînt complet mineralizate. Unele din ele suferă acest proces chiar în păturile 
superioare ale apei și nu mai ajung să cadă pe fundul bazinului. Nu același 
lucru se întîmplă în lacurile din zona colinară, de la şes și Delta Dunării. Aici 
depunerile organice sînt în cantitate marc, mai ales în zonele cu macrovege- 
tație abundentă. Acestea neputînd fi mineralizate în întregime, prin acumu- 
larea lor an de an, contribuie la colmatarea cuvetelor. 

În lacurile Deltei Dunării se formează plaurul — formaţie vegetală plu- 
titoare care ocupă suprafeţe de sute de kilometri pătraţi. În alte lacuri din 
țară macrofitele dau naștere unui plaur cu aspectul unor mici insule plutitoare 
numite de localnici „năclade“ sau „drețuri“ formate mai ales din pipirig 
(Scirpus lacustris) şi şovar (Cladium mariscus). Năcladele sau drețurile 
sînt întîlnite în lacul Căldărușani, în lacul Sie de lîngă Gherla etc. Plaurul 
are mare influență asupra configurației și evoluției biotopului. 

Prin activitatea lor biocenozele influențează aspectul general al bio- 
topului și modifică substanțial calitatea lui prin activitatea desfășurată în 
cadrul unui an. În apa lacurilor cu multă vegetaţie și cu multe organisme 
animale există cantități apreciabile de suspensii organice care micșorează 
transparența. Compoziţia chimică a apei se modifică ca urmare a consumării 
masive de către viețuitoare a unor clemente chimice și acumularea celor 
neutilizate. Apa în zona depunerilor organice se îmbogățește cu metan, hi- 
drogen sulfurat şi bioxid de carbon, care îi schimbă însușirile biotice. Modifi- 
carea însuşirilor fizice şi chimice ale biotopului sînt consecința activităţii 
biocenozelor, a organismelor vegetale şi animale din cadrul lor. Între biotop și 
biocenoză există o interdependență, interrelaţiile sînt strînse, iar influenţele 
sînt reciproce. Ansamblul acestora sînt reflectate în fizionomia concretă a 
ecosistemelui. 


5.1.1.5. FUNCȚIONAREA ECOSISTEMULUI LACUSTRU 
Structura funcţională a ecosistemului. În structura funcțională a eco- 
sistemului lacustru ca în oricare alt ecosistem se disting patru constituenți 
principali: 

— Substanțe abiotice, reprezentate prin energia luminoasă incidentă, elc- 
mente minerale şi compușii lor denumiți nutrienți — azotaţi și fosfați —, 
oxigenul dizolvat, apa etc. 

— Producători, reprezentați prin organisme fotosintetizante și chemo- 
sintetizante cu rol în producerea materici organice. Rolul principal în sinteza 
materici organice îl au microfitele din fitoplancton, perifiton, microfitobentos 
și macrofitele acvatice și palustre. 

— Consumatori, reprezentați prin microfauna și macrofauna acvatică 
sau cea aflată în preajma bazinului acvatic şi care ingeră hrana produsă în 
ecosistemul lacustru. 

-- Reducălori sau descompunători reprezentaţi de bacterii şi ciuperci 
microscopice au rol în mineralizarea organismelor vegetale și animale moarte, 
a excretelor provenite din activitatea corporală a vieţuitoarelor. Prin acti- 
vitatea lor redau mediului clementele minerale și nutrienții necesari desfă- 
șurării vieții în continuare. 

Fiziologia ecosistemului*. Plantele, indiferent de mărimea lor (microfite 
și macrofite), sînt singurele capabile să transforme materia anorganică (sub- 
stanţe minerale, apă, CO2) în materie organică, folosind în acest proces com- 
plex energia solară. Viața tuturor animalelor din lacuri depinde direct sau 
indirect de existența și activitatea fiziologică a plantelor. Materia organică 
sintetizată de acestea și energia acumulată în ca capătă noi sensuri şi valenţe 
prin circulația lor în ecosistem. Totul se desfășoară pe baza unei scheme gene- 
rale în sensul că fiecare specie prin indivizii săi „devine o verigă în mecanismul 
de circulație și de transformare a substanţelor şi a energiei în biocenoză și 
ecosistem“ (N. Botnariuc, 1967). Legătura trofică dintre specii se con- 
cretizează prin existența în ecosistemele lacustre a numeroase lanţuri trofice 
sau cicluri trofice extrem de complicate, mai ales în zona litorală, iar rețeaua 
trofică ca tablou general al transferului de materic și energie în cadrul bioce- 
nozelor cuprinde complicate fire de legătură orizontale și verticale între dife- 
ritele componente populaționale existente în apă și deasupra ei. Lanţurile 
trofice au 3—4—5 verigi, mai rar se ajunge la 8 sau 10. Ele încep cu cele 
mai mici plante și se termină cu cele mai mari animale cum sînt: pești, crus- 
tacei, păsări, mamifere. Algele microscopice componente ale fitoplanctonului, 
microfitobentosului, perifitonului sînt valorificate prin nutriție de animalele 
fitofage iar acestea consumate de animalele carnivore primare. La rîndul lor 
carnivorele primare sînt consumate de animalele carnivore secundare care se 
succed în mai multe verigi trofice, ultima formînd-o animalele carnivore 
terțiare. Plantele mari (macrofitele) sînt și ele integrate în lanţurile trofice. 
Felurite animale fitofage (larve de insecte, peşti, insecte, păsări, mamifere) 
consumă anumite părți ale lor, iar acestea la rîndul lor, printr-un număr oare- 
care de indivizi cad pradă animalelor carnivore. Animalele fitofage se inte- 
grează în lanțul trofic ca verigă intermediară între plante și consumatorii 
carnivori. 

Resturile organice ale plantelor, plantele moarte și animalele moarte 
intră în sfera de activitate a reducătorilor (bacterii și ciuperci microscopice) 
transformîndu-le în elemente și substanţe chimice. Acestea, redevenite în 
mediu, creează posibilitatea continuării vieții în ecosistem (fig. 15). În apă 
procesul de creare și de consum al materiei organice se succede continuu și 


* Termenul de fiziologie în cadrul ecosistemului are sens figurat prin analogie cu fiziologia 
unui organism luat ca sistem. 


81 


ENERGIE SOLARĂ 

Producția 
secundar å 
(finală) 


Fog. 15. Schema cucuitelor nutritive in lacuri (După C. S. Antonescu, 1967), 
modhfhicat de C.Pârvu, 1979) 


ca urmare producția biologică a bazinelor lacustre este ridicată. Biomasa 
organismelor constînd din cantitatea totală de organisme pe unitatea de supra- 
față în bental (m?, km?) și la unitatea de volum în placton (m?, km?) este, de 
cele mai multe ori, mare sau foarte mare. Biomasa planctonică și bentonică 
constituic o rezervă uriașă de hrană care poate fi valorificată de pești. Condi- 
ţia esențială de valorificare a acestora o constituie existența în bazin a peş- 
tilor planctonofagi, bentofagi și fitofagi. Nu toate lacurile din țara noastră 
posedă asemenea pești. Lacul Babadag, de exemplu, deși are rezerve mari 
de biomasă planctonică (6,5 cm*/m5) şi bentică (circa 200 kg/ha) nu este sufi- 
cient valorificată din cauza absenței aproape totale a speciilor de peşti planc- 
tonofagi și fitofagi ca și a densității reduse a peştilor bentonofagi (A. Breier, 
1976, citat după A. Llcodorescu-Leonte și colab., 1966 și V.Le- 
onte, 1971). 

În ecosistemele lacustre producţia biologică a bazinului este dată de pro- 
ducția primară și de cea secundară. Producţia secundară depinde de cea 
primară. Producţia primară este asigurată de fitoplancton, de macrofite, 
de microfitobentos și componenta vegetală din perifiton. Producția secundară 
reprezintă substanța organică care ia naștere în organismele heterotrofe ca 
urmare a consumării plantelor și transformării substanței lor în substanță 
organică proprie. 

Valorile producției primare şi secundare variază de la bazin la bazin și în ca- 
drul aceluiași bazin de la un an la altul în funcţie de condiţiile mediului abiotic. 

În cadrul lanțurilor trofice producția primară uneori devine ea însăși 
verigă finală (este cazul macrofitelor acvatice care nu sînt obișnuit consu- 
mate). În general producția primară devine producție secundară. 

Toate treptele de transformare a materici și energiei din ecosistem pot 
fi considerate ca adevărate mecanisme de producere a substanței organice 
cu însușiri calitative și cantitative noi. Toate converg spre producţia biolo- 
gică finală a bazinului. Aceasta însă depinde de dinamica efectivului de indi- 
vizi ai fiecărei populaţii a biocenozelor din ecosistem, de ritmul creșterii și 
dezvoltării lor, de troficitatea și relaţiile trofice existente, precum și de fac- 
torii abiotici cu rol limitativ al proceselor biologice, cum sînt intensitatea 
luminii, regimul termic, gazos și salinitatea apei. 

Dinamica, ecosistemului. Factorii abiotici şi biotici ai ecosistemului nu 
sînt constanți. Ei variază pe parcursul unui an sau chiar în timp de 24 ore. 
Ritmicitatea factorilor din ecosistem este guvernată de ritmicitatea Univer- 
sului. Clima se modifică în raport cu poziția Pămîntului față de Soare, iar 
ritmicitatea zi — noapte este determinată de rotația Pămîntului în jurul axci 
sale. Asemenea schimbări duc la variate manifestări ale vieții în cadrul ecosis- 
temului lacustru, delimitîndu-se ritmurile circadiene și sezoniere. 

Ritmul circadian apare în ecosistemul lacustru ca urmare a 
ritmicităţii zi-noapte. În raport cu ritmul circadian unele organisme din 
ecosistem își desfășoară activitatea ziua, altele noaptea. Plantele autotrofe 
(macrofite, microfite) își desfășoară activitatea fiziologică de formare a mate- 
riei organice numai ziua. Lumina este factorul esenţial de stimulare și între- 
tinere a acestui proces. Multe specii de animale își desfășoară activitatea 
numai ziua, iar noaptea se adăpostesc. Altele își desfășoară activitatea numai 
noaptea, iar ziua se adăpostesc. Şi într-un caz și în altul animale pot fi obser- 
vate cu ușurință în febrila lor necesitate de a-și rezolva problemele puse în 
față de către viață. 

S-a constatat că migraţia pe verticală a planctonului este influențată de 
alternanța luminii și întunericului. Migraţia are loc la anumite ore și este stimu- 
lată de o anumită intensitate a luminii. Se creează astfel o succesiune cșalonată 
în timp pentru depistarea și consumarea hranei. Unele animale din zooplanc- 
ton (cladocerele, copepodele) urcă la suprafaţă în amurg iar ziua sc retrag 
în părțile mai adînci ale lacului. Rotiferii în timpul zilei se află din abundență 
în păturile superficiale ale apei. Peștele Silurus glanis (somnul) își vînează 
animalele cu care se hrănește în timpul nopții. Această „manevră“ este impusă 
de anumite necesităţi ale vieţii cum sînt găsirea unei hrane mai abundente, 
apărarea de dușmani etc. Urcarea la suprafață în timpul nopții a zooplanc- 
tonului pentru a se hrăni este interpretată ca o măsură de prevedere şi de 
apărare împotriva peștilor planctonofagi care își caută hrana ziua. 

Reproducerea sexuală a unor animale este dirijată de o anumită lungime 
a zilei care este caracteristică fiecărei specii. Se ştie că rotiferii și cladocerele 
se înmulțesc în mod obișnuit pe cale partenogenctică. În anumite perioade 
ale anului corespunzătoare unei anumite lungimi a zilei. apar masculii care 
fecundează femelele iar acestea produc ouă de rezistență necesare apariției 
unei viitoare generaţii cînd condiţiile de viață devin favorabile. 

În ecosistem, după cum se vede, variațiile ritmice ale intensității luminii 
concretizate în ritmul circadian determină, la plante și animale, o anumită 
ritmicitate metabolică, fiziologică și comportamentală. 

Ritmul sezonier în ecosistemul lacustru apare în cursul unui 
an ca urmare a modificării macroclimei. Schimbarea regimului termic, a 
intensității și duratei luminii, a precipitațiilor, a intensității vînturilor etc. 
au mare influență asupra modificării caracterelor biotopului și asupra desfă- 
șurării vieţii în el. Ritmul sezonier se manifestă în fizionomia ecosistemului. 


Primăvara este anotimpul de tranziție dintre iarnă și vară. Creșterea 
succesivă a temperaturii şi vînturile determină modificări importante în 
caracterul ecosistemului lacustru. Podul de gheaţă se topeşte, arc loc o cir- 
culație pe verticală a apei, temperatura, oxigenul și substanțele minerale 
se uniformizcază în întreaga masă a apei, fapte care permit intrarea în acti- 
vitate a multor organisme aflate în repaus hibernal. În zona litorală macro- 
fitele pornesc la viață. Încep să-și facă apariția multe animale vertebrate, 
unele ieșite din starea de hibernare, altele venite prin migraţie din alte zone 
ale globului (păsările). În masa apei și pe fundul lacului începe dezvoltarea 
algelor. Fitoplanctonul şi microfitobentosul cresc rapid ca număr de popu- 
lații și ca număr de indivizi. Animale din zooplancton și din zoobentos își 
schimbă componența calitativă și cantitativă ca urmare a îmbunătăţirii 
însușirilor mediului de viață printre care intră şi sursa de hrană. Majoritatea 
formelor de viață încep reproducerca în acest sezon al anului. 


Vara. Energia solară este intensă. Acumularea căldurii de apele lacului 
conduce la o stratificare termică. Oxigenarca apei este intensă ca urmare a 
activității fotosintetizante a producătorilor primari. Plantele și animalele 
ocupă toate faciesurile biotopului. Macrofitele din zona litorală prin masivi- 
tatea lor formează locuri de adăpost şi hrană pentru multe animale. Viaţa 
macrofitelor își atinge apogeul prin creștere și dezvoltare. Ele proauc flori, 
fructe şi seminţe. Fitoplanctonul, perifitonul, microfitobentosul sînt bine 
dezvoltate. Animalele mari și mici din plancton, din bentos ctc. au un număr 
marc de populaţii, iar activitatea lor este intensă. 


Toamna. Vremea începe să se răcească. Multe viețuitoare ale mediului 
lacustru se pregătesc pentru iernare. Păsările acvatice părăsesc ecosistemul 
lacustru, migrînd în alte zone ale globului. Macrofitele emerse încep să se 
usuce. Cele submerse își continuă viața pînă cînd apa începe să se răcească, 
apoi cad la fundul bazinului unde sînt descompuse parțial sau total. Planc- 
tonul devine sărac în populaţii și în indivizi în cadrul populațiilor. În masa 
apei temperatura se uniformizează la 4°C ca urmare a unei intense circulații 
pe verticală creată de răcirea straturilor superioare ale apei. 


Iarna. Temperatura scăzută sau foarte scăzută are influență asupra 
ecosistemului. Apa se stratifică termic pe verticală. La suprafața lacului se 
formează podul de gheață. Majoritatea animalelor sc află în stare de hiber- 
nare. Planctonul şi bentosul sînt formate din puţine specii de alge și animale. 
Peştii sînt singurii care mai fac mișcări liniștite în zonele mai adinci. 

Succesiuni ecologice:. Procesele de viață modifică în decursul timpului 
starea morfologică a bazinului. În cadrul dinamicii ecosistemului apar și 
fenomene ireversibile de transformare a lacului în baltă, mlaștină și uscat. 
Succesiunile ecologice și evoluția ecosistemului prin transformarea lui dintr-un 
ecosistem acvatic în unul terestru sînt consecința activităţii vieţuitoarelor. 
Acumulările organice (mai puțin cele minerale) duc în mod inevitabil la mic- 
șorarea suprafeței și adîncimii lacurilor. Procesul de colmatare organică se 
desfășoară în două moduri. Macrofitele formează an de an depozite pe fundul 


apelor — mai ales în zona litorală — depozite care facilitează înaintarea 

Fag. 16. A. Evoluția în timp a unui lac din zona de șes sau deal: 


a. lac cu aspect normal; b. procesul de colmatare micșorează suprafaţa și adincimea lacului; c. micșorarea adincimii 

favorizează instalarea pe întregul fund a vegetației macrofite care contribuie la grăbirea colmatării cuvetei; d. gradul 

înaintat de colmatare aduce lacul în faza dc baltă sau mlaștină; e. prin colmatare lacul devine cu timpul un teren 
uscat pe care se instalează o floră și faună asemănătoare celor din jur 


B. Evoluţia în timp a unui lac în zona montană: 


a. aspectul ipotetic al cuvetei unui lac format în zona montană; b. formarea plaurului de către plantele vasculare 

pi mușchi care înaintează pe luciul apei, colmatind spațiul acvatic de sub el; c. plaurul format delimitează din suprafaţa 

fostului lac un mic ochi de apă; d. ochiul de apă își micşorează suprafaţa şi adincimea pînă cînd cu timpul dispare; 
e. în cuveta lacului colmatată se instalează o mlaștină oligotrofă (original) 


țărmului în interiorul lacului micșorîndu-i suprafața și adîncimea (fig. 16 A). 
Cu timpul lacul ajunge în faza de baltă, apoi mlaștină și, în cele din urmă, devine 
mediu terestru. În alte situaţii de la marginca lacurilor se formează peste 
oglinda de apă un plaur de țărm care înaintează treptat, ocupînd și colmatînd 
lacurile ca urmare a depunerilor organice (fig. 16 B). Acest aspect este întîlnit 
în unitățile lacustre din zona montană, din Delta Dunării. Plaurul format în 
lacurile din zona montană se datorește macrovegetaţiei ierboase din care nu 
lipsesc speciile de Carex, Menyanthes şi mușchiul de turbă (Sphagnum). În 
Delta Dunării plaurul este creat de rizomii stufărișului ce formează un adevă- 
rat pod peste mari întinderi de apă. Colmatarea lacurilor din deltă sau din 
preajma Dunării este sprijinită şi de aluviunile aduse de viituri. 

Fenomenele de colmatare a unităţilor lacustre duc la înlocuirea ecosiste- 
mului acvatic cu cel terestru. 


5.1.2. BALTA 


Asupra bălții ca unitate acvatică s-au purtat și se poartă numeroase 
discuţii între geografi și hidrobiologi. Geografii specializaţi în cercetarea apelor 
susțin că „noţiunea de baltă, ca termen de specialitate nu are corespondent în 
nici o limbă străină de mare circulație“ (P. Gîştescu, 1971). În lucrarea 
„Lacurile din România“ P. Gîștescu aduce argumente în acest sens 
citînd o serie de considerații publicate de oamenii de știință de renume cum 
sînt: G.Murgoci, G. Vâlsan, C. Brătescu, Emm de 
Martonnc, I. Conea etc. În concepţia lui G. Murgoci (1907) 
balta este privită „ca o vastă regiune supusă, în special primăvara, inundații- 
lor, în restul timpului fiind presărată cu lacuri puțin adinci și brațe părăsite.“ 
Murgoci definește ca baltă biomul zonei inundabile. P. Gîștescu sesizînd 
aceasta atrage atenția a nu se confunda lacurile de luncă cu toponimul de 
„baltă“ care este în fond o creaţie a poporului român. 


Biologii consideră că „balta este o formaţiune de apă mult asemănătoare 
cu lacul“ (E. A.Pora, L. Oros, 1974). Noţiunea de baltă este atribuită 
nu unei vaste regiuni inundabile sau inundate ci unor bazine acvatice per- 
manente sau temporare cu adîncime relativ mică ce favorizează dezvoltarea 
unei vegetații subacvatice și palustre , cu o variabilitate mare a factorilor 
fizico-chimici şi fără o stratificație termică. În lumina acestor consideraţii se 
apreciază că „bălțile sînt răspîndite în toate zonele geografice ale globului, 
dar cele mai numeroase se găsesc în luncile inundabile și deltele fluviilor“ 
(E. A.Pora, L. Oros, 1974). 

Aceste unități acvatice de „lacuri cu adîncime mică“ după gcografi sau de 
„bălți“ după biologi (fig. 17) sînt ecosisteme veritabile ale căror însușiri abio- 
tice şi biotice întrunesc caractere particulare față de cele ale lacurilor mari 


5.1.2.1 FACTORI DE MEDIU 


Suprafața bălților este variabilă în timp și spațiu (se poate ajunge și la 
citeva sute de hectare). Adîncimea relativ mică permite instalarea macrovege- 
tației pe întregul fund al cuvetei. 


Factori fizici: Alimentarea cu apă a bălților este realizată de apele curgă- 
toare permanent sau temporar, în timpul inundațiilor de primăvară, de izvoare 
subacvatice și de precipitaţii. Bălțile din zonele de deal și de podiș instalate 
pe firul văilor sînt alimentate de izvoare subacvatice și de precipitaţii. Cele 

Fag. 17. Aspectul general al bălți: 
a. Caricetum. b. Scirpelum; c. Typhactum; d. Typhaetum — Phragmielum; e. Phragmilelum; f. Polamogdonelum; 
g- Nupharetum; h. Characetum 


din lunca inundabilă și din deltă sînt alimentate de apa curgătoare și de preci- 
pitaţii. 

Pierderile apei din bălți se produc prin evaporaţie, infiltrație, scurgere 
superficială și consum biologic. Pierderile de apă cele mai importante se dato- 
resc evaporației. 

Oscilatiile de nivel sînt mari atît pentru bălțile ce au legătură cu apele 
curgătoare cît şi pentru cele izolate. Nivelul apei în bălțile din luncile inunda- 
bile şi din deltă se ridică odată cu creșterea debitului apei curgătoare. Acest 
lucru sc întîmplă mai ales primăvara. Nivelul lor scade către toamnă, unele 
dintre cele ajungînd să sece complet. Bălțile izolate, fără legătură cu apele 
curgătoare își măresc nivelul în timpul primăverii ca urmare a topirii zăpezilor 
și a ploilor abundente și scade apoi către vară și toamnă. Aici scăderea canti- 
tății de apă are repercusiuni asupra concentraţiei în săruri. 

Culoarea apei variază în cursul anului. Ea este influențată de suspensiile 
organice și minerale, de precipitaţii, de inundaţii. Apa bălților poate fi incoloră 
pînă la galbenă sau trece în galbenă-verzuie în timpul înmulțirii exagerate a 
unor alge microscopice. 

Termica apei este diferită față de a lacurilor adînci. Balta nu prezintă o 
pătură a saltului termic şi ca urmare aici nu există o zonare a apei corespunză- 
toare celei din lacurile mari unde se disting epilimnionul, metalimnionul, 
hipolimnionul. Oscilaţiile termice sezoniere și cele diurne se resimt pe toată 
grosimea apei. În timpul zilei şi anume la amiază apare în bălți o ușoară stra- 
tificațic termică directă (temperatura este mai ridicată la suprafață și scade 
din ce în ce către fund). Seara, ca urmare a răcirii temperaturii mediului în- 
conjurător se produce o răcire a apei la suprafață. Apa devine mai grea şi co- 
boară pînă la nivelul unde întîlnește apa cu o temperatură și greutate cores- 
punzătoare. Locul păturii de apă coborite este luat de una mai caldă și mai 
ușoară. Procesul se repetă în cursul nopții pînă cînd se uniformizează tempe- 
ratura pe întreaga grosime a apei. Curenţii verticali creaţi produc în timpul 
nopții o amestecare completă a apei. În iernile foarte geroase apa bălților 
poate îngheţa pînă la fund. În iernile obișnuite se formează la suprafața apei 
un pod de gheață gros de 20—30 cm. 

Tensiunea superficială este identică cu cea a lacurilor din zona litorală. 

Factorii chimici. Compoziţia chimică a apei din bălți variază în cursul 
anului . Ea este influențată de sursa de alimentare cu apă, de consumul biologic 

şi de evaporaţie. Apa sosită în bazin din inundaţii sau din precipitațiile scurse 
pe versanți sau de pe solurile riverane transportă în bazin substanțe chimice 
dizolvate care îmbogățește apa în elemente și substanţe chimice necesare des- 
fășurării proceselor de viață. Consumul biologic al unor elemente chimice efec- 
tuat de organisme, eliminarea de către acestea în mediul acvatic a excretelor 
şi a altor substanțe schimbă compoziţia chimică pe parcursul anului. Evapo- 
rația apei determină o creștere cantitativă a sulfaţilor și clorurilor. Chimismul 
apei din primăvară este cu totul modificat în vară și toamnă. 

Reacţia ionică a apei (pH-ul) este în general alcalină. Excepţie de la 
această regulă fac bălțile din pădure unde pH-ul este acid. Reacţia ionică 
acidă se datorește acizilor humici care sînt aduși în bazin de apa precipitațiilor 
scursă pe solul pădurii. Diferențe de pH sc înregistrează chiar în cadrul aceluiași 
bazin în timp de 24 ore. Noaptea, apa bălților cu caracter alcalin, poate deveni 
slab acidă din cauza acumulării în bazin a CO, rezultat din respirația anima- 
lelor și plantelor. Ziua consumul intens al CO; de procesul de fotosinteză făcut 
de toate plantele autotrofe modifică reacția ionică, ia devenind alcalină. 


Gazele solvite din apă sînt COs, Oz, CHA, H; S etc. Conţinutul cantitativ 
în gaze solvite sc schimbă pe parcursul a 24 ore. Noaptea cantitatea de bioxid 
de carbon creşte iar cel de oxigen scade. Cauza acestor schimbări de raporturi 
constă în consumul oxigenului de către organisme și eliminarea bioxidului de 
carbon. Ziua procesul de fotosinteză îmbogățește apa în oxigen și consumă 


bioxidul de carbon necesar sintezei substanțelor organice. 

În timpul zilei cantitatea de oxigen scade cu adîncimea. La suprafață 
apa este suprasaturată în O; iar la fund poate exista un deficit accentuat al 
acestui gaz. Scăderea cantitativă a oxigenului se datorește utilizării lui de către 
bacterii în activitatea lor de descompunere a materiilor organice. 

Gazul metan şi hidrogenul sulfurat se acumulează pe fundul bălților, 
acolo unde există procese intense de putrefacție. 

Curenţii verticali ce apar în apă în timp de 24 ore şi curenţii de aer pro- 
voacă o aerisire permanentă a apei din bălți, omogenizînd conținutul lor în 
oxigen. 


5.1.2.2. BIOCENOZELE BĂLȚILOR 


În bălți viața întrunește alte caractere față de cea existentă în lacurile 
mari. În bălțile temporare majoritatea organismelor pier sau trec în forme de 
rezistență înainte de dispariția apei. Factorul limitant, care guvernează 
această stare de fapt, constă în concentrația mereu crescîndă a sărurilor. 
„Dispariţia“ vieţii este numai temporară pentru că, la umplerea cu apă a cuve- 
tei, viața prin diferite specii de organisme ce apar imediat, reintră în normal. 
Organismele care populează asemenea bazine au adaptări corespunzătoare de 
rezistenţă la condiții nefavorabile de uscăciune. Multe din organismele animale, 
cum sînt unii melci branhiați, unele 'hirudinee și cîteva specii de pești se retrag 
în mîlul de pe fundul bălții (C. S. Antonescu, 1967). Alte organisme își 
elaborează un înveliș mucos de protecţie așa cum fac viermii turbelariați, 
nematodele și hirudinecle. La copepode corpul este învelit într-o secreție 
produsă de anumite glande. Unele organisme, așa cum sînt rotiferii, cladocerele 
şi chiar nematodele elaborează ouă de rezistență pentru perpetuarea speciilor 
cînd condiţiile de viață devin favorabile. Spongierii şi briozoarele produc 
germeni durabili cum sînt gemulele la spongieri şi statoblastele la briozoare. 

Organismele vegetale și animale care populează biotopul bălților tempo- 
rare au adaptări corespunzătoare de a rezista la condiţiile critice prin care 
trece ecosistemul în anumite perioade ale anului, mai ales vara pe timp de 
secetă. 

Bălţile permanente au forme de viață adaptate condiţiilor existente în 
fiecare bazin. 

Pelagosul și bentonul din bălți sînt în mare măsură asemănătoare celor 
din zona litorală a lacului. 


Neustonul— este bine reprezentat în majoritatea bălților. Pe su- 
prafața apei (epineuston) își desfăşoară activitatea fugăi, gîndacul Gyrinus, 
colembolele și purecii de apă. Fiecare grup din aceste animale își manifestă 
într-un mod caracteristic sistemul de căutare a hranei. Colembolele și purecii 
sar sacadat pe suprafața apei, gîndacul Gyrinus descrie cercuri regulate în 
marc viteză, fugăii aleargă în diferite sensuri cu eleganța unui patinator. Pe 
alocuri este întîlnit și pleustonul format din diferite specii de lintiță asociate 
sau nu cu peștişoara și cu iarba broaștei. În pelicula de apă și pe faţa ci infe- 
rioară (hiponeuston) se găsesc numeroase populaţii de alge din genul Chla- 
mydomonas, Haematococcus, Chromulina. Tot aici se găsesc diferite specii de 
cuglene, rotifere, larve de insecte etc. 

Planctonul— numit heleoplancton este format dintr-un amestec 
de plancton litoral și pelagic. Aspectul general al bălții constînd în luciuri 
de apă acoperite cu vegetaţie, în luciuri curate de apă dar cu o bogată vegetație 
subacvatică, în luciuri de apă unde vegetația subacvatică este slab reprezen- 
tată, favorizează dezvoltarea în masa apei a unui plancton cu forme tipice de 
litoral și altele de pelagial. Amestecul de specii este întîlnit atît la fitoplancton 
cît și la zooplancton. 

— Fitoplanctonul cuprinde alge cianoficee, diatomec, cloroficee, și fito- 
flagelate. Fitoplancterii diferă calitativ și cantitativ de la o baltă la alta. 
Totuși s-a constatat că unele specii de alge constituie un component aproape 
constant al bălților din România. Comune bălților sînt multe specii ce apar- 
țin genurilor Anabaena, Aphanizomenon, Microcystis și Merismopedia, dintre 
cianoficee Scenedesmus, Pediastrum, Volvox, dintre algele cloroficee și Aste- 
rionella, Fragilaria, Melosira, Navicula, Synedra, din diatomee. Numărul alge- 
lor din fitoplanctonul bălților este de ordinul milioanelor la m?. În unele 
bălți au fost puse în evidență peste 600 milioane expl./m? la diatomee, peste 
300 milioane expl./m? cianoficee și peste 400 milioane expl./m? cloroficee 
(E.Prunescu-Arion, 1967). În bălți se întîlneşte adesea fenomenul de 
înflorirea apci. 

— Zooplanctonul este format din numeroase specii de rotiferi, cladocere, 
copepode, protozoare. Cu caracter facultativ în plancton se pot găsi și larve 
mici ale diferitelor grupe de animale nevertebrate. Speciile care domină nume- 
ric în zooplancton sînt rotiferii și protozoarele. Cladocerele și copepodele sînt în 
număr mai scăzut. De cele mai multe ori ordinea valorii dominanței numerice 
este cu aproximație de 60—65% rotiferi, 18—20% cladocere, 16—17% cope- 
pode. Cu toate acestea, dominante din punct de vedere al biomasei sînt cope- 
podele şi cladocerele. 

În zooplanctonul bălții puține specii au o continuitate în timp. Condițiile 
de mediu și periodicitatea unor forme fac ca structura zooplanctonului să 
varieze în cursul unui an. 

Nectonul este format din numeroase specii de insecte acvatice. (Hydrous, 
Dytiscus, Cibister, Hydrophilus) etc., din peşti, amfibieni, broaște țestoase, 

şerpi. În bălți adevăratul necton îl formează insectele acvatice și peştii. În 
unele bălți peştii lipsesc. Aici nectonul este compus în principal din insectele 
acvatice care își desfășoară viața sub apă, din unele hirudiene care înoată în 
masa apei în căutare de hrană și din broaște. 

Peştii din bălți sînt reprezentaţi prin diferite specii printre care: caracuda 
(Carassius carassius), plătica (Abramis brama danubii ), roşioara (Scardinus 
eryihrophihalmus ), linul (Tinca tinca ), fufa sau pleava (Leucaspius delineatus), 
bibanul (Perca fluviatilis), ştiuca (Esox lucius) etc. 


Amfibicnii sînt forme nectonice permanente sau temporare. Unii amfi- 
bieni cum sînt salamadra (Salamandra salamandra) şi tritonii (Triturus 
cristatus, T. vulgaris, T. alpestris) devin forme ncctonice numai în perioada 
reproducerii. Salamandrele își depun larvele în apă iar acestea se servesc 
de mediul acvatic timp de 2—3 luni cînd devin forme adulte, după care trec 
pe uscat. Ele sînt întîlnite în bălțile din zona deluroasă și munte. Bălţile sînt 
nelipsite de broaște. Aici se întîlnesc specii ca broasca mică de lac (Rana escu- 
lenta), broasca mare de lac (Rana ridibunda) și într-o măsură mai mică specii 
ale buhaiului-de-baltă (Bombina bombina și Bombina variegata). 

Dintre reptilele ce pot fi întîlnite în bălți amintim broasca țes- 
toasă de apă (Emys orbicularis), şarpele de apă (Natrix tessellata) și șarpele 
de casă (Natrix natrix). 

În bălțile din Delta Dunării și în unele bălți din zona unor ape curgătoare 
se găsesc diferite specii de păsări care înoată deasupra apei și își procură hrana 
din ca. Aşa sînt rațele sălbatice, lișiţele, corcodelul etc. Alte păsări cum sînt 
stîrcii şi berzele vînează în zonele cu apă foarte mică. 

Pe fundul bălților, în bentos sînt numeroase și variate asociaţii de orga- 
nisme vegetale, animale și microorganisme. 

— Fitobentosul este bine dezvoltat pe întreaga suprafață a fundului bălții. 
El se compune din macrofitobentos, microfilobentos și perifiton. 

Macrofitobentosul este compus din diferite specii de plante prinse de 
fundul bălților. La marginea bălții se formează o centură de macrofite în care 
domină specii ale florei dure. De aici sînt nelipsite speciile de rogoz, pipirig, 
stuf și papură. Bălţile din pădure, mai ales cele din zona deluroasă și podiș, au 
o centură de plante în care se găsesc cu preponderență specii de buzdugan 
(Sparganium), răchitan (Lythrum), pipirig (Juncus), papură (Typha), 
stuf (Phragmites). Structura vegetației de la marginea bălților variază 
de la un biotop la altul. Desișurile formate de macrofite constituie un adăpost 
bun pentru multe păsări și alte animale de baltă. 

După centura de macrofite, în majoritatea bălților se găsesc specii de 
limba broaștei (Alisma Planlago-aquatica ), stînjenelul-de-baltă (Iris pseuda- 
corus), ciulinul-de-baltă (Trapa natans), săgeata apei (Sagittaria sagittifolia), 
broscarița (Potamogeton natans), nufărul alb (Nymphaea alba), nufărul gal- 
ben (Nuphar luteum) etc. Cu aceste specii şi cu cele din centură sc asociază 
specii de lintiță (Lemna), peștişoară (Salvinia) şi iarba broaștei (Hydrocharis) 
formînd de multe ori un pod vegetal plutitor. Ultimele trei specii nu intră în 
structura bentosului dar sînt componente ale asociaţiilor vegetale macrofitice 
prinse de substrat. 

În bălți se găsesc numeroase macrofite subacvatice. Cele mai comune 
sînt mărarul-de-baltă (Potamogeton pectinatus), paşa (Potamogeton crispus )- 
brădişul (Myriophyllum spicatum şi M. verticillatum). Sînt întîlnite de ase, 


menea specii de Chara, alge mari, care formează un covor compact pe supra- 
fața fundului bălților. 

AMicrofitobentosul este bine reprezentat în bălți. El ocupă întreaga supra- 
față a fundului cu excepția locurilor unde pe luciul apei se află pod vegetal 
compact și permanent de lintiță. În structura microfitobentosului se găsesc 
specii de alge silicioase (diatomec), alge albastre-verzi (cianoficee) şi alge verzi 
(cloroficec). Dominante din punct de vedere al numărului de populaţii (specii) 
sînt algele silicioasc. Numărul cel mai mare de indivizi în cadrul populațiilor, 
este întîlnit tot la algele silicioase, mai ales în sezonul rece. 

Perifitonul, format din alge silicioase și alge verzi microscopice este o 
componentă permanentă a cenozei bentonice. În asociațiile perifitice se întîl- 
nesc și specii de alge albastre-verzui. Ele se fixează pe organele plantelor mari, 
acoperite cu apă. Stratul de algc ce îmbracă tulpinile și frunzele macrofi- 
telor din apă este însoţit şi de fauna animalelor cpibionte, din carc nu lipsesc 
hidrele. briozoarele şi spongierii. 

— Zoobentosul. Fauna bentonică este formată din numeroase specii de 
organisme fixe, care se îngroapă în mil și tirîtoare. Aici se găsesc numeroase 
specii de spongieri, briozoare, melci, viermi anelizi, nematozi și planarii, dife- 
rite specii de scoici, crustacei, larve de insecte etc. Multe din ele au fost amin- 
tite la fauna bentonică din zona litorală a lacurilor. Animalele tîrîtoare de 
fund, ce intră în componența bentosului, migrează activ în cursul anului de 
la un loc la altul al bălții în căutarea hranei sau a unor condiţii mai bune de 
viață. 


5.1.2.3. INTERRELAȚIA BIOTOP-BIOCENOZĂ 


Între însuşirile biotopului și biocenozele bălții există interrelaţii bine con- 
turate. Biotopul, prin factorii săi abiotici specifici fiecărui bazin, influențează 
viața biocenozelor. Adîncimea mică, oscilațiile termice zi—noapte ce cuprind 
întreaga masă a apei, oscilaţiile termice sezonicre, agitarea pe verticală a apci 
în cursul a 24 de ore, ca urmare a curenților de convecție, uniformizarea chi- 
mică permanentă a apei, au influență asupra dezvoltării biocenozelor. La 
rîndul lor biocenozele, prin activitatea populațiilor, produc modificarea însuși- 
rilor biotopului şi cu timpul evoluţia ecosistemului. În timpul zilei cantitatea 
de oxigen solvit din apă creşte, de multe ori devine suprasaturată ca urmare a 
activităţii fotosintetizante a plantelor. Macrofitele palustre cu tulpina în apă, 
macrofitele acvatice natante și cele submerse, algele din fitoplancton, microfi- 
tobental și perifiton funcţionează ca adevărate uzine de eliberare în apă a 
oxigenului și de consum al bioxidului de carbon folosit în sintezele organice. 
În timpul nopţii concentraţia în oxigen din apă scade ca urmare a consumării 
lui de către toate organismele acvatice și creşte foarte mult concentraţia bioxi- 
dului de carbon. Resturile organice ale biocenozelor, organismele moarte sînt 
descompuse de microorganisme, iar elementele chimice sînt redate biotopului. 
Totuși, dezvoltarea exagerată a macrovegetaţici determină an de an acumu- 
lări organice, fapt ce duce la transformarea bălții în mlaștină. Activitatea bio- 
cenozelor produce modificarea biotopului şi evoluția în consecință a ecosiste- 
mului de la un anumit tip de ecosistem acvatic la altul, de la baltă la mlaștină. 

Structura şi funcţionarea ecosistemului de baltă sînt asemănătoare eco- 
sistemului lacustru. 


5.1.2.4. DINAMICA ECOSISTEMULUI 


Ritmul circadian ceste asemănător celui din zona litorală a lacurilor, 
Plantele fotosintetizante găsesc condiţii optime de viață în biotop. De acti- 

vitatea lor depinde activitatea multor organisme animale din ecosistem. În 
timpul zilei, pe timp liniștit, se observă o stratificare a planctonului. Fitoplanc- 
terii din grupul volvocalelor preferă pătura superioară a apei, iar infuzorii pe 
cea mai din adînc. Tot în timpul zilei se observă migrații ale cladocerelor 
spre locurile umbrite de frunzele macrofitelor plutitoare și ale algelor flagelate 
care urcă spre suprafață; alte grupe de organisme animale componente ale 
zooplanctonului urcă noaptea. Aşa sînt de exemplu Bosmina, Filinia, care vin 
numai noaptea la suprafața apei. 

n timpul zilei majoritatea organismelor din ecosistem se află în plină 
activitate. Noaptea activitatea este scăzută și aparține speciilor nocturne. 

Ritmul sezonier. Modificările climei duc la modificări ale activităţii și 
fiziologici ecosistemului. 

Primăvara podul de gheață format în timpul iernii se topește. Apa se încăl- 
zește și începe circulația pe verticală sub influența curenților de convecție. 
Sărurile mincrale rezultate din descompunere și concentrate în straturile 
inferioare ale apci sînt uniformizate în întreaga grosime a ei. Temperatura 
favorabilă și bogăţia în elemente chimice stimulează începerea activităţii 
plantelor şi odată cu ele a animalelor. Primele forme fotosintetizante instalate 
în bazin sînt microfitele; macrofitele apar mai tîrziu. Primăvara se cunosc 
adesca fenomene de „înflorire“, a apci ca urmare a înmulțirii exagerate a unor 
alge. În bălțile dunărene şi în cele din deltă sosesc păsările acvatice migratoare. 
Multe specii de pești pătrund din Dunăre în bălți pentru că acestea le oferă 
condiții optime de reproducere și hrană. 

Vara activitatea în ecosistem se află în plinătatca sa. Macrovegetația 
și microvegetaţia sînt bine dezvoltate. Fauna planctonică, nectonică, bento- 
nică etc. este la fel de complexă ca și complexitatea biocenotică a plantelor. 
Acum se constată variaţii mari de oxigenare a apei în timpul zilei și de dezoxi- 
genare în timpul nopţii. 

Toamna fizionomia de ansamblu a ecosistemului se schimbă. Macrofitele 
încep să se usuce, fenomen care se continuă pînă la instalarea anotimpului 
rece al iernii. Peștii din bălți se retrag pentru iernat în apele curgătoare. În 
bălțile care nu au legătură cu apele curgătoare se retrag pentru iernare în 
locurile mai adinci. Păsările acvatice migratoare pleacă spre alte locuri de 
iernat. Restul animalelor (broaște, şerpi, crustacei, insecte etc.) se pregătesc 
pentru sezonul rece. Unele își aleg locurile pentru hibernare, altele sc închis- 
tează sau claborează ouă durabile. 

Iarna aduce asupra bălții multă monotonic. Scăderea temperaturii duce 
la înghețarea apei; se formează peste baltă un pod de gheață. Iernile foarte 
geroase fac ca apa bălților puţin adînci să îngheţe pînă la fund. În bălțile cu 
multă vegetație și acoperite cu pod de gheaţă se creează un mare deficit de 
oxigen ca urmare a intrării în putrefacție a plantelor. Acest fenomen are in- 
fluență negativă asupra vieții animalelor din bazin. În bălțile cu stratul de 
gheață mai subțire ce permite difuzarea luminii în apă, are loc activitatea 
fotosintetizantă a fitoplanctonului, fapt ce echilibrează situația. 

Succesiunea ecologică. O baltă cu timpul devine mlaștină. Mecanismul 
colmatării se poate vedea în figura 16B. 


5.1.3. MLAŞTINA 


Din punct de vedere ecologic mlaștina este „o formaţiune biogeografică 
acvatică neaerisită ale cărei plante în loc să putrezească sau să se mineralizeze 

după moarte se turbifică, aglomerîndu-se în cele din urmă la fund sub formă 
de zăcămînt turbos“. (E.Pop, 1960). 

Caracterul hidrobiocecologic al mlaștinii este bine conturat. În unele situa- 
ţii ea reprezintă elementul intermediar între uscat și unităţile acvatice. Lacu- 
rile și bălțile adesca au o zonă mlăștinoasă la margine, unde dominante sînt 
macrofitele acvatice şi palustre. 

Suprafața mlaștinilor se cifrează pe glob la aproximativ 350 milioane 
hectare. În țara noastră există peste 440 mlaștini, totalizînd o suprafață de 
aproximativ 7 000 ha. 


5.1.3.1. GENEZA MLAŞTINILOR 


Mlaștinile se formează în depresiuni ale golului unde apele freatice sînt 
la mică adîncime și unde iniţial apare un exces de umiditate. Ele iau naştere 
de obicei în cuveta fostelor lacuri, sau pe terenurile de alunecare unde se 
creează depresiuni largi și puțin adînci în care se adună apă stagnantă potrivită 
pentru înmlăștiniri. Mlaștinile se mai formează pe terenuri ocupate anterior 
de păduri sau lunci sau pe terenuri împădurite, unde există un exces de umidi- 
tate la suprafața unui sol impermeabil şi lipsit de scurgere superficială în condi- 
țiile unui climat cu umiditate abundentă și evaporație scăzută, precum și la 
locul de icșire a unor izvoare care întrețin, permanent sau temporar condiţiile 
unei înmlăștiniri. Însușirile biotopului favorizează instalarea unci vegetații 
higrofile și, legat de ea, a animalelor caracteristice biocenozelor din cadrul 
unor asemenea ecosisteme. În România mlaștinile sînt întîlnite pe văile și 
luncile rîurilor, în lunca Dunării, și Delta Dunării, pe versantele dealurilor și 
munților, pe interfluvii și podișuri. 


5.1.3.2. TIPURI DE MLAȘTINI „CR 


S-a stabilit existenţa a trei tipuri de mlaștini: eutrofe, mezotrofe și oligo- 
trofe. Mlaștinile mezotrofe sînt forme de trecere sau intermediare între cele 
cutrofe și oligotrofc. Criteriul de diferenţiere îl dau substanțele solvite, vegeta- 
ţia și sursa de alimentare cu apă. 

Mlaştina eutrofă. La noi în țară mlaștinile eutrofe se află can- 
tonate pe văile apelor curgătoare, în depresiuni intramontane, colinare și de 
şes. Mlaștini cutrofe tipice sînt întîlnite pe văile Someşului, Crasnei, Siretului, 
Prutului, Călmățuiului, pe valea Dunării şi în Delta Dunării, în depresiunile 
Giurgeu, Ciuc, Țara Biîrsei, Făgăraș ş.a. Mlaștina cutrofă nu are un nume 
popular adecvat și exclusiv, ci comportă denumiri regionale date de oamenii 
locului. Ea cste numită baknă în nordul Moldovei, mociră în ţinuturile Maramureş 
și Baia Mare, mirșiță în unele părți din Munții Apuseni, Ploștină în sudul 
Transilvaniei și nordul Olteniei, rogoaze în țara Bîrsei. În alte părți denumirile 
sînt mai vagi ca smiîrc, tău, lac, baltă, crîng, roghină, marghilă, berc etc. 

În urma studiilor efectuate, Emil Pop (1960) stabileşte regiunile de 
mlaștini eutrofe din România (fig. 18). El consideră regiuni de mlaștini acele 
ținuturi limitate din țară, unde se regăsesc mlaștini continui de mari întinderi, 
sau grupuri de mlaștini apropiate, cu sau fără legătură între ele. Regiunea de 
mlaștini își datorește existența unui complex de condiţii locale, determinante 
sau favorizante. * 

Biotopul. Substratul geologic pe care se formează mlaștinile eutrofe este 
diferit. Solurile de sub mlaștină și cele din preajma lor diferă în funcție de 
zona latitudinală și altitudinală. 

Alimentarea cu apă se face prin precipitații atmosferice, scurgerea apei 
de pe versanţi, izvoare de suprafaţă sau subacvatice și prin inundaţii cînd apele 
curgătoare ies din matcă şi invadează terenurile din jur. 

În mlaștină apa se află sub formă de apă liberă sau sub formă de apă 
legată de turbă. Apa legată de zăcămîntul turbos se află sub formă de apă 
capilară care circulă prin interstițiile turbinei, apa coloidală ce face parte din 
amestecul coloidal al turbei, apa osmotică aflată în interiorul celulelor vegetale 
nedistruse dar mumifiate și apa de hidratare care intră în compoziţia turbei 
ca orice compus chimic. (|. Pisota, I. Buta, 1975). Apa liberă se 
află sub formă de Lăculeţe sau rîulețe permanente. Rîuleţele sînt drenate adesea 
de apele curgătoare din apropiere. Lăculeţele își au sălaș în microdepresiunile 
existente în turba mlaştinii. În unele situații întreaga suprafaţă a mlaștinii 
poate fi acoperită cu apă dat fiind existenţa ei sub nivelul general al reliefului 
local și al pînzei de apă freatică. 

Oscilaţiile de nivel depind de factori abiotici şi biotici. Consumul biologic 
și evaporaţia din timpul verii fac ca nivelul apei să scadă. Primăvara și toamna 
precipitațiile abundente şi consumul biologic scăzut sau foarte scăzut ridică 
nivelul apei. 

Culoarea apei variază în cursul unui an de la incolor la galbenă, galbenă- 
verzuie sau galbenă-brună. 

Temperatura apei urmărește în mod fidel variațiile termice ale atmosferei. 
Iarna, avînd adincime mică, îngheaţă pe întreaga gros me. 

Coeficientul de infiltrație al apei în turbă este 50—80 cm/s în stratul 
superficial cuprins între 0,4—1 m grosime și de 0,01—0,02 m/s sub această 
adincime. În stratul profund turba este bine tasată, fapt ce micşorează sub- 
stanţial coeficientul de infiltrație. În păturile superficiale turba în formare, 
bogată în tulpini ale păioaselor, facilitează o creștere substanțială a coeficien- 
tului de infiltraţie. 

Apa mlaștinilor cutrofe este relativ bogată în săruri minerale (3—5 mg/l) 
favorizînd dezvoltarea unei vegetații macrofitice de baltă. Reacţia ionică a 
apei (pH-ul) este acidă, slab acidă sau neutră. De multe ori pH-ul variază în 
cursul anului între acid şi alcalin. Turba produsă poate avea un pH acid 
4,0—6,0 și chiar neutru de 7—7,5 în cazul cînd este produsă de trestie și rogoz. 
Aspectul turbei este pămîntos din cauza formării ci sub nivelul apei. Mlaștinile 
eutrofe au suprafața plană. 

Biocenoze. Fizionomia mlaștinii eutrofe este creată de vegetația macro- 
fitică care are o dezvoltare masivă. Aici sînt dominante macrofitele palustre. 
pe alocuri apărînd cele acvatice . Multe macrofite de baltă găsesc aici condiţii 
optime de viață. În unele mlaștini eutrofe în special cele din luncile râurilor, 
lunca Dunării sau din Delta Dunării macrovegetaţia este întru totul carac- 
teristică bălților și zonelor litorale ale lacurilor. 

Fondul macrovegetaţiei în mlaștina eutrofă îl formează numeroase popu- 
laţii de mușchi verzi și plante vasculare ierboase și lemnoase. Principalele 
specii de mușchi din mlaștină sînt Marchantia polymorpha, Aulacomnium palu- 
stre, Calliergon cuspidatum, Drepanocladus vernicosus, Philonolis fontana etc. 
care creează prin corpul lor numeroase perini rigide, numite popîndaci, în- 
conjurate adesea de șănțulețe de apă. În ochiulețele de apă, în Lăculeţe sau 
bălți se află mușchiul de apă (Riccia fluitans), trifoiştea (Menyanthes trifo- 
liata) lintiţa (Lemna minor, L. trisulea etc. ), și chiar broscariță (Potamogeton 
natans). La suprafața mlaștinii impresionează abundența speciilor ierboase 
care se întrunesc în numeroase asociaţii de treistiișuri şi pipiriguri (Scirpoeto- 

Phragmitetum ) din care fac parte specii ca trestia (Phragmites communis), 
papura (Typha latifolia, T. angustifolia), rourica (Glyceria fluitans) pipiriguț 
(Eleocharis palustris), pipirig (Bolboschoenus maritimus, Juncus effusus), 
rogoz (Carex vulpina, C. pseudocyperus etc. ), pufuliță ( Epilobium hirsutum ) 
drețe (Lysimachia nummularia), lăsnicior sau zîrnă (Solanum dulcamara), 
tătăneasa (Symphytum officinale), stînjenelul galben (Iris pseudacorus), 
cervană (Lycopus europaeus), barba ursului (Equisetum palustre), răchita- 
nul sau brăileanca (Lythrum salicaria), limba broaştei (Alisma plantago- 
aquatica), buzduganul (Sparganium erectum ), cupa vacii (Calystegia sepium ) 
etc. Unele specii sînt reunite în alte asociații, printre care cele de bumbăcă- 
riță (Eriophoretum), rogoz cu bumbăcăriță (Cariceto-Eriophoretum) și multe 
altele, din care fac parte numeroase specii de plante ierboase şi lemnoase. 

Pe suprafața lor pot crește pilcuri sau tufe de plante lemnoase în special 
anin negru (Alnus glutinosa), anin alb (Alnus incana), la care se adaugă 
mesteacănul (Betula verrucosa), mesteacănul pufos (Betula pubescens), 
plopul tremurător (Populus tremula), salcia (Salix pentandra, S. fragilis), 
mlajă sau răchiteață (Salix viminalis), mălin (Prunus padus), struguri negri 
(Rubus nigrum) etc. 

Compoziția fitocenozelor macrofitice variază de la o mlaștină la alta. Con- 
dițiile de mediu caracteristice biotopului, latitudinea și longitudinea condițio- 
nează existența unor anumite populații organizate în fitocenoze bine conturate. 

În ochiurile de apă se găsesc plante subacvatice, mai ales specii de Chara. 

În ochiurile de apă, în lăculețe mai adinci sau bălticelele din mlaștină 
există numeroase populaţii de alge microscopice, cloroficee, cianoficec, diato- 
mec, euglenoficec. Unele intră în alcătuirea fitoplanctonului, altele în cea a 
perifitonului și microfitobentosului. 

Existenţa unci vegetaţii așa de bogate condiționează popularea mlaștinii 
cu diferite categorii de animale care găsesc aici hrană și un bun adăpost. Sînt 
prezente numeroase populaţii de animale nevertebrate. Vertebratele se întil- 
ncesc în număr redus. În apa mlaștinii trăiesc numeroase specii de rotiferi, 
cladoceri, copepode și larve mici de insecte. Pe tulpinile macrofitelor cufun- 
date în apă se află populații de animale epibionte, printre care des întîlnite 
sînt briozoarele, spongierii, hidrele. Pe sedimente sc întîlnesc un număr mare 
de oligochete (Tubifex, Nais, Limnodrilus, Stylaria, Ophidonais) apoi 
ostracode, copepode, cladocerul Iyocriptus sordidus, diferite specii de melci, 
cumacee, hydracarine dar mai ales larve de insecte efemeroptere, odonatc, 
colcoptere, trichoptere, chironomide etc. 

Pe suprafața apei se găsesc aproape pretutindeni fugăii. Pe tulpinile şi 
frunzele macrofitelor mişună larve de insecte şi insecte adulte, diferite specii 
de păianjeni (Pirata, Thanatus, Dolomedes) şi specii de melci. 

Dintre vertebrate în mlaştina eutrofă se întîlnește foarte des broasca mică 
de lac (Rana esculenta), broasca mare de lac (Rana ridibunda), broasca cu 
burta galbenă (Bombina variegata), tritonul (Triturus cristatus, T. vulgaris), 
iar dintre reptile, șarpele de apă (Natrix tessellata), şarpele de casă (Natrix 
natrix) şi uncori în unelc mlaștini broasca țestoasă de apă (Emys orbtcularis). 
Păsările din mlaștini nu sînt specifice acestora. În mlaștinile din luncile inu- 
dabile ale rîurilor, ale Dunării și mai ales în Delta Dunării se găsesc stîrci, 
berze etc. În unele mlaștini se întîlnesc şi rozătoare. 

Fiziologia ecosistemului. În mlaştina eutrofă producătorii primari sînt 
reprezentați prin macrofite, perifiton, algele din apă și microfitobentos. Algele 
microscopice din bentos, din apă sau de pe tulpinile macrofitelor servesc ca 

hrană multor categorii mici de animale fitofage. Rolul esențial în producerea 
materiei organice îl au însă macrofitele. Din aceasta numai o mică parte este 
consumată de animalele fitofage. Consumul diferitelor organe sau al unor mici 
părți din corpul plantelor este aproape de neobservat. Plantele continuă să 
vegeteze și să asimileze pînă toamna, cînd condiţiile mediului înconjurător 
devin aspre. Scăderea temperaturii către zero grade şi sub zero grade deter- 
mină moartea părților lor aeriene. Această masă vegetală moartă este descom- 
pusă în proporție de 20—30% de bacterii și ciupercile microscopice. Elementele 
minerale eliberate astfel în mediu servesc la desfășurarea vieții în anul următor 
cînd condiţiile devin prielnice. Restul de 70—80% din masa vegetală este 
supusă procesului de turbificare. Producţia biologică a bazinului este repre- 
zentată de producţia primară macrofitică, care are un rol primordial în forma- 
rea și îngrășarca stratului de turbă. Ţinînd cont de specificitatea ecosistemului, 
turba poate fi considerată ca producție biologică pentru că este un rezultat 
al activității organismelor vii. În turbă ca materie organo-minerală se află 
stocată energia cinetică acumulată de organisme de-a lungul timpului. 

Dinamica ecosistemului. În mlaștina eutrofă există un ritm circadian, 
sezonier și o succesiune în timp. Ritmul circadian este asemănător celui din 
zona litorală a lacurilor sau celui din bălți. Ritmul sezonier se manifestă întoc- 
mai ca în orice ecosistem acvatic și terestru. Vara, activitatea în complexita- 
tatea ei se află în faza maximă. Toamna. activitatea începe să diminueze. 
Organismele se pregătesc prin diferite forme de adaptare să treacă peste sezo- 
nul rece al iernii. Plantele şi-au acumulat în rizomi sau rădăcini substanțe 
nutritive în baza cărora anul următor noile plante pornesc la viață. Animalele 
se adăpostesc şi hibernează sau își depun ouă de rezistenţă din care odată cu 
instalarea condiţiilor prielnice rezultă continuarea vieții prin perpetuarea 
populațiilor ce le sînt caracteristice. 

Succesiunea în timp a ecosistemului capătă două aspecte. În zonele de şes 
și de deal la mică altitudine, prin acumularea an de an a depozitelor organice, 
prin reducerea umidității sau a sursei de aprovizionare cu apă, mlaștina poate 
deveni uscat. Flora palustră este înlocuită cu cea caracteristică uscatului. 
Dispariţia condiţiilor de mediu acvatic, mlăștinos, atrage după sine odată cu 
înlocuirea florei și înlocuirea organismelor animale cu cele caracteristice noilor 
cerințe ale ecosistemului. În zonele altiiudinale înalte, în general peste 800 m, 
mlaștinile eutrofe evoluează în mlaștini oligotrofe. Flora mlaștinii euirofe 
este înlocuită în mare parte cu cea oligotrofă ; preponderent şi caracteristic 
aici este mușchiul de turbă (Sphagnum). Fauna, de asemenea, este înlocuită 
cu una corespunzătoare noilor condiții de oligotrofie. 

Mlaștina eutrofă adăpost de relicte glaciare. Principalele mlaștini cutrofe 
existente în România au apărut odată cu sfîrşitul ultimei glaciațiuni. Activi- 
tatea intensă a florci macrofite a format relativ repede un strat gros de turbă. 
Înfiriparea postglaciarului călduros a determinat conservarea în mlaștină a 
numeroase relicte glaciare. Multe din aceste relicte „ating frontiera sudică a 
ariei lor tocmai în mlaștinile noastre carpatice“, (E. Pop, 1955), deşi mlaști- 
nile eutrofe ca unităţi ecologice sînt amplasate în orice direcție fără a exista 
bariere climatice. 

Principalele plante rare, cu regim de relicte, sînt elemente nordice circum- 
polare, unele din ele trăind în regiunea arctică sau subarctică. 

Speciile relicte* ce supraviețuiesc în mlaștinile eutrofe din țara noastră 
au o mare importanță biogeografică. Unele dintre ele ating în mlaștinile eutrofe 
zona cea mai înaintată din arealul mondial (Meesea hexasticha, Paludella 
squarrosa, Betula humilis etc.), altele ating cele mai vestice stațiuni din aria 
lor mondială (Achillea impatiens, Evonymus nana). Multe alte specii de 
plante relicte își găsesc în mlaștinile noastre cutrofe cele mai sudice puncte 
din Europa (Saxifraga hirculus, Spiraea salicifolia etc.) (E.P op, 1955). 
Menținerea speciilor în mlaștinile noastre eutrofe a fost favorizată de climă și 
relieful regional. Cele mai numeroase specii de plante cu etalon de relict 
glaciar se află cantonate în bazinele Gheorghieni și Ciuc, caracterizate prin 
condiții climatice reci şi continentalc, la care se mai adaugă alte caractere 
ale substratului gcologic și mincralogic de unde apar izvoare reci încărcate cu 
dioxid de carbon. Suprafaţa mare a mlaștinilor și condiţiile de viață de aici a 
favorizat instalarea unei vegetaţii durabile, unde relictele glaciare s-au menţinut 
foarte bine, formînd ele înșile cenoze cu activitate importantă în cadrul eco- 
sistemelor. 

Mlaştina oligotrofă. Mlaștinile oligotrofe sînt răspîndite în 
Alaska, Canada și Europa nordică. Ele se formează și prosperă în zonele cu 
climat rece și umed. În România aceste mlaștini se află cantonate în regiu- 
nile carpatice, pe interfluviile cu pantă mică, sau pe versanții văilor în cuveta 
fostelor lacuri sau direct pe roca mumă. Cele mai cunoscute tinoave formate prin 
colmatarea lacurilor oligotrofe sînt Iezerul Mare, Tăul lui Dumitru, Vîrful 
Brazilor. Mlaștina oligotrofă a primit denumiri regionale adecvate şi exclusive; 
În Moldova și Transilvania se numește finov, în Munţii Apuseni, molhoș iar 
în Maramureș malacă. Emil Pop a stabilit pentru țara noastră 11 regiuni 
unde există mlaștini oligotrofe (fig. 19). 

Biotopul. Substratul geologic pe care iau naștere mlaștinile oligotrofe 
este reprezentat de roca silicioasă (șisturi cristaline, eruptive, gresii, aluviuni). 
În zonele unde substratul geologic este forinat din roci calcaroase nu se for- 
mează mlaștini oligotrofe, decît dacă acestea sînt acoperite în prealabil cu un 
strat impermeabil de argilă. Mlaştina oligotrofă poate apare prin evoluţie 
peste o mlaștină eutrofă în condițiile existenţei unui substrat turbos care să 
permită izolarea vegetației oligotrofe de apa de infiltrațic. 

În ţara noastră mlaștinile oligotrofe se află instalate la altitudinile cuprinse 
între 700 și 1 600 m. Cele mai multe sc află la altitudinile de 1 000— 1 200 m, 
ceea ce corespunde etajului superior al fagului și cclui inferior al molidului. La 
accastă altitudinc temperatura medie anuală este de 4—6*C, iar regimul preci- 
pitaţiilor depășește 600 mm anual. Cantitatea cca mai obișnuită este de 1100 — 


1 200 mm anual. În general clima este rece și umedă. 
Alimentarea cu apă a mlaştinii este făcută de precipitaţii. Scurgerea de 


suprafață are un indice de aprovizionare foarte scăzut, cu excepția mlaști- 
nilor oligotrofe de versant. Alimentarea cu apă freatică este absentă. Și aici 
ca şi în mlaștina cutrofă, apa de mlaștină sc află sub formă de apă liberă și apă 
legată de turbă. 
Concentrația în elemente chimice biogene este foarte scăzută. 
Culoarea apei din lăculețe sau bălticele este galben-brună sau brună, din 
cauza suspensiilor organice și a acizilor humici prezenţi aici sub formă coloidală. 


* Vezi lista speciilor cu valoare de relicte: Emil Pop, 1960, „Mlaștinile de turbă din 
Republica Populară Română“, p. 107—114. 

Transparenţa și turbiditat ea apei sînt variabile în funcție de multiplele 
activități metabolice ale populațiilor. 

Regimul termic al apei în Lăculeţe sau în bălticelele puțin adînci urmărește 
în mod fidel schimbările termice ale aerului. Ziua există acceași temperatură 
pe întreaga grosime a apei. Noaptea se răcește uniform pe întreaga grosime a 
apei. În ochiurile adînci, uneori de 10—14 m, așa cum există în mlaștina 
Bilbiîitoarea din Munţii Tătaru, apa posedă o stratificație termică, directă 
iarna Și inversă vara. Iarna se formează la suprafață un pod de gheață ce poate 
atinge și depăși grosimea de 0,80—1 m. Se înregistrează, de asemenca, valori 
termice diferite între suprafața covorului format de mușchiul Sphagnum şi 
adîncimea maximă a sistemelor radiculare ale plantelor ierboase cu care sc 
asociază. 

Concentrația în elemente chimice biogenc este foarte scăzută. În general 
ele reprezintă doar 0,03% din cantitatea totală de săruri, fiind însă suficiente 
pentru cerințele populațiilor din aceste ecosisteme. 

Reacţia ionică a apei și a turbei este întotdeauna acidă, pH-ul fiind cuprins 
între 3,5—5. 

Mlaștina oligotrofă arc suprafața convexă, de unde și denumirea de mlaș- 
tini înalte sau bombate. Marginea sa nu este stabilă, ci are tendința de extindere 
peste terenul din jur. La locul de contact al tinovului cu solul mineral se află 
de regulă un inel de apă cu o floră și o faună mezotrofă sau chiar cutrofă dife- 
rită de cea caracteristică mlaștinii oligotrofe. 

Biocenozele mlaștinii oligotrofe. În mlașştina oligotrofă, ceea ce 
impresioncază la prima vedere este covorul catifelat al mușchiului de turbă 
Sphagnum care se întinde peste suprafața mlaştinii. Pe alocuri din el se înalță 
perini create din acest mușchi sau în asociații cu alți mușchi (Po/ythrichum ). 
Perinile de mușchi, ca și întreaga mlaștină, este populată de diferite specii de 
plante vasculare ierboase și lemnoase. Plantele lemnoase din perini sînt meri- 
șorul (Vaccinium vilis-idaea), afinul (Vaccinium myrtillus) şi răchiţele 
(Vaccinium oxycoccos ). Aceste specii nu sînt componente exclusive ale peri- 
nilor de mușchi, ci ele sc află și în restul păturii de Sphagnum. Speciile mușchiu- 
lui de turbă găsite în mlaștinile oligotrofe sînt Sphagnum squarrosum , Sph. 
magellanicum, Sph. subsecundum, Sph. warnstorfii, Sph. centrale, Sph. con- 
torium, Sph. fallax, Sph. flexuosum, Sph. girgensohuii, Sph. nemoreum etc. 

Mușchiului Sphagnum i se asociază și alte specii de mușchi, printre care 
în primul rînd Polytrichum alpestre (sin. P. strictum) şi Polytrichum perigo- 
male. Alte plante ierboase întîlnite în mlaștina oligotrofă sînt brădișorul, 
pedicuța sau brînca (Lycopodium clavatum), brădişorul (I.ycopodium inunda- 
tum ), ferigă (Dryopteris cristata, D. carthusiana, Thelypteris palustris), iarba 
albastră (Molima caerulea), țepoşica (Nardus stricta), bumbăcărița (Erto- 
phorum gracile, E. latifolium, E. vaginatum, E. angustifolium), păiuş (Des- 
champsia caespitosa, D. flexuosa), vițelar sau iarbă mirositoare (Anthoxan- 
thum odoratum), mîna Maicii Domnului sau limba cucului (Orchis maculata), 
sclipeți (Potentilla erecta), coacăză sau brăduț (Bruckenthalia spiculifolia), 
nu-mă-uita (M yosotis palustris), ruin sau ochiul șarpelui (Succisa pratensis), 
rusuliță sau ciucălău de cîmp (Hieracium auranticum ), rotungioara ( Homo- 
gyne alpina), diferite specii de rogoz (Carex canescens, C. lepidocarpa, C. ros- 
trata, C. oederi, C. flava, C. vulgaris), roua cerului (Drosera intermedia, D. ro- 
tundifolia etc. 

În șănțulețele existente în jurul perinilor, temporar sau constant acoperite 
cu apă, se întîlneşte adesea mușchiul de turbă cunoscut popular sub numele de 

coada mîței de baltă (Sphagnum cuspidatum), roua cerului (Drosera obovata, 
D. intermedia), bumbăcărița sau coada veveriţei (Eriophorum vaginatum), 
diferite specii de rogoz (Carex canescens, C. magellanica, C. limosa, C. 
rostrata), Scheuchzeria palustris, coada zmeului (Calla palustris) și chiar 
trifoiştea (Menyanthes trifoliata). Multe din aceste specii se găsesc şi pe mar- 
ginea lăculețclor sau bălticelelor existente pe suprafața mlaștinii. 

Plantele lemnoase din mlaștina oligotrofă sînt grupate sub formă de tufe 
și copaci. Des întîlnite aici sînt speciile de pin (Pinus silvestris), mesteacăn 
pufos (Betula pubescens), mesteacăn (Betula verrucosa), mestecănaș sau 
mesteacăn pitic (Betula humilis), mesteacăn tîrîtor sau mesteacăn pitic 
(Belula nana), anin alb (Alnus incana), ienuper pitic (Juniperus sibirica), 
ienuper (Juniperus communis ), iova (Salix silesiaca ), salcie (Salix petandra) 
jneapăn (Pinus mugo), molid (Picea excelsa) ctc. 

Către periferia mlaștinii pătura de Sphagnum se subțiază și se continuă cu 
o tivitură inclară continuă sau întreruptă de apă unde există specii de plante 
caracteristice mlaștinii mezotrofe și chiar cutrofe. Acest inel mlăștinos, diferit 
decît al mlaștinii oligotrofe, poartă numele de „lagg“. 

În apa lăculeţelor sau băltuţelor și în pîriiașele ce traversează mlaștina, 
în mușchiul de turbă umed și în lagg-ul mlaștinii viețuiesc numeroase specii de 
alge microscopice din genurile Chroococus, Cylindrocystis, Penium, Closterium, 
Euastrum, Micrasterias Cosmariutm,, Staurastrum, Sphaerosoma, Fragilaria, 
Gymnozyga, Telmemorus, Tabellaria, Pinnularia etc. Unele specii din acestea 
sînt considerate forme sfagnicole. Unele din aceste alge pot intra în constitu- 
tia perifilonului, altele în structura fitoplanctonului și microfitobentonului. 

În apa existentă în mlaștina oligotrofă și în umezeala dintre mușchi 
trăiesc numeroase specii de animale microscopice, mai ales tardigrade, rotiferi 
și protozoare (testacee, infuzori, rizopode). Pe tulpinile macrofitelor din apă 
pe lîngă alge se găsesc și animale cepibionte, printre care numeroase specii de 
testacec care împreună formează perifitonul. 

Animalele din masa apei sînt reprezentate de protozoare (infuzori, rizo- 
pode și în special testacce), rotiferi, ostracode, cladoceri, și copepode. Se întîl- 
nesc adesea și unele larve de insecte. 

Pe fundul bălților sînt animale numeroase și variate. 

În substanța turbicolă care serveşte ca substrat sau mediu de desfășurare 
a activității se găsesc comunități de animale din care nu lipsesc speciile de 
testacee, unii rotiferi, viermi nematozi, viermi oligocheți, melci (Acroloxus 
lacustris), scoici (din genul Pisidium), hydracarine, copepode, ostracode, 
cladocere, colembole, cfemeroptere, odonate, hetcroptere, colcoptere, trichop- 
tere, diptere (simulide, chironomide) etc. După cum se vede foarte bine repre- 
zentate sînt formele larvare ale insectelor. 

În apa lăculețelor înoată unele coleoptere adulte și temporar sc pot întî.ni 
tritoni, salamandre, mai rar batracieni. 

— Insectele, deşi sînt bine reprezentate în fauna tinoavelor sînt forme co- 
mune. Rarcori sînt întîlnite forme adaptate strict condiţiilor specifice acestui 
mediu de viaţă. În afară de colcopterele acvatice şi unele insecte legate de sol 
(turbă), majoritatea lor sînt fitofage sau vizitatoare de flori (E. P o p, 1960). 

Pc suprafața mlaștinilor oligotrofe se mai pot întîlni întîmplător șopîrle 
și vipere, păsări și mamifere ajunse aici din pădurile înconjurătoare. În unele 
mlaștini ca în tinovul Oaș din Valea Sebeșului și mlaștina Biîlbîitoarea din 
Munţii Tătaru au fost întîlnite Lacerta vivipara (şopîrlă de munte) și Triturus 

alpestris (salamandră de munte), care au găsit condiții prielnice de existență, 
integrîndu-sc în biocenozele acestor unităţi ecologice. 

Fiziologia ecosistemului. În mlaștina oligotrofă viața este reprezentată 
prin populații de alge și animale din masa apei, prin alge epibionte 
prin animale epibionte, prin alge bentice animale bentice, prin ma- 
crofite, macrofaună, prin alte categorii de organisme, ca  bacte- 
riile și ciupercile microscopice, toate cu rol esenţial în activitatea ecosis- 
temului. 

Producătorii primari sînt reprezentați de macrofitele sfagnicole, palustre 
și acvatice şi microfitele din apă, perifiton bentos. Materia organică 
sintetizată de producătorii primari diferă cantitativ. În mlaștina oligotrofă 
rolul principal în producerea materici organice îl au macrofitele sfagnicole 
formate din diferite categorii de mușchi caracteristici tinovului și, în primul 
rînd, mușchiul de turbă Sphagnum, la care se adaugă diferite păioase vasculare 
cu care se asociază. La cumularea cantitativă a producției primare macrofitice 
trebuie luată în seamă și materia organică produsă de plantele lemnoase care 
vegetează în mlaștină. 

Producția primară realizată de fitoplancton, perifiton și microfitobentos 
constînd dintr-o anumită cantitate de materie organică sintetizată pe o uni- 
tate de volum (m?) în cazul fitoplanctonului și pe o unitate de suprafață, în 
cazul perifitonului și m? în cazul microfitobentosului, este mult scăzută în 
comparație cu a macrofitelor, dar suficientă pentru a influența pozitiv exis- 
tența și funcţionalitatea diferitelor categorii de organisme animale care sînt 
consumatori primari, secundari, terțiari. 

Lanţurilc trofice încep cu neoformarea de substanțe organice în plante 
şi se continuă cu 2—3 verigi alc consumatorilor. Relaţiile trofice sc desfășoară 
la nivelul stratului de mușchi, la nivelul ierburilor vasculare, la nivelul puictu- 
lui arubustiv, la nivelularborilor, în masa apei, la nivelul perifitonului şi micro- 
fitobentosului. Între aceste straturi sînt diverse relații trofice, întîmplătoare 
sau specializate. Reţeaua trofică într-o mlaștină oligotrofă deşi pare săracă în 
elemente componente este tot atît de complicată în privința raporturilor ce 
există între specii ca în orice alt ecosistem. 


Producţia secundară a ecosistemului reprezentată prin animalele fitofage 
și zoofage, este foarte scăzută în comparație cu producția primară, în special 
cu cea macrofitică. 


Transferul materiei și energici în ecosistemul mlaștinilor oligotrofe se 
deosebește prin multe clemente față de al altor ecosisteme (fig. 20). Aici mate- 
ria organică produsă și energia acumulată în ca se adună an de an într-un 
depozit celulozolitic care treptat este transformat în turbă. Condiţiile fizico- 
chimice particulare și în primul rînd aciditatea mare a mediului nu creează 
teren favorabil microflorei reducătoare de a descompune materia organică. 
Din aceasta numai o parte infimă este mineralizată. Procesul în sine se desfă- 
şoară în straturile superficiale, binc aerate, sub acțiunca unei microflore ctero- 
gene care prin procese oxidative elibercază în mediu nutrienții necesari pentru 
desfășurarea vieții în anul următor. Din organismele moarte sînt mineralizate 
algele și animalele planctonice, algele și animalele benticc și o foarte mică 
parte din macrofite. În straturile mai profunde materialul organic suferă un 
proces anaerob lent de carbonificare sub influența bacteriilor Gram-pozitive 
adaptate la lipsa de oxigen, pH acid și presiuni ridicate, rezultînd ca produs 
final turba. Materialul organic transformat în turbă este scos din circuitul 
biologic şi reprezintă un produs al activității ecosistemului. 

Fig. 20. Circulaţia materici în ecosistemul mlaștinilor de turbă (original) 

Turba formată în mlaștini are mare importanță științifică și economică. 
Importanța științifică este dată de însușirea pe care o au de a conserva aproape 
perfect plantele și animalele moarte. Din acest punct de vedere turba este o 
adevărată arhivă de documentare şi cunoaștere a evoluției vieţii într-o perioadă 
determinată. În baza acestor intormații se pot face reconstituiri de arcale flo- 
ristice și faunistice, permițind concluzii biogcografice de mare interes și de 
necontestat. Importanţa economică a turbei constă în utilizarea ei sub formă 
de combustibil în uzine și fabrici, utilizarea ei pentru obținerea unor derivate 
chimice cum sînt gudronul, fenolii, crezolii. Turba este foiosită ca îngrășămînt 
chimic în agricultură, la repararea fizică a unor soluri, la izolarea termică, prc- 
cum și în balneologic. 

Dinamica ecosistemului mlaștinilor oligotrofe. Ritmul circadian constă 
într-o vie activitate a populațiilor în timpul zilei și într-una mai scăzută în 
timpul nopții. În timpul zilei plantele sînt în plină activitate, sintetizînd con- 
tinuu materia organică. Animalele diurne din apă și din desișul vegetației 
din mlaștină își desfășoară multiplele activități cerute de viață. Noaptea plan- 
tele își întrerup procesul de fotosinteză. Activitatea animalelor de zi este înlo- 
cuită cu a celor de noapte. Oricum, activitatea din timpul nopţii este extrem de 
diminuată în comparație cu cea din timpul zilei. Se remarcă o activitate vie 
în timpul nopții a animalelor care trăiesc în ochiurile adinci de apă aflate în 
masa turbei. Animalele urcă seara spre suprafața apei, se hrănesc abundent, 
iar dimineața coboară spre adînc. Acest fenomen a fost constatat în mlaștina 
Bilbiitoarca în ochiul mare de apă adînc de 12,5 m (C. Pârvu, 1974). 


Ritmul sezonier al ecosistemului este dirijat de factorii dinamici. Primă- 
vara mlaștina sc dezgheață. Primele forme biotice care pornesc la viață sînt 
mușchii și algele din plancton și microfitobentos. Foarte curînd îşi fac apariția 
și restul plantelor și animalelor din biotop. Începutul activității organismelor 
în sezonul de primăvară diferă de le mlaștină la mlaștină în funcţie de altitu- 
dine și de microclima zonci. În multe mlaștini viața începe să devină aparentă 
tocmai spre sfîrşitul lunii mai, în altele însă mai devreme. În timpul primăverii 
în multe mlaștini oligotrofe se întîlnesc specii înflorite de Ertophonum, Menyan- 
thes și Drosera. Vara populaţiile de plante și animale sc află într-o activitate 

maximă. Ele se hrănesc, se înmulțesc activ, altele își pregătesc progenitura 
pentru sezonul nefavorabil. În sezonul de toamnă peste 80% dintre plante 
contină să vegeteze. Uncle animale în apă și pe stratul de mușchi continuă 
să desfășoare o vic activitate. Toamna pe stratul de mușchi au fost identificați 
în special păianjeni. Jarna activitatea încetează. Apa de la suprafața luciurilor 
de apă şi din stratul superficial al turbei pe care vegetează plantele îngheaţă. 
Turba îngheţată și lovită sună a gol. Viaţa, prin anumite forme microscopice 
mai continuă în ochiurile adînci de apă pe suprafața cărora se află format 
podul de gheață. 

Succesiunea în limp a mlaștinii oligotrofe este dirijată de factorii dinamici. 
În situația cînd umiditatea scade, pH-ul sc micșorează sau chimismul se 
schimbă, mlaștina oligotrofă poate cu timpul să evolueze spre uscat. Flora și 
fauna specifică mlaștinii oligotrofe poate fi înlocuită cu una de uscat, caracte- 
ristică împrejurimilor. Acest lucru se întîmplă mai ales cînd pe cale antropică 
mlaștinile sînt desecate. Fenomenul de evoluţie naturală a mlaștinii spre uscat 
are loc într-o perioadă foarte lungă de timp. 

Mlaștina oligotrofă, adăpost de relicte glaciare. În condiţiile climatice 
actuale alc României mlaștina oligotrofă reprezintă locul de refugiu a numeroase 
relicte glaciare. Tinoavele noastre sînt cantonate în munți. Aici găsesc 
condiții asemănătoare cu cele din regiunea influențată de clima umedă și 
temperată a oceanului Atlantic, unde există adevărata patrie a tinoavelor. 
Precipitațiile din munții noștri sînt abundente. Temperatura este scăzută 
iarna și optimă în timpul verii, raportată la necesitățile speciilor ce viețuiesc 
aici. Gcrurile şi vînturile reci din zonele montane nu afectează existența speciilor. 
Tinoavele noastre nu sînt formațiuni de vîrstă glaciară și nu sînt rămășițe ale 
glaciaţiunii. Actualele relicte glaciare din tinoave și-au desfășurat viața „în 
timpul glaciațiunii prin formațiuni de tipul tundrci sau prin smîrcuri reci și 
acide ale pinetelor“ * (Emil Pop, 1955). Studiile palcostratigrafice efec- 
tuate au dovedit în mod cert că turba glaciară și finiglaciară existentă la noi 
este eutrofă şi nu oligotrofă. Turba oligotrofă a început a se forma după des- 
lănțuirea postglaciarului cald (Emil Pop, 1955). În aceste bazine hidro- 
bioecologice existente pe arcul carpatin, numeroase specii de plante și animale 
din timpul glaciaţiunii și-au găsit locuri exclusive de refugiu. Condiţiile ecolo- 
gice din tinoave le-a permis și le permite să viețuiască. Valoarea lor științifică 
este incomensurabilă cu atît mai mult cu cît tinoavele noastre ocupă din 
punct de vedere geografic poziția cea mai sudică de pe glob. Speciile relicte 
existente aici au o mare însemnătate biogcografică. Heterogenitatea speciilor 
pe grupe sistematice dovedeşte că tinoavele noastre, prin caracterele lor ecolo- 
gice, sînt excelente locuri de conservare a speciilor din zona arctic-boreală. 
Aici sînt întîlnite specii relicte de alge, numeroase specii de mușchi și de plante 
vasculare, specii de animale din grupul rotiferelor, tardigradelor, insectelor, 
păianjenilor etc.* Existenţa lor în tinoavele Românici a făcut și vor face obiec- 
tul a numeroase studii. 


5.1.4. APELE CU CARACTERE SPECIALE 


În categoria acestor ape intră cele termale și cele al căror chimism diferă 
— în condiţii naturale — de cel al majorităţii apelor de suprafață. În ambele 
categorii intră atît ape curgătoare (îndeosebi izvoare), cît și ape stagnante. 


* Vezi lista speciilor cu valoare de relicte glaciare: E mil Pop, 1960, „Mlaștinile de 
turbă din Republica Populară Română“, p. 127— 135. 

Apele curgătoare cu caractere speciale își modifică proprietățile în imediata 
apropiere a resurgențelor ; de accea în cele ce urmează vom trata cu precădere 
apele stagnante, în care aceste caractere se mențin și determină existența unor 
ecosisteme speciale, durabile. 


5. 1.4.1. LACURILE TERMALE 


În ţara noastră există un singur complex cu ape termale, cel de la băile 
1 Mai și de la Felix-Oradea. La băile Felix există trei bazine alimentate cu 
ape termale, în care temperatura se menţine în jur de 25— 30°C, bazine puţin 
adînci, care sînt plantate cu Nymphaea lotus var. thermalis, Myriophyllum 
brasiliense, Nelumbo nucifera şi Victoria cruziana şi în care sînt ţinute rase de 
peşti ai speciei Carassius auratus. Elce sînt în prezent mai mult niște acvarii 
în natură decît ecosisteme naturale. 


La băile | Mai apele sînt mai calde, formează o scrie de lăculețe și o zonă 
lagunară lungă de 2 km și avînd lățimea maximă de 200 m, la partea superioară 
a pîrîului Peţea, constituind aci singurul ecosistem natural termofil din Româ- 
nia. Acest ecosistem nu a fost pînă în prezent studiat din puct de vedere limno- 
logic. Apele termale, care la izvoare au temperatura de 30—42*C sînt bicarbo- 
natate, sulfatocalcice-magnezienc-oligometalice, au o radioactivitate de 
0,37—0,28 mu Curic*. Apa este transparentă, ușor albstruie, se răcește pe 
măsură ce se depărtează de zona izvorelor. Adîncimea lacului principal este de 
maximum 3—4 m, dar cea a lagunei cu care sc continuă nu depășește nicăieri 
1 m. Biocenoza este destul de bogată şi variată, sc caracterizează prin predo- 
minanța formelor stenotermofile. Fundul apei este acoperit cu un strat de mil, 
care este aproape complet invadat de vegetaţie acvatică şi palustră. Pe acest 
nămol se dezvoltă alge, îndeosebi albastre și verzi filamentoase ; el este populat 
de oligochete și chironomide. Dintre macrofitele prezente menționăm nufărul 
de Peţea (Nymphaea lotus var. termalis) brădișul american (Myriophillum 
brasiliense), roşățcaua (Butomus umbellatus), Sparganium erectum, papura 
(Typha latifolia) şi stuful ( Phragmites australis). În unele zone cresc mușchi 
(Amblystegium, Barbula, Fissidens ş.a. ). Căderea vegetației pe fundul bazi- 
nului toamna duce la continuarca descompunerilor și la desfășurarea unor 
intense procesc de mineralizare și formare a nămolului, în cursul iernii în condi- 
țiile mențincrii în aceste ape a unci temperaturi ridicate. 


Pe plante și pe fundul bazinului se întîlnesc organisme animale variate: 
melci — așa cum este relictul terțiar Melanopsis pareyssi —, crustacci, oli- 
gochete, larve de insecte, acarieni, protozoare, rotiferi şi chiar o specie de 
pește autohtonă, roșioara Scardimus racovitzai. 


În urma impactului uman, în ultimii 30—40 ani sc înregistrează o tendință 
de murdărire, de impurificare a apelor piriului Peţea, ceea ce a determinato 
modificare a biocenozelor existente şi în principal regresia nufărului de Peţea. 
Datorită nivelului scăzut al apei în zona lagunară, a accentuării procesului 
de colmatare, are loc o creștere a amplitudinii de variație a temperaturilor în 
cursul anului, fapt care influențeată negativ componentele stenoterme ale 
acestei biocenoze. Introducerea brădișului american, adus din grădina botanică 
de la Cluj, care s-a aclimatizat rapid şi care a invadat și char asfixiat nufărul 
de Peţea, constituie încă un exemplu de modul în care omul, în mod inconștint 


* Un itate de măsurăa radioactivităţii. 

deteriorează un ecosistem. Prezenţa sa a determinat și mutații în componenta 
animală a zonei. 


5.1.4.2. LACURILE SĂRATE 


Se consideră sărate apele naturale a căror salinitate depășește concentrația 
de 1%. Lacurile cu apă sărată sînt situate în zona de stepă semiaridă, sau în 
regiunile în care zăcăminte naturale dc sare iau contact cu suprafața în mod 
natural sau sub influența impactului uman. 

Ionii existenţi în aceste ape sînt de multe ori diferiți sau se află în alte 
proporţii decît cei ai apei de mare; aceasta face ca lacurile sărate să fie de o 
foarte mare diversitate, elc clasificîndu-se după anionul dominant. Se deose- 
besc trei tipuri principale și anume: lacuri cu cloruri, cu carbonați și bicar- 
bonaţi și lacuri cu sulfați. 

Lacurile cu cloruri sînt cele mai numeroase, atît pe glob, cît și în țara 
noastră. Ele conțin pe lîngă sodiu, mari cantități de brom, magneziu și iod. 

Lacurile bogate în carbonați și bicarbonaţi sînt ceva mai rare. Un astfel 
de lac este lacul Van din vestul Anatoliei. 

Lacurile sulfatice sînt prezente îndeosebi în zone calde (în nordul Saharei, 
în Venezuela, URSS) dar apar şi în alte regiuni. 

În funcție de cantitatea substanțelor chimice, de dominanța sărurilor, 
caracterul hidrochimic al lacurilor din România diferă. Sînt lacuri de tipul 
clorosodice-carbonate (lacul Sf. Ana), clorosodice pure (lacurile Doftana, Baia 
Verde II Slănic, Movila Miresii, Balta albă) ș.a. bicarbonatate sodice spre clor- 
sodice (lacul Agigea), sulfatosodice spre cloromagnczian (lacul Amara-lalomița), 
bicarbonatate sodice (lacurile Căldărușani, Brebu, Vitioara), bicarbonatate 
calcice (lacul Ighiu) etc. 

Caracteristic pentru lacurile sărate este hipotonicitatea apei, densitatea 
crescută, prezența depunerilor de săruri pe maluri, existența unor cantități 
mari de nămol organic (care este utilizat în terapeutică), existența unor dife- 
rențe de temperatură mari între suprafață și fund, sărăcia şi specificitatea 
florei şi faunei, existența a 2 biocenoze — cca din masa apei și bentosul. 

În pelagos se întîlnesc bacterii, alge (îndeosebi Cladophora, Horniscia), 
protozoare, (ciliate, flagelate), rotiferi (Brachionus, Hexarthra), crustaccul 
filopod Artemia salina, mai rar se întîlnesc heteroptere. În bentos trăiesc 
îndeosebi larve de insecte (Ephydra, Eristalis, Streatiomys, Chironomus). 

Biocenozele care se dezvoltă în aceste ape conțin un număr redus de 
lanțuri trofice, alcătuite din puţine verigi. Producția de material organic viu 
la nivelul bacteriilor și algclor este foarte mare. Cel mai ades numai o parte 
din aceste produse sînt utilizate de consumatorii primari. Din lipsa unor prc- 
datori, consumatorii se înmulțesc enorm; murind ci sînt ulterior degradaţi 
de bacterii. Prin acumularea organismelor moarte se formează nămolul sapro- 
pelic, care este utilizat în terapeutică. 

Lacurile sărate constituie un bun exemplu de modul în care un anumit 
biotop (sau o caracteristică a lui, în cazul nostru salinitatea) condiționează 
dezvoltarea unor anumite biocenoze și reversul, biocenoza generază cantitățile 
enorme de nămol care modifică proprietăţile și caracteristicile substratului. 

Evoluţia naturală a acestor ecosisteme sc desfășoară în sensul scăderii 
treptate a adîncimii apei (prin acumularea sedimentelor sapropelice). În faze 
înaintate sc trece prin stadiul de japșe hipersaline, care vara își reduc foarte 
mult masa de apă și depun pe fundul uscat cristale de sare. Cînd cuveta este 

perfect colmatată nămolul începe să fic acoperit cu praf, începe formarea unui 
sol de sărătură pe care se instalează vegetaţia specifică, dominată de Salicornia 
și Suaeda. 

Asupra acestor ecosisteme omul intervine îndeosebi în scopuri medicale. 
Este utilizată apa, caldă sau rece la băi, este extras nămolul, care, după folosirea 
la împachetări, se aruncă (rarcori este returnat ecosistemului, dar sub o formă 
chimică modificată). Ades se construiesc instalaţii de „exploatare“ a lacuri.or 
la care se montează dușuri cu apă dulce, apă care este lăsată apoi să curgă liber 
în lac și care antrenează săpun, detergenți etc. De multe ori chiar canalizarea 
bufetelor, restaurantelor și vilelor este deversată tot în lac (precizăm că pînă 
acum nu au fost depistate procese de autocpurare în lacurile foarte sărate). 
Toate acestea influențează în primul rînd desfășurarea normală a vieţii din 
apă, arc loc o reducere a procesului de peloidogencză, scade salinitatea apei, se 
deranjează stratificarea termică etc. Dată fiind importanța terapeutică a 
acestor bazine ceste de mare importanță utilizarea resurselor lor concomitent 
cu luarea unor măsuri de protejare a echilibrului ecosistemelor respective. 

În cele ce urmează prezentăm succint două ecosisteme lacustre mai 
caracteristice, unul sulfatato-sodic— lacul Sărat de lîngă Brăila și altul clorurat, 
lacul Balta albă de lîngă Rimnicul Sărat. 

Lacul Sărat, situat la cîțiva km de Brăila, este format printr-un proces 
de tasare, este un așa-numit lac de crov. El a fost cercetat amănunțit de 
Cărăușu Florica ale cărei studii asupra speciei Artemia salina 
au constituit obicctul unei valoroase teze de doctorat. Lacul este ali- 
mentat îndeosebi cu ape freatice și în mică măsură cu ape de precipitațic. 
Salinitatea apelor sale variază de la 50 la 220 g/l, fiind un lac hipersalin, 
sulfatat-sodic cu trecere spre clorurat-sodic, alcalin (pH 7—9). Pe fundul său 
există un nămol puternic mincralizat, care în stratele profunde conține pro- 
duse bituminoase. Lacul este supus unei insolații puternice, care face ca tem- 
peratura apei să depășească vara 30°C. Pe marginca lacului, pe nămol, sarea 
formează în timpul verii numeroase cristale albe. 

Biocenoza sa este veche și caracteristică. Sînt puţine specii halobionte 
tipice, dar acestea sînt reprezentate printr-un număr mare de indivizi. În lac 
trăiesc 50 taxoni, cei mai importanți fiind algele Nostoc, Lyngbya şi Chlamido- 
monas (care vara formează la malul lacului cruste verzi), Ulothrix implexa 
și Oscillatoria tenuis (care ajunge ca o pislă verde închis), rotiferul Brachionus 
urceolaris, copepodul Cletocamplus retrogresus și filopodul Artemia salina (care 
e prezent în toate stadiile sale de dezvoltare în mii de exemplare la litru). În 
și pe suprafața nămolului sc întîlnesc turbellariatul Macrostomum romanicum, 
larvele muștei Ephydra riparis, ale chironomidelor și ceratopogonidelor. 


În apă și mil trăiesc un număr foarte mare de bacterii acrobe — facultativ 
anaerobe, care joacă un rol important în procesul de peloidogeneză, contribuind 
la descompuncrea substanțelor organice și servind totodată drept hrană pentru 
protozoare, rotiferi și artemii. 


În cadrul acestei biocenoze se constituie un număr redus de lanțuri tro- 
fice, Artemia constituind un nod central al reţelei trofice existente (între pro- 
ducători şi descompunători, mai rar predători). Ca urmare a numărului imens 
de indivizi care le compun, populaţiile acestei biocenoze și a lanțurilor trofice 
scurte prin carc circulă materia, la suprafața fundului are loc o depunere in- 
tensă de substanţe organice în plin proces de descompunere, care se acumulează 
îndeosebi în zona litorală (marginală) și care provine din corpul artemiilor și 
algelor. Materialul organic în descompunere este antrenat treptat de valuri 

spre centrul lacului, unde procesul de mineralizare se desăvirșește. Aceasta 
este cauza pentru care flora bacteriană este bogată și variată, prezentă în apă 
și nămol în tot cursul anului. 

Organismele întîlnite în lac sînt eurihalinc (pot suporta variații mari ale 
salinităţii), euriterme (pot supraviețui la variaţii bruște de temperatură), 
rezistente la intensități luminoase ridicate și la turbiditate crescută (provocată 
uneori de vintul care agitînd întreaga masă a apei, antrenează nămolul, for- 
mînd o suspensie negricioasă). Componentele biocenozei sînt cele care deter- 
mină structura sedimentelor, turbiditatea, fluiditatea (algele filamentoase 
pot îngreuna mișcarea apelor) și compoziţia chimică (organismele acumulînd 
din apă în mod selectiv o serie de anioni și cationi), determină acțiunea unei 
scrii de procese biochimice importante și elimină în apă o mare cantitate de 
substanțe ectocrine. 

Influența omului se resimte încă puțin, numai în zona băilor și a plajei. 

Lacul Balta Albă situat la 25 km de Rîmnicul Sărat, arc o suprafață de 
1076 ha şi a fost studiat de un colectiv complex condus de V. Stef (1973). 
El este situat pe un vechi curs al rîului Rîmnicu Sărat, pe pîriul Boldului şi 
are o adincime medie de 1,27 m. Mineralizarea totală variază între 12,5— 18,0 g/l 
apele fiind clorurate, sulfatate, slab bicarbonatato-sodice, magneziene, hiper- 
tone. În cursul anului salinitatea sa variază, ca fiind determinată de climatul 
local și de starea de colmatare a lacului. Uneori pot pătrunde ape meteorice, 
sau ape provenite din revărsările rîurilor învecinate, ape care diluează simțitor 
lacul (într-un caz salinitatea a scăzut la 1,3 g/l). 

Biocenoza pelagialului este reprezentată de diatomec, cianoficee (Spiru- 
lina, Oscillatoria), flagelate, ciliate și crustacei (Daphnia carinata şi Arctodiap- 
tomus salinus). 

Bentalul este tapetatcu algele verzi Cladophora și Spirogyra. În ape se 
dezvoltă abundent broscarița (Potamogeton pectinatus) și stuful (Phragmites 
communis). În nămol trăiesc larve de chironomide, heteroptere și odonate, 
alături de ciliate și nematode, uncori se întîlnesc și peşti. Pe baza descompunerii 
vegetației submerse și îndeoscbi a celei algale, se formează nămolul acestui 
lac. Descompunătorii sînt reprezentaţi de bacteriile nitrificatoare, producă- 
toare de hidrogen sulfurat, protcolitice, lipidolitice, gelatinolitice etc. Germenii 
coli sînt în număr redus; prezența lor nu are o influenţă negativă asupra bal- 
neației. 

Biocenoza este variată, constituită din numeroase lanțuri trofice. Formele 
dominante sînt algele filamentoase și plantele superioare submerse (dintre pro- 
ducători) și bacteriile (dintre decompunători), ele alcătuind principalele verigi 
trofice. 

Variația chimismului (îndeosebi a salinității) influențează desfășurarea 
vieții, aceasta creind un specific aparte al nămolului lacului. 

Substanțele organice, numeroase în apă și sedimente, provin din descom- 
punerile organismelor și a produselor lor de excreţie, din vegetaţia și humusul 
riveran, din excrementele păsărilor de baltă — foarte numeroase pe lac — ca 


și din poluarea organică provenită de la o fermă zootehnică. 

Acest ecosistem este destul de apropiat de cel al lacurilor dulci, este popu- 
lat de forme curioice și eurihaline. Formele de ape hipertonice, cum este crusta- 
ceul Artemina, nu apar decît sporadic. Ecosistemul acesta este îmbătrinit,, 
poate fi ușor dereglat prin pătrunderea apelor dulci și a poluanților. 

5.1.5. APELE CURGĂTOARE 
5.1.5.1. CARACTERIZARE GENERALĂ 


Principalele tipuri de ape curgătoare. Apele curgătoare, constituite sub 
formă de pîraie, rîuri și fluvii, reprezintă o parte importantă a apelor dulci de 
tip continental. Comparativ cu cele stagnante, apele curgătoare se disting 
printr-o existență mult mai îndelungată. Dacă lacurile și bălțile se pot colmata, 
devenind uscaturi într-o perioadă geologică redusă, la apelc curgătoare această 
situaţie se întîlnește mult mai rar. Ele își pot schimba, în schimb, cursul sta- 
bilind între ele legături noi. 

Sursa apelor curgătoare o constituie precipitaţiile atmosferice , care ajung 
în albii, fic direct, fie în mod indirect, după ce se adună ca ape freatice. După 
felul precipitațiilor, apele curgătoare se împart în 2 mari categorii (Martonne 
după S.Zernov, 1949). 

I. Ape curgătoare ce au ca sursă principală de alimentare apa provenită 
din ploi. 

Această categorie se distinge printr-o tipologie largă: 

— tipul tropical sau musonic (Congo, Nil, Amur, Orinoco) se caracteri- 
zează prin viituri puternice în sezonul ploios de vară ; iarna, în schimb preci- 
pitaţiile sînt puţine, nivelul este scăzut, alimentarea făcîndu-se prin rețeaua 
freatică ; un caz particular îl reprezintă Amazonul, caracterizat printr-un regim 
constant, ca urmare a faptului că bazinul de alimentare se întinde de-a lungul 
ambelor emisfere ; 

— tipul mediteranean (Arno, Tibru) este alimentat cu apă de precipitaţii 
mai ales în sezonul rece, cînd începe și perioada de inundaţii; în schimb, vara 
nivelul scade considerabil; 

— tipul oceanic (Weser, Meusa, Sena, Loara, Rhon, cursul inferior al 
Elbei și Rinului), este alimentat exclusiv din precipitaţii; acestea sînt reparti- 
zate uniform în tot cursul anului și ca urmare, variațiile hidrologice au amplitu- 
dine redusă. Maxima survine în perioada aprilie-mai. 

— tipul de apă curgătoare din regiunile secetoase ale globului (ued-urile 
saharicnc) ce se formează periodic, după ploi. 

II. Ape curgătoare alimentate din ma multe surse. 

Și în această categoric se disting de asemenea cîteva tipuri: 

— tipul continental, alimentat atît de ape provenite din ploi, cît și de ape 
provenite din topirea zăpezilor (Dunărca, Nipru, Don, Mississipi, Mackenzie) ; 
zăpada se topeşte primăvara sau la începutul verii, ploile cad toamna tîrziu. 
Revărsările sînt provocate de topirea zăpezilor; 

— tipul alpin, alimentat cu apă provenită din topirea gheţurilor și din 
ploi. Maxima debitului se semnalează primăvara sau vara (Rin, Terek, Kuban) ; 

— tipul alimentat cu apă provenită din topirea zăpezilor și a ghețarilor 
montani (Amu-Daria, Sîr-Daria, Zeravşan, Indul superior) ; sc revarsă de obicei 
vara, diferența sezonieră de nivel este mare; 

— tipul din nordul Siberiei (Tunguska inferioară) și nordul Americii 
(Yukon), localizat în zone de cîmpie și munţi sub 1 000 m, este alimentat cu 
apă provenită din topirea zăpezilor; inundaţiile sînt bruște, primăvara; 

— tipul de ape curgătoare din Groenlanda și Antarctica, alimentat cuapă 
provenită din topirea ghețarilor. 

Regimul precipitațiilor pe suprafața pămîntului este extrem de neuniform 
fapt ce se reflectă asupra repartiţiei rețelei hidrografice. Astfel, în regiunile 
ecuatoriale din Africa și America de Sud, aceasta formează un adevărat 
păienjiniș, pentru ca în Sahara să fie aproape inexistentă. 

5.1.5.2. CARACTERISTICI FIZICO-CHIMICE 


Curgerea apei, în condiții de debit mediu, se realizează în albia minoră; 
la ape mari este inundată însă și albia majoră (lunca). Aceasta din urmă este 
mult mai mare decît prima, îndeosebi la apele curgătoare din zona de șes. 
Un exemplu tipic de fluviu cu albia majoră bine dezvoltată îl oferă Dunărea. 

Caracteristicile fizico-chimice și biologice ale unei ape curgătoare diferă 
de-a lungul cursului său, făcînd utilă împărțirea în sectoare (sectorul superior, 
mediu și inferior) sau zone (pîrîu, rîu, fluviu); o zonare mai complexă discerne 
existența a șapte zone: I. zona izvoarelor (cukrenon) ; II. zona pîrîiașelor de 
izvor (hypocrenon) ; III. zona piîraielor mici, ce recoltează cîteva izvoare sau 
piriiaşe de izvor (epirhythron); IV. zona piraielor mari (metarhythron); 
V. zona riîurilor de munte (hyporhythron); VI. cursul inferior și mijlociu al 
rîurilor (epipotomon) ; VII. zona de șes a marilor fluvii și rîuri (metapotamon) 
(|.Illics și L. Botoșăneanu, 1963). 


Grosimea stratulm de apă la tipurile menţionate variază de la cîțiva centime- 
tri (hypocrenon) la cîteva zeci de metri (estuarele marilor fluvii). Unele depre- 
siuni sau „cazane“ din defileul Dunării depășesc 70 m adîncime. Lățimea diferă 
de la 10— 15 cm (hypocrenon) la mai multe mii de metri (estuarul Amazonului). 
Dunărea ajunge, în anumite puncte, la o lățime de 2000 m. Lungimea celor 
mai mari cursuri de apă din lume este următoarea: Mississipi, 6 540 km ; Nilul, 
5 940 km; Amazonul, peste 5 000 km ; Obi, 5 200 km. Dunărea, cu o lungime 
de 2 857 km, se situează printre primele fluvii ale Europei. 

Viteza de curgere este determinată de gradul de înclinare a pantei, scăzind 
progresiv de la aproximativ 5 m/s în zona de piîrîu, la 3 m/s în zona de rîu și 
la 0,15 m/s în zona fluvială. Ea poate varia însă în limite destul de mari, în sec- 
toare apropiate, ca urmare a forței centrifuge ce sc formează în unghiul exte- 
rior al zonelor de curbură a albici, ca și datorită variațici indicelui de frecare 
a maselor de apă, în funcție de poziţia acestora în raport cu substratul și malu- 
rile. Curentul apei este factorul esențial ce determină orientarea, mișcarea și 
forma organismelor, structura calitativă a biocenozei. 


Ca urmare a interacțiunii mecanice intervenite între substrat şi apa curgă- 
toare, sînt transportate materiale desprinse din albie sau mal. Materialul trans- 
portat este diferit ca structură și dimensiuni și depinde de viteză, debit și acțiu- 
nca de solvare, variind între 14—3 062 mg/l (P. Welch, 1952). Cu cît viteza 
de curgere este mai mare, cu atît dimensiunile materialului transportat sînt 
mai mari. Desigur, natura și dimensiunile materialului transportat depind 
totodată de structura terenului. Astfel, rîurile din Finlanda, străbătînd tere- 
nuri granitice, prezintă un grad redus de suspensii; în schimb, Dunărea, al 
cărui bazin este situat pe terenuri cu roci sedimentare, transportă mari canti- 
tăți de aluviuni. O depunere deosebit de intensă a particulelor în suspensie se 
realizează în zona de contact a apelor fluviale și marinc, fenomen cu repercu- 
siuni deosebite asupra dezvoltării vieţii în zona de la gura fluviilor, unde for- 
mează așa-numita „bară“. 

Scăderea progresivă a curentului de la izvoare spre vărsare, ca și variațiile 
determinate de sinuozităţile cursului, au ca efect depunerea unei părți a mate- 
rialului cărat, dcterminînd caracteristicile faciesului bental şi implicit, structura 
tipurilor de zoocenoză bentonică. 

Transparenţa apei depinde de natura, volumul și greutatea particulelor 
aflate în suspensie, de viteza și temperatura apei (E. Pora și I. Oros, 
1974), scăzînd progresiv de la izvoare spre vărsare. Astfel, dacă în apele de 

munte, transparența este totală, în apele de șes și în fluvii poate scade la cîțiva 
centimetri, determinînd structura și densitatea asociațiilor vegetale. 

Un factor de mare însemnătate pentru metabolismul și succesiunea etape- 
lor ciclului anual al organismelor acvatice îl reprezintă temperatura apei. În 
general, temperatura apelor curgătoare crește din extremitatea superioară a 
acestora spre cea inferioară, amplitudinea maximă fiind de 11°C. 

Concentrația în ioni de hidrogen, (pH-ul) apelor curgătoare variază între 
3 și 9, în funcție de caracteristicile vegetației, de natura facicsului bental, ca 
și de acțiunea impurificatorilor. În regiunile nordice se produce o acidifiere 
a mediului, datorită aportului de ape provenite din turbării. Mișcarea apei 
uniformizează însă pH-ul destul de rapid. Datorită acestui fapt, implicaţiile 
acestui factor asupra distribuţiei și metabolismului organismelor, în condițiile 
apelor curgătoare, sînt destul de redusc. 

Un factor important al desfășurării vieții în mediul acvatic îl constituie 
concentrația gazelor solvite, îndeosebi a oxigenului. Datorită curentului, con- 
centrația acestuia în apele curgătoare se caracterizează de obicei printr-un 
regim înalt. Se cunosc însă şi cazuri de scăderi semnificative, în condiții spe- 
ciale de îngheţ, sau de izolare, datorită configurației terenului (gropi adinci, 
lipsite de curent). Scăderile de oxigen din fluviul Obi, cauzate de procese 
oxidative, desfășurate în condiţii de îngheț, determină procente însemnate 
de mortalitate în rîndul faunei piscicole, fenomen cunoscut sub numele de 
„zamor“. Variaţiile diurne oscilează, în unele cazuri, în limite mari, ajungîn- 
du-se în cîteva ore, de la o suprasaturaţie puternică (200%) la reduceri sub- 
stanţiale (30—40%,), în funcţie de dinamica fotosintezei și respirației plante- 
lor, ca și de intensitatea proceselor oxidative din depozitele detritice ale facie- 
sului bental. 

Concentrația sărurilor solvite depinde într-o măsură foarte marc de carac- 
teristicile regionale ale drenajului, de natura și aportul apelor freatice. Varia- 
țiile prezintă o amplitudine largă. De exemplu, în rîurile nord americane, pa- 
rametrul menționat variază între 1—637 p.p.m. (părți per milion). 


5.1.5.3. CARACTERISTICI BIOLOGICE; 
ADAPTAREA ORGANISMELOR LA CURENTUL APEI 


În timp ce apele stagnante reprezintă ecosisteme izolate, apele curgătoare 
aparținînd aceluiași sistem hidrografic se află în permanentă legătură între 
ele, comunicînd totodată cu oceanul planetar, fapt ce permite un schimb de 
organisme, în măsura în care caracteristicile ecologice le permit acest fapt. 


Factorul esenţial al selecției și evoluției organismelor, al stabilirii compo- 
nenței biocenozelor în apele curgătoare, îl reprezintă curentul. Se înţelege însă, 
că și ceilalți factori prezintă o anumită importanţă. 

Un fenomen caracteristic apelor curgătoare este scăderea progresivă, de 
la izvoare spre vărsare, a spectrului de diversitate taxonomică. Ilustrativ, din 
acest punct de vedere, este prezentarea componenţei faunci bentonice din 
Rin: sectorul inferior conține 41 de specii, cel mijlociu, 33 de specii, porțiunea 
terminală a sectorului superior, 25 de specii ; în continuare, pînă la altititudinea 
de 70°m, se întîlnesc 11 specii, între 700—1 100 m, 5 specii, iar între 1 100— 
1 900, doar 3 specii (C. S.Antonescu, 1967). Acest fenomen poate fi 
pus în legătură cu mai mulți factori, între care, viteza de curgere este cel mai 
important, de aceasta depinzînd parțial și temperatura, debitul sau oxigenul 

izolvat. 

Datorită curentului, biocenoza planctonică este slab reprezentată în apele 
curgătoare. Limita curentului la care mai pot exista elemente planctonice 
este 1 m/s (A.Behning, 1929). 

Curentul manifestă tendința de spălare și antrenare la vale a organismelor 
acvatice. Cantitatea de materie organică, vie sau moartă, și substanța biogenă 
transportată de curent, timp de un an, reprezintă biodebitul. 

Ca urmare a fenomenului de curgere, popularea apelor curgătoare se reali- 
zează îndeosebi din extremitatea superioară spre cea inferioară și — numai 
într-o măsură mult mai mică, în sens invers. Fenomenul, valabil la majoritatea 
animalelor, este deosebit de evident în cazul plantelor. Popularea extremității 
superioare se realizează prin aportul apelor stagnante învecinate, ca și prin 
transportul de ouă, fragmente vegetative etc. de către diverși agenți 
(C. S. Antonescu, 1967). 

Apele curgătoare reprezintă un mediu mai puţin favorabil dezvoltării 
macrofitelor, în raport cu cele stagnante. Ca dovadă, în Europa nu există nici 
o fanerogamă exclusiv de apă curgătoare și numai una (Ranunculus fluitans) 
își are optimum aici. Aceasta, din cauză că înmulțirea prin semințe este aproape 
cu neputinţă de realizat în apele curgătoare care, fic că nu se pot fixa, fie că 
sînt acoperite de sedimente. Din motive similare, din vegetaţia rîurilor lipsesc 
fancrogamele anuale. Puţine specii de macrofite, îndeosebi mușchiul Fontinalis 
antipyrebica, Ranunculus fluitans, Potamogeton fluitans se pot dezvolta în ape 
cu curent de 70—120 cm/s. La un curent ceva mai scăzut (13—70 cm/s), pro- 
speră ceva mai multe plante, ca de exemplu, unele specii de Potamogeton, ciuma 
apelor (Elodea canadensis), Lysimachia nummularia. În schimb, în rîurile 
lente, dar suficient de transparente, se poate dezvolta o floră bogată, compusă 
îndeosebi din plante submerse și natante. 

Curentul acționează totodată indirect asupra repartiţici plantelor, prin 
efectul ce-l exercită asupra naturii substratului. Astfel, pe faciesul milos, care 
sc formează numai în condiții de curent slab, se fixează Elodea canadensis, 
drențele (Callitriche stagnalis), coada calului (Hippuris vulgaris ), buzduganul 
apelor (Sparganium simplex); pe faciesurile tari se pot întilni Fontinalis 
anti pyrebica, Sium angustifolium, Potamogeton densus. 

Localizarea plantelor în zonc cu viteză diferită a apei este determinată 
adeseori de modul de fixare. Astfel, Elodea şi Callitriche prezintă rădăcini 
filiforme, cu capacitate redusă de fixare, în timp ce Ranunculus și Potamo- 
geton dispun de rizomi puternici, ce pătrund ușor în faciesuri mai tari. 

Plantele acvatice din apele curgătoare prezintă o serie de modificări 
adaptative în comparație cu formele tipice ce populează apele stagnante. 

O modificare morfologică semnalată la nufărul galben (Nuphar luteum) 
este scurtarea pețiolului și micşorarea limbului. Micșorarea suprafeței organc- 
lor de asimilațic determină ulterior o reducere a habitusului întregii plante. 

Interesante modificări adaptative prezintă reprezentanţii familici Podo- 
stemonaceae ce populează în exclusivitate zonele torențiale ale unor fluvii din 
America, Africa şi Asia. Astfel, rădăcinile cu aspectul unor fire subțiri, ce se 
lipesc de orice neregularitate a substratului stîncos, fie că sînt lățite, conțin 
clorofilă şi stau lipite intim de substrat, sau plutesc. Cînd rădăcinile au și 
funcţii asimilatoare, frunzele lipsesc, sau sînt foarte reduse. În mod normal, 
frunzele sînt mari, late, consistente, cu nervura mediană dură ; stomatelce lip- 
sesc, iar vasele sînt regresate. Lipsa spaţiilor intercelulare și prezența unor 
incluzii silicioase măresc considerabil rezistența frunzelor. Semințele sînt 
foarte mici și alungite. Purtate de curent, ajung pe fața expusă la curent a 

stîncilor submerse, unde se lipesc imediat de suport datorită unei secreții 
mucilaginoase. 

Algele roșii Lemanea şi Batrachospermum populează ape destul de rapide, 
fixîndu-se de substrat cu un fel de crampoane; alga verde Cladophora, ce 
populează ape ceva mai lente, prezintă de asemeni organe puternice de fixare. 

Diverse diatomee (Gomphonema), cianoficece (Rivularia, Nostoc), cloro- 
ficee (Chaetophora, Tetraspora, Drapanaldia ) aderă puternic la substrat cu 
ajutorul unui mucilagiu al pereților celulari. 

Interesante modificări adaptative la condițiile de curent prezintă fauna 
piraielor și a rîurilor de munte. 

Majoritatea formelor reofile prezintă o puternică turtire dorso-ventrală, 
fapt ce determină o mărire a suprafeţei de aderență la substrat, limitînd 
totodată rezistența profilului la curent. Asemenea adaptări se remarcă la 
diverse specii și genuri de spongieri, briozoare, planarii, efemere, plecoptere, 
trihoptere, acarieni etc. Aplatizarea este uneori atîtde accentuată, încît la 
unele forme, ca de exemplu, la hcteropterul Aphelocheirus, efemerul Proso- 
pistoma şi altele, este greu de stabilit dintr-o dată apartenenţa sistematică, 
atît de mult s-a schimbat aspectul lor, în comparaţie cu cel al formelor înrudite. 
Există și cazuri, mai rare, de turtire laterală a corpului (Gammarus) fig. 21. 
În cazul trihopterelor Goëra, Silo, Lithax ș.a. se remarcă o turtire dorso-ven- 
trală a căsuţelor, prin adăugarea unor prelungiri laterale, care nu numai că 
măresc suprafața de adeziune la substrat, dar le și îngreunează (fig. 22g). 

Suprafața de aderență poate crește prin aplatizarea diverșilor apendici 
(cazul cfemerelor Epeorus şi Ecdyurus). La efemerul Rhitrogena, prima pereche 
de foiţe branchiale se contopește, formînd, în regiunea abdominală, o membrană 
specială care, indiferent de mișcările larvei, rămîne în contact cu substratul 
(fig. 21b,c, 25). 

Pentru cvitarea desprinderii de pe substrat de către curent, marginile cor- 
pului unor forme reofile sînt prevăzute cu îngroșări, proeminențe și pliuri speciale, 
sau cu șiruri de peri și ţepi, ca de exemplu, la efemerul Ecdyurus, coleopterul 
Helmis (fig. 22 a), lipitoarea Glossiphonia. 

La lipitoare, ca și la larvele dipterelor I.sponeura și Pibiocephala (fig. 22b). 
există adevărate ventuze antrenate de mușchi radiari și concentrici puternici. 

Unele organisme torenticole dispun de gheare puternice, care le permit 
să se ancoreze de pătura de mușchi sau de alge (cazul hidracarienilor A/ur4s, 
Piona ș.a. (fig. 22 c, d). Larva dipterului Simulium se dezvoltă, în condiţiile 
celor mai puternici curenți, fixîndu-se pe suprafața superioară a pietrelor cu 
ajutorul unor coroane de cîrlige (fig. 22 e, f). 

Foarte puternic se fixează cu ajutorul piciorului gasteropodul Ancylus, 
formă tipică de apă curgătoare. 

Multe forme reofile prezintă dimensiuni foarte reduse în comparaţie cu 
formele înrudite din apele stătătoare. Deosebit de mici sînt acarienii reofili, 
ci au lungimea de 0,3—1 mm, față de2—8 mm, cîtau cei din apă stătătoare 
Larvele unor trihoptere își construiesc căsuțe ancorate cu ajutorul unor pictri- 
cele (Gâera) ; alte larve de trihoptere sau chironomide își fixează căsuţa de su- 
port cu ajutorul unor fire secretate, sau cu un mucus cleios. 

n apa curgătoare nu există buni înotători, în afară de unii pești, iar 
multe forme reofile își pierd chiar adaptările la înot; picioarele acarienilor 
reofili sînt lipsite de peri înotători. Cu toată prezența ventuzelor și ghearelor, 
mișcarea formelor reofile este lentă; coconii lipitorilor, capsulele planariilor 
ca și icrele unor specii de pești (Cottus gobio, Phoxinus phoxinus) sînt fixate 


113 


Fag. 2]. Adaptări ale animalelor la curentul apa: 


7. turtire dorsoventrală a corpului: a. larva efemerului Prosopistoma (După C. Bogoescu, 1959); b. larva efeme- 

rului Heptagenia lateralis (După H. B er trand, 1954); c. larva coleopterului Psephenus (După R. Pennak, 1953); 

2. Turtire laterală a corpului: e. gamaridul Diherogammarus villosus (După S.Cărăuşu, E. Dobreanu 
şi C.Manolache, 1955) 


Fig. 22. Adaptări ale animalelor la curentul apei: dispozitive de fixare: 


a. peri și ţepi la larva coleopterului Helmss (După H. Bertrand, 1954), b. ventuzele de fixare cu care este dotată 

larva blefaroceridului Bibiocephala (După R.Peanak, 1953); c, d, Sistem de ghiare la hidracarianul Prona (După 

R.Pennak); e, f. discuri adezive, ţepi: şi cirlige la larva de simuliide (După H. Bertrand, 1954); g. dispo- 
zitive de ancorare a căsuţei larvei trichopterulu: Gorëa (După R. Pennak, 1953) 


puternic de substrat. Atunci cînd totuși există organe specializate de depla- 
sare, ele nu sînt dispuse pe partea ventrală a corpului, ci lateral, în prelungirea 
planului orizontal al corpului. Astfel, larvele de Epeorus și Perla se deplasează 
mișcînd primul și ultimul picioruș de pe o parte, simultan cu piciorușul mijlociu 
de pe cealaltă parte; în felul acesta, corpul este deplasat fără a se ridica de pe 
substrat. Un mod aparte de deplasare prezintă larvele de simuliide (fig. 23). 


115 


` 
TRINN 
ARAN 
Muna 


ANANIA 


Manta 


N 


NNN 


N 


Fig. 23. Adaptări ale animalelor la curen- 
tul apei: modul de deplasare al larvelor 
desımuliide (După H. Bertrand, 1954) 


F:g. 24. Adaptări ale animalelor la 

curentul apci: dispozitive de captare 

a hranci la larvele de trichoptere (După 
H.Bertrand, 1954) 


Limitarea parțială sau totală a deplasării organismelor torenticole nu se 
repercutează negativ asupra procesului de nutriție, întrucît hrana este adusă 
de curent, singura dificultate fiind legată de captarea ei. În cazul unor larve 
de trihoptere, acest lucru se realizează cu ajutorul unor plase în formă de 
sac sau pilnie, orientate cu deschiderca spre curent (fig. 24). 


În condiţiile menționate, singurele organisme ce se pot deplasa, în mod 
activ, împotriva curentului puternic al piraielor și riurilor montane, sînt 
peştii. Selecţia a operat și în acest caz, înlăturînd peştii al căror corpeste turtit 


lateral, înlocuindu-i cu cei ce au profil transversal cît mai apropiat de forma 
rotundă. 


Temperatura scăzută și puţin variabilă a apelor de munte exercită și ea 
o influență hotărîtoare. Diferența dintre vară și iarnă nefiind sensibilă, succe- 


siunea anotimpurilor nu are multă înrîurire asupra organismelor: nu se semna- 


lează cazuri de hibernaţie, iar dezvoltarea larvelor se efectuează în orice 
anotimp. 


Fig. 25. Adaptări ale animalelor la curentul apei: mularea corpului la efemere în funcție de 
relieful substratului (După ]. Schowoerbel, 1971) 

În general, cantitatea hranei consumate este mult mai scăzută, coparativ 
cu cea a organismelor din apele calde, întrucît temperatura scăzută micşo- 
rează viteza de asimilație, ca și dezvoltarea, de altfel. În acest context, ele pot 
rezista vreme îndelungată la inaniţic. 


5.1.5.4. BIOTOPI ȘI BIOCENOZE 


Izvorul. Locul inițial de constituire al apelor curgătoare, prin apariția 
la suprafață a maselor de apă freatică, îl reprezintă izvorul (eukrenonul). 

Sub raport fizico-chimic, apa izvoarelor prezintă caractere tranzitorii 
între apele subterane și cele de suprafață (curgătoare sau stagnante). În numc- 
roase cazuri. apa izvoarelor prezintă un conţinut ceva mai scăzut în oxigen, 
dar o concentrație superioară în bioxid de carbon ; acesta provine din transfor- 
marea bicarbonatului de calciu solvit în carbonat de calciu insolubil, ce se 
depune pe vegetaţie și obiectele din apă: 

CH, (CO3)2 = CaCO; + H,O + CO,. 


În continuare, datorită temperaturii scăzute şi presiunii reduse a oxigenului 
din apă în raport cu cel din atmosferă, concentraţia oxigenului solvit crește 
rapid, chiar în perimetrul izvorului, fără a se ajunge la valori comparabile 
cu cele ale zonei de pîrîu. Astfel, de exemplu, gradul de saturație în oxigen 
al apelor rîului Moldova în zonele de izvor și pîrîu oscilează între 34—60%, 
respectiv 99—105% (E. Arion, 1972). În momentul apariţiei la suprafaţă, 
apa de izvor prezintă o temperatură egală cu cca a apei subterane (care o 
are pe cea medie a zonci), iar perioada redusă de staționare în perimetrul 
izvorului nu oferă condiții pentru modificări termice esențiale. În condiţiile 
climaterice ale Românici, temperatura medic a izvoarelor cu regim termic 
normal este de circa +8*C. Amplitudinea variațiilor sezoniere este foarte 
scăzută; în perioada martic-noiembrie temperatura apei în izvorul rîului 
Moldova oscilează între 19—7,1*C. Există însă și izvoare cu regim termic 
crescut: izvoarele termale. Reacția apei, neutră inițial, se alcalinizează odată 
cu pierderea în atmosferă a excesului de CO; sau prin consumarea lui în proce- 
sul de fotosinteză. În cazul izvorului menționat, pH-ul variază între 7—7,5. 
Cantităţile de suspensii sînt reduse (1—55 mg/l). Compoziţia chimică a apei de 
izvor este determinată, în ultimă instanță, de natura geologică a terenului. 

Tipologic se disting trei tipuri fundamentale de izvoare: limnocren, 
reocren și helocren. Tipul limnocren prezintă aspectul unor mici bazine, în 
care apa pătrunde de jos în sus sau lateral, excesul dînd naștere unui piriiaș 
(hypocrenon) ; fundul este, de regulă, nisipos sau milos, curentul slab. Tipul 
reocren se întilnește în regiunile calcaroase, sau în lungul faliilor bogate în 
precipitații și, ca urmare, prezintă un debit superior tipului anterior, apa 
țîșnind cu putere din stîncă sau de sub pietre; deobicei prezintă un bazin în 
care se adună apa. Tipul helocren corespunde izvoarelor în care apa mustește 
din sol, dînd naștere unor zone umede; uncori apa se adună în mici băltoace, 
din care se prelinge un piîrîiaș; de cele mai multe ori însă, debitul izvorului 
este mai mic, secînd complet în perioada călduroasă. Uneori, într-un izvor se 
reunesc două sau chiar toate cele trei tipuri. De menţionat de asemenea, că 
regimul termic, salinitatea sau poziția geografică pot constitui criterii de clasi- 
ficare a izvoarelor. 

Din punct de vedere biologic, izvoarele prezintă caracteristici tranzitorii 
între apele subterane și cele de suprafață. Pietrele și stîncile printre care își 
face loc șipotul izvorului au numai partea inferioară udată și ca urmare a acestui 

fapt, la nivelul izvorului are loc totodată o întrepătrundere de organisme 
acvatice şi terestre. Întrucît apa izvoarelor nu îngheaţă, acestea constituie un 
refugiu excelent pentru organismele stenoterme ce populează, în perioada 
caldă a anului, pîrîul. 

Între organismele ce intră în componența acestor ecosisteme, o parte sînt 
forme tipice de izvor (crenobii sau crenobionte), o parte pot trăi și în afara lor, 
preferînd totuși biotipul de izvor (crenofile), în timp ce altă parte pătrund aici 
doar în mod accidental (crenoxene); în rîndul formelor crenofile se includ 
unele organisme de apă subterană, dintre care cel mai frecvent este lătăușul 
orb și depigmentat Niphargus cf. puteanus; în această categorie se încadrează 
de asemenea reprezentanți ai faunei de uscat, iubitori de umezeală (diverse 
oligochete, gastropodul Lauria cilindracea, larve de diptere, păianjeni, hidra- 
carieni, gîndaci stafilinizi etc.)., ca şi forme ce au urcat din piîriu, îndeosebi în 
cursul iernii; în categoria formelor crenoxene se includ unii batracieni 
(Rana aesculenta ). O caracteristică a tuturor acestor organisme ce constituie 
fauna de izvor, este amplitudinea redusă a taliei, în raport cu dimensiunile 
indivizilor acelorași specii, localizaţi în alți biotopi. 

Tipul limnocren de izvor permite dezvoltarea unei vegetaţii higrofile, 
ce servește drept hrană şi adăpost pentru o faună relativ variată, dar puțin 
adaptată la rigorile curentului: oligochete, ostracode, izopode, păianjeni, 
hidracarieni, coleoptere, mormoloci de broască, forme tinere de salamandră. 
Astfel de faună prezintă izvorul rîului Ialomița (G h. Brezeanu, 
M. Baltac şi V. Zinevici, 1968); sc întilnește de asemenea 
frecvent la izvoarele afluenților Dunării din zona Porţile de Ficr (E. P r u- 
nescu-Arion, 1972). Condiţiile favorabile de hrană și de existență permit 
dezvoltarea unei faune bogate. Astfel, de exemplu, densitatea faunci bentonice 
din izvorul rîului Ialomiţa variază între 2 000— 312 000 ex/m?. 


Iată cum arată, bicenoza unui izvor limnocren din bazinul rîului 
Mraconia (Porţile de Fier): în bazinul izvorului se dezvoltă o vegetație de 
briofite (Pelia sp., Cratoneurum commutatum, Bryum ventricosum) ce alcă- 
tuieşte un habitat specific pentru faună, constituită în special din ciclopide 
(Paracyclops fimbriatus, Eucyclops graeteri) şi harpacticide (Bryocamptus 
pilosus), oligochete (Trichodrilus sp.), moluşte (Radix peregra), ostracode 
(Candona sp.), heteroptere (Naucoris cimicoides), ceratopogonide, psihodide 
şi unele larve de chironomide (Natarsia punctata, Cricotopus gr. algarum) ; 
totodată pe fundul nisipos al bazinului se întîlnesc numeroase exemplare de 
Rivulogrammarus pulex ṣi, mai rar, de Niphargus sp. 


Izvoarele de tip reocren sînt lipsite de o vegetație proprie ; se pot localiza, 
în schimb, unele plante hidrofile. În ansamblu, dispun de resurse trofice medii. 
Fauna este relativ săracă, alcătuită din larve de trihoptere (Hydropsiche 
ornatula, Agapetus comatus ), turbelariate (Crenobia alpina, Polycelis cornuta), 
gamaride (Rivulogammarus pulex, R. fossarum ), gasteropode (Ancylus fluvia- 
tilis). În unele izvoare de acest tip își depune ponta păstrăvul indigen (Salmo 
trutta fario). Unele izvoare reocrene cu debit redus se preling pe un perete 
stîncos vertical sau foarte înclinat, nud sau acoperit cu perifiton și mușchi. 
Grosimea stratului de apă nu depășește cîțiva milimetri. În această categorie 
se înscrie izvorul de la Peştera Pescarilor (zona Porţile de Fier). Această nișă 
madicolă (udată) adăpostește o faună dominată de gamaride ( Riwu/ogammarus 
pulex, Niphargus sp.), turbelariate (Polycelis nigra), ostracode (I/yocypris 
bradyi), larve de coleopter, psichodide, tipulide și — mai rar, moluște, colem- 
bole și larve de chironomide (E. Arion, 1972). 

Tipul de izvor helocren prezintă o vegetație săracă, alcătuită din plante 
rezistente la uscăciune. Sursa de hrană a organismelor o constituie detritusul 
alochton. În ansamblu însă, din punct de vedere trofic, tipul helocren este 
inferior tipului reocren și îndeosebi, celui limnocren. 

Izvorul rîului Moldova reunește caracteristici ale tuturor celor trei tipuri 
menționate, constituind un izvor de tip limnoreohelocren. Fauna eterogenă 
a acestui biotop este alcătuită din turbelariate (Crenobia alpina), ostracode 
(Cypridopsis subteranea, specii din genul Candona, Eucypris pygra), amfipode 
( Rivulogammarus pulex), copepode (Acanthocyclops bisetosus, A. viridis, 
Athevelia wierzeiskyi crenofila, Bryocamptus echinatus), cladocere (Macrol- 
hris laticornis ), hidracaricni (Limnesia maculata, Atractides nodipalpis, colem- 
bole (Orchesella bifasciata), efemere (Ephemera vulgata), plecoptere (Nemu- 
rela mortoni, Leuctra signifiera), trihoptere (Rhyacophyla tristis, Potamo- 
phylas sp., Drusus brunneus), coleoptere (Elmis megeriei), heteroptere 
(Corixa sp.), simuliide (Eursimulium cryophilum), chironomide (Diamesa 
Brolongata, Tendipedini monoculata, Orthocladius saxicola), larve de tipulide, 
insecte terestre (furnici, acarieni etc.) (E. Arion, 1972). 

Pîrîul. Șuvița de apă ce depășește perimetrul izvorului sc scurge la vale, 
constituind pîrul izvorului (hypocrenonul). Debitul său este redus, cursul 
liniștit, dar vioi; substratul dominant este alcătuit din pietre de dimensiuni 
mici. În continuare, mici izvoare şi pîraie de izvoare se unesc cu șuvoiul prin- 
cipal, ce crește progresiv, constituind un mic pirîu (epirhytronul) ; albia aces- 
tuia este acoperită cu pietre de mărime mijlocie. La cîțiva kilometri de izvor, 
pîrîul este deja destul de mare, curge tumultos pe o albie alcătuită din pietre 
și bolovani, constituind metarhytronul. 

În ansamblu, piîrîul se caracterizează printr-o pantă accentuată, viteză 
mare de curgere (5—6 m/sec.), debit redus, temperatură scăzută în tot cursul 
anului, cu variaţii sezonicre scăzute, concentrație crescută de oxigen, mergînd 
pînă la cazuri de exces, transparenţă totală și cantitate redusă de suspensii în 
perioadele de ape normale. Ploile și topirea zăpezilor determină însă o mărire 
considerabilă a debitului și a cantității de suspensii. Astfcl, în zona inferioară 
de pîrîu (metarhytron) Moldova prezintă o adîncime de 18—19 cm la ape mici, 
pentru ca la ape mari să depășească mai bine de trei ori această adîncimc; 
în funcție de același parametru, suspensiile variază între 1—63 mg/l. Alte 
caracteristici: în perioada martie-noiembrie temperatura variază între 
1,9—7,1*C; pH-ul 7,3—8,0; oxigenul solvit: 99—105% ; reziduu fix: 80—170 
mg/l; duritate totală: 5,2—6,0g germ; alcalinitate: 1,6—1,9mgil(E.Arion 
1972). 

Debitul redus, configuraţia terenului, dominată de bolovani mari de 
piatră, existența unor praguri și căderi de apă, schimbarea frecventă a cursului 
de la o viitură la alta, fac posibilă existența a două tipuri de biotopuri: biotopul 
lotic, situat pe firul apei și cel lenitic, localizat în anumite porțiuni ale zonei 
de mal, în spatele blocurilor de piatră, în mici bazinașe și brațe colaterale 
abandonate de cursul principal. 

Pietrele și bolovanii din repezişul biotopului lotic al unor pîraie (metar- 
hytron) din zona Porţile de Fier (Povalina, Ogașul ş.a.) ca și Moldova în 
amonte de localitatea Fundul Moldovei, sau Ialomiţa la Cheile Lătarului, 
sînt acoperite de o vegetație rcofilă compusă din briofite (Fontinalis antypi- 
vetica, Phylonotis fontana, Acrocladium cuspidatum, Hypnum cordifolium etc. ), 
alge filamentoase verzi (Cladophora glomerata, Enteromorpha spiralis), cia- 
noficee (Oscillatoria laevis, O. princeps, Coelosphaerium kutzingiana, Spirulina 

major), rodoficee (Batrachospermum) şi numeroase diatomee (Achnantes 
minutissima, Ceraloneis arcus, Gomphonema constrictum ctc.), alcătuind o 
„pajiște“ ce poartă numele de biodermă vegetală. În desișul ei și pe faciesul 
pietros se localizează o faună reofilă, alcătuită îndeosebi din planarii (Creno- 
bia alpina), larve de plecoptere (Leuctra nigra, Perla marginata), efemere 
(Ephemera vulgata, Caenis robusta, Ephemerella kreghoffi, Ecdyonurus venosus, 
Epeorus assimilis) şi trihoptere (Rhyacophila polonica, R. tristis, Hydropsiche 
pellucidula, Sericostoma flavicorne, Silo piceus, Odontocerum albicorne), cărora 
li se adaugă larve de blefaroceride (Blepharocerca fasciata) şi simiuliide 
(Prosimulium hirtipes, Cnephia ramificata, Eusimulium fluviatile, Simulium 
simici), gamaride (Rivulogammarus balcanicus), gastropode reofile (Ancylus 
fluviatilis) şi hidracarieni torenticoli (Sperchon thori, S. brevirostris, Lebertia 
pilosa, Atractides nodipalpis, Aturus scaber) (Gh. Brezeanu, M. Bal- 
tac și V. Zinevici, 1968; Gh. Brezeanu și colab., 1970; 
E. Arion, 1972). Hrana acestei faune este constituită din particule de detri- 
tus, antrenate de curentul apei și captate cu dispozitive adecvate (fig. 24), 
ca și din particule de biodermă. Organismele planctonice lipsesc. Condiţiile 
ecologice permit nu numai dezvoltarea unei faune variate, ci şi abundente. 
În cazul Ialomiţei, de exemplu, densitatea numerică a faunei bentonice din 
biotopul lotic al zonei de pîrîu variază între 650—95 000 ex/m?. Fauna piscicolă 
este dominată de păstrăvul de munte (Salmo trutta fario), el fiind însoțit 
de zglăvoacă (Cottus gobio) şi boiştean (Phoxinus phoxinus), peşti care îi 
„servesc adeseori drept hrană, deși se hrănește mai mult cu microfaună) ; se 
întîlneşte de asemenea grindelul (Nemachilus barbatulus), zvîrluga (Cobilis- 
taenia), lipanul (Thymallus thymallus), ce lipseşte din Carpaţii sudici și 
lostrița (Hucho hucho), cel mai mare, dar și cel mai rar salmonid din apele 
noastre (P.Bănărescu, 1964). 


În biotopul lenitic se remarcă prezenţa unei faune cu grad superior de 
diversitate. Astfel, într-un braț colateral al Ialomiţei, la Bolboci, invadat cu 
vegetație și caracterizat printr-un curent slab, se constată dezvoltarea în masă 
a hidracarienilor (Sperchon brevirostris) şi a chironomidelor (Lauterbormia, 
“Orthocladius saxicola, Diamsa prolongata) ; se întîlnesc de asemenea gaste- 
ropode (Pisidium, Limnea stagnalis ), oligochete (Fridericia callosa, F. perrieri, 
Nais communis), ostracode (Eucypris pigra, Candona neglecta), colembole 
(Isotomurus schaefferi), tardigrade (Macrobiotus macronyx) şi nematode. 
Densitatea organismelor variază între 90—3 260 ex/m?. Aici se remarcă pre- 
zența unui potamoplancton, constituit îndeoscbi din rotiferi (Philodina 
„flaviceps, Colurella obtusa, Lepadella ovalis) şi copepode (Acanthocyclops 
vernalis). El reprezintă o sursă importantă de hrană pentru puietul de pește. 
În biotopul lenitic își găsesc hrana preferată și unii peşti adulți ce populează 
pîrîiul (Ch. Brezeanu, M. Baltac și V. Zinevici, 1968). 

Riîul. Captînd noi surse de apă, temporare sau permanente, cursul apei 
crește progresiv, transformîndu-se în rîu. Albia majoră, redusă în sectorul 
montan, se mărește considerabil în zona colinară și mai ales, în cea de șes. 


Rîul se caracterizează printr-o scădere gradată a pantei și o reducere 
«corespunzătoare a vitezei de curgere (media fiind 1 m/sec); în același timp, 
variațiile termice se amplifică, fiind de 6—8°C în porțiunea superioară şi de 
14—16“C, în cea inferioară. Regimul hidrografic depinde de suprafața bazinului 
-de alimentare, natura geologică și regimul de precipitaţii. Debitul prezintă 
“importante variații sezoniere, cu un maxim în cursul primăverii și la începu- 
stul verii și un minim la începutul toamnei. Culoarea depinde de natura și 

cantitatea suspensiilor solvite şi a celor aflate în suspensie. Viteza de curgere 
prezintă variații determinate de sinuozităţile albiei. Variaţiile de debit pro- 
voacă modificări ale cursului, apar brațe noi, altele vechi se colmatează. 

În raport cu relieful străbătut, rîul poate fi: montan (Bistriţa, Cerna), 
colinar (Siretul), de șes (Călmățuiul), sau poate întruni toate aceste caracte- 
ristici (Ialomița). 

Apa rîurilor de munte și parţial a celor colinare, în perioadele lipsite de 
precipitații abundente, prezintă cantități reduse de suspensii, transparență 
accentuată, culoare verzuie și o bună oxigenare a apei; în schimb, apa rîurilor 
de șes prezintă cantități crescute de suspensii, transparenţă redusă, culoare 
gălbuie-cafenic și concentrație mai scăzută de oxigen (tabelul nr.1). 


Tabelul 1 


Principalele caracteristici ale chimismului apelor riurilor Cerna (zona montană) și Ialomița 
(zona colinară şi de şes) 


(după Gh. Brezeanu și colab. 1964; 1968) 


Im — 


Ri 
ÎN E Cerna (aval Ialomița Ialomița | 

Herculane) (Dealul Mare) (Piua Petru) 
Date 
reacția ape (pH) 7,4 7,8 7,4—7,5 
saturație oxigen solvit (%) 103 — 104 100 — 103 72—92 
substanțe în suspensie (mg/l) 12— 16,8 7,1—23,6 34—609 
reziduu fix (mg/l) 102 — 184 96 — 180 1170 — 1464 
duritate totală (g germ.) 5,4 — 10,9 4,5—6,5 17,8— 27,2 


Natura faciesului bental se diversifică : în zona montană a rîului (hypor- 
hythron) predomină faciesul bolovănos și pietros; în sectorul colinar (epipo- 
tamon) se remarcă atît prezenţa faciesului pietros, cît şi a celui nisipos, alcă- 
tuit din material grosier ; în sectorul de șes al rîurilor mari (metapotamon), se 
constată prezența faciesului nisipos, alcătuit din material cu granulaţie medie 
sau fină, a facicsului argilos, precum și a amestecului, în porporții variabile, 
de nisip și mil. 

Acolo unde substratul, curentul și gradul de transparenţă al apei permit, 
se instalează mici tufe de mușchi (Fontinalis antvpiretica ) şi smocuri de alge 
filamentoase (Cladophora glomerata), de predilecție în zona montană; Spiro- 
gira şi Ulotrix îndeosebi în zona colinară și de șes. Crusta vie de pe pietre din 
rîurile Cerna și Ialomița este alcătuită din numeroase diatomee fixate prin 
teci mucilaginoase sau prin mici pedunculi de substrat. Melosira varians, 
Diatoma vulgare, Epilhemia sorex, Gomphonema constrictum, Navicula cuspidata 
Sinedra uina, Rhoicosphenia curvata ; alături de acestea se fixează algele alba- 
stre: Merismopedia tenuissima, Oscillatoria limosa ; algele verzi alcătuiesc mici 
pete verzi, în componența cărora se identifică Pediastrum bidentulum, Scene- 
desmus bijugatus, Closterium sp. etc. (Gh. Brezeanu şi colab., 1694, 
1968; E. Arion şi L.Elian, 1966). În zoncle joase de mal și de întinsură 
ale rîurilor lente de şes se instalează o vegetaţie palustră alcătuită din buzdu- 
ganul apelor (Sparganium ramosum), coada calului (Equisetum), pipirig 
(Scirpus lacustris) şi chiar papură (Typha) sau stuf (Phragmites). Avînd o 
viteză redusă de curgere (0,25 m/sec.) și un debit modest (0,4 m3/sec.), Călmă- 
țuiul prezintă în anumite porțiuni, o vegetație submersă bine dezvoltată, alcă- 
tuită din broscariță sau pașă (Potamogeton fluitans, P. natans, P. luscens) 

(E.Arion şi L.Elian, 1966). În alte rîuri de șes se întilneşte chiar și o 
vegetație natantă, alcătuită din iarba-broaștelor (Hydracharis morsus ranae), 
peştişoară (Salvinia natans) sau lintiță (Lemna). 

Potamoplanctonul sectorului montan și colinar al rîurilor este destul de 
redus sub raport calitativ, dar mai ales cantitativ. Printre formele cuplancto- 
nice vegetale ale rîului Cerna se numără diatomeele Ceratoneis arcus, Fragi- 
laria sp., Achananthes sp., Caloneis amphisbaena, Navicula gracilis, cianoficeele 
din genurile Merismopedia și Anabaena, dinoflagelatul Peridinium, cloroficeele 
Pediastrum boryanum, Scenedesmus quadricauda şi Teiraedron longispinum. 
Grupa dominantă ca abundență o alcătuiesc diatomeele (50— 96%) . Zooplanc- 
tonul este reprezentat îndeosebi prin rotiferi (Euchlanis deflexa, E. dilatata, 
Colurella adriatica, Anuraeopsis fissa, Lecane lunaris) ; deosebit de rare sînt 
cladocerele (Chydorus sphaericus) ṣi copepodele (Eucyclops serrulatus, Acan- 
thocyclops vernalis) (Gh. Brezeanu și V.Marinescu-Popescu, 
1964). Mult mai bine reprezentat este potamoplanctonul în rîurile lente de 
şes. În Călmățui, densitatea fitoplanctonului ajunge pînă la 154000 ex/l, 
iar a zooplanctonului, la 100 ex/l. Dintre formele fitoplanctonice predomină 
diatomeele Navicula, Melosira varians, Bacillaria paradoxa, cuglenoficeele 
Euglena oxyuris, E. acus, cloroficeele Pediastrum duplex şi Actinastrum hanitz- 
skii. Dintre formele zooplanctonice, predomină rotiferele Brachionus calyci- 
florus, Keratella cochlearis, Lecane lunaris, Colurella adriatica, Filinia longiseta ; 
dintre copepode Mycrocyclops minutus şi Acanthocyclops viridis, iar dintre 
cladocere, Chidorus sp. (E. Prunescu— Arion şi L. Elian, 1962). 

n ceea ce privește zoobentosul, pe măsura trecerii din sectorul superior 
al rîului în cel mijlociu și inferior, dominanța faunei oxifile de insecte este 
înlocuită cu cea a faunei de viermi (oligochete, nematode, hirudinee) și insecte 
puțin pretenţioase la concentrația oxigenului solvit (chironomide, cerato- 
pogonide) (M. Papadopol, 1978). 

În zona montană a rîurilor Cerna, Bistriţa etc. (Gh. Brezeanu şi 
V.Marinescu-Popescu, 1964; I.Miron, 1960) pe faciesul pietros 
se dezvoltă o faună dominată de efemere (Ephemera sp., Baetis rhodani, 
Chitonophora krighoffi), plecoptere (Amphinemura, Leuctra, Isoperla), 
simuliide (Prosimulium hirtipes), trihoptere (Hydropsiche guttata, Lepto- 
cerus bilineatus) și gasteropode (Ancylus fluviatilis). În bioderma ce acoperă 
faciesul pietros, pe lîngă formele menționate, se întîlnesc oligochete fitofile 
(specii din genul Nais) şi hidracarieni (Hygrobates calliger, Aturus scaber, 
Atractides gibberipalpis). În detritusul vegetal dintre pietre există o faună 
dominantă de oligochete (Limnodrilus hoffmeisteri) şi chironomide (Tanytar- 
sus gr. exiguus, Diamesa campestris, Orthocladius gr. saxicola, Eukiefferiella 
longicalcar ). Datorită curentului puternic şi debitului mare al rîului, densitatea 
organismelor pe faciesul pietros este relativ scăzută (50 — 5000 ex/m?, respec- 
tiv 0,6—8,4 g/m?) ; o situație asemănătoare se constată la organismele existente 
în bioderma vegetală (300 cx/m*, respectiv 3,4 g/m”); în schimb, o abundență 
mai mare se remarcă în cazul faunei din detritusul vegetal, existent în zone de 
curent mai redus (15 000—20 000 ex/m2), cu o biomasă medic de 5,3 gr/m? 
(Gh. Brezeanu şi V. Marinescu-Popescu, 1964). 

În zona colinară a rîului Ialomița, pe faciesul de prundiș, alcătuit din 
lespezi de piatră, nisip grosier și detritus, în care primul predomină, se eviden- 
țiază o faună dominantă de chironomide (Lawterbornia, Tanitarsus gr exiguus, 
Diamesa prolongata), oligochete (Limnodrilus hoffmeisteri) şi hidracarieni 
(Atractides nodipalpis, Leberha violacea), la care se adaugă gastropodele 

{ Ancylus fluviatilis) şi într-o măsură mai scăzută, efemerele (specii din genul 
Baetis, Oligoneuriella rhenana, Caenis macrura) şi trihoptere (Agapetus deli- 
catulus, Goēra pilosa). Densitatea numerică a faunei bentonice din zona colina- 
ră a rîului Ialomița oscilează între 1 300— 46 000 ex/m?, fapt ce indică o scădere 
în raport cu densitatea faunistică a zonei de pîriu și — mai ales — cu cea a 
zonei de izvor. 

În bentalul mîlos și mîlo-nisipos al rîurilor de șes (Călmățuiul, sectorul 
inferior al Ialomiței) predomină oligochetele (Tubifex tubifex, Limnodrilus 
hoffmeisteri, Eisenniella tetratdra ) şi chironomidele (Lauterbornia, Tanytarsus 
gr. exiguus, T. semireductus. I. f.l. plumosus, Procladius, Pelopia puncti- 
pennis). În porțiunile unde abundă vegetația submersă, se remarcă numeroase 
moluşte (Valvata piscinalis, Planorbis corneus, Physa fontinalis, Radix ovata, 
Tropidiscus planorbis). În zoncle cu mult detritus vegetal se întîlnesc nume- 
roase ostracode (Candona neglecta, Ilycypris gibba) (E. Prunescu-Arion 
și L. Elian, 1962). Ca urmare a scăderii puterii de spălare a curentului 
şi a Îmbogățirii biotopului în materie organică, densitatea faunei bentonice 
din zona de șes a rîurilor poate fi superioară celor existente în zonele colinare 
și montane, caracterizate prin curent puternic și resurse mai reduse de hrană. 
De exemplu, în zona de şes a rîului Ialomița (amonte Slobozia), densitatea 
organismelor bentonice variază între 16 000—227 000 ex/m? (Gh. Brezeanu 
și colab. 1968). 

Ihtiofauna zonei montane a rîurilor este dominată de lipan (Thymallus 
thymallus) şi moioagă (Barbus meridionalis petenyi ) ; a zonei colinare, de sco- 
bar (Chondrostoma nasus) şi clean (Leuciscus cephalus), iar a celei de șes, de 
către mreană (Barbus barbus) şi crap (Cyprinus carpio) (P.Bănănescu, 
1964). 

Fluviul reprezintă cel mai mare tip de apă curgătoare. Străbătînd conti- 
nentul de-a lungul mai multor mii de kilometri, el colectează debitul unor nu- 
meroși afluenți, vărsîndu-se, în cele din urmă, într-un bazin marin sau oceanic. 
Acest tip se caracterizează prin pantă mică, viteză redusă a curentului (în 
medie 0,15 m/sec.), debit mare, structură uniformă a faciesului bental pe supra- 
feţe întinse, cantitate mare de suspensii alcătuite din particule fine, transpa- 
rență redusă a apei; conținutul în oxigen şi regimul termic variază în limite 
destul de largi. 

În sectorul românesc, Dunărea prezintă o pantă ce scade progresiv de la 
34 cm/km în defileu, la 2,8 cm/km în aval de Brăila. Debitul mediu este de 
aproximativ 6 000 m/sec., în timp ce extremele oscilează între 2 200— 18 000 
m3/sec. În dependență de pantă și debit, viteza curentului oscilează între 
3—5 m/sec. în defileu (înainte de construcția lacului de baraj Porţile de Fier), 
scăzînd la 0,6—0,7 m/sec. în zona de vărsare. Temperatura apei în decursul 
anului oscilează între 0—26*C. Transparenţa medie a apei este de 27—37 cm, 
scăzînd la 10—13 cm în timpul viiturilor și ajungînd pînă la 40 cm în perioada 
apelor scăzute. Variaţiile pH-ului sînt mici (7,66—7,92). Reziduul fix (totali- 
tatea substanţelor solide, minerale și organice, aflate în soluție) este scăzut 
(150—360 mg/l). Suspensiile totale oscilează între 90—325 mg/l. Cantitatea 
de oxigen este destul de ridicată, nescăzînd sub 5,5 ml/l. 

Deseori, fluviile prezintă albii majore (lunci), îndeosebi în sectorul infe- 
rior, conținînd zone de apă permanentă (lacuri, bălți, gîrle de legătură) și 
terenuri inundate periodic, la viituri. Suprafaţa luncii Dunării însumează 
460 000 ha. La vărsarea în mări închise, uriașele cantități de aluvuni tîrîte 
sau purtate în suspensie se depun, formînd delte. În această categorie se înca- 

drează şi Dunărea, ce prezintă o deltă de 435 000 ha. În schimb, la vărsarea 
în mări deschise sau oceane, alternanţa fluxului cu refluxul spală și lărgește 
albia fluviului, formînd estuare. 

În zona de contact a fluviului cu marea se produce o modificare puter- 
nică a caracteristicilor fizico-chimice și biologice ale celor două tipuri de apă. 

Datorită măimii deosebite a acestui tip de apă curgătoare, longevităţii 
și caracterului său stabil de-a lungul unor perioade geologice, simplităţii 
cadrului geografic și amplitudinii reduse de variație a celor mai importanți 
factori fizico-chimici, fluviul posedă asociaţii de organisme mult mai stabile 
decît celelalte tipuri de apă curgătoare; mai mult de atît, fiecare fluviu pre- 
zintă anumite forme endemice ce nu se regăsesc în componența altor bazine. 

Potamoplanctonul prezintă o componenţă variată, cuprinzînd atît forme 
proprii, cît şi forme provenite din afluenţi sau ape stagnante limitrofe. Compo- 
ziția lui este specifică pentru fiecare fluviu. Astfel, de exemplu, Danărea între 
Baziaș și vărsare prezintă 269 unități taxonomice fitoplanctonice şi 155 zoo- 
planctonice. 

Grupul dominant în fitoplancton (75% din taxoni) îl reprezintă diatomeele. 
Dintre acestea abundă Melosira granulata, Cyclotella chaeloaras, C. menegi- 
niana, Stephanodiscus astraea, Asterionella formosa şi Fragilaria crolonensis. 
Algele verzi (cloroficecle) sînt reprezentate îndeosebi prin specii din genurile 
Pedias'rum Şi Scenedesmus, iar algele albastre (cianoficeele), prin Aphanizo- 
menon flos-aquae şi Anabaena spiroides. În afara formelor fitoplanctonice flu- 
viatile, în apa Dunării se întîlnesc numeroase forme de provenienţă lacustră 
şi chiar specii pscudoplanctonice, ce aparțin de fapt microfitobentosului sau 
perifitonului. Ca urmare, numărul formelor algale depășește cifra de 700 
(M. Oltean, 1960; 1967; L. şi C. Gavrilă, 1969). Densitatea fitoplanc- 
tonului variază între 25- 64 000 ex/l la Orșova (înainte de apariţia lacu- 
lui) (Ec. Popescu, 1960) și 10000--580000 ex/l pe braţul Sulina 
(V.Popescu, 1963). 

Zooplanctonul este reprezentat îndeosebi prin rotifere (2/3 din totalul 
taxonilor). Dintre acestea, sc remarcă îndeosebi Brachionus calyciflorus, 
Br. angularis, Keratella quadrata, Asplancha priodonta, Polyarthra vulgaris 
și Filinia longisela. 

Protozoarele sînt reprezentate cu precădere prin Carchesium rachmanni, 
Diflugia acuminata și D. oblonga, copepodele prin Cyclops leukarti, C. strenuus, 
Acanthocyclops vernalis, Macrocyclops albidus, iar cladocerele prin Bosmina 
longirostris, B. coregoni, Sida cristalina, Moina micrura. Ca și în cazul fitoplanc- 
tonului, majoritatea formelor zooplanctonice găsite în fluviu provin din apele 
temporare sau sînt forme pseudoplanctonice, provenind din vegetație sau 
bentos. Densitatea organismelor zooplanctonice în Dunăre variază între cîteva 
organisme/l şi cîteva sute (3—351 ex/l), iar biomasa acestora, între 0,4— 4 mg/l 
(V.Enăceanu, 1967). Ca urmare a scăderii treptate a curentului și a creşte- 
rii aportului zonei inundabile, abundența planctonului în Dunăre creşte de 
la Baziaş spre vărsare. 

Fluviile transportă în bazinele de vărsare mari cantități de plancton. 
Astfel, fluviul Illinois transportă anual peste 200000 tone plancton, respectiv 
60 000 t substanță uscată, conținînd circa 3 000 t azot și 1 t fosfor. Adăugînd 
substanța uscată de natură bacteriană, plus substanța organică moartă, se 
obțin cantități impresionante. Brațul Sulina, care însumează circa 16,5% 
din debitul lichid al Dunării, transportă anual în mare aproximativ 33 000 t 
zooplancton. 

Potamoplanctonul reprezintă o importantă sursă de hrană pentru puie- 
tul de pește şi peștii adulți planctonofagi. 

Fluviile posedă un bentos bine dezvoltat, alcătuit din bacteriobentos, 
fitomicrobentos şi zoobentos. 

Organismele bentonice, îndeosebi cele zoobentonice, reprezintă hrana 
principală pentru majoritatea ihtiofaunei fluviale. 

Zoobentosul sectorului românesc al Dunării însumează aproximativ 
350 de specii, dintre care 65 chironomide, 52 oligochete, 47 gasteropode și 
38 lamelibranhiate (V.Enăceanu, 1967). 

În funcție de natura faciesului și viteza curentului, în fluvii se eviden- 
țiază mai multe tipuri de zoocenoză bentonică: litoreofilă, argiloreofilă, 
psamoreofilă, peloreofilă și fitofilă, ca și unele combinaţii între tipurile fun- 
damentale (de exemplu zoocenoza psamopeloreofită (V. I. Jadin, 1950). 
În sectorul românesc al Dunării sînt identificate numai primele patru zooce- 
noze și unele combinaţii între cle. 

Diversitatea faunistică a zoocenozelor bentonice diferă. De exemplu, 
în Nipru, în zona pragurilor (înainte de regularizarea cursului), zoocenoza 
de pe faciesul pietros prezenta 60 de componente, iar zoocenoza psamorco- 
filă, doar 9; zoocenoza peloreofilă 28 componente, iar cea fitoreofilă 36 com- 
ponente. . 

Zoocenoza litoreofilă a Dunării se menține la o viteză a curentului de 
0,40—0,90 m/sec. Ea este dominată de amfipode (Corophium curvispinum, 
C. maeolicum, C. robustum, Chaelogammarus tenellus behningi, Dikerogammarus 
haemohaphes fluviatilis, Pontogammarus obesus, gasteropode (Theodoxus 
fluviatilis, Th. danubialis, Lithoglyphus naticoides, lamelibranhiate (Dreis- 
sena polymorpha), larve de trihoptere (Rhyacophila nubila, Hydropsiche 
gultata, Ncureclepsis bimaculata), simuliide (Cnephia danubica, Simulium 
reptans) şi efemere (Polymitarcis virgo, Baëtis bioculatus). În condiții excep- 
tionale, această zoocenoză sc remarcă prin densități numerice și gravimetrice 
apreciabile: 400 000—500 000 ex/m?, respectiv, 200—250 g/m?. În Dunăre 
această zoocenoză cra bine reprezentată, înainte de formarea lacului de baraj 
Porţile de Ficer, în defileul carpatic. Aici, în Cazane, se remarcau cele mai ridicate 
densități de corofiide din toate fluviile ponto-caspice (M. Băcescu, 1944). 


Din zoocenoza de tip ponto-caspic adăpostită în defileul Dunării, tri- 
clada Palaeodendrocoelum romanodanubialis se întinde în tot faciesul pietros 
al Dunării inferioare. Codreanu (1950) foloseşte prezența faunei relicte 
de origine marină pentru a clarifica natura geomorfologică a defileului Dunării 
care apare astfel ca o veche vale antecedentă de comunicare a bazinului 
Panonic cu cel Getic, ale căror ape au fost progresiv îndulcite din sarmațian. 


Zoocenoza psamoreofilă este zoocenoza dominantă pentru bentosul din 
sectorul românesc al Dunării. În general, ea se află dispusă pe zone întinse, 
unde viteza curentului variază între 0,25—0,80 m/sec. Componenţa este 
determinată de oligochete (Propappus volki, Potlamodrilus stephensoni), 
lamelibranhiate (Sphaerium riviculum ) şi gamaride ( Pontogammarus sarsi). 
Dezvoltarea biocenozei este înceată și adeseori stopată de instabilitatea mase- 
lor de nisip. Cu toate acestea, în Volga densitatea numerică a zoocenozei 
bentonice ajunge pînă la 540 000 ex/m2; în general însă, valorile sînt mult 
mai reduse. În Dunăre, zoocenoza psamoreofilă este cea mai săracă zoocenoză 
bentonică, atît sub raport calitativ, cît și cantitativ. Biomasa ei oscilează 
între 0,1 g/m? (în sectorul bulgăresc) și 10,9 g/m? (pe brațul Sulina) 
(V. Popescu-Marinescu, 1964). 

Zoocenoza argiloreofilă ocupă arii restrînse în bentalul fluviilor. De 
exemplu, doar 4,52% din sectorul bulgăresc al Dunării este ocupat de această 
zoocenoză. Componenţa este dominată de chironomide (Glyptotendipes), și 
efemere ( Polymatarcis virgo, Palingenia longicauda şi, mai puţin, Ephemera 
vulgata), unele trihoptere şi odonate. În Volga, biomasa faunci argiloreofile 
măsoară pînă la 23 g/m?. În Dunăre ea este de 8,7 g/m? (pe braţul Chilia), 
iar densitatea numerică, aproximativ 1650 ex/m? (pe braţul Sfîntu Gheorghe) 
(Gh. Brezeanu și E. Prunescu-Arion, 1962). 

Zoocenoza peloreofilă se dezvoltă la o viteză a apei mai mică de 0,25 m/sec. 
Elementele dominante sînt oligochetele (Tubifex tubifex, Branchiura sowerbyi, 
Limnodrilus hoffmeisteri, L. claparedeianus, chironomidele (Chironomus re- 
ductus) şi lamelibranhiatele (Unio pictorum, Anodonta piscinalis). În Dunăre 
biomasa acestei zoocenoze este de circa 11,7 g/m? (pe brațul Chilia), iar 
densitatea numerică, de aproximativ 6750 ex/m? (pe brațul Sfintu Gheorghe). 

Fitoreobiocenoza apare în condiţii de transparență accentuată a apei 
și de curent scăzut. Componența zoocenozei este dominată net de către chiro- 
nomide (Endochironomus nymphoides, Cricotopus sp., Trichocladius alga- 
rum). Densitatea numerică a organismelor fitofile ajunge la 100 000— 
150 000 ex/m? (V.I. Jadin, 1950). 


Fauna piscicolă se remarcă printr-o componență specifică bogată. Astfel, 
de exemplu, în Amur au fost semnalate 99 de specii, în Volga, 74, în Dunăre, 
83 specii autohtone și cîteva specii aclimatizate în diverse iazuri şi cleștee, 
pătrunse întîmplător în fluviu. 


Fiecare fluviu conţine cîteva forme proprii. În Volga: vobla şi beluga; 
în Amur: plătica albă și plătica neagră, șalăul golian şi avatul; în Rin: somo- 
nul (Salmo salar) şi scrumbia oceanică (Alosa vulgaris); în Dunăre: fusarul 
(Aspro streber), pietrarul (A. zingel), răspărul (Acerina schraetser), cega 
(Acipenser ruthenus), viza (A. nudiventris), dunărița (Sabanejewia bulga- 
rica) (C. C. Antonescu, 1967). 

Aproximativ 75% din speciile de peşti ce populează sectorul românesc 
al Dunării se hrănesc cu organisme bentonice și planctonice. În prima cate- 
gorie se include crapul (Cyprinus carpio), cega (Acipenser ruthenus), mreana 
(Barbus barbus), morunașul (Vimba vimba), văduvița (Leuciscus idus), 
batca (Blicca björkna) etc.; din cea de a II-a categorie face parte oblețul 
(Alburnus alburnus), fufa sau plevușca (Leucaspius delineatus), boarța 
(Rhodeus sericeus amarus), gingirica (Clupeonella culiriventris), undreaua 
(Syngnathus nigrolineatus). În felul acesta ihtiofauna valorifică sub o formă 
superioară verigile inferioare ale lanțului trofic al fluviului. Restul de 25% 
din ihtiofauna Dunării valorifică în mod indirect potențialul trofic al bazi- 
nului, fiind forme răpitoare. În această categorie se include somnul (Silurus 
glanis), avatul (Aspius aspius), morunul (Huso huso), știuca (Esox lucius), 
șalăul (Stizostedion lucioperca), bibanul (Perca fluviatilis), mihalțul (Lota 
lota) ș.a. (Th. Buşniţă și V. Zinevici, 1963). 

Doar o mică parte din ihtiofauna Dunării se menține exclusiv în fluviu. 
Din această categorie face parte sabița (Pelecus cultratus), pietrarul (Aspro 
zingel) sau fusarul (A. streber). O importanță economică deosebită prezintă 
migratorii anadromi (peștii care pătrund în susul fluviului, venind din mare 
pentru reproducere): morunul (Huso huso), nisctrul (Acipenser giildaen- 
staedti), păstruga (A. stellatus), şipul (A. sturio), viza (A. nudiventris), 
scrumbia de Dunăre (Alosa pontica), rizeafca (Alosa caspia nordmanni), 
gingirica (Clupeonella cultriventris). Acestea sînt specii de origine dulcicolă, 

adaptate secundar la condiţii de apă salmastră și marină (E. Pora şi 
L. Oros, 1974). Migratorii catadromi (pești ce se reproduc în mediul marin, 
dar care cresc și se maturează în fluvii sau în zona de la gura acestora), sînt 
reprezentați în Dunăre printr-o singură specie: Anguilla anguilla. De remar- 
cat că în Dunăre pătrund numai o parte din exemplarele de sex feminin, în 
timp ce masculii și o parte din femele se opresc în melelele din fața gurilor 
fluviului (V. Zinevici, 1967) O parte din ihtiofauna Dunării o constituie 
semimigratorii reofili, ce provin din afluenți: mreana (Barbus barbus), 
cleanul (Leuciscus cephalus), scobarul (Chondrostoma nasus) ş.a. Cea 
mai numeroasă grupare o constituie semimigratorii stagnofili, ce iernează 
în fluviu şi se reproduc în zona inundabilă; somnul (Silurus glamis) și 
crapul (Cyprinus carpio), sînt cei mai importanți pești din această categorie. 

Peştii ce populează Dunărea manifestă o sensibilitate diferită la concen- 
trația oxigenului solvit. O parte din ei (scrumbia de Dunăre, rizeafca, gingi- 
rica, șalăul, sabița, obletul mare, mihalțul, pietrarul, fusarul, răspărul, moru- 
nașul) au nevoic de o concentrație mare de oxigen (6,5—16 mg/l); alte specii 
(morunul, nisetrul, păstruga, cega, somnul, știuca, obletul, mreana, ghibor- 
tul, bibanul, cosacul, văduvița) manifestă o sensibilitate medie față de fac- 
torul menționat (4—16 mg/l), sau o sensibilitate redusă (1—15 mg/l); în 
ultima categoric se include crapul, plătica, caracuda, carasul, argintiu, linul, 
anghila, țigănușul. 

Răspiîndirea ihtiofaunei de-a lungul sectorului românesc al Dunării 
depinde deci, pe de o parte, de caracteristicile factorilor mediali, pe de altă 
parte, de caracteristicile ecologice ale peştilor. În funcție de aceste carac- 
teristici, Th. Buşniţța şi V. Zinevici (1963) stabilesc o zonare a ihtio- 
faunei dunărene: 

Zona Baziaș-Corabia prezenta înainte de construirea barajului de la 
Gura Văii o ihtiofaună constituită dintr-un amestec de specii reofile, ce cobo- 
rau din afluenții montani; aici se întîlneau mreana comună, scobarul, clea- 
nul, mihalțul, mreana vînătă, pietrarul, fusarul în cantități mai mari decît 
în celelalte zone. Aici migrau pentru hrană și reproducere cega, morunul, 
nisetrul și uneori păstruga. Era zona cu cel mai mare procent de răpitori 
(41%). 

Zona Corabia-Călăraşi constituie locul preferat de reproducere al stu- 
rionilor (morunul, nisetrul, păstruga), precum și locul aproape exclusiv de 
reproducere al scrumbiei de Dunăre. fnainte de îndiguirca albiei majore a 
fluviului, această zonă se afla sub influența luncii sale inundabile, care ofe- 
rca locuri prielnice de reproducere pentru crap, plătică și batcă. Ca o conse- 
cință, în albia minoră a fluviului cîrduiau mari cantități de puiet. 

Zona Călărași-Brăila includea înainte de îndiguire marile insule Brăila 
și Borcea, ce însumau o suprafață de peste 160 000 ha. Fundul apelor din 
lunca inundabilă se afla, de regulă, sub etiajul Dunării, creind condiţii favo- 
rabile pentru reproducerea sau cîrduirea crapului, sabiței, văduriței, somnului, 
precum și locurile de creștere a unor migratori anadromi, ca scrumbia de 
Dunăre, rizeafca şi gingirica. 

Zona Brăila — gurile de vărsare (Dunărea maritimă) se remarcă printr-un 
amestec ce cuprinde toate speciile existente permanent sau temporar în flu- 
viu. Speciile dominante sînt sturionii (morunul, nisctrul, păstruga) și alosele 
(scrumbia de Dunăre). 

Producţia biologică a fluviului depinde într-o măsură importantă de 
interdependența acestuia cu zona inundabilă (lunca și Delta). Influența se 

Tabelul: 2 


Densitatea numerică a planctonului din Dunăre în raport cu gura giîrlei Nedeia 
(după Gh. Brezeanu și V.Popescu-Marinescu, 1965) 


Densitatea/l 
Componenţa 


Amonte  Nedeia Aval  Nedeia 
Diatomeae 2 12 860 1 124 700 
Chlorophyceae 42 920 75 900 
Cyanophyceae 54 520 320 850 
ConJugatae 2 900 2 300 
Total fitoplancton 312 200 1 523 750 | 
Protozca 8 14 
Rotat: fera 46 402 | 
Copepcda 28 602 
Cladocera — 24 
Total zooplancton 82 1 042 | 


exercită indirect, prin aportul de substanțe biogenc, cît și direct, prin aportul 
de organisme planctonice și peşti. Astfel, de exemplu, densitatea planctonului 
în Dunăre, în amonte și aval de gura gîrlei Nedeia, diferă în mod semnificativ 
(tabelul 2).. 

La rîndul său, prin aportul de apă și substanţe fertilizante, prin deter- 
minarea perioadei, mărimii şi duratei inundațiilor, fluviul determină evo- 
luţia și dinamica ecosistemelor zonei inundabile (N. Botnariuc, 19%, 
G. Antipa, 1910). 


5.1.5.5. ACȚIUNEA FACTORULUI UMAN ASUPRA ECOSISTEMELOR 
APELOR CURGĂTOARE 


Societatea umană exercită o puternică şi multiplă acțiune asupra apelor 
curgătoare, influențind evoluția ecosistemelor sale. Menţionăm, în acest 
sens, acțiunile de amenajare, exploatarea resurselor și utilizarea apelor în 
scopuri industriale sau menajere. 

Amenajarea cursului unci ape curgătoare arc în vedere regularizarea 
cursului, prin eliminarea unor bucle și sinuozităţi ale albiei, copertarea zonei 
de mal cu dale de piatră și beton, îndiguirea și scoaterea din circuit a zonei 
inundabile, construirea de lacuri artificiale etc., acțiuni cu implicații profunde 
și uneori neprevăzute asupra vieţii din aceste bazine. Transformarea unei 
ape curgătoare într-un canal rectiliniu determină creșterea puterii de spălare 
a faciesului bental în timpul viiturilor şi uniformizarea condițiilor de viaţă ; 
pavarea cu dale de piatră a zonei de mal determină scăderea considerabilă 
a producției biologice a celei mai importante zone a unui bazin acvatic, 
zona litorală. Eliminarea zonei inundabile din circuitul unei ape 
curgătoare are implicaţii importante asupra, producţiei piscicole, 
cele mai valoroase specii de peşti reproducîndu-se în zona inun- 
dabilă; prin aportul de aluviuni, apa curgătoare măreşte fertili- 
tatea terenurilor agricole din zona inundabilă ; aportul de săruri dizolvate din 
terenurile zonei inundate contribuie la mărirea producţiei organismelor auto- 
trofe din apa curgătoare. Bararea cursurilor de apă are implicații asupra 
migraţiei peștilor. Construirea unor lacuri pe traseul apelor curgătoare modi- 

fică în mod radical componenţa biocenozelor. Desigur, civilizația de astăzi 
nu se poate concepe fără amenajarea cursurilor de apă curgătoare. Necesi- 
tățile industriei, agriculturii, navigaţiei, securitatea localităților nu se pot 
concepe fără aceste amenajări. Ele trebuie făcute însă în urma unor studii 
complexe, climinînd riscul unor evoluții nedorite ale ecosistemelor acvatice. 

Exploatarea nerațională a resurselor biologice ale apelor curgătoare 
poate duce la dispariția unor specii valoroase ; aclimatizarea pripită a unor 
specii provenite din alte bazine poate avea implicații mari asupra echilibrului 
biocenotic. Și în acest caz este necesar avizul competent al specialistului. 

Un proces de impurificare are loc și în mod natural. Torenții formaţi 
după ploaie sau după topirea zăpezii antrencază în apele curgătoare din 
sectorul montan şi colinar importante cantităţi de frunziș, masă organică 
greu putrescibilă, ce se depozitează în anumite zone, modificînd structura 
faciesului bental și determinînd schimbări în componenţa calitativă și canti- 
tativă a biocenozei. Pîraiele sînt uncori impurificate cu ape provenite din 
turbării, caracterizate printr-un pH acid, încărcare cu acizi humici și alți 
produși toxici. Poluarea naturală a apelor curgătoare are însă un caracter 
limitat ca intensitate, întindere în spaţiu și timp. 

Industria și necesitățile menajere ale marilor centre urbane solicită un 
consum tot mai intens de apă dulce și din acest punct de vedere, rîurile şi 
fluviile oferă un volum superior de apă în raport cu apele stagnante. În acest 
proces de folosire și redare a apei în circuitul natural, apa poate suferi un 
proces de impurificare. 

Poluarea artificială se deosebește de cea naturală atît cantitativ, cît și 
calitativ. 

O apă curgătoare se reînnoieşte neîncetat; totodată, curgerea determină 
un proces mecanic de oxigenare. Din acest punct de vedere, apa curgătoare 
rezistă cu mai mult succes procesului de poluare în raport cu apele stagnante. 
Pe de altă parte, datorită faptului că apele sînt curgătoare, există pericolul 
potenţial ca acestea să sufere impurificări repetate, provenite din mai multe 
surse. 

O apă curgătoare poate fi poluată, atît cu impurități anorganice (nepu- 
trescibile), cît și cu impurități de natură organică (putrescibile). 

n prima categorie intră substanțele în suspensie, scursorile acide sau 
alcaline, anumite substanțe toxice, ca și o serie de substanțe care alterează 
gustul și mirosul apei. 

Substanțele în suspensie astupă epiteliul branchial al peştilor și se depun 
pe faciesul bentonic, distrugînd sau dereglînd echilibrul biocenotic. Instala- 
țile de decantare pot reduce considerabil din efectele negative ale acestui 
tip de poluare. 

Efecte mult mai nocive produc acizii și substanțele alcaline, majoritatea 
organismelor fiind sensibile la schimbări bruște de pH. Torenţii temporari 
antrenează în apele curgătoare îngrășăminte chimice care modifică gradul 
de ceutrofie al acestora, determinînd fenomenul de „înflorire“. În poluarea 
cu acizi și baze se recomandă amestecul prealabil al acestor impurificatori cu 
mari cantități de apă curată, sau mai degrabă folosirea substanţelor tampon. 

În apele curgătoare pot ajunge diverse substanțe toxice: insecticide și 
alte pesticide antrenate de ploi de pe terenurile agricole, o seric de toxice 
industriale, substanțe organo-fosforice, amoniac, gudroane, crom, zinc, mercur 
ș.a. În aceste cazuri combaterea poluării se face prin neutralizări, coagulări, 
oxdări. În ultimul timp se preconizează utilizarea unor organisme — bacterii, 

Sursa de , plante sau animale care au 
impurificare rol de bioacumulatori — ce 
pot fi ulterior extrase din 
ape şi distruse. 

Destul de dificil de 
combătut sînt substanţele 
care modifică calitățile or- 
ganoleptice. Dintre acestea 
menționăm reziduurile din 


industria petrolieră, fenolii, 
Fig. 26. Influența deversărilor toxice asupra bioceno- din industria mătăsii Și a 
zelor din apele curgătoare 


Distantă — 


parfumurilor. 

Mult mai dăunătoare ca efecte și durată este poluarea cu substanțe 
organice, poluare care se poate desfășura atît aerob, cît și anaerob (în ulti- 
mul caz apărînd o serie de produși noi, toxici). 

Procesul de biodegradare a poluanţilor organici se desfăşoară fie natural, 
în ape, cl numindu-se autoepurare, fie în instalaţiile de epurare biologică 
(aerotancuri, biofiltre, metantancuri etc.). 

Knöpp denumeşte autoepurare descompunerea impurităților organice 
venite în emisar prin acțiunea comună a bacteriilor, plantelor și animalelor. 
Capacitatea de autoepurare a unei ape este posibilitatea pe care o are aceasta 
de a descompune substanțele introduse în ca. În procesul de autoepurare 
intervin, sub o formă sau alta, toate organismele acvatice, pe diferitele trepte 
ale degradării substanțelor organice (fig. 26). 

În apele curgătoare procesul de autoepurare se desfășoară pe distanțe 
de zeci sau chiar sute de km. Aceasta se poate urmări efectuînd din loc în 
loc analize amănunțite ale parametrilor fizico-chimici, microbiologici și bio- 
logici. 

Procesul de autoepurare este influențat de o seric de factori fizici (cum 
sînt capacitatea de sedimentare, lumina, temperatura, viteza de mișcare a 
apei), chimici (cantitatea de oxigen dizolvat și de bioxid de carbon) şi biolo- 
gici (o gamă variată de organisme, un ecosistem cu o capacitate ridicată de 
autoreglare, lanțuri trofice variate ctc.). 

Autoepurarea se desfăşoară în două faze — una oxidativă (cca în care 
procesele biochimice predominante sînt de oxido-reducere și cea de sinteză 
organică (în care, pe seama substanțelor minerale și a energici solare) se desă- 
vîrșește epurarea și se restabilește echilibrul biocenotic al ecosistemului. În 
prima fază rolul principal este jucat de organismele heterotrofe (în special 
bacterii), în cea de a doua de către organismele autotrofe. 


Imediat după impurificarea rîului are loc o modificare substanţială a 
chimismului şi biocenozelor (fig. 27). În zona imediat aval de locul deversării 
apar succesiuni de populații bacteriene, fiecare descompunînd anumite sub- 
stanțe organice rezultate din procesele metabolice ale altora ; din aceste pro- 
cese rezultă alte substanțe mai simple care devin.accesibile populaţiei urmă- 
toare. Cînd condiţiile chimice o permit, apar organismele bacterivore (ciliate, 
nematode, amocbe și flagelate), apoi răpitorii acestora și saprofagii (rotiferi, 
crustacee, larve, insecte); cu cît încărcarea organică scade, crește cantitatea 
de oxigen dizolvat, turbiditatea scade și se reduc toxicele organice, numărul 
speciilor crește. Biocenoza se diversifică treptat, lanţurile trofice sînt mai 
numeroase și cu mai multe verigi, biocenoza are tendința să revină la cea exis- 
tentă anterior impurificării, sistemul tinde să-și recapete vechea integralitate. 

În prezent pe teritoriul Sursa de 
țării noastre practic nu mat impurificare oxigen 

5.1.6. MAREA NEAGRĂ 

Bazinul pontic are o for- 


z . z . w. 
mă relativ ovală cu o orienta- . | ape 
re est-vest, fiind o depresiune „fă Seo cdi 
intermontană între două cutări 
alpin SA 

pine care separă Europa de Ser, 
Asia. IS 


Suprafaţa totală a Mării Distanta. 


Negre este de 461 000 km? din 
care 38 000 km? aparțin anexei Fig. 27. Modificări suferite de ecosistemul unui riu, 
sale, Marea Azov. Volumul ca urmare a deversării de ape uzate cu încărcare 
de apă 537 300 km3. Adînci- organică (După K. Mellan 1967) 
mea maximă este de 2244 m şi se află în aprtea sa centrală, adîncimea 
medie fiind pe 1 197 m. Suprafaţa bazinului său hidrografic este de 2 405 000 km?, 
iar aportul anual de apă dulce este de 390 km”. Cele mai importante aporturi 
de apă dulce le aduc fluviile Dunărea, Donul, Niprul și Nistrul. Contribuţia 
Dunării este de jumătate din cantitatea totală de apă dulce primită de Marea 
Neagră, adică de cca 200 kms3/an. 

Marea Neagră este legată de bazinul mediteranean prin strîmtoarea Bos- 
for de 30 km lungime şi 27 m adîncime. 


5.1.6.1. EVOLUȚIA PALEOGEOGRAFICĂ A MĂRII NEGRE 
SI A VIEŢII DIN EA 


Istoria Mării Negre începe cu aproximativ 14,5 milioane de ani în urmă, 
în perioada sarmaţiană din mioccnul superior, cînd Marea Paratethys își pierde 
legătura definitiv cu Marea Mediterană devenind un bazin complet închis. 
Această mare izolată, Marca Sarmatică, s-a îndulcit treptat iar vechea ei 
faună cu pronunțate caractere marine tropicale, a fost înlocuită cu o faună 
proprie, de apă salmastră. O serie de moluște gasteropode (Rissoa, Gibbula ) 
și lamelibranchiate (Spisula, Cardium, Papma, Congeria) au reușit însă să 
supraviețuiască. La începutul pliocenului, datorită activităţii orogenetice, 
Marea Sarmatică se fragmentează în bazine mai mici. Marele Lac Pontic 

Fıg. 28. Evoluţia geologică a Mării Negre (După Caspers) 


a. Bazinul Sarmatic; b. Bazinul Meotic; c. Bazinul Pontic; d. Bazinul Cimeriaa 


format cuprindea actualul bazin al Mării Negre și o parte din cel Caspic 
(fig. 28). Salinitatea sa era foarte scăzută aproape de cea actuală a comple- 
xului lagunar Razelm-Sinoe, iar fauna asemănătoare cu cea din Marea Cas- 
pică de astăzi. 

În perioada ponţiană din pliocenul mediu, cu aproximativ 7,5 milioane de 
ani în urmă, Marele Lac Pontic se scindează în două părți: una vestică, bazi- 
nul pontic și una estică, bazinul aralo-caspic (fig. 28). Timp de mai bine de 
2 milioane de ani aceste bazine vor evolua separat, căpătînd faune proprii. 

În pleistocen, cu 2,5 milioane de ani în urmă, bazinul Pontic se frag- 
mentează în bazine din ce în ce mai mici care ulterior se colmatează și dispar, 
rămînînd intactă numai o mare relativ adîncă cu apă aproape dulce, într-un 
perimetru aproximativ identic cu cel de astăzi al Mării Negre. Marea Caspică 
își reduce și ca mult suprafața, izolindu-se de bazinul aralic. Caracteristic 
acestor bazine sînt genurile de moluște lamelibranchiate ca Spisula, Modiolus, 
Tapes, Donax, Syndesmia şi gasteropode ca Nassarius, Gibulla, Buccinum ş.a. 

În pleistocen au loc patru răciri climatice (glaciațiuni) separate între 
ele de perioade calde. Perioadele glaciare s-au caracterizat prin expansiuni 
ale calotelor de gheaţă ale ambilor poli, iar pe continentul european, prin 
apariția ghețarilor la o relativ joasă altitudine în toate lanţurile muntoase. 
Datorită prinderii unei mari cantități de apă în calotele de gheață, nivelul 
mărilor și oceanclor a scăzut relativ mult producîndu-se astfel mari schim- 
bări în configurația uscatului. Dimpotrivă, perioadele interglaciare, cu o 
climă caldă, au dus la topirea ghețarilor iar apa eliberată a făcut ca nivelul 
mărilor și oceanelor să crească. Mișcările eustatice de nivel ale mărilor erau 
în general asociate şi cu mișcări orogenetice ale scoarței. Se consideră că peri- 
oadele glaciare erau pentru bazinul pontic regresive iar interglaciarele trans- 
gresive. Deoarece Marea Neagră a ocupat o poziţie intermediară între bazi- 
nele Mediteranean și Caspic, în timpul glaciaţiunilor pleistocenice, au existat 

perioade extrem de complexe în existenţa ei, în schimbări de nivel, salinizări 
şi îndulciri ale apci, care au dus corespunzător la adînci modificări în flora 
și fauna sa. Redăm pe scurt aceste faze de evoluţie ale bazinului pontic. 

În timpul glaciațiunii Günz, Marea Neagră era un lac aproape îndulcit 
(Lacul Ceauda) cu o bogată faună de moluște Adacmidae. Lacul era legat de 
bazinul Caspic prin canalul Manici, situat pe la nordul Crimeii. Nu exista 
nici o legătură cu bazinul Mediteranean. Interglaciarul Ginz — Mindel deși 
transgresiv în restul mărilor, în perimetrul pontocaspic nu aduce un aport 
de apă mediterancană. Mai mult legătura prin canalul Manici dintre bazinele 
Pontic și Caspic se întrerupe, datorită unor mișcări orogenc. Fauna de apă 
salmastră se menţine. 

Glaciaţiunea Mindel face ca în bazinul Caspic apele să se ridice mult iar 
legătura dintre acest bazin cu cel al Mării Negre să se restabilească prin 
valea Manici. Se presupune că printr-un culoar al Bosforului, apele celor 
două mări treceau în bazinul mediterancan. Această perioadă corespunde 
epocii Paleoeuxinice. Faunele caspice şi pontice care se amestecă crau domi- 
nate de lamelibranchiatele din genurile Didacna şi Adacna şi de gasteropode 
Paludinidae. În interglaciarul Mindel-Riss (epoca Uzunlariană), nivelul 
bazinului Caspic scade iar cel al Mediteranci creşte și prin urmare apele sărate 
mediteraneene intră în bazinul Mării Negre. Nivelul ei se ridică cu 30—45 m 
peste cel actual. Pentru prima dată de la perioada sarmaţiană cele două mări 
vin din nou în contact deși Caspica rămîne izolată. Fauna de apă sărată a 
Mediteranei pătrunde în Marea Neagră, a cărei salinitate mai scăzută capătă 
un rol selectiv. Glaciaţiunea Riss (epoca Euxinului Mediu) a avut ca rezul- 
tat creșterea nivelului în bazinul Caspic şi reluarea legăturii dintre bazinele 
Pontic și Caspic prin Manici. Marea Neagră își recapătă caracterul salmastru. 
Fauna mediteranceană dispare şi este înlocuită cu alta de apă salmastră. 
Numai cîteva specii mediteraneene eurihaline mai rezistă (Cardium edule, 
Atherina boyeri) dintre care unele pătrund și în bazinul Caspic. 

Interglaciarul Riss-Wirm (epoca Karanga!) este transgresiv şi are loc 
a doua pătrundere a apelor mediteraneene în Marca Neagră. Fauna de apă 
sărată o înlocuiește pe cea salmastricolă. Se cunosc din această perioadă 
fosile de Tapes calverti, Cardium tuberculatum, Aporhais pes-pelecani, Ceri- 
thiolum tuberculatum, numeroase echinoderme ș.a. De remarcat că bazinul 
caspic în această perioadă a rămas izolat. 


Glaciaţiunile Wirm au avut 3 stadii extrem de reci separate între ele 
de interstadii calde. Glaciațiunea Wiirm I (epoca Neoeuxinică) este regre- 
sivă pentru Marea Mediterană și Marca Neagră dar transgresivă pentru Marea 
Caspică. Legătura dintre bazinele caspic și pontic se restabilește prin canalul 
Manici iar fauna mediterancană din bazinul pontic este din nou înlocuită cu 
specii salmastricole. Interstadiul Würm I — Würm II (epoca Paleopontică) 
marchează începutul marii transgresiuni flandriene cînd apele Mediteranei 
pătrund pentru a treia oară în bazinul pontic și odată cu cle intră o floră 
și faună de apă sărată. Legătura cu Marea Caspică se întrerupe definitiv. 
Formele salmastricole din Marca Neagră în parte dispar și în parte se retrag 
în lagune sau la gura fluviilor. Glaciaţiunea Wirm II (epoca Mării Negre 
Vechi) a dus la întreruperea legăturii dintre Mediterana și Marea Neagră. 
De aceea, salinitatea bazinului pontic scade din nou, iar fauna de apă salmastră 
ia o mare dezvoltare. Interstadiul Wirm II — Würm III (epoca Mării Negre 
Vechi, faza finală) este transgresiv iar apele mediterancene pătrund odată 
cu flora și fauna lor în Marea Neagră. În timpul stadiului glaciar Wiărm III 

are loc o stagnare a nivelului. Flora și fauna bazinului pontic au un caracter 
mediohalin, întrucîtva asemănător cu cel de astăzi. 

Postglaciarul (epoca Mării Negre Noi) începe odată cu transgresiunea 
neolitică sau histriană. Nivelul Mării Negre era mai ridicat cu 5 m față de 
cel actual. Flora şi fauna acestei mări au evidente caractere mediteraneene, 
legătura cu Marea Mediterană prin Bosfor, fiind deschisă definitiv. 

Cu toate că legătura cu Mediterana nu se va mai întrerupe, către sfîrşitul 
mileniului II î.e.n. are loc o nouă regresiune de minus 3—4 m față de actua- 
lul nivel (regresiunea fanagoriană ). Ea nu durează decît un mileniu. În secolul 
al XV-lea are loc o nouă ridicare a nivelului mării cu peste 1 m față de cel 
actual (/ransgresiunea valahă) care ulterior scade ajungînd la cel de astăzi. 

Evoluţia bazinului pontic a produs modificări însemnate în flora și fauna 
acestui acvatoriu, atît ca succesiune a biocenozelor cît și în transformarea 
speciilor. Ultima redeschidere a legăturii dintre Mediterana și Marea Neagră 
și prin urmare salinizarea acesteia din urmă, a avut ca efect dispariţia ele- 
mentelor de origine ponto-caspică sau retragerea lor în zone oligohaline ca 
lagune, limanuri, zone de vărsare ale fluviilor. Ce vîrstă au aceste relicte? 
Cele mai multe nu sînt mai vechi decît perioada neocuxină adică din timpul 
stadiului glaciar Wirm I. Se consideră că specii mai vechi decît cele neocu- 
xinice nu ar fi putut rezista unui regim atît de zbuciumat prin care a trecut 
bazinul pontic. Din cele aproximativ 1 500 de specii de nevertebrate (exclusiv 
protozoarele) existente în prezent în Marea Neagră, numai în jur de 100 de 
specii sînt relicte (6,6%) și circa 1 200 intrate din Mediterana (aproximativ 
80%). Restul de 200 de specii (13,2%) sînt de origine dulcicolă. La pești, 
din 145 de specii, 120 (82,69%) sînt pătrunse din Mediterana și numai 25 
(17,31%) sînt relicte. Această relație dovedește că apele sărate ale Mediteranei 
au avut un rol selectiv în rîndul speciilor relicte. Pe de altă parte speciile 
mediteraneene s-au dovedit a fi mai competitive, printr-o putere destul de 
mare de adaptare la salinitatea scăzută a Mării Negre. 


Dintre speciile relicte care trăiesc în spaţiile lagunare la gurile fluviilor, în apele dulci sau 
întreprind migrații din mare în fluvii putem enumera: Cordylophora caspia, Hypania invalida, 
Jaera sarsi, Acipenser gueldenstaedti, Clupeonella cultriventris, Alosa pentica, A. maeotica, Pema- 
toschistus longecaudatus, Gobius batracccephalus, G. syrman, Benthcthilcides brauneri, Caspicscma 
caspium ş.a. fn schimb unele specii intrate din Mediterana au dat in Marea Neagră rase geogra- 
{ice aparte: Mullus barbatus ponticus, Engraulis encrasıchclus penticus etc. 


5.1.6.2. CONDIȚII DE MEDIU 


Datorită istorici lui cît și așezării sale, bazinul pontic oferă vieții condiții 
aparte, fapt pentru care este considerat ca un unicum hydrobiologicum. Să 
analizăm cîteva din aspectele ce îi conferă titlul de „unicum“. 

Dacă salinitatea mărilor și oceanelor este cuprinsă între 30 şi 35%», 
Marea Neagră are o salinitate mult mai redusă. În dreptul litoralului româ- 
nesc ea ajunge cel mult la 18%, iar în alte zone în jur de 20%. Această 
stare se datorează aportului mare de apă dulce adus de fluviile sale impor- 
tante Dunărea, Donul, Nistrul și Bugul. Totuși apa dulce, fiind mai puțin 
densă, se păstrează numai la adîncim! mai mici. La 180—200 m adincime 
concentrația de săruri este de 21—22%y. 

Una din cele mai importante caracteristici ale Mării Negre este aceea 
că viața ei cea mai activă se află în pătura de pînă la 200 m. Dincolo de 
această adîncime, se află un imens bazin al morții, dominat de bacterii redu- 
cătoare de sulf ca Microspira şi Desulfovibrio. Ele reduc sulfaţii pînă la H2S. 

Fig. 29. Reprezentarea principalelor medii de viață din Marea Neagră 
(După Manoleli și Nalbant, modificat) 


Din aceste motive circa 85% din apa acestei mări este practic lipsită de oxi- 
gen și dominată de H;S. Între stratul de suprafață de pînă la 200 m și restul 
masei lichide, curenții de convecţie, singurii care ar putea „aerisi“ zonele 
profunde, sînt aproape inexistenți. Toate animalele pătrund dincolo de adîn- 
cimea de 200 m numai după moarte. Viaţa activă a Mării Negre se duce 
deci pînă la adîncimea amintită mai sus și mai ales pe toată suprafața plat- 
formei continentale. Ea se supune unor condiţii aproape similare cu cele 
din alte mări și oceane. Care sînt aceste condiții? 


Aspectul fundului pe platforma continentală. În general, platforma 
continentală (fig. 29) arc o pantă lină de la cota 0 către adîncimea de 200 m. 
Ea este mai lată în partea de nord-est a Mării Negre, marginea ei aflindu-se 
la 150—200 km distanță de țărm, și foarte redusă, de numai cîţiva km, în 
partea estică a acestei mări. 

În dreptul țărmului româncasc platforma continentală este intersectată 
de o scrie de văi canioane unele fiind prelungirile cursurilor de apă cînd Marea 
Neagră avea nivele mai scăzute, altele fiind mai degrabă de origine tectonică. 

Sedimentele joacă un rol important în succesiunea  biocenozelor. Se 
acceptă (Shepard, 1963) că sedimentele pot fi împărțite după dimensiunile 
granulelor care le formează în pietrișuri, nisipuri, silturi și argile, fiecare din 
această categorie avînd 2 sau mai multe subdiviziuni. În realitate, sedimen- 
tele nu se găsesc perfect sortate, adică zone exclusiv formate numai dintr-una 
sau din altă categorie granulometrică, ci într-un amestec în care există o 
dominantă, iar celelalt efracțiuni în cantități mai mici. Distribuţia dimensiu- 
nilor sedimentelor este variabilă şi este determinată de o seric de proprietăţi 
ca viteza de depunere, permeabilitatea, viteza de transport şi de sortare ctc. 
Pe de altă parte, sedimentele se mai caracterizează și prin compoziţia lor 

chimică precum şi după originea (sau proveniența) lor. Din aceste motive 
sedimentele pot fi considerate ca un factor major în selectarea vieţuitoarelor 
cc compun biocenozele bentale. 

Varietatea substraturilor pe platforma continentală din dreptul litora- 
lului românesc este destul de mare. Amintim aici numai cele 8 tipuri princi- 
pale, care la rîndul lor pot fi împărțite în mai multe subtipuri după mărimea 
și dominanța granulelor, compoziția chimică, origine etc. Nu vom mai da și 
caracteristicile lor, acestea fiind discutate pe larg de Băcescu, Müller 
şi Cotu (1971: 32—33) şi de Manoleli şi Nalbant (197%: 
25 —26). 

Nisipurile formează plăjile și fundurile puțin adinci. 

Nisipurile miloase acoperă de asemenca funduri puţin adinci, mai ales 
la nord de Capul Midia. 

Scrădișul recent, format din fragmente sau valve întregi de moluște. 
Se întîlnește de obicei la mică adincime (0—10 m). 

Subslratul dur este reprezentat de zone de piatră, de obicei calcare sar- 
matice la sud de Constanţa. Ajunge pînă la 15—18 m. 

Mîlurile cu Mytilus sînt sedimente mobile ce se găsesc la adîncimi de 
20—60 m. 

Milurile cu Phaseolina sînt sedimente de adînc, între 60—100 m. 

Miîlurile cu Phyllophora sînt sedimente din ultimele 2 tipuri pe care s-au 
dezvoltat algele roșii Phyllophora nervosa și P. brodiaei. Ocupă zone din spa- 
țiul predeltaic între 30—60 m. 

Paleoscrădișul de tip caspic este format din resturi de cochilii fosile. 

Mișcarea apei joacă un rol important mai ales în viața plantelor și ani- 
malelor din zonele de mică adincime. 

— Fluxul și refluxul (mişcările mareice ) nu reprezintă un factor esențial 
în Marca Neagră. Amplitudinea dintre maxima ridicare și coborîre a nivelului 
mării în acest fenomen, nu depășește decit excepțional 9 cm, ceea ce este 
foarte puțin. 

— Curenhii. Există un curent circular în jurul bazinului pontic cu o 
mișcare în sens invers acelor unui ceas și 2 curenți ciclonali, cîte unul în fic- 
care din jumătatea de vest şi de est, a Mării Negre, și care se rotesc invers 
unul față de celălalt. Mai există curenţi ce se datoresc vînturilor, care pot 
deplasa importante mase de apă, curenți generaţi de structura termohalină 
a apei sau generaţi de viiturile excepționale ale Dunării. 

— Valurile au înălțimi variabile, în funcție de viteza vînturilor care le 
generează. În timpul marilor furtuni nu depășesc înălțimea de 4—5 m, o 
lungime mai mare de 90 m și o viteză de 12 m/sec. Totuşi forța lor este consi- 
derabilă și pot provoca adevărate dezastre în viața din zonele de mică adîn- 
cime. 

Acțiunea valurilor în zonele de mică adîncime (pînă la maximum 10 m) 
se resfrînge direct asupra sedimentelor provocînd astfel o deranjare a aces- 
tora și o resedimentare ulterioară. În cazul în care valurile sînt mici, ele deter- 
mină pe fundurile nisipoase, acele cute pe substrat numite ripple-marks. 
Pe funduri mai adînci curenţii sînt responsabili de formarea riplurilor. Deran- 
jarea sedimentelor și redepunerea lor duc la modificări foarte mari printre 
organismele psamofile, mai ales între cele care trăiesc înfundate în nisip 
(Lentidium mediterraneum, Cardium edule, Chamelea gallina, Mya arenaria). 
După furtuni mari, pe plajele de la Mamaia, Portița sau Periboina sînt 
aruncate cantități impresionante din aceste moluște. Aceleași efecte se pot 

vedca şi la fundurile stîncoase, puțin adinci, cînd uriașe depozite de alge roșii 
(Ceramium), verzi (Enteromorpha) sau brune (Cystoseira) împreună cu 
bancuri de midii (Mytilus galloprovincialis ) sînt depuse pe mal. 

Un fenomen interesant, cu implicații mai de grabă asupra planctonului, 
îl prezintă valurile interne. Acest tip de mișcare se petrece în masa apei, 
în zona de contact dintre două straturi de apă cu densități diferite. Cauza 
exactă a acestui fenomen nu este pe deplin lămurită. Oricum, s-a constatat 
că aglomerările de plancton se află în gencral în această zonă, de contact 
între cele două mase de apă. Ecografieri amănunțite au arătat că păturile 
unor organisme planctonice urmează fidel suprafața valurilor interne. 


Lumina ce pătrunde în apă este unul din factorii care dispune mai ales 
etajarea diferitelor specii de alge. Pătrunderca luminii în apă este foarte 
variabilă, în funcție de cantitatea de suspensii, de fenomenele de „înflorire“ 
cu alge etc. În gencral transparența în Marea Neagră nu depășește 15 m. 

Următoarele aspecte au un rol deosebit în ecologia organismelor marine: 


— intensitatea de lumină se resfrînge mai ales asupra speciilor de orga- 
nisme din fitoplancton; o intensitate prea mare duce la „arderea“ cromato- 
forilor; prin urmare fitoplanctontele se dispun ceva mai la adînc în miezul 
zilei şi către suprafață dimineaţa, seara și noaptea. 

— lungimea zilei sau întinderea în timp a perioadei de lumină, produce 
şi ca o succesiune în timp a diferitelor specii din fitoplanctonul marin. 


-- cantitatea de energie luminoasă în 24 de ore are un deosebit rol în 
„mersul“ fotosintezei. 

— compoziţia spectrală este cauza principală a etajării speciilor vegetale ; 
se ştie că în pătrunderca în apă a unci raze de soare, aceasta pierde pro- 
gresiv, prin absorbția de către lichid, componentele cu lungime de undă mică, 
astfel că la 5 m adîncime componenta roșie dispare, la 7—8 m cea portocalie 
iar în jur de 12 m componenta galbenă este absorbită şi ca; în acest fel algele 
își schimbă substanţele din cromatofori în funcție de puterea de penetrare 
a diferitelor componente ale luminii; la adîncimea de 45—60 m diferența 
dintre zi și noapte este destul de mică, chiar în mări foarte clare dar sînt 
numeroase specii de alge care trăiesc și la aceste adîncimi (și chiar mai mari) 
iar cromatoforii lor sînt capabili să perceapă cantități infime de lumină și 
să producă fotosinteza; în Marea Neagră cîmpuri imense de alge roșii Phyl- 
lophora şi Litholhamnion se află între 35 și 50 m. 

Bioluminiscenţa, capacitatea unor organisme de a emite o lumină proprie 
în mod spontan, este de asemenea un fenomen larg răspîndit în apele de su- 
prafață din Marca Neagră. Acest fenomen se datorește dezvoltării extraordi- 
nare care o capătă uncori flagelatul Noctiluca scintillans. 


Temperatura, dincolo de adîncimea de 75 m este constantă pînă la fund 
(7—8°C), în timp ce păturile superficiale sînt supuse la mari variaţii sezo- 
niere. În timpul iernii temperatura apei mării ajunge la 0°C și chiar sub 0°. 
În icrni excesive marea poate chiar îngheţa pe o întindere de cîteva sute de 
metri, uneori peste 1 km, fapt care are o consecință catastrofală pentru vie- 
țuitoare. Vara temperatura stratului superficial (pînă la 8—10 m adîncime) 
se ridică la 20—22°C iar în veri excesive pînă la 25°C. Tot în timpul verii apa 
se poate răci brusc pe o perioadă cînd vînturile din spre est aduc la coastă 
mase de apă rece din zonele mai adînci. 


Oxigenul solvit descrește cantitativ odată cu mărirea adîncimii. La 
suprafață variază între 4 şi 8 cm?/l în timp ce la adîncimea de 50 m variază 

între 1,5 şi 7,5 cmS/l. La 100 m adincime este de 0,! pînă la 3 cm?/l. La 
500 m poate ajunge pînă la cel mult 1,90 cm*/l. 

În timpul înfloririlor algei Exuviella cordata, noaptea se pot produce 
deficite de oxigen chiar în straturile superficiale, ceea ce provoacă moartea 
în masă a numeroase specii de pești și chiar de nevertebrate. 


5.1.6.3. DOMENIILE DE VIAŢĂ ȘI BIOCENOZELE 
DIN MAREA NEAGRĂ 


Repartiția populațiilor de plante și animale este făcută după zonele 
ecologice pe care le ocupă speciile. În primul rînd, organismele ocupă două 
mari domenii: pelagic și bentonic (fig. 29). 

Domeniul pelagic. Acest important domeniu cuprinde masa 
de apă și organismele situate deasupra fundului platformei continentale 
și a abisului marin. Porțiunea de pelagial situată deasupra platformei 
continentale (zona neritică) se subîmparte în trei zone distincte: eprpelagial 
care cuprinde masa apci situată deasupra infralitoralului pînă la aproximativ 
15 m adincime; mezopelagial, cuprinde masa apei de deasupra circalitoralului 
pînă deasupra adîncimii de 100 m; înfrapelagialul, cuprinde masa apei de 
la marginea externă a platformei continentale. Adevărata zonă pelagică se 
întinde în larg, deasupra marilor adîncimi. 

Planctonul Mării Negre. Totalitatea organismelor care plutesc sau înoată 
mai puţin activ în masa apei, formează planctonul. Acest grup de organisme 
se împarte la rîndul său după regnul din care aparțin, în fitoplancton (planc- 
tonul vegetal) şi zooplancton (plancton animal). Planctonul este opus nec- 
tonului, care cuprinde exclusiv organisme animale, cefalopode peşti și mami- 
fere (delfini, balene) şi care înoată activ, executînd deplasări mari într-un 
timp scurt. În Marca Neagră cefalopodele lipsesc, nectonul fiind format 
numai din pești şi mamifere. 

Fitoplanctonul. Este compus aproape în exclusivitate din alge unicelu- 
lare: Diatomee, Dinoflagelate, Silicoflagelate, Clorophycec, Coccolithinee ş.a. 

În spaţiul predeltaic al Dunării se poate observa un amestec de specii 
de apă dulce și marine. Totuși, după datele obținute de cercetători români 
(Bodeanu, Skolka), se constată o stratificare a algelor, cele de apă 
dulce ocupînd orizonturile superficiale, iar cele marine orizonturile de adînc. 
De asemenea, biomasa totală a speciilor dulcicole este bine depășită de bio- 
masa totală a speciilor marine. Spre sud și spre larg speciile marine se întil- 
nesc aproape în exclusivitate. De altfel la zona de contact dintre cele două 
tipuri de apă dulce și sărată, zona cu intense procese chimice, atît formele 
dulcicole cît şi cele marine, pier. În plus, un factor care duce la distrugerea 
rapidă a speciilor marine care în mod normal trăiesc în ape limpezi, este 
cantitatea mare de suspensii aduse de Dunăre. 

Părăsind spaţiul predeltaic și referindu-ne numai la speciile marine, 
arătam că în cadrul multor specii există o pronunțată variație sezonieră. 
Dinoflagelatele Goniaulax rotundatum, G. digitale, Exuviella cordata, E. com- 
pressa au un maxim de dezvoltare în sezonul cald începînd din luna iunie 
și pînă în august. Diatomcele Thalassiosira subsalina, Detonula confervacea 
şi Sceletonema costata sc dezvoltă mai ales în timpul sezonului rece (decembrie- 
februarie). 

În ultimii ani, în timpul sezonului cald, se observă o puternică dezvol- 
tare a dinoflagelatului Exuviella cordata, a cărui înflorire provoacă adevărate 

marei roșii distrugătoare pentru multe organisme de la țărm. Această situaţie 
se datorează unci tendinţe de cutrofizare a zonelor costiere prin aportul 
apelor Dunării care transportă și apoi introduc în mare, cantități aprecia- 
bile de îngrășăminte. 

Zooplanclonul care cuprinde organismele animale care plutesc sau înoată 
în masa apei este mai mobil decît fitoplanctonul, putîndu-sc deplasa activ 
pe verticală. El este constituit din indivizi ce aparțin unor grupe extrem de 
variate de animale: protozoare, celenterate, viermi, moluște, atropode, chetog- 
nate și urocordate. În funcție de dimensiunile lor, organismele din zooplancton 
formează macroplanctonul (meduzele, urocordatele, ctenoforele, chetognatele 
ș.a.), microplanctonul (dominat mai ales de crustaceele mărunte) și nano- 
Planctonul (protozoare, uncle larve de moluște). Trebuie de asemenea să amin- 
tim faptul că foarte multe specii din diverse grupe de animale, au o existenţă 
temporară în plancton, de obicei numai în stadiul larvar, restul vieții pe- 
trecîndu-l în domeniul bental. Aceste specii formează merbplanclonul. Astfel, 
stadiile naupliale ale crustaceelor (Balanus, Carcinus, ca să nu amintim decît 
de două specii din grupe diferite de crustacee), stadiile de trocoforă ale majo- 
rității lamelibranchiatelor (Cardium, Chamelea, Spisula, Tapeș ş.a.), larvele 
de polichete (Glycera, Nephtys, Dexiospira sau Arenicola), alcătuiesc cea 
mai mare parte a meroplanctonului. 

Microzooplanctonul trăiește pe seama fitoplanctonului. Copepodele cum 
sînt cele din genurile Otthona, Acartia, Calanus, Pseudocalanus „pasc“ algele 
din fitoplancton. Cercetătorul R.H. Fleming a atras atenţia în 1939 
cît de important ceste păscutul fitoplanctonului, arătînd că zooplanctonul 
păstrează astfel un echilibru în dezvoltarea organismelor vegetale. În general 
zooplanctontele urmează deplasările pe verticală ale fitoplanctontelor. Se 
formează în acest fel pînze de organisme planctonice în masa apei. Uneori 
aceste pînze sînt atît de compacte, încît reflectă ultrasunetele emise de eco- 
grafele navelor. Pe hirtia specială pe care se face înregistrarea (ecogramă) 
aceste pînze de grosimi variabile apar ca niște dungi întunecate între fund 
şi suprafață. Ele au căpătat numele de strate difuzaute. Este interesant că, 
uneori, peste stratele difuzante se suprapun și aglomerări de pești mai mult 
sau mai puțin compacte. În acest caz lanţul trofic este aproape complet: 
producătorii (fitoplanctonul), consumatorii de ordinul I (zooplanctonul) și 
consumatorii de ordinul II (peștii). 

Cele mai importante zooplanctonte din Marea Neagră care dau valori 
mari ale biomasei sînt copepodele calanoide din genurile Paracalanus, Pseudo- 
calanus, Centropages şi Acartia, copepodele harpacticoide din genul Micro- 
arthridion, copepodele ciclopide din genul Otthona și cladocerele din genurile 
Penilia, Podon şi Evadne. O înseamntă pondere în planctonul litoral, mai 
ales în timpul sezonului cald, este dată de stadiile larvare ale unor specii 
bentale amintite mai sus. Între acestea domină stadiul de nauplius ale crusta- 
ceului ciriped Balanus. Valori deosebit de ridicate în timpul verii le are și 
protozoarul fosforescent Noctiluca. Este cazul să amintim și de cîteva ele- 
mente ce formează macroplanctonul. Cele mai impunătoare prin dimensiuni 


sînt cele două specii de meduze Rhizostoma pulmo (meduza de apă caldă 
sau inima mării) şi Aurelia aurita (meduza de apă rece). Tot în macroplancton 
dar cu dimensiuni mult mai redusc intră ctenoforul Pleurobrachia rhodopis 
şi chetognatul Sagitta setosa. Icrele şi stadiile larvare ale unor specii de peşti 
formează ihtioplanctonul. 

Fag. 30. Principalele biocenose bentale (După Băcescu şi colab.) 


Domeniul bental. Este populat cu organismele care își « 
viața pe fundul mării, în Marea Neagră, numai atît cît se întinde platfori: 
continentală. 

Pentru a înţelege mai bine repartiţia pe verticală a acestor organisme 
vom folosi clasificarea domeniului bentonic dată de cercetătorul france 
J-M. Peres, care se potrivește cel mai bine realităților din Marea Neagră. 
El a folosit ca element de bază etajul, adică sectorul domeniului benton' 


în limitele căruia condiţiile ecologice sînt relativ asemănătoare (fig. 30) 

Etajul supralitoral cuprinde acea zonă a țărmului care este numai stro- 
pită de valuri și unde organismele nu trăiesc într-o stare de imersiune con- 
tinuă. Este format din porțiuni de plaje acoperite ritmic de valuri sau stînci 
umezite periodic de valuri și cu mici ochiuri de apă. 

Etajul mediolitoral este limitat numai la fîșia de fund din zona de spar- 
gere a valurilor, adică pînă la adîncimea de aproximativ 0,5 m. 

Etajul infralitoral cuprinde porțiunea de fund imersă de la 0,5 m pînă 
la limita inferioară a fanerogramelor marine (Zostera marina sau iarba de 
mare), de obicei pînă la 15 m adîncime. 

Etajul circalitoral este situat de la limita inferioară a fancrogamelor 
marine (15 m) pînă la limita inferioară a algelor pluricelulare iar în Marca 
Neagră pînă la limita inferioară a milurilor cu bivalva Modiolus phaseolinus. 

Etajul periazoic este strict particular Mării Negre și a fost delimitat 
de oceanograful român Mihai Băcescu. Acest etaj ocupă marginea 
exterioară a platformei continentale pînă la adîncimea de aproximativ 200 m. 

În Marea Neagră nu mai există viaţă animală dincolo de 200 m, nici 
în pelagial și nici în bental și prin urmare nu se poate vorbi de o zonă cu 
faună batipelagică, arhibentală sau abisală. 

Fiecărui etaj îi corespunde una sau mai multe biocenoze, după tipurile 
de substrat pe care își duc viața plantele și animalele. În cadrul fiecărei 
biocenoze există specii vegetale și animale caracteristice fiecare, avînd pre- 
ferințe pentru un anumit tip de biotop. Unele specii trăiesc numai pe pietre 
sau stînci, cele ¿iofile sau petricole altele, cele psamofile, numai pe nisip. 
Sînt specii care trăiesc în zonele de miluri, pelofile sau iliofile, sau care au 
ca suport algele sau fanerogamele marine, cele fitofile. Unele specii se tîrăsc 
pe suprafața sedimentelor, cele vagile, altele, săpătoarele, trăiesc în sediment 
și numai rarcori îl părăsesc. Cele care se fixează de substrat (sesz/e) formează 
comunități caracteristice epibroze. 

După felul cum se hrănesc speciile de animale pot fi împărţite în limi- 
vore mîncătoare de mil, suspensivore, consumatoare de resturi organice și 
microorganisme din masa apei, filtratoare așa cum sînt majoritatea lameli- 
branchiatelor, detritivore consumatoare de resturi organice de pe suprafața 
fundului, fi/ofage consumatoare de vegetale, carnivore cele prădătoare, necro- 
fage consumatoare de cadavre. 

Unele specii sînt iubitoare de lumină, fotofile, altele, cele sciafile, pre- 
feră întunericul. 

Etajul supralitoral. În lungul coastei românești sînt caracteristice două 
tipuri de țărm,: între Sulina și Constanţa, pe o lungime de 142 km, țărmul 
este format din întinderi de nisip (plaje) cu lățimi variabile; între Constanţa 
și Vama Veche, pe o lungime de aproape 70 km, țărmul este înalt, format 
din faleze tăiate în calcare sarmatice peste care se suprapune un strat gros 
de loess cu intercalaţii de argilă roșie. Dacă în sectorul situat la nord de Con- 
stanța, plajele sc continuă departe în marc, în sectorul de sud, plajele înguste 
se continuă foarte puțin în mare după care urmează platforma stîncoasă. 
În acest sector uncori pereții stîncoși ai falezei intră direct în mare. Există 
totuși porțiuni nisipoase dispuse insular mai ales în dreptul vechilor guri 
de văi. Dacă în sectorul nordic sedimentele sînt alcătuite din aluviuni aduse 
de Dunăre și nisipuri fine cuarțoase, în sectorul sudic sedimentele sînt alcă- 
tuite din nisipuri grosiere şi medii, calcaroase, cochilifere. 

Zona nisipurilor spălate de valuri este populată de o faună caracteristică 
formată mai ales de amfipodele Talitrus saltator, Orchestia gammarella, Talor- 

chestia brito precum şi unele diptere din genurile Efhidra și Scotella sau coleop- 
terele Cicindela lunulata nemoralis, C. trisignata, Scarites laevigatus şi Pae- 
derus litoralis. Interstițiile dintre particulele de nisip sînt populate însă cu 
o faună variată formată din numeroase specii de protozoare ciliate din ge- 
nurile Lacrymaria, Belpharisma, Euplotes, Tracheloraphis ș.a. nematode, 
polichete ca Hesionides arenaria, Nerine cirratulus, Microphthalmus fragilis, 
crustacee copepode (Halicyclops brevispinosus, Cyclopina steueri şi Euricyclops 
remanei vicinus). Acest etaj este lipsit de macrofite dat fiind mobilitatea 
sedimentelor. Totuşi valurile transportă cantități foarte mari de alge din 
zone mai adînci (Cladophora, Enteromorpha, Ulva, Ceramium, Cystoseira ) 
şi odată cu ele organismele fitofile. Nu rare ori în supralitoralul psamicol 
se întîlnesc specii provenite din medio și infralitoralul stîncos transportate 
de alge. 

Supralitoralul stîncos este mult mai variat în compoziția speciilor 
vegetale și animale. Partea superioară a stîncilor este dens populată de ciano- 
ficee iar porțiunile mai joase aproape imerse este domeniul diatomeelor. 
Algele macrofite lipsesc aproape complet din această zonă ele începînd să 
apară numai pe stîncile complet acoperite de apă, adică din mediolitoral. 
În ochiurile de apă de pe unele platforme de stîncă emerse abundă izopodele 
Sphaeroma serrata şi Idothea baltica, iar între golurile și în cavernele calcarelor 
mişună populații întregi ale crabului de piatră Pachygrapsus marmoratus. 
Pe partea bazală a stîncilor, umectată în permanență de valuri, se pot găsi 
frecvent colonii de Balanus improvisus. În micile crăpături sau gropițe ră- 
mase de la scoicile perforante Petricola lithophaga şi care rețin cantități su- 
ficiente de apă se pot întîlni izopode ca Sphaeroma serrata, Dinamene biden- 
tata, Tyllos latreillei, Ligia italica precum și moluștele Lapidochitona cinerea 
şi Melaraphe neritoides. De remarcat că ultimele trei specii amintite mai sus, 
sînt destul de rare găsindu-se sporadic pe stîncăriile din sudul litoralului 
românesc. - 

Etajul mediolitoral. Mediolitoralul nisipos este aparent sărac în grupe de 
animale. Nisipurile mobile situate la nord de Constanța sînt totuși bine popu- 
late mai ales ca număr de indivizi. Amfipodul Pontogammarus maeoticus 
formează populații foarte dense în cenoza nisipurilor fine, ajungînd la peste 
50 000 de exemplare/m?. De asemenea, microbentosul este reprezentat prin 
populații foarte bogate ale foraminiferului Ammonia beccari, a numeroase 
specii de copepode harpacticide (uncori peste 250 000 ex/m?), de nematode 
(peste 450 000 cx/m?). La sud de Constanţa în zonele cu nisipuri grosiere, 
lamelibranchiatului Donacilla cornea are o asemenea densitate încît se pot 
număra aproape 8 000 de indivizi pe m?. Tot în nisipurile grosiere din sud 
se întîlnesc frecvent polichetele Ophelia bicornis și Nerine cirratulus iar la 
nord de Constanţa, polichetul Spio filicornis. Dintre crustaceele mai mari 
misidele din genul Gastrosaccus și decapodele Crangon crangon şi Diogenes 


Pugilator populează frecvent mediolitoralul nisipos. Ocazional pătrund din 
infralitoral uncle specii de peşti ca guvidul Pomatoschistus leopardinus și 
limba de mare Solea lascaris nasuta. 

Mediolitoralul nisipos oferă totuși condiții relativ aspre locuitorilor săi, 
datorită acțiunii permanente a valurilor, curenților, structurii granulometrice 
a sedimentelor și aşa cum arată Bă cescu, Muller şi Gomoiu (1971:45) 
chiar din cauza unor factori care ţin de biologia organismelor (migrații, re- 
laţii trofice etc.). 

Mediolitoralul stîncos se supune şi el în parte la condiții similare dar 
cu precizarea că aici organismele pot fi mai ferite datorită neregularităților 
și durității substratului. Totuși izbiturile permanente ale valurilor care la 
furtuni poate transporta și pietre fac nesigure chiar și adăposturile stîncilor. 
Flora şi fauna sînt mai variate și mai bogate decît în mediolitoralul nisipos. 
Specia caracteristică a acestei zone este lamelibranchiatul M ytilaster lineatus 
care alcătuiește populaţii compacte. My/1/aster s-a dovedit a fi extrem de 
rezistentă la acțiunea valurilor. Fixarea indivizilor de substrat este fermă 
iar faptul că această specie se grupează în colonii mari, denotă o bună adap- 
tare la condiţiile aspre. Uncori formează asociații cu Mytilus galloprovincialis 
și Balanus improvisus, fapt pentru care acestă asociație poate fi considerată 
o subcenoză aparte. Cînd în apropiere există zone de nisip fin se poate pro- 
duce o colmatare uneori rapidă și totală a coloniilor de M ytilaster (Bă cescu, 
Müller şi Gomoiu, 1971:56) cu instalarea unei faune de tip psamo- 
biont (polichetul Spio filicornis şi copepodul harpacticoid Canuella perplexa). 
În cazul cînd coloniile de M ytilaster ocupă suprafețe mediolitorale înclinate, 
colmatarea este redusă. În acest caz sedimentele pătrund numai parțial 
formînd către bază un sistem mesoporal iar la suprafață rămînînd sistemul 
macroporal delimitat de cochiliile lamelibranhiatului. Toate aceste interstiţii 
sînt ocupate de o faună vagilă foarte bogată. Nișele mesoporale sînt populate 
cu specii de nematode din genurile Enoplus şi Viscosia, cu harpacticoidele 
Eclinosoma melaniceps şi Harpacticus flexux precum și o seric de ciliate psa- 
mobionte. Interstițiile macroporale sînt ocupate îndeosebi de polichetele 
Grubea clavata, Nereis zonata, Phyllodoce tuberculata, nemerţicnii Tetrastema 
bacescui, Zygonemertes maslowskyi şi Eupleclonema gracile, amfipodele Hyale 
pontica și Amphitoe vaillanti, izopodele Spaeroma pulchellum şi Idothea baltica, 
cumaceul Cumella limicola și în fine nudibranhiatul Limapontia capitala 

Pentru a completa tabloul faunistic, dintre peşti menționăm două pre- 
zențe aproape constante: Syngnathus variegatus și Aidablennius sphynx. 
Blocurile de stînci ale digurilor porturilor Tomis și Mangalia, ca şi cel al 
digului din fața plăjii Modern de la Constanța, oferă spații mai protejate ast- 
fel că pe partea dinspre uscat a acestor diguri, acolo unde se formează un 
spațiu cvasilagunar, un bogat covor al algei roşii Ceramium rubrum tapisează 
pietrele. Fauna crăpăturilor este bogată în moluște ca Lepidochitona, Hydro- 
bia venirosa și crustaccele decapode Pisidia longicornis, Palaemon adspresus 
şi Pilumnus hirtellus. Surplombele stîncilor oferă adăpostul ideal antozoa- 
Tului Actinia equina, unde mii de exemplare își întind brațele în căutarea 
hranei. Dintre peştii cei mai frecvenți sînt Syngnathus variegatus şi Picti- 
blennius ponticus. 

Etajul infralitoral. În lungul țărmului românesc întîlnim trei tipuri de 
infralitoral după natura substratului: infralitoralul nisipos dominat de 
biocenozele cu Lentidium mediterraneum şi cu Donax trunculus; infralito- 
ralul stîncos cu cenoza de M ytilus-Actinia, cenoza midiilor de piatră și ce- 
noza Cystoseira—Mylilus şi infralitoralul mîlos cu cenoza Spisula— Lenti- 
dium. 


e Infralitoraul nisipos în afară de cenoze cu Donax tunculus situată în 
partea sudică a coastei românești în zone cu nisipuri grosiere, cuprinde ce- 
noza cu Lentidium (Corbula) una dintre cele mai tipice asociații psamobion- 
te şi totodată una dintre cele mai întinse ale infralitoralului. Așa cum o ca- 
racterizează Băcescu „biocenoza cu Corbula reprezintă în acelaşi timp 

una dintre cele mai importante cenoze ale Mării Negre, fiind locul de hră- 
nire a numeroși pești cu valoare economică și a puilor lor“. 

Nisipurile fine cu Lentidium au o mare bogăție sub aspect calitativ 
(peste 100 de specii) cît şi sub aspect cantitativ (cu populații ce formează 
peste 100 000 de indivizi/m? şi cu frecvente biomase de peste 350 g/m?. Aceas- 
tă cenoză a făcut obiectul unui studiu publicat de Băcescu, Dumi- 
trescu, Manea, Por şi Mayer „Les sablesă Corbulomya (Aliodis) 
maeotica Mil., base trophique de premier ordre pour les poissons del Mera 
Noire (Trav. Mus. Hist. Nat Gr. Antipa, 1, 1957:305— 374), 


Speciile psamobionte caracteristice acestei biocenoze sînt: Lentadrum mediterraneum care 
poate atinge în unele locuri peste 200 000 ex/m2 și biomase de peste 1 000 g/m?; Chamelea gallina, 
peste 8 000 ex/m2? şi peste 1000 g/m2; Nana neratea cca 700 exjm? și cca 200 g/m?; Hydrobia 
ventrosa peste 9 000 ex/m? și cca 20 g/m?; Spio filicornis peste 10 000 ex/m2; Nephthys cirrosa 
peste 3 000 ex/m2; Pontocythere bacescui peste 1 000 ex/m?2; Pseudocuma longicornis și P. cihata 
peste 1 000 ex/m?; Bahyporeia gu:lhamsontana peste 1000 ex/m2 ş.a. Mai amintim aici decapo- 
dele Diogenes pugilator, Macropipus holsatus, peștii bentomci psamofili Pomatoschistus leopar- 
dinus, Solea lascaris nasuta, Ophidion rochei, Mullus barbatus ponticus, Mugil cephalus, M. auratus 
care își găsesc aici bogate rezerve de hrană. 


@ Infralitoralul stîncos cuprinde un aspect variat datorită zonelor diferite 
ca poziție şi structură. Platformele sau îngrămădirile de blocuri din calcare 
sarmatice formează substratul celor trei tipuri de cenoze litofile. 


Cenoza Mytilus galloprovincialis — Actinia equina este situată intre 0,5 și 5m avind ca. 
dominante cele două specii care îi dau numele. Substratul acestei cenoze îl constituie platformele 
neregulate cu bolovani şi blocuri mari de stincă calcaroasă. Speciile însoţitoare populează toate 
interstiţiile, crăpăturile și surplombele stincilor. Ne limităm la numai citeva forme caracteristice 
din fauna sesilă şi vagilă: ciripedul Balanus improvisus, amlipodele Corophium acherusicum, 
Evichtonius difformis, E. brasaliensis, Jassa ocia, Apherusa zaddach, Dexamine spinosa, poliche- 
tul sfredelitor Polydora ciliata, isopodele Synisoma capilo, Sphaercma pulchellum şi Dynamene 
bidentata, misidele Hemimysis anomala, Siriella jaltensis, L.eptcmys:s sardica precum şi crevetele 
Processa pontica şi Athnas nalescens. Dintre gasteropode Tricolia pulla, Risoa sflendida și 
Bittium reticulatum. 

Cenoza tipică a midiilor de piatră apare bine delimitată datorită aspectului omogen al 
populațiilor de Mytilus. Cenoza ocupă partea inferioară a infralitoralului. În fauna sesilă însoți- 
toare în afară de Balanus improvisus mai apar încă trei specii: spongierul Dysidea fragilis, vivalva 
Anomia ephippium şi tunicierul colonial Botryllus schlosseri. În fauna vagilă tanaidul Tanais 
cavolini: este înlocuit cu Leptochelia dubia. În rest aproape aceleași specii ca şi cenoza Mytilus- 
Actinia. 

Cenoza Cystose:ra-Mytilus ocupă zonele stincoase din sudul litoralului românesc. Cimpurile 
de Cystosesra formează unul dintre cele mai interesante și mai populate cenoze. În primul rînd 
aceste alge brune au rolul de substrat pentru unele specii sesile cum sînt celenteratele Euden- 
drium ramosum, Campanularia gelatinosa, Aglaophenia pluma, polichetul tubicol Dexiospira 
pagenstecheri, biozoarul Lepralia pallassia şi ciripedul Balanus improvisus. Pe de altă parte, 
algele prin masa lor, atenuează mult acți nea distrugătare a valurilor, constituind totodată 
un excelent adăpost față de răpitori. Din această cauză aglomerările de Cystorseira sînt locurile 
preferate de hrană și reproducere ale peştilor Syngnathus, Hıppocampus ramulosus, Cremilabrus 
ocellatus, C. cinereus, C. roissali. 


Densitatea medie a populației animale în cîmpurile cu Cystoseira din 
lungul coastei sud dobrogene după Băcescu, Müller şi Gomoiu, 

(1971:68) ajunge la 26 870 exemplare/kg substrat algal, ceea ce corespunde 
la o biomasă medic relativ scăzută, de numai 31,3 g, față de 30 220 ex/kg 
substrat algal cu 40,2 g biomasă pentru pilcurile izolate de Cystoseira din 
nord. Această deficiență, afirmă autorii menţionaţi, se explică prin faptul 
că tufele relativ mai rare fac ca popularea cu floră algală epifită (Ceramium, 
Polysiphonia, Melobesia ş.a.) să fic mai intensă ceca ce atrage instalarea 
unei microfaune mult îmbogăţite, lăsînd în același timp să pătrundă o can- 
titate ceva mai marc de lumină solară. 

e Infralitoralul românesc este dominat de bivalva Spisula subtruncata care 
tapiscază fundurile mobile nisipos-miloase sau mîloase de la limita inferioară 
a infralitoralului şi limita superioară a circalitoralului ca o bandă continuă. 
Din aceste motive, se poate considera că aceste funduri constituie o bioce- 
noză aparte, cenoza cu Spisula subtruncata. Limita superioară a cenozei 
cu Spisula se întrepătrunde cu limita inferioară a cenozei cu Lentidium. 
În această zonă de tranziție care se face pe fondul sedimentelor nisipo-mi- 
loase, participă ca clemente psamobionte Spio (polichete) Lentidium, Moerella, 
Chamelea şi Spisula, Papma (bivalve), Trilia (gasteropode), Nereis 
succinea, Lagis şi Melinna (polichete), ca elemente vasicole. Tot pe 
aceste funduri există o uriașă dezvoltare a foraminiferului Ammonia beccari 
ale cărui cantități de exemplare vii depășesc 5 000 0000/m?. Către gurile 
Dunării unde aportul de sedimente fine este substanţial, se găsesc o serie de 
enclave cu miîluri cu Melinna în care se manifestă dominația şi a altor 
specii de polichete (Nephthys hombergi, Neanthes succinea ș.a.). Mai la sud, 
enclavele mîloase sînt caracterizate de bivalva Abra milaschevichi. 

Etajul circalitoral. Acest etaj cuprinde două cenoze principale care se 
succed odată cu creșterea adîncimii: biocenoza midiilor de adînc şi biocenoza 
faseolinelor. 

Prima este delimitată către uscat, de subcenoza de tranziție Spisula- 
Mytilus, aflată la adîncimi ce variază între 20 și 45 m, fiind plasată în spaţiu 
dintre izohalinele de 17 și 18%. Populaţiile sînt compuse din speciile: Li- 
neus ruber, Nephthys cirrosa, Cardium edule, C. paucicostalum, M ytilus gallo- 
provincialis, Spisula subtruncata, Abra milaschevichi, Crangon crangon, Macro- 
pipus arcuatus, Cardiophilus baeri şi Corophium runcicorne. Spre sud sub- 
cenoza de tranziție către milurile cu midii, este preluată de asociația dintre 
speciile Spisula-Paphia şi este situată între 20 și 35 m adîncime. Sedimentul 
pe care se situează subcenoza este un mil cenuşiu-negricios cu un strat de 
scrădiș la suprafaţă. 

Biocenoza midiilor de adînc ocupă partea superioară fiind cuprinsă între 
25 și 45 m, cea inferioară între 45 și 70 m. Lăţimea benzii ce cuprinde 
această însemnată cenoză variază între 8 km şi 100 km, în dreptul țărmului 
românesc avînd o suprafață de aproximativ 7000 km?. Substratul este 
dominat de miluri cenușii, brune (Băcescu, Müller, Gomoiu, 
1973:81—82) sau cenușii albăstrui în spaţiul predeltaic (campania navei 
„Stuful“, 1972). În zonele sudice (est Mangalia), midiile de adînc, Mytilus 
galloprovincialis frequens sînt dispuse după observaţiile directe (prin scu- 
fundări) ale lui G. Muller, în mod neuniform, în cuiburi răspîndite pe 
suprafața fundului. 


Ca faună însoțitoare au fost identificate: polichetul Terebellides strocm:, cufundat în sub- 
strat scoţindu-și afară numai tentaculele gasteropodul Tratza reticulata, bivalva Cardium edule 

și calcanul (Scophthalmus maeolicus). În dreptul spaţiului predeltaic şi mai la sud, cimpurile de 
midii de adînc acoperă suprafeţe continui. Valvele lor au o bogată cpibioză alcătuită din alge 
roşii incrustante Li/hotamnio, spongierul Dysidea fragil:s, antozoarul Actinothoe clavata, brio- 
zorul Bowzrbankia imbricata şi urocordatele Ascadiella aspersa şi Cicna intestinals. Uneori pe 
suprafaţa cochiliilor sint instalate tufe ale algei roşii Phyllophora. Fauna asociată este compusă 
din turb:lariate "(Stylockoplana ), nemerţi (Oerstedia), polichete (Heterocirrus ), bivalvele Papha 
rugata, Abra alba, Spisula subtruncala, Cardium paucicoslalum, gasteropodele Calyplrea chinensis, 
poliplacoforul Lepidochitona marginata, amiipodele Ampelisca diadema, Corophium runcicorne 
Caprella acanth.fera, decapodul Macropipus arcuatus şi ofiuridul Amphiura stepancvi. 


Spre adînc, la trecerea dintre cenoza midiilor și cea a faseolinelor se 
distinge o subcenoză de tranziție My/4/us-Modiolus, în care există un ames- 
tec de midii cu faseoline. Dincolo de 70 m faseolinele sînt dominante, această 
situație marcînd limita superioară a biocenozei cu faseolina. 


În cadrul ei sco:cuța Modiolus phaseolinus putînd atinge densități de peste 10 000 indivizi /m2" 
Tot în această cenoză populațiile crustaceului tanaid Apseudes ostroumout, crustaceului cumaceu 
Pseudocuma longicornis pontica şi oliuridului Amphiura stepancui, ating densităţile lor maxime 
Printre speciile însoțitoare se remarcă o dominanţă a filtratoarelor: Abra alba, Corophum, Asci- 
diella. bionc, Sycon ş.a. Un număr mai mic de specii sint detritivore: Paramysis pontica, Amphiura 
stepanou, Ca'lpallene phantcma, sau suspensivore Cerianthus. Singurul prădător din această 
zonă este gasteropodul Trophon muricatus breviatus care produce ravagii în rindul populațiilor 
de faseoline. 


Cenoza faseolinelor în dreptul coastelor românești se află între 55 și 
130 m cu un maxim de densitate a populațiilor între izobatele de 60 și 90 m. 
Suprafața din dreptul țărmului românesc este estimată la aproximativ 10 000 
km? (Băcescu, Müller, Gomoiu, 1971:89) fiind cea mai întinsă 
biocenoză bentală a platformei continentale. 

Etajul periazoic. Milurile cu faseoline sînt înlocuite treptat, către 70—160 m 
cu miîluri albe calcaroase formate din scrădiș subfosil de Modiolus în care 
apar tot mai des, către marginea platformei continentale, zone cu resturi 
fosile de Dreissena rostriformis, D. distincta, D. polymorpha şi Micromelania 
caspica. De la 150 şi pînă la 200 m (marginea platformei continentale) se 
întinde o centură de miluri albe cu resturi de faseoline, vertebre şi plăci der- 
male ale speciei pclagice de ac de mare Syngnathus schmidili și ale diato- 
meelor din genurile Hyalodiscus şi Coscinodiscus. 

Specia dominantă în milurile albe este polipul hidroid Bougainvillia, 
ale cărui populații se distribuie uniform pe toată întinderea acestui substrat. 
Pentru acest motiv Băcescu, Müller și Gomoiu (1971:92) au 
propus termenul de biocenoză a milurilor cu Bougainvillia. Ca faună asociată, 
iau parte cîteva din speciile etajului imediat superior (Terebellides, Cerian- 
thus, Apseudes, Callipallene, Halacarellus, larvele de Clunio marinus) alături 
de forme exclusiv dominante în această cenoză, nematodele Enoplus euxinus, 
Sabatiera clavicauda, Desmoscolex şi foraminiferele Nonion depressulum, Ammo- 
nia tepida şi Lagena sp. 

Suprafața ocupată de biocenoza cu Bougainvillia în dreptul coastelor 
românești este de aproximativ 700 km?. Ea este o biocenoză foarte săracă 
în organisme, lipsită complet de alge și cu un mare excedent de substanță 
organică dată mai ales de resturile de diatomec centrice. 

Odată cu etajul periazoic brîul de viață animală din Marea Neagră se 
termină. Dincolo de adîncimea de 225 limita maximă de unde au mai fost 
scoase animale, nu cxistă decît bacterii reducătoare de sulf. 

5.2. ECOSISTEME TERESTRE 


5.2.1. CATEGORII DE ECOSISTEME TERESTRE 


Ecosistemele terestre sînt compuse din comunităţi de organisme adap- 
tate la viața în mediul aerian, care ocupă biotopurile formate pe suprafața 
uscatului. Aceste biotopuri constau în principal dintr-o fază solidă — solul 
și substratul pedogenetic, dintr-o fază gazoasă — aerul din imediata veci- 
nătate a solului și dintr-o fază lichidă — apa din precipitaţii (uneori și din 
substrat). 

În România ecosistemele terestre spontane tipice sînt reprezentate 
prin păduri, pajiști și tufărișuri. 

Suprafața cca mai mare — 6 300 000 ha, revine pădurilor. Pajiştile se 
întind pe circa 3500 000 ha. Tufărișurile apar pe suprafeţe restrînse (200 000 ha). 
Cele 10 000 000 ha ocupate de ecosistemele terestre spontane reprezintă 42% 
din teritoriul țării. 

Importanța economică şi socială a ecosistemelor terestre este deosebită, 
Aceste ecosisteme produc cantități imense de materii prime de mare valoare 
pentru economia națională. Circa 25 mil. m?. lemn, aproximativ 10 mil. t 
furaje, mari cantități de plante medicinale, fructe, ciuperci, miere, animale 
de vînat etc. 


Ele reprezintă în același timp componenta principală a mediului nostru 
de viață care asigură permanența regimului hidrological rîurilor, continui- 
tatea procesului de formare a solurilor și de protecție a lor contra eroziunii 
și purificarea aerului, care contribuie la structurarea peisajului, conferindu-i 
frumusețea şi căldura vieții. 


Cele trei categorii mari de ecosisteme terestre se deoscbesc radical din 
punctul de vedere al componentelor și organizării în spaţiu, a funcționării 
și a evoluţiei în timp. Ele diferă și sub raportul producțici de biomasă și a 
capacității de creare şi protecţie a mediului de viaţă. 

Pădurile au structura cea mai complicată și mai mult dezvoltată pe 
verticală (fig. 31). În alcătuirea pădurii participă cele mai multe forme bio- 
logice de plante — arbori, arbuști, diferite tipuri de ierburi, muşchi, licheni, 
ciuperci. Iau naștere foarte multe nișe ecologice. De aceca, majoritatea gru- 
pelor mari de animale este reprezentată prin numeroase specii în ecosistemele 
forestiere. Variate microorganisme parazitează organismele superioare sau 
contribuie la descompunerea materiei organice. 


Pădurile au în comparație cu celelalte categorii de ecosisteme o acumu- 
lare de biomasă mult mai ridicată — în medie 10 t/an/ha — ceea ce este de 
3 ori mai mult ca în pajiști şi de peste 3—4 ori mai mult decît în cazul tu- 
fărișurilor. 

Arborii fiind caracterizați prin viață lungă iar procesele naturale de 
evoluție fiind lente, pădurea nu-și schimbă atît de repede înfățișarea. Datorită 
înălțimii pe care o pot atinge arborii, pînă la 40 m stejarul, pînă la 60—70 
m molidul și bradul și a pătrunderii rădăcinilor lor în sol, pînă la adîncimi 
de 2—3 și chiar mai mulți metri, volumul de mediu abiotic cuprins și in- 
fluențat de ecosistemele de pădure este foarte mare. În consecinţă, acțiunea 

creatoare de mediu a acestor ecosisteme este maximă în comparație cu pa- 
jiștile și tufărișurile. 

Pajiștile au, dimpotrivă, structura cea mai simplă și mai puțin dez- 
voltată pe verticală. Ele sînt compuse din plante ierboase care aparțin 
doar la cîteva forme biologice — geofite hemicriptofite, terofite, la care se 
adaugă puţini mușchi, foarte rar licheni. Lumea animală și a microorga- 
nismelor este mai puțin variată ca în pădure. 

Acumularea de biomasă la pajiștile naturale oscilează între 1—3 t/an/ha. 

Datorită înălțimii reduse a ierburilor în medic 30 cm, rareori atingînd 
pînă la 100 cm, și înrădăcinării lor puţin adînci (pînă la 40—50 cm), volumul 
de mediu abiotic cuprins în ecosisteme este redus iar acțiunea creatoare și 
conservatoare de mediu cu mult mai puţin pronunțate decît în cazul pădurilor. 
Acest lucru privește mai ales acrul, deoarece acțiunea pajiștii asupra solului, 
în special a orizonturilor sale superioare, este apreciabilă. 

Ierburile, chiar cele perene, fiind mai puțin longevive decit arborii, 
determină o evoluție a pajiștilor mai rapidă; înfățișarea lor se schimbă 
uneori de la an la an. 

Tufărișurile ocupă din punct de vedere al structurii o poziţie intermediară 
între pădure și pajiște. Ele sînt totuși relativ puţin dezvoltate pe verticală. 
Tufărișurile pitice de pildă nu ating nici 10 cm înălțime deasupra solului, 
iar tufărișurile cele mai înalte nu depășesc 2 m. În compunerea lor intră 
forme biologice mai multe decît în pajiște — la ierburi și mușchi se adaugă 
subarbuștii și arbuștii. Componenta animală şi microbiană a ecosistemelor 
este destul de diversificată, nișele ecologice fiind mai numeroase decît în 
pajiști. 

Acumularea de biomasă a tufărișurilor este în general redusă. Chiar 
în cele mai bune situații nu depășește cu mult 3 t. 

Avînd înălțimea mai mare decît a pajiștilor și rădăcini ce pătrund mai 
mult în adîncime, acțiunea tufărișurilor asupra mediului abiotic în special 
a atmosferei este ceva mai accentuată fără a fi însă comparabilă cu cea a 
pădurilor. 


5.2 2. PRINCIPALELE GRUPE DE ECOSISTEME TERESTRE 


Cele trei mari categorii de ecosisteme terestre sînt reprezentate prin 
variate tipuri de ecosisteme, care după biotopurile dominante se încadrează 
în mai multe grupe distincte. 

Astfel în categoria pădurilor se deosebesc următoarele grupe de eco- 
sisteme: 

— păduri de molid 

— păduri de amestec de fag cu rășinoase 

— păduri de fag 

— păduri de gorun 

— păduri de amestec cu gorun 

— păduri de stejar pedunculat 

— păduri de amestec cu stejar pedunculat 

— păduri de cer și gîrniță 

— păduri de stejar brumăriu 

— păduri de stejar pufos 

— păduri de zăvoi cu specii avînd lemnul moale (anin, plop, salcie etc.). 

În afară de aceste grupe ale căror ecosisteme sc întind pe suprafețe mari, 
mai există cîteva grupe de ecosisteme mai puțin frecvente. Așa sînt pădurile 
de zimbru, cele de larice, de pin silvestru, de pin negru de Banat, pădurile 
de frasin sau ulm din luncă ș.a. 


Categoria pajiștilor cuprinde următoarele grupe mai importante: 

— pajiștile alpine de coarnă 

— pajiștile subapline de părușcă 

— pajiștile de coada iepurelui 

— pajiștile montane de păiuș roșu 

— pajiștile subalpine și montane de țepoșică 

— pajiștile colinare de iarba vîntului 

— pajiștile colinare de fîscă 

— pajiștile de păiuș de livadă și ovăscior 

— pajiști de firuță 

— pajiști de sadină 

— pajiști de păiuș stepic şi colilii 

— pajiști de luncă cu moleaţă, coada vulpii, pin tîrîtor 

— pajiști de sărături 

— pajiști de nisipuri 

n categoria tufărișurilor intră de asemenea cîteva grupe de ecosisteme 
dintre care mai importante sînt: 

— tufărișuri pitice alpine de sălcii, argințică și azalee 

— tufărișurile subapline de jneapăn 

— tufărișurile de ienupăr 

— tufărișurile de zălog și răchite 

— tufărișurile de porumbar 

— tufărișurile de migdal pitic 

— tufărișurile de cătină albă 

— tufărișurile de cătină roșie 

În puține locuri se întîlnesc tufărișuri de origine sudică cu Paliur, cu 
Jasminum fructicans, cu liliac. Relictare sînt tufărișurile cu liliac transil- 
văncan. 


5.2.3. DISTRIBUŢIA GEOGRAFICĂ A ECOSISTEMELOR TERESTRE ÎN ROMÂNIA 


Distribuţia ecosistemelor terestre pe teritoriul țării depinde pe de o 
parte de condiţiile de climă, relief și substrat iar pe de altă parte de însu- 
şirile ecologice ale organismelor, în special de limitele lor de toleranţă față 
de principalii factori de viaţă (căldură, lumină, apă, substanțe minerale din 
sol sau substrat etc.). 

Condiţiile de viață de pe teritoriul României sînt foarte diverse, datorită 
așezării țării pe glob și în cadrul continentului european, adică într-o anumită 
zonă și regiune climatică cît și datorită reliefului și substratului foarte va- 
riatc. 

ntr-adcevăr, situarea României în centrul continentului curopean între 
latitudinile nordice de 43*37'07" și 48*15'06' și longitudinile estice de 20°15” 44“ 
și 29%41'24" la interferența a trei mari variante ale climatului temperat — 
climat central curopean cu nuanțe oceanice în nord-vest şi centru — climat 
est-european, continental în est și climat sud-european cu nuanțe subme- 
diteraneene în sudul și vestul țării, determină o destul de accentuată varia- 
bilitate a factorilor apă și căldură. Prima variantă de climat mai umed și 

Tăcoros, cu extreme termice mai mici este favorabilă dezvoltării ecosistemelor 
de pădure și pajiște mezofile. A doua variantă, mai uscată, cu extreme ter- 
mice mari, cu veri foarte calde și ierni reci favorizează formarea ecosistemelor 
de pajiște și de pădure xerofile. A treia variantă, suficient de umedă și de 
caldă în timpul verii, cu ierni relativ calde este propice pentru răspîndirea 
speciilor termofile provenite din Europa sudică care se asociază în ecosisteme 
deosebite. 

A doua condiţie importantă pentru distribuția geografică a ecosistemelor 
terestre din România este relieful. 

Lanţul muntos al Carpaţilor care ocupă ca o cetate centrul teritoriului, 
închizînd înăuntru vastul Podiș al Transilvaniei și coborînd în afară, prin 
trepte largi spre Podișul Moldovei și Cîmpiile Dunării și a Tisei, contribuie 
mult la diversificarea biotopurilor și la formarea unor etaje bioclimatice 
distincte, în care sînt răspîndite ccosisteme specifice. Faptul că peste 2/3 
din suprafața țării are relief fragmentar, care creează condiții de diferențiere 
a numeroase climate locale și prin aceasta de biotopuri deosebite, contri- 
buie la formarea unci distribuții mozaicate a ecosistemelor mai ales la limi- 
tele dintre unitățile bioclimatice zonale. 

În distribuția geografică a ecosistemelor un anumit rol are și substratul 
(roca) pe care se formează solul. De natura rocii depinde în bună parte reac- 
ţia solurilor, profunzimea și starea lor fizică, precum și conţinutul în substanțe 
nutritive. Aceste caracteristici condiționează distribuția plantelor pentru care 
solul reprezintă rezervorul de apă și substanțe minerale. Întrucît celelalte 
organisme, consumatoare și descompunătoare, trăiesc pe scama biomasei 
produse de plante, natura rocii influențează distribuţia locală a biocenozelor. 
Prezența lanţului carpatic, în care o mare varietate de roci sedimentare, 
metamorfice și eruptive alternează uneori pe spaţii restrînse este cauza pro- 
nunțatei variabilități a substratului pedogenetic, ccea ce corelat cu variatele 
climate locale nu rămîne fără urmări asupra formării biotopurilor și bioceno- 
zelor. 

În ce priveşte însuşirile ecologice ale speciilor trebuie arătat că în Ro- 
mânia se întîlnesc aproape 4 000 specii de plante și zeci de mii de specii de 
animale precum și numeroase bacterii și virusuri foarte deosebite prin cerin- 
tele și toleranțelc lor față de regimurile factorilor ecologici. Alături de specii 
arctoalpine și boreale microterme și oligotrofe se întîlnesc specii de cli- 
mat temperat moderat mezoterme, mezotrofe şi mezofile precum și numeroase 
specii de climat temperat cald, euterme — megatermc, xerofite, cutrofe — 
megatrofe. 

Potrivit cu cerințele și toleranţele lor ecologice, populațiile acestor specii 
se integrează în biocenoze ce ocupă biotopuri convenabile rcalizîndu-se în 
primul rînd o evidentă distribuţie pe unități zonale și regionale, adică pe 
zone (subzone), pe etaje (subcetaje) și pe regiuni (subregiuni, sectoare). 

Zonele și subzonele sc formează la cîmpie și în condiţii de podișuri puțin 
înalte (pînă la 200—300 m altitudine). Etajelc şi subetajele iau naștere în 
teritoriile de deal și de munte odată cu creșterea altitudinii peste această 
limită. Unităţile regionale constituie părți din unităţile zonale ce se află 
sub influența unei anumite variante de climă și în care ecosistemele capătă 
anumite însușiri structurale și funcționale deosebite. 

Pc teritoriul României au fost deosebite următoarele unități zonale 
profund deosebite prin tipurile de ecosisteme ce intră în alcătuirea lor: 


— pe latitudine (în condiţii de cîmpie și podișuri joase): 
— zona stepei 

— zona silvostepei 

— zona nemorală (a pădurilor de stejar) 


— pe altitudine (în condiții de dealuri și munte): 

— etajul nemoral (al pădurilor de foioase) 

— etajul boreal (al pădurilor de molid) 

— etajul subalpin (al rariștilor şi tufărișurilor de jneapăn) 

— etajul alpin (al tufărișurilor pitice și al pajiștilor) 

În afară de aceste etaje cu răspîndire generală în țară, mai există un 
eta] submediteranean (al pădurilor de stejar pufos). Acesta este bine consti- 
tuit în Dobrogea și se mai întîlncște fragmentar în Moldova de Sud și în 
Banatul de Sud. 

Pentru zona stepei sînt caracteristice ecosisteme de pajiște xerofilă de 
stepă ce au ca producător gramineele cu tufă. Alături de acestea, în condiții 
«ceva mai favorabile sub raportul umidității pot să se formeze ecosisteme do- 
minate de arbuști xerofili (porumbar, migdal pitic). În luncile ce străbat 
stepa se întîlnesc variate ecosisteme de păduri de luncă din esențe tari și 
moi precum și ecosisteme de pajiști mezofile și tufărișuri cu cătină roșie. 
Pe văile şi în depresiunile slab drenate sc întîlnesc ecosisteme de sărătură 
iar pe nisipurile ce însoțesc marile rîuri apar ecosisteme arenarii și chiar 
păduri de nisipuri. 

În prezent, aproape întreaga suprafață pe care o ocupa în trecut com- 
plexul de ecosisteme de stepă este folosită agricol. Ecosisteme de stepă mai 
mult sau mai puțin modificate s-au păstrat doar în puține locuri, de regulă 
numai în rezervaţii. Mai frecvente sînt ecosistemele de sărături care neputînd 
fi folosite decît ca pășune s-au păstrat în proporție mai mare. De asemenea 
s-au păstrat în parte și pădurile și pajiștile din lunci. 

În zona silvostepei, care face trecerea între stepă și pădure, alterncază 
ecosisteme de pajiște stepică cu păduri de stejar de un fel deosebit — mai 
rare sau mai poienite, cu arbori scunzi și sinuoși. Frecvente sînt tufărișurile 
constituind margini de pădure ce avansează în pajiştile de stepă. Ca şi în 
„stepă se întîlnesc şi aici ecosisteme de păduri și pajiști de luncă iar nisipurile 
poartă ecosisteme arcnarii și păduri. 

Suprafaţa cea mai mare din zona de silvostepă este folosită agricol. 
S-au mai păstrat în grupuri izolate, de mici întinderi, păduri de silvostepă 
puternic modificate de om, în poicnile cărora se mai întîlnesc fragmente de 
tufărișuri și pajiști de stepă. Există de asemenea păduri și pajiști de luncă 

Pentru zona nemorală sînt specifice pădurile compacte, edificate de 
unele specii de stejari și de alte specii de arbori cu frunză căzătoare. În estul 
și centrul țării aceste păduri sînt constituite din stejar pedunculat, în sudul 
și vestul țării, din cer și gîrniță. Luncile introduc și aici o diversificare a eco- 
sistemelor prin pădurile și pajiștile de luncă. 

Şi în zona nemorală suprafața ocupată de ecosistemele naturale de pă- 
dure a fost mult restrînsă pentru a face loc terenurilor agricole și pajiștilor 
folosite ca pășuni și finețe. Pădurile se mai păstrează în masive nu prea în- 
tinse. Ecosistemele spontane de pajiști secundare edificate de firuță sau 
sadină în sudul țării și de fiscă în centrul și nord sînt de asemenca puțin frec- 
vente și apar pe suprafețe mici. 


152 


Etajul nemoral conţine tot păduri de foioase cu frunză căzătoare dar 
edificate de alte specii de arbori și anume de gorun și fag (singur sau în ames- 
tec cu rășinoase). 

La altitudini nu prea mari (300—700 m) se localizează pădurile de gorun, 
mai sus (700—1 000 m) pădurile de fag apoi și mai sus (1 000—1 400 m) 
păduri de amestec de fag cu brad, de fag cu brad și molid, de fag cu mo- 
lid, și peste 1400 m, de brad cu molid etc. 

Imaginea naturală a acestui ctaj era de codru nesfirșit întrerupt doar 
de benzile înguste ale ecosistemelor de luncă edificate de aninul negru și 
alb și presărat de micile suprafețe de stîncării sau mlaștini cu păduri relictare 
de pin, ecosisteme de stîncării sau de tinoave. 

În subunitatea zonală a pădurilor de gorun o mare parte din suprafața 
ocupată odinioară de păduri, a fost defrișată pentru a face loc terenurilor 
agricole și pajiștilor. 

Masivele forestiere sînt totuși mai întinse decît în zona nemorală. Pa- 
jiştile spontane, ce aparțin grupei de ecosisteme de iarba vîntului, ocupă 
de asemenea suprafețe destul de mari în comparație cu terenurile agricole. 

În subunitatea zonală a făgetelor pure și cu amestec de rășinoase, pă- 
durea ocupă încă cea mai marc parte a suprafețelor, restul revenind pajiştii 
secundare de păiuş roșu, formate în urma dcfrișării pădurii. Terenurile 
agricole lipsesc sau se află pe mici suprafeţe pe văi, pe lîngă așezări. 

Etajul borcal este constituit din ecosisteme de pădure de molid, întrerupte 
doar pe văile ceva mai mari de ecosisteme de luncă cu anin alb. În terenurile 
stîncoase se mai găsesc ecosisteme de stincăric edificate de larice, pin sil- 
vestru sau diverse specii de plante ierboase de stîncărie. În mlaştini se în- 
tîlnesc tinoave. 

În acest etaj ecosistemele primare de pădure se întind încă pe majori- 
tatea suprafeţei. Totuși o parte din păduri a fost defrișată pentru a face loc 
pajiștilor secundare ce aparțin grupei de ecosisteme de păiuș roșu. 

Etajul următor, subalpin are ca ecosisteme caracteristice cele de jenepeniş, 
ienupăriș și de bujor de munte la care se adaugă rariștile de pădure cu molid, 
larice, zîmbru din partea inferioară a ctajului și pajiștile de părușcă din partea 
superioară a acestuia. Specifice etajului sînt și ecosistemele cu anin verde 
și cele de buruienișuri din locurile umede și ecosistemele de pajiște de brîne. 

Ecosistemele primare de rariști şi tufărișuri care ocupau odinioară 
aproape întreaga suprafață a etajului au fost în parte defrișate pentru a 
sc extinde pajiștile folosite ca păşuni. Pe aceste terenuri s-au format fie pa- 
jiştile de părușcă, fie cele de păiuș roșu. Multe pajiști s-au degradat însă în 
urma unci folosiri ncraționale, rezultînd stadii derivate dominate de țepoșică. 

Etajul alpin are ca ecosisteme reprezentative tufărișurile scunde con- 
stituite din specii de sălcii pitice din azalee și argințică și pajiștile de coarnă, 
alături de care se întîlnesc ecosisteme de grohotișuri și stîncării. 

În comparaţie cu toate celelalte unități bioclimatice, ecosistemele din 
ctajul alpin au fost cel mai puțin afectate de om, dat fiind că aproape nu 
puteau fi valorificate economic datorită producției scăzute de biomasă și 
condiţiilor climatice foarte aspre. 

După această scurtă prezentare a marilor categorii de ecosisteme și a 
distribuțici lor pe teritoriul țării, în paginile ce urmează se vor da detalii 
asupra caracterului biotopurilor, a structurii și funcţiilor biocenozelor pentru 


cele mai importante grupe de ecosisteme instalate primar. 

5.2.3.1. ECOSISTEME DE PĂDURE 


Ecosistemele pădurilor de molid. Răspindire: Pădurile 
de molid, care intră în etajul bioclimatic boreal, ocupă partea mijlocie a 
munților. În nordul țării acest etaj se află între 1 200—1 700 m altitudine, 
în sud între 1 300—1 400 și 1 800 m. Molidișurile formează, de regulă, limita 
superioară a pădurii în Carpaţii României. Păduri de molid se găsesc însă 
și la altitudini mai mici (700—900 m) în marile depresiuni intracarpatice 
din Carpaţii Orientali precum și în văile barate de chei ale Carpaţilor Me- 
ridionali. 

Cele mai întinse molidișuri se găsesc în Carpaţii Orientali și în grupul 
de munţi Parîng-Cindrel. În ceilalți munţi pădurile de molid formează benzi 
de mică lățime în jurul vîrfurilor. Pe versantul sudic al masivului Țarcu-4o- 
deanu molidișurile lipsesc. 

Condiţii de formare a biotopurilor. Relieful. În etajul pădurilor de molid, 
relicful este puternic fragmentat. Dintre formele de relicf frecvența cea 
mai mare o au versanții cu înclinări și expoziţii foarte variate. Numai în 
depresiuni, pe lîngă văi și pe lîngă vechile nivele de eroziune din munți mo- 
lidișurile pot să se găsească și pe teren plan. 

Clima. Clima etajului pe care-l ocupă molidișurile este rece și umedă. 

Temperaturile medii anuale variază între 4—5°C la limita inferioară 
a ctajului și 1—2°C la limita sa superioară; temperaturile lunii iulie sînt 
corespunzătoare, 13—15*C și respectiv 11—13*C. Perioada de producere in- 
tensă a biomasei, cu temperaturi medii diurne peste +10°C, variază între 
130—150 zile și 80—100 zile. 

Precipitaţiile sînt abundente crescînd de la 800—1 000 mm la limita 
inferioară a etajului pînă la 1 200—1 300 mm la limita sa superioară. Ele 
depășesc cu mult pierderile de apă prin evapotranspiraţie care nu se ridică 
decît la 400—500 mm în condiţiile temperaturilor scăzute din etaj. Preci- 
pitațiile sub formă de zăpadă acoperă solul mai mult de jumătate din an. 

Vîntul poate atinge în unele perioade ale anului (îndeosebi primăvara) 
viteze mari, provocînd căderea arborilor de molid („doborituri de vînt”). 

Substratul pedogenehc. Sub pădurea de molid se pot găsi cele mai diverse 
roci pe care se formează solurile. Frecvența cea mai mare o au şisturile crista- 
line (micaşisturi, șisturi cloritoasc şi sericitoase, filitc, paragncisuri, gneisuri 
ctc.), rocile sedimentare (marne, calcare, gresii, conglomerate) și rocile erup- 
tive (granit, granodiorite, andezite etc.). În depresiuni, roca pedogenctică 
o constituie sedimentele recente (nisipuri, pietrișuri etc.). 

Solurile ce se formează în aceste condiţii de climat și substrat, sub acţiu- 
nea biocenozelor de molidiș, au caracter podzolic. Profilul acestor soluri are 
un orizont tipic albicios ce se află sub primii 5— 10 cm de culoare mai închisă, 
brună-negricioasă, cu humus de tip moder sau chiar cu humus brut (materie 
organică slab descompusă). 

Pe roci bogate în baze, în condițiile termice mai bune și de precipitaţii 
mai puține, sub molidișuri se pot forma și soluri fără orizont de podzolire 
(brune acide ș.a.). Pe calcare se întîlnesc soluri negricioase superficiale (rend- 
zine). 

Specificul biotopurilor. Biotopurile molidișurilor se caracterizează prin 
temperaturi ale aerului relativ scăzute în tot timpul anului, nedepășind în 
cursul verii chiar la altitudini mai joase media lunară de 13— 15°C. 

Potenţialul termic al biotopurilor pădurii de molid este scăzut — 1 500 
—2 000°C. 

În cuprinsul biocenozei, dar în special în sol datorită caracterului umbros 
al pădurii variația temperaturilor este redusă — se formează un regim ter- 
mic rece, destul de uniform în tot cursul perioadei de vegetaţie. 

Umiditatea relativă a aerului este permanent ridicată, în parte și dato- 
rită temperaturii scăzute a acestuia. 

Sub masivul închis al pădurii de molid pătrunde puţină lumină (abia 
1—1,5% din lumina plină) creindu-se un regim favorabil de iluminare doar 
pentru organismele iubitoare de umbră (sciofile). 

Umiditatea solului este suficientă și chiar excedentară datorită ploilor 
abundente și dese și cvapotranspiraţiei scăzute. Consumul de apă prin eva- 
potranspirațic (circa 400—500 mm) este pe deplin asigurat. În cazul cînd 
solurile au o textură mai fină sînt posibile stagnări temporare și chiar perma- 
nente de apă în sol cu dezvoltarea proceselor de înmlăștinare. 

Reacţia solurilor este de regulă puternic acidă pînă la acidă (pH 4—5,5), 
iar conținutul în baze redus (V = 9—40%). 

Factorii limitativi cei mai importanți pentru acumularea de biomasă 
a biocenozelor de molid sînt: 

— temperatura scăzută în partea superioară a etajului care stînjenește 
absorbția apei și substanţelor din sol și reduce intensitatea procesului de 
fotosinteză ; 

— regimul de iluminare puțin favorabil de sub acoperișul arborilor; 

— conţinutul redus de substanţe nutritive din soluri, mai ales în bioto- 
purile unde procesul de recirculare a substanțelor minerale este întîrziat, dato- 
rită formării de humus brut. 

Principalele caracteristici ale biocenozelor. Producători. Princi- 
palul producător de biomasă este molidul (Picea excelsa) ale cărui populații 
alcătuiesc de obicei singure stratul arborilor. Mai rar se întîlnesc în amestec 
exemplare puține de scoruș (Sorbus aucuparia), iar la altitudini mai mici 
de paltin de munte (Acer pseudoplatanus ) de fag (Fagus silvatica) și de brad 
(Abies alba). 

Stratul arborilor este de regulă închis astfel că sub coroane pătrunde 
lumină și căldură puţină iar o parte apreciabilă de precipitații (pînă la 30%) 
este reținută și revine în acr prin evaporare de pe ace și ramuri. 

În pădurea închisă de molid, la vîrsta de 100 de ani și în condiţii de 
bonitate ridicată a biotopului, numărul de arbori ajunge la circa 500 la ha, 
înălțimea lor medie este de aproximativ 36 m iar diametrul mediu de 40 cm. 

La aceeași vîrstă, în biotopuri de bonitate scăzută, cu soluri foarte acide 
scheletice sau cu temperaturi scăzute în sezonul de vegetaţie, numărul de 
arbori ajunge la circa 1 300 pe ha, înălțimea lor nu depășește însă 20 m iar 
diametrul 21 cm. 

În biotopuri de bonitate ridicată coroanele arborilor se dezvoltă numai 
în partea superioară a trunchiurilor, deoarece ramurile inferioare se usucă 
şi se desprind treptat pe măsură ce condiţiile de lumină devin nefavorabile 
în urma creșterii arborilor și situării coroanelor la înălțimi tot mai mari. 

În schimb, în biotopuri de bonitate inferioară îndeosebi în cele situate 
spre limita superioară a pădurii, arborii își formează coroana pe cea mai 
mare parte a trunchiului, iar crăcile moarte aproape nu se elimină. 

Acest proces de „elagaj natural“ al arborilor se întîlneşte la toate bioceno- 
zele de pădure. 

Un alt proces legat de competiție în populaţiile de arbori este „elimi- 
narea naturală“ în virtutea căreia densitatea unei populaţii de molid scade 


155 


Ace de molid 


N * 
N N 
N N 
N À Pamphiliide 
eipide 7 N N 
N N 
N N 
N N 
b Siricide | N N 
N 
Ş X 
Lemn putred Litieră 


e Aranee 

e Lhobiide___ 
a Geophiiide 

.E mpidide — 
e E lateride 


(e y 
Bacteru 


Detritus organic omort 


Moiuste 


e Stiaride 


itonidide 


e Elaleride 


Aranee 
e Carabict 


e Tenebrionide 
„Carabide 


e Pseiatide 
e Colydiide 
e D':plopode 


e Collembole_ 
Scraride 


e Acarer 


|, Opilio mi 


ltonidide 
Staphilinide 
Tenebriomde 


Forticulide 


A tide 
„Cotte poe „Elateride ee h 
„Crypiephogrse | |Etoterise | |ecorvanice fprenese A 
ulde z 
, Aphodude KE li A 
bsna | Necemo i 


Staphilinide 


S 
acarieni 


Fag. 32. Schema relaţiilor trofiec la nivelul litierei şi solului într-o pădure de molid 


,Lumbricide i 
A 


Resturi de 
antmale 


C ]camumaton primari (orsumatori secundari LI Adult L] Lorvă 


Excrementie 


de la cîteva zeci sau chiar sute de mii de plantule la abia cîteva sute de arbori 
maturi (la ha). Și acest proces are loc la toate biocenozele de pădure dar viteza 
eliminării este diferită în funcție de specie și de bonitatea biotopurilor. 


Înrădăcinarea superficială a arborilor de molid, favorabilă sub raportul 
folosirii mai eficiente a solului în condiţiile climatului rece și umed repre- 
zintă însă și o sursă de instabilitate a biocenozei. Vînturile puternice doboară 
frecvent arboretul de pe suprafețe întinse iar pînă la formarea unui arboret 
nou din sămînță, locul biocenozei de molidiş este luat de biocenoze stadialc. 


În condițiile de iluminare slabă de sub stratul încheiat al populaţiei 
de arbori de molid nu sc formează un strat de arbuști bine conturat. Arbuștii 
apar în exemplare izolate, sau mici pîlcuri, pe margini de masiv sau în golu- 
rile create prin căderea arborilor. Speciile de arbuști mai frecvente sînt socul 
roșu (Sambucus racemosa ), caprifoiul (Lonicera xylosteum, L. nigra), cunv- 
nița (Spiraea ulmifolia), coacăzul (Ribes petraeum). 

Tot datorită condiţiilor nefavorabile de iluminare stratul icrbos-sub- 
arbustiv este de regulă mai slab dezvoltat, în schimb în cele mai multe păduri 
de molid se întîlnește un strat aproape continuu de mușchi ce acoperă solul. 

În stratul ierbos-subarbustiv al molidișurilor, după natura biotopului 
pot predomina următoarele combinaţii de plante: 

— Oxalis-Dentaria, în biotopurile cu soluri slab acide-neutre (pH 5,7—6,7) 
și troficitate mijlocie-ridicată (V = 50—85%); în stratul ierbos cu acope- 
rire obișnuit ridicată sînt bine reprezentate speciile Oxalis acetosella, Den- 
taria glandulosa, Pulmonaria rubra, Epilobium montanum, Athyrium filix- 
femina, Dryopteris filix-mas, Campanula abietina, Hieracium transsilvanicum, 
Ranunculus carpaticus, Lamium galeobdolon, Asperula odorata ș.a. 

— Calamagrostis-Luzula în biotopurile cu soluri acide-moderat acide 
(pH 4,8—5,5) cu troficitate scăzută (V = 16—50% ); stratul icrbos dezvoltat 
numai în porțiuni luminate ceste alcătuit aproape numai din Calamagrostis 
arundinacea ṣi Luzula luzuloides ; 

— Oxalis-Soldanella în biotopurile cu climat rece de la limita altitudi- 
nală superioară, pe soluri de asemenea acide-moderat acide (pH 4,5—5,5) 
cu troficitate scăzută (V = 9—40%); stratul icrbos cu acoperire redusă 
conține speciile: Oxalis acetosella, Soldanella montana, Homogyne alpina, 
Dryopteris spinulosa, Luzula silvatica, Pirola uniflora, Majanthemum bifo- 
lium ș.a. ; 

> Vaccinium, în biotopurile cu soluri acide-puternic acide (pH 3,5—4,5), 
cu troficitate foarte scăzută (V = 4—20); stratul ierbos-subarbustiv este 
alcătuit în special din afin (Vaccinium myrtillus) şi merişor (V. vitis-idaea ) 
cu exemplare rare de ierburi (Oxalis acetosella, Deschampsia flexuosa, Luzula 
luzuloides, L. silvatica. În aceste biotopuri se dezvoltă de regulă și un strat 
de mușchi (Hylocomium splendens, Rhyhidiadelphus triquetrum, Pleurozium 
schreberi ş.a. ). 

Există o categorie întreagă de molidișuri în care stratul ierbos-arbustiv 
lipsește sau este slab reprezentat fiind înlocuit cu un strat mai mult sau 
mai puțin continuu de mușchi (Hylocomium splendens, H. loreum, Pleuro- 
zium schreberi, Rhytidiadelphus triquetrum, Plilium crista-castrensis, Poly- 
trichum commune, Eurynchium siriatum ș.a. ). Din stratul ierbos-subarbustiv 
pot apare exemplare de Oxalis acetosella sau Vaccinium myrtillus. 


Biomasa produsă de molidișuri este realizată în cea mai mare parte de 
populațiile de arbori și ajunge la 4—8 t/an/ha din care aproximativ jumă- 
tate reprezintă lemnul, iar jumătate acele. Lemnul se acumulează an de an 
în trunchiuri astfel că în biocenoza matură există un stoc apreciabil de bio- 
masă (între 150—400 t/ha). În circuitul de biomasă şi necromasă intră an 
de an doar o parte din ace, muguri, ramuri, scoarță, conuri, semințe, precum 
și lemnul exemplarelor de molid eliminate natural ca rezultat al competiției, 
în urma unor accidente (doborîturi de vînt, atacuri de insecte) sau prin îmbă- 
trînire și uscare fircască. 

Acumularea de biomasă a arbuștilor este neglijabilă, cea a stratului 
ierbos-subarbustiv nu depășește 0,1 t/an/ha, cea a mușchilor se poate ridica 
la 0,05 t/an/ha. 

Lanţuri trofice legate de biomasă. Majoritatea lanțu- 
rilor trofice importante pentru transferul de biomasă și energie din bioce- 
nozele de molidiș pornesc de la populația de arbori. Este vorba în principal 
despre: 

— lanțurile consumatorilor de cetină (insecte, păsări) 

— lanţurile gîndacilor de scoarță, 

i lanţurile consumatorilor de seminţe și fructe (insecte, păsări, mami- 
fere 

— lanțurile consumatorilor de lemn (insecte, ciuperci) 

— lanțurile consumatorilor de substanțe asimilate. 

În lanţurile consumatorilor de cetină, insectele defoliatoare constituie 
un important grup de consumatori de ordinul I. Printre acestea se află lepi- 
dopterele din familia limantriidelor îndeosebi omida păroasă a molidului 
( Porthetria monacha), molia lujerilor de pin (Rhyacionia buoliana) din fami- 
lia torticide și himenoptere din familia tentredinidelor (Diprion pini, Neodi- 
prion sertifer) şi din familia pamfiliidelor (viespile molidului — Cephal/cia 
abietis, C. alpina, C. arvensis, C. kartigi). Larvele acestor insecte se hrănesc 
cu ace de molid, putînd provoca, în cazul înmulțirilor în masă, defolierea 
totală a arborilor și uscarea lor. Consumatori de ordinul II sînt insectele de 
pradă: furnicile (Formica polyctena, Formica rufa), cicindelide, repedea de 
munte (Cicindela silvicola) carabide (Carabus cancellatus) insectele parazite 
pe defoliatori (himenoptere, ihneumonide) (Pimpla alternans, Pimpla rufata, 
Pimpla maculata), Chalcidide (Eutelus subfumatus), proctorupide (Tele- 
nomus fhalaenarum ), diptere Tachina bimaculata) şi păsările ce se hrănesc 
cu larve sau cu insecte adulte (îndeosebi pițigoii (Parus montanus, Parus 
cristatus, Parus ater ), auşcii ( Regulus regulus, R. ignicapillus ) pitulicea ( Phyl- 
loscopus colybita ). 

Printre consumatorii de cetină (dar și de muguri) se numără și păsări 
caracteristice molidișurilor, cum este cocoșul de munte (Tetrao urogallus). 
Resursele de hrană ale acestora sînt însă mult mai diverse cuprinzînd și diverse 
larve, fructe, seminţe. 

Lanţurile gîndacilor de scoarță cuprind în calitate de consumatori de 
ordinul I colcoptere din familia scolitidelor, gîndacul mov de scoarță al moli- 
dului (Ips typographus, Ips amylinus, Pyliogenes chalcographus ) trombarul 
puieţilor de molid (Hylobius abietis) ş.a.; larvele acestora se dezvoltă pe 
partea internă a scoarței arborilor, hrănindu-se cu țesuturile cambiale 
și ale liberului și provocînd uscarea arborilor în cazul unor atacuri 
masive care duc la întreruperea circulației produselor de asimilaţie. Consuma- 
tori de ordinul II sînt păsările cățărătoare, în special ciocănitoarele (Dryo- 
copus martius martius, Picoides tridactylus alpinus, Dendrocopus leucatos 
leucatos ), insectele de pradă (diptere, asilide, Laphria sp; Xylophagide — 
Xylophagus sp.) şi insectele parazite (ichneumonide Rhyssa persuasoria, 
Ephialtes sp.). 

Lanțurile consumatorilor de semințe au drept consumatori de ordinul I 
fie insecte a căror larve se dezvoltă în semințe și conuri de molid (Laspeyre- 
sia strobilela etc. ), fie păsări sau mamifere care consumă semințele mature. 
Aşa sînt ciocănitorile, forfecuța (Loxia curvirostra), veverița (Sciurus vul- 
garis), pîirşul (Dryomys nitedula), şoarecii (Sicista betulina, Apodemus fla- 
vicollis, Clethrionomys glareolus, Pitymys subteraneus etc.). 

Consumatori de ordinul II în aceste lanțuri pot fi păsările insectivore 
dintre cele amintite, păsări carnivore ca șorecarul (Buteo buteo, Falca subbu- 
teo. Falco tinnunculus, Pernis apivorus, Milvus migrans, Accipiter guetilis 
etc, ) sau mamifere carnivore ca jderul (Martes martes, M. fotna), rîsul (Lynx 
lynx), lupul (Canis lupus) vulpea (Canis vulpes). 

Lanțurile consumatorilor de lemn au în calitate de consumatori de ordi- 
nul I insecte himenoptere xilofage cum sînt cele din familia uraceride (Ura- 

cesus gigas, Sirex juvencus, Xeris spectrum, Xyphidria longicolis) etc. sau 
ciuperci ce atacă și descompun lemnul (de pildă putregaiul roşu — Fomes 
annosus ș.a.) Consumatori de ordinul II sînt insecte carnivore, păsări insec- 
tivore iar în cazul ciupercilor, diverse insecte micofage colembole, (Folsomia 
quadrioculata, Isotoma violacea, Orchesella pontica). 

La toate aceste lanțuri consumatorii de ordinul III pot fi diverse insecte 
de pradă sau parazite, precum și păsări și mamifere insectivore și carnivore. 

Lanţul consumatorilor de asimilate are un caracter cu totul special. 
În calitate de consumatori de ordinul I aici apar ciupercile de micoriză 
(Boletus, Lactarius, Clytocibe ş.a.) ale căror hife se fixează pe rădăcinile 
molidului sau pătrund chiar în acestea. Consumatori de ordinul II pot fi 
diverse organisme micofage (insecte, gasteropode, mamifere). 

Ciupercile de micoriză consumă direct din asimilatele produse de molid 
(în special glucide). Dar ele îndeplinesc în același timp o funcție foarte impor- 
tantă pentru molid, accea de absorbție a apci și substanțelor minerale. Deoa- 
rece spre deosebire de plantele superioare ciupercile pot extrage substanțele 
minerale și din combinaţii organice, ele asigură nutriția minerală a molidului 
chiar în condiţii cînd majoritatea rezervelor de substanțe minerale sînt blo- 
cate în asemenca combinații. 

Numărul lanțurilor trofice legate de biomasa producătorilor este desigur 
mult mai mare. Nu s-au amintit de pildă lanțurile ierbivorelor mari care se 
hrănesc cu ierburi și subarbuști (cerbul — Cervus elaphus carpalhicus) sau 
a celor care pe lîngă hrană vegetală consumă și hrană animală (ursul — 
Ursus arclos, mistrețul -— Sus scrofa). Există lanțuri care pornesc de la icr- 
buri și mușchi cum sînt cele în care veriga consumatorilor de ordinul I este 
formată din melci, gasteropode (Vitrea diaphana, Retinella pura, Ena mon- 
lana, E. obscura, Limax maximus, Laciniaria falax, L. jugularis, L. plicata, 
Eucanulus trochiformis ş.a. ) ctc. 

Lanţuri trofice legate de necromasă. O scrie întreagă 
de lanţuri trofice lungi pornesc de la necromasa ce ia naștere prin uscarea și 
căderea unei părți din masa acelor și a ramurilor, prin exfolicrea scoarței, 
prin moartea rădăcinilor în sol. Cei mai mulți consumatori ai necromasei din 
liticra de molid sînt animale nevertebrate care acționează însă în complex 
cu alte organisme (ciuperci, actinomicete bacterii). Numărul nevertebratelor 
este de ordinul zecilor, sutelor de mii și chiar milioanelor la metru p ătrat 
cel al microorganismelor este și mai mare. 


Grupele cele mai importante de necroconsumatori, dintre nevertebrate 
sînt: acarienii, colembolele, nematodele, enchitreidele, apoi larvele de dip- 
tere, coleoptere, formicide, himenoptere, lumbricide etc. (fig. 31). 


Prin acțiunea combinată a nevertebratelor și microorganismelor, necro- 
masa ajunsă la sol este mărunţită, compușii biochimici macromoleculari sînt 
desfăcuţi în compuși din ce în ce mai simpli pînă la totala lor desfacere 
în apă, bioxid de carbon, azot molecular, diverși compuși minerali. 

Aspecte fenologice ale biocenozelor de molidiș. 
Pădurea de molid, dat fiind caracterul veșnic verde al frunzișului specici 
dominante și al unor specii asociate (mușchi) nu prezintă o variaţie fenolo- 
gică anuală prea pronunțată. Mai evident este aspectul formării lujerilor 
noi și al înfloririi molidului care are loc în cursul lunii iunie (în prima jumă- 
tate în molidișurile de la altitudini mai mici, în a doua jumătate în cele de la 
altitudini mari). Concomitent se produce și dezvoltarea florei ierboase esti- 
vale, în biocenozele caracterizate printr-o asemenea floră. Un alt aspect 

este cel de toamnă, marcat prin uscarea florei erboase. Al treilea aspect este 
cel de iarnă, cu pădurea sub zăpadă. 

Evolutia biocenozelor de molidis. Biocenozele de molidiș, în special cele 
în care arborii au aceeași vîrstă (arborete echiene) și care au masivul întrerupt 
din diverse cauze, sînt afectate frecvent de doborituri de vînt. Odată cu dispa- 
riția arboretului și cu schimbarea radicală a regimurilor termic și hidric din 
biotop, se declanșează o serie de procese care duc la o succesiune de stadii 
evolutive, pînă la reconstituirea pădurii de molid. Datorită căldurii și umidi- 
tății mai mari la nivelul solului, arc loc o intensificare a proceselor de des- 
compunere și mineralizare a necromasci. Solul se îmbogățește în substanţe 
nutritive, îndeosebi în combinaţii cu azot ceea ce duce la o dezvoltare luxu- 
riantă a florei ierboase și la instalarea abundentă a unor specii cum sînt: 
zmeurul (Rubus idaeus) zburătoarea (Chamaenerion angustifolium ). Din 
semințele ușoare, purtate de vînt ale mesteacănului (Betula verrucosa) şi 
sălciilor (Salix caprea, S. silesiaca) sc formează un stadiu de primă împădu- 
rirc. Treptat, pe măsură ce se dezvoltă pădurea de mesteacăn și salcie, sub 
adăpostul ei din sămînța adusă de vînt se dezvoltă o nouă populație de molid. 
Mesteacănul şi sălciile, puţin longevive, se usucă după un număr de ani iar 
biocenoza de molidiș se reconstituie odată cu sporirea vîrstei arboretului. 

În cazul cînd, din diverse cauze, nu s-a produs reinstalarea molidișului 
este posibilă formarea unei biocenoze de pajiște (cu Festuca rubra) prin for- 
marea treptată a ţelinci și îmbogățirea în specii ierboase. 

Importanţa social-economică a ecosistemelor de 
molidiș. Molidișurile furnizează un lemn de valoare, deosebit de căutat 
pentru cele mai diverse utilizări. Mult timp cheresteaua de molid ca și lemnul 
rotund au reprezentat un important capitol al exportului țării noastre. Și în 
prezent ca și în perspectivă cele aproape | milion ha păduri de molid reprezintă 
și vor reprezenta o importantă sursă de materie primă lemnoasă. 

Dar valoarea deosebită a pădurilor de molid este dată și de rolul lor deo- 
sebit în formarea şi conservarea mediului înconjurător. Fiind situate la obirșia 
marilor rîuri din Carpaţi, molidișurile constituie principalul regulator al for- 
mării debitelor de apă al rîurilor, al regimului acestor rîuri. 

În condiţiile deosebite de climat aspru, ploios, de pante mari și soluri 
superficiale ele reprezintă factorul de bază al conservării solurilor montane. 

Ecosistemul pădurii de fag. Răspîndire. Pădurile de fag 
și cele de amestec cu participarea fagului, aparținînd ctajului nemoral, se 
găsesc îndeosebi în partea mijlocie și inferioară a munţilor și pe dealurile 
înalte. Între altitudinile de 600—1 300 (1 450) m aceste păduri sînt zonale, 
dar cle pot să apară și extrazonal pe văi și pe versanţi umbriți de la (100) 300 m 
și pe versanți însoriți și calcare pînă la 1 650. 

Cele mai multe făgete pure se află pe dealurile și munții din vestul țării 
în schimb suprafețele cele mai întinse de păduri de amestec de fag cu răși- 
noase sînt cantonate în jumătatea estică a Carpaţilor Orientali. 

În munţii Vilcan și Godeanu făgetele pure ajung pînă la limita superioară 
a pădurii. În multe regiuni de deal din țară pădurile de fag ocupă suprafețe 
apreciabile singure (la altitudini de peste 500—600 m) sau în alternanță cu 
pădurile de gorun (între 300—500—600 m). 

Condiţii de formare a biotopurilor. Relieful. Relicful în subetajul pădurilor 
de fag este foarte variat. Predomină relieful accidentat în care ponderea cea 
mai mare revine versanților cu înclinări și expoziţii foarte diferite. Făgete se 

găsesc însă și pe podișuri mai mult sau mai puţin planc,nu însă și în depresiuni 
unde fagul suferă de înghețuri. 

Clima. Clima în teritoriile în care se întîlnesc pădurile de fag sau cu parti- 
ciparea fagului este destul de variată. 

Temperaturile medii anuale variază între 7,5—9,0*C la limita inferioară 
și între 4,2—5,5*C la limita superioară a făgetelor zonale ; temperaturile medii 
ale lunii iulie sînt repsectiv de 16,0— 17,0 °C şi de 11,0*C, iar perioada de vege- 
tație cu temperaturi medii diurne peste + 10*C este de 165 și respeftiv 100 zile. 

Precipitaţiile sînt destul de mari, 80C—- 1 000 mm, chiar la limita infe- 
rioară de răspîndire a făgetelor crescînd pînă la 1 000 mm la limita lor supe- 
rioară. Ele acoperă deplin nevoile de apă pentru cvapotranspirație (circa 
450—600 mm). Nebulozitatea ridicată, frecvența mare a ploilor în sezonul 
de vegetație, corclate cu regimul termic moderat, fără amplitudini mari, 
conferă climatului caracter oceanic. 

Substratul pedogenetic. Pădurile de fag sau cu participarea fagului se 
întîlnesc pe roci pedogenetice foarte variate atît din grupa rocilor sedimentare 
cît și a celor metamorfice și eruptive. Suprafeţele cele mai mari de făgete pure 
se află pe șisturi cristaline în Carpaţii Meridionali şi Occidentali pe calcare și 
sisturi cristaline în Carpaţii Occidentali și pe andezite piroclastite și diabaze 
în Munţii Apuseni, Gutiîi, Harghita. În schimb cele mai multe amestecuri de 
fag și rășinoase se află pe rocile sedimentare de fliș (marne, gresii, calcare) din 
Carpaţii Orientali. La dealuri făgetele ca și celelalte ecosisteme sînt răspîndite 
pe rocile sedimentare obișnuite în aceste regiuni (marne, gresii, pietrișuri, 
argile). 

Solurile ce se formează în aceste condiții aparţin la tipuri genctice foarte 
diferite. Cele mai răspîndite sînt solurile brune acide și solurile brune de 
pădure. Puțin frecvente sînt solurile podzolice, în schimb destul de răspîndite 
sînt solurile rendzinice formate pe calcare. 

Specificul. biotopurilor. Fagul avînd o amplitudine ecologică marc, bioto- 
purile pe care le ocupă comunităţile cu această specie au caracteristici destul 
de diferite. 

Cu excepţia unor biotopuri extreme (de pildă pe calcare, pe stîncării) 
atît căldura cît și umiditatea din sol sînt suficiente pentru desfășurarea neîn- 
grămădită a proceselor de producere a biomasei. Astfel, chiar la altitudini 
mari temperaturile medii lunare depășesc +10*C cel puţin 3—4 luni pe an. 
Este adevărat că sub masivul închis al pădurii de fag temperaturile sînt uai 
scăzute iar în sol regimul termic este foarte uniform. Potențialul termic al făge- 
telor de circa 1 700—3 200*C poate fi considerat mijlociu pentru păduri. 

În făgete, desimea coroanelor condiționează reducerea puternică a inten- 
sității luminii ce ajunge la sol. În anumite situaţii în făgete mature, ca poate 
ajunge la 1—2% din lumina plină și chiar mai puțin. 

Umiditatea solurilor este suficientă în tot cursul sezonului de vegetaţie, 
În biotopurile de la altitudini mici, mai ales în soluri schelete calcaroase pot 
interveni însă și perioade de uscăciune cînd apa disponibilă din sol scade pînă 
aproape de limita insuficienţei pentru plante. 

Reacţia solurilor în majoritatea  făgetelor este  mediu-slab-acidă 
(pH 4,5—6,5) iar conţinutul de baze moderat pînă la ridicat (V = 30—80%,). 

Ca factori limitativi ai producţiei de biomasă acționează căldura în bio- 
cenozele de la altitudini de peste 1 200 m și apa în cele aflate sub altitudinea 
de 600—700 m. Pe solurile podzolice conţinutul redus de baze de schimb 
constituie de asemenea un factor limitativ al dezvoltării biocenozei. În toate 

făgetelc şi pădurile cu participarea fagului intensitatea mică a luminii de sub 
masiv condiționează producția redusă a stratului arbustiv şi ierbos. 

Principalele caracteristici ale biocenozei. Producători. Producăto- 
rul principal în făgetele pure este fagul (Fagus silvatica var. typica) iar în 
sud-vestul țării la altitudini sub 1 000 m și F. silvatica var. moesiaca ). În pădu- 
rile de amestec ca producători asociaţi la altitudini de 1 000—1 400 m pot 
apare bradul și (sau) molidul, iar la altitudini sub 700 m, carpenul, gorunul, 
teiul, frasinul, paltinul, ulmul. 

Stratul arborilor are acoperire mare, constituind un ecran foarte puţin 
penctrabil pentru lumină. Biocenoza de fag apare de aceea ca foarte umbroasă, 
în special dacă în amestec participă și bradul. 

În biotopuri de bonitate ridicată, în pădurea bătrînă, la 100 de ani, numă- 
rul de arbori este în medie de 400, înălțimea lor medie ajunge la 34 m, iar dia- 
metrul la 38 cm. În biotopul de bonitate scăzută, cu soluri puțin profunde, 
schelete acide sau uscate în timpul verii, la aceeași vîrstă numărul de arbori 
este cu mult mai marc (circa 900) înălțimea lor medie atinge abia 18 m iar dia- 
metrul 20 cm. 

În pădurile de amestec cu rășinoase, bradul și molidul depășesc fagul în 
înălțime cu cel puțin 3—5 m şi în diametru cu 5—10 cm. 

Înrădăcinarea profundă a fagului asigură folosirea intensivă a întregului 
profil de sol. Pe soluri pseudogleizâte rădăcina rămîne însă superficială dez- 
voltîndu-se doar pînă la orizontul compact. În asemenea situații devine posibilă 
doborîrea arborilor de către vînturile mai puternice, cînd solul este supraumezit. 

Lumina redusă de sub masiv împiedică formarea unui strat arbustiv în- 
cheiat. Sub formă de exemplare izolate se găsesc Daphne mesereum, Sambucus 
vacemosa, Lonicera xylosteum ş.a. În pădurea bătrînă sc dezvoltă însă grupe 
mai mari sau mai mici de puieți de fag de diferite virste. 

Stratul ierbos subarbustiv poate lipsi, cum se întîmplă în făgetele nude 
cu densitate mare de arbori dar se poate și dezvolta în grade foarte diferite în 
funcție de închiderea coroanelor arborilor. Acest strat poate fi format după 
caracterul biotopului din următoarele combinaţii de plante: 

-- Asperula-Dentania în biotopuri cu soluri slab acide-neutre (pH — 
6,0—6,8) avînd un conținut ridicat.de baze (V = 70—98%) și de humus 
brun (mull); în stratul ierbos de regulă bine dezvoltat alături de Asperula 
odorata, Dentaria bulbifera şi D. glandulosa se află şi alte specii ale florei denu- 
mite de „mull“: Pulmonaria rubra, Geranium roberlianum, Lamium galeobdolon, 
Mercurialis perennis, Euphorbia amygdaloides, Isopyrum thalictroides, Symphy- 
tum cordatum, Anemone nemorosa, Athyrium filix femina, Dryopteris filix mas 
ș.a.; 

— Rubus hirtus în biotopuri cu aciditate ceva mai mare (pH 5,8—6,4) 
și conţinut de baze mai redus (V = 50—85%) dar cu umiditate permanent 
mai mare, stratul ierbos-subarbustiv are ca specie dominantă pe Rubus hirtus 
pe lîngă care apar multe specii din grupa anterioară (Asperula odorata, Gera- 
nium roberlianum, Dentaria glandulosa, Oxalis acetosella, ferigi) ; 

— Festuca în biotopuri cu soluri schelete, moderat acide (pH 5,2—6,0) 
și troficitate scăzută mijlocie (V = 30—70% ) ceva mai uscată în unele pe- 
rioade de vară; Festuca (drymeia, sau F. silvatica) este dominantă absolută 
realizînd în arborete mai luminoase un covor compact, cu puține exemplare 
din alte specii (Luzula luzuloides, Rubus hirtus, Calamagrostis arundinacea, 
Asperula odorata, Dentaria glandulosa ş.a.) ; 

— Luzula-Calamagrostis în biotopuri situate pe muchii sau versanți 
înclinați cu soiuri mai mult sau mai puțin schelete, acide-moderat acide 
(pH 4,7—5,5) cu troficitate scăzută (V = 10—50%) de regulă cu umiditate 
mai redusă în timpul verii; stratul ierbos cu acoperire variabilă în funcție de 
închiderea arboretului este dominat de Luzula luzuloides, şi (sau) Calamagrostis 
arundinacea pe lîngă care se mai găsesc Hieracium transsivanicum, Poa 
nemoralis, Oxalis acetosella, Galium schullesii, Euphorbia montana ş.a. 

— Vaccinium, destul de rar în făgete se întilneşte în biotopuri cu soluri 
podzolice, puternic acide, acide (pH 4,0—5,0), cu troficitate foarte scăzută 
(V = 5—17% ); stratul ierbos-arbustiv este dominat de Vaccinium myrtillus 
şi muşchi (Hylocomium splendens, Dicranum scoparium, Rhytidiadelphus 
triquetrum). 

Biomasa produsă de biocenozele cu fag este realizată aproape în întregime 
de populațiile de arbori. În funcție de bonitatea biotopurilor poate varia 
între 6— 12 t/an/ha din care 3—4 t reprezintă masa foliară și abia 0,1 t masa 
ierboasă. i 

În biocenozele cu arbori de aceeași vîrstă, la vîrste mari se află un stoc 
apreciabil de biomasă concentrată în trunchiuri şi rădăcini (între 250—-500 t/ha). 

n circuitul de necromasă intră anual aproape întreaga masă foliară și o 
cantitate apreciabilă de ramuri.și lemn provenite atît de la arborii vii cît ṣi de 
la cei uscați. 

Lanțuri trofice legate de biomasă. Principalele lan- 
țuri trofice ce pornesc de la fag sînt: 

— lanțurile consumatorilor de frunze; 

— lanțurile gîndacilor (insecte) de scoarță; 

— lanțurile consumatorilor de jir (insecte, păsări, mamifere) ; 

— lanțurile consumatorilor de lemn (insecte, ciuperci). 

Se adaugă lanțurile consumatorilor de ierburi. Lanțurile consumatorilor 
de frunze cuprind în calitate de consumatori de ordinul I țigănari (Deporans 
betularia), omizi defoliatoare (Orchestes fagi, Dasychira pudibunda), afide 
(Phyllaphis fagi) insecte miniere (Incurvaria koerneriella) sau insecte ce 
provoacă gale (specii de Aceria, Cryptococcus fagi, Dasyneura fagicola) Mikiola 
fagi, Oligotrophus fagineus ş.a.) Consumatori de ordinul II sînt fie păsărele 
(Parus ater, Parus montanus, Regulus regulus, Paser montanus, Falco subbuteo), 
fie insecte carnivore (Carabus, Calosoma) sau parazite. 

În lanțurile gîndacilor de scoarță, consumatorii de ordinul I pot fi Scolytus 
carpini sau S. intricatus, Ernoporus Jagii, Agrilus viridis ş.a., iar consumatori 
de ordinul II ciocănitori (Drwobates leucatos leucatos, Driocopus martius 
martius), ţoiul (Sitta europaea caesia ) cojoaica (Certhia familiaris ) sau insecte 
parazite. . 


Lanțurile consumatorilor de jir sînt numeroase. Consumatori de ordinul I 
pot fi dintre insecte unele molii (Carpocapsa grossana C. amplana) dintre 
păsări alunarul (Nucifraga caryocatactes) dintre mamifere veverița, pîrșii 
(Glis glis, Dryomis nitidula) şoarecii (Apodemus tauricus, Clethrionomys 
glareolus ș.a. ). Consumatori de ordinul II pot fi insecte parazite, păsări carni- 
vore ca buha (Bubo bubo) huhurezul (Strix aluco aluco), mamifere carnivore 
ca jderul (Martes martes, M. foina). 

Lanțurile consumatorilor de lemn pot avea drept consumatori de ordinul I 
insecte, cum ceste croitorul albastru al fagului (Rozalia alpina ) ciupercile de 
iască (Polyporus). Consumatori de ordinul II sînt ciocănitorile, insectele 
micofage etc. 


163 


= 


FRUNZA 


Melolortine 


Curculion de 
Mor deirde 
Cnrysomelide 
E laterige 


e Cerambic:de 
e Bupreside 
e Co'ydude 


SSSI 


ISS 


OS 
S 


d 


LITIERĀ 
ieee F— 
CR 
mean pa 


DETRITUS ORGANIC AMORF 


N 


LEMN PUTRED 


eScolopendride 
eLithobi:de 
e Geoph lide 


e Sciarice 
e nonidive 
e Elateride 
[] Lucarice 
[] Pelatide 
. Colydiide 
e Diplor ode 


eLumbrizide elutida .. 


e poi, dorite 


Cipori L] 

en RS 

N 
LL 


HUMUS 


C] Consumatori primarı C] Consumatori secundar: C] Adult L] Larvă 


Fig. 33 Schema relațiilor trofice la nivelul ltierei și solului într-o pădure, de fag 


ej cârien 
e |sczoca 


e Siapniltoarda 
e Tenebriomde 
e Faternide - 
. cu 


en: dulie 


etlalrride 


ecoilembata 


eCcilerboie 


ecr, tophugide 


e iprojide 


E XCREMENTE RESTURI DE ANIMALE 


e Stapniuri ce +] 


Lanţurile consumatorilor de ierburi sînt de asemenea numeroase. Consu- 
matori de ordinul I sînt dintre mamifere: cerbul, mistrețul, căpriorul, ursul, 
o seric de șoareci, dintre insecte unele afide, himenoptere, lepidoptere. Consu- 
matori de ordinul II pot fi mamifere: carnivore — lupul. Coccinelide care se 
hrănesc cu afide, paianjeni, acarieni, himenoptere parazite (Ichneumonide, 
Chalcidoide) șopirle (Lacerta vivipara) broaşte (Rana temporaria) ş.a. 

La toate aceste lanțuri consumatori de ordinul II sînt, după caz, insecte 
ce parazitează paraziţii fitofagilor, (hiperparaziți), păsările care consumă 
insecte de pradă, păsări răpitoare, mamifere carnivore. 

Şi în cazul pădurilor de fag ca și a molidișurilor lanţurile ce pornesc de la 
biomasă sînt mai multe decît cele amintite. 

Lanţuri trofice legate de ncecromasă. Sînt foarte 
numeroase și cuprind consumatori de ordinul I numeroase specii de neverte- 
brate din grupele: diplopode, acarieni, oligochete, pseudoscorpioni, colembole 
colcoptere, himenoptere, larve de lepidoptere și diptere ctc. (fig. 33). O serie 

dintre aceste animale transformă frunzarul în detritus, altele se hrănesc cu 
detritus. Consumatori de ordinul II sînt insectele de pradă și cele parazite, 
unele mamifere cum sînt cîrtița (Talpa europaea), chiţoranii, etc. 

Descompunătorii, reprezentaţi prin protozoare, bacterii, ciuperci, desă- 
vîrșesc desfacerea substanțelor organice prelucrate de fauna solului în combi- 
nații simple: CO2, H:O şi diverse combinaţii minerale. 

Aspecte fenologice ale biocenozelor de fag. În 
evoluţia lor anuală biocenozele cu fag îmbracă mai multe aspecte fenologice 
caracteristice. Primul aspect este cel preestival, cu arborii lipsiţi de frunze și 
cu solul acoperit cu litieră. Al doilea aspect de primăvară, este dat de dezvol- 
tarea și înflorirea speciilor de ierburi vernale (Scilla bifolia, Anemone nemorosa, 
A. ranunculoides, Corydalis solida, C. cava, Hepatica transsilvanica, Helleborus 
purpurascens ș.a.). 

Urmează aspectul creat de înfrunzirea fagului şi a celorlalte specii de arbori 
precum și a arbuștilor care după altitudine sc poate desfășura la începutul, 
spre mijlocul sau chiar la sfîrșitul lunii mai. Dezvoltarea şi înflorirea florei 
estivale se produce cu intensitate maximă în iunie-iulie și sfîrșește în august 
cu puține specii înflorite. În cursul lunii octombrie se produce colorarea frun- 
zelor la arbori și uscarea florei ierboasc, iar la sfîrşitul lui octombrie are loc 
căderea frunzelor. 

Un aspect distinct este cel de toamnă tîrzie, cu arborii fără frunză şi cu 
solul acoperit uniform de liticră. Un alt aspect este cel de iarnă, cu pădurea 
aflată sub zăpadă. 

Evoluţia biocenozelor cu fag și de amestec cu 
fag. Biocenozele cu fag spre deosebire de cele cu molid au o pronunțată sta- 
bilitate atît la acțiunea factorilor abiotici cît și din punctul de vedere al meca- 
nismelor interne de autoreglare. În asemenca biocenoze nu s-au produs pînă 
în prezent decît cu totul izolat doborituri de vînt, înmlăștinări care să facă 
imposibilă creșterea fagului, înmulţiri în masă de insecte defoliatoare sau de 
gîndaci de scoarță. Fagul se regenercază peste tot cu deosebită ușurință 
astfel că şi în condiţiile unor intervenții silviculturale mai puternice în arbo- 
ret, nu există pericol prea mare de desființare a biocenozei. Desigur, prin 
defrișare totală, terenul se poate înicrba formîndu-se pajiști de Agrostis 
tenuis şi Festuca rubra. 

Nu sc poate spune același lucru despre pădurile de amestec de fag cu brad 
sau cele de fag cu gorun. 

Bradul, specie mai sensibilă, se regencrează mai greu, constituie hrana 
preferată a vînatului și în lipsa unei preocupări permanente din partea silvicul- 
torului poate dispărea ușor din amestec. Gorunul, specie de lumină, regenerat 
sub fag dispare aproape imediat datorită umbrci, astfel că amestecurile de 
fag cu gorun se transformă rapid în făgete pure. 

Importanța socialeconomică a pădurilor de 
fag și de amestec cu fag. Lemnul de fag, considerat altădată 
bun doar pentru foc sau traverse arc în prezent multiple folosințe care-i con- 
feră calitatea de materic primă deosebit de valoroasă. Lemnul de brad, molid 
sau de gorun precum și a altor specii de foioase ce apar în amestec cu fagul a 
fost și rămîne valoros și cu un spectru larg de utilizare. 

Importanţa deosebită a biocenozelor de fag și de amestec cu fag ca furni- 
zoare de materie primă lemnoasă rezultă și din suprafața marc pe care o ocupă 
în țară — aproximativ 2 mil ha sau o treime din fondul forestier. 

Localizate exclusiv pe relief accidentat și foarte accidentat biocenozele 
cu fag şi de amestec cu fag reprezintă un factor deosebit de important de for- 
marea și conservarea mediului de viață a muntelui și a dealului, de asigurarea 
regimului hidrologic normal al rîurilor ce coboară din munți și de protecția 
solurilor de pe versanţii cu înclinare mare. Tăierile prea intense practicate în 
făgetele din unele regiuni ale țării (Banat) au dus de pildă la dereglări în regi- 
mul de scurgere a rîurilor, la intensificarea transportului de aluviuni și de sub- 
stanțe nutritive provenite din solurile spălate intens de ape în lipsa arboretu- 
lui protector. Este absolut necesară gospodărirea făgetelor în așa fel încît 
interesele economice să nu fie satisfăcute în dauna capacității de protecție 
a acestor păduri, care în final are de asemenea consecințe economice importante. 

Ecosistemul pădurii de stejar. Sub numele generic de 
„pădure de stejar“ se înțeleg la noi în țară toate pădurile alcătuite din speciile 
genului Quercus. Ele au desigur unele trăsături comune dar se și deosebesc des- 
tul de mult datorită însușirilor ecologice foarte diferite a speciilor de Quercus 
ce se găsesc pe teritoriul țării. 

În lucrarea de față se vor trata ecosistemele pădurii de gorun, mai bine 
studiate și cunoscute și care au și întinderea cea mai mare dintre toate pădurile 
de stejar. 

În linii foarte generale structura biocenozelor edificate şi de alte specii de 
stejar — stejarul pedunculat (Quercus robur) cerul (Q. cerris), gîrnița 
(Q. frainetto ) este asemănătoare cu cea descrisă în continuare pentru bioceno- 
zele cu gorun. 

Răspîndire. Pădurile de gorun, intră împreună cu cele de fag și de amestec 
de fag cu alte specii în etajul bioclimatic nemoral (al pădurilor de foioase). 
Aceste păduri constituie treapta cea mai de jos din sistemul de etajare al vege- 
tației noastre, fiind localizate între altitudini de 300—600 m. Extrazonal însă 
păduri de gorun se găsesc și la altitudini mai mici (doar pînă la 100 m) dar și 
la altitudini relativ mari (pînă la 1000 m şi chiar mai mult). Frecvența acestor 
apariții este însă redusă. 

Pădurile de gorun ocupă cea mai mare parte a dealurilor și podișurilor 
mai înalte, precum și partea inferioară a munților joși . Cele mai mari suprafețe 
le aflăm în Podișul Moldovei, Dobrogea, Podișul Getic, Munţii Banatului şi 
Munţii Apuseni, Podișul Transilvaniei. 

Condiţii de formare a biotopurilor. Relieful. Relieful pe care sînt instalate 
pădurile de gorun este tot un relief fragmentat, dar în mai mică măsură decît 
la molidișuri sau făgete. Ca formă de relief predomină versanţii cu pantă medie 
și chiar mică ; frecvente sînt și suprafeţele mai mult sau mai puţin plane de 
coame și platouri. 

Clima. Clima în care se dezvoltă pădurile de gorun este caldă, iar în multe 
părți din țară relativ uscată în a doua parte a verii. Temperaturile medii 
anuale variază între 7,5—10*C, cele ale lunilor calde se ridică la 17— 19°C. 
Durata sezonului cu temperaturi medii diurne peste + 10°C este mare (165— 195 
zile). 

Precipitaţiile anuale sc situcază la valori de 600—850 mm dar variază 
destul de puternic de la regiune la regiune (în Dobrogea de pildă numai 
450—550 mm pe cînd în Banat și Crișana peste 850 mm). 

Substralul pedogenelic. Pădurile de gorun se află în cea mai mare parte 
pe pietrișurile, nisipurile și argilele aluviale, acumulate la poalele Carpaţilor 
și pe rocile sedimentare din podișuri (marne, gresii uneori și depozite loessoide). 

La munte ele se pot afla pe substrate foarte diferite, atît sedimentare (calcare) 
cît și metamorfice (diverse șisturi, gneise) și eruptive (andezite, dacite, riolite). 

Solurile formate sub pădurile de gorun sînt deosebit de variate, tipul lor 
depinzînd în mare parte de substratul pedogenetic. Pe roci bazice şi neutre 
în condiţii de podiș sau pante nu prea mari, se formează soluri brune de pădure 
tipice sau slab podzolite. Pe roci acide și pe pante accentuate, care favorizează 
aluvionarea, se găsesc soluri brune podzolite (argiloiluviale) sau soluri brune 
acide. În condiţii de relief mai mult sau mai puțin plan, pe substraturi mai 
grele, în soluri se dezvoltă procese de pseudogleizare. 

Pe calcare se pot întîlni rendzine, pe marne pseudorendzinc. 

Specificul biotlopurilor. Biotopurile pădurilor de gorun au potenţial ter- 
mic ridicat (2 900— 3 999°C). Spre deosebire de molidișuri și făgete, în goruncte 
sub masivul pădurii pătrunde destulă căldură astfel că atît aerul cît și solul 
au temperaturi relativ mari în toată perioada de vegetaţie. Variația tempera- 
turilor, diurnă și anuală, este de asemenca mai mare ca în făgete. 

Umiditatea acrului variază destul de accentuat mai ales în timpul verii. 
Prin coroana destul de acrată a gorunilor pătrunde o cantitate mai mare de 
lumină astfel că la sol intensitatea luminii poate fi de 10—15% şi chiar mai 
mult din lumina plină. 

Umiditatea solurilor este în majoritatea cazurilor suficientă. Totuși în 
gorunetele din estul și chiar sudul țării, pot interveni perioade scurte de deficit 
hidric în a deua parte a verii anilor uscați. 

În solurile cu fenomene de pscudogleizare, primavara sc înregistrează un 
conținut sporit de apă în sol, ceea ce împiedică o bună aerare și declanșează 
procese de formare a unor combinații toxice. Reacţia solurilor poate fi de la 
mediu acidă pînă la neutră (pH 5,0—7,0), iar conţinutul în baze este obișnuit 
mijlociu pînă la ridicat (V = 25—100)%. 

Factori limitativi pentru productivitatea pădurilor de gorun pot fi: 

— apa în regiunile unde se înregistrează deficite în a doua parte a verii 
și acolo unde, datorită pseudogleizării, se produc stagnări de primăvară; 

— substanțele nutritive în unele soluri (mai ales pe roci acide). 

Principalele caracteristici ale biocenozelor. Producători. Calitatea 
de producător principal poate s-o aibă gorunul singur sau în amestec cu alte 
specii lemnoase, carpen (Carpinus betulus), tei (Tilia tomentosa, T. platy- 
Phyllos, T. cordata), frasin (Fraxinus excelsior), paltin (Acer platanoides), 
jugastru (A. campestre), ulm (Uimus procera, U. folhiacaea) sorb de cîmp 
(Sorbus torminalis ) cireş (Cerasus avium), măr (Malus silvestris ), păr (Pyrus 
communis), uneori cu fag (Fagus silvatica var. typica şi var. moesiaca ) Şi chiar 
cu brad (Abies alba). 

n Dobrogea și Banat sc întîlnesc biocenoze cu gorun avînd specii de 
amestec termofile — cărpinița (Carpinus orientalis) și mojdrean (Fraxinus 
ornus). 

În funcție de speciile lemnoase care alcătuiesc arboretele se formează 
fie biocenoze de gorun cînd gorunul constituie singurul producător ce alcă- 
tuiește stratul arborilor, fie biocenoze de amestec cu gorun și carpen (Carpeno- 
Cvercele) sau cu gorun, carpen, tei, frasin, acerince (carpino-tilio-cvercete). 

Din punctul de vedere al calităţii biomasei produse aceste trei categorii 
de biocenoze sînt cu totul deosebite, ceea ce se reflectă și în sortimentul de 
consumatori și descompunători. 

În pădurile mature, la 100 de ani în biocenozele de gorun aflate în con- 
diții de bonitate ridicată a biotopului, pe soluri profunde, fertile, cu umiditate 

permanent suficientă se află în medie 400 exemplare de goruni/ha avînd înăl- 

time medie de 30 m și diametrul mediu de 36 cm. i 
n condiții de bonitate scăzută numărul de arbori crește la 600 exem- 

plare/ha, înălțimea medie scade la 16 m iar diametrul la 23 cm. ` 

Speciile lemnoase de amestec care intră în alcătuirea carpino-gorunetelor 
și carpino-tilio-gorunetelor au de regulă înălțimi și diametre mai reduse sau 
cel mult egale cu gorunul. Gradul de participare în amestec este foarte diferit. 
Astfel carpenul şi teii sînt reprezentați de obicei prin exemplare numeroase, 
frasinii, ulmii, acerineele celelalte specii prin exemplare izolate împrăștiate pe 
suprafaţa (diseminatc). 

Desigur, în cazul biocenozelor de amestec numărul arborilor de gorun este 
mai mic decît cel indicat mai înainte pentru biocenozele de gorun, depinzînd 
de proporţia pe care o are în amestec. 

Înrădăcinarea profundă a arborilor de gorun, în solurile fără pseudoglei- 
zare contribuie la antrenarea în circuitul mineral a substanţelor din întregul 
profil de sol și la menţinerea fertilității ridicate a orizonturilor superioare. 

Totodată condiţiile favorabile de iluminare sub masiv permit dezvoltarea 
unor straturi bine conturate de arbuști și ierburi -subarbuști. 

Stratul arbustiv apare ca strat continuu în special în biocenozele cu gorun 
în care iluminarea de sub masivul arborilor este mai bună. În alcătuirea sa 
intră gherghinarul (Crataegus monogyna) cornul (Cornus mas), lemnul cîinesc 
(Ligustrum vulgare), salbele (Envonymus verrucosa, E. europaea), dirmoxul 
(Viburnum lantana) ş.a. O scrie de arbuști cum sînt lemnul cîincsc, salbcle au 
înălțime pînă la 1 m; ceilalți arbuști pot ajunge la 2—4 m. În biocenozele de 
amestec cu gorun și carpen sau cu gorun, carpen, tei, datorită umbrei dese a 
carpenului stratul arbuștilor este obișnuit discontinuu. Grupele de arbuști se 
întîlnesc acolo unde nu sînt exemplare de carpen. 

Stratul ierbos-subarbustiv este de regulă destul de bine reprezentat în 
locurile mai luminate, astfel că pe ansamblu marginea sa este neuniformă — 
porțiuni de teren complet lipsite de ierburi, alternează cu unele slab populate 
sau cu altele avînd acoperire mare. 

După bonitarea biotopurilor stratul ierbos poate fi alcătuit din urmă- 
toarele combinaţii de plante: 

— Asarum în biotopuri cu soluri slab acide neutre (pH 6,0—7,0) cu 
conținut ridicat de baze (V = 70—95% ) și cu humus brun dc tip „mull“ ; în 
stratul icrbos de regulă abundent, sînt reprezentate Asarum europaeum, 
Brachypodium silvaticum, Stellaria holostea, Asperula: odorata, Geum urbanum, 
Polygonatum latifolium, Lathyrus niger, Lamium galeobdolon, Euphorbia amyg- 
daloides, Dentaria bulbifera, Sanicula europaea, Veronica chamaedrys ; combinația 
este caracteristică mai ales pentru biocenozele de gorun cu amestec de alte 
specii şi pentru biocenozele de gorun foarte productive. 

— Melica uniflora, în biotopuri cu soluri moderat acide (pH 5,0—5,8) 
avînd conţinut redus de baze (V = 25—50%) şi puţin humus; obișnuit în 
stratul ierbos domină Melica, la care se adaugă Carex pilosa, Poa nemoralis, 
Glechoma hirsuta, Lithospermum purpureo-coeruleum ş.a. ; combinaţia se întîl- 
nește numai în biocenoze de gorun. 

— Festuca drymeia, în biotopuri cu soluri moderat acide (pH 5,2—6,0) 
și conținut mijlociu de baze (V = 45—65%). Festuca drymera, principala 
specie a stratului ierbos formează covor compact, mai ales în arborete luminate, 
se pot asocia Poa nemoralis, Carex pilosa Veronica officinalis, Scrophularia 

nodosa, Galium schultesii, Asperula odorata ş.a. ; combinaţia este specifică bio- 
cenozelor cu gorun și cu gorun și carpen. 

— Cytisus-Gemsta, în biotopuri uscate de creste sau versanți fnsoriți 
puternic înclinați, cu soluri scheletice moderat acide (pH 5,0—5,7) cu conținut 
redus de baze (V = 30—50% ); are ca plante tipice arbuști acidofili Cytisus 
hirsutus, C. nigricans, C. heuffelii, Genista tinctoria asociați cu Poa nemoralis; 
Luzula iuzuloides, Veronica officinalis, Galium pseudoaristatum, Fragaria 
viridis ş.a. combinația se întîlneşte numai în biocenoze cu gorun. 

— Luzula luzuloides, în biotopuri de versanți puternic înclinați, coame cu 
soluri acide-moderat acide (pH 4,5—5,5) şi conținut foarte redus de baze 
(V = 10—35% ); Luzula luzuloides, obişnuit dominantă este însoțită de Poa 
nemoralis, Veronica officinalis, Melampyrum nemorosum, Lathyrus niger, 
Calamagrostis arundinacea, Hieracium transsilvanicum ş.a.; combinația este 
specifică biocenozelor cu gorun și gorun cu carpen. 

— Carex pilosa, în biotopuri cu soluri pseudogleizate în care la o anumită 
adîncime stagnează apa primăvara și după ploi; Carax pilosa este abundentă 
acoperind solul în întregime sau în petice împreună cu Poa nemoralis, Lathyrus 
vernus, Sanicula europaea, Galium schultesii, Carex silvatica, Asperula odorata 
ș.a. ; combinația se întîlnește atît în biocenoze cu gorun cît și în cele cu carpen 
sau cu carpen și tei. 

Biomasa produsă de biocenozele cu gorun este realizată în mare parte de 
populaţiile de arbori dar o anumită cotă poate proveni și din stratul arbuștilor 
sau a ierburilor. După bonitatea biotopurilor producţia arborilor poate atinge 
5—10 t/an/ha, arbuștii şi ierburile realizînd 0.2—0,5 t. Biomasa acumulată 
în trunchiuri la vîrsta de 100 de ani este de 200—400 t/ha. În necromasă intră 
anual 3—6 t frunze, crăci, lemn uscat, ierburi uscate. 

Lanţuri trofice legate de biomasă. În biocenozele 
pădurii de gorun sau de gorun în amestec cu alte foioase, numărul și caracte- 
rul lanțurilor trofice depind de numărul și calitatea producătorilor. În bio- 
cenozele cu gorun, acestea sînt mai puţine, în cele în care participă în proporţie 
mare și alte specii de arbori numărul lanțurilor crește. 

Se pot deosebi ca și în cazul celorlalte biocenoze de pădure, următoarele 
lanțuri principale: 

— lanţurile consumatorilor de frunze (insecte, ciuperci iar la puieți şi 
mamifere) ; 

— lanțurile gîndacilor de scoarță; 

— lanţurile consumatorilor de lemn (insecte, ciuperci) ; 

— lanţurile consumatorilor de flori, de seminţe și de fructe (insecte, păsări, 
mamifere) ; 

— lanţurile consumatorilor de ierburi (gasteropode, insecte păsări, mami- 
fere). 

În lanţurile consumatorilor de frunze există o marc varietate de consuma- 
tori fitofagi în primul rînd dintre insecte. Așa sînt larvele moliei verzi a steja- 
rului (Tortrix viridana ) a inclarului (Malacosoma neustria ) omida păroasă a 
stejarului (Lymantria dispar) a diverselor specii de cotari (Opheroptera bru- 
mata) sau adulţii cărăbușului de mai (Melolontha melolontha ). Frunzele sînt 
atacate și de insecte sugătoare cum sînt: Parthenolecanium rufulum, Kalten- 
bachiella pallida, Peryphyllus lyropictus, Eriosoma ulmi), gîndacul de frunză 
al stejarului, puricele stejarului (Haltica guercetorum ). Adulții rod frunzele și 
mugurii de stejar, larvele schelctuiesc frunzele. Tot pe frunze o seric de hi- 
menoptere, cinipide produc gale (Cynips quercus folii, Neuroterus numismatis ) 

Omizile și insectele sugătoare servesc ca hrană unui mare număr de păsări 
insectivore cum sînt privighetorile (Luscinia luscinia, L. megarhynchos, Silvia 
curruca, S. communis ș.a.) piţigoii (Parus major, Parus lugubris) muscarul 
negru (Ficedula hypoleuca), cucul (Cuculus canorus) cintezoiul (Fringilla 
coelebs), presurile (specii de Emberiza), pitulicile (specii de Muscicapa) frunză- 
rița comună (Hypolais isterina) mierla (Turdus merula) şi multe altele. 
Insectele defoliatoare sînt de asemenea parazitate de alte insecte (mai ales 
ichneumonide) de bacterii și virusuri care au tot calitatea de consumatori de 
ordinul II. i 

Pe frunzele tinere sc pot dezvolta de asemenea diverse ciuperci ( Mono- 
chaetia desmazierii la gorun, specii de Cercospora şi Ralenhorstia pe tei, Stil- 
bospora angustala pe carpen, Cercospora fraxini pe frasin, Marssonina tuma- 
culata pe jugastru etc.). Frunzele puieților pot fi consumate şi de mami- 
fere fitofage (căprior) care devin la rîndul lor prada mamiferelor carnivore 
(lup, vulpe). 

Lanțurile gîndacilor de scoarță au în calitate de consumatori de gradul I 
speciile de Scolitus și Pteleobius pe ulm, Hylesinus pe frasin etc. 

Tot insecte sînt și consumatorii de ordinul I al lemnului (Cossus cossus, ` 
Cerambyx cerdo, Trypadondron domesticum), viespile de lemn, xiphidriide 
(Xiphidria camelus, X. longicollis) rădaşca, răgacea (Lucanus cervus) ; larva 
sapă galerii în lemnul stejarilor bătrîni. Insectele de scoarță ca și cele ce 
atacă lemnul devin pradă ciocănitoarelor (ciocănitoarea de grădină — Dendro- 
cops medius; ghionoaia sură — Picus canus; ciocnitoarea verde — Picus 
viridis) a cojoaicei şi țoiului precum și a insectelor parazite. 

Lanţurile consumatorilor de nectar, polen, flori și fructe sau semințe sînt 
deosebit de numeroase mai ales în pădurea amestecată. Astfel la speciile necta- 
rifere — tei, arțari, sorbi, mărul, părul, arbuști, o scrie de ierburi, consumatori 
de ordinul I sînt himenoptere (albine, bondari, furnici), tisanoptere și alte 
grupe de insecte. La gorun viespile ce provoacă gale pe frunze (specii de Cynips) 
reprezintă consumatori I ai frunze. Foarte multe ciuperci, insecte, păsări, 
mamifere reprezintă consumatori de ordinul I ai semințelor şi fructelor. Se 
pot menționa, doar pentru exemplificare dintre insecte: trombarii ghindelor 
(Curculio glandium, Carpocapsa splendana ) insecte ce atacă fructele de arțari 
(Bradybalus creutzeri) de frasin (Lygnyodes enuclealor), tei (Pyrrhocoris 
apterus}. Andricus quecurs calicis produce gale pe ghindă ș.a.m.d. O serie de 
păsări granivore'se hrănesc cu fructe și seminţe de arbori și arbuști constituind 
consumatori de ordinul I în lanțuri trofice deosebite. Așa sînt porumbelul 
sălbatic — Columba oenas,  turtureaua — (Streptopelia turtur) gaița — 
(Garulus glandarius), mierlele — (Turdus merula, T. viscivorus) ş.a. 

Dar și multe specii de mamifere dau naștere la lanțuri ce-și au ca resursă 
fructele şi semințele. Trebuie amintiți în primul rînd şoarecii (Apodemus 

flavicollis, A. sylvaticus, Clethryonomis glareolus), pîrşii (Elyomis queranus, 
Muscardinus avellanarius ș.a.) veverița (Sciurus vulgaris), mistrețul ((Sus 
scrofa), chiar căpriorul ș.a. 

Consumatori de ordinul II în aceste numeroase lanțuri pot fi organisme 
foarte diferite—insecte de pradă, insecte parazite, păsări insectivore, păsări 
carnivore, mamifere carnivore. Aşa sînt o seric de coleoptere şi de viespi de 
pradă, coleoptere (Carabus cancellatus Calosoma inquisitor, Calosoma syco- 
phanta), viespi (Vespa crabro, 'Amophila sabulosa) de himenoptere parazite 
(Telenomus phalaenarum). 

Păsările insectivore la care se mai adaugă și altele (Permis apivorus) 
păsări carnivore ca buha (Bubo bubo) ciufii (Otus scops, Asio otus, A. flammeus ) 
huhurezii (specii de Strix) ereții (specii de Falco tinnunculus) şarlițele (specii 
de Milvus) şi mamifere carnivore ca vulpea, lupul, pisica sălbatică (Felis 
silvestris) jderul (Martes martes) nevăstuica (Mustela mustela), dihorul 
( Putorius putorius) constituie de asemenea consumatori de ordinul II în 
lanțurile respective. 


În lanțurile consumatorilor de ierburi (frunze, rizomi, flori, semințe)se 
încadrează multe gasteropode, insecte tentredinide, lepidoptere, ortoptere, 
coleoptere, formicide, heteroptere, mamifere (iepure, căprior, mistreţ, bursuc, 
oareci). 
calitate de consumatori de ordinul II în aceste lanțuri acționează 
multe organisme din cele menționate anterior, apoi numeroși păianjeni 
(Oziphila praticola, Amaurabius ferox, Pisaura listeri, Disdera nimui, Anyp- 
heria accentuata, Zora pinimana etc.); dintre reptile, şarpele orb (Anguis 
fragilis) şopîrle și guşteri (Lacerta agilis, Lacerta viridis, Ablepharus Ritaibeli), 
dintre batracieni, broasca rîioasă (Bufo bufo) Rana dalmatina, Bufo viridis; 
iar dintre mamifere ariciul (Erinaceus erinaceus) șoareci insectivori (Croci- 
dura leucodon, Sorex araneus) ş.a. 

O serie de lanțuri trofice pornesc de la rădăcinile speciilor lemnoase, 
rizomii și bulbii plantelor ierboase. 

Printre acestea trebuie relevate în mod special cele ce cuprind ciupercile 
de micoriză ale stejarilor care acționează ca și cele din biocenozele cu molid. 

Consumatori de ordinul III şi mai mare, în toate aceste lanţuri sînt insec- 
tele hiperparazite (ce parazitează paraziți), multe păsări și mamifere carnivore, 
paraziţii acestora (căpuşe, pureci, malofage). 

Lanţuri trofice legate de necromasă. Necromasa 
foarte variată, în special în biocenozele cu gorun și alți arbori de amestec 
constituie sursa pentru dezvoltarea unei multitudini de lanțuri trofice ale 
ciupercilor și animalelor nevertebrate saprofite (fig. 34). 

Este o extraordinară bogăție de forme şi mărime a efectivelor neverte- 
brate care viețuiesc în litiera și solul pădurii de gorun. 

În litiera biocenozelor de amestec cu gorun s-au găsit peste 60 000 exem- 
plare de nevertebrate la m? aparținind la 27 grupe mari. Absolut dominanți 
sînt acarienii (70%) urmaţi de colembole 27%. În sol numărul de exemplare 
este mai redus (9 000 pe m? pe adîncimea de 40 cm) insectele fiind dominante 
(54%). Bine reprezentați sînt însă și viermii (22%) și miriapodele (12%). 

onsumatori de ordinul II sînt îndeosebi insectele de pradă din grupele 
araneelor, miriapodelor și coleopterelor, insectele parazite, cîrtița, şoarecii 
insectivori, mistrețul etc. Consumatori de ordinul III sînt hiperparaziții și 
carnivorele cu spectru larg de hrănire. 

Biomasa cîtorva dintre consumatori de orndiul II și III din pădurea de 


stejar precum și biomasa consumată anual de aceştia este prezentată în ta- 
belul 3. 


Detritusul ce se formează în urma acțiunii ciupercilor și nevertebratelor 
asupra necromasei este prelucrat apoi de grupa descompunătorilor, care 
cuprinde protozoare (amoebe, infuzori, flagelate) bacterii diverse, actinomicete 
și ciuperci. 

Aspecte fenologice. Complexitatea structurală mare a bioce- 
nozelor cu gorun ca și a tuturor biocenozelor cu stejari determină și o diver- 
sificare a aspectelor fenologice. 

Fig. 34. Schema relaţiilor trofice la nivelul litierei și solului într-o pădure de stejar 


Tabelul 3 


Biomasa principalelor grupe de animale vertebrate din pădurea de stejar și biomasa 
consumată de ele 


(după Sukaciov şi Diîlis, 1964 din Ecologia forestieră (1977) 


Biomasa animalelor Biomasa consumată 
Grupe de animale ÎN a IN ta 

kg/ha | kg/ha/an 

Mamifere copitate 1,3 78,7 
Veveriță şi iepure 0,1 1,7 
Şoareci 0,9 247,0 
Păsărele 0,2 16,7 
Mamifere răpitoare 0,2 0,4 
Păsări răpitoare | 0,1 0,4 
Total 2,5 344,0 

După un prim aspect prevernal în februarie-martie cu arborii desfrunziţi, 
solul acoperit cu litiera și rare exemplare de plante ce-şi păstrează frunze sau 
tulpini verzi peste iarnă, urmează al doilca aspect dat de dezvoltarea și înflo- 
rirea efemeroidelor (Scilla bifolia, Galanthus nivalis) apoi un alt aspect 
caracterizat prin înflorirea cornului. Înflorirea ulmului și înfrunzirea carpe- 
nului ca și înflorirea altor specii de ierburi (Corydalis solida, C. cava, Pulmo- 
naria obscura), caracterizează un alt aspect. Urmează înfrunzirea generala a 
arborilor cuplată pentru multe specii și cu înflorirea lor ca şi cu înflorirea altor 
specii ierboase ( Anemone, Glecoma ). Alt aspect este cel al arboretului complet 
înfrunzit cînd se produce înflorirea stejarilor și arțarilor, diseminarea ulmului, 
înflorirea speciilor Dentaria bulbifera, Asperula odorala şi uscarea părții supra- 
terane a speciilor vernale. 

Înflorirea teilor, a lemnului cîinesc, a gramineelor de pădure și a altor 
specii ierboase estivale marchează un aspect tipic de vară. Coacerea fructelor 
la arbuști în a două parte a verii și uscarea parțială a florei ierboase aduce un 
nou aspect urmat de colorarea frunzelor la arbori, căderea în masă a ghindei 
şi a frunzei lor. Ultimele două aspecte sînt cel al pădurii desfrunzite cu solul 
acoperit de litieră și cel al pădurii acoperite de zăpadă. 

Evoluţia biocenozelor cu stejar. Așa cum s-a putut 
vedea și din prezentarea anterioară, rețeaua trofică a biocenozelor cu stejari 
este cu mult mai bogată decît a celor cu molid și chiar a celor cu fag. Acest 
lucru se datorește și raportului mai favorabil dintre căldură și apă în biotopuri 
dar și variației mai mari a bazei trofice vegetale ceca ce condiționează înmulțirea 
consumatorilor. Aici sînt mai frecvenți şi consumatorii polifagi care pot trece 
de la un fel de hrană la altul, asigurînd în acest fel mai expeditiv o seric de 
reglaje biocenotice. De aceea, biocenozele cu stejari și cu specii de amestec se 
pot considera printre cele mai stabile biocenoze, în regim natural. Intervenţiile 
omului, care nu ţin seama de legăturile complexe din aceste biocenoze au dus 
la dereglări importante, iar pe alocuri chiar la dispariţia biocenozelor. Astfel 
tăierile prea puternice, pășunatul intensiv au dereglat structura părții produ- 
cătoarc și au adus modificări sensibile în biotop. 

n urma acestor modificări s-au declanșat succesiuni nedorite prin care 
carpenul, jugastrul, teiul, arbuștii au eliminat stejarii din amestec. S-au inten- 
sificat atacurile de insecte și prin aceasta s-a produs slăbirea treptată a arbo- 
rilor și chiar uscarea lor în masă (mai ales a speciilor de stejar). 

Înmulțirea excesivă a vînatului pune în pericol permanența biocenozelor 
deoarece puieţii ce ar trebui să asigure regenerarea arboretului sînt permanent 
distruși. | 

Importanţa social-economică a pădurilor de 
stejar şi de stejar cu amestec. Aceste păduri sînt în 
primul rînd producătoare ale celor mai valoroase și diverse sortimente de lemn. 
Este cunoscută și prețuită rezistenţa și frumusețea lemnului stejarilor îndeosebi 
a gorunului şi stejarului pedunculat, calitatea deoscbită a lemnului elastic 
de frasin, a lemnului moale dar compact de tci, de paltin ș.a.m.d. Valoarea 
lemnului acestor specii, mai ales la dimensiuni mari, este foarte ridicată. 

Pădurile de stejar cu amestec de alte specii furnizează importante canti- 
tăți de miere şi de polen, de droguri, de ciuperci. 

Dar rolul poate cel mai important al acestor păduri ale căror trupuri nu 
prea întinse dau farmec peisajului puternic antropizat al dealului și cîmpiei, 
este cel social-climatic, antierozional, sanitar și de recreere. Industrializarea 
rapidă a țării a atras după sine urbanizarea, aglomerarea populației în spa- 

țiul de beton și asfalt al orașelor. Pe zi ce trece devine tot mai evidentă nevoia 
celor ce lucrează în condiţii de stress fizic și intelectual de a evada măcar 
cîteva ore în natură. Pădurile de stejari sînt cele mai accesibile din acest 

unct de vedere dar și cele care sub aspectul diversităţii și frumuseţii întrec 
toate celelalte păduri ale ţării. 

Desigur invazia unor mase din ce în ce mai mari de citadini nu rămîne 
fără urmări negative asupra biocenozelor cu stejari care după cum s-a văzut, 
sînt foarte stabile în regim natural dar devin foarte labile în cazul unor acțiuni 
umane necontrolate. 

Organizarea unei gospodăriri polifuncţionale a acestor păduri, care să 
răspundă tuturor nevoilor societății este astăzi un imperativ a cărui realizare 
depinde însă în mare măsură de gradul de cunoaștere a structurii, proceselor 
lanțurilor trofice din biocenozele respective. 

Ecosistemul pădurilor de zăvoi. Răspindire. Pădurile 
de zăvoi, respectiv pădurile formate din așa-numite „esențe albe“ sau „moi“— 
sălcii, plopi, anini, sînt localizate în luncile rîurilor. 

Luncile se formează acolo unde viteza apei scade iar la acțiunea de ero- 
ziunc a rîului se adaugă depunerea de aluviuni. Acest proces începe în regiu- 
nile de munți joși unde pe lîngă albia rîului apar din loc în loc fîșii înguste de 
pietrișuri şi nisipuri, devine mai activ în regiunea de dealuri unde văile se 
lărgesc mult iar lunca se individualizează ca formă de relief și capătă amploarea 
maximă în cîmpie unde luncile capătă lățimi apreciabile (de km sau chiar zeci 
de km). 

Răspîndirea pădurilor de zăvoi este corelată cu gradul de dezvoltare al 
luncilor — ele ocupă suprafețe mici la munte, devin mai frecvente la dealuri 
dar își capătă dezvoltarea maximă la cîmpie. Deşi nu reprezintă un fenomen 
zonal totuşi și aceste păduri nu rămîn aceleaşi de la munte pînă la cîmpie. În 
regiunea de munte biocenozele sînt edificate de aninul alb (Alnus incana), la 
dealuri de aninul negru (Alnus glutinosa) singur sau în amestec cu cel alb; la 
cîmpie devin predominante salciile Salix, alba, S. fragilis, S. triandra şi plopii 
Populus alba, P. nigra P. conescens iar aninul negru apare sporadic. Pădurile 
de zăvoi ocupau odinioară cele mai mari suprafeţe în partea de sud și de est a 
țării, în lunca Dunării și a multiplilor ei afluenţi. De mult timp însă luncile 
au început să fie folosite de om, astfel că treptat suprafața pădurilor de zăvoi 
s-a redus, masivele s-au împărțit în trupuri nu prea mari, structura lor a fost 
destul de puternic afectată. 

Condiţii de formare a biotopului. Relieful. Lunca are un relief specific a 
cărei structură tipică se evidenţiază foarte binc la cîmpie. Ea reprezintă o 
întindere de teren mai mult sau mai puțin plană. săpată de rîu în relieful încon- 
jurător (de munte, deal, podiș sau cîmpie) şi umplută cu aluviuni depuse în 
perioadele de ape mari cînd rîul iese din albia sa obişnuită. Cu toate că apare 
în general ca o formă de relief plană în realitate lunca are un microrelief 
caracteristic, dar fără denivelări prea mari. Pe lîngă albia rîului se găsesc 
grinduri de mal formate din aluviuni mai grosierc (nisipuri). apoi terenul co- 
boară lent pînă la contactul cu malul înalt al cîmpici sau dealului ce mărginește 
lunca. Obișnuit la contactul luncii cu relieful vecin iau naştere izvoare a căror 
apă se scurge lent prin această parte mai joasă a luncii. Aici rămîne mult timp 
și apa provenită din reversările periodice. 

Microrelieful luncii se abate însă mult de la această imagine datorită ac- 
țiunii puternice şi continui a revărsărilor, a caracterului lor destul de schimbă- 
tor. Apa sapă atunci chiar în cuprinsul luncii noi braţe secundare, sau astupă 

altele mai vechi, taie grindurile existente sau ridică altele noi. În final microre- 
lieful luncilor mari apare ca un cîmp haotic străbătut de albii secundare (sta- 
rițe) de grinduri ce se încrucișează, de locuri joase cu bălți și gropi etc. Denive- 
lările acestui microrelief nu întrec însă cîțiva metri. Totuşi aceste denivelări 
prezintă o importanţă decisivă pentru formarea variatelor biocenoze de luncă, 
deoarece de ele depinde durata inundării terenului și modul de aprovizionare 
cu apă din substrat, în perioadele cu ape mici, factori decisivi în selectarea spe- 
ciilor alcătuitoare a biocenozelor. 

Clima. Luncile nu au un climat propriu. Porţiunile lor cuprinse în diferite 
zone sau etaje au climatul corespunzător acestora. Dar fiecare din aceste cli- 
mate zonale capătă cîteva caracteristici distinctive în cuprinsul luncii. Ampli- 
tudinea termică diurnă şi anuală crește datorită acumulărilor de aer rece 
noaptea și iarna și a sporirii temperaturilor pozitive ziua şi vara. Umiditatea 
acrului este permanent mai mare. Efectele termice sînt un rezultat al poziţiei 
luncii în relief, al condiţiilor de adăpost pe care le creează în ce priveşte mişcă- 
rile aerului, iar umiditatea mai ridicată a aerului se datorește evaporaţiei 
sporite de pe suprafața liberă a apei și din aluviunile umede. 


Regimul hidrologic. Un fenomen caracteristic luncilor este revărsarea pe- 
riodică a apelor provocată de creșterea nivelului rîului fie în urma topirii 
zăpezilor, fie ca rezultat al ploilor torențiale. Legat de acesta este și procesul 
continuu de aluvionare și modificare a microreliefului. 


Durata și intensitatea revărsărilor crește de la munte spre cîmpie astfel 
că de la inundaţii de cîteva zile care acoperă suprafeţe restrînse de ordinul 
zecilor de ha, se ajunge în luncile mari de cîmpie la inundaţii de 1—4 și chiar 
6 luni, care puteau acoperi sute de mii de ha (de pildă în lunca Dunării înainte 
de îndiguire). 

Substratul pedogenelic. Este reprezentat în lunci prin material alu- 
vionar de origini și cu compoziții mineralogice foarte diferite. Materialul se 
află în diverse faze de mărunțţire, de la pietrișuri mari pînă la luturile cele mai 
fine. Aluviunile grosicre se depun în porțiunile de munte și de deal a luncilor, 
cele mai fine în luncile de cîmpie. 


Soluri. În lunci, numai pe grindurile foarte înalte, practic neinundabile 
sau foarte rar inundabile devine posibilă dezvoltarea normală a proceselor 
pedogenctice care conduc spre formarea tipurilor de sol propriu zonei clima- 
tice în care se află porţiunea de luncă respectivă. În asemenea situații iau 
naștere soluri aluviale brune sau cernoziomice. În celelalte situații unde pro- 
cesele de aluvionare, de spălare, de acţiune permanentă a apei de suprafață 
sau freatică rămîn precumpănitoare şi se dezvoltă soluri aluviale crude cu 
fenomene de gleizare în profunzime sau lăcoviști. 


Specificul biotopurilor. Luncile se caracterizează printr-o accentuată 
neuniformitate a biotopurilor datorită însușirilor fizice și chimice ale aluviuni- 
lor, duratei inundaţiilor și adîncimii apei freatice. 

Regimul termic se caracterizează prin extreme termice mai mari, frec- 
vența mai mare a înghețurilor timpurii și tîrzii. 

Potenţialul termic al luncilor este în general ridicat chiar în regiunea de 
dealuri și munte (între 3 000—3 500°C) fiind foarte ridicat la cîmpie (4 000— 
4 500*C). 

În general, cu excepția locurilor acoperite mult timp de apă sau a celor 
în care apa freatică aflată la mică adîncime provoacă fenomene de gleizare, 
biotopurile de luncă se caracterizează prin regimuri hidrice a aluviunilor echili- 

brate și chiar excedentare în tot cursul sezonului de vegetaţie și prin conținut 
relativ ridicat de substanțe minerale mercu reînnoit prin aluvionările periodice. 

Datorită inundaţiilor perioada de vegetaţie în special pentru plantele 
ierboase este mai redusă decît în teritoriile alăturate luncii. 

Aproape toate plantele de luncă sînt heliofile. Ca urmare în toate bioto- 
purile intensitatea luminii, chiar sub masivul. pădurii, este relativ ridicată. 

Principalele caracteristici ale biocenozelor. În lunci, datorită diversității 
biotopurilor se formează un mare număr de biocenoze care ocupă de regulă 
suprafețe nu prea întinse. Lunca apare astfel ca un mozaic puternic divizat de 
biocenoze de pădure, de pajiște, de mlaștină și acvatice. 

Dintre păduri se distinge o categorie a pădurilor de luncă de esență tare 
formate din stejar, frasin, ulm, alte specii de amestec și o categorie a pădurilor 
de zăvoi cu esențe moi, albe, în care predomină sălciile, plopii, aninii. 

Pădurile formate din esențe tari, aflate doar pe porțiunile cele mai înalte, 
neinundabile, au caracteristici apropiate de ale celorlalte păduri de stejar, 
desigur cu unele particularități datorate condiţiilor speciale ale luncii. Nu se va 
mai face aici prezentarea lor. 

Pădurile de zăvoi au în comparaţie cu aceste păduri o structură specială 
care constituie expresia complexului de factori cu totul deosebit al luncii. În 
cele ce urmează sc prezintă tocmai aceste păduri. 

Producători. Stratul arborilor care dă cantitatea cea mai mare 
de biomasă poate fi format din sălcii, plopi, anini. Astfel în regiunea de munte, 
aninul alb (Alnus incana) constituie singur acest strat. În luncile din regiunea 
de dealuri dominant absolut este aninul negru (Ałnus glutinosa) la care se 
poate asocia uneori şi aninul alb. În aceste lunci sc pot forma local și biocenoze 
dominate de sălcii (Salix alba, Salix cinerea, S. incana) şi chiar plopi ( Populus 
nigra mai rar Populus alba). În luncile de cîmpic pe primul loc trec biocenozele 
cu stratul arborilor format din sălcii (Salix alba, S. fragilis, S. triandra) şi 
plopi (Populus alba, P. migra, P. canescens ). Biocenozele cu plop ocupă bioto- 
purile mai înalte — grindurile nisipoase cu durata de inundație scurtă; cele 
cu salcie sc află în biotopurile joase și foarte joase cu durata de inundație mij- 
locie și lungă. Salcia și-a dezvoltat în aceste condiții capacitatea de a forma 
rădăcini adventive pe trunchi pînă la înălțimea apei din inundații. Frecvente 
sînt situaţiile cînd plopii se amestecă cu sălciile. Uneori apare și aninul negru 
în amestec cu salcia sau cu salcia și plopul alb. Se întîlnesc local și biocenoze 
cu anin negru (în zona de izvoare la marginea luncii). În aceste condiţii aninul 
își formează un sistem de rădăcini înălțat, care ridică trunchiul deasupra 
nivelului apei. 

Cu excepția aninișurilor care rămîn încheiate pînă la vîrstă mai mare, 
stratul arborilor pădurilor de zăvoi sc rărește destul de timpuriu astfel că 
pădurea bătrînă are o densitate relativ redusă de arbori şi o intensitate lumi- 
noasă destul de mare sub masiv. 

Caracteristic pentru arborii din lunci este creșterea rapidă în tinerețe 
pînă la vîrsta de 20—30 ani și longevitatea lor redusă datorită în special 
bolilor criptogamice, a căror dezvoltare este favorizată de natura lemnului 
şi de umiditatea ridicată din luncă. O excepţie în această privință o constituie 
tot aninul negru. 

În biotopuri de bonitate ridicată la vîrsta de 30 de ani, numărul de arbori 
la ha, înălțimea lor medie și diametrul mediu sînt: 

pentru plopul alb în medie sînt 607 indivizi/ha cu 25,6 m înălțime şi 27 cm. 


pentru salcia albă 494 indivizi/ha cu 25,2 m înălțime şi 32 cm. 

Stratul arbuștilor este de regulă bine dezvoltat în plopișuri și sălcete mai 
în vîrstă (peste 20— 30 ani) situate în biotopurile cu durată de inundație scurtă. 
Este compus îndeosebi din sînger (Cornus sanguinea), cruşinul (Rhamnus 
frangula), călinul (Viburnum opulus), salba moale (Evonymus verrucosa) 
gherghinar (Crataegus monogyna), porumbar (Prunus spinosa), lemn cîinesc 
(Ligustrum vulgare), soc negru (Sambucus nigra). Înălțimea stratului poate 
atinge 5—6 m iar gradul de închidere poate ajunge 100%. 

Stratul icrbos, de asemenea mai bine dezvoltat în pădurile în vîrstă, mai 
luminate, în care stratul ierbos lipsește sau este fragmentar poate fi format 
din următoarele combinații: 

— Oxalis- Pulmonaria, în biocenoze cu anin alb pe prundișurile de la 
munte; în stratul icrbos alături de Oxalis acetosella, dominante apar Pulmonaria 
rubra, Symphytum cordatum, Euphorbia amyedaloides, Geum urbanum, Gera- 
nium robertianum, G. phaeum, Glecoma hirsuta, Impatiens noli-tangere, Caltha 
laeta ş.a. 

2 Aegopodium în biocenozelc cu anin negru din luncile de la dealuri; în 
stratul ierbos este dominant Aegopodium podagraria la care se adaugă Parie- 
taria officinalis, Glecoma hederacea, Solanum dulcamara, Polygonum mite, 
Brachypodium silvaticum, Lysimachia nummularia, Ranunculus repens, Carex 
remota ş.a. 

— Rubus caesius în biocenozele cu plopi sau sălcii din biotopurile mai 
înalte cu durata redusă a inundațiilor; murul (Rubus caesius} este absolut 
dominant; se mai găsesc exemplare izolate de Lysimachia vulgaris, Lycopus 
europaeus, Galium aparine, Brachypodium silvaticum, Dactylis achersoniana, 
Geum urbanum, Aegopodium podagraria Cynanchum vincetoxicum, Festuca 
gigantea, Alliaria officinalis, Urtica dioica ş.a. 

— Bidens-Lycopus în biocenozele cu sălcii aflate în biotopuri joase, cu 
inundații prelungite ; stratul ierbos este format din Bidens cernuus, Lycopus 
europaeus, L. exaltatus, Eupatorium cannabinum, Galium aparine, Lysimachia 
vulgaris, L. nummularia, Mentha aquatica, Polygonum hidropyper, P. mite, 
Scutellaria galericulata, Stachys palustris, Solanum dulcamara, Symphytum 
officinale. 

— Carex acutifolius-Iris pseudacorus în biocenozele cu anin negru aflate 
în biotopurile de baltă din zona izvoarelor de sub mal a luncilor de cîmpie; 
cele două specii ce dau numele combinațiilor sînt însoțite de alte plante hidro- 
file: Carex riparia, C. vulpina, Polygonium hidropyper, Caltha laeta, Solanum 
dulcamara ş.a. 

Biomasa produsă anual de biocenozele de luncă se ridică la 8—14 t, fiind 
una din cele mai ridicate pentru păduri. Asemenea cantități sînt produse în 
biocenoze cu arboret tînăr. După îmbătrînirea arboretului și rărirea pădurii 
producția scade mult. În cazul unei dezvoltări puternice a subarboretului 
contribuția acestuia la biomasa produsă se poate evalua la lt/ha. Stratul 
ierbos-arbustiv bine dezvoltat (de pildă cu Rubus caesius dominant) poate 
produce o cantitate de biomasă tot atît de mare ca și arbuștii (între 0,1—1,5 
t/an/ha). 

Lanţuri trofice legate de biomasă. Ca și la celelalte 
biocenoze de pădure lanţurile trofice principale pornesc de la biomasa arbo- 
rilor fiind vorba de: 

— lanţurile consumat orilor de frunze (insecte, ciuperci) ; 

— lanțurile consumatorilor de flori, semințe; 

— lanţurile consumatorilor de scoarță și lemn. 

Există de asemenea numeroase lanțuri ale consumatorilor de arbuști 
şi ierburi. 

Lanţurile consumatorilor de frunze cuprind insecte defoliatoare lepidop- 
tere ca: fluturele alb al plopului (Sri/pnotia salicis) la care larvele produc 
defolieri totale, pe plop şi salcie, omida păroasă a dudului (Hyphantria cunea), 
inelarul (Malacosoma neustria) gîndacul de frunză al aninului (Agelastica 
alni); mîncătoare de ierburi dintre ortoptere, Acrida hungarica şi o serie 
de insecte sugătoare ca păduchele de plante (Aphis atriplici), păduchele 
cenușiu al verzii (Brevicoryne brassicae). Alte insecte fac gale pe frunze, 
galicole, cinipidele (Neuwroterus quercus, baccarum, cynipsquercusfolii, Diplolepis 
mayri, Diplolepis centifoliae, Aylax kerneri, Isocolus scabiosa Adleria Rollari ş.a. 

Lanţurile consumatorilor de flori şi semințe cuprind insecte consuma- 
toare de nectar (la sălcii de pildă) ca albinele (Apis mellifica —X ylocaopa 
violacea, Bombus hortorum, Megachile centuncularis ) etc., o serie de fluturi se 
hrănesc cu nectar și polen. 

Din lanţurile consumatorilor de lemn și scoarță se pot aminti din coleop- 
tere pentru plop — ploparul (Saperda populnea) iar dintre tentredinide 
(Xyphidria picta, Xyphdria prolongata) ; larvele acestor insecte atacă lemnul 
de salcie; dintre lepidoptere sînt (Zeuzera pyrina) sfredelitorul ramurilor 
(Cossus cossus), sfredelitorul tulpinilor. 

Consumatori de ordinul I legaţi de fructele arbuștilor, de seminţele și 
partea aeriană și subterană a plantelor ierboase sînt numeroase insecte: 
dintre ortoptere, lăcusta călătoare (Locusta migratoria) specie polifagă, 
foarte multe gasteropode, iar dintre păsări: cinteza, sticletele (Carduelis 
carduelis) coțofana (Pica pica), cioara de semănătură (Corvus frugilegus) 
mamifere: șobolanul de apă — (Arvicola terrestris) şoarecele de pădure — 
Apodemus silvaticus şi alți șoareci — A. microps, A. agrarius, șoarecele de 
mișună (Mus musculus spicilegus), iepurele — (Lepus europaeus). 

Consumatori de ordinul II și III în lanțurile amintite pot fi insecte de 
pradă asilide, carabide și viespile; dintre diptere, asilide (Laphria flava) 
insectă prădătoare care atacă diptere, ortoptere, himenoptere, are un zbor 
rapid prin locuri luminoase. Insecte parazite dintre bombiliide ( Bombylius 
discolor) larva parazitează larve și pupe de apide solitare. Tot consumatori de 
ordinul II sînt: broaște, șopirle și şerpi. 

Păsările insectivore (pițigoiul mare, pătărușul — Troglodytes, troglo- 
dytes, grangurul — Oriolus oriolus, ciocănitorile și ciocîrlia moțată destul de 
frecventă distruge multe insecte ş.a. păsări de pradă ciuful de pădure — 
(Asio otus), şoricarul comun (Buteo buteo), vinderelul roşu (Falco tinunculus ) 
ş.a., iar dintre mamifere unii chițcani, Crocidura suaneolens, cîrtița (Talpa 
europaea), dintre carnivore vulpea (Canis vulpes) ş.a. 

Lanţuri trofice ce pornesc de la necromasă. 
Necromasa de regulă foarte bogată poate fi însă de multe ori spălată de apele 
de inundație intrînd în lanţurile trofice acvatice. 

Dintre nevertebratele fitofage (consumatori de ordinul I) ale necromasei 
pădurilor de luncă se pot menţiona numeroase specii de colembole, acarieni, 
enchitreide, lumbricide și nematode. 


Consumatori de ordinul II sînt îndeosebi specii de aranee, miriapode și 
coleoptere. 


Multe specii de ciuperci, actinomicete, bacterii contribuie la descompune- 
rea totală a detritusului. 

Aspectele fenologice ale pădurilor de luncă. După un aspect fenologic 
preestival cu pădurile lipsite de frunze și sol acoperit cu litieră, intervine as- 
pectul de înflorire a arborilor (sălcii, plopi, anini) urmat de un alt aspect al 
înfrunzirii arborilor și arbuștilor. Coacerea semințelor de plopi şi sălcii care 
coincide obișnuit cu inundaţiile de primăvară constituie alt aspect important. 
După scăderea apelor de pe locurile înalte se produce dezvoltarea murului și 
speciilor asociate de ierburi. Acelaşi aspect cuprinzînd numai diverse ierburi 
are loc ceva mai tirziu după retragerea apelor de pe locurile joase. 

Coacerea fructelor de mur şi a fructelor de arbuști este urmată de colorarea 
frunzelor la arbuști și apoi de căderea frunzelor la arbori și arbuști și de uscarea 
ierburilor. Pădurea cu arbori şi arbușştii lipsiţi de frunze și solul acoperit de 
litieră este penultimul aspect, urmat de cel al pădurii sub zăpadă. 

Evoluţia biocenozelor de pădure de zăvoi. Regi- 
mul hidrologic cu totul deosebit al luncii caracterizat prin revărsări periodice 
(una-două pe an) cu durata mai mare sau mai mică ca și condiţiile foarte favo- 
rabile de căldură, apă şi hrana din lunci determină rapide procese de evoluție 
a vegetației. 

În lunci, unde anual apar suprafeţe de teren noi, formate prin aluvionare, 
au loc permanent procese de singeneză, adică de ncoformare a biocenozelor 
trecînd prin cunoscutele stadii de colonizare, agregare competiţie, consolidare 
și stabilizare. Salcia şi plopul sînt perfect adaptate pentru a participa cu 
șansele cele mai mari la ocuparea acestor terenuri. Coacerea seminţelor pro- 
ducîndu-se în perioada de revărsare de primăvară, seminţele ajunse în apa și 
adesea chiar germinate sînt depuse odată cu milul, răsar imediat după retrage- 
rea apelor și realizează pînă în toamnă semințișuri dese, înalte pînă la 1 m 
(renii). În anul următor ele ajung la înălțimea de 2—3 m. consolidează prin 
rădăcinile lor aluviunea și creează în scurt timp o nouă pădure. 

Dar tot datorită unei alte adaptări de autoeliminare foarte puternică în 
populațiile de sălcii și plopi la vîrste mici, arboretele se răresc puternic de la 
20—30 de ani, solul se înicrbează iar salcia și plopul nu se mai pot regenera 
din sămînţă în ţelina formată. Pe măsură ce arborii rămași se usucă, datorită 
diverselor cauze (atacuri de ciuperci, de insecte), pădurea se transformă în 
rariște înierbată iar apoi chiar într-o biocenoză de pajiște. Revenirea la pădure 
nu se poate face decît printr-o nouă aluvionare care să acopere terenul. 

În pădurile de plop aflate pe grindurile mai înalte, rar inundabile, din 
seminţe aduse dc vînt apar puieţi de specii cu lemn tare — ulm, stejar, frasin. 
Aceştia se ridică treptat iar după dispariţia plopilor bătrîni se poate înfiripa 
o pădure de ulm, de stejar, de frasin sau de amestec între aceste specii. Adesea 
rămîne în amestec și plopul alb. 

Importanța  socialreconomică a pădurilor de 
ză voi. Ca și celelalte păduri, zăvoaiele furnizează lemn, este adevărat de 
calitate mai puţin bună dar totuși cu utilizări multiple (pentru producere 
de celuloză, hîrtie, de diverse obiecte de uz casnic, pentru foc etc.). Cultura 
plopilor și sălciilor selecționate, care se remarcă și prin producţia de mari 
cantități de lemn bun pentru prelucrare în fabrici de celuloză sau pentru 
derulaj, permite să se economisească lemnul mai prețios de rășinoase. 
Pădurile de zăvoi constituie baza de producere a multor droguri, a mierii 
de salcie ș.a. 

Un rol foarte important revine pădurilor de zăvoi în formarea și proteja- 


rea mediului din luncă. Ele fixează aluviunile, micșorează viteza apelor, 


179 


contribuie la aluvionarea în continuare a terenului, la apărarea malurilor și 
taluzelor. 

În regiunca de cîmpie mai ales în zona de stepă, aceste păduri sînt singurele 
care înviorează peisajul monoton, creînd o oază de pădure în monotonia stepei, 
cu o variată lume de plante și animale ce lipsesc altfel din regiune. Pentru 
centrele urbane și chiar cele rurale ele reprezintă singurele zone verzi disponi- 
bile pentru odihnă, recreere, turism. Se impune de aceea protecția lor atentă 
și folosirea rațională, pentru a nu se pierde această frumoasă parte a naturii din 
țara noastră. 


5.2.3.2. ECOSISTEME DE TUFĂRIŞURI 


Ecosisteme de tufărișuri pitice alpine. Răspindire. 
Tufărişurile pitice alpine au o răspîndire cu totul redusă — ele apar doar pe 
vîrfurile cele mai înalte ale munților la altitudini de peste 2 200 m în sudul 
țării şi peste 2 000 în nord. Se întîlnesc în munţii Rodnei, Călimani, Bucegi, 
Făgăraş, Parîng-Cindrel, Retezat, Țarcu, Godeanu. Dar chiar în aceste masive 
nu ocupă decît suprafeţe restrînse din etajul alpin, restul revenind pajiștilor 
scunde alpine și ecosistemelor cu plante în periniţe. 

Condiţii de formare a biotopurilor. Relieful. Formele de relief ce carac- 
terizează biotopurile sînt destul de diferite — versanţi adăpostiți cu diverse 
expoziții, coame, microdepresiuni. Localizarea pe un anumit tip de relief a 
fiecărei biocenoze depinde în mare măsură de modul de depunere a zăpezii în 
raport cu vînturile, de modul cum se produce aprovizionarea cu apă. 

Clima. Clima aspră a etajului alpin cu valori ale temperaturii medii anuale 
de —1,5—2,5*C, aproape fără zile cu temperaturi peste +10*C, cu precipitaţii 
în jur de 1 400 mm, în cea mai mare parte sub formă de zăpadă și cu perioade 
active de vegetaţic de cel mult 1 lună pe an și cea cu solul acoperit de zăpadă 
de 8—10 luni pe an, creează ambianța generală climatică pentru consti- 
tuirea tufărișurilor alpine. Dar, în formarea lor un rol cu totul special revine 
climatelor locale create sub influența reliefului, a vîntului și a zăpezii. 

Substratul pedogenetic. Substraturile pot fi variate ; șisturi cristaline, roci 
calcaroase, roci eruptive. 

Soluri. Solurile sînt de regulă superficiale, frecvent schelcte, şi pot apar- 
ține tipurilor podzolic humico-silicatic, pararendzină. 

Specificul biotopurilor. Pentru cele trei biocenoze ce se vor prezenta în 
continuare, biotopurile sînt deosebite. Astfel tufărișul de salcie pitică (Salix 
reticulata), instalat pe versanți adăpostiți unde zăpada acumulată rămîne 
mult timp în strat gros, are ca specific al biotopurilor umiditatea suficientă în 
timpul verii, adăpostul termic şi eolian al zăpezii în timpul iernii, conținutul 
ridicat de baze în soluri și pH neutru 6,7—7,3. 

Tufărișul de salcic pitică cu argințică (Salix reticulata — Dryas), instalat 
pe coame largi și versanţi vîntuiţi, unde zăpada acumulată nu are grosimi 
atît de mari, arc ca specific al biotopurilor uscăciunea periodică de vară din 
solurile pararendzinice, care sub raportul conținutului de baze și al pH-ului 
nu diferă însă de cele anterioare. 


Tufărișul de salcie pitică (Salix herbacea), ce se localizează în micro- 
depresiuni, care în tot timpul sezonului de vegetaţie au solul îmbibat cu apa 
provenită din zăpada ce se topeşte, are ca specific al biotopurilor tocmai 
această permanență a umidității solului, de regulă acid și cu conținut redus 
în baze. 

Caracteristici principale ale biocenozelor. Producători. În bioce- 
nozele de tufărișuri pitice alpine, principalul producător sînt sălciile (Salix 
reticulata, S. herbacea). Aceste sălcii, de dimensiuni minuscule, au tulpinița 
culcată pe sol, în primii 2—3 cm sub suprafață, iar deasupra solului ies doar 
frunzele sau lăstari cu frunze și flori. Printre aceste frunze care acoperă o bună 
parte din sol se instalcază o mulțime de plante alpine tip perinițe cît și alte 
specii ca: Minuartia sedoides, militeaua (Silene acaulis), cornuțul Cerastium 
alpinum, clopoțeii de munte (Campanula alpina), degetăruțul (Soldanella 
pusilla), Armeria alpina, Pedicularis oederi, violetele de munte (Viola alpina) 
Achillea schurii, iarba șopirlelor (Polygonum viviparum ş.a. ). 

Prezența codominantă a speciei Dryas octopetala legată de un drenaj mai 
accentuat al solurilor în primăvară cît și a altor specii oligoterme rezistente la 
vînt ca păiușul (Festuca glacialis), horştii (Luzula spicata), rogozurile Carex 
rupestris, C. capillaris ş.a. diferenţiază biocenoza cu Salix reticulata — Dryas 
octopetala. În grupa speciilor chionobigrofile — Salix herbacea, Cerastium 
cerastioides, Gnaphalium supinum, Polytrichum sexangulare, Sedum alpestre, 
Veronica alpina, definesc alături de celelalte specii alpine comune biocenoza 
cu Salix herbacea. 

Cea mai răspîndită este biocenoza cu Salix reticulata — Dryas octopetala. 
Celelalte două biocenoze şi îndcoscbi ultima apar pe suprafețe restrînse, uneori 
nedepășind | mř. 

Biomasa produsă este extrem de mică — abia 0,008 t/an/ha după evaluări 
în biocenoze similare din alte sisteme de munți (Bliss, 1962). Totuși rata 
asimilației este vara destul de ridicată 0,30—0,73 g/m?/săptămînă (Bliss, 
1962). Lanturile trofice ale biocenozelor de tufărișuri alpine sînt încă nestudiate 
la noi, astfel că ele se pot numai suprapune cu cele ce urmează în celelalte 
tufărișuri. Este neîndoios că în condiţiile aspre alc etajului alpin atît numărul 
de specii cît și efectivele populațiilor consumatorilor fitofagi trebuie să fie 
reduse. Dimensional acestea nu pot fi de asemenea mari. 

Aspecte fenologice sînt puțin cunoscute. Sălciile înfloresc timpuriu în ul- 
tima decadă a lui iunie sau prima decadă a lui iulie creind un aspect specific 
în aceste biocenoze. 

Importanța scial-economică. Biocenozele de tufărișuri alpine au o valoare 
ridicată numai în crearea și protecția mediului alpin. Ele asigură conservarea 
solurilor, ce se formează aici cu greu şi contribuie prin puțina biomasă produsă 
la existența puţinelor animale alpine. 

Ascmenca biocenoze odată distruse au nevoie de zeci de ani pentru a se 
reface. Este necesar de aceca să sc procedeze cu multă grijă atunci cînd, pentru 
diverse nevoi, se fac amenajări în etajul alpin. 

Ecosisteme de tufărișuri subalpine.  Răspindire. 
Tufărișurile subalpine, ocupau odinioară cea mai mare parte din etajul subalpin. 
Ele au fost însă treptat arse și defrișate pentru a face loc pajiştilor, astfel că 
în prezent s-au mai păstrat puține din aceste tufărișuri. 

Altitudinile între care sc găsesc tufărișurile sînt de 1 850—2 250 m în sud 
și 1 700—2 000 m în nordul țării. Local, asemenea tufărișuri se pot întîlni în 
locuri cu inversiuni termice. Masivele muntoase în care se mai întîlnesc întinse 
suprafeţe de tufărișuri sînt munții Rodnei, Călimani, Bucegi, Făgăraș, Parîng, 
Cindrel, Țarcu, Godeanu, Retezat. 

Condiţii de formare a biotopurilor. Relieful. În ctajul subalpin tufărișurile 
apar pe toate formele de relicf dar pe suprafețe mai mari s-au păstrat pe ver- 
sa ţi abrupți, versanți umbriţi, în căldări glaciare, pe grohotișuri. 

Clima. Clima este cea caracteristică etajului subalpin cu temperaturi 
medii anuale de 0,5—1,5*C, iar temperaturile medii lunare cele mai mari 
de vară de 10—12*C. Precipitaţiile sînt abundente — 1 200—1 300 mm și 
chiar mai mult. Zăpada acoperă solul circa 7 luni pe an iar perioada cu tempe- 
raturi medii peste 10°C nu trece de 1—2 luni. 

Umiditatea aerului este variabilă mai ales în cursul verii datorită insola- 
ției puternice. 

Substratul pedogenetic. Ca substraturi pot să se afle roci foarte diverse — 
şisturi cristaline, calcare, conglomerate, andezite, granite ș.a. 

Solurile sînt de tipul podzolului humico-feri-iluvial, brun podzolic sub- 
alpin iar pe calcare, rendzine. Aciditatea este mare (pH 4,2—5,4), conținutul 
de baze redus (V = 13—16%) . În orizontul superior se găsește mult humus 
brut (16—20%). 

Specificul biotopurilor. Biotopurile ce iau naştere în ambianța etajului 
subalpin sînt extraordinar de variate atît din punctul de vedere a regimului 
termic cît și a regimului hidric. Deosebirile sînt adesea foarte mari de la un 
versant umbrit la unul însorit sau de la unul puternic drenat la unul permanent 
umezit. Datorită variaţiei puternice a umidității aerului evapotranspirația 
poate avea valori ridicate în biotopurile însorite intervenind pentru scurt 
timp chiar perioade de deficit hidric. 

Aceasta explică de fapt caracterul xeromorf al structurii unor specii de 
tufăriş. 

Caracteristicile principale ale biocenozelor. Producători. Tufărişșu- 
rile subalpine cuprind două mari categorii de biocenoze — cele de talie mare 
formate din jneapăn (Pinus montana) şi liliac de munte (Alnus viridis) şi 
cele de talie mică formate din ienupăr (Juniperus sibirica) și ericacee — îndeo- 
sebi din smîrdar sau bujor de munte (Rhododendron kotschyi). 

Biocenozele de talie mare au înălțimea de 2—4 m, fiind alcătuite în stra- 
tul superior din tulpinile repente (întinse pe pămînt) ale speciilor amintite, ale 
căror ramuri şi vîrfuri se ridică spre lumină creind un desiș de nepătruns. 
Într-o biocenoză de jnepeniș numărul de viîrfuri şi ramuri poate ajunge la 
27 000/ha. Trunchiurile, deşi au creștere foarte înceată, pot avea diametre de 
peste 10 cm, ramurile au între 2—7 cm. 

Al doilea strat este alcătuit din ierburi și subarbuști. Frecvente sînt Solda- 
nella hungarica, Homogyne alpina, Calamagrostis arundinacea, Deschampsia 
caespitosa, Oxalis acetosella, Vaccinium myrtillus, V. vitis idaea. 

Numărul de indivizi la ha poate ajunge la 5 milioane. 


Al treilea strat de muşchi este constituit din Polytrichum commune, 
P. juniperinum, Dicranum scoparium, Pleurozium schreberi ş.a. Acoperă 
aproape integral solul. 


Biomasa produsă de jnepeniș într-un an în stațiuni optime de dezvoltare 
se ridică la 6,66 t/ha din care stratul jneapănului are 3,969 t/ha masă lemnoasă, 
reprezentînd 52% iar acele 48%; stratul de ierburi-subarbuşti sintetizează 
1,142 t/ha, iar mușchii 1,5 t/ha/an (după Gh. Coldea şi col. 1977). 

Biocenozele cu liliac de munte au în stratul arbustiv acest arbust, care 
ca și jneapănul ridică vîrfuri şi ramuri din tulpinile culcate la pămînt. În 
cuprinsul lor se formează un strat ierbos cu totul deosebit cu specii de talie 
înaltă cum sînt Aconitum lasianthum, A. toxicum, Carduus personata, De al phi- 
nium elata, Heracleum spondylium, Senecio nemorensis, Adenostyles kerneri, 
Chaerophyllum cicutaria, Angelica archangelica, Valeriana sambucifolia, Peta- 
sites kablikianus ş.a. Asupra biomasei produse de aceste biocenoze nu sînt date. 

Biocenozele de tufăriş de talie mică au înălțimea de 30—100 cm. În stratul 
superior domină, în ienuperișuri Juniperus sibirica, care atinge înălțimi pînă 
la 1 m, iar în rodorete — Rhododendron kotschyi care nu depășește înălțimea 
de 30 cm. Biocenoza cu ienupăr se formează obișnuit prin invazia ienupărului 
în pajiștile subalpine, îndeosebi în cele cu Nardus. Tufele dense de ienupăr 
acoperă aproape întegral solul. Sub ele un strat separat îl alcătuiesc subarbuști 
de afin (Vaccinium myrtillus), şi merişor (V. vitis idaea), V. uliginosum. 
Speciile ierboase sînt slab reprezentate prin tîrșe (Deschampsia caespitosa, 
D. flexuosa), păiuş roșu (Festuca rubra), iarba vîntului (Agrostis tenuis), 
Hypericum alpigenum, Homogyne alpina, Campanula abietina, Aconitum 
degeni, Soldanella montana ș.a. 

Stratul inferior este alcătuit din muschi și licheni ce acoperă aproape inte- 
gral solul. Mușchii sînt aceiași ca în jnepeniș . 

Biomasa produsă de această biocenoză este mai redusă decît cea a jnepe- 
nișurilor. Lipsesc însă date exacte. 

Biocenoza cu smîrdar apare ca un covor ce acoperă compact solul pe 
versanții uniformi. Pe versanţi stincoși se poate afla în complex și cu alte bio- 
cenoze. Speciile ce se asociază smîrdarului, de regulă absolut dominant, sînt 
semiarbuștii din genul Vaccinium şi specii ierboase de pajiște — părușca 
(Festuca supina), iarba vîntului (Agrostis rupestris), Anthoxanthum odoratum, 
Sesleria coerulans, Poa alpina, Nardus stricta, Homogyne alpina, Potentilla 
ternata, Hieracium aurantiacum, Geum montanum, Campanula alpina, Ranun- 
culus montanus. Și în această biocenoză muşchii sînt prezenți în stratul cel 
mai de jos prin speciile Polytrichum juniperinum, P. commune, Pleurozium 
schreberi, Hylocomium splendens, Drepanocladus montanus. 

Deşi dimensional tulpinile de smîrdar nu sînt mari, vîrsta exemplarelor 
poate fi apreciabilă. 

Biomasa produsă estec probabil la.fel de redusă ca a ienuperişurilor. 

Lanţurile trofice ce pornesc de la biomasa pro- 
dusă în biocenozele prezentate au fost puţin studiate astfel că nu se cunosc 
decît unii din componenţii animali ai biocenozelor. 

Astfel, în lanțul consumatorilor de ace și muguri de jneapăn se încadrează 
larvele viespei jneapănului (Acamhalida nemoralis ). Consumatori de ordinu III 
sînt furnicile (Formica polyctena ) alte insecte de pradă (carabide) sau para- 
zite, păsări (15 specii insectivore dintre care pe primul loc Phylloscopus colly- 
bila (pasăre specifică jnepcnișului). 

Lanţurile trofice ale semințelor sînt alcătuite din insecte, păsări (Loxia 
curvirostra) sau mamifere (Sorex minutus, S. aureus, S. alpinus, Microtus 
nivalis). Consumatori de ordinul II pot fi păsări de pradă, mamifere, insecte 
de pradă sau parazite. 

Lanțurile trofice ale tulpinii cuprind insecte xilofage și de scoarță îucă 
nsuficient studiate. 

Desigur se dezvoltă și alte lanțuri trofice ce-și au punctul de plecare în 
biomasa subarbuştilor, ierburilor, mușchilor. Ele nu sînt încă studiate. 

Lanţuri trofice legate de necromasă. Cercetările 
de pînă acum au arătat că și în condiţiile de jnepeniș există o bogată faună 
de microartropode saprofite în litieră și sol. Pe primul loc se situează acarienii 
urmați de colembole (specii dominante — Isotomiella minor ; Isotoma violacea, 
Folsomia quadrioculata, Anurophorus laricis), enchitreide (Fridericia velzeli, 
F. galea, lumbricide (Dendrebena alpina). 

Ultimele două grupe sînt reprezentate însă prin efective mici astfel că 
rolul lor în transferul materiei șia energici din jnepeniș nu este prea mare. Tot 
puține sînt larvele de diptere și coleoptere. Consumatori de ordinul II sînt 
diverse insecte de pradă și parazite iar consumatori de ordin superior sînt 
păsărele, organisme hiperparazite etc. 

Pentru celelalte biocenoze de tufăriş nu se dispune încă de date privind 
viața animală. 

Aspecte fenologice. În general, toate tufărișurile sînt acoperite 
de zăpadă în timpul iernii astfel că practic ele nu dau un aspect de iarnă 
deosebit. La începutul verii se remarcă aspectele date de înflorirea speciilor 
și de formarea noilor lăstari. Acest aspect este deosebit de marcant la tufări- 
șurile de smîrdar cu florile lor colorate în nuanțe de roșu-roz. În iulie-august 
un aspect distinct este realizat prin înflorirea speciilor ierboase. 

Evoluţia tufărișurilor subalpine. Tufărișurile sub- 
alpine reprezintă biocenoze foarte stabile în condiţii naturale. Omul a intervenit 
însă de mult în etajul subalpin și a acționat în genere distructiv asupra tufă- 
rișurilor, pentru a crea suprafețe cu pajiști. În cele mai multe situații după 
defrișarea tufărișurilor terenul este invadat de subarbuştii prezenți în jnepeniș 
— speciile de Vaccinium care alcătuiesc apoi un tufăriș secundar. Reinstalarea 
tufărișurilor primare se face greu datorită condiţiilor climatice nefavorabile. 

Importanța  socialeconomică a tufărișurilor 
subalpine. Tufărișurile subalpine produc și unele resurse care prezintă 
interes pentru economie. Aşa este cetina de jneapăn din care se obţin uleiuri 
eterice scumpe, florile de Rhododendron folosite pentru dulceaţă și ceai, 
mierea pe care o adună albinele din flori etc. 

Covîrşitoare este însă importanța lor ca parte a mediului de viață sub- 
alpin. Astfel tufărișurile închegate împiedică producerea de avalanşe în tim- 
pul iernii, reglează scurgerea apelor din topirea zăpezii și din precipitațiile 
lichide tocmai la obiîrșiile tuturor rîurilor mari. Ele constituie pavăza cca 
mai sigură împotriva eroziunii solului subalpin care odată declanșată numai 
cu greu mai poate fi stăvilită datorită ploilor dese și abundente și a greutăţii 
de instalare a vegetației. Tufărișurile de jneapăn constituie scutul natural 
al pădurii de limită aflată în condiţii precare de viață și de aceea foarte vul- 
nerabilă. 

Este imperios necesar să se păstreze toate tufărișurile subalpine ce au 
scăpat de defrișare și să se urmărească reinstalarea lor pe pante mari, pe gro- 
hotișuri, pe stîncării, mai ales în obîrșiile văilor, pentru ca ele să-și poată 
îndeplini cît mai bine importantele funcţii de protecţie ce le revin. 


5.2.3.3. ECOSISTEME DE PAJIȘTE 


Ecosistemul pajiştilor de păruşcă (Festuca supina) 
și coarnă (Carex curvula). Răspindire. Pajiştile de părușcă și mai ales 
de coarnă ocupă zonele cele mai înalte ale munților, de la limita la care nu se 
mai formează păduri, intrînd în alcătuirea ctajului bioclimatic alpin şi sub- 
alpin. Limita inferioară este mai coborită în nordul ţării, la 1 700 m altitudine 
și mai ridicată în sud, la 1 800—1 900 m. Limita superioară este impusă numai 
de înălțimea munților, la noi în țară ajungînd la circa 2 500 m. Cele mai multe 
pajiști alpine și subalpine din totalul de 12 000 ha de pe întinsul țării sînt 
răspîndite în munții înalți: munții Retezat, Parîng, Făgăraș, Bucegi, Căli- 
mani şi Rodnei. Pajiștile se întrepătrund la limita superioară cu tufărișurile 

pitice, in timp ce la limita inferioară ocupă mai ales terenul rezultat după 
defrișarea jnepenișurilor. În timp ce pajiștile de părușcă se întind pe întreaga 
bandă altitudinală amintită, pajiștile de coarnă apar numai la limita supe- 
rioară în etajul alpin propriu-zis și preferă masivele cu substrat silicios; ele 
apar cel mai frecvent în Munţii Făgăraș. 

Condiţii de formare de a biotopurilor. Relieful. Etajul alpin şi subalpin 
cuprinde relicf variat dominat însă de versanți cu înclinație mare și moderată, 
uneori străbătuți de stîncării și grohotișuri nesolificate. Alături de acestea 
sînt culmi mai domoale sau chiar platouri întinse cu microrelief depresionar. 

Clima. Climatul alpin este umed şi aspru. Aceste caractere se accentuează 
cu altitudinea, de la limita inferioară a etajului spre cea superioară. 

Radiația solară este intensă și bogată în radiaţii ultraviolete, după 
Stocnescu (1960) ajunge la 1,60 cal/cm?/min în M. Bucegi (după T ur- 
ner, 1964) în munții înalți din America ajunge la o energie radiativă și mai 
ridicată, peste 2 cal/cm?/min). 

Temperatura aerului are o valoare medie anuală negativă —2,6*C 1a 
limita superioară (2 500 m altitudine) și puțin sub 0°C la limita inferioară 
a etajului alpin. Media lunară a temperaturii mai mare de 0°C se măsoară 
numai 4 luni pe an din iunie pînă în septembrie la limita superioară (măsu- 
rători efectuate la Stațiunea Meteorologică Vf. Omu). Luna cea mai caldă 
este august, cu media de 5,7*C, iar cea mai rece lună a anului este februarie, 
cu temperatura medie de —11,1*C; minimele absolute scad și sub — 30°C. 
Zilele cu temperatură mai mare de 10°C sînt rarc, circa 5—10 într-un an iar 
cu temperatură mai mare de 5°C sînt abia 55 zile pe an. Amplitudinea termică 
anuală este mai redusă ca în etajele inferioare, ajungînd la 17°C. Intensi- 
tatea vîntului este atenuată în apropierea solului față de înălțimile mai mari. 

Umiditatea atmosferică deşi în general este mare (75—81%) poate ajunge 
la valori extrem uscate 3—5% (Piatra Arsă) pentru perioade de cîteva ore 
determinînd o tendință de puternică deshidratare a oricărui organism viu. 

Precipitaţiile sînt abundente atît sub formă de ploaie cît și de zăpadă, 
variind între 1 200—1 400 mm între regiunile nordice și sudice ale țării. 
Sînt foarte frecvente zilele cu precipitaţii, cam 180 pe an, iar zilele cu cer 
acoperit sau ceaţă sînt cam 250—300 pe an. 

Zăpada acoperă permanent solul, din octombrie pînă în mai, dar zăpezi 
trecătoare pot apare în fiecare lună de vară 2—5 zile. 

Frecvența vîntului este foarte mare, mai ales iarna. Zilele de calm atmo- 
sferic nu sînt decît 0,4%, anual. Intensitatea vîntului este în medie de 5—9 m/s 
în cursul anului, cu valori mai mari în perioada de iarnă, 6—7 m/s în medie, 
dar ajungînd și la 40 m/s. Direcţia vîntului dominant este specifică fiecărei 
regiuni, ea fiind corelată de obicei cu spulberarea completă a zăpezii și înghe- 
țul solurilor. 

Evapotranspiraţia potenţială este marc, așa încît deși cantitatea de pre- 
cipitații este ridicată se ajunge la un puternic deficit de saturație a acrului 
după fiecare scurt interval fără precipitaţii. 

Substratul pedogenetic. Sub pajiștile de părușcă și coarnă rocile sînt mai 
puțin compacte și au o alterare mai lentă datorită condițiilor climatice. Rocile 
aparțin unor formaţiuni diverse, atît eruptive cît și metamorfice și sedimen- 
tare; sînt atît roci bazice cît și acide. Sc pare că se formează mai obișnuit 


pajiștile de păruşcă pe substrat calcaros și pajiștile de coarnă pe substrat 
silicios. 

Solurile. Sînt puţin diferenţiate, activitatea bioclimatică fiind redusă. 
Se încadrează în tipul de sol humico-silicatic și humicox=silicatic podzolic 
alpin pe substrat acid sau de tipul protorendzinelor humico-calcaroase), pe 
substrat cu calcar. Profilul este scurt (25—45 cm) avînd diferențiat numai 
orizontul A, de acumulare a materialului organic; acesta este urmat cel mult 
de un orizont de trecere spre roca mamă. 

Specificul biotopurilor. Biotopurile de pajiște alpină și subalpină se 
caracterizează printr-o perioadă foarte scurtă în care solul nu este acoperit 
de zăpadă (4—6 luni). În acest interval temperatura aerului în general foarte 
scăzută tot timpul anului, poate ajunge în anumite momente datorită radia- 
ției directe la valori foarte ridicate la suprafața solului. Stoenescu mă- 
soară 50°C la 2 500 m altitudine iar Tranquillini (1964) măsoară pe 
teren acoperit cu sol negru, temperaturi cu 30*C mai mari ca temperatura 
aerului. 

Deci, la nivelul biocenozei temperatura aerului este mai ridicată decît 
la înălțime mai mare și pot apare și temperaturi excesiv de ridicate. Apar 
caracteristice alternanțe mari de temperatură foarte ridicată cu temperatură 
foarte scăzută. Totuși, minimele, mai ales nocturne limitează perioada bio- 
activă mai mult decît acoperirea cu zăpadă, aceasta fiind cuprinsă între 1,5—2 
luni la limita superioară a etajului alpin și 3—4 luni la limita inferioară. 
Intensitatea vîntului este atenuată în apropierea solului față de înălțimi mai 
mari. 

Solul este rezultatul interacțiunii continue cu gramineele și ciperaceele 
ce au alcătuit o ţelină deasă și permanentă. Cantitatea de humus este foarte 
mare la suprafaţă (pînă la 27%) este puţin descompus și acid. Reacţia solului 
este acidă și puternic acidă (pH 4,0—5,5). Troficitatea solului este scăzută, 
gradul de saturație în baze variază între 4—25%. 

Umiditatea solului este mare datorită aprovizionării permanente din 
precipitaţii şi este menținută mai ales de complexul organic abundent din 
sol. Lăstarii plantelor înghesuiți la suprafață mențin o zonă cu aer mai umed. 
Textura este luto-nisipoasă cu material grosier abundent. 

Temperatura solului este apropiată de cea a aerului, este deci scăzută, 
în toată perioada activă a anului, cu amplitudine de variație foarte redusă, 
solul încălzindu-se mai greu sub influența radiaţiei solare momentane. 

Principalul factor limitativ pentru dezvoltarea organismelor vii în aceste 
biotopuri pare a fi — temperatura solului; determinînd o absorbţie deficitară 
a apei, existentă fizic în sol dar inaccesibilă fiziologic, catorită ritmului lent 
în care arc loc acest proces la temperaturi scăzute. Consumul apei prin eva- 
potranspirație deși este în general limitat fiziologic produce pierderi mari 
în momentele de radiație solară intensă remarcîndu-se adaptări ale plantelor 
la fenomenul de secetă (seceta fiziologică). 

Perioada scurtă bioactivă, limitată mai ales de acoperirea cu zăpadă 
asigură o acumulare redusă de biomasă deşi intensitatea procesului de foto- 
sinteză este destul de mare în unitate de timp. 

Recircularea substanțelor cu valoare în nutriția plantelor este foarte 
lentă determinînd o troficitate redusă a solului. 

Principalele caracteristici ale biocenozelor. Producătorii. În 
ecosistemele de pajiști rolul de producător primar revine unci specii ierboase, 
în general de graminee sau ciperacee, în proporție de 60—90%, însoţită de 
numeroase alte specii cu participare redusă, fără rol determinant în covorul 
vegetal. Grupări bine individualizate pot apare pe suprafețe destul de res- 

trînse, de multe ori chiar sub un hectar. Alături de specia ce edifică covoru 
vegetal se găsesc de obicei alte specii edificatoare care o pot însoți sau o 
pot înlocui complet în biotopurile învecinate și destul de asemănătoare. 
Astfel în pajiștile alpine, părușca (Festuca supina) este dominantă exclusiv 
pe coame şi versanți înclinați cu scurgerea apei rapidă; ea ocupă cele mai 
întinse suprafețe. Acolo unde solul este umed tot timpul verii, cu pseudo- 
gleizare în partea superioară și iarna are acoperire continuă cu zăpadă, coarna 
(Carex curvula) pătrunde şi poate deveni edificator exclusiv, mai ales la 
altitudine mai mare de 2 200 m; dacă solul devine superficial dar reavăn 
și acrisit începe să domine iarba stîncilor (Agrostis rupestris) ; pe soluri sche- 
leto-pietroase pe conglomerate bogate în material silicios se instalează în 
masă pipirigușul de coaste (Juncus trifidus ) iar dacă se accentuează pantele, 
pe soluri în formare, devine dominant rogozul verde (Carex sempervirens). 

Pajiştea de părușcă sau de părușcă codominantă cu una sau mai multe 
dintre celelalte specii amintite este caracterizată de o densitate mare a lăs- 
tarilor de gramince și ciperacee la care se adaugă puține specii din alte familii 
de dicotiledonate. Înălțimea acestor ierburi este redusă, folosind cît mai mult 
căldura din apropierea solului. În general, în etajul alpin înălțimea este de 
10—15 cm dar odată cu instalarea la altitudine mai joasă a acestor pajiști 
înălțimea lor poate crește și ajunge pînă la 25 cm. Gramineele și ciperaceele 
constituie stratul cel mai înalt în structura verticală a vegetației. El se sub- 
împarte în 2 categorii: a lăstarilor fertili cu înălțimea maximă dar cu acope- 
rirea redusă de cca 30% şi a lăstarilor sterili ce pot ajunge la acoperire de 
95%, cu o densitate de peste 80 000/m? dar de înălțime mai mică (circa 10 cm 
înălțime). 

Semnificativ pentru structura pajiştilor alpine, indiferent care este spe- 
cia edificatoare, apare alternanţa strictă a lăstarilor vii cu lăstarii ce alcă- 
tuiesc necromasa dar care își mai menţin cel puţin un an poziţia verticală, 
rigidă, îndesind pajiştea și dîndu-i un aspect îmbătrînit chiar în plină perioadă 
de dezvoltare vegetativă. 

Aspectul monoton și uscat al pajiştilor de părușcă sau de coarnă este 
puțin înviorat de specii din alte familii de dicotiledonate, care ocupă de obi- 
cei stratul al 2-lea al covorului vegetal la circa 10 cm înălțime. Aceste specii 
nu participă niciodată în proporție mai mare de 30—35% în alcătuirea pa- 
jiştii. Remarcăm în pajiștile de coarnă o diversitate mult mai redusă, parti- 
cipînd cel mult 10—12 specii alpine, extrem oligoterme ca Potentilla ternata, 
ochiul găinii (Primula minima) violetă (Viola alpina), de obicei iubitoare 
de ape temporar stagnante ca. degetărașul (Soldanella pusilla) sau de o canti- 
tate mare de humus în sol, ca vulturica (Hieracium alpinum). 

În pajiștile de păruşcă, diversitatea speciilor însoțitoare este mult mai 
mare depăşind 35 de specii, dar cu o frecvenţă foarte mică. Diversitatea spe- 
ciilor ce alcătuiesc pajiștile de părușca creşte și mai mult la limita lor infe- 
rioară unde încep să se întrepătrundă cu pajiștile mezofile. Aici găsim alături 
de speciile din pajiștile de coarnă și coada șoricelului de munte (Achillea 
stricta), brînduşa (Crocus heuffelianus ), ghințura mare (Gentiana kochiana ) 
alături de Gentiana verna sau Scorzonera rosea. Speciile de leguminoase, abun- 
dente în alte pajiști sînt puțin reprezentate aici, atît cantitativ cît şi ca diver- 
sitate; apar trifoiul alb (Trifolium repens), rar ghizdeiul (Lotus corniculatus), 
pînă la 1%. 

Se constată absenţa generală în pajiștile de păruşcă a speciilor de umi- 
ditate crescută (mezohigrofite) ca păiușul (Deschampsia caespitosa) rogozuri 

(Carex leporina, Carex pallescens) care le diferențiază cert la limita inferioară 
de pajiștile de țepoșică (Nardus stricta) sau de păiuș roșu (Festuca rubra). 
Plantele inferioare contribuie la formarea covorului vegetal în primul 
rînd prin speciile de mușchi, Polytrichum juniperinum, Dicranum neglectum, 
mușchi de turbă (Sphagnum sp.) în zonele mai umede, care formează numai 
uneori un strat aparte; de cele mai multe ori ajung la nivelul stratului al 
2-lea pe care îl îndesesc puternic. . 
Speciile de licheni au o distribuţie interesantă, fiind sprijiniți pe- supra- 
feţe compacte create de stratul al 2-lea al covorului vegetal însă nu sînt legaţi 
organic de el; sc află la adăpostul primului strat, dar vîntul puternic îi poate 
deplasa de pe o suprafață pe alta. Apar mai frecvent Thamnolia vermicularis, 
Cetraria islandica, Cladonia silvatica ş.a. i 


Structura pajiştilor de coarnă sau de părușcă este destul de constantă 
cu toate că este alcătuită din specii de ierburi, marea lor majoritate și în 
primul rînd edificatorii fiind plante perene. Modul de perpetuare a pajiștii 
este predominant vegetativ. Lăstărirea gramineclor este mare, o tufă poate 
ajunge la 40—50 lăstari la părușcă iar la țepoşică, ce pătrunde la altitudine 
mai scăzută, poate depăşi 100 de lăstari. Înmulțirea prin semințe este, foarte 
slabă, perioada scurtă de vegetație nu asigură condiții pentru coacerea: semin- 
telor. Speciile din diverse familii de dicotiledonate folosesc mai mult înmul- 
țirea prin semințe, expunînd flori mari cu culori atrăgătoare pentru viețui- 
toarele consumatoare, mai ales insecte ce populează aceste pajiști. 

Acumularea de biomasă în pajiștile alpine este de mică valoare, 0,4— 
1,2 t/ha substanță uscată, dar reprezintă activitatea productivă a ccosiste- 
mului pentru un interval foarte scurt de timp circa 2 luni — 3 luni 'pe an. 
Valoarea cea mai frecventă a biomasei este de 0,8 t/ha și este mai mare în 
general în pajiștile de părușcă faţă de cele de coarnă. Cea mai mare parte 
a acestei biomase este echivalentă cu producția biologică anuală, întrucît 
lăstarii cc rămîn peste iarnă sc usucă sau îngheață. Se remarcă o acumulare 
mare de pigmenți antocianici, cu rol protector față de radiațiile ultraviolete 
pentru pigmențţii clorofilieni din frunze. Acest fapt este specific producăto- 
rilor primari de altitudine mare. 

În alcătuirea biomasci pajiștii de coarnă şi păruşcă pînă la 70%, este 
determinantă contribuția gramincelor și ciperaceelor. La acestea, 60% din 
greutatea proaspătă o formează apa. La speciile din alte familii de dicotile- 
donate, ce alcătuiesc restul de 30%, din biomasă, apa înmagazinată reprezintă 
cantitativ 70—75% din greutatea proaspătă. De asemenea, în compoziţia 
substanței uscate a biomasei un procent mare (25%) îl formează celuloza și 
lignina, justificînd rigiditatea pajiștii. 

Fluxul energetic este sporit în pajiștile de altitudine mai mult, 1 g sub- 
stanță uscată înmagazinînd 4,7 kcal. Biomasa supraterană este un rezervor 
energetic mai mare decît biomasa subterană: 4,7 față de 3,5 kcal/g substanţă. 

Necromasa formată de producătorii primari are un ritm accelerat de 
acumulare și lent de descompunere. Ea reprezintă la începutul verii alpine 
circa 75%, din masa vegetală totală, iar în perioada de maximă dezvoltare a 
biomasei reprezintă 50%, din masa totală. 

Lanţțuritrofice legate de biomasă. Alcătuirea biomasei 
din producători mai uniformi ca formă biologică (hemicriptofite cespitoasc, 
rozulare, gcofite) și a unei mici diversități floristice determină un număr mai 
redus de lanțuri trofice decît în păduri sau tufărișuri. Ele sînt puțin cerce- 

tate. Principalele lanţuri ar fi: — lanţurile consumatorilor de iarbă, flori și 
semințe (insecte, gasteropode, mamifere). 

— lanțurile consumatorilor de substanțe asimilate (micorizele de la 
Nardus stricta). 

Astfel în lanțul consumatorilor de ierburi se încadrează o serie de insecte ; 
dintre ortoptere specii care urcă pe pajiștea alpină sînt: Szenobothrus lineatus, 
Miramella alpina, Polysarchus denticaudus, Isophya brevipennis; dintre 
thysanoptere Anaphotrips secticornis, Teniothrips montanus; dintre gaste- 
ropode cităm pe Ena montana minor, Limax cinereo-niger transsylvanicus, 
Deroceras agrostis, Arianta arbustorum alpina, toate au cochilie mică în timp 
ce formele tipice alc aceleiaşi specii din poienile pădurilor au cochilie mare. 
Alte specii pur alpine, de talic mică sînt: Pupilla alpicola, P. triplicata, Ver- 
tigo alpestris avînd cochilia mică, striurile de creștere foarte dese ce indică 
perioadele de stagnare a creșterii. Dintre mamifere capra neagră (Rupicapra 
rupicapra) este consumatorul principal de ordinul I. 

Consumatorii de ordinul II sînt formicidele (Formica polyctena) alte 
insecte de pradă (carabide) sau insecte parazite. Dintre șopirle, șopîrla de 
munte (Lacerta vivipara); Păsări insectivore consumatori tot de ordinul II 
sînt următoarele: pe primul loc Prunella collaris collaris, fluturașul de piatră 
(Tichodroma moraria), Allauda opinolleta specifică pajiştilor, Achantis 
alpina canabina etc. 

Lanturile trofice privind consumul de semințe sînt alcătuite din unele 
insecte și păsări, cităm prundăraşul de munte (Eudromius marinellus). 

Lanțul insectelor polenizatoare — dintre lepidoptere (Erebia pandosae 
roberti, Apotomis sauciana etc.) dintre bombide (Alpigenobombus mastrucatus, 
Pratobombus pyrenaeus ). Consumatori de ordinul II pot fi păsări de pradă, 
ca acvila de munte (Aquila chysaētos chysaëtos) mamifere, insecte de pradă, 
carabide (Carabus transsylvanicus) şi insecte parazite. 

Lanțurile trofice legate de necromasă. Cercetările 
efectuate au arătat că și în condițiile specifice pajiștii alpine cu veri scurte 
și temperaturi scăzute există o bogată faună de microartropode saprofite din 
pătura de frunze și mușchi cît și în sol. Pe primul loc se situează acarienii 
urmați de colembole, cu speciile, (Hypogastrum manubrielis, Friesia albida, 
Isotoma alpina, Willemia anophihalma, Isotomiella minor, Tullbergia qua- 
drispina, Isotoma violacea, Folsomia alpina, Omychiurusarmalus, O. recto- 
popilatus ctc.); cu rol important sînt și enchitreidele, cu speciile Fridericia 
ratzeli, Fridericia galba etc.; larvele de diptere și coleoptere sînt puține la 
număr. 


Consumatorii de ordinul II sînt diverse insecte de pradă, formicide, 
acarieni răpitori, insecte parazite, iar consumatori de ordin superior sînt păsă- 
relele care au fost citate mai sus. 


Aspecte fenologice. Începerea ciclului de dezvoltare anuală 
se remarcă la toate speciile alpine în momentul de acumulare a unei sume a 
temperaturii mai mari de 0°C, de circa 200°C. Acest moment are loc de obicei 
la sfîrșitul lui mai, începutul lui iunie în funcție de biotop. Dată fiind scurta 
perioadă bioactivă, o parte a fazelor fenologice este puternic prescurtată. 
Cel mai puternic efect sc observă la creșterea vegetativă care se face brusc 
după topirea zăpezii, mugurii vegetativi fiind gata pregătiți încă de sub 
zăpadă la toate speciile ce viețuiesc în aceste ecosisteme. Perioada de îmbo- 
bocire este de asemenea prescurtată în schimb perioada de înflorire este la 
fel de lungă la aceleași specii și în pajiștile alpine și în cele de altitudine mai 

redusă. Din acest motiv multe plante cu înflorire tîrzie nu mai ajung la sta- 
diul de maturare a seminţelor înainte de căderea noilor zăpezi; așa se în- 
timplă curent la speciile de graminee, părușca, țepoșica, în pajiștile chiar de 
la 2 000 m altitudine; spre deosebire de ele vițelarul (Antoxanthum odo- 
ratum sau specii din alte familii ca violetele de munte, sau Potentilla ternata, 
Primula minima înfloresc încă de la sfîrşitul lui iunie. 

Evoluţia biocenozelor de părușcă și coarnă indică o vege- 
tațic primară în etajul alpin, provenind din asociaţiile pioniere, care se îmbo- 
gățesc treptat în specii în cadrul acțiunilor reciproce de modelare cu mediul. 
În etajul subalpin pajiștile de părușcă pot fi secundare, instalindu-sc după 
defrișarea tufărișurilor de jneapăn și ienuper. 

În timp ce procesul de înierbare este foarte încet în pajiștile de coarnă, 
în cele de părușcă viteza este mult mai mare, în circa 10 ani avînd aspect 
de pajiște îmbătrînită. În primul stadiu de formare, pajiștea de părușcă are 
ca dominantă pe iarba stîncilor, în cursul evoluţiei ultima specie reducîndu-și 
participarea după ce a avut un rol foarte important în formarea unei înțe- 
leniri stabile şi laxe care a asigurat consolidarea tufelor de părușcă. 

Stadiul de degradare a pajiștilor de părușcă este socotit stadiul în care 
țepoșica (Nardus stricta) invadează peste limita de „specie codominantă“ 
pajiștea. Ea nu poate ataca pajiștile de coarnă situate în condiții foarte 
aspre, extreme pentru viața plantelor, dar poate înlocui complet pajiștile de 
părușcă în care a sporit excesul de umiditate și s-au redus condiţiile de acrare 
a solului. 

Importanța social-economică. Pajiştile de părușcă și de 
coarnă reprezintă o bună parte din fondul destinat alimentării oilor în timpul 
verii prin sistemul de păstorit. Exploatarea lor rațională asigură echilibrul 
natural în condiţiile creşterii numărului de animale cerut de nevoile crescînde 
ale economiei. 

Pajiştile cu producţie slabă instalate în condiţii de slabă solificare și 
climat foarte aspru au rol important în conservarea naturii prin cîștigarea 
și menținerea de noi teritorii pentru viața plantelor și animalelor. 

Ecosistemele pajiștilor de păiușstepic (Festuca valle- 
siaca) şi colilii (Stipa capillata, Stipa lessingiana). Răspîndire. Pajiştile 
de păiuș și colilii ocupă cîmpiile și podișurile joase de la altitudinea maximă 
de 200 m în jos spre 0 m. La noi în țară se găsesc în regiunea de sud în 
podişul Dobrogei (la 50—100 m altitudine) în partea de est a Bărăganului 
la 20—50 m și pe o porțiune mai mică în sudul Moldovei. Aceste pajiști de 
tip xerofil aparţin zonei bioclimatice stepice și reprezintă o continuare a 
stepei pontice din sudul U.R.S.S.-ului. 

Pajiştile stepice în structura naturală, primară sau secundară, se mai 
găsesc actualmente puține la noi în țară, pe circa 100 000 ha. Cea mai mare 
parte a teritoriului pe care acestea erau dezvoltate în trecutul istoric a fost 
desțelenită și preluată de agricultură pentru culturi de cereale și plante in- 
dustriale. Suprafeţele în care s-au menținut pajiștile stepice sînt izlazurile 
în diverse stadii de degradare sub influența pășunatului și pîrloagele înțele- 
nite secundar. 

Condiţii de formare a biotopurilor. Relieful. Caracteristic pentru stepă este 
relieful aproape plan, cu pante slab înclinate. Apariţia crovurilor — micilor 
depresiuni — determină schimbări importante ale biotopului și uncori a întrec- 
gului ecosistem (apar tufărișurile stepice). 

Clima. În regiunea de cîmpie climatul este influențat mult de caracterele 
locale în sudul ţării, Bărăganul față de Moldova, Dobrogea sau Cimpia Tisei. 
Generalizînd condiţiile din sud-estul țării se remarcă următoarele: tempe- 
ratura prezintă valorile medii anuale cuprinse între 10,2—11,9C. Amplitu- 
dinea termică anuală este mare, ajungînd pînă la 25°C; sînt caracteristice 
acestui climat cele mai mari variaţii termice periodice (zilnice și anuale). 
Temperatura medie a lunii celei mai calde depășește 22°C iar în luna ianuarie 
luna cea mai rece scade sub — 3°C. 

Precipitaţiile sînt reduse la 400—500 mm anual și cea mai mare parte 
din ele cad în lunile aprilie-mai. În cursul verii, apa primită este de 3—4 ori 
mai puţină decît apa consumată prin evaporare, determinînd ariditatea cli- 
matului ; se înregistrează circa 80— 100 zile de secetă. 

Stratul de zăpadă nu este stabil și acoperă puţin timp solul. Vîntul are 
frecvență mare, iarna viscolind zăpada, determinînd înghețul solului un 
număr mare de zile (peste 110 zile pe an). 

Substratul pedogenetic. Sub aspect litologic substratul este alcătuit din 
depozite loessice și loessuri. 

Solul este evoluat, bine structurat cu troficitate potențială bună, cu umi- 
ditate deficitară. Sînt cele mai fertile soluri din țară. Se încadrează în tipul 
de cernoziom castaniu, cernoziom carbonatic şi soluri bălane brun deschise 
de stepă. 

Profilul solului este adînc, de tipul A, AC, C, D, şi prezintă orizontul 
de acumulare de carbonați fără formare apreciabilă de argilă și fără migrare 
coloidală. 

Specificul biotopurilor. În condiţiile unui climat cald și umed numai în 
cursul primăverii materialul organic ce se acumulează anual este rapid des- 
compus. Cantitatea de humus este de 3,8—4,4%. Nitrificarea lui este supe- 
rioară. Solul este bine aprovizionat cu azot și de asemenea cu calciu, magneziu 
și pctasiu. Gradul de saturație în baze este maxim, în primul rînd datorită 
acumulării de carbonați (V = 100%). Structura solului este slab glomeru- 
lară și grăunțoasă iar textura este lutoasă. Factorul limitativ al troficităţii 
solului și prin aceasta al biocenozei îl formează umiditatea, în perioadele 
secetoase solul se poate usca pînă aproape de coeficientul -de higroscopici- 
tate. Coeficientul de higroscopicitate este în general mare datorită texturii, 
așa încît rămîne o mică cantitate de apă accesibilă pentru organismele vii. 

Reacţia solului este slab alcalină și este caracteristică (pH 7,4—7,6). 

Perioada bioactivă este mai puțin limitată de temperatură decît de umi- 
ditatea scăzută ; din luna iulie majoritatea plantelor intră în repaus vegetativ. 

Ținînd seama de gradul de ariditate a biotopului se pot separa 2 cate- 
gorii distincte în cadrul ecosistemelor stepice zonale: 

Prima categorie se caracterizează printr-un grad de uscăciune mai redusă 
a aerului și a solului, solul de tip cernoziom asigură condiţiile de instalare a 
unor asociații vegetale de graminee și dicotiledonate, în compoziția cărora 
ultima grupă este bine reprezentată. 

A doua categorie se caracterizează prin cel mai înalt grad de uscăciune 
a aerului și a solului, solul este de obicei un cernoziom carbonatic sau cerno- 
ziom castaniu, iar asociaţiile vegetale sînt de graminee, participarea speciilor 
din alte familii fiind foarte slabă. 

Principalele caracteristici ale biocenozelor. Producătorii. În 
pajiștile stepice în structura lor actuală terenul este ocupat de ierburi xero- 
file (adaptate la uscăciuni mari, în special graminee înțclenitoare. Pajiștile 

sînt în general polidominante, vegetația fiind edificată de 3—5 specii. Cele 
mai frecvente sînt păiușul stepic (Festuca vallestaca) păiuşul alb (Festuca 
Bseudovina) pirul crestat (Agropyrum cristatum) negara (Stipa capillata), 
specii de colilii (Stipa lessingiana, Stipa joannis) și adesea bărboasa (Andro- 
pogon ischaemum). 

În pajiştea de păiuş stepic şi colilii, gramineele au o abundență mare 
reprezentînd 60—80% din întregul covor vegetal. Compoziţia floristică este 
alcătuită din speciile menționate mai sus, completată de specii din diferite 
familii de dicotiledonate ce reprezintă cantitativ restul de 30—40%. Legumi- 
noasele sînt foarte diverse şi acoperă pînă la 5—10% din totalul pajiștii. 
Mai frecvent apar lucerna (Medicago falcata) Onobrychis gracilis, O. are- 
naria, cosaci (Astragalus onobrychas, A. austriacus) trifoiul (Trifolium cam- 
pestre, T. striatus). Alte familii mai bine reprezentate sînt compositele, cu 
specii de mături (Centaurea napulifera), pelin (Artemisia), coada șoricelului 
(Achillea setacea, A. coarctata, A. leptiphylla) pleviţa (Xeranthemum) steluțe 
(sp. de Aster); de asemenca, apar dintre labiate specii de jaleș (Salvia) cim- 
brişor (Thymus) şolovîrfiță (Phlomis) iar dintre umbelifere, pătrunje:ul 
de cîmp (Pimpinella) urechea icpurelui (Bupleurum) smeoaie (Seseli) 
Ferulago, Trinia şi mai puține din alte familii. Stratificarea este mult mai 
evidentă, numărul nivelelor este mai mare, mai clar diferențiate fiind 4, un 
rol deosebit în acest sens avînd și participarea a mult mai numeroase specii; 
în aceste pajiști participă curent 70—80 de specii, diversitatea mai mare 
fiind asigurată mai ales de diferitele familii dicotiledonate. Înălțimea primului 
strat alcătuit de obicei din colilii ajunge pînă la 70 cm. Un al 2-lea strat se 
diferențiază la circa 40—45 cm și este format din păiușul stepic, păiușul 
alb, pirul crestat. Bărboasa, cînd apare se dezvoltă puţin deasupra acestui nivel. 
Acest strat este cel mai reprezentativ, aici participînd și numeroase specii 
de dicotiledonate ca lucerna, plevița, jaleșul, Filipendula hexapetala ctc. 
Al treilea strat este alcătuit mai ales din diverse familii de dicotiledonate și 
formează un strat de bază în cursul dezvoltării plantelor cu ciclu vernal; 
este un strat mai lax, extins între 10—15 cm și 25 cm înălțime și cuprinde 
speciile de Adonis, Trifolium, Lathyrus, Astragalus. 

n perioada de primăvară, plantele aparținînd stratelor unu şi doi nu 
ajung încă la înălțimea lor caracteristică și intră tot în stratul al 3-lea care 
are înălțimea maximă pentru acea perioadă. Remarcăm deci că în pajiștile 
stepice cu creștere anuală mare stratificarea nu are un caracter constant 
ca în pădure ci se modifică în cursul unui an. 

Stratul cel mai de jos este sub 10 cm și este alcătuit mai ales din mușchi 
cînd aceștia apar în compoziţie. Mușchii cei mai frecvenți în aceste grupări 
vegetale uscate sînt Barbula vulgaris, Tortula ruralis şi modificarea înălțimii 
lor nu determină apartenenţa la alt strat. 

Gradul de acoperire într-o pajiște stepică este destul de mare; de exem- 
plu, într-o asociație de Festuca vallesiaca — Stipa pulcherrima, circa 80% 
din teren este ocupat de plante cu întregul aparat foliar, în timp ce tulpinile 
lor ocupă numai 23% din suprafața solului. 

Distanţa între indivizii aceleiași specii de graminee este în medie 
de 14,33 cm măsurată în linie dreaptă, iar pînă la cea mai apropiată specie 
distanţa este în medie de 4,5 cin. 

Ţelina tipic stepică este determinată de graminecle perene — edificatori 
ai covorului vegetal ce aparțin ca formă biologică hemicriptofitelor cespi- 
toase cu tufe bogate, mai laxe (lăstarii sc formează extravaginal) sau mai 

dense (lăstarii se formează intravaginal). Accastă formă are cea mai mare 
dominanţă, dar apar frecvent plante cu bulb şi rizom (specii de Iris, Gagea, 
Muscaris) specii cu rădăcini tuberizate (Filipendula hexapetala, Lathyrus 
tuberosus) ; sînt frecvente plante cu rădăcini foarte adînci, ce pot ajunge în 
zonele umede ale solului, cum este lucerna. Abundență mare au terofitele 
(plante anuale) și în special cfemerele, cu ciclul de viață redus la perioada 
de primăvară, pînă începe seceta din timpul verii Draba verna, Alyssum 
desertorum, Cerastium anomalum, Veronica polita. 


Remarcăm adaptarea producătorilor primari din biotopurile stepice la 
factorul ecologic limită pentru dezvoltarea ecosistemelor prin: — scur- 
tarea ciclului de viață la perioada umedă (speciile efemere) ; 

— procurarea apei din stratele adînci ale solului (plante cu rădăcini 
adînci) ; 

— consum limitat al apei în activitatea vitală a plantelor prin reducerea 
transpiraţiei, folosind sisteme de apărare ale alcătuirii morfologice și sisteme 
fiziologice: pelinul (Artemisia austriaca) are frunzele acoperite cu peri ce 
mențin o atmosferă mai umedă în jurul stomatelor; Euphorbia stepposa are 
frunzele acoperite cu un strat de ceară iar păiușurile și coliliile își pliază frun- 
zele în perioada de maximă uscăciune. 

Un grup de plante specific pentru stepe sînt plantele „rostogolitoare“ 
ca ciulinii. Eryngium campestre, Seseli tortuosum, Statice latifolia, care sînt 
duse de vînt pe suprafețe mari și își împrăștie semințele în acest fel. 

Acumularea de biomasă în pajiștile de păiuş stepic și colilii prezintă un 
nivel mediu pentru ecosistemele de pajiști, fiind cuprinsă între 2,3—3 t/ha 
masă uscată. Cercetările întreprinse de pratologi au arătat că între pajiștile 
stepice producția mai mare de iarbă proaspătă este în pajiștile cu gramince 
(6 500—8 000 kg/ha) decît în pajiștile cu graminee și dicotiledonate (5 000— 
6 000 kg/ha). Contribuţia gravimetrică a diferitelor plante în alcătuirea bio- 
masei este în proporție de 55% pînă la 80% în favoarea gramineelor iar diver- 
sele dicotiledonate asigură restul biomasei (45—20%) în funcţie de tipul 
de pajiște. 

Valoarca maximă a biomasci este atinsă în intervalul mai-iunie, în 
perioada în care majoritatea speciilor sînt înflorite, perioadă optimă sub aspec- 
tul condiţiilor oferite de biotop. 

Cantitatea de apă concentrată în organismul plantelor reprezintă 23—40% 
din totalul biomasel. Se remarcă și la aceste pajiști o deshidratare mai avan- 
sată a gramineelor, în special după perioada de înflorire (12— 30%) față de 
dicotiledonate (45—50%) (după Dihoru și col., la Babadag). 

NVecromasa alcătuită de producătorii primari în pajiștile stepice ajunge 
la 1 000—2 000 kg/ha în cursul unui an în suprafețele în care ierbivorele nu 
au acces să consume iarba. 

Necromasa se reduce mult, așa cum arată cercetările din stepele dobro- 
gene, dacă pajiștile sînt pășunate, ajungînd la valori ce reprezintă numai 
10% din cantităţile anterioare. 

În pajiștile în care uscarea plantelor se face devreme în cursul verii, 
căderea materialului se produce rapid la suprafața solului și intră în procesul 
de descompunere chiar în același sezon. Dinamica formării şi dispariţiei necro- 
masci arc un ritm rapid în aceste ecosisteme. 

Principalele lanțuri trofice sînt legate de biomasă și 
necromasă. Deși cercetările sînt relativ puține în acest domeniu putem separa 
următoarele lanţuri trofice legate de biomasă: 

— lanţurile consumatorilor de frunze și lăstari tineri (insecte, păsări, 
mamifere) ; 

— lanțurile consumatorilor produselor florilor a fructelor și seminţelor 
(insecte, păsări, mamifere) ; 

— lanţurile consumatorilor de substanță asimilată (ciuperci parazite). 

În lanțurile consumatorilor de frunze și lăstari tineri și tulpini există o 
largă varietate a consumatorilor fitofagi în primul rînd dintre insecte. Cel 
mai important grup sînt ortopterele (lăcustele) cu speciile: lăcusta marocană 
(Dociostaurus maroccanus) răspîndită în toată țara în zonele de stepă şi sil- 
vostepă, endemică în islazuri și terenuri necultivate; în ultimii 40 de ani a 
produs invazii în Moldova, Dobrogea, Baia Mare, ultima invazie fiind în 
Oltenia în 1955. Lăcusta italiană (Calliptamus italicus) are aceeași răspîndire 
ca și lăcusta marocană și aproape întotdeauna se găsesc împreună, aceste 
două lăcuste pot da invazii neprevăzute în locuri neașteptate; lăcusta de 
pășune (Polwsarchus denticaudus) produce în unii ani invazii puternice; 
cosașii (Oedaleus migrofasciutus şi Stenobothrus bicolor) pot produce invazii 
cu areal mai redus în Moldova. Lăcusta migratoare (Locusta migratoria) 
mai puțin răspîndită în stepă, este comună în delta Dunării deoarece stufă- 
rișul este hrana de început a larvelor. Dintre grilide specii fitofage sînt: greie- 
rul de cîmp (Grillus campestris) comun aproape peste tot în ţară în regiunile 
de stepă și de deal, Grillus desertus răspîndit mai ales în Dobrogea. 

Alt grup de fitofagi care atacă tulpinile sînt unele himenoptere, cephide 
cu speciile Cephus palipes (viespea de pai) și Pachycephus smyrnensis (viespea 
de iarbă); larvele atacă tulpinile gramineelor şi alte plante, adulții fiind 
nectariferi ce se hrănesc cu nectarul diferitelor flori. Dintre coleoptere specii 
ale genului Harpalus atacă plantulele de la semințele încolțite de diferite 
plante. Tot dintre coleoptere fitofage este şi forfecarul (Lethrus apterus) care 
taie tulpinile tinere ale plantelor. Anisofilele, aproape toate speciile sînt 
dăunătoare atît ca larve cît şi adulți (Anisoplia segetum, A. austriaca, A. lata) 
Ileana (Cetonia aurata) şi Amara similata. Alte insecte sug seva din tulpini 
şi frunze cum sînt unele hcteroptere, homopterc, lepidoptere, tisanoptere. 
Dintre acestea, mai răspîndită este ploșnița roșie a verzei (Euridema ornata), 
iar dintre tisanoptere cca mai dăunătoare Limothrips deticornis, Haplothrips 
tritici etc. Tot consumatori de gradul I în pajiștile stepice sînt mamiferele 
mici, ca hîrciogul (Cricetus cricetus), grivanul cu coada scurtă (Mesocricetus 
newtoni) orbeţii sau căţeii pămîntului (Spalax leucodon și Spalax microfal- 
mus). iepurele de cîmp (Lepus europaeus) şi iepurele de vizuină (Oryctogalus 
cuniculus). Consumatori de gradul I sînt și unele cinipide care produc gale 
pe frunze. 

Consumatori de ordinul II principali sînt păsările insectivore ca: lăcus- 
tarul (Sturnus roseus), graurul (Sturnus vulgaris), fisca de cîmp (Anthus 
campestris ), dumbrăveanca (Coracias garrulus) şi alte numeroase păsărele 
mici. Insectele consumatoare de ordinul II sînt foarte numeroase; printre 
acestea amintim dintre heteroptere speciile Graphosoma lineatum comună 
pe flori, de unde pîndeşte insecte mici, Carpocoris baccarum specie rău miro- 
sitoare ce vînează afidele (păduchi de plante), P/oearia nagabunda ce merge 
foarte încet, prinde muște și alte diptere; larvele sînt tot carnivore. Reduvia 
personatus formă mai mare, umblă mai mult noaptea vînînd insecte mai 

mici, atît adultul cît și larva. Consumatoare de gradul II în biocenozele de 
cîmpie sînt și unele coleoptere considerate ca insecte folositoare, Carabus 
cancellatus, Carabus ullrichi ullrichi, specii de coccinelide (buburuzc) ale căror 
larve cît și adulţii se hrănesc cu afide (păduchii plantelor) și viespile de păian- 
jeni, care fac în cuibul lor provizii cu păianjeni. Insecte parazite ce apar 
dintre himenopterele crisidide, numite și viespi aurii din cauza culorilor foarte 
frumoase ale corpului lor (de la albastru violet pînă la auriu bronzat), iar 
după obiceiurile lor mai sînt numite și viespi cuci sau albine-cuci, depun 
ouăle în cuiburi de alte himenoptere, ca vespide, apide, scolii, tentredinide, 
lepidoptere și coleoptere cu care se hrănesc. 

Consumatori de gradul III sînt unele păsări răpitoare ca heretele alb 
(Circus macrourus) ce consumă pui și păsărele mai mici. 

În lanţul consumatorilor produselor florilor a fructelor şi semintelor — prin- 
tre principalii consumatori cităm gîndacul florilor (Oxythirea funesta), gîn- 
dacul păros (Epicometis hirta) moliile din familia cantaride, Cantharis fusca, 
C. obscura şi C. livida; toate trăiesc mai mult pe flori hrănindu-se cu polen 
și nectar. Din familia elateride (gîndacii pocnitori) Agrtostes ustulatus, farul 
roșu (Corymbites purpureus) şi Lacon murinus se găsesc pe flori cît şi pe 
frunze şi sînt exclusiv fitofage, larvele lor fiind cele mai multe fitofage. Din 
familia nitidulide (coleoptere mici) trăiește pe flori hrănindu-se cu părțile 
interne ale florii, gîndacul lucios al rapiței (Meligethes aeneus). Tot pe flori 
trăiesc și anticidele cu specia Notoxus monoceros. Dintre meloide, gîndacul 
vărgat (Mylabris variabilis) atacă florile de solanacec. Gîndacii cu coadă, 
insecte mici, foarte vioaie Mordella fasciata — ca adulți se hrănesc cu florile 
diferitelor plante rozînd părțile interne iar ca larve se dezvoltă în tulpinile 
unor plante. Albinele mîncătoare de nectar și polen, cu specia Melitta lepa- 
rina, Haltictus elegans — fac cuiburi în pămînt compuse dintr-o galerie prin- 
cipală care spre capăt are mai multe camere unde femela pune cîte un ou 
alături de o grămăjoară de polen cu nectar. Unele sînt specii polenizatoare 
cutrope (obligate) polcnizează flori cu nectarul ascuns în corola adîncă, în 
formă de clopot și tub ca Xylocapa violacea, bondarul ( Bombus hortorum), 
A pis mellifera ctc. 

Tot consumatori de gradul I sînt mamiferele mici, popîndăul (Citellus 
citellus) care adună o mare cantitate de semințe, șoarecele de cîmp (Apo- 
demus agrarius) şoarecele pitic (Micromys minutus), șoarecele de stepă 
(Sicista subtilis ), șoarecele de mișună (Mus musculus spigilegus ). Dintre păsări 
consumatoare de seminţe întîlnim dropia (Otis tarda), spurcaciul (Otis te- 
trax), pitpalacul (Coturnis coturnix), ciocîrliile, ca ciocirlia de bărăgan 
(Melanocorypha calandra), ciocîrlia de stol (Calandrella brachydactila ) ; aceste 
păsări sînt și consumatori de gradul II hrănindu-se și cu insecte, Consuma- 
tori de gradul II și III pe lîngă păsările granivore și insectivore, citate mai 
sus, sînt păsările răpitoare ca: heretele alb (Circus macrourus) răpește pui 
și păsărele mai mici, care la rîndul lor se hrănesc cu insecte, șoricarul mare 
( Buteo rufinus ), şoricarul încălțat (Buteo lagopos) etc. Dintre mamifere de 
gradul II care se hrănesc cu rozătoare sînt dihorul de stepă (Mustela evers- 
smanni şi dihorul pătat (Vormela peregusna). Dintre şerpi este Coluber jugu- 
laris caspius) etc. 

Consumatori de gradul III sînt malofagele parazite pe păsări și roză- 


toare — cităm pe Otidoecus turmalis, parazit pe dropie și Philopterus passe- 
rinus pe codobatură. 

Lanturile legate de necromasă. Din cercetările efectuate se arată că pe 
primul loc se află colembolele, apoi acarieni, enchitreidele și lumbricidele; 
de asemenea numeroase sînt larvele unor specii de coleoptere și diptere. 

Printre consumatorii de gradul II dintre insecte sînt larvele speciilor 
de carabide citate mai sus și uncle formicide ca Formica pratensis, L.asius 
niger şi Tetramorium cespitum. 

Aspecte fenologice. Desfășurarea ciclului anual de dezvoltare 
a plantelor începe timpuriu în biotopurile stepice; în luna februarie specii 
ca Pulsatilla montana, Adonis vernalis, Poa bulbosa îşi încep creșterea vege- 
tativă dar cele mai multe specii mai rămîn încă în stadiu latent pînă la 
sfîrșitul lui martie, începutul lui aprilie. Acestea intră brusc și intens în acti- 
vitate. La sfîrşitul lunii iulie numai cîteva specii mai sînt verzi Euphorbia 
stepposa, Eryngium campesire, Centaurea orientalis, Galium vernum etc. 
Tufele de Festuca valesiaca sînt 80%, uscate iar cele de Stipa 50%. Restul 
florei a intrat în repaus. Înflorire timpurie au cîteva specii, aceleași care au 
pornit devreme și creşterea vegetativă, în luna martie și aprilie; cele mai 
multe înfloresc însă în mai și iunie avînd intervalul maxim, o lună. 

Tipurile fenologice ale speciilor erbacee sînt următoarele: 

— tip efemer — înfloreşte devreme, fructifică și se usucă înaintea peri- 
oadei uscate (Thlaspi perfoliatum) ; 

— tip efemeroid — înflorește și fructifică primăvara, intră în repaus în 
perioada uscată a verii și toamna reia faza vegetativă (Poa bulbosa) ; 

— tip vernal — înflorește devreme și vegetează pînă toamna (Adonis 
vernalis) sau numai primăvara (Scilla bifolia); 

— tip estival — are perioada lungă de vegetaţie, cu înflorirea tîrzie, la 
sfîrșitul verii (Sescli campestre) ; 

— tip autumnal—înflorește toamna dar vegetează și fructifică primăvara 
(Sternbergia colchiciflora). 

Evoluția biocenozelor de păiuş stepic și colilii. 
Pajiștile stepice reprezintă vegetaţia naturală instalată primar, în condițiile 
pedoclimatice ale zonei. În stepă fiind cele mai bune condiții pentru agricul- 
tură cea mai mare parte din suprafeţe, în general cele planc, au fost folosite 
pentru culturile de plante. Vegetaţia primară s-a păstrat în cîmpie pe supra- 
fețe foarte reduse fiind destul de degradată și ruderalizată prin pășunatul 
excesiv — influența umană intervenind destructiv. Mai frecvente sînt pajiş- 
tile stepice secundare, care s-au reinstalat cu 20—50 ani în urmă pe teritorii 
desțelenite, arate și apoi înierbate din nou în mod natural. Stepa propriu-zisă 
nu s-a regenerat nici după desțelenire, probabil tot din cauza pășunatului 
prea intens. | 

Ele rămîn totuși teritorii pe care se poate reconstitui imaginea stepei 
de odinioară ca structură și compoziţie. 

Evoluţia pajiștilor de păiuş stepic şi colilie urmărită experimental la 
Babadag pe un teren desțelenit arată că refacerea pajiştii se face în paralel 
prin germenii fostei pajiști, ce apar slab abundenți din anul al 2-lea dar nume- 
rcși ca specii, alături de specii invadatoare (anuale și bianuale). În al 3-lea 
an mai domină cantitativ speciile invadatoare Alyssum hirsutum, Camelina 
microcarpa şi altele. dar treptat creşte și abundența speciilor caracteristice. 
Ritmul de regenerare a pajiștii este destul de mare, mai ales pe teritorii 
mai întinse. 

Tendinţa de evoluție naturală a pajiştii de păiuș și colilii arată că odată 
cu îmbătrînirea se produce o dezgolire a unor terenuri cu suprafața nu prea 

mare. Aici intră temporar, ca un stadiu intermediar, graminee cu rizom 
(bărboasă) cu dominanţă mare. Acestea refac treptat ţelina pajiştii, revenind 
apoi la compoziţia tipică. 

Importanţa social-economică. Teritoriile ocupate de 
vegetaţia stepică asigură o parte din necesarul de nutreţ pentru creșterea 
animalelor. 

Valorifică bine terenurile nefavorabile lucrărilor agricole. Împiedică 
distrugerea terenurilor și stricarea echilibrului natural. 

Ele reprezintă mostre ale unei vegetaţii practic dispărute care trebuie 
menținute ca rezervor al fondului genetic. 


5.3. ECOSISTEME SUBTERANE 


Ecosistemele domeniului subteran sau hipogeu sînt dificil de tratat, atît 
mai mult cu cît studiul biotopilor și biocenozelor acestui imens macroecosistes 
al biosferei, în ciuda eforturilor pe plan mondial, este încă la început. E drept, 
în ultimele două decenii biospeologii francezi și americani au efectuat inves- 
tigaţii biocenologice încununate de succes, iar cercetătorii Institutului de 
Speologie „Emil Racoviţă“ au studiat unele aspecte ale ecosistemelor caver- 
nicole din Banat și Oltenia. Totuși, avînd în vedere că fiecare peșteră repre- 
zintă o unitate ecologică cu caracteristici distincte, vor trebui cercetate încă 
multe peşteri din zonele temperate și tropicale ale globului înainte de a se 
putea trage concluzii general valabile pentru ecosistemele domeniului sub- 
teran terestru și acvatic. 

Cînd se vorbește despre domeniul subteran se are în vedere în primul 
rînd peșterile săpate în roci calcaroase accesibile omului sau numai ele. 

n realitate peștera nu-i decît o enclavă a domeniului subteran, un caz limită, 
particular, al acestuia în care omul poate pătrunde și lua contact direct, 
dar limitat, cu lumea subterană atît de vastă și diversificată care, din pricina 
dificultăţilor de explorare, greu se lasă studiată și clasificată de speologi. 

Peșterile „clasice“ sînt desigur cele săpate de ape în masivele calcaroase, 
însă nu trebuie să limităm domeniul subteran la ele. Se cunosc destule peş- 
teri în tufurile vulcanice, granit, bazalt, sare, gips, gresii şi conglomerate. 
Există o rețea de fante extrem de importantă în rocile cristaline. Să nu uităm 
apoi sedimentele alcătuite din petrișuri și nisipuri, în cea mai mare partte a 
timpului îmbibate cu apă, care constituie un mediu interstiţial întins de la 
țărmul mărilor pînă în inima continentelor. Acest mediu prezintă un deosebit 
interes pentru ecologia subterană și pentru viața omului. Este vorba de pîn- 
zele freatice care dau apa cea de toate zilele într-un grad mai mare decit 
râurile și fluviile. Rezervele de apă subterană devin tot mai prețioase pe măsură 
ce lumea sc urbanizează iar gradul de poluare a apelor curgătoare crește. 

Dar solul pe care călcăm și habitatele sale anexă, adică mediul endogeu 
sau edafic atît de felurit care acoperă aproape pretutindeni fața continentelor 
cui îi aparține? Bineînțeles tot domeniului subteran. Acest mediu joacă un 
rol important în economia naturii pentru că cl constituie însuși substratul 
tuturor ecosistemelor terestre, a tuturor schimburilor de energic, fiind deci 
substratul principal al biosferei (C. Delamare-Deboutteville, 
1971). 

În fine, tot domeniului subteran îi aparțin cavitățile artificiale (galerii 
de mină, puțuri, cariere, catacombe, pivnițe ctc.) în care viața e totdeauna 
prezentă. 

- Toate mediile hipogee amintite se află într-o strînsă interdependență 
atît între ele cît și cu domeniul epigeu. Peștera, de exemplu, această cavitate 
săpată într-un masiv calcaros, nu poate fi considerată un mediu izolat. Ea 
este legată de suprafață prin una sau mai multe deschideri, e ventilată și ade- 
sea parcursă de rîuri temporare sau permanente. Din zona superioară a masi- 
vului, care aparţine solului, ajung în peşteră, prin percolaţie, diferite clemente. 
Zona înecată, de sub zona cavernicolă propriu-zisă, este la rîndul ei legată 
de regiunile înconjurătoare în măsura în care există pînze de apă învecinate. 
Rezultă că mediile hipogec sînt larg deschise spre cele cpigee de la care pri- 
mesc impulsuri climatice și materii organice, că ecosistemele subterane sînt 
sisteme biologice deschise, în echilibru dinamic, ca și cele de la exterior. 


Părinţii necontestaţi ai biospeologici moderne, Emil Racoviţă 
și René Jeannel, unindu-și eforturile la începutul acestui veac, au 
structurat în chip magistral cercetările asupra eavităților naturale accesibile 
omului. Numele lor rămîne strîns legat de explorările biospeologice ale unui 
număr imens de peşteri, de publicarea primei reviste de specialitate, Bzospeo- 
logica, şi de crearea primului institut de speologie din lume la Cluj-Napoca. 
Sub acest impuls s-a desfășurat prima etapă de cercetări biospeologice, numită 
de E. Racoviţă extensivă. adică cea a inventarului, a descrierii, repartiţiei, 
şi adesea a filogeniei speciilor cavernicole. Încă din această etapă încep să 
prindă contur problemele ecologice subterane, dar mai mult sub formă de 
ipoteze decît de concluzii bazate pe cercetări de teren şi laborator (R. Jean- 
nel 1926 și 1943, E. Dudich 1932, R. Leruth 1939), ipoteze şi date 
preluate în tratate de biospeologie generală (S. Ruffo 1957, A. Vandel 
1964, T. C. Barr 1968, C. Delamare-Deboutteville 1971, 
R. Ginet şi V. Decou 1977 etc.). 

Pe la mijlocul secolului începe etapa intensivă, a cunoașterii lumii sub- 
terane, în special a celei cavernicole, conducînd la rezultate însemnate pri- 
vind reproducerea şi ciclurile biologice ale animalelor hipogee, rezultate bazate 
pe creşteri în mediul natural, majoritatea realizate în peştera laborator de 
la Moulis (Franța). După 1960, în paralel cu studiul biologiei cavernicolelor, 
biospeologii din mai multe țări au trecut la cercetări de ecologie modernă. 
Aceste cercetări au infirmat ideea constanței + absolute a factorilor de mediu 
ai domeniului subteran. În peșteri se desfășoară numeroase procese meteoro- 
logice care pot fi măsurate și care intervin direct în determinarea unor feno- 
mene hidrologice, cristalografice şi biologice. Studiile lui C. Andrieux 
(1963—1977) ridică climatologia subterană la rangul unei discipline știin- 
țifice cu problematică și metode proprii. Cercetările au mai arătat că popu- 
laţiile subterane sînt mult mai mari decît s-ar fi bănuit, iar biotopii lor mai 
întinși şi diversificați decît se credea inițial. Au dovedit-o deocamdată stu- 
diile cantitative asupra unor populații cavernicole terestre şi studiul indi- 
rect asupra unor populații acvatice din zona carstului înecat, inaccesibilă 
omului. S-a mai stabilit că populaţiile cavernicole terestre au raporturi mai 
complexe cu diferiți biotopi subterani în comparație cu cele acvatice. Deşi 
trăiesc în limitele aceluiași domeniu de viață, cele două categorii sînt mai 
mult convergente decît analoage. Ele se deosebesc prin originea lor, prin 
modul de colonizare a acestui domeniu, prin cauzele care au determinat 
pătrunderea și menţinerea lor în biotopii subterani și prin factorii care guver- 
ncază existența lor cavernicolă (Gh. Racoviţă, 1978). 

Dat fiind întinderea subiectului ca urmare a bogatei diversificări a lumii 
subterane se prezintă în continuare numai ecosistemele terestre și acvatice 

mai bine studiate la nivel populațional și biocenotic, folosind, cînd exisță, 
exemple din România. 


5.3.1 ECOSISTEME SUBTERANE TERESTRE 


Domeniul subteran terestru a fost delimitat științific pentru întîia oară 
de Emil Racoviță (1907). El distingea: peşteri, fante, cavități arti- 
ficiale, microcaverne şi sol. Clasificarea sa, cu unele precizări, este folosită 
și astăzi. Dintre aceste medii, peșterile sînt cel mai bine studiate iar fantele, 
din cauza inaccesibilității, aproape deloc. Cavităţile artificiale și microca- 
vernele (definite de E. Racoviţă în 1907 ca „locuri retrase, obscure, 
construite sau săpate de unele animale și pe care altele le-au ales ca domi- 
ciliu“) sînt mult mai puţin cunoscute ca peșterile. Cît despre mediul endogeu 
sau edafic (edafos = substrat), a cărui faună este strîns legată de cea a peș- 
terilor, inegal studiat, constituie obiectul pedologiei. Iată de ce în cazul eco- 
sistemelor subterane terestre ne vom ocupa aproape numai de cele caver- 
nicole. 


5.3.1.1. MEDIILE SUBTERANE TERESTRE 


Unele macroccosisteme subterane pot fi considerate mezoecosisteme 
(peştera, cavitatea artificială) altele mscroecosisteme (microcaverna). Problema 
rețelei de fante nu este încă lămurită. 

Peşterile. Peşterile sînt în principal săpate în calcare paleozoice (carbo- 
nifer, permian) şi neozoice (jurasic şi cretacic). Din cele peste 2500 de peşteri 
cunoscute pînă în prezent în România, circa 90% sînt săpate în roci calca- 
roasc de vîrstă triasică, jurasică și cretacică conținînd marea majoritate a 
faunci troglobionte. După P. A. Chappuis (1947) peșterile actuale sînt 
create la sfîrșitul terțiarului, deci de dată destul de recentă. Bineînţeles, 
înaintea lor au existat altele, încît nu se pune problema discontinuităţii în 
spaţiu și timp a domeniului subteran. 

Peşterile pot fi orizontale, ascendente, descendente, verticale (avene) 
sau mixte (combinate). Cele mai bogate în faună sînt peșterile orizontale și 
descendente parcurse de ape curgătoare, care se formează în profunzimea 
masivelor carstice împădurite. 


Fantele. În afară de cavitățile mari care fac obiectul studiilor clasice de 
speologie, există numeroase rețele de fante. Într-un masiv de calcar, eroziunea 
internă creează o suprafață mult mai mare decît a peșterilor propriu-zise. 
Chiar în masive necalcaroase există asemenea rețele de fisuri, unele foarte 
dense. Prin această fisurație profundă, inaccesibilă omului, formată pe tot 
felul de diaclaze, falii și fețe de strat, apa se infiltrează tot mai adînc în inte- 
riorul masivelor. 

Constanţa destul de mare a factorilor climatici, în special a umidității 
extreme din atmosferă, face ca fantele să constituie biotopul ideal al faunei 
troglobionte. Faptul a fost intuit încă din 1907 de E. Racoviță. „Înclin 
să cred că multe cavernicole își au habitatul lor normal în fante și nu în peş- 
teri“ scria marele savant. Totuși, din cauza imposibilității observației directe 
în profunzimea reţelei de fante, nu se știe nici astăzi dacă acest „biotop frea- 
tic terestru“ cum l-a denumit R. Jeannel (1926) este populat sau nu 
de o faună caracteristică compusă din specii „ultracavernicole“. Puținele 
date de care dispunem sînt insuficiente iar opiniile specialiștilor contradic- 
torii. Dacă E. Racoviţă și R. Jeannel erau convinși de existența 
unei faune proprii sistemului de fisuri inaccesibile, iar H. Coiffait (1956) 
vedea în acest sistem un mediu mai stabil decît cel al peșterilor, cu condiţii 
de stenotermie și stenohigrobioză mai riguroasă și cu resurse trofice bogate, 
A. Vandel (1964) consideră că pereţii stalagmitaţi, depozitele de argilă 
și fisurile constituie un sistem unitar, corespunzător biotopului caracteriseic 
troglobiontelor, în care însă fisurile populate de asociaţia acestora se restrîng 
la o adîncime de numai cîţiva cm de la suprafața pereţilor și că fantele pro- 
funde sînt azoice din pricina lipsei de resurse alimentare. 

După părerea noastră adevărul în problema resurselor trofice e la mijloc. 
Resursele alimentare alohtone pătrund cu certitudine prin reţea în peşteri, 
în special cu apa de percolaţie, dar numai în cazul masivelor împădurite, 
numai dacă această rețea nu este colmatată cu depuneri argiloase sau de 
calcit (așa cum uneori se poate observa direct în masivele cu versanții tăiați 
pentru şosele, cariere sau perforați de tunele) și numai dacă sistemul de galerii 
părăsite de apa curgătoare a peșterii nu se află într-un grad prea avansat 
de fosilizare prin stalagmitare (fapt care duce, în cele din urmă, la întreru- 

erea definitivă a legăturii dintre peşteră și rețeaua de fante, la reducerea 
pînă la dispariție a populațiilor troglobionte). 

Aşadar, problema rețelei de fante considerată nu numai ca un mediu 
accesibil faunei cavernicole și hipogec, ci şi ca un biotop cu biocenoză proprie, 
deci un ecosistem, este încă departe de a fi rezolvată. Totuşi un pas înainte 
s-a făcut în urma descoperirii că fisurile foarte apropiate de suprafață (șis- 
turile verzi, dar și fețele de strat, diaclazele calcarului etc.) reprezintă un 
biotop preferențial pentru multe artropode care au aici populaţii neașteptat 
de dense. Este vorba de „domeniul litoclazic“ cum l-au denumit T. Org hi- 
dan şi M. Dumitrescu (1964). Fiind situat în sectorul epizonalal 
masivelor fisurate, acest biotop reprezintă, fără îndoială, o zonă de tranziție 
(ecoton) a cărui faună se află într-o legătură dinamică cu a biotopilor analogi 


(cavernicol, endogeu, corticol). 

Un alt pas important l-au făcut biospeologii de la Moulis. H. Schoel- 
ler (1962) stabilise deja că variațiile termice sezoniere se resimt pînă la 
25 m adîncime, iar cele nictemerale pînă la 2 m, aceste valori putînd fi influ- 
ențate în bună măsură de circulaţia apei și a aerului prin fisurile rocii. Măsu- 
rătorile realizate de B. Delay (1974, 1978) prin forarea rocii și amplasarea 
de sonde termoelectrice la diferite adîncimi au stabilit cu precizie amplitu- 
dinea variațiilor în zona de heterotermie a carstului. Aceste variaţii, arată 
autorul, depind direct de cele ale temperaturii de la exterior dar sînt mult 
decalate față de acestea (de ordinul lunilor). Amplitudinea absolută este de 
6° la 3,4m adîncime într-un carst descoperit și de 7,1” la 4,9 m adîncime 
într-unul împădurit. Mediul oferit bionților subterani de către masivele cars- 
tice, conchide autorul, prezintă o heterotermie în spaţiu și timp legată de 
climatul local și de particularitățile structurale ale carstului, de care trebuie 
să se țină seama. 

În acelaşi timp, utilizînd metoda marcărilor și recapturilor, B. Delay 
(1975, 1978), a reuşit să estimeze raporturile biologice ce se pot stabili între 
peşteră şi ansamblul masivului carstic în care e săpată. El a demonstrat 
astfel existența variațiilor cantitative nu numai în cadrul populațiilor caver- 
nicole studiate prin observaţie directă ci și la nivelul întregului efectiv care 
poate fi estimat prin accastă metodă. 

Rezultatele experienţelor de marcare și recapturare efectuate de G h. R a- 
coviţă (1978) în peșterile din Munţii Apuseni l-au condus la ideea că migra- 
țiile populațiilor de coleoptere cavernicole nu se limitează la spațiul cavită- 
ţilor accesibile, ci afectează și rețeaua de fisuri a masivelor carstice, avînd 
drept consecință asigurarea condiţiilor ecologice optime pe toată durata 
ciclului anual. 

Din puţinele date existente şi opiniile contradictorii menționate rezultă 
cît de complexă este problema biotopilor subterani în general și a reţelei 
de fante în special. 

Cavităţile artificiale. În această categorie intră toate cavitățile săpate 
de om în roci sau în sedimente. În Franţa s-au realizat studii remarcabile 
asupra galeriilor de mină (R. Husson, 1936) și carierelor (J. Balazuc, 
1954 şi alţii). La noi în țară cercetările s-au limitat deocamdată la colectări 
ocazionale de faună. 


Condiţiile asemănătoare mediului cavernicol, resturile alimentare intro- 
duse de om în timpul exploatării sau antrenate permit popularea tuturor 
spaţiilor biologic neocupate la scurtă vreme după ce acestea au fost create 
de om. Pătrund aici venind de la exterior, din mediul endogeu sau prin fan- 
tele intersectate de lucrări, specii trogloxene și troglofile (oligochete, pseudo- 
scorpioni, araneide, diplopode, chilopode, izopode, colembole, diptere, co- 
leoptere) precum și unele specii acvatice și terestre strict hipogee (amfipode, 
araneide, colcoptere). De exemplu, într-o galerie de explorare mineră din 
Valea cu Baia (Munţii Poiana Ruscă) s-a găsit coleopterul endemic troglo- 
biont Duvalsus coiffaili cunoscut numai într-o peşteră din același masiv (Peş- 
tera din Cioaca Birtului). Interesul studierii cavităților artificiale rezidă în 
posibilitatea de a data precis începutul aventurii subteranc a speciilor (ceca 
ce este imposibil în cazul cavităților naturale) și în faptul că pun aceleași 
probleme de adaptare și evoluţie ca peșterile. 


Se pare că condiţiile litologice influențează compoziţia faunci cavităţilor 
artificiale. Este mai bogată în galeriile săpate în calcare și mai săracă în saline 
sau în minele de cupru. 

Microcavernele. Vizuinele de mamifere, mușuroaiele de furnici, cuiburile 
de viespi, albine și bondari, galeriile unor insecte sau ale larvelor lor săpate 
în sol sau în lemn și, în mai mică măsură, cuiburile unor păsări făcute în 
malurile lutoase sau nisipoase, scobite în trunchiurile de arbori sau construite 
în crăpături de stîncă, toate acestea constituie mediul microcavernelor bine 
studiate de L.Falcoz (1914). Acest autor a denumit fauna microcaver- 
nelor foleofilă și a deosebit în cadrul ci trei categorii ecologice: foleoxcne, 
foleofile și foleobii. 

Biocenoza microcavernelor este alcătuită din insecte parazite sau comen- 
sale, arahnide, crustacei și miriapode care conviețuiesc de obicei cu păsările 
și mamiferele. Popularea microcavernelor nu depinde atît de factorii abiotici 
cît de prezența gazdei, iar densitatea și abundența faunei în primul rînd de 
hrana oferită de acești biotopi. 

Cele mai multe specii folcofile provin din faune epigee lucifuge. Citeva 
dintre ele sînt comune microcavernelor și guanoului din peşteri unde ajung 
în căutarea hranei (de ex. Atheta şi Quedius dintre coleoptere). Adică sînt 
deopotrivă foleofile și guanofile. 

Fauna microcavernelor, mult diferită de cea cavernicolă și endogee, atît 
prin compoziție şi adaptări morfologice cît şi prin origine, a fost studiată 
cu totul sporadic și inegal în țara noastră. 

Mediul endogeu. Acest mediu este aproape la fel de întins ca şi cel epigeu 
terestru iar factorii săi abiotici și biologici amintesc mult pe cei ai peșterilor. 
După G. Pruvot, autorul termenului, endogce sînt animalele care trăiesc 
în profunzimea solului. În realitate mediul endogeu nu este limitat la eueda- 
fon, adică la fauna care populează nivelurile minerale ale solului propriu-zis. 
El cuprinde şi hemiedafonul, adică fauna din frunzarul aflat în diferite stadii: 
de descompunere, în special din stratul de humus al litierei, extrem de popu- 
lat, ce acoperă solul forestier, precum și perniţele de mușchi. De altfel 
P. P. Grassé (1974) consideră că „mușchii și humusul pădurilor consti- 
tuie, pentru insecte, anticamera peșterilor“, dorind să sublinieze prin aceasta 
importanța acestor biotopi pentru popularea mediului cavernicol, rolul deo- 
sebit al humusului de mediu primar în care s-au pregătit fiziologic sușele 
care, pătrunzînd tot mai adînc în rețeaua de fisuri și în peşteri, au dat fauna 
cavernicolă (bineînţeles în măsura în care reţelele n-au fost colmatate și peş- 
terile prea concreţionate). 


Tot endogee e şi fauna ce se ascunde sub pietrele înfundate în sol (așa 
numitul biotop lapidicol), în cioatele și lemnele aflate în diferite stadii de 
putrezire contopite cu frunzarul şi solul. Tot endogee cste fauna din crăpă- 
turile profunde ale argilelor și cea care pătrunde în adîncime nu prin intersti- 
tiile solului, ci prin galeriile create de rădăcinile arborilor morți. În peșterile 
din zonele temperate și tropicale, nu rareori, se văd rădăcini spînzurînd din 
tavan. Ele arată clar una din căile de colonizare a mediului subteran pro- 
fund, după unii autori mai importantă decît cea a intrărilor naturale în peş- 
teri. Așadar, schimbul de faună care arc loc între mediul endogeu și alte medii 
subterane explică fauna comună acestora. 


În cazul României solurile cele mai bogate în faună sînt cele ale pădu- 
rilor de fag și stejar așezate pe roci argilo-calcaroase sau pe dolomite (rendzi- 
nele, solurile brune de pădure etc.). Deşi sînt diferite de cele cavernicole, 
speciile edafobionte prezintă de multe ori caractere analoage (sînt lipsite de 
pigmenţi, nu au ochi sau sînt reduși, aripile insectelor sînt atrofiate sau lip- 
sesc etc.). 

Speciile edafobionte se întîlnesc rareori în celelalte medii hipogee. Cele 
mai caracteristice sînt coleopterele leptotiflite. R. Ginet şi V. Decou 
(1977) arată că aceste coleoptere nu au rude apropiate în fauna epigee și 
aparțin, ca şi speciile troglobionte, unor linii vechi, răspîndite în cea mai 
mare parte în zona mediteraneană a Europei. Prin comparaţie cu speciile 
paleotroglobii, veritabile „fosile vii“, au tost denumite de H. Coiffait 
„fosile vii din sol“. În funcție de mediul în care trăiesc, ele pot fi subțiri 
și alungite, lățite sau cel mai adesea cilindrice, au apendice scurte şi îngro- 
șate, aripile reduse pînă la dispariţie, tegumentul aproape depigmentat și, 
spre deosebire de cele troglobii, n-au suferit o ultraevoluţie a corpului, ci a 
organului copulator. 


5.3.1.2. FACTORII ECOLOGICI Al DOMENIULUI SUBTERAN 
TERESTRU 


Cei mai importanți factori limitanţi care acționează asupra faunei caver- 
nicole terestre din peșterile României sînt: obscuritatea, temperatura, umi- 
ditatea, ventilația și hrana. 

Obscuritatea din profunzimea peșterilor are consecințe biologice impor- 
tante. Plantele cu clorofilă și fitofagele lipsesc, iar animalele strict caverni- 
cole sînt depigmentate (pigmenţii cutanați devenind inutili), lucifuge (tegu- 
mentul fiind vulnerabil la razele luminoase) și au ochii atrofiați pînă la dis- 
pariție completă. În absenţa luminii, hipofiza vertebratelor nu mai este sti- 
mulată, ceea ce are repercusiuni asupra reproducerii, iar ritmurile nictemerale 
și sezoniere nu pot acţiona. 


Temperatura medic din zona profundă a peșterilor mari cu o singură 
intrare din țara noastră este de 7—12*C și este apropiată de media anuală 
a celei înregistrate la exterior în apropierea deschiderii. Această valoare cores- 
punde optimului termic al troglobiontelor care nu sînt strict stenoterme 
(limita letală inferioară se află sub —5°C, iar cea superioară depășește uneori 
+20*C). Dacă în zona profundă a peșterilor amintite domnește o constanță 
relativă (în peștera-laborator de la Cloșani amplitudinea anuală este de 3°C), 
în peșterile mai mici, permanent ventilate, amplitudinea depășește 15°C. 


Variaţiile de temperatură bruște constituie un important factor limi- 
tant. Aceste variaţii pot determina prezența sau absența cavernicolelor în 
diferite zone ale peșterii şi, dacă acționează timp îndelungat, pot influența 
fiziologia reproducerii, dezvoltarea embrionară și cea larvară. Chiar și cele 
mai mici variaţii din zona profundă pot influența procesele fiziologice ale 
troglobiontelor și determina ritmuri biologice. 


Umiditatea este, fără îndoială, cel mai important factor pentru viața 
animalelor cavernicole, deoarece toate sînt stenohigrobii. Avînd tegumentul 
subțire și ncimpermeabilizat împotriva evaporării, artropodele troglobionte 
nu pot trăi decît într-o atmosferă foarte bogată în vapori de apă. Ele nu 
supraviețuiesc deopotrivă într-un aer uscat și într-unul saturat sau supra- 
saturat în vapori (Vandel, 1964). Aşa se explică de ce, în general, peșterile 
din România cu faună troglobiontă au un procent de peste 95% umiditate 
relativă. Valorile maxime se înregistrează vara, cele minime iarna. Nu s-a 
putut stabili o corespondenţă între perioadele de uscăciune de la suprafață 
și umiditatea peșterilor deoarece golurile subterane funcționează ca un sistem 
regulator care tinde să rețină din umiditatea atmosferei. Peșterile sînt cu 
atît mai umede cu cît sînt mai slab ventilate. 


203 


meroclimat 
Zece (vara) 


Fag. 36. Clasificarea peșterilor după regimul de ventilaţie: 


A. peșteră cu ventilaţie unidirecțională; B. peșteră cu ventilație bidirecţională permanentă; C, peşteră cu 
ventilaţie bidirecţionala intermitentă (cazul peșterilor ascendente); D. idem (cazul peșterilor descendente) (După 
Gh. Racoviţă, 1978, modificat de St. Negrea) 


Dat fiind importanța gradului higrometric se presupune că umiditatea 
a fost factorul fundamental ce a intervenit în determinarea colonizării mediu- 
lui subteran, că multe din troglobii provin din strămoși nu numai lucifugi, 
ci mai ales higrofili (Vandel, 1964). Aşadar umiditatea a fost şi este un 
factor limitant în repartiția spaţială a faunei cavernicole terestre. 

Ventilaţia reprezintă un factor defavorabil pentru speciile troglobii şi 
chiar pentru unele troglofile deoarece usucă aerul. De aceea în galeriile ven- 
tilate nu vom găsi niciodată o faună strict cavernicolă. Intensitatea circu- 
laţiei aerului în peșteră depinde de numărul deschiderilor şi de situarea lor, 
de diferența de temperatură, umiditate și presiune dintre aerul din peșteră 
și cel de la suprafață, de mărimea și forma galeriilor etc. 

Gh. Racoviță (1975, 1978) deosebește după regimul de ventilație 
trei categorii topoclimatice principale: peşteri cu ventilație umdirecțională, 
înzestrate cu 2—n deschideri; peșteri cu ventilație bidirecțională, prevăzute cu 
o singură deschidere și peșteri cu ventilație bidirecțională inlermilentă care pot 
fi ascendente (așa-numitele „peșteri calde“) sau descendente („peşteri reci”). 
Rezultă că există deosebiri considerabile de la o peșteră la alta care afectează 
în mare măsură condiţiile de existență ale faunci cavernicole (fig. 36). 


Deoarece noțiunea de topoclimat este prea generală pentru a permite 
precizarea tuturor fenomenelor din atmosfera unei peșteri — precizare strict 
necesară studierii populațiilor şi biocenozelor cavernicole — Gh. Raco- 
viță (1975) deosebește într-o cavitate mai multe meroclimate, adică părți 
distincte climatic și topografic. Astfel, în zona supusă influenţei factorilor 
meteorologici de la exterior se realizează un meroclimat de perturbație, iar 
în zona profundă, în care asemenea influențe nu se manifestă, un meroclimat 

de stabilitate. Pentru a putea însă afla cu precizie influența pe care factorii 
fizici o exercită asupra cavernicolelor trebuie studiate fenomenele ce au loc 
în mediul propriu-zis de viață al faunei terestre. C. Juberthie (1969) 
a stabilit că acest mediu se reduce la pătura de aer de cel mult 5 mm gro- 
sime din imediata apropiere a substratului în care trăiesc efectiv animalele 
terestre și care este sediul fenomenelor mscroclimatice. Aceste fenomene au 
fost definite de C. Andrieux (1971) ca reprezentînd acele procese „termo- 
dinamice și acrodinamice care controlează mecanismul schimburilor de căl- 
dură și de masă la nivelul pereților și substratelor“. Datorită extinderii limi- 
tate a diferitelor spații microclimatice, ansamblul unei peşteri ne apare alcă- 
tuit dintr-un mozaic de asemenea unități, fiecare dintre ele putînd fi caracte- 
ristică unci anumite nișe ecologice. 

Hrana reprezintă un factor ecologic de primă importanță responsabil 
în bună măsură de repartiţia și abundența cavernicolelor. Cu excepția gua- 
nobiilor, strict infeudate unui singur regim alimentar (guanoul), animalele 
subterane sînt polifage detritivore; bineînțeles nu lipsesc carnivorele care se 
hrănesc cu acestea. Originea materiilor organice în peșteri este diferită. Acizii 
aminici liberi, glucidele libere, resturile vegetale și animale sînt introduse 
mai ales de apele de infiltraţie care trec mai întîi prin frunzarul, humusul 
şi solul de la suprafață, precum și de cursurile de apă epigee, care intră prin 
ponoare încărcate cu nămol și cu tot felul de resturi organice (frunzar, crengi, 
bușteni, animale mărunte, cadavre etc.). Compoziţia chimică a materiilor 
organice din sedimentele depuse în profunzimea peșterilor a fost studiată 
pentru prima dată în lume de B. Delay şi A. Aminot. (1975). Cerce- 
tătorii francezi constată că în peșterile din Pirinei conţinutul în materie 
organică al sedimentelor variază între 0,39 şi 4,73%. Protidele reprezintă 
o treime din materia organică totală, din care 0,15—2%, sub formă de acizi 
aminaţi liberi; glucidele totalizează 20—40%, 99%, fiind sub formă de poli- 
meri — ceea ce pune problema asimilării lor de către troglobionte; acizii 
humici reprezintă 3--10%, valori comparabile cu cele din orizonturile 
de acumulare ale solurilor de la suprafață. Studiul evoluţiei acestor materii 
organice aparține acelorași autori. Spre deosebire de materiile organice vechi 
(cele mai abundente, degradate și cu un mare conținut în polimeri), cele 
introduse recent (puțin degradate și cu un conținut mare în monomeri) evo- 
luează rapid, iar reziduul lor se adaugă fracțiunii vechi. Fracţiunea recentă 
prezintă variații sezoniere în funcție de ciclurile hidrologice din ecosistemele 
de la exterior. 


Curenţii de aer introduc și ci polen, microorganisme (aeroplancton). 
Guanoul de liliac e încă o sursă importantă pentru unele peşteri din România, 
deoarece conține numeroase microorganisme (bacterii, actinomicete, ciuperci). 
Apoi cadavrele liliecilor care se adaugă celor antrenate de la exterior, deșeu- 
rile felurite lăsate de om, constituie tot atîtea surse ce îmbogățesc factorul 
trofic. 


Din analiza sumară a principalilor factori ecologici rezultă că peștera 
cste un sistem biologic deschis, în permanentă legătură cu ecosistemele epigee 


și hipogee limitrofe care-i procură resursele alimentare, deci un sistem depen- 
dent de acestea. Mai rezultă că în profunzimea peșterilor există o relativă 
uniformitate şi constanță a condițiilor de existenţă și o diversitate de habitate; 
că toţi factorii abiotici şi biologici acționează în strînsă interdependeţă asupra 
populațiilor și respectiv biocenozelor cavernicole ; că, în funcţie de dinamica 

lor, există o mare varietate de peşteri, că fiecare peșteră își are, ca ecosistem, 
particularitățile ei de structură și funcționare. 


5.3.1.3. CATEGORIILE ECOLOGICE 
ALE FAUNEI SUBTERANE TERESTRE 


Studiul biotopilor şi biocenozelor cavernicole a necesitat elaborarea unei 
terminologii ecologice adecvate. Astfel, pentru caracterizarea ecologică a 
faunei cavernicole terestre, pentru definirea gradului de afinitate a diferitelor 
specii față de valorile factorilor de mediu, pentru definirea gradului de în- 
feudare a acestor specii față de mediul subteran, biospeologii au creat ca- 
tegorii ecologice și clasificări. Dintre toate, clasificarea propusă de J. R. 
Schiner (1854), preluată de E. Racoviţă (1907), completată și mo- 
dificată de R. Jeannel (1926), S. Ruffo (1957), C. Motaş (1962) 
și alți autori, a devenit de acum clasică. După această clasificare în peșteri 
există animale troglobii, troglofile, subtroglofile, trogloxenc, parazite, guanobii 
și guanofile. Aceste categorii sînt în primul rînd unități cenotice, diferențierea 
fiind stabilită pe criterii ecologice și apoi pe cele morfologice, fiziologice și 
istorice. 

Troglobiile sau troglobiontele trăiesc şi se reproduc numai în peşteri 
(?rogle = peşteră; biu = exclusiv, caracteristic). Cel mult, în anumite con- 
diții favorabile, pot fi întîlnite în zona intrării. Majoritatea prezintă caractere 
morfologice de evoluție regresivă (dispariţia pigmenţilor melanici din tegu- 
ment, alungirea și subțicrea apendicilor, apterism, anoftalmie etc.), sînt în 
general de talie mai mare ca formele cpigee din grupele respective şi prezintă 
diferite adaptări fiziologice, în special privind reproducerea și dezvoltarea 
(producerea de ouă puține și mari, durata dezvoltării embrionare şi post- 
embrionare mult mai lungă decît la formele de suprafață, longevitatea mă- 
rită etc.). Troglobiontele sînt active tot timpul anului (nu prezintă diapauză). 

Există specii paleotroglobii care nu mai au rude la exterior, deci verita- 
bile fosile vii, și neotroglobii, forme recente care au asemenea rude. Pe baza 
paleoendemismelor troglobii, veritabili indicatori biogeografici, V. Decu și 
Şt. Negrea (1969) au făcut prima raionare biospeologică a Românici. 
Autorii au delimitat cinci provincii biospeologice care corespund de fapt 
unor provincii paleobiogeografice de anahoreză terțiară (Carpaţii Orientali 
și Meridionali pînă la Olt, Carpaţii Meridionali între Olt şi culoarul Timiş- 
Cerna, Munţii Banatului, Munţii Apuseni şi Dobrogea), iar în interiorul 
lor au stabilit 25 zone. 

I'roglofile sînt animale care trăiesc și se reproduc deopotrivă în peșteri 
și la exterior (fil = indiferent, comun). Puţine dintre ele au caractere morfo- 
logice de evoluție regresivă. Troglofilele sînt lucifuge și higrofile frecvente 
în mediul endogeu (frunzar, sub pietre, în sol), nu au diapauză, pot fi în- 
tîlnite în profunzimea peșterilor dar populează cu precădere zona vestibulară. 

Subtroglofilele sînt acele animale care caută condițiile de mediu oferite 
de peșteri numai în una din fazele ciclului biologic (cele estivante au dia- 
pauză în intervalul aprilie—octombrie, cele hivernante în septembric—mai). 
Majoritatea populează zonele din imediata apropiere a deschiderilor, cu va- 
lori ale factorilor de climat intermediare între zona profundă a peşterii şi 
exterior, și nu se hrănesc în timpul diapauzei. Ele caută aici constanța rela- 
tivă a factorilor de climat subteran. Astfel se comportă trichopterele, lepido- 
pterele şi dipterele parietale. Tot subtroglogfile sînt speciile endogee care 
pătrund activ în peșteri de cîte ori valorile factorilor climatici devin nefavo- 

rabile (la secetă sau ploi prelungite) ori în căutare de hrană, deci temporar, 
fără a se reproduce. Din această categorie fac parte unele specii de gastero- 
pode, izopode, diplopode, chilopode, oligochete, himenoptere etc. 

Trogloxenele sînt animale ajunse cu totul întîmplător în peșteri (ven = 
= străin), deci oaspeţi ocazionali. Cele mai multe sînt antrenate la viituri 
prin deschideri sau de apa de infiltrațic prin fisuri. Indivizii aparținînd spe- 
ciilor cu mare valență ecologică reușesc să supraviețuiască o vreme mai în- 
delungată și chiar să se reproducă în zona vestibulară. În cele din urmă revin 
la suprafață sau pier. 

Parazile sînt speciile legate direct de gazdele lor atît ecologic cît şi bio- 
logic (factori de mediu, hrană). Ele prezintă caractere de evoluție regresivă 
derivate din modul lor de viață parazitară (depigmentare, atrofia aripilor, 
anoftalmie). ' 

Guanobii sînt speciile a căror ciclu de viață se petrece numai în guanoul din 
peşteri iar guanofile cele care pot fi întîlnite și în guanoul de la exterior. 
Toate se hrănesc cu guano de liliac sau de alte mamifere, factorul trofic fiind 
principalul factor limitant. 


5.3.1.4. ECOSISTEMELE CAVERNICOLE TERESTRE 


Ecosistemele cavernicole terestre sînt încă departe de a fi studiate și 
definite ca cele epigee, pe deoparte, din cauza accesibilităţii dificile și limitate 
a cavităților naturale, pe de alta, din pricina diversităţii tipurilor de peşteri, 
de topo- mero- și microclimate, de substratele neuniforme răspîndite și de 
asociaţiile faunistice ce se întrepătrund, diversitate carenu permite totdeauna 
o zonare biocenotică clară și nici generalizarea tuturor concluziilor. 

ŢȚinînd seama numai de factorii abiotici putem distinge într-o peșteră 
trei zone de mărime variabilă: o zonă vestsbulară, luminată direct sau difuz, 
uneori cu plante ombrofile şi higrofile pe sol, cu pereții înverziți de alge și 
mușchi și cu amplitudinea valorilor factorilor abiotici mare, dar mai atenuată 
ca la exterior; o zonă intermediară, zonă tampon în care efectul meroclima- 
tului vestibular este anihilat treptat, deci un ecoton în care numărul de spe- 
cii animale este de regulă maxim; o zonă de profunzime, complet obscură; 
lipsită de plante verzi, cu amplitudinea valorilor factorilor abiotici foarte 
mică și cu substrate trofice + variabile, zona troglobiilor. 

Această zonare nu se poate aplica însă la orice peșteră. Realitatea este 
mult mai complexă. De pildă Şt. Negrea și A. Negrea (1977) ținînd 
seama de criteriile topografice, topoclimatice și de substratele trofice, deo- 
scbesc pentru peșterile din Munţii Banatului următoarele categorii: peşteri 
orizontale (şi suborizontale) de tip C (adică complet, cu toate cele trei zone) ; 
peşteri orizontale de tip P (numai cu zonă de profunzime, deci complet obscure 
din cauza deschiderii extrem de mici); peșteri orizontale de tip V (numai cu 
zona vestibulară, deci luminată pînă în fund prin deschiderea marc) ; peș- 
teri verticale (și subverticale) de tip C (adică complet — avene închise „în 
fund de sac“, prevăzute cu mici platforme și cu umplutură în baza puțului 
de acces, luminate difuz sau nu pînă în fund) ; peşteri verticale de tip F (avene 
à pic, fără platforme, deci numai cu zona finală) ; peşteri de tip F + P (avene- 
peșteri, în care puțul de acces se continuă cu galerii orizontale sau subori- 
zontale obscure). Între aceste tipuri de bază autorii mai disting, în cazul 
peșterilor orizontale, tipurile intermediare Pv și Vp. 

Zonarea biocenotică a unci peșteri e încă mai dificilă decît cea după fac- 
torii abiotici, fiindcă, pe deoparte, unci zone nu-i corespunde ncapărat o 
singură biocenoză, pe de alta, o biocenoză se poate extinde în toate cele trei 
zone. De exemplu în zona vestibulară pereţii și tavanele constituic biotopul 
biocenozei parictale (care uneori ocupă și pe cei ai zonei de profunzime), 
iar planșeul constituie biotopul biocenozei depozitelor de umplutură din 
această zonă. Cît despre zona intermediară, fiind un ecoton, nu poate avea 
o biocenoză, deci elemente caracteristice. 

Deși problema ecosistemelor cavernicole terestre este departe de a fi 
lămurită, vom încerca a le prezenta foarte sumar folosind clasificarea, rezul- 
tatele și concluziile la care au ajuns A. Negrea și Şt. Negrea (1968, 
1971, 1972, 1977) studiind peste 150 de peșteri din Munţii Banatului. 

Într-o peșteră pot fi deosebite cinci biocenoze cu structură mai complexă 
sau mai simplă. Ele sînt delimitate și definite prin specii caracteristice (con- 
stante), adică prin acele specii puţine la număr, înfeudate unei singure bio- 
cenoze, totdeauna prezente, frecvente în mai multe peșteri și adesea domi- 
nante, care, împreună cu speciile preferante (accesorii), comune mai multor 
biocenoze, și străine (accidentale) populează biotopii corespunzători. Din 
nefericire interrelaţiile dintre specii și dintre biocenoze sînt încă puţin cunos- 
cute. Cele cinci biocenoze (asociaţii sau comunități după diferiți autori) sînt: 
biocenoza pereţilor şi tavanelor galeriilor din peșterile orizontale, denumită 
de R. Jeannel (1926) „asociația parietală“; biocenoza depozitelor de 
umplutură, în special a solurilor, din zona vestibulară a peșterilor orizontale ; 
biocenoza depozitelor de umplutură din baza avenelor „în fund de sac“; 
biocenoza planșeelor stalagmitate și argilo-nisipoase cu resturi organice, in- 
clusiv a fisurilor superficiale din pereții și tavanele zonci de profunzime a 
peșterilor orizontale sau mixte; biocenoza guanoului de liliac, mai cunoscută 
sub numele de „sinuzia guanoului“. Pentru concizie le vom spune : biocenoza 
parietală ; a planșeelor vestibulare ; din baza avenelor; a planșeelor din zona 
profundă ; a guanoului. 

Biocenoza parietală. Biocenoza pereţilor și tavanelor din peșterile orizon- 
tale este una din cele mai bogate și variate cenoze cavernicole. Ea ocupă 
zonele vestibulară și intermediară caracterizate printr-un meroclimat de 
tranziţie între cpigeu și hipogeu. Pe pereţii zonei de profunzime se pot în- 
tîlni doar unele elemente troglofile alături de rare troglobionte care aparțin 
de fapt asociației planșeelor din această zonă (arahnide, izopode, miriapode, 
coleoptere ctc.). 

În structura biocenozei parietale din zona vestibulară intră specii tro- 
globii (araneide, miriapode, coleoptere), troglofile (gasteropode, pseudoscor- 
pioni, araneide, opilionide, chiroptere), subtroglofile (diptere, lepidoptere, 
trichoptere, himenoptere), trogloxene (oligochete, gasteropode, araneide, opi- 
lionide, diplopode, colembole și alte insecte), guanofile (provenite din bio- 
cenoza respectivă) și chiar parazite (acarieni, diptere). Iroglobiile sînt o 
raritate; apar uneori primăvara cînd umiditatea este mai crescută. Troglo- 
filele sînt reprezentate prin populaţiile permanente a unor specii lucifuge. 
Numărul cel mai mare de indivizi și specii caracteristice aparțin subtroglo- 
filelor. Astfel, Şt. Negrea și A. Negrea (1972) arată că din 43 specii 
caracteristice și preferante identificate în peșterile bănățene reprezentînd 
32,5%, din biocenoza parietală, 29 specii sînt subtroglofile (17 diptere, 5 le- 
pidoptere, 5 trichoptere, 2 himenoptere), 13 specii troglofile (4 gasteropode, 
7 araneide, 2 opilionide) și o singură specie troglobiontă recentă (arancidul 

Troglohyphantes herculanus). Restul de 89 specii (67,5%), majoritatea tro- 
gloxene, sînt accidentale, străine pentru biocenoza parietală. Ca frecvență, 
pe primele locuri se situează speciile subtroglofile de diptere (Limonia nube- 
culosa 49%, Culex pipiens 45%, Leria capliosa 24%, Rhymosia fenestralis 
22%), lepidoptere (Scoliopteryx libatrix 36%, Triphosa dubitata 33%, T. sa- 
baudiata 30%) și trichoptere (Stenophilax permistus 24%, Micropterna nycte- 
robia 21%), iar dintre troglofile araneidcle, principalele carnivore ale lan- 
țului trofic parietal (Meta menardi 64%, M. merianae 22%). Ca abundență, 
tot speciile troglofile ocupă primele locuri. În unii ani numărul indivizilor este 
enorm, aglomerările de diptere, lepidoptere sau trichoptere ocupînd mari 
porțiuni din pereți și tavan. 

Prezența speciilor subtroglofile în biocenoza parietală nu este întîmplă- 
toare. Ele caută aici, în mod activ, ambianța mediului subteran în una din 
fazele ciclului lor biologic (R. Ginet şi V. Decou, 1977). Această 
ambianță, precum și o anumită valoare a factorilor fizici le este necesară 
fenomenului de diapauză pe care-l suportă în peşteri. Inseamnă că speciile 
cu diapauză estivală vor fi prezente și abundente vara (trichopterele de exem- 
plu), cele cu diapauză hibernală iarna (țînțarii), iar cele cu generații estivante 
şi hibernante în ambele sezoane (unele diptere şi microlepidoptere). Nici 
locul pe care-l ocupă în biotop nu este întîmplător. Ele au nișe preferate 
în funcție de cerințele ecologice și biologice ale fiecărei specii. În general, 
speciile subtroglofile evită porțiunile liniștite, calme; în schimb le ocupă 
pe cele cu meroclimat mai variabil, intermediar între peșteră și exterior, 
care se găsește, evident, în zonele vestibulară și intermediară. Așadar, con- 
stanța relativă a factorilor fizici din zona profundă constituie principalul 
factor limitant al răspîndirii speciilor subtroglofile parietale în peșteri. 

Prezenţa speciilor troglofile saprofage și a celor carnivore (opilionidele, 
păianjenii etc.) în biocenoza parietală este legată mai mult de factorul ali- 
mentar, ele găsind aici hrană din belșug și un climat convenabil. 

În afara elementelor macroscopice de care am vorbit, în componența 
biocenozei parietale intră şi alte organisme 4 microscopice. Porţiunile de 
pereţi şi tavane umede sînt populate de o microfloră și o microfaună bogată 
alcătuită în special din elemente antrenate de apa de infiltrație sau de viituri 
din sol sau din alte medii înconjurătoare (bacterii, mucegaiuri, alge, proto- 
zoare, nematode, oligochete, oribatide, rotiferi, tardigrade etc.). 

În concluzie, rezultă că fauna parietală nu reprezintă o simplă aglo- 
merare de elemente, ci o biocenoză dominată de elementele subtroglofile, 
a cărei componenți ocupă nișe ecologice preferenţiale pe pereţii și tavanele 
zonei în care se realizează un meroclimat de perturbaţie și sînt legaţi între 
ei prin relații mai mult sau mai puțin complexe, în special de natură trofică. 
Mai rezultă că structura acestei biocenoze e condiționată atît de factori abio- 
tici (topografia variată a deschiderilor, pereților și tavanelor, ventilația perma- 
nentă, ritmul circadian al luminii directe sau difuze, variațiile pronunțate 
de temperatură și umiditate) cît și de factorii alimentari (cu mențiunea că in- 
sectele subtroglofile participă pasiv în lanțurile reţelei trofice) ; că dinamica 
sezonieră este în strînsă relaţie cu ritmurile biologice ale speciilor subtroglofile 
care vin să hiberneze sau să estiveze în peșteră; că interesul acestei bio- 


cenoze rezidă în faptul că participă activ la economia lumii subterane consti- 
tuind unul din vectorii energiei organice elaborate în ecosistemele epigee 
către cele hipogee. 

Biocenoza planșeelor vestibulare. Accastă biocenoză ocupă planșeul zonei 
vestibulare din peșterile orizontale. Umplutura, formată din sol și resturi 
organice vegetale și animale, este mai importantă în peșterile mari și umede 
și în cele parcurse de ape curgătoare sau protejate de păduri de fag și stejar 
(în România cam 80%, din peşteri sînt săpate între 250—1 000 m alt., deci 
în zona acestor păduri). În asemenea peșteri, zona intrării e populată de o 
faună relativ bogată, compusă din specii troglofile caracteristice, preferante 
sau accidentale pentru această biocenoză, ca și din variate specii trogloxene. 
Speciile cu mare valență ecologică se întîlnesc deopotrivă în mediul endogeu 
(de unde provin) și în zona profundă (ca preferante sau accidentale). În 
prezența vegctaţiei ombrofile și higrofile se adaugă, temporar, specii epigee. 
Cea mai săracă faună o au zonele vestibulare uscate, cu planșeu din rocă 
nudă sau stalagmitată din masivele neîmpădurite. 


Prezenţa speciilor caracteristice și preferante permanente arată că bio- 
cenoza planșeelor vestibulare este o realitate. În același timp, prezenţa si- 
multană a speciilor eucavernicole (unele specii troglobii ajung, în condiții 
favorabile, pînă aici) şi euedafice dovedesc că ecosistemul vestibular repre- 
zintă de fapt o zonă de tranziţie, un ecoton între mediile cavernicol şi en- 
dogcu. 


Biocenoza planșeclor vestibulare prezintă fluctuații de efectiv sezonier 
datorită migraţiilor faunei spre interior și exterior și în profunzimea umplu- 
turii, în funcţie de amplitudinea variațiilor valorilor factorilor de mediu care 
aici este mai mare decît în zona profundă. În peșterile din Banat (Şt. N e- 
grea și A. Negrea, 1977) s-au identificat 135 specii, dintre care numai 
24 caracteristice şi preferante. Dintre ele menționăm cîteva specii de miri- 
apode troglofile și subtroglofile endemice (Brachydesmus troglobius, Eupoly- 
bothrus transsylvanicus, Lithobius burzelandicus wardaranus) şi unele specii 
troglofile de gasteropode (Laciniaria rugicollis, Cochlodina laminata, Oxy- 
chilus glaber), arancide (Meta menardi, Nesticus cellulanus ), izopode (An- 
droniscus roseus, Cylisticus convexus), colembole (Folsomia candida, Hetero- 
murus nitidus, Lepidocyrtus serbicus). Sînt atrase de asemenea specii de 
oligochete, opilionide, diptere, tizanure și coleoptere care în endogeu se în- 
tîlnesc în frunzar, humus și mușchi. 

Biocenoza din baza avenelor. Umplutura care adesea formează un depozit 
gros pe fundul avenelor situate în zone carstice împădurite este compusă 
din fragmente de rocă calcaroasă, sol și diferite resturi organice căzute prin 
deschidere sau antrenate de apă. Această umplutură conţine o faună variată 
și bogată compusă din numeroasc elemente trogloxene, subtroglofile și tro- 
glofile (printre care multe endogee stricte provenite din liticra şi solul pă- 
durilor) şi chiar troglobii (dacă avenul se continuă printr-o reţea de galerii 
orizontale și fisuri, și dacă amplitudinea variațiilor factorilor fizici este foarte 
mică). O parte din specii sînt comune cu ale celei din zona profundă a peşte- 
rilor orizontale, fapt care scoate în evidență relaţiile strînse dintre ecosis- 
temele domeniului subteran. În avenele din Banat (Șt. Negrea și A. N e- 
grea, 1977) s-au identificat 42 de specii, dintre care 8 caracteristice, 11 
preferante și 23 accidentale. În prima și a doua categorie se remarcă cîteva 
specii troglobii, troglofile și subtroglofile endemice (Trog/opyphantes her- 
culanus, Chthonius n.sp., Acicula oltenica, Brachydesmus troglobius, Lithobius 
pustulatus, Duvalius coiffaiti ). Alături de aceste araneide, pseudoscorpioni, 
gasteropode, diplopode, chilopode și coleoptere trăiesc numeroși acarieni, 
izopode, oligochete și colembole. 

Unele avene au pe traiectul puțului de acces platforme stîncoase cu 
depozite de umplutură, asemănătoare ca structură cu cele din bază, în care 
trăiesc elemente endemice remarcabile. De exemplu, în Banat au fost găsite 
diplopodul — probabil troglobiu — Orobainosoma hungaricum orientale şi ara- 
neidul troglofil Centromerus drescoi. Cu cît aceste platforme sînt mai la 
suprafață, deci în zona cu meroclimat asemănător celui vestibular din peş- 
terile orizontale, speciile cavernicole sînt mai rare iar cele endogee mai frec- 
vente și mai abundente. Pe pereţii de la intrare acoperiţi de un strat subțire 
și discontinuu de sol umed, înverziţi de mușchi, hepatice și ferigi, se dezvoltă 
o faună alcătuită din colembole, izopode, miriapode, arahnide, adulți şi 
larve de diptere. Numai intrările avenelor cu pereţii nuzi din carstul neîmpă- 
durit sînt practic azoice. Iarna, avenele larg deschise și puțin adînci sînt 
uscate de aerul rece și îngheaţă, iar fauna dispare. Rezultă că porțiunea 
puțurilor de acces prevăzută sau nucu platforme și aflată sub influența 
directă a climatului exterior reprezintă o zonă cu toate fazele de tranziţie, 
un ecoton. 

Biocenoza planșeelor din zona profundă. În condiţiile climei temperate 
această biocenoză ocupă planșcele stalagmitate, argiloase, nisipoase sau nude, 
avînd diferite resturi organice distribuite neuniform, precum și nișele și fi- 
surile din pereții zonei de profunzime a peșterilor orizontale în care domnește 
un meroclimat de stabilitate. Este vorba de complexul „rocă-argilă-concre- 
țiuni“ despre care A. Vandel (1964) afirmă că alcătuiește „un ansamblu 
din care în zadar ai încerca să separi diferitele elemente“, că „acest complex 
constituie biotopul caracteristic al troglobiilor“, că „fantele locuite de tro- 
globii sînt ușor accesibile omului, căci ele sînt situate la cîțiva cm de supra- 


Dacă în ce priveşte fisurile superficiale toți autorii cad de acord că sînt 
frecventate și utilizate de troglobii pentru constanța maximă a factorilor de 
mediu — cel puţin în perioada reproducerii —, despre reţeaua de fisuri pro- 
funde, inaccesibile cercetării directe, părerile sînt diferite. Unii autori pre- 
supun că stadiile larvare ale majorităţii troglobiilor trăiesc și se dezvoltă efec- 
tiv în această rețea, deoarece se întîlnesc rar în peșteri; că zona profundă a 
unei peșteri c cu atît mai bogată în troglobii cu cît este mai bine racordată 
la faimoasa și mult discutata reţea inaccesibilă, după ei adevăratul mediu 
al troglobiilor şi poate chiar al unor „ultratroglobii“ total necunoscute pentru 
că nu părăsesc niciodată aceste fante. Sînt ipoteze tentante, dar ipoteze. 
Singurul fapt cert este confirmarea existenței rețelei de fisuri ca mediu de 
viaţă prin rezultatele cercetărilor privind fluctuațiile sezoniere a numărului 
de animale din peșteri în funcție de variațiile climatice (C. Juberthie 
1969, M. Cabidoche 1969, Gh. Racoviţă 1971—1978, B. Delay 
1978 etc.) care au pus în evidență migrația unor specii de coleoptere din 
peșterile accesibile omului spre părțile inaccesibile și invers, migrații legate 
de variațiile climatice manifestate la nivelul indivizilor prin cele microclimatice. 
Factorii climatici susceptibili de a juca un rol în această dinamică a populațiilor 
cavernicole au fost grupaţi de Gh. Racoviţă (1973) în factori regula, 
rezultînd dintr-o evoluție ciclică a topoclimatului și factori neregulati oca- 
zionali (de ex. viiturile) care, avînd adesea un caracter sezonier, pot perturba 
pe cei regulați. 

Succesiunea de emigraţii și imigraţii din și în spațiul peșterilor consti- 
tuie, după acest autor, mecanismul cel mai important prin care se realizează 
fluctuațiile de efectiv ale populațiilor cavernicole din această biocenoză 

(fig. 37). Autoreg!area 
efectivelor ar cores- 
punde unei stări de 
echilibru dinamic între 
peșteri și rețeaua de 
fisuri, echilibru care 
tinde să asigure în 
fiecare din aceste două 
teritorii dimensiuni 
staționare și în același 
A timp optime pentru 
populaţia respectivă. 
Intervenția oricărui 
factor climatic poate 
constitui prin urmare 

Fig. 37. Variația numerică l à i lației de Drimeot un element de pertur- 
kosacsi iati in Peştera cu Apă opalen Lesului, d/a bație determinînd con- 
tendințe de lungă durată (După Gh. Racoviţă, 1978) centrarea animalelor 
fie în rețea, fie în peş- 
teră. Cînd variațiile microclimatice sezoniere sînt prea mici pentru a deter- 
mina fluctuații de efectiv se poate manifesta o periodicitate reproductivă 
(maximul sezonier care apare în acest caz se datorește de regulă tot 
variațiilor microclimatice care, oricît de mici, sînt suficiente pentru a 
modifica viteza şi durata ovogenezei, a dezvoltării embrionare şi 
postembrionare, deci întreg ciclul reproductiv). Existența fenomenului 
de autoreglare la nivelul populației globale (adică a efectivului existent 
în întreaga zonă de percolaţie dintr-un masiv carstic) este posibilă, dar e o 
ipoteză ce trebuie confirmată. După Gh. Racoviţă, la acest nivel nu 
ar mai putea fi vorba, în principiu, de fluctuații de efectiv cauzate de o suc- 
cesiune de migrații, ci de variaţii ale densităţii avînd la bază modificări can- 
titative apărute în ciclul biologic al animalelor, respectiv în rata mortali- 
tății și în curba de supraviețuire. 

Substratele trofice din zona profundă variază de la o peșteră la alta, 
atît calitativ cît și cantitativ. Eleconstau din materie organică vie (argilă 
și mondmilch conținînd o microfloră bogată etc.), materie organică moartă 
de natură vegetală (lemn putred, frunze și detritus) adusă de apele de in- 
filtraţie şi de rturile subterane, sau de natură animală alohtonă și autohtonă 
(dejecţii și cadavre cu mucegaiuri). În unele peşteri se adaugă materie orga- 
nică antropică (resturi alimentare, diverse materiale introduse de om), so- 
luri și nisipuri cu resturi vegetale etc. 

Fauna troglobie, relativ săracă în indivizi şi puţin diversificată este 
atrasă de acumulările de materie organică depusă la întîmplare pe roca nudă, 
acoperită de crustă stalagmitică sau de argilă, concentrîndu-se în locurile 
umede care le oferă microclimatul preferat. În acest mozaic de substrate 
populate de specii cavernicole nu se pot delimita biotopi și biocenoze pentru 
că nu există specii caracteristice pentru fiecare din aceste substrate, ci numai 
pentru întreaga zonă de profunzime. Neavînd nici una din calitățile unui 
sistem biologic (caracter informațicnal, integralitate, program, echilibru di- 
namic, heterogenitate internă şi autoreglare prin conexiune inversă) și avînd 
o durată destul de limitată în timp trebuie considerate ca părți componente, 


inseparabile, ale ecosistemului zonei de profunzime. Fac excepție numai acumu- 

lările importante de guano de liliac, în care se dezvoltă o faună caracteristică, 
constituind o adevărată biocenoză specializată cu structură mult simplificată, 
cu totul particulară printre cenozele cavernicole. 

Fauna care populează zona profundă nu e compusă aproape numai 
din elemente troglobii cum încă se mai afirmă în unele lucrări. În cele 118 
peșteri din Banat studiate pentru biocenozele de planșcu (Șt. Negrea 
și A. Negrea, 1977) trăiesc 186 de specii, din care 43 caracteristice (23%), 
29 preferante (16%) și 114 străine (61)%. Dacă speciile troglobii nu domină 
prin numărul de specii și de indivizi, în schimb constituie elementul carac- 
teristic biocenozei prin constanța și frecvenţa lor. Într-adevăr, din cele 43 
specii caracteristice 33 sînt troglobii (30 endemice). Printre ele există specii 
de gasteropode (Daudebardia cavicola), pseudoscorpioni (Neobisium brevipes, 
N. minutum), araneide (Nesticus cernensis, Porrhomma profundum ), izopode 
(Trichoniscus inferus), diplopode (Trachysphaera orghidani, Bulgarosoma 
ocellatum, Anthroleucosoma banalicum, Trichopolydesmus eremilis, 1 yphloiu- 
lus mehedintzensis ), chilopode (Lithobius decapolitus, L. dacicus), colembole 
(Onychiurus closamcus), coleoptere (Banatiola vandeli, Sophrochaeta racc- 
vitzai, Duvalius milleri, D. herculis ). Restul speciilor caracteristice sint troglo- 
file, printre care oligochetul Dendrobaena rubida rubida, opilionidul Paranema- 
stoma silli, izopodul Androniscus roseus roseus şi diplopodul Trachyphaera 
costata. Speciile preferante aparțin acelorași grupe, majoritatea fiind tro- 
glofile, uncle endemice. Cît despre speciile accidentale provin dintre troglo- 
filele, subtroglofilele, trogloxenele și guanofilele din biocenozele învecinate. 
Aşa dar, deşi zona profundă nu aparține în exclusivitate troglobiilor, aproape 
numai ele constituie elementul caracteristic al acestei biocenoze. 

Principalele particularități ale biocenozei planșeelor din zona de profun- 
zime a peştilor din regiunile temperate pot fi formulate după cum urmează: 

— Zona profundă şi biocenoza sa alcătuiesc un ecosistem indivizibil 
caracierizat prin prezenta speciilor troglobii. În raport cu majoritatea celorlalte 
ecosisteme terestre hipogec şi epigce, ele se remarcă prin relativa lor simpli- 
tate structurală şi energetică. 

— Biocenoza zonei profunde se caracterizează de regulă printr-o diver- 
silate ecologică relativ mare pentru un mediu extrem și printr-un efectiv realtiv 
mic, încadrîndu-se la limită în primul principiu biocenotic al lui A. T hie- 
nemann. Acesta e cazul peșterilor mijlocii și mari, cu substrate variate, 
din masivele împădurite ale Banatului, în care multe specii troglobii și tro- 
glofile au populaţii prospere, deci care se realizează la maximum în biocenoză 
conferindu-i un grad pronunțat de stabilitate în cadrul limitelor variaţiei 
normale a valorilor factorilor climatici și alimentari. Există însă și peșteri 
a căror biocenoze au un număr restrîns de specii, lipsite deci de o asemenea 
stabilitate și care nu se încadrează în principiul amintit. 

— Factorii abiotici care acționează la nivelul zonei profunde sînt mai 
puţin numeroși decît în ecosistemele epigee. Variind între limite mai re- 
strînse, aceștia acţionează în special ca factori de selecție, consituind o ba- 
rieră în calea pătrunderii speciilor în profunzimea peșterii. Dacă acești factori 
de mediu extremi, limitanți și cu caracter selectiv determină structura biocenozei, 
constanța relativă a valorilor acestor factori timp îndelungat îi conferă o sta- 
bilitate care permite desfășurarea unei activităţi permanente. 

— Repartiția neuniformă a populațiilor biocenozei zonei profunde și 
dinamica lor nu este atît rezultatul factorilor de mediu (care sînt relativ 
constanţi), cît a celui trofic și a comportamentului diferit al speciilor. În 

alcătuirea acestei biocenoze intră multe specii detritivore, de o mare diver- 
sitate filetică, care au găsit în acest mediu extrem condiţii preferenţiale. 
În majoritatea peșterilor din Banat de exemplu, tocmai lanțurile trofice 
cu detritivore sînt cele mai importante din punct de vedere calitativ şi can- 
titativ. Lanţul cu specii fitofage lipsește din cauza întunericului care îm- 
picdică dezvoltarea plantelor verzi. În absența producătorilor fotosinteti- 
zanți, producția primară a biocenozei este realizată cu ajutorul chimiosin- 
tezei, prin bacterii autotrofe. În afara resurselor trofice alohtone, speciile 
folosesc resurse autohtone ca limonul, argila (uncori amestecată cu rendzine 
ca în peșterile din Munţii Aninei și Locvei) şi mondmilchul, toate conținînd 
multe substanțe organice, bacterii, actinomicete, ciuperci microscopice, pro- 
tozoare etc. Rezultă că avem de-a face cu un ecosistem incomplet, avînd lanțuri 
trofice mult simplificate, scurte, dependent în mare măsură de activitatea eco- 
sistemelor de la exterior care-i furnizează materia organică moartă pentru 
speciile saprofage și coprofage; că ciclul trofic al biocenozei se realizează 
prin organisme autotrofe sau heterotrofe (limivore, microfage, detritivore, 
coprofage, carnivore); că unele lanțuri trofice încep prin materie vegetală 
sau animală moartă, consumată de detritivore, iar altele prin microfloră 
chimiosintetizantă consumată de microfage; în fine, că există trei nivele 
trofice principale: cel al producătorilor (microorganisme autotrofe); cel al 
consumatorilor primari (specii microfage, detritivore, coprofage) ; cel al con- 
sumatorilor secundari (specii zoofage) de gradul I şi mai rar de gradul II 
(fig. 38). 

— Ecosistemele cavernicole terestre sînt în schimb permanent de materie 
şi energie cu cele endogee și epigee cărora le sînt tributare, ele sînt deci eco- 
sisteme deschise, în echilibru dinamic. Schimbul de substanțe organice, de 
endogee stricte şi eucavernicole este mai evident în masivele carstice fisurate 
și împădurite avînd un strat gros de humus și sol, iar deschiderile peșterilor 
orientate spre nord (exemple: peșterile Comarnic, Buhui, Ponor-Plopa, Gaura 
Haiducească din Banat). Din contra, schimbul este foarte redus în peșterile 
deschise în versanții denudaţi. Fauna lor e săracă, lipsită de troglobii, adesea 
distrusă periodic de viituri. 

— Ținînd seama de toate cele afirmate pînă aici rezultă că ecosistemele 
cavernicole terestre, chiar și cele dotate cu un grad mai pronunțat de sta- 
bilitate, au o rezistență mică la acţiunea perturbantă a unor factori externi. 
Dacă totuși biocenozele multor peșteri rezistă peste vreme, aceasta nu este 
atît rezultatul unei homcostazii funcționale cît al constanţei în timp a con- 
diţiilor de existență. Dat fiind această fragilitate faţă de intervențiile din afară, 
se impune prolectia faunei subterane împotriva tuturor acțiunilor necontrolate 
ale omului, oricît de neînsemnate ar părca. Atît colectarea abuzivă de faună 
cavernicolă cît şi exploatarea turistică intensă duc la dispariția inevitabilă 
a cavernicolelor. Coleopterul Pholeuon prosperpinae glaciale, de pildă, a dis- 
părut din sala „Biserica“ a Gheţarului de la Scărișoara (din 1963 n-a mai 
fost găsit) ca urmare a intensificării circulației turistice în sala amintită 
(Gh. Racoviţă, 1978). Transformările climatice ca urmare a circulaţiei 
vizitatorilor sau amenajărilor ce schimbă regimul de ventilație duc la modi- 
ficări în ciclul biologic al speciilor, la distrugerea lor. Introducerea unor 
specii poate provoca o competiţie interspecifică, defavorabilă troglobiilor. 
Defrișările masivelor carstice împădurite pot duce la uscarea și degradarea 
solului și împuținarea faunei endogee, la scăderea resurselor alimentare in- 
troduse de apa de infiltrație în peşteri. Rezultă de aici necesitatea creării de 

rezervații biospeologice închise turismului care să cuprindă nu numai peştera 
ci și întreg masivul în care e săpală. 

— Biocenozele cavernicole terestre se succed spre faza de climax. Orga- 
nismele pionerc, neconstituite în asociaţii permanente, încep prin a popula 
depozitele de umplutură din peșterile active, de îndată ce acestea se formează. 
Ulterior, în paralel cu evoluția peșterilor (care trec în continuare prin fazele 
subfosilă și fosilă, uneori cu reveniri temporare), se constituie biocenoze 
cavernicole din ce în ce mai bine conturate, caracterizate printr-un mero- 
climat + constant și prin populaţii troglobionte și troglofile tot mai stabile, 
mai prospere. În cele din urmă, colmatarea treptată cu concreţiuni, argilă 
sau guano determină modificarea mediului și accelerarea succesiunii de bio- 

cenoze pînă ce umplutura anulează spaţiul vital și peştera dispare. Factori 
perturbanţi pot interveni lent sau brutal întrerupînd parțial sau total evo- 
luția în orice fază. 

Biocenoza guanoului. În multe din peșterile României există cantități 
apreciabile de guano de liliac. Peștera lui Adam de la Băile Herculane, Peş- 
tera Mare de la Merești, Peştera Liliecilor de la Bistriţa și cea de la Gura 
Dobrogei sînt cele mai cunoscute. Depozitele de guano constituie un mediu 
foarte specializat, cel mai bine delimitat în spaţiu dintre toţi biotopii caver- 
nicoli, oferind condiții de existență cu totul particulare pentru biocenoza 
care-l ocupă. 

Cantitatea de guano variază după cum peștera adăpostește colonii de 
lilieci mai mari, mici sau numai lilieci izolați. Guanoul reprezintă un biotop 
foarte eterogen ca structură, natură și vechime, atît la suprafață cît și în 
grosimea depozitelor din una și aceeași peșteră. Stratele subțiri discontinui 
sau groase pînă la cîțiva metri ca și movilele nelipsite de sub colonii, conțin 
guano afînat sau tasat, umed sau uscat, provenit de la lilieci insectivori (în 
peșterile din zona temperată), insectivori, frugivori, nectarivori, polenivori 
și piscivori (în peșterile intertropicale), vechi și năpădit de mucegaiuri sau 
împrospătat de coloniile în plină activitate, amestecat sau nu cu sol și ar- 
gilă etc. Depozitele situate în zona cu meroclimat de perturbaţie suportă 
variaţii însemnate de umiditate, temperatură și pH. 


Guanoul constituie un substrat trofic foarte hrănitor pentru cavernicole. 
Într-un gram de guano uscat de la suprafață luat din Peștera Topolnița s-au 
găsit 1556 milioane bacterii, 19 milioane actinomicete și 8 000 ciuperci micro- 
scopice, iar în orizontul de la 10—20 cm 10 milioane, 20 milioane și respectiv 
826 000 (P.Hodorogea, 1976). 

Biocenoza care ocupă un asemenea biotop este o sinuzie, adică o bio- 
cenoză simplă, săracă în specii dar foarte bogată în indivizi. Cu alte cuvinte 
este valabil al doilea principiu biocenotic al lui A. Thienemann. Cele 
mai multe specii guanofage derivă din speciile coprofage care frecventează 
microcavernele (N. Leleup, 1956). Ele nu caută mediul cavernicol, ci 
hrana. Istoric n-au nimic cu peșterile, deci nu pot fi socotite elemente euca- 
vernicole. „Băgată (plongé) într-o masă imensă de materii alimentare ... gua- 
nobia ignoră biologic că se află într-o peșteră“, scria R. Jeannel (1926) 
în limbajul său plastic. 

În structura biocenozei intră acarienii (variate specii, de regulă net 
dominante), colembolele (hipogastruride, onichiuride, entomobriide), și dip- 
terele (cu precădere musca de guano, Helomyza atricornis). Într-o măsură 
mult mai mică intră coleopterele saprofage, microlepidopterele (tineide), 
oligochetele (lumbricide, enchitreide), izopodele (porcilionide, cilisticide, tri- 
choniscide), diplopodele, gasteropodele (specii de Oxychilus), precum și unele 
specii carnivore de araneide, litobiide, stafilinide, histeride, carabide etc. 
Numărul speciilor guanobii (care își desfășoară întreg ciclul biologic în guano) 
este relativ mic. Se poate cita, în afară de numeroși acarieni, colembolul Mesa- 
chorules ojcoviensis, dipterul Helomyza atricornis sau coleopterul Atheta sub- 
cavicola. Cele mai multe specii ale biocenozei sînt guanofile; numărul lor 
e cu atît mai mare, cu cît deschiderea peșterii e mai mare și ventilația mai 
bună. Troglobiile evită guanoul acumulat sub colonii. Totuși, la peticele de 
guano vechi și umed pot fi întîlnite specii de diplopode, izopode și coleoptere 
batisciine care-l consumă. 

Studiile întreprinse în peșterile bănăţene au arătat că densitatea maximă 
de indivizi, indiferent de specia dominantă și de caracteristicile guanoului, 
se realizează în primii 3—5 cm de la suprafață, după care urmează o scădere 
bruscă a numărului; rareori colembolele și coleopterele depășesc orizontul 
de 20 cm, iar acarienii 30 cm (A. Negrea și Şt. Negrea, 1971). Pe 
orizontală repartiția este de asemenea neuniformă din cauza heterogenităţii 
guanoului. Adesea se pot delimita cu ușurință suprafețe ocupate preferenţial 
de anumite specii dominante. Dar nu numai în spaţiu (pe verticală și orizon- 
tală) ci și în timp guanoul și, odată cu el, biocenoza sa suferă modificări în- 
semnate. De îndată ce colonia de lilieci părăsește peștera pentru o perioadă 
sau intră în hibernare, guanoul pierde din cantitatea de amoniac, devine 
ușor alcalin, mucegăiește la suprafață, începe procesul de învechire și tasare. 
Ca urmare, lanţurile trofice simple se simplifică și mai mult, densitatea spe- 
ciilor amatoare de guano proaspăt scade rapid, unele elemente dispar. În 
schimb apar alte specii de: acarieni, colembole, larve de diptere și coleoptere 
amatoare de guano învechit. Prin urmare, în funcție de prezența sau absența 
coloniilor de lilieci biocenoza guanoului suportă transformări radicale, o 
adevărată succesiune de biocenoze. Odată cu reapariția coloniei (respectiv 
ieșirea din hibernare) ciclul ecologic este reluat. 

În țara noastră există o biocenoză a guanoului cu totul particulară, 
aproape unică în lume (P. Strinati a descris în 1953 o tiocenoză oare- 
cum asemănătoare din Spania). Este vorba de Peștera lui Adam de la Băile 
Herculane care, sub influența apelor termale din masivul în carc e săpată, 
a devenit o adevărată oază biospeologică de tip tropical (temperatura în 
jur de 30*C iarnă și vară, umiditatea relativă 98—100%, colonie imensă 
de Rhinoplophus euryale, depozit de guano gros de peste 3 m) populată 
de o biocenoză extremă (V. Decou, A. Negrea şi Şt. Negrea 
1974; V. Decou şi M. Tufescu 1976). Această biocenoză reprezintă 
un caz limită pentru cel de al doilea principiu al lui Thienemann, deoarece 
o singură specie de acarian, Uroactinia cf. coprophila, realizează în sala cu 
guano 97%, din efectivul întregii biocenoze alcătuită din 12 specii de acarieni, 
colembole, diptere și coleoptere (la periferia depozitului dinspre baza avenului 
de acces mai trăiesc încă vreo 18 specii aparținînd acestor grupe și altora). 
Într-un asemenea ecosistem puțin diversificat cantitatea de informații este 
redusă (funcția lui Shanon indică o diversitate de numai 0,443 biţi), iar orga- 
nizarea este extrem de simplă (două nivele trofice, unul principal al sapro- 
fitelor-guanofage şi altul secundar al zoofagelor-guanofage și numai 7 specii 
cu importanță în lanțurile alimentare (fig. 39). Datorită valorilor ridicate 
de temperatură și umiditate (principalii factori limitanţi), a structurii și 
organizării simplificate a biocenozei de guano, Peştera lui Adam reproduce 
în mic cele mai importante trăsături ale tipului climatic și biologic de peșteră 
tropicală cu pungă de aer cald. 


5.3.2. ECOSISTEME SUBTERANE ACVATICE 


Domeniul subteran acvatic cuprinde medii variate, unele extrem de 
vaste. Denumirea și clasificarea lor diferă mult de la autor la autor. După 
o succintă prezentare a mediilor acvatice hipogee și fauna lor, se tratează 
numai ecosistemele acvatice cavernicole. 

Fag. 39. Model logic al reglării numerice a populațiilor guanofage principale din biocenoza cu 
guano a Peșterii lui Adam. AND, NAND şi NOR operaţiuni logice simple folosite în tehnica 
de calcul pentru UVroactinia. Trachouropcda şi respectiv subsistemul secundar. M: valori medn, 
— valori maximale și — valori minimale. Gl—G5 guanofagele 1—5 
(După M. Tufescu şi V.Decou, 1977) 


5.3.2.1. MEDIILE SUBTERANE ACVATICE 


În clasificarea lui E. Racoviţă (1907), alături de mediile hipogee 
terestre figurează pînzele freatice. L. Cuenot (1932) adaugă „spaţiile 
obscure pline cu apă din conductele de alimentare a orașelor“ şi fundul lacu- 
rilor profunde. R. Husson (1960), referindu-se la biotopii amfipodului 

Niphargus, deosebeşte: peşteri, pînze freatice din aluviuni, izvoare, resurgențe, 
fîntîni, fundul lacurilor subalpine şi cavități subterane artificiale. C. Mota ș 
(1962), definind freatobiologia ca nouă ramură a limnologiei, precizează li- 
mitele freatonului (a biocenozei pînzelor freatice în care include și pe cea 
a biotopului hiporeic definit de T. Orghidan în 1955) și ale psamonului 
(pe care-l limitează la fauna din nisipul plajelor marine litorale şi a celor 
lacustre). A. Vandel (1964) distinge următoarele medii lichide: peșterile 
marine (care cuprind o faună destul de variată, dar care n-a suferit modifi- 
cări importante) ; rîuri subterane ; fundul lacurilor, în special a celor subalpine 
(deşi R. Jeannel în 1926, a observat că în acest caz nu-i vorba deo 
faună subterană, ci de una obscuricolă); mediul interstițial epigcu (nisipul 
plajelor marine, al lacurilor dulci şi al estuarelor salmastre) şi hipogeu (nisipul 
depus de rîurile subteranc, pînzele freatice, pînzele subterane parafluviale) ; 
izvoarele (mediu limită între domeniile subteran și epigeu) şi resurgențele. 

Ocupîndu-se de „mediul lichid și cavernicolele acvatice“ A. Vandel 
aplică terminologia folosită în cazul biocenozelor epigee: neustonul (de fapt 
cpineustonul pentru că c vorba de colembole) ; planctonul (cel din rîuri con- 
stituit exclusiv din organisme epigee antrenate, în special copepode, cel 
din apele stagnante şi din ciclopide şi termosbenacei subterani) ; fauna higro- 
petrică (în sensul folosit de T. Orghidan. M. Dumitrescu şi 
M.Georgescu, 1961) sau petrimadicolă (utilizat de F. Vaillant) care 
populează pelicula de apă ce șiroiește pe pereţii din profunzime (planarii, 
nematode, oligochete, amfipode) sau pe cei de la intrare, înverziţi de alge 
și muşchi (infuzori, rabdoceli, nematode, oligochete, rotiferi, tardigrade, co- 
pepode) ; fauna torenticolă (vertebratele Proteus anguinus în carstul dinaric 
și Euproctus asper în cel din Pirinei, crustacei din genul Niphargus şi Asellus, 
etc.) ; ape subterane stagnante și slab curgătoare (piraic şi lacuri de diferite 
mărimi, băltoace cu mil sau detritus vegetal, gururi ctc.), care sînt adevă- 
ratul biotop al troglobiilor acvatice. 

Trecînd la „mediul interstițial şi fauna frcatobie“, A. Vandel pre- 
cizează că fauna care populează pinzele freatice a fost denumită freatobie 
(de către C. Motaş) iar cea care ocupă pînzele parafluviale, hiporeică 
(de către T. Org hidan). Fauna din biotopul hipotelminereic (zone umede, 
nămoloase sau argiloase acoperite de frunzar, humus și ierburi și irigate de 
firicele de apă) descris de M. Meștrov (1962) ceste de asemenea intersti- 
țială, dar net diferită de fauna freatobie. Aceste medii interstiţiale (freatic 
propriu-zis, hiporeic și hipotelminoreic) conțin forme atît de numeroase și 
variate, adesea asemănătoare celor din peşteri, încît S. Karaman (1954) 
a mers pînă la negarea existenței unei faune cavernicole acvatice veritabile. 
Această poziție este exagerată deoarece există crustacei și vertebrate care 
n-au populat niciodată mediile interstițiale, în nici o perioadă din istoria 
lor, cle trecînd direct din apele de la suprafaţă în rîurile şi lacurile subterane. 
A. Vandel ajunge la concluzia că nu se pot trasa limite precise între 
diferitele medii interstițiale și nici între faunele epigee, interstițială și caver- 
nicolă acvatică. 

C. Delamare Deboutteville (1971) deosebește următoarele 
„medii acvatice“: peșterile marine; mediul interstițial — de la nisipurile 
marine și lacustre pînă la cele depuse de rîurile subterane în peșteri — după 
el „un singur mediu“ populat de o faună acvatică originală, caracterizată 
printr-un „Singur stil biologic“ (exemplificat prin sincaride, ingolfielide, mi- 
crocerberide și microparaselide) ; terenuri permeabile în mare (caz limită 

a celor permeabile în mic); izvoare (mediu lipsit de faună caracteristică din 
punct de vedere subteran); mediu hipotelminoreic ; zonele de percolaţie din 
masivele carstice (de care va mai fi vorba). 


5.3.2.2. FACTORII ECOLOGICI Al DOMENIULUI SUBTERAN ACVATIC 


Cei mai importanţi factori de mediu care acționează asupra faunei ca- 
vernicole acvatice din peşterile noastre sînt: obscuritatea ; temperatura ; de- 
bitul, viteza și nivelul apei; conținutul în oxigen și în materii organice; hrana. 

Obscuritatea și temperatura sînt factori comuni cu ai mediului hipogeu 
terestru. S-a vorbit deja despre ei. Se poate adăuga numai că apa subterană 
ate o temperatură în general inferioară celei a aerului din aceleași locuri, 
diferența atingînd pînă la un grad, se presupune, din cauza evaporării; ea 
crește cu adîncimea. Organismele acvatice par să prefere apele reci. De pildă, 
optimul termic al amfipodului Niphargus este de 8—14*C, iar limitele le- 
tale —0,5 şi +24,5°C. 

Debitul, viteza şi nivelul apei sînt trei elemente diferite ale regimului 
hidrologic. În terenurile permeabile în mare. adică în carst, apele de ploaie 
sînt absorbite imediat prin fisuri, traversează zona de percolație pînă la 
nivelul de curgere oblică. Dacă volumul de alimentare depăşeşte pe cel al 
capacității de curgere, nivelul zonei înecate crește inundiînd galeriile peșterii, 
parțial sau total. Ca urmare se produce un amestec al faunei acvatice din 
diferiți biotopi, iar cea terestră, surprinsă, e înecată. Rezultă că variațiile de 
debit fac ca întinderea domeniului acvatic să fie foarte variabilă în spaţiu 
și timp, viiturile în special acționind ca un important factor limitant. 

Chimismul apelor carstice este foarte important din punct de vedere 
hidrogeologic și mineralogic. El este responsabil de săparca peșterilor (prin 
coroziune) și de colmatarea lor (prin concreționare). Apele din masivele cal- 
caroase conțin mult calciu și de aceea sînt încrustante. Cantitatea de săruri 
dizolvate variază în raport cu pH-ul apei. care în general este neutru sau 
slab alcalin. Între conținutul în calciu, alcalinitate și pH există relaţii strînse. 
E posibil să fie o legătură între variațiile sezoniere ale acestor factori şi di- 
namica faunei acvatice. Conţinutul în oxigen are valori comparabile cu cele 
ale apelor epigce. în cazul torentelor subterane atingînd saturația. Cum plan- 
tele lipsesc din peșteri, prezența oxigenului este explicată printr-o dizolvare 
pasivă la suprafața de contact dintre apă și acr și prin activitatea biologică 
fcarte slabă (utilizarca oxigenului dizolvat pentru fermentaţii sau respirație 
e foarte mică). Materiile organice dizolvate în apă. deși în cantitate mică, 
nu lipsesc din apele subterane (i mg de oxigen la litru față de 2—4 mg 
în apele epigee). Elc provin mai ales din dejecţii și din descompunerea ani- 
malelor și plantelor moarte. În timpul verii cantitatea sporește datorită 
spălării solurilor de la exterior de către apa de ploaic. 

Resursele alimentare sînt foarte diversificate. Apele de suprafață aduc o 
însemnată cantitate de hrană; în special apele de infiltrație vin încărcate 
cu tot felul de materii organice (sol amestecat cu resturi minerale de lemn 
putred, bucățele de mușchi și frunze, ba chiar și animale mărunte ca dafnii, 
ciclopi, melci mici, larve de insecte etc.), care ajung în apele subterane curgă- 
toare sau stagnante. Riurile aduc şi ele bușteni, crengi, frunze, semințe, 
surse importante de hrană pentru organismele acvatice. O parte din guanoul 
liliecilor ajunge de asemenea în apă și se depune pe fund. Miîlul (limonul) 
argilos de pe fundul diferitelor bazine cu apă din peșteri este consumat de 

Fag. 40. Principalele relații trofice dintr-un sıstem cavernicol acvatic. Săgeata continuă des- 
compunere; săgeata intreruptă: utilizare (original) 


diferite animale, fiind foarte hrănitor; el conține materii organice variate, 
bacterii (10—250 milioane într-un gram de mîl uscat ), ciuperci microsco- 
pice, protozoare, oligochete, nematode, aminoacizi și chiar vitamine din 
grupa B. Experiențele lui R. Ginet (1955) au demonstrat că Niphargus 
poate supraviețui și dezvolta ingerînd mîl argilos. Pînă și tinerii Proteus 
îl consumă în primul an de viață (Vandel, 1964). Consumatori de mil 
mai sînt şi diferite copepode și izopode (fig. 40). 


221 


5.3.2.3. CATEGORIILE ECOLOGICE ALE FAUNEI 
SUBTERANE ACVATICE 


Pentru caracterizarea ecologică a faunei acvatice subterane A. Thie- 
nemann (1926) a propus înlocuirea prefixului zroglo folosit pentru cate- 
goriile de faună terestră cu cel de stigo (de la Styx, unul din rîurile infernului). 
Ca urmare, în timp ce unii autori întrebuințează categoriile stigobiu, stigofil 
și stigoxen, alții, cînd e vorba de fauna acvatică din masivele carstice, pre- 
feră termenii echivalenți troglobiu, troglofil și trogloxen. De menționat că 
nici un animal acvatic nu corespunde categoriei de subtroglofil, deci categoria 
substigofil nu există. 

În cazul pînzelor freatice se folosesc categoriile freatobiu, frealofil şi 
faertoxen (C. Motaș, 1964) iar în cel al faunei nisipurilor plajelor marine 
categoriile psamobiu, psamofil şi psamoxen. Mai sînt şi alți termeni discutați 
şi precizaţi de C. Motaș (1962), asupra cărora nu insistăm. 

Depigmentarea, anoftalmia și alte caractere morfologice sau fiziologice 
adaptative întîlnite la troglobiile terestre se găsesc deopotrivă la cele acvatice. 
Ele au fost studiate în special pe crustacei (amfipode, izopode) şi pe Proteus. 


5.3.2.4. ECOSISTEME CAVERNICOLE ACVATICE 


Dacă se ia în consideraţie apele subterane din carst, se deosebesc, după 
Cvijić (1918), trei zone (nivele) principale: zona superioară sau de perco- 
laice temporară, în care apele meteorice sc infiltrează prin reţeaua de fisuri 
și apar în peşteră sub formă de picături sau șiroiri parietale încărcate cu 
substanțe organice și faună măruntă, pentru a se aduna în alveolele stalag- 
mitelor și în bazine cu apă stagnantă (în special în gururi și lacuri de baraj 
avînd forme și volume foarte variate, cu pereţi și fundul de calcit pe care 
s-a depus mil argilos); zona mijlocie sau amfibie, de scurgere, în care apa 
circulă permanent sau temporar, sub formă de pîraic sau rîuri, spre emer- 
genţă ; ele pot lăsa pe planșeul peșterilor, după viituri sau în perioadele de 
secetă, diferite bazine cu apă stagnantă (felurite acumulări pe argilă și pe 
planșeul stalagmitat, marmite cu depozite miloasc pe fund) şi pot fi însoţite 
de aluviuni („plaje“ nisipoase, petrișuri) îmbibate cu apă; zona inferioară 
sau a carstului înecat, în care apa practic stagncază în rețeaua de fisuri şi 
în galerii submerse, inaccesibile omului. În ce privește ultima zonă, B. De- 
lay (1978) deosebeşte un volum dinamic, în mișcare spre emergenţă (ieșirea 
apei subterane la zi) și un volum profund care participă la alimentarea emer- 
gențelor numai în măsura în care are un schimb de apă cu volumul dinamic, 
deci indirect. Rezultă că, filtrînd apa galeriilor înecate (accesibile numai rare- 
ori, în unele puncte, prin nivelul mijlociu) și cea a cmergenţelor, fauna iu- 
bitoare de ape calme şi profunde nu poate fi capturată, deci cunoscută. Din 
accastă clasificare hidrogeologică și ecologică mai rezultă că, numai o parte 
din mediile acvatice cavernicole fiind direct accesibile, unele biocenoze ac- 
vatice subterane sînt încă și mai puțin cunoscute ca cele terestre. 

Biocenozele acvatice din zona de percolație temporară. La nivelul peşte- 
rilor, această zonă corespunde galeriilor și sălilor fosile, aflate în diferite 
stadii de colmatare cu concrețiuni, argilă sau guano, în care apa de percolație 
se adună, după cum am arătat, în tot felul de escavaţii de natură și formă 
diferite, existente pe pereţi și pe planşeu. Fauna acestor biotopi e alcătuită 
din protozoare, copepode, planarii, amfipode şi, mai rar, din izopode şi bati- 
nelacce. Efectuînd experieuţe ingenioase, R. Rouch (1968), B. Delay 

(1978) şi alţi biospeologi francezi au demonstrat că populațiile de neverte- 
brate acvatice din zona superioară ocupă atît biotopii din peșteri, cît şi re- 
țeaua de fisuri în care există rezerve de apă perene. Populaţiile din peșteră 
reprezintă așadar o parte din întregul efectiv al populațiilor respective. Ele 
pot fi izolate sau în strînsă relaţie cu cele din rețeaua de fante, putîndu-se 
chiar stinge dacă aportul de hrană se oprește iar rezervele se termină. Mărimea 
lor variază de la cîțiva indivizi la cîteva mii, uneori cu dominanța stadiilor 
tinere, alteori cu cea a adulților. Populaţiile din rețeaua inaccesibilă (copc- 
pode, izopode, sincaride, oligochete etc.) pot fi studiate prin filtrarea apei 
de percolaţie la nivelul stalactitelor ce alimentează gururilc, a capetelor de 
stalagmită sau a prelingerilor parietale; ele pot avea valori absolute mult 
mai importante ca cele din peșteri, iar prezența stadiilor de dezvoltare în 
asemenea probe a dus la concluzia că ritmurile de reproducere sînt o reali- 
tate şi în acest biotop. 

L. Botoșănecanu (1971) ajunge la concluzii asemănătoare pentru 
peșterile din Banat (cel mai bine studiate la nivel biocenotic din ţara noastră) 
şi menționează speciile caracteristice pentru zona de percolație temporară. 
Dintre cle cităm oligochetul Pristina menoni, copepodele Speocyclops lind- 
bergi şi Parastenocaris banaticus şi ostracodul Pseudocandona sp. identificate 
numai în probele colectate din această zonă. Cît despre fauna gururilor, 
C. Pleşa şi Gh. Racoviţă (1973) ajung la concluzia că, în timpul 
secetei, cînd apa din aceste bazine seacă, fauna rezistă multă vreme în inter- 
stițiile de sub ele, unde umiditatea persistă vreme îndelungată. 


Biocenozele acvatice din zona amfibie. În cazul peșterilor, zona amfibie 
corespunde galeriilor subfosile și active parcurse de cursuri temporare sau 
permanente, inclusiv acumulărilor de apă de tot felul ce le însoțesc și apei 
ce le îmbibă aluviunile. Fauna care populează aceşti biotopi este adesea 
foarte bogată, compusă dintr-un amestec de forme cavernicole (troglobii 
și troglofilc), interstițiale şi epigee. Cercetările întreprinse de R. Rouch 
(1968). F. Lescher-Moutoue€ şi N. Gourbault (1970), T.C. 
Barr şi R.A.HKuehne (1971), B. Delay (1978)şi alţii au dat rezul- 
tate interesante. Acum se știe că speciile cavernicole de talie mică formează 
populaţii, uncori importante, în aluviunile rîurilor subterane (mai ales de 
copepode, extrem de bogate în indivizi), cele de talic intermediară cu pre- 
cădere în apele stagnante (triclade, izopode, amfipode), iar cele de talie mare 
în rîurile subterane (decapode și peşti troglobii, de pildă speciile de Amblyops:s 
din Mammoth Cave). Apele curgătoare sau stagnante ale rîurilor sub- 
terane din Pirinci au populații hipogec alcătuite din puţini indivizi, adesea 
instabile ; speciile de talie mică (în special de crustacei), putînd fi uşor an- 
trenate, apar la nivelul emergenţelor în timp ce speciile de talie mare, pre- 
zente în galerii, nu apar niciodată la zi prin emergenţe (ex. Haplotaxis leruthi 
care se poate înfunda în substrat). 

Pentru peșterile din Banat, L. Botoșăn eanu (1971) indică cîteva 
specii caracteristice zonei amfibii, găsite exclusiv în cursurile de apă sau în 
acumulările lăsate de ele (Dendrocoelum botosananui, Haplotaxis bureschi, 
Megacyclops viridis, Niphargus puteanus, N. timavi, N. kocmanus şi Synurella 
ambulans coeca) şi numai una caracteristică pentru apa ce îmbibă interstiţiile 
aluvionare (Bathynella cf. natans) . 


Biocenozele acvatice din zona înecată. Zona carstului înecat este cea mai 
dificil de abordat fiind practic inaccesibilă studiului direct. Contribuţia cea 
mai însemnată la cunoașterea populațiilor din carstul înecat al regiunilor 

temperate a adus-o R. Rouch și colaboratorii săi (1968—1976). Iată, 
pe scurt, concluziile la care a ajuns studiind sistemul carstic de la Baget 
(Pirinei). Populaţiile zonei înecate ocupă masele de apă, cele mai adesea 
calme, situate sub nivelul cmergentelor, favorabile unor specii înotătoare; 
e posibil ca la acest nivel să existe sedimente în care fauna să se adăpostească. 
Populaţiile respective au o densitate mare şi sînt diversificate numai în car- 
stul regiunilor tropicale unde abundența materiilor organice disponibile, 
în particular a guanoului, perinite menținerea populațiilor de decapode și 
pești troglobii. În carstul regiunilor temperate (respectiv în Pirinei) metoda 
filtrării apei emergentelor carstice a dat rezultate bune numai pentru speciile 
microscopice antrenate pasiv (în timpul viiturilor s-au înregistrat adevărate 
„hemoragii“, între 450 și 600 de mii de harpacticide capturate la o singură 
cmergență !). Speciile de talie mai mare și cele care sc pot agăța sau înfunda 
în substrat nu apar la zi. De aceea, deşi unele populaţii par stabile şi impor- 
tante, nu li se poate determina exact mărimea, densitatea si repartiția spațială. 

Datorită lui R. Rouch și L. Bonnet (1978) ştim ceva mai mult 
numai despre „comunitatea de harpacticide“ a sistemului carstic Baget. 
La nivelul fiecărei emergenţe studiate de ei populația a dovedit o mare sta- 
bilitate calitativă și cantitativă, ceea ce presupune o reală putere de rt- 
glare a comunităţii de harpacticide, o bună stare de echilibru. Din studiul 
efectuat a mai rezultat că organizarea comunității depinde de structura 
mediului în ce priveşte cele 8 specii troglobii îi de condiţiile topografice în 
ce priveşte cele 13 specii de origine epigee. În concluzie, sistemul carstic 
trebuie să fie considerat de acum încolo ca o unitate funcțională în materie 
de ecologie subterană. 

Carstul înecat din țara noastră n-a fost încă studiat, dar ar trebui. Do- 
vada: filtrarea apei unei emergenţe din Defileul Dunării la Sviniţa (Gaura 
Fetii) a dat la iveală 15 exemplare de Parabathynella s'ygia (L. Boto 
șăneanu, 1971). 

* 
* * 

Ecosistemele hipogee acvatice, ca și cele terestre, sînt sisteme biologice 
deschise, tributare celor cpigee. Să nu uităm că apa subterană nu reprezintă 
decît o etapă a circulației apei în natură. Ea pătrunde în sistemele carstice, 
le irigă şi le părăsește prin emergenţe. De aceea, studiul energici ecosistemelor 
subterane trebuie să ia în consideraţie, pe deo parte existența aportului 
exogen. în special al apei, pe de alta, evoluţia acestor aporturi în mediul 
subteran. Piramida alimentară hipogee are aceeași bază ca și cea alimentară 
epigee; diferă totuşi de ultima prin transferul obligatoriu de materie orga- 
nică de la locurile de producţie (epigec) la cele de consum (hipogee). Acu- 
mularea netă de materie organică într-un ecosistem hipogcu depinde de 
bilanțul dintre materia organică introdusă (energia potențială de bază a 
ecosistemului) și pierderile de energic care rezultă, pe deo parte, din meta- 
bolismul fiinţelor vii hipogee (şi uneori cpigee), iar pe de alta. din antrenarea 
în afara sistemului, în principal de către ape, a materiilor organice și a fiin- 
țelor vii hipogec și epigee (fig. 41). 

Ecosistemele domeniului subteran reprezintă medii de viaţă foarte 
specializate locuite de o faună de asemenea foarte specializată incapabilă 
dea trăi în ecosistemele epigee. 

Troglobiile nu reprezintă altceva decît rezultatul adaptării, integrării 
unor populaţii în biocenozele subterane. Ele au un metabolism redus, o re- 

Fig. 41. Transferurile de energie într-un ecosistem subteran, inclusiv modalitățile de cîştig 

de materii; ondulată: pierderi legate de metabolism (După B.Dclay, 1978, modificat de 
St. Negrea) 


producere lentă și puțin abundentă, adică o capacitate vitală slabă care se 
potriveşte condițiilor de viață din ecosistemele hipogee, caracterizate prin 
uniformitate şi constanță relativă. Aceasta este de altfel și trăsătura funda- 
mentală care conferă domeniului subteran caracteristica de refugiu în care 
au putut supraviețui pînă astăzi fosilele vii. 

6. BIOMUL DELTEI DUNĂRII 


Prin delta Dunării se înțelege zona de vărsare a Dunării, situată între 
paralele nordice 46"42' și 44*24' şi longitudinile estice 28*14' şi 29”46'. Este 
mărginită la nord de podișul Bugeacului, spre vest de horstul Dobrogean, 
iar spre est şi sud est de Marea Neagră (fig. 42). 

Suprafața totală de 5 240 km?. din care 4 340 km? sînt pe teritoriul 
R.S.R. Este a doua deltă ca mărime din Europa după delta Volgăi (18 000 km?) 
şi înaintea deltei Padului (1 500 km?). 

Teritoriul deltei Dunării, unitate de relief recent formată, prin colma- 
tarea unui golf marin transformat în liman, este împărțit în două subregiuni 
geografice, delta propriu-zisă, situată între brațele Dunării și complexul 
lagunar, Razelm— Sinoe. 

Faţă de rolul pe care l-au avut în formarea reliefului cei doi agenți prin- 
cipali ca ʻe au dat naștere deltei, se disting două regiuni și anume, delta flu- 
vială în vest și delta fluvio-maritimă în est. 

Cele trei brațe ale Dunării, Chilia, Sulina și Sf. Gheorghe, prin care se 
varsă în mare, împart delta în trei mari estuare numite impropriu insule, 
Letea, Sf. Gheorghe și Dranov. Ostrovul Letea este cuprins între brațul 
Chilia, braţul Tulcea și canalul Sulina. Ostrovul Sf. Gheorghe este cuprins 
între brațul Sf. Gheorghe şi canalul Sulina, iar ostrovul Dranov între brațul 
Sf. Gheorghe și laguna Razelm. 

O altă împărțire a deltei Dunării este accea de unităţi stufo-piscicole ca 
rezultat al amenajării pentru exploatare a două din bogăţiile naturale care 
caracterizează delta: stuful și peştele. 

În acest sens în deltă prin amenajare complexă sînt opt mari unități 
de exploatare care au schimbat aspectul deltei Dunării. 

Exploatarea în regim amenajat a atras după sine și schimbări în așeză- 
rile deltei, conducînd la concentrări de populaţie cu tendinţă de urbanizare 
(Maliuc, Crișani, Pardina, Mahmudia și Sf. Gheorghe). 

Odată cu dezvoltarea populaţiei în delta Dunării s-a impus și mărirea 
suprafeței agricole. Prin aceasta din circuitul normal al deltei au fost scoase 
suprafeţe de teren (Maliuc și Pardina și Rusea) pe care se practică agricultura. 

Toate aceste schimbări au influențat puternic atît modul de vehiculare 
a volumelor de apă cît şi transformări evidente asupra vegetației din delta 
Dunării. 

Pe cele trei brațe ale Dunării sînt transportate cantități mari de alu- 
viuni cca 67 miliane tone pe an, care influențează puternic gurile Dunării. 

Fig. 42. Harta Deltei 

Clima deltei Dunării este continentală, cu mari amplitudini de tempera- 
tură, media anuală fiind de 11°C. 

Precipitaţiile anuale sînt în medie 450 mm, precipitații sărace iar umi- 
ditatea aerului, în medie 76%, umiditate datorată mai ales evaporației intense 
din zonă, creează un climat propice dezvoltării unui mozaic de vegetație. 

Delta Dunării, considerată un ansamblu de biocenoze și ecosisteme aflate 
într-o strînsă interdependență și interacțiune, poartă denumirea de biom și este 
un nivel suprabiocenotic de organizare a materiei vii (N. Botnariuc 
1976). 

Biomul Deltei Dunării nu poate fi înțeles ca o entitate decît dacă este 
privit în evoluție. în dezvoltarea sa. Delta sc caracterizează printr-o unitate 
structurală și funcțională evidentă. Este o zonă tînără formată într-un golf 
marin, aflat în diverse stadii de colmatare, care posedă caracteristici morfo- 
logice, pedologice, fizice și chimice specifice. În cadrul biomului Deltei Du- 
nării toate fenomenele se desfășoară pe fundalul contradicției majore sub 
semnul căreia s-a format şi există delta şi anume contradicția dintre fluviul 
Dunărea (fluviu care prin inundațiile periodice, variate, condiționează viața 
tuturor ecosistemelor) și Marea Neagră (G. Antipa 1910, N. Botna- 
riuc 1967, L.Rudescu și colab. 1965). Interdependenţa activă dintre 
ecosistemele deltei este cauzată în primul rînd de interacțiunea condiţiilor 
abiotice, care caracterizează această zonă, cît şi de structura biocenozelor 
instalate. Factorii abiotici pentru toate ecosistemele din zona Deltei Dunării 
sînt determinaţi de regimul hidrologic al Dunării, chiar dacă este vorba de 
o zonă naturală sau o zonă modificată (prin amenajările realizate în scopul 
valorificării resurselor existente). 

Dintre trăsăturile specifice ale ecosistemelor Deltei Dunării și în ultimă 
instanță a acestui biom se menționează: 

— Caracterul inundabil al terenurilor funcție de cota la care sînt situate 
față de nivelul 0 al Mării Negre. Inundarea periodică determină un ritm 
de desfășurare specifică vieții întregului biom, ritm în care componența, 
structura vegetației şi faunei, relațiile dintre ele, precum și fenologia speciilor 
sînt profund afectate; 

— Durata inundațiilor, perioada şi nivelurile care se ating în aceste 
zone influențează puternic producția biologică, precum și căile prin care se 
realizează. Sînt influențate relaţiile dintre grupele de producători primari — 
fitoplanctonul, macrofitele submerse și emerse, ducînd în ultimă instanță la 
modificarea organizării biocenozelor respective ; 


— Inundarea terenurilor facilitează atît o circulaţie intensă a substan- 
telor minerale și a organismelor în toate ecosistemele cît și o îndepărtare a 
straturilor de apă bogate în H2S. Astfel o scrie de zone terestre și palustre în 
timpul inundației preiau temporar funcția de producție primară a mediilor 
acvatice mai adînci. Producţia secundarăa ecosistemelor terestre depinde 
într-o măsură importantă de producția primară şi secundară a ecosistemelor 
acvatice. Această trăsătură a biocenozelor sau a grupărilor de biocenoze 
de a îndeplini temporar funcția prin care permite existența altora dar și influen- 
țînd caracterele specifice structurale și funcționale devine extrem de impor- 
tantă pentru trăsătura esenţială a biomului Dunării și anume „Integritatea 
lui“. În această accepțiune succesiunea ecologică în ecosistemele Deltei Du- 
nării se datorește nu numai interacțiunii în timp și spațiu a elementelor in- 
terne ale ecosistemelor ci şi ca rezultat al interacțiunii cu ecosistemul deter- 
minant, Dunărea. 

Un factor important este permeabilitatea, care rezultă ca o consecință 
esențială a raportului dintre suprafața mare și adîncimea pe de o parte și 
volumul ei relativ mic pe de altă parte. Un exemplu îl constituie cantitatea 
de energie luminoasă care pătrunde pînă la fundul apei și care reprezintă 
un factor determinant al dezvoltării plantelor. 

În acest sens N. Botnariuc stabilește în 1967 că la valori ale in- 
dicelui de transparenţă mai mici decît 0,2, macrofitele acvatice nu se dez- 
voltă. 

Gradientul energiei luminoase depinde însă de caracteristicile fizice ale 
apei. Ne referim la suspensii organice sau anorganice (suspensii minerale 
aduse de Dunăre) dar și organisme dezvoltate în apă. 

Integrarea dintre Dunăre și diversele ecosisteme se realizează mai ales 
prin gîrle și canale care pot fi asimilate cu „canalele schimbului de informaţie“. 
Structura canalelor de comunicaţie, lungimea, adîncimea, forma și poziția 
față de baltă și porțiunea adiacentă a fluviului (care poate determina poziţia 
curenților, vegetația precum și repartiţia ei) influențează puternic desfă- 
şurarea vieții în ecosistem. În cadrul fiecărui ecosistem al deltei, în funcție 
de condiţiile de mediu, de biotipul existent, se dezvoltă o biocenoză carac- 
teristică. 

Componenta de bază a tuturor acestor biocenoze o constituie producă- 
torii primari — plantele. Ponderea cea mai mare o au macrofitele reprezentate 
de characee, briofite, pteridofite şi spermatofite. 

Relaţiile care s-au stabilit între vegetaţie și mediu în urma modificării 
condițiilor de viață în zonele amenajate şi semiamenajate, modificări care 
au avut ca scop extinderea asociaţiilor vegetale (a fitocenozelor), cu valoare 
industrială, au scos în evidenţă o serie de aspecte legate de consecințele acestor 
modificări asupra biocenozelor. Crearea unor condiții favorabile pentru dez- 
voltarea unei asociații implică apariția unor condiții de mediu modificate 
pentru celelalte asociaţii prezente. 

În ecosistemele deltei se poate distinge interdependența care există 
între factorii abiotici și componenta vegetală a biocenozelor. Deși procesele 
sînt corelate, funcționînd pe sistemul conexiunii inverse pentru a evidenția 
mai bine fenomenele ce apar, se studiază în mod special mai întîi efectul 
factorilor abiotici apoi influența exercitată de orgariisme asupra biotopului 
lor. 

Principalele ecosisteme întilnite în Delta Dunării (N. Botnariuc 
1960, 1976), L. Rudescu ş.a. 1965, D. Radu, 1971) sînt: 

Braţele dunării, canale, gîrle, lacuri, japșe, plauri, terenuri inundabile, 
grinduri, nisipuri, pajiști de luncă, păduri de sălcii, pădurile Letea și Cara- 
orman, avandelta. 


6.1. BRAȚELE DUNĂRII 


Braţele Dunării alcătuiesc ecosisteme dependente de fluviu. 

Începînd de la canalul Izmail (ceatalul Chilia), Dunărea se ramifică 
în două braţe: brațul Chilia, care se îndreaptă spre nord și braţul Tulcea 
cu direcția spre est. După 17 km braţul Tulcea se subdivide la ceatalul 
Sf. Gheorghe în două braţe, unul care taie delta prin mijloc, Sulina, și altul 
care se îndreaptă spre sud, Sf. Gheorghe. 

De la brațele principale pornesc ramificații numeroase, așa numitele 
braţe secundare, cu alte ramificații mai mici care determină în interior nume- 
roase delte mici. Cel mai mare debit de apă îl întîlnim pe brațul Chilia (66%), 

debitul cel mai scăzut fiind pe brațul Sf. Gheorghe (16%) de altfel şi braţul 
cel mai puţin antropizat. În funcţie de stadiul de antropizare se instalează 
și există multiplele biocenoze din ecosisteme. Adîncimile braţelor Dunării 
variază în funcție de zonă. Astfel brațul Chilia are adîncimi cuprinse între 
1—1,5 m la Stari Stambul și 34 m în dreptul satului Plaurul. Malurile bra- 
ţului Chilia sînt formate din grinduri aluvionare, exceptînd sectoarele de 
străpungerea grindurilor Chilia și Jibrieni-Letca, unde întîlnim formațiuni 
continentale loessoide și marine nisipoase. Adîncimea brațului Sf. Gheorghe 
este foarte mică, astfel încît nu permite navigația cu vase de tonaj ridicat. 
Malurile brațului Sf. Gheorghe sînt săpate în formațiuni aluvionare (cu ex- 
cepția zonei Nufărul Bălteni și Mahmudia, unde se întîlnesc rocile dure din 
care sînt alcătuite culmile Beștepe). Brațul Sulina are adîncimi care variază 
între 7 și 12 m sub nivelul Mării Negre. Este braţul cel mai amenajat și 
neramificat, astfel încît în unele sectoare malurile au fost consolidate cu peree 
de ciment (de remarcat că este singurul braț navigabil pentru vase cu pescaj 
marin pînă la 10 000 tone). Malurile sînt săpate în aluviuni cu excepţia sec- 
torului Crișan, unde traversează capătul de nord al grindului Caraorman 
format din nisipuri cochilifere. 

— În timpul inundaţiilor de primăvară Dunărea aduce pe braţele sale 
ape cu caracteristici fizico-chimice specifice, valori crescute ale principalelor 
elemente trofice (azot, fosfor etc.). Sînt prezente în apă aluviuni ale căror 
cantități variază anual între 80 000—300 000 tone. 

Vara caracterul chimic al apelor Dunării nu se schimbă în aceeași mă- 
sură cu cele ale apelor stagnante. Scăderea nivelului apelor din brațe, mai 
ales în perioada anterioară amenajărilor Deltei determină o schimbare pro- 
nunțată a caracterului chimic datorită influenței apei înmagazinate în lacuri, 
ghioluri, japşe. Amenajarea numeroaselor zone mai ales în partea de amonte 
a deltei, și funcționarea hidrologică diferită a acestor unităţi, a dus la apariţia 
de zone cu caractere specifice diferite de cele ale brațelor Dunării. 

Datorită vitezei mari pe care o au apele din braţele Dunării, de circa 
6 km/h în perioada inundațiilor, plantele superioare nu se pot instala pe 
șenal. Apariţia lor este posibilă numai în golfurile liniștite ale brațelor, unde 
întîlnim asociaţii vegetale din grupa Potametum-Nymphoidetum ş.a. În 
lipsa macrofitelor, producătorii primari ai şenalului sînt constituiți de către, 
fitoplancteri, dintre care dominanți sînt cloroficeele cu genurile Pediastrum, 
Scenedesmus şi Closterium, iar dintre diatomee Navicula, Gyrosygma, Tabella- 
ria, Fragillaria, Asterionella, Pinnularia etc. Au mai fost întîlnite specii 
de alge albastre — care în ultima vreme sînt foarte frecvente, datorită influ- 
enței urbanizării și industrializării localităţilor riverane dunărene. 

În apele braţelor Dunării s-a format un adevărat potamoplancton, unde 
apar şi speciile eupelagice (și unde dominant este zooplanctonul format în 
special din rotiferi şi crustacei) asemănătoare cu cea din zona Dunării 
superioare. 

Fauna de ncvertebrate a Dunării inferioare cuprinde o serie de animale 
caracteristice, ca de exemplu: amfipodele reprezentate exclusiv prin forme 
de origine marină ponto-caspică — specii de Chaetogammarus, Dikerogammarus, 
Pontogammarus, Corophium — care lipsesc în rîuri (cu excepția unei scurte 
porțiuni din Prut). Mai întîlnim specii reofile ca Iaera sarsi, Cordylophora 
caspis, Dreissena polymorpha, precum şi polichetele Hypania invalida, Mana- 
yunkia caspica. Dintre speciile lentofile putem cita misidele, cumaceele și 

adacnidele. Dintre nevertebratele primare dulcicole există unele proprii 
Dunării care lipsesc în rîuri, cum sînt turbelariatul Dendrocoelum romano- 
danubialis, gasteropodele Fagotia acicularis şi Theodoxus fluviatilis. 

După lucrările publicate de Russev 1959—1960 cit. de C. S. An to- 
nescu 1967 pe Dunărea inferioară se pot distinge mai multe biocenoze, 
dintre care menționăm biocenozele litorcofile considerată cea mai bogată 
biocenoză (70,6 g/mp), biocenoza psamoreofilă care este cea mai săracă 0,119 
g/mp), biocenoza argiloreofilă, biocenoza argilopsamoreofilă și biocenoza pe- 
loreofilă. 

Peştii în stare juvenilă se hrănesc cu elemente ale planctonului sau cu 
verigile care au folosit planctonul. Dintre cele mai importante specii care 
pot fi întîlnite pe brațele Dunării menționăm crapul (Cyprinus carpio), 
șalăul (Lucioperca lucioperca), somnul (Silurus glanis), avatul (Aspius 
rapax), cega (Acipenser ruthenus), viza (Acipenser nudiventris), scrumbia 
de Dunăre (Alosa pontica), sturioni marini ca morunul (Huso huso), ni- 
setrul (Acipenser güldenstaedti) şi păstruga (Acipenser stelatus). Se mai În- 
tîlnesc obleții (Alburnus alburnus), sabița (Pelecus cultratus), morunașul 
(Vimba vimba) etc. 

Brațele Dunării reprezintă pentru speciile enumerate mai sus locurile de 
reproducere sau de vicțuire a puicților care folosesc din plin planctonul exis- 
tent în ele. În afara sturionilor și scrumbiilor, celelalte specii de pești intră 
în diferitele zonc ale Deltei Dunării, în gîrle și canale unde își petrec restul 
vieţii, constituind de fapt fondul piscicol de valorificare. Legătura dintre 
brațele Dunării și restul detelci este făcută de canale și gîrle care constituie 
ecosisteme diferite, dar dependente într-o mare măsură de ecosistemul deter- 
minant, Dunărea. 


6.2. CANALELE 


Ecosistemele pe care le întîlnim din această categorie se împart în eco- 
sisteme dominant influențate de Dunăre, de fapt de braţele ei şi ecosisteme 
care datorită factorilor antropici își reglează activitatea în mare parte a anului 
funcție de zona de amenajare unde sînt situate. Majoritatea canalelor și 
gîrlelor au suferit modificări prin rectificarea malurilor, adîncimii lor (nece- 
sare mai ales pentru utilizarea lor în transportul stuficol sau valorificarea 
piscicolă). 

-Z Marile canale ca Litcov, Perivolovca, Şontea, Pardina, Păpădia, Impuțita, 
Magearu etc. îşi păstrează o adîncime medic cuprinsă între 0,70—2,5 m, per- 
mițînd circulația navelor pe tot traseul lor. Fiind în majoritate cu maluri drepte, 
au un curent puternic, fapt care păstrează caracterul biologic al fluviului ; 
schimbarea aparec în momentul în care curentul se micșorează, ceea ce per- 
mite instalarea vegetației submerse. 

~ În aceste canale mari se instalează asociații de Potametum, Cerato- 
Bhylletum, Nymphetum sau Trapetum. Slab dezvoltate datorită curentului 
sînt verigile fitoplanctonului și zooplanctonului, comparativ cu cele pe care 
le întîlnim în zonele inundabile. Nectonul este reprezentat de specii răpi- 
toare de peşti, dintre care menționăm știuca și bibanul. În adăposturile for- 
mate de rădăcinile puternice ale sălciilor întîlnim și somnul. 

Gîrlele puțin adînci se caracterizează prin dezvoltarea puternică a pro- 
ducătorilor primari formați atît din macrofite cît și din fitoplancteri. Domi- 
nantă este vegetația submersă și plutitoare, care în perioada de vară poate 
acoperi întreg luciul de apă, el căpătînd în unele cazuri caracter stagnant. 

Odată cu explozia vegetației arc loc şi o dezvoltare puternică a faunei fito- 
file. Planctonul canalelor este direct influențat de zonele limitrofe în cazul 
zonelor amenajate din Delta Dunării, zone care își pot îmbogăţi verigile 
existente. 

Dintre principalii producători care ocupă luciul apei, menționăm Stra- 
liotes aloides -- rizacul, gazdă deosebită pentru pontele de gasteropode şi 
hirudinee, apoi Trapa natans caracteristică pentru gîrlele vechi, dar în care 
păstrează un foarte slab curent de circulație al apei. Din vegetația submersă 
amploare mare capătă speciile de Potamogeton, Myriophyllum, Ceratophyllum, 
Elodea. Girlele care își întrerup definitiv circulația apei în timpul verii se 
acoperă cu specii de Lemna minor, Lemna gibba, Lemna trisulca, Azolla, 
Cladophora Spyrogira. 

Dezvoltarea puternică a producătorilor primari asigură pentru o perioadă 
o bună oxigcnare a apei dar și o sărăcire pronunțată a elementelor trofice, 
ducînd la o micşorare a celorlalte verigi trofice atît din plancton cît și din 
bentos. Această explozie de vegetație face ca spre toamnă apele din gîrle 
să fie încărcate cu substanţe organice rezultate din descompunerea cantită- 
ților mari de vegetaţie care cad pe fundul apei. 

La deschiderea circulației ecosistemul gîrlelor va influența puternic cele- 
lalte ecosisteme, determinînd pentru unele verigi condiţii nefavorabile de 
viață. De reținut că în timpul unui an gîrlele pot prezenta aspecte biologice 
diferite în funcţie de direcția curentului și nivelului apelor, de perioada de 
stagnare (datorată în unele cazuri întreruperii legăturilor cu Dunărea sau 
cu canalele mari). 


6.3. GHIOLURILE — LACURILE 
NS 

Lacurile prezente în Delta Dunării ocupă porțiunile cele mai adînci de 
pînă la 4 m. Dintre cele mai cunoscute lacuri citămă Tatanir, Merhei, Puiu, 
Roșu, Obretin, Fortuna, Matita, Dranov, Isacova, Gorgova. În funcție de sursa 
de alimentare și de posibilitatea primenirii volumelor de apă, ghiolurile, ter- 
menul sub care sînt de altfel cunoscute lacurile în deltă, se împart în ghioluri 
bine alimentate în tot timpul anului, insuficient alimentate și ghioluri care 
și-au întrerupt legătura cu Dunărea[ Lacurile, ecosisteme cu maturitate puțin 
avansată (Botnariuc 1976), prezintă o seric de caracteristici structurale 
specifice: luciu mare de apă liberă, adîncimi relativ mari (2—4 m), agitația 
frecventă a volumului de apă din cuvetă datorită vîntului, transparenţă 
redusă prin aducerea continuă de suspensii, cantităţi reduse de biomasă 
vegetală, plancton dezvoltat. /Datorită mișcării continue a masei de apă 
procesele de mineralizare sînt deosebit de intense, în special la ghiolurile care 
păstrează legătura cu fluviul, datorită oxigenării active a apei, fapt care 
determină și o slabă colmatare. 

Producția primară este asigurată mai ales dc fitoplancton și de macro- 
fite submersc, iar la marginea lor de macrofite emerse. 

În aceste ghioluri se dezvoltă în mod deosebit fauna bentonică și 
zooplanctonul, care creează condiţii favorabile dezvoltării nectonului. Dintre 
cele mai importante și dominante specii submerse găsim dezvoltate Chara- 
ceele (Charetum tomentosae, N ytellospidelum obtusae) ca şi Ceratophylletum 
demersi, Potametum pechnali. 

Întreruperea temporară sau totală a legăturii cu Dunărea duce la in- 
fluențarea puternică a ghiolurilor, cel mai adesea determinînd colmatarea 

organică a lor prin dezvoltarea explozivă a vegetației. Aceasta atrage după 
sine scăderea capacităţii biologice a ghiolurilor; numărul speciilor de pești 
micșorîndu-se, scade ritmul procesului de mineralizare facilitind trecerea 
spre un nou ecosistem, acel al japșelor. 


6.4. JAPȘELE 
> 
Ecosisteme cu caractere biologice foarte diferite de la un sezon la 
altul, se caracterizează prin oscilaţii puternice ale nivelului de apă, ducînd 
în ultimă instanță la situații de desecare temporară. 
Dominanți sînt producătorii primari, carc acoperă întreaga suprafață 
a apei. Dintre speciile care se instalează frecvent în asemenea ecosisteme 
menționăm pe cele de Lemna, Stratiotes, Myriophylum, înconjurate de aso- 
ciațiile de Scirpo — Phragmitetum, Carecetum etc. 


Datorită volumului redus de apă şi dezvoltării excesive a vegetației, 
procesele de mineralizare merg mult mai încet, favorizînd intensificarea rit- 
mului de colmatare organică și trecere spre un alt ecosistem, acela al tere- 
nurilor inundabile. 

O consecință importantă a dezvoltării excesive a vegetaţici o reprezintă 
împiedicarea dezvoltării peştilor, verigă esențială în valorificarea resurselor 
naturale ale deltei. 

Mai ferite de pericol sînt ochiurile de apă mai adinci, cu o colmatare 
mai puțin activă. Şi acestea sînt supuse invadării cu vegetație submersă 
şi emersă, iar lipsa intervenţiei factorului antropogen poate duce la evoluţia 
către terenuri inundabile colmatate. 


6.5. APELE SALMASTRE 


Sînt ecosisteme puternic influențate de mediul marin avînd o salinitate 
inferioară Mării Negre. Dintre acestea cităm lacurile Razelm și Sinoe. Regimul 
apelor este hotărît de legăturile cu Dunărea și de intensitatea vînturilor care 
aduc apă din mare în anumite anotimpuri. 


Acest mediu este caracterizat prin o faună şi floră mai mult sau mai puţin 
eurihalină. 


6.6. TERENURILE INUNDABILE 


Marea majoritate a deltei este alcătuită din ochiuri de apă și terenuri 
care se găsesc la cote cu puţin peste cota 0 rMN, fapt care face ca în tot timpul 
anului să existe un strat de apă peste aceste terenuri și care permite dezvol- 
tarea unei anumite vegetații. 

Ne referim la întinsele stufării ale deltei, tezaur economic dar și piscicol. 
Dominanta ecosistemului o constituie producătorii primari alcătuiți din vege- 
tație microfitică capabilă să influențeze puternic zonele limitrofe prin inter- 
relațiile existente (fig. 43, 44 A). 

Fag. 43. Profil de vegetaţie in zona semiamenajată Sontea-Sircasa 

Fig. 44. A.Profil de vegetație în zona cu regim liber de inundație Roșu-Busurca 


Dintre asociaţiile cel mai puternic dezvoltate pe aceste terenuri menționăm 
Scirpo — Phragmiletum, cu o pondere de 70% față de suprafața totală a 
Deltei Dunării însoţite de Typhaetum angustifoliae, Carecetum, Scirpelum sau 
Phragmitum natans — plaurul (fig. 44 B). Mai puțin dezvoltate sînt însă 
verigile existente în fito- și zooplancton, ca urmare a activității intense des- 
fășurate de masa vegetală bine reprezentată de speciile acvatice şi palustre 
din cadrul acestor asociații. 


Amenajările efectuate în Delta Dunării au avut ca scop principal ex- 
tinderea asociaţiilor de interes economic. Dar intervenția în echilibrul bio- 
logic al ecosistemelor fără înțelegerea intimă a proceselor poate duce la 
dispariția unora din asociaţii sau la consecințe mult mai grave asupra grupării 
de ecosisteme. 


Astfel analiza factorilor care influențează răspîndirea asociațiilor vege- 
tale pe terenurile inundabile ne duc la concluzia că: 


— în zonele aflate în regim liber de inundație, răspîndirea asociaţiilor 
este strict condiționată de factorii naturali de mediu. Suprafețele ocupate 
sînt mult mai mici decît cele pe care se întîlnesc în zonele amenajate, iar 
intervenția factorilor artificiali ca de ex. recoltarea mecanizată, circula- 
ţia intensă a vehiculelor și pășunatul pot provoca efecte mult mai mari 
decît în zonele amenajate în condiții normale de exploatare. Circulaţia continuă 
a apei determină în aceste zone o constanță a paramctrilor, în special cei 
hidrochimici și pedochimici, ceea ce duce la un conservatorism pronunţat 


comparativ cu zonele amenajate. În zonele amenajate, pe terenurile inun- 
dabile se creează posibilitatea dirijării volumelor de apă în sensul creării unui 
sistem dinamic cu multe faze: perioada de inundare, perioada de retenție 
(care corespunde cu perioada de vegetaţie intensă, adică în mai, august) și 
perioada de desecare. Această modificare atrage după sine crearea unui me- 
diu lentic în carc o serie de asociaţii vegetale găsesc condiţii propice de dez- 
voltare în dauna altora. Desecarea terenurilor la o cotă inferioară, care să 
permită uscarea terenurilor și introducerea utilajelor de recoltare, determină 
și mineralizarea mai intensă a materialului vegetal mort. Prin aceasta gradul 
de colmatare organică scade, fapt care duce la încetinirea trecerii spre eco- 
sisteme de uscat. 

Această oscilație puternică a nivelului de apă se răsfrînge inevitabil 
şi asupra celorlalte biocenoze, a căror instalare este de scurtă durată și care 
nu pot influența pregnant ecosistemul în totalitate. Asociaţiile vegetale din 
terenurile inundabile constituie un adăpost important al nectonului mai 
ales în perioada de vară dar reprezintă și un suport important al perifitonu- 
lui și faunei fitofile. 


6.7. PLAURII 


Formațiuni vegetale alcătuite din pături plutitoare de rizomi de Phragmites 
communis, plaurii constituie adevărate covoare plutitoare cu numeroase 
biocenoze instalate pe ele. 

Asociaţia cea mai importantă care carac- 

Fig. 45. Profil de vegetaţie prin zona de plaur Pardina 


6.8. GRINDURILE 


Í De natură aluvionară, ele reprezintă ma- 
lurile actuale şi cele vechi ale Dunării şi bra- 
telor sale. În gencral sînt acoperite cu păduri 

Broe wit g jeee de sălcii, în cazul în care şi-au păstrat 
aieea 3 oarecum caracter de mlaștină, sau nu au 

. A colmatare au fost prea puternice. Multe din 

î e pY „| s aceste terenuri sînt folosite acum pentru 
ES wi RI ž agricultură sau construcții, astfel încît asu- 

È ' pra lor s-au produs importante modificări 

Ê Jl. ene formate din loess și din nisipuri marine. 

rate rămășițe ale vechiului continent sarma- 
tic ca de pildă grindurile Chiliei și Stipoc. 


Cele formate din nisipuri marine, mai noi şi mai numeroase ca primele, 


sînt în general orientate nord-est, ele răsfirindu-se în deltă ca un evantai 
ca ex. Caraorman și Letea. Grindurile sînt puțin primitoare mai ales cele 
nispioase, cu o faună săracă și foarte puține specii de plante. 


6.9. PAJIȘTILE DE LUNCĂ 


Aceste ecosisteme sînt alcătuite din complexe de biotopi, dintre care se 
ridică porțiunile rar inundabile, cu asociații de Cynodon dactylon dominant 
pe soluri aluvionare, nisipoase, slab sau mediu humificate, uscate, cu stra- 
turi freatice situate la adincime mare. 

Taluzurile dinspre depresiunile grindurilor, cu nivelul apei freatic si- 
tuat aproape de suprafață, frecvent inundate, cu asociațiile de Agrostis alba, 
Carex divisa, Poa palustris în amestec cu diverse plante. Solurile sînt alu- 
vionare gleizate, cu textură nisipo-lutoasă și lutoasă, 


Suprafețele plane ale grindurilor de pe marginea gîrlelor din interiorul 
deltei suferă inundaţii frecvente și de lungă durată au stratul de apă situat 
la suprafaţă și sînt acoperite cu asociaţia de Glyceria aquatica și Agrostis alba. 
Solul este puternic gleizat și mlăștinos. De asemenea vom întîlni pajiști fixate 
pe substrat nisipos (nisipuri fixate, semifixate și mobile. ca și în depresiunile 
dintre dune). În aceste zone sînt dominante asociaţiile de Apera spica venti — 
dominant, asociația de Bromus squarrosus şi Secale silvestre. Solurile nisi- 
poase sînt mai puţin evoluate, slab humificate, slab înțelenite, formate din 
nisipuri marine, constituite în condiţiile unui strat acvifer situat la o adîn- 
cime mai mare de 1,5—2 m. 


6.10. PĂDURILE DE SĂLCII 


Acestea apar pe malurile Dunării sau ale gîrlelor ce s-au format din alu- 
viunile aduse de Dunăre sau de gîrle și canale. Pe fîșiile înguste astfel for- 
mate cresc 9 specii de sălcii, din care menționăm pe Salix triandra, S. fra- 
gilis, S. alba, S. herbacea, S. purpurea şi plopul alb (Populus alba). Aceste 
păduri se numesc zăvoaie. |! 


Pe maluri și grinduri mai înecate apar sălcii mai mici, formînd așa nu- 
mitele zăloage, compuse aproape exclusiv de salcia cenușie (Salix cinerea). 
Aceste 7ăloage servesc de multe ori ca loc de cuibărit pentru stîrci galbeni, 
egrete mici, ţigănuşi, cormorani pitici și stîrci de noapte, formînd vestitele 
colonii mixte de clocit. 

Astăzi pădurile de sălcii din zăvoaie sînt înlocuite prin plantații de plop 
superior, care au un randament economic superior (încrucișarea între plopul 
canadian și negru). 

O importanță deosebită au pădurile Letea și Caraorman ce s-au format 
pe grindurile nisipoase cu același nume. Ele prezintă un amestec de di- 
ferite esențe ca stejar, frasin, plop (alb, negru și tremurător), salcie albă 
și răchită, măr și păr sălbatic, tei și alun, la care se adaugă un subarboret 
bogat, format din porumbel, păducel, măcieș, voinicel, dracilă, lemn cîinesc, 
corn, sînger, călin, cătină albă, roșie. Foarte caracteristice sînt plantele agă- 
țătoare, unele dintre ele consituind adevărate liane, ce au un aspect de vege- 
tație tropicală, înalte pînă al 25 de metri ca: viţa sălbatică, iedera, hameiul, 
carpenul și volbura. Între acestea liana Periploca graeca este cea mai intere- 
santă: de origine mediteraniană își atinge aici răspîndirea cea mai nordică 
din Europa. 

Pe grindurile nisipoase apar de multe ori tufișuri mai întinse sau mai 
mici de cătină albă sau roșie (Tamarix germanica sau Hipophae rhamnoides). 

6.11. AVANDELTA 

Este o zonă situată în fața gurilor Dunării şi se extinde la nordul și la 

sudul acestora fiind puternic influențată de apele Dunării iar în ultima vreme 
__de numeroasele amenajări efectuate în deltă. 

Salinitatea variată a apelor din această zonă determină schimbări con- 
tinue care influențează deosebit biocenozele care se intalează. 

Împotmolirea accentuată care se petrece în această zonă determină 
apariţia de golfuri mici numite melele sau musuri în care biocenozele planc- 
tonice sau bentonice, conţin atît forme marine cît și forme de apă duke. 

Bogăția de hrană care apare ca rezultat al interacțiunii dintre Dunăre 
și marc permite prezența unui număr mare de peşti marini și dulciocli care 
găsesc aici locuri favorabile depunerii icrelor. Căderea permanentă pc fundul 
apei a organismelor vegetale și animale planctonice, mai ales a celor de apă 
dulce care pier la o salinitate de 15%, NaCl., a determinat dezvoltarea impor- 
tantă a bancurilor de scoici din genurile Mytilus şi Modiola. Aceste depozite 
formează o bază nutritivă favorabilă pentru sturioni iar dintre aceştia mai 
ales morunul. 

Cantităţile de plancton şi bentos, ce se formează în aceste zone sînt 
superioare celor obișnuite în Marea Neagră. Fitoplanctonul are două dezvoltări 
maximale primăvara și vara, iar zooplanctonul în iulie şi august. În bentos 
apar două specii interesante de moluște, Cardium edule major şi Cardium 
edule var. lamarcki. 


6.12. FAUNA ORNITOLOGICĂ ȘI MAMALOGICĂ 
A DELTEI DUNĂRII 


Delta este şi un rai al păsărilor și este foarte bogată și în mamifere. Ea 
este din acest motiv o regiune de o valoare deosebită cinegetică. Din cele 
cca 300 de specii de pâsări aproape 80 de specii clocesc în deltă, restul trec 
prin deltă primăvara și toamna la migraţie sau vin în deltă ca oaspeţi de 
iarnă. Majoritatea aparţin tipului european însă unele aparţin și altor tipuri 
ca mediteranean-tropical (Meropsapiastres), sau mediteranean, vultur ple- 
șuv sur (Gyps fulvus), vulturul pleșuv alb (Neophron percnopterus ), lăcusta- 
rul ( Pastor roseus ), sau mongolic — vultur pleșuv negru (Aegypius monachus), 
vulturul mic (Aquila pomarina), şoimul dunărean (Falco cherrug), acvila 
de stepă (Aquila nipalensis), potirnichea de stepă (Syrrhaptes paradoxus), 
fisa pintenată (Anthus richardi), pelicanul comun și cret (Pelecanus ono- 
crotalus, P. crispus), călifarul roșu (Casarca ferruginea), călifarul alb (Ta- 
dorna tadorna), culicul cu cioc întors (Recurvirostra avoselta) şi culicul cu 
picioare de barză (Himantopus himantopus), dropia (Otis tarda), fisa de 
cîmp (Anthus campestris). 

Tipul chinez este reprezentat prin egrataalbă (Ardeola alba), rața țigă- 
nească (Nyroca nyroca), lebăda mută (Cygnus olor), lopătarul (Platalea 
leucorodia), vulturul țipător mare (Aquila clanga), cormoranul mare ( Pha- 
lacrocorax carbo). 

Tipului arctic aparțin păsările de pasaj precum urmează: gîrlița mare 
şi mică (Anser albifrons şi Anser erytropus), gîsca cu inel pe gît (Branta 
bernicla), gîsca cu gîtul roșu (Branta ruficollis), sitarul ruginiu de mal 
(Limosa lapponica), rața montană (Nyroca marila), şoricarul încălțat 

(Buteo lagopus), prundăraşul gulcrat (Charadrius hiaticula), prundărașul de 
nisip (Charadrius dubius), lupul de mare mijlociu (Stercorarius pomarius ) 
și lupul de mare parazit (Stercorarius parasiticus). 

Tipului siberian aparțin: huhurezul cu coadă lungă (Strix uralensis), 
sturzul de iarnă (Turdus pilaris), fundacul polar (Colymbus articus), bo- 
dirlăul moțat (Mergus serrator), bodirlăul mic (Mergus albellus), rața cati- 
felată (Oidemia fusca), rața neagră (Oidemia nigra), rața sunătoare (Buce- 
phala clangula), rața fluierătoare (Anas penelope), rața cu frigare (Anas 
acuta), lebăda cîntătoare (Cygnus cygnus), fluierarul negru (Tringa ery- 
thropus), fluierarul cu picioare verzi (Tringa nebularia), surda (Lymno- 
criptes minimus), becațina comună (Capella gallinago), fluicrarul mare (Nu- 
menius arquata). Interesantă este și trecerea cocorului (Grus grus) care 
poate fi considerat ca o formă de trecere Între tipul european și cel siberian. 

Dintre mamifere se găsesc în deltă vidra (Lutra lutra), nurca (Mustela 
lutreola), nevăstuica mare sau hermina (Mustela nivalis), nevăstuica mică 
(Mustela ermina aestivea ), pisica sălbatică (Felis silvestris), vulpea (Vulpes 
vulpes melanogaster ), iepurele (Lepus europaeus ), mistrețul (Sus scrofa attila). 
lupul, foarte rar (Cants lupus), cîinele enot (Nyctereutes procyonoides), bi- 
zamul (Ondathra zibethica) şi nutria '(Myocaster coipus). Ultimele trei specii 
au imigrat în deltă în ultimii 25 de ani. 

Delta fiind refugiul unor păsări dispărute din Europa, ca șia unor păsări 
aparținînd diferitelor tipuri ornitologice și de migrație (5 căi de migrație), 
delta a fost declarată monument natural, și s-a oprit vînătoarea pentru 
toate speciile de păsări și mamifere, din anul 1973. Astfel delta a devenit 
cel mai prețios şi important monument natural din Europa, în care cele mai 
rare animale, dar și o floră și vegetație unică au primit ocrotirea necesară 
spre perpetuarea lor în viitor. 

Astfel țara noastră a ştiut să onoreze faptul, că este posesorul Deltei 
Dunării, o regiune unică în felul ei în Europa. 


7. ECOSISTEME ANTROPIZATE 


Sub această denumire au fost grupate un tip special de ecosisteme, cele 
care prezintă grade diferite de dependenţă față de om. Unele dintre acestea 
— lacurile de baraj și cele de acumulare — sînt create de om, suferind ulterior 
în mică măsură influența acestuia. Alte ecosisteme sînt formate și permanent 
dirijate, întreținute de om. În lipsa intervenţiei sale ele ar degenera treptat, 
revenind la tipuri naturale de ccosisteme; este cazul iazurilor piscicole și 
cel al agroecosistemelor. Un tip special îl constituie ecosistemele create și 
aflate permanent sub supravegherea omului. În absența sa ele s-ar degrada 
rapid, fiind curînd înlocuite de ecosisteme total diferite. Este cazul iazurilor 
de epurare a apelor uzate și îndeosebi al ecosistemelor urbane-satele și orașele. 

În cele ce urmează vom menţine schema de prezentare utilizată la descrie- 


rea ecosistemelor naturale, descriind mai întîi ecosistemele acvatice și apoi pe 
cele terestre. 


7.1. LACURI DE BARAJ ȘI LACURI DE ACMUMULARE 


Lacurile de baraj și lacurile de acumulare sînt ecosisteme cu trăsături 
particulare rezultate din condiţiile noi în care evoluează biocenozele atunci 
cînd se barează un curs de apă. Într-adevăr, prin acumularea unui volum de 
apă, habitatul din zona inundabilă comportă modificări radicale ca urmare 
a anulării sau diminuării curentului apei, considerat ca factor ecologic. Aceasta 
are ca rezultat exponențial înlocuirea biocenozelor preponderent reofile prin 
biocenoze stagnofile. Ansamblul acestor modificări se realizează în cadrul 
unui proces amplu denumit succesiune ecologică. Trebuie să remarcăm însă o 
mare diversitate de desfășurare și evoluţie a acestui proces de succesiune de 
tipul rîu-lac. Aceasta rezultă din relațiile și interinfluenţele dintre vechiul și 
noul ecosistem. De exemplu, luînd în considerație durata de staționare a 
apei într-o acumulare, C, S. Antonescu distinge două categorii de lacuri 
artificiale: Jacuri de baraj în care reținerea apei durează ore sau zile şi lacuri 
de acumulare cu o durată a staționării de ordinul lunilor sau anilor. 

Un exemplu caracteristic în acest sens îl reprezintă lacurile din sistemul 
hidroenergetic de pe Bistriţa — Carpaţii Orientali, între care lacul Bicaz este 
tipic de acumulare, iar lacurile din aval — Pîngăraţi, Vaduri, Biîtca Doamnei 
ș.a., sînt lacuri de baraj. 

7.1.1. FACTORII MEDIULUI 
7.1.1.1. FACTORII FIZICI ŞI CHIMICI 


În lacurile de baraj de tipul celui de la Pîngăraţi, datorită adîncimii mici 
de cca 10—11 m, nu se realizează o stratificare termică tipic lacustră. În lacul 
Pîngăraţi, termica este imprimată de temperatura apei evacute din lacul 
Bicaz de la adîncimea tunelului de aducțiune. Cum acesta este situat la cca 
40 m sub cota normală de umplere a Bicazului, temperatura lacului Pîngărați 
este în general scăzută, cu limite anuale de oscilație între 0— 12°C. Adăugind 
la aceste condiţii o colmatare mai rapidă, comună tuturor lacurilor de baraj, 
rezultă că biocenozele acestora au o specificitate şi stabilitate mai redusă. 


Spre deosebire de acest tip, lacurile de acumulare se caracterizează prin 
biotopi şi biocenoze cu trăsături proprii. În această categorie intră marile 
lacuri deja construite: Bicaz, Vidraru (Argeș), Vidra (Lotru), Firiza ș.a. 
cărora li se vor adăuga încă 450 lacuri pînă în 1990. 

Luînd exemplul Bicazului, datorită adîncimii sale mari de cca 92 m, 
se realizează o stratificare termică tipic lacustră, funcție de care se distinge 
spre suprafaţă o zonă euritermă sau e/ilimnion cu oscilaţii anuale de la O la 
24°C ; urmează o zonă a saltului termic sau metalimnion situată între 35—40 m 
și o zonă stenotermă sau kīpolimnion, corespunzătoare adîncimilor sub 40 m, 
în care valorile termice sînt cuprinse între 4— 10°C. Astfel de regim termic, 
specific pentru majoritatea lacurilor de acumulare, se reflectă în distribuția 
şi compoziția biocenozelor și îndeosebi în intensitatea proceselor metabolice 
ale hidrobionților. Tot ca urmare a regimului termic, se realizează bianual 
două faze de stagnațţie şi circulaţie a masei de apă, ceea ce contribuie la recir- 
cularea elementelor biogene și prin aceasta la accelerarea proceselor de sinteză 
sau mineralizare a materiilor organice. 


În ceca ce privește oxigenarea apei lacurilor de acumulare, acest proces 
se află, pe de o parte într-o dependenţă fizică, dată fiind solubilitatea oxigenu- 
lui în apă în funcție de temperatură, iar pe de altă parte într-o dependență 
biochimică și chimică, exprimate prin consumul gazului în procesele de respi- 
rație a organismelor și mineralizare a substanțelor organice. Funcție de aceste 
interferenţe, concentrația oxigenului în lacurile de acumulare, reprezintă un 
indicator sintetic al proceselor biologice dintr-un lac, a îmbogăţirii sale în or- 
ganisme, a stadiului de evoluție trofică. Distingem în acest sens lacuri bogate 
în oxigen, aflate în stadiul oligotrof și lacuri cu oxigenare scăzută sau chiar 
absentă, ajunse la cutrofizare. Evident, între aceste două extreme sînt nume- 
roase tipuri intermediare. 


O altă caracteristică a lacurilor de acumulare o reprezintă oscilațiile mari 
de nivel, datorate modificării sezoniere a raportului dintre debitul de apă acu- 
mulat și cel deversat prin turbinele hidrocentralelor. Obişnuit, debitele mari 
de primăvară, depășesc debitul de funcționare a turbinelor, ceca ce duce la 
creșterea nivelurilor. Procesul este invers spre toamnă și iarnă. La Bicaz aceste 
oscilaţii anuale ajung pînă la 25—30 m pe verticală. Zona litorală este astfel 
expusă unei alternanţe a apei cu uscatul, ceea ce împiedică fixarea vegetației 
acvatice. Aceasta este și una din marile deosebiri dintre lacurile de acumulare 
și cele naturale; cele din urmă au o zonă litorală cu vegetaţie abundentă 
care imprimă o anumită intensitate proceselor biologice lacustre. 


Biotopului lacurilor de acumulare le este specifică și o mare presiune 
hidrostatică a cărei influență se manifestă selectiv în distribuţia biocenozelor. 


2.2 


Tot ca o consecinţă a adîncimilor mari, zona fotică sau trofogenă — favo- 
rabilă fotosintezei este mult redusă în raport cu zona afotică — trofolitică. 
În lacul Bicaz stratul de apă străbătut de lumină ajunge pînă la 25 m în timp 
ce restul masei de apă este cuprins de întuneric, reprezentînd doar un mediu de 
dispersie și descompunere a materiei organice. 


7.1.2. FORMAȚIUNI BIOCENOTICE ÎN LACURILE DE ACUMULARE 
ȘI DE BARAJ 


În condiţiile în care zona litorală, prin absența macrofitelor, are o semni- 
ficație redusă pe planul productivității biologice, procesele biocenotice care se 
realizează în masa apei, deci în pelagialul lacurilor de acumulare, capătă o 
pondere deosebită. 


7.1.2.1. PELAGOSUL 


Biotopul pelagic este populat de neuston, plancton și necton. Neustonul 
și planctonul sînt biocenoze tipice ; nectonul este o asociaţie de animale înotă- 
toare. 

Neustonul, biocenoză a peliculei de apă aflată la zona de contact dintre 
mediul aerian și cel acvatic, este puțin studiat în lacurile de baraj și cele de 
acumulare. În structura sa intră specii de bacterii, alge, protozoarc, cladoceri 
etc. 

Planctonul este compus din fitoplancton, zooplancton și bacterioplancton. 

Fitoplanctonul constituit din diferite specii de alge realizează producția 
primară predominantă în ecosistem, reprezentînd baza piramidei trofice. Deși 
în compoziția calitativă a fitoplanctonului unui lac de acumulare se pot iden- 
tifica un număr mare de specii, producția primară este realizată îndeosebi 
de așa-numitele forme de masă sau dominante. Uncori, dintre acestea, unele 
specii se desprind într-o dezvoltare explozivă realizînd o adevărată „înflorire“ 
algală. Asemenca „înfloriri“ sînt caracteristice în special lacurilor eutrofe, 
reflectînd o disponibilitate crescută a clementelor biogene utilizabile în foto- 
sinteză. În același timp însă, înfloririle frecvente dintr-un lac semnifică o anu- 
mită degradare a calităţii apei datorită încărcării organice peste limitele cerute 
pentru apa potabilă, pentru condiţiile agrementale sau chiar piscicole. Rezultă 
de aici importanța practică a cunoașterii aprofundate a ecofiziologiei fito- 
planctonului. Asemenea cercetări au fost efectuate asupra lacurilor Bicaz, 
Vidraru şi Porţile de Fier de către M.Oltean, V.Zanoschi și 
I. Cărăuș. De exemplu, în cazul lacului Bicaz, fitoplanctonul a cunoscut 
numeroase schimbări calitative și cantitative în evoluția sa. În primul an, o 
dezvoltare abundentă a cunoscut-o alga diatomee Asterionella formosa. 
*enomenul s-a repetat și în lacul Vidraru. După cîţiva ani alga dominantă a 
devenit Dinobryon sertularia, iar în ultima perioadă de timp Oscillatoria rubes- 
cens. Evident, dezvoltarea calitativă și cantitativă a fitoplanctonului se 
modifică nu numai anual ci chiar de la un sezon la altul sau în diferite zone ale 
lacului, considerate pe orizontală sau verticală. 

Valorile medii ale producției primare fitoplanctonice determinate în 
lacul Bicaz au fost de 1,5—2,5 mg/l Os în 24 ore, ceea ce indică un grad de tro- 
ficitate comun lacurilor mezotrofe. 

Pornind de la această bază trofică pe care o realizează fitoplanctonul 
lacurilor de acumulare se vor defini nivelurile de dezvoltare a consumatorilor 
de diferite grade. 


243 


Zooplanctonul este cel mai intim corelat cu fitoplanctonul. Grupele 
zooplanctonice dominante în lacurile de acumulare sînt rotiferele, cladocerii 
și copepodele. Acestea sînt reprezentate prin specii comune sau caracteristice 
unor lacuri, după cum acestea sînt situate în zone montane, colinare sau de 
cîmpie. 

În cadrul populațiilor zooplanctonice întîlnim de asemenca forme domi- 
nante care realizează aglomerări sub forma unor „nori planctonici“, cu distri- 
buții zonale în anumite perioade alc anului. Cercetările efectuatede Rodica 
și C.Rujinschi în lacul Bicaz, au evidenţiat faptul că există o succesiune 
a dominanțelor. Astfel, rotiferul Asplanchna se dezvoltă abundent în special 
în luna mai, în orizontul 0—10 m, în timp ce cladocerul Daphnia hyalina 
și copepodul Macrocyclops distinctus domină în lunile de vară-toamnă, la 
orizonturi variabile. 

Biomasa maximă a zooplanctonului se realizează în lunile septembrie- 
octombrie ajungînd la 26 mg/mc. Prin prezenţa sa zooplanctonul asigură hrana 
puictului de pești și a peștilor planctonofagi, avînd prin aceasta valoare tro- 
fică proprie, care sc adaugă rolului său de purificator al apei prin filtrarea și 
consumarea unor particule din apă, în special alge. 

Nectonul lacurilor de acumulare este reprezentat prin populaţiile piscicole. 
Interesul deosebit al publicului pentru ihtiofaună, atît ca bun alimentar cît 
şi ca sursă de deconectare, a antrenat cforturi deosebite de cunoaștere și dez- 
voltare a acestei componente a ecosistemului. S-a constatat astfel că numai o 
parte din peștii zonelor inundabile au devenit comuni lacurilor de acumulare. 
De exemplu, la Porţile de Fier sc cstimcază prezența dominantă a cegăi 
(Acipenser ruthenus), crapului (Cyprinus carpio) şi somnului (Silurus gla- 
nis), concomitent cu diminuarea porcușorului (Gobio gobio) şi scobarului 
(Chondrostoma nasus). 


În lacul Bicaz s-au dezvoltat succesiv: boișteanul (Phoxinus phoxinus), 
obletele (Alburnus alburnus ) şi scobarul (Chondrostoma nasus ) și s-au diminuat. 
salmonidele: păstrăvul de rîu (Salmo truita fario), lostrița (Hucho hucho) 


7.1.2.2. BENTOSUL 


Sedimentele lacustre reprezintă biotopul preferat nu numai pentru bacte- 
rii ci și al altor grupe de organisme: nevertebrate, pești sau alge (în zona fotică). 
Toate alcătuiesc acea grupare funcțională a ecosistemului denumită bentos. 
Compoziția și evoluția biocenozelor bentonice din lacurile de acumulare eviden- 
țiază numeroase procese adaptative în cadrul succesiunii ecologice. De fiecare 
dată cînd se formează un lac de acumulare are loc o selecţie în cadrul cenozelor 
bentonice care va fi cu atît mai rapidă și profundă cu cît caracterul lotic al 
ecosistemelor anterioare era mai pronunțat. De exemplu, în timp ce prin for- 
marea lacului Bicaz, pe cursul unui rîu de munte cu faună preponderent reofilă 
au supraviețuit numai cca 13% din speciile biocenozelor bentonice anterioare, 
în lacul de acumulare Gorki de pe fluviul Volga, cu apă lent curgătoare și nu- 
meroase bălți în albia majoră, s-au păstrat cca 82% din speciile bentonice ale 
zonei inundabile. Pe măsura stabilizării acestor ecosisteme, populaţiile bento- 
nice se specializează în valorificarea diferențiată a resurselor și condiţiilor de 
reproducere, realizînd distribuții particulare în timp și spațiu. Evidenţiem în 
acest sens zoocenozele bentonice din lacul Bicaz: cele care au ca dominante 
chironomidele, prin speciile Chironomus plumosus și Ch. semireductus, popu- 
lează zonele de afluență pînă la 15—20 m adîncime; altele, în care domină 

tubificidele, prin Tubifex tubifex, uneori exclusiv, habitează zonele profundale 
ale lacului. Compoziţia bentofaunei, datorită numeroaselor particularități 
adaptative, a constituit pentru limnologi un criteriu prioritar de clasificare a 
lacurilor (I.Miron și Fr. Simalcsik). 

Acţiunea reducătorilor în ecosistem. Odată cu moartea organismelor 
fito- şi zooplanctonice, acestea devin încă din pelagial substratul de dezvoltare 
a bacterioplanctonului, care contribuie astfel la descompunerea materiilor or- 
ganice şi reintrarea diferiților compuși în circuitul biogco-chimic. 

Cercetările minuțioase efectuate multianual asupra microorganismelor 
bacteriene din lacul Bicaz de către C. Măzăreanu, Florica Simal- 
csik şi Adriana Luca, au evidențiat rolul fiziologic al diferitelor 
grupe de germeni în circuitul materiei și energiei în ecosistem. Activitatea 
bacteriană cea mai intensă se dezvoltă în sedimentele lacurilor de acumulare 
unde se acumulează întreaga materie organică rezultată din „ploaia biolo- 
gică“ sau cca alohtonă adusă de afluenți. Într-un gram de mil umed pot fi 
determinate sute de milioane sau miliarde de celule bacteriene. De exemplu, 
în lacul Bicaz, numai din grupul amonificatorilor s-au determinat 15 milioane 
celule la un gram de mil. 


7.1.3. IMPORTANȚA ECONOMICO — PISCICOLĂ A LACURILOR 
DE BARAJ ŞI A LACURILOR DE ACUMULARE 


Preocupări susținute au fost și sînt pentru îmbogățirea compoziției cali- 
tative a ihtiofaunei, plecîndu-sc de la ipoteza valorificării depline a bazei 
trofice. Treptat însă, s-a constatat că influenţa factorilor limitativi pentru 
micro- și macroflora acvatică se reflectă în nivelul scăzut al productivității 
biologice a lacului și prin aceasta asupra producţiei piscicole. Ipoteza apor- 
tului de nutrienți pentru stimularea vegetației cste exclusă datorită reacției 
în lanţ care duce la degradarea calităţii apei. În aceste condiţii, lacurile de 
acumulare se pretează foarte bine pentru valorificarea piscicolă prin practi- 
carea acvaculturii. Această soluție este compatibilă cu conservarea calităţii 
apei. În plus, acvacultura presupune desprinderea de hazard, de culegerea 
a ceea ce s-ar putea pescui la un moment dat în apă. Rezultatele obținute în 
acest sens la lacul Bicaz în acvacultura păstrăvului confirmă perspectiva 
acestei activităţi în lacurile de acumulare, ceea ce va duce la valorificarea, 
superioară a zonelor lacustre. 


7.2. IAZURI ȘI HELEȘTEIE PISCICOLE 


În accepţia actuală a limnologici un iaz, sau un helcșteu, ca și un lac sau 
un rîu, reprezintă un ecosistem, adică o unitate ecologică formată din mediu 
plus vicțuitoare, din biotop și biocenoză. Asemenea lacuri de acumulare, iazu- 
rile şi heleşteiele sînt creații artificiale ale omului și se deosebesc de japșe, 
bălți și lacuri, ce reprezintă acumulări naturale de ape în mici scobituri ale 
scoarţei pămîntului. 

Iazul este un ecosistem artificial, amenajat în scopul obținerii unor 
producții apreciabile de peşte, cît şi pentru folosirea rezervei de apă în alte 
scopuri practice (morărit, adăpost, agrement ctc.). Un iaz este o acumulare de 
apă amenajată dc regulă pe fundul unor văi mici sau a unor albii părăsite ori 
cu debit redus, afectînd în general terenuri agricole ineficiente, izlazuri nepro- 

ductive, mlaștini sau sărături din lunci, sau zone cu stufării și păpurișuri. 
Acest bazin acvatic se formează prin ridicarea unui baraj din pămînt (iezătură) 
de-a curmezișul văii, în spatele căruia se adună apă de ploaie sau din izvoare, 
care se adaugă apei provenite din pîrîul iezăturii. Forma bazinului de acumulare 
este determinată de relieful terenului (patului) pe care a fost amenajat. Iazu- 
rile se pot amenaja succesiv (în trepte) sau disparat de-a lungul unei văi. Aceste 
amenajări presupun o investiție minimă în raport cu heleşteiele sau alte sis- 
teme de creștere a peștilor. 

Heleșteiele sînt bazine cu apă special amenajate, pe locuri plane, de 
regulă în regiunile colinare și de șes, destinate pisciculturii sistematice, unități 
productibile compatibile unor producţii intensive controlate. Apa cste reținută 
în heleșteu cu ajutorul ridicăturilor naturale de pămînt sau cu diguri, care-i 
conferă bazinului forme geometrice bine definite. Helcșteul se alimentează 
gravitațional sau prin pomparea apei dintr-o apă curgătoare. 

Iazurile și heleșteiele sînt bazine acvatice de mică adîncime (în medie 
0,7—0,8 m) și suprafeţe diferite în funcţie de rezerva de apă și conformaţia 
terenului. Din punct de vedere piscicol heleșteiele sînt superioare iazurilor 
întrucît terenul plan permite o compartimentare optimă a bazinelor; sînt 
ferite de inundații și colmatări aluvionare; se poate organiza alimentarea şi 
scurgerea apei în mod independent; nivelul poate fi menţinut în funcție de 
necesități, iar faptul că sînt complet vidabile conferă posibilitatea prelucrării 
fundului, precum și aplicarea unor amendamente și îngrășăminte. 

Relativ instabile în timp și spaţiu, iazurile şi heleşteiele au în general o 
viață scurtă şi o evoluție spre maturitate strîns legată de intensitatea proceselor 
biologice care au loc în masa apei şi zonele învecinate. Toate aceste procese 
sînt o rezultantă a interrelaţiilor dintre organisme şi mediul abiotic, dintre 
biocenoză și biotop. 


7.2.1. FACTORII MEDIULUI 
7.2.1.1. FACTORII FIZICI ȘI CHIMICI 


Principalii factori ce caracterizează biotopul acestor ecosisteme sînt apa 
și sedimentul, de pe fundul bazinelor. De mare importanță pentru desfășurarea 
proceselor de viață din aceste ecosisteme mici ca întindere este și climatul 
zonei în care se găsesc iazurile și heleşteiele, știut fiind faptul că în apele stătă- 
toare în general stabilitatea condițiilor de viață este hotăritoare pentru defi- 
nirea cantitativă și calitativă a proceselor biologice. Cu cît o apă este mai mare, 
cu atît mai mult condiţiile ecologice sînt mai stabile și mai independente yn 
cadrul natural, astfel un lac este un mediu mai stabil decît o baltă, iar un iaz 
mai stabil decît o japşă sau un heleșteu, În iazuri condiţiile fizico-chimice ale 
apei depind în primul rînd de natura solului și de nivelul precipitațiilor. Topi- 
rea zăpezilor şi ploile dilucază apa primăvara și în verile ploioase, iar o secetă 
în sezonul cald determină prin evaporarea apei o concentrare a acesteia în 
săruri nutritive. Adîncimea mică a masei de apă face ca iarna iazurile să 
îngheţe pînă la fund, iar un vînt mai puternic în anotimpurile de tranziție 
poate tulbura întreaga masă de apă. 

Fiind ecosisteme cu destinație preponderent piscicolă, calitatea apei inte- 
resează în special din acest punct de vedere. Oxigenarea masei de apă consti- 
tuie una din caracteristicile cu bază în bonitarea iazurilor. În condițiile unifor- 
mității termice produsă de curenții de convecție, concentrația oxigenului se 

menține ridicată pînă la orizonturile de fund, iar în perioadele de stratificație 
termică, la suprafață oxigenarea este mai bună, ea diminuînd în orizonturile 
de la contactul cu sedimentele. Pe lîngă variațiile sezoniere și nictemerale ale 
concentraţiilor oxigenului din apă determinate în mare măsură de tempera- 
tura aerului de deasupra bazinului, nivelul acestui gaz dizolvat este în strînsă 
legătură cu activitatea fotosintetică a algelor verzi și macrofitelor acvatice 
care populează biotopul respectiv. Cantitatea de oxigen dizolvat reprezintă 
o rezultantă a celor două procese fiziologice antagoniste sub acest aspect: 
respirația organismelor vii — proces consumator de oxigen — și fotosinteza 
producătorilor primari de materie organică — proces furnizor de oxigen. Por- 
nindu-se de la acest bilanț se constată apariția unor momente de impas, în 
general dimineața, cînd fotosinteza nu este suficient de intensă pentru a com- 
pensa consumul de oxigen folosit în respiraţie, nivelul oxigenării apei diminuînd 
pînă la valori de 1—2 mg/l şi producînd asfixierea peştilor. 

În ceca ce priveşte concentraţia de nutrienți apa iazurilor este, în general, 
bogată în compuși minerali și organici, schimburile chimice cu solul făcîndu-se 
foarte intens iar activitatea descompunătoare a bacteriilor fiind factorul ce 
compensează rezervele de nutrienți în sol. În plus, fiind ecosisteme antropi- 
zate, omul poate interveni periodic cu amendamente și îngrășăminte minerale 
Și organice în scopul creșterii producţici biologice naturale. 

Solul ca factor abiotic, constituie substratul pe care se găsește apa iazu- 
lui și care eliberează treptat nutrienți ca un adevărat rezervor. Interrelaţia 
apă-sol afectează 15—30 cm din straturile de la fundul iazului. Cele mai bune 
rezultate se obțin prin amenajarea iazurilor pe soluri agricole de calitate supe- 
rioară, însă acest lucru este mai puţin posibil întrucît aceste soluri sînt mai 
rentabile pentru agricultură, pentru iazuri amenajîndu-se soluri argiloase 
sau argilo-nisipoase, mlaștini sau sărături din lunci neproductive. Prin pisci- 
cultură aceste soluri se redau circuitului economic, se însănătoșesc, iar caracte- 
risticile hidrobiologice ale iazurilor și heleşteiclor constituie consecința unor 
lucrări de amenajare și ameliorare a unui sol pretabil pisciculturii. Astfel, 
terenurile sterile, permeabile, se pregătesc prin colmatări aluvionare și îmbo- 
găţirea rezervei de mîl organic, iar după utilizarea iazului 2—3 ani se execută 
o desecare pentru lăsare „la odihnă“, uneori pînă la un an, în scopul minerali- 
zării resturilor vegetale și îmbogăţirii solului în acizi humici. Sînt contraindicate 
pentru piscicultură solurile nisipoase și pietroase, întrucît fauna bentonică 
nu se poate dezvolta în condiţii optime. 


7.2.2. BIOCENOZELE 


Iazurile şi heleşteiele constituie ecosisteme aparte, ale căror asociații de 
organisme nu seamănă cu biocenozele din apele stătătoare naturale. Un iaz 
sau un heleșteu nu poate fi divizat în litoral și profundal și nu prezintă nici 
zonarea masci de apă şi a asociaţiilor vegetale și animale caracteristică bazinelor 
stătătoare mari. În bălți și în iazuri singura zonă bine dezvoltată este zona 
litorală, care este și cea mai productivă. Adîncimea iazurilor fiind mică, în- 
treaga masă de apă este luminată și bine încălzită, macrofitele acvatice și 
organismele planctonice sînt dezvoltate corespunzător. Fauna bentonică arc 
la dispoziție un bogat detritus organic, iar bacteriile descompunătoare redau 
producătorilor primari produsele mineralizării materiilor organice, toate acestea 
se finalizează prin realizarea de condiţii favorabile dezvoltării unci faune 
piscicole bogate. lazurile mici adăpostesc adesea o singură specie de plante 

acvatice, de pildă Elodea, Lemna, Batrachium. Cu cît iazul este mai mare, cu 
atît vegetaţia acestuia este mai nuanțată. 

n iazurile și heleșteicle piscicole indiferent de mărimea lor se disting bio- 
cenoze ce sînt caracteristice masci de apă și biocenoze caracteristice părții 
fundice a bazinului. Şi în cazul iazurilor sau al heleșteelor se poate vorbi de 
pelagos— comunitate de viață pentru biocenozele din masa apei, și de bentos — 
comunitate de viață pentru biocenoza bentică. Considerăm necesar a face 
această distincție avînd în vedere că unele biocenoze au ca suport și ca mediu 
de viață apa, iar altele partea de fund a bazinului formată din mil organic sau 
un alt tip de substrat. 

Pelagosul. În masa apei din iazuri și helcșteie există două biocenoze 
neustonul şi planctonul plus o asociaţie de organisme animale ce formează 
nectonul. 

a) Neustonul, biocenoza peliculei liniștite de la suprafața apei, este for- 
mat din organisme adaptate condițiilor de viață de aici. În structura ncusto- 
nului sc găsesc numeroase specii de bacterii, alge, protozoarc, rotiferi, unele 
cladocere ctc. În condiţiile unei dezvoltări intense ele conferă apei un aspect 
caracteristic. Apa arc uneori reflexe roșiatice datorită dezvoltării masive a 
speciei Euglena sanguineea, alteori are reflexe verzui ca urmare a dezvoltării 
în exces a speciilor de alge din genul Chlamydomonas. 

b) Planctonul este o biocenoză bine dezvoltată. În componența sa 
intră bacterii, fitoplancton și zooplancton. Bacteriile sînt indispensa- 
bile și constituie o componentă permanentă a planctonului. Rolul lor 
constă în a descompune organismele vegetale și animale moarte. Fitoplanctonul 
iazurilor și heleșteielor diferă de cel al lacurilor mari. Majoritatea speciilor 
nanoplanctonice sînt protococale și flagelate (Ceratium, Euglena etc. ). Bogă- 
ţia în acizi humici permite dezvoltarea speciilor de cloroficee Gonium, Pando- 
rina, Eudorina, răspîndite în masa apei. în pătura superficială a apei tot din 
cloroficec bine reprezentate sînt specii ale genului Va/vox. Diatomeele popu- 
lează planctonul prin diferite specii ale genurilor Nitzschia, Melosira etc. Ca 
și fitoplanctonul. zooplanctonul iazurilor și heleștcielor diferă de cel lacustru. 
Componenta de bază a zooplanctonului o formează microcrustaceele. Ele sînt 
bine dezvoltate în iazurile bogate în hrană naturală. Speciile de cladocere 
și copepode (microcrustacec) prezintă mare importanță pentru hrana puictu- 
lui de pește. Dintre cladocere specii frecvent întilnite în zooplancton sînt 
Daphina magna, D. pulex, Bosmina longirostris, Chydorus sphaericus iar 
dintre copepode des întîlnite sînt specii ale genurilor Cyclops, Diaptomus, 
Canihocamptus etc. 

În general planctonul iazurilor și heleșteielor este format ditr-un amestec 
de specii caracteristice zonelor litorale și pelagiale din lacuri. Acest lucru face 
ca biocenoza să prezinte o mare bogăţie de specii, mai ales în iazurile mari. 
Cu cît un iaz este mai mic cu atît bogăţia în specii planctonice este mai mică. 

Asemănător situației din lacuri și bălți, organismelor planctonice din 
iazuri și heleșteie le sînt caracteristice migrațiile pe verticală în funcție de 
intensitatea luminii. Ziua fitoplanctonul urcă la suprafața iazului, fotosin- 
teza desfășurîndu-se intens, iar noaptea, în căutare de hrană, migrează spre 
orizonturile superficiale norii de zooplancton. 

c) Nectonul este prezent atît în iazuri cît și în heleșteie. Reprezentanții 
acestei asociaţii sînt peștii, amfibienii, unele reptile, păsările. Formele tipice în 
această asociație o reprezintă peștii. Iazurile și heleşteiele sînt populate de 
specii de peşti urmărind interesele omului, care de fapt le și dirijează. Iazurile 

și heleşteicle de tip ciprinicol sînt populate cu specii de crap, caras, caracudă, 
lin, babușcă, biban și știucă, iar în cele de tip salmonical cu specii de salmonide 
(păstrăv). Peştii reprezintă în cele mai multe cazuri veriga finală a lanțului 
trofic și clementul cel mai semnificativ în aprecierea productivităţii biologice 
naturale a acestor categorii de ecosisteme. Alte specii nectonice, dar nu exclusiv 
nectonice sînt amfibienii Rana, Bombina, Bufo, Pelobates, iar dintre reptile 
șarpele de apă (Natrix tessellata ) și broasca ţestoasă de apă (Emis orbicularis). 
Aici mai pot fi întilnite unele păsări de apă și unele mamifere rozătoare ca 
vidra (Lutra lutra), guzganul de apă (Arvicola terrestris), bizamul (Fiber 
zibethicus), șoarecele cu bot ascuţit (Neomys fodiens). Majoritatea produc 
daune gospodăriilor piscicole, dar contribuie și la menținerea echilibrului 
ecologic. 

Bentosul este format din numeroase populaţii de plante și animale. 
Ca şi în lacuri sau bălți, aici se disting macrofitobentosul, microfitobentosul, 
perifitonul, zoobentosul. 


a) Macrofitlobentosul este reprezentat, în funcţie de bazin, prin specii de 
macrofite palustre, macrofite acvatice emerse și submerse. Macrofitele palustre 
cu „tulpină tare“, silicificată sînt de mică importanță piscicolă. Tulpinile lor 
formează depozite celulozice greu putrescibile. În uncle situații această vege- 
tație împreună cu plantele plutitoare și submerse se dezvoltă exploziv, ducînd 
la autodistrugerea lentă a ccosistemului prin colmatare biologică. Rolul 
pozitiv al macrofitelor palustre aflate într-o centură de 4—5 m lățime cste 
de a proteja digurilc de acțiunea distrugătoare a valurilor și de a servi ca suport 
pentru dezvoltarea perifitonului. În structura centurii de plante sînt specii 
de stuf (Phragmites communis), papură (Typha angustifolia, T. latifolia), 
pipirigul (Scirpus lacustris), rogozul (Carex gracilis), coada calului (Equi- 
setum palustre) etc. 

Macrofitele cu frunze natante populează zonele mai puțin circulate de ambar- 
cațiuni şi cu apă de adîncimi mai mici; unele pierd total legătura cu substratul. 
Sînt lipsite de importanță pentru fauna piscicolă, fiind chiar păgubitoare în 
situația în care se dezvoltă excesiv. Sub covorul format din frunzele acestor 
plante dezvoltate în exces apa este rece, obscură, fitoplanctonul foarte slab 
dezvoltat, tulpinile plantelor acvatice și detritusul intră în putrefacție cu 
eliberarca de CH, și CO3, oxigenul dizolvat se află în cantități reduse, iar pro- 
ducția piscicolă este compromisă. Exemple de plante cu frunze plutitoare: 
nufărul alb (Nymphaea alba), nufărul galben (Nuphar luteum) şi ciulinul 
(Trapa natans) dintre cele cu rădăcini fixate în sol și iarba broaştelor (H ydro- 
charis morsus ranne), lintița (Lemna minor, L. trisulca şi L. gibba) şi peşti- 
şoara (Salvinia natans ), dintre cele cu rădăcinile libere în masa apei. 

Macrofitele submerse sînt elemente floristice utile în iazuri şi heleşteie 
dacă nu se înmulțesc exploziv. Acestea îmbogățesc apa în oxigen și au rol de 
substrat pentru perifiton, icrele unor pești ș.a. Flora submersă formează o 
sursă importantă de hrană pentru peștii macrofitofagi. Dintre plantele submerse 
sînt întîlnite broscarița (Potamogeton crispus, P. pectinatus, P. perfoliatus, 
P. pusillus), cosorul (Ceratophyllum demersum), piciorul cocoșului (Raunun- 
culus circinatus), brădișul (Myriophyllum spicatum), sîrmulița (Valisneria 
spiralis) şi ciuma apei (Elodea canadensis) etc. 


b) Microfitobentosul este format de numeroase și variate asociaţii de alge 
silicioase (diatomee) cărora li se adaugă și unele specii de alge verzi sau al- 
bastre. 

c) Perifitonul este format din organisme acvatice ce se dezvoltă pe tulpi- 
nile macrofitelor și alte suporturi. El cuprinde specii alge: diatomee (Melosira 
varians, Synedra acus etc.), cloroficee filamentoase (Tribonema, Spirogyra 
Și Oedogomum ) în asociaţie cu algele cianoficee. Unele alge ca Spirogyra sau 
Zyenema sînt dăunătoare pisciculturii în sensul că, deși îmbogăţesc apa în 
oxigen, colmatează iazul și înfundă lucrările de artă pentru evacuarea apei 
din bazine, în condiţiile dezvoltării explozive. 

În asociaţie cu algele, în perifiton se dezvoltă o faună cpifitică, formată 
din numeroase larve de insecte acvatice cum sînt tendipedele (Cricotopus 
silvestris, Tanytarsus lauterborni), efemeroptere (Caenis lactea, Cloeön sp.) cît 
și unele specii de odonate. Numărul organismelor acvatice ce populează plan- 
tele subacvatice este foarte numeroasă. Exemplu, de pe o singură tijă de 
M yriophyllum au fost colectate 650 larve de tendipedide (insecte acvatice). 
De asemenea, plantele submerse mai sînt populate de unele gasteropode subacva- 
tice ( Planorbis planorbis, Limnea ovata, Physa fontinalis, Viviparus viviparus). 

d) Zoobentosul cuprinde organismele de pe fundul iazurilor și heleşteielor. 
Fac parte din această biocenoză un imens număr de organisme macroscopice, 
cum sînt larvele de insecte acvatice, ostracode, lamelibranhiate, gasterpode, 
diferite specii de viermi tubificide etc. Bogăția în peşti a unei ape stătătoare 
depinde în primul rînd de abundența faunei de fund și apoi de fauna plutitoare 
din masa apei. 


7.2.3. PROCESE ECOLOGICE 


Caracterul de unitate limnologică a unui iaz sau a unui heleșteu este dat 
nu numai de întrepătrunderea spaţială a biotopului cu biocenoza, ci și de in- 
fluenţele lor reciproce. Condiţiile ecologice speciale din iazuri și heleșteie de- 
termină o serie de adaptări ale organismelor biocenozelor respective. Astfel, 
datorită volumului mic de apă, deci a dependenţei condiţiilor de viaţă ale 
organismelor vii de variațiile factorilor cadrului natural, cît și a specificului 
acestor bazine de a fi periodic vidate, organismele ce populează aceste bioto- 
puri au durata de dezvoltare și maturitate sexuală mai scurte decît aceleași 
specii din lacurile mari. Condiţiile ecologice foarte variabile determină prin 
adaptare o scădere a sensibilităţii organismelor, multe dintre ele dînd naștere 
la forme de rezistenţă în care traversează perioada cînd iazul este vidat sau 
înghețat, iar la revenirea condiţiilor favorabile viața se reia în mod normal. 


Structura și bogăţia solului în elemente nutritive determină într-o înlăn- 
țuire de influențe care condiționează producţia piscicolă. Fiind bine luminat 
și încălzit, fundul iazurilor favorizează o descompunere corespunzătoare a 
detritusului organic cu cliberarea nutrienţilor fitoplanctonului și macrofi- 
telor acvatice care, prin intermediul zooplanctonului, servesc ca hrană pentru 
peştii planctonofagi sau macrofitofagi. O dezvoltare accentuată a macro- 
florei și fitoplanctonului, cît și o utilizare a iazului în scop piscicol mulți ani 
fără perioade „de odihnă“, produce secătuirea rezervei de nutrienți și o col- 
matare improprie unor producţii rentabile. 

Între diferitele grupe de organisme din iaz se realizează anumite corelaţii 
sau antagonisme care impun o funcționalitate a ecosistemului. Astfel, în pe- 
rioadele de maximă dezvoltare a algelor verzi, cele albastre diminuează 
numeric, iar succesiunea perioadelor cu temperatură diferită are ca răspuns 
o dezvoltare eșalonată a diferitelor grupe de organisme. In perioadele reci, 

în bioderma epifitică domină diatomeele, care sînt succedate de cloroficee şi 
cyanoficee în perioadele calde. 


În devenirea lor, aceste ecosisteme urmează un proces treptat de maturare 
de evoluţie progresivă. Spre deoscbire de lacurile mari, unde evoluţia troficită- 
ţii se face în timp îndelungat și se continuă de la un an la altul, la iazuri, pe 
parcursul unui an, în paralel cu multiplicarea vegetației, se parcurg în mic 
toate fazele de cutrofizare, se continuă de la un anumit nivel în anul următor 
şi odată cu golirea bazinului, procesele se întrerup, urmînd a se relua după 
perioada de refacere, sau după trecerea anotimpului rece, la cele ce se videază 
în fiecare toamnă. 

În iazurile în care nu există condiţii de asanare (iazul Frăsinet), în anumite 
perioade de evoluție se ajunge la un stadiu avansat de colmatare biologică, 
care se caracterizează prin dezvoltarea excesivă a vegetației de macrofite și 
scăderea productivității piscicole naturale. În aceste situaţii se procedează 
la cosirea vegetaţici, asanarea bazinului pentru un an, în scopul favorizării 
proceselor de mineralizare a depozitelor de resturi vegetale și detritus, după 
care se reia utilizarea iazului în scop piscicol. O metodă mai modernă utilizată 
la iazul Frăsinet unde colmatarea cu macrofite ajusese să cuprindă în anul 
1967 peste 95% din suprafața bazinului, a fost popularea în anul 1968 cu o 
specie de peşte macrofitofag Ctenopharyngodon idella, „cositoare vie“, care s-a 
dovedit a fi un excelent ameliorator al condiţiilor ecologice din acest tip de 
ecosisteme, cu rezultate evidente chiar în primul an după populare. În felul 
acesta fenomenul de autodistrugere a iazului a fost întîrziat, iar defrișarea 
biologică a macrofitelor a însemnat, de fapt, integrarea acestora în lanțul 
trofic a cărei verigă finală este peștele. Deci, adăugarea la producătorii pri- 
mari cu importanță pentru fiziologia ecosistemului și a macrofitelor acvatice, 
a însemnat transformarea iazului respectiv dintr-un sistem „monociclic“ 
într-un sistem „biciclic“ și creşterea semnificativă a producțici. Astfel, se 
constată că rolul omului în dirijarea proceselor biologice din iazuri șia nivelului 
productivităţii este foarte mare și incomparabil față de raporturile sale cu alte 
tipuri de ecosisteme acvatice. 

În România au fost amenajate iazuri pentru creșterea peştilor încă de 
pe vremea cnezatelor și voievodatelor, iar în prezent aceste bazine s-au moder- 
nizat, devenind iazuri sistematice, cu diferite construcții hidrotehnice şi lucrări 
de artă pentru alimentare, evacuare și menținerea constantă a nivelului apei 
etc. Asemenea iazuri sînt în prezent la Podul Iloaie, Deleni, Bulbucani, Siîrca, 
Cicadaia (jud. Iași), Trifeşti, Bălănești, Budeşti şi Negritești (jud. Neamţ), 
Dracșani, Ibănești, Tătărășeni, Vorniceni, (județele Botoşani și Suceava). 
Zău, Bujor, Tăureni, Geaca, Tăul Popii (judeţele Dolj și Mureș), Frăsinet, 
Mostiștea și I. C. Frimu (jud. Ilfov) şi altele. 

Helcşteie ciprinicole sistematice sînt exploatate mai ales în judeţele 
Bihor (Cefa, Inand, Homorog, Tămajda), (judeţele Arad, Timişoara, Ilfov, 
Constanța, la Nucet, Tulcea etc. Heleșteiele salmonicole se situează în special 
în zonele muntoase și sînt în fapt bazine salmonicole modernizate, ca cea de 
la Ceahlău-Durău, județul Neamţ; Prejmer, judeţul Brașov; Lacul Roșu, 
județul Harghita ș.a. 

Pentru sporirea producţiei piscicole, Programul de dezvoltare a piscicul- 
turii din țara noastră prevede pentru anul 1980 o suprafață amenajată de 
187 000 ha, dintre care 36 000 ha iazuri și heleșteie, situate pe cursurile apelor 
interioare. 

7.3. IAZURILE DE EPURARE A APELOR UZATE 


Epurarea apelor uzate, așa cum s-a arătat și în capitolul 3, este una 
dintre problemele de mare importanţă și actualitate. Utilizarea metodelor 
biologice este foarte indicată, deoarece se realizează cu un cost scăzut și asigură 
tot odată eficiențe de epurare ridicate. Se cunosc metode variate, unele natu- 
rale, altele artificiale. Metoda reţinerii apelor uzate în iazuri de stabilizare 
este utilizată în zone temperate și calde, și sc aplică acolo unde pot fi destinate 
acestui scop suprafețe de teren care nu sînt utilizate în circuitul agricol. 
Reţinerea apelor uzate în iazurile de stabilizare se aplică îndeosebi la ape uzate 
deversate nepermanent, care vin cu un debit redus, sau la ape cu o încărcare 
organică marc. (este cazul apelor uzate de la fabrici de zahăr, topitorii de in 
și cîncpă, fabrici textile, crescătorii de animale). Ele pot fi utilizate și ca treaptă 
terțiară de epurare a apelor uzate. În ţara noastră există peste 2 000 ha desti- 
nate stabilizării sau cpurării prin această metodă a apelor uzate. 


Iazurile de epurare biologică sînt niște ecosisteme acvatice create de om 
în urma acumulării apelor uzate în bazine special construite, a căror existență 
este dependentă și condiționată de intervenția omului. În lipsa lui ele ar evolua 
fie spre bazine acvatice hipertrofe, fic ar seca drept urmare a evapo-transpira- 
ției și infiltraţiilor. 

lazurile pot fi privite, fie ca niște sisteme de tratare a apelor uzate, fie 
ca sisteme naturale, de conversie a poluanților în material organic viu, structu- 
rat, căruia i se poate da oaltă destinațic: îngrășămînt agricol în cazul irigaţiilor 
cu aceste ape, ca furaj — în cazul alimentării cu aceste ape a iazurilor piscicole. 

lazurile de epurare biologică sînt niște bazine acvatice puțin adînci 
(de obicei sub 1 m) în care se instalează biocenoze specifice. Apele uzate preepu- 
rate mecanic staționează un timp care variază în funcție de caracterele apelor 
uzate, durata deversării lor, calitatea apelor ce pot fi evacuate în emisar etc. 


Caracteristicile fizico-chimice și biologice ale apelor uzate imprimă speci- 
ficul general al acestor ecosisteme. Apele uzate au de obicei o turbiditate ridi- 
cată, un conținut mare în substanţe organice, care se găsesc sub formă dizol- 
vată, coloidală și ca suspensii de mărimi diferite. În condițiile iazurilor de 
epurare se realizează un contact mare între apele uzate și aerul atmosferic; 
pătrunderea oxigenului în ape este favorizată și deci se realizează oxidarea 
acrobă a substanţelor organice (este de dorit ca oxigenul dizolvat să nu scadă 
sub 3 mg/l). Lumina pătrunde și ea din belșug în straturile superficiale, ceea 
ce favorizează dezvoltarea abundentă a algelor verzi monocelulare și a fito- 
flagelatelor capabile de o hrănire mixtă: autotrofă ziua, heterotrofă noaptea. 
Prezenţa lor face ca în straturile superficiale ale apei cantitatea de oxigen 
dizolvat să sufere fluctuații de foarte mari amplitudini de la 0--1 mg O/I 
noaptea, la peste 25 mg02/l ziua, variaţie care influențează puternic structura 
și dinamica biocenozelor existente în iazuri. Prezența microfitelor acvatice 
și palustre influențează favorabil epurarea apelor uzate și stimulează dezvol- 
tarea microfitelor. 


Urmare a faptului că apele uzate staționează în iazuri, suspensiile orga- 
nice se depun pe fund și formează o pătură de nămol putrescibil anaerob, în 
care sc formează și din care se degajă bioxid de carbon și metan. Gazele pot 
antrena particule de nămol fetid care se împrăștie apoi în masa apei. În apro- 
picrea fundului chiar și ziua apa este lipsită de oxigen dizolvat, fapt care 
influențează modul de populare a sedimentelor cu animale bentonice. 

Biocenoza iazurilor de epurare este dominată de organismele degrada- 
toare, care sînt reprezentate îndeosebi de bacterii (Pseudomonas, Flavo- 
bacterium, Alcaligenes ş.a. ). 

Ele găsesc aici un mediu nutritiv deosebit de favorabil, ajungînd să se 
dezvolte în cantităţi extraordinare (50—100 mg/m?). Predominante sînt 
bacteriile mctanice și anacrobe în sedimentele organice, cele anaerobe—facul- 
tativ aerobe la suprafața nămolului și în stratele profunde ale apei și cele 
aerobe — facultativ anaerobe în stratele superficiale ale apei. Bacteriile se 
dezvoltă atît de exuberant, încît ajung să floculeze, cad sub formă de suspensii 
fine pe fundul iazului, unde, prin acumulare, îmbogățesc sedimentele organice. 

Abundenţa organismelor ds:gradatoare face ca în această biocenoză să se 
întîlnească un număr imens de consumatori ai acestora — organismele bacte- 
rivore ; cele mai numeroase sînt protozoarele (amibele, zooflagelatele (Chilomo- 
nas şi Polytoma ) şi ciliatelc de tipul Metopus, Paramecium, Colpoaa, Colpidium, 
Vorhicella ), rotiferii filtratori Rotaria, Epiphanes și Brachionus, iar în apele 
în care se realizează o epurare mai avansată, cladocerele filtratoare Da phina 
și Moina. Bacterivorii, deși foarte numeroși, nu ajung niciodată să echilibreze 
producția descompunătorilor. Aceste animale au rol îndeosebi în procesul de 
limpezire, de rărire a bacteriilor și algelor. 

În aceste biocenoze o largă dezvoltare o au organismele saprofage — cele 
care se hrănesc atît cu materiale organice moarte—sedimente-—cît și cu bacterii 
floconate vii. Dintre acestea menționăm larvele de chironomide, culicide și 
psychodide, precum și oligochetele limbriculide și tubificide, ultimele formînd 
în porțiuni mai puțin adinci, adevărate îngrămădiri care ne apar ca niște 
petece roșietice pe fundul iazului. 

Predatorii sînt întîlniți în număr redus; putem cita unele hetcroptere, 
larve de coleoptere, mai rar unii pești care supraviețuiesc în carență de oxigen. 
În orice caz, predatorii existenți în aceste biocenoze nu sînt în număr suficient 
de mare pentru a consuma masa verigilor trofice inferioare, ceea ce duce 
la un export neîncetat de material organic viu. În aceste iazuri pot fi crescuţi 
și peşti, dar calitatea cărnii lor, poate fi afectată de acumularea unor poluanți. 
Ei au rol de consumatori secundari și indicatori ai calității apei din iazuri. 

Ţinînd seama de cele arătate mai înainte, lanţurile trofice diferă de cele 
existente în ecosistemele naturale, ponderea organismelor existente fiind total 
alta. 


Biocenozele instalate variază de la un iaz la altul în funcţie de compoziția 
chimică a apelor uzate, de încărcarea organică, timpul de staţionare, grosimea 
sedimentelor și prezența vegcetațici acvatice și palustre. 


Între biotopul și biocenoza iazurilor de epurare există o interdependență 
foarte accentuată, ades modificări mici ale parametrilor avînd repercusiuni 
de mare amploare. De exemplu vîntul poate agita masa apci, antrena suspen- 
siile, astfel încît în 10—15 minute se poate trece de la suprasaturație de oxigen 
la anaerobie, fapt ce duce la moartea unei mari părți a organismelor filtratoare 
existente în masa apei sau a peştilor. Întreaga funcționare a ecosistemului 
este condiționată pe lîngă cele arătate de factorii fizici, lumină și temperatură. 
Toate procesele ce au loc se desfășoară cu mare intensitate, cu pierdere de ener- 
gie sau stocarea sa sub formă de depozite pe fundul iazurilor. Cu timpul aceste 
depozite se acumulează, stratul de apă se reduce, durata de staționare a apei 
scade și implicit se micşorează și eficiența de epurare. În acest caz iazurile sînt 
scurse, nămolul este lăsat să se usuce și oxideze aerob, după care este scos și 
utilizat ca îngrășămînt pe terenurile agricole. Ulterior iazul este reumplut cu 

apă și utilizat din nou de la început pentru epurarea apelor uzate. Efluentul 
iazurilor, bogat în material organic viu și în substanţe nutritive, poate fi folosit 
cu succes la irigaţii sau la alimentarea iazurilor piscicole. 


În ţara noastră iazurile de epurare biologică sînt destul de larg folo- 
site, deși ele au fost din punct de vedere științific foarte puţin studiate 
(Mălăcea, 1969) și pe această bază folosite în condiţii optime la epurare. 


În anii 1955—1957, M ă l ă c e a (1960) a studiat iazurile în care se dever- 
sau apele uzate de la fabricile de zahăr Chitila. Aceste ape se colectau în cursul 
toamnei și iernii, în cursul campaniei de fabricație și erau apoi menținute cît 
mai mult (nedepășind momentul începerii companiei din anul următor), în 
scopul realizării unei „autopurificări“ cît mai avansate, cînd era evacuată 
în rîul receptor (Colentina) sau era valorificată prin piscicultură. În cursul 
acestei perioade de autopurificare se petrecea o transformare a biotopului 
similară celei din rîurile poluate și o succesiune caracteristică de biocenoze. 


Apele uzate deversate sînt opalescente, cu miros caracteristic de sfeclă, 
cu suspensii destul de numeroase provenite de la depulparea sfeclei, cu o încăr- 
care organică ridicată (2 800 mg/l exprimat în KMnO, și cu un consum bio- 
chimic de oxigen de 2 400 mg 0,/l). 

Bazinele au o adîncime de 1,5—2,5 m și sînt lipsite de macrofite acvatice 
și palustre. 


Încă de la început, în iazuri încep să se desfășoare procese bacteriene 
de fermentare anaerobă a căror desfășurare ține de modul în care are loc 
modificarea chimismului apei. Apa este populată cu bacterii (Beggiatoa alba, 
este foarte dezvoltată) și ciuperci (îndeosebi Fusarium aqueductum care e 
prezentă în zonele unde apa conține cît de puţin oxigen). La începutul lunii 
mai, apa este acidă (pH 5,2—7) posedă o încărcare organică mare și este 
lipsită de oxigen dizolvat. Acum apar ciliatele și flagelatele incolore de tipul 
Polytoma, Carteria şi Chlamidomonas. Are loc o înmulţire a ciliatelor, a unor 
diatomee și alge verzi în zona din imediata vecinătate a fundului bazinului. 


În iunie şi iulie oxigenul dizolvat este în continuare absent, pH-ul devine 
slab alcalin, încărcarea organică rămîne neschimbată (150—300 mg/l). Are 
loc înmulțirea cxuberantă a fitoflagelatelor, C/lamydobotrus, Spondylomorium 
și Astana, a algelor verzi Scenedesmus, Ankistrodesmus și Aclinastrum şi a 
diatomeelor. Alături de protozoarele care se înmulţesc și se diversifică apar 
rotiferii Brachionus, Cephalodella şi Asplanchna, iar pe fund se înmulțesc 
larvele muștei Eristalis. Spre sfîrşitul verii apa este alcalină (pH-ul crește 
pînă la 9,3), încărcarea organică continuă să se reducă, deși depozitele de 
nămol de pe fund elimină în apă continuu substanțe organice dizolvate. 
Acum se dezvoltă algele coloniale Pandorina morum, Eudorina illinorsensis 
și flagelatele Euglena granulata, Astasia klebsii și Phacus pleuronectes, care 
înverzesc apele și determină vara o suprasaturare cu oxigen (au fost înre- 
gistrate valori de pînă la 32,2 mg 02/l). Bacteriile și ciliatele se reduc, zooplanc- 
terii se dezvoltă abundent: dintre rotiferi sînt întîlnite 7 specii, dintre cla- 
docere Moina rectirostris, Moina macropora şi Bosmina longirostris şi apar 
stadiile tinere de copepode. În bentos are loc înmulțirea numărului de chiro- 
nomide (îndeosebi Tendipes cf. plumosus), spre toamnă aceste specii sînt 
evacuate treptat în emisar. 

Între caracteristicile biotopului și biocenozelor se instalează o perma- 
nentă intercondiționare, ele transformîndu-se neîncetat pe principiul auto- 
reglării de tip feed-back. Transformarea biocenozei are loc în sens unic și 


254 


este condiționată de modificarea chimismului (descompunerea substanţelor 
organice, desfășurarea mineralizării pH-ului etc.), creșterea temperaturii și 
apariția oxigenului dizolvat, Biocenoza evoluează de la predominanța redu- 
cătorilor la coexistenţa cu consumatorii și apoi la înmulțirea producătorilor 
şi a consumatorilor de tip filtratori activi. 

Consumatorii apar îndeosebi ca bacterivori și apoi ca fitofagi. Numai 
la stadiile avansate de autoepurare se ivesc răpitori. 

La combinatul de selecţia și testarea porcilor de la Gorncşti jud. Mureș 
($. Godeanu ș.a., 1978) s-au studiat procesele ce au loc în 3 iazuri de epu- 
rare care sînt alimentate liniar şi permanent cu ape uzate precpurate mecanic. 
Datorită încărcării mari a apei cu substanțe organice dizolvate și coloidale 
(a celor solide sub formă de suspensii fine ce se depun în prima parte a bazi- 
nului) în bazinul nr. 1 se desfășoară numai procese anaerobe de fermentație, 
cu degajare de bioxid de carbon și metan. Apa are un pH de 6,5 și o încăr- 
care organică de 1000— 13000 mgO,/l (exprimat în CCO—Cr). Organismele 
predominante sînt bacteriile și ciupercile. La suprafața apei plutește spumă 
și se ridică bucăţi de nămol care sînt antrenate de gaze. În iazul al 2-lea, aceste 
ape își continuă fermentarea, dar procesele devin facultativ aerobe (pH-ul 
este de 6,5, încărcarea organică scade la 600—800 mg 0,/l). Alături de bacterii 
care continuă să fie prezente în număr mare, apar flagelate (Polytoma, Euglena, 
Bodo, Astasia), care nu se dezvoltă însă în număr extraordinar și se ivesc 
primele alge verzi monocelulare. Se dezvoltă ciliatele Metopus, Colpoda, 
Colpidium şi Loxophyllum, iar pe fund și în masa apei se înmulţesc larvele 
de Stratiomys şi ciliatele. 

În bazinul al 3-lca a fost plantat în prima sa treime stuf în scopul uti- 
lizării plantelor superioare la extragerea substanţelor organice din apă. În 
acest bazin au loc procesele aerobe de epurare. Apa pătrunde cu o încărcare 
organică de 1000—370 mg 02/l și un pH de 6,5—7,3 şi iese cu o încărcare 
organică de 30—125 mg 02/l și un pH de 7,2—7,7. Depunerile de nămol în 
iaz sînt reduse, în apă se dezvoltă în perioadele reci mai ales  flagelatele 
Monas, Pleuromonas, Euglena şi Polytoma care dau o coloraţie verzuie apei. 
În perioadele calde cele mai numeroase sînt algele verzi Chlorella şi Scene- 
desmus. Protozoarele sînt numeroase tot anul, dar îndeosebi în sezoanele 
reci. Se întîlnesc Chilodonella, Paramecium, Litonotus. În cursul verii în masa 
apei trăiesc foarte numeroși rotiferi Epiphanes și Brachionus, cladocerul 
Moina şi larvele de culicide. Fundul bazinului este populat de larvele de chiro- 
nomide. Pot apărea coleoptere, heteroptere și mai rar oligochete. Apele care 
părăsesc iazul și sînt deversate în rîul Mureș conţin puţine substanţe organice 
dizolvate, dar un mare număr de alge, flagelate, rotifere și cladocere, care 
constituie o valoroasă sursă exogenă de hrană pentru fauna piscicolă reofilă. 
Aceasta este cauza pentru care se prevede introducerea unor pești şi în 
iazul 3. 

Se poate observa că procesele care au fost descrise — în timp — de 
Malacea la Chitila se repetă, dar în spațiu — la Gornești (aici fiind o 
alimentare continuă a iazurilor). 


7.4. AGROECOSISTEME 
Un rol important în biosferă îl ocupă terenurile agricole sau ecosistemele 


agricole care s-au format ca urmare a intervenţiei omului asupra ecosistemelor 
naturale. 

Întrucît terenurile de cultură se află sub permanenta supraveghere a 
omului și suferă transformări necontenite prin lucrări agricole, se pune între- 
barea dacă între organismele care le populează se formează conexiuni bioce- 
notice relativ stabile, relații de interacţiune de un tip propriu. Altfel spus, 
se punc întrebarea dacă în terenurile de cultură se formează biocenoze sau 
numai anumite stadii inițiale ale dezvoltării biocenozei. Într-adevăr planta 
de cultură și organismele perifite şi endofite dependente de ea (bacterii, 
ciuperci, protozoare, nematode, insecte etc.) nu sînt componente constante 
ale ecosistemului. Prin recoltă, biomasa vegetală este îndepărtată și odată 
cu ea dispar și multe fitofage atașate plantei de cultură. Doar flora de buru- 
ieni, ciupercile, bacteriile și animalele asociate cu acestea sînt componente 
mai stabilc. 

Organismele din sol și de pe sol sînt componente constante şi caracte- 
ristice ale ecosistemelor cultivate. La fel factorii abiotici: solul cu elementele 
sale anorganice și organice, factorii climatici, fluxul energetic etc. sînt numai 
parțial modificaţi de om. Pe baza acestor datese poate afirma că terenurile 
cultivate sînt ecosisteme semiarificiale, în care omul și-a pus puternic am- 
prenta, dar care păstrează și unele caracteristici primarc. 


7.4.1. CARACTERISTICILE ECOSISTEMELOR AGRICOLE 


Ecosistemele agroculturale sînt rezultatul intervenției omului ca factor 
ecologic constructiv în natură. Ele alcătuiesc un biom aparte — Antropogea. 
Asemenea ecosisteme cuprind: locurile ruderale, grădinile, livezile, terenurile 
cultivate cu cereale, plantele tehnice etc. 

Biocenozele din aceste ecosisteme sînt delimitate de biocenozele naturale 
prin cîteva caracteristici fundamentale: 

— Principalii producători de substanță organică primară sînt plantele 
de cultură. Flora spontană de buruieni are numai un rol secundar ca pro- 
ducător. Celelalte componente ale agrobiocenozei sînt: edafonul (organis- 
mele din sol); organismele de sub resturile vegetale de la suprafața solului; 
perifitele și organismele permanente (dăunătorii și paraziții). 

Componenta animală de sub resturile vegetale și de la baza plantelor 
dețin în agrobiocenoză rolul de filtru al migraţiei organismelor de sol spre 
stratul de vegetaţie şi invers. 


Majoritatea animalelor epigce (de la suprafața solului) sînt răpitoare, 
mai ales entomofage, contribuind la reglarea și reducerea numerică a fito- 
fagelor. Fenomenul este posibil, deoarece multe insecte fitofage dăunătoare 
parcurg cel puţin o parte din dezvoltarea lor în sol. 

— Compoziţia florei de buruieni și a lumii animale cste determinată 
în primul rînd de natura solului și numai în mod secundar de planta de 
cultură. 

— Uniformitatea suprafeței substratului favorizează dominarea anima- 
lelor care se deplasează prin alergare: păianjeni, carabide, forficulide, grilide, 
formicide etc. 

— Din cauza instabilității biomasei vegctale (îndepărtată de om sub 
formă de recoltă), fitofagele constante în biocenoză nu ocupă o pondere mare 
printre animalele de pe sol sau de sub resturile de plante. Grupa dominantă 
este formată din zoofage. 

— Agrobiocenozele sînt lipsite de mecanisme naturale de autoreglare. 
Reglarea numerică fiind realizată de om prin lucrări agrotehnice. 

— Rezistenţa naturală față de invazia dăunătorilor este foarte slabă. 
Uniformitatea producătorilor cultivați pe terenuri întinse (monoculturi) 
favorizează atacul dăunătorilor. În lupta dintre dăunători și agrobiocenoză 
șansele de victorie sînt de partea dăunătorilor. 

— Diversitatea speciilor este redusă la maximum. 


. 


74.2. ORIGINEA TERENURILOR AGRICOLE 


În diferite regiuni climatice ale globului s-au format de-a lungul timpu- 
lui peisaje cu totul deosebite. Este de remarcat în acest sens că la latitudinile 
nordice ale globului, respectiv ale Americii și Eurasiei au apărut și există 
un imens cordon de tundră. În continuare se află instalată zona pădurilor 
de conifere (taiga), iar spre sud, în regiunile temperate ale Europei, Asiei 
orientale și în partea dinspre oceanul Atlantic a Americii de Nord i se alătură 
biomul pădurilor cu frunze caduce (Sylvaca). Această formațiune este cea 
mai populată de oameni și a fost supusă cel mai mult atacurilor civilizației 
și a gospodărici. Din accastă cauză suprafața pădurilor s-a redus substanțial 
în favoarea culturilor agricole. 

În marile regiuni secetoase ale globului au apărut, în funcție de condiţiile 
de umezeală: pustiuri, stepe, savane și păduri xerofite, iar în regiunile plo- 
ioase de la tropice păduri luxuriante. În sfîrșit mai există tipul de peisaj 
litoral în care sint adunaţi toţi biotopii care se învecinează cu apa: malurile 
apelor ce toi felul, coastele și pămîntul aluvionar al mărilor, stufărișurile, 
depresiunile mlăștinoase și regiunile imundabile, boschctele litorale și pădu- 
rile mlăștinoase etc. Terenuri litorale cu caracterele menţionate se găsesc în 
toate zonele climatice. 

Omul a transformat din ce în ce mai mult terenurile iniţiale datorită 
agriculturii și creșterii vitelor, a construcțiilor și a amenajării apelor etc. 
Această transformare a avut o acțiune pozitivă asupra creșterii populaţei 
umane (fig. 46). 

Dacă ne mărginim la ținuturile din zona temperată a emisferei nordice 
în care se află si țara noastră, constatăm că după epoca glaciară a apărut 
o mare cantitate de apă din topirea ghețarilor care a ocupat largi porţiuni 
din șesul Eurasiei și al Americii de Nord. Mai tîrziu, fluviile cu curs liniștit, 
au cuprins în timpul viiturilor, întreaga albie primitivă și au depus materialul 
aluvionar adus de ele. Pe acest sol bine mineralizat de apele freatice s-au 
format cu timpul bălți fluviale şi păduri de luncă. La țărmul mărilor, fluviile 
au adus în estuare o mare cantitate de aluviuni. În aceste soluri fertile au 
apărut după retragerea apelor întinse terenuri agricole. 


Un rol important în crearea terenurilor agricole l-au avut și alte fenomene 
apărute în „sînul“ naturii. Pe locul fostelor păduri arse în urma incendiilor 
spontane rezultate din fenomene naturale s-au cultivat plante, sau au devenit 
„pajiști“ pentru crescătorii de animale. Tot în cadrul naturii, în unele zone 
ale globului, castorii au avut un rol esenţial în distrugerea pădurilor. Bararea 
apelor curgătoare pentru a-și ascunde intrarea în vizuine, a dus la formarea 
unor mari lacuri de acumulare. Rolul pădurii s-a sfîrșit prin pieirea plantelor 
lemnoase. Ruperea barajelor a favorizat dezvoltarea pe fostul fund de lac 
a ierburilor luxuriante. Asemenea pajişti naturale la producerea cărora ces- 
torii au jucat un rol esenţial au furnizat primilor coloniști din America de 

Fig. 46. Cresterea biomasei umane în penoada de “rinător sı de agricultor: 
A. biomisi redusă realizată din hrană obțimută din cules şi vinat, B. biomasă crescuti datorită descoperirii 


agriculturii 

Nord recolte bogate de fîn și terenuri fertile pentru agricultură (Schott. 
1934). În general terenurile umede ncîinpădurite au ușurat totdeauna dez- 
voltarea agriculturii. mi ' 

Condiţii cu totul opuse erau în stepe. Seceta îndelungată obliga pe oameni 
să emigreze, încît. timp de secole.asemenca ţinuturi s-au caracterizat printr-un 
nomadism accentuat al populaţiei umane. Cînd omul s-a stabilit definitiv 
în aceste ținuturi și a apărut un pășunat intens. s-a ivit pericolul formării 
semipustiurilor, unde plantele și animalele mezofile au fost înlocuite cu orga- 
nisme xcrofile (Medvedev, 1959). Relicte de stepe tipice Europei orien- 
tale s-au păstrat și în Europa centrală. Ele au apărut în perioada caldă post- 

glaciară, înaintea climatului mai umed și rece care a dus la acoperirea aproape 
în întregime cu păduri a acestor locuri (Franz, 1939). 


Asemenea „pămînturi sterpe de stepă“, ca și pădurile mai rare de stejar 
au fost populate în parte de oameni chiar de la sfirșitul epocii de piatră. 

Pînă la intervenția puternică a omului asupra naturii în spațiul Europei 
Centrale, regiunca cra acoperită în mare parte cu păduri de foioase și păduri 
mixte, întrerupte din loc în loc de stepe. Din contră, în regiunile din sud-estul 
Europei dominau pe mari întinderi stepele. Odată cu apariţia agriculturii, 
a creșterii vitelor și a comerțului în perioada mai nouă a epocii de piatră, 
au început marile modificări ale vegetației determinate de om. Înainte de 
aceste modificări, omul a cauzat schimbări ale peisajului, mai ales cu ajutorul 
focului. Apoi prin lucrarea pămîntului, la început cu sapa și apoi cu plu- 
gul, irigaţiile și drenajele, cultura plantelor utile, pășunatul animalelor domes- 
tice şi dezvoltarea construcțiilor de locuințe au dus la modificarea profundă 
a terenurilor (Freitng, 1962). 


În locul pădurilor mezofile incendiate au fost create livezi și ogoare. 
În locul pădurilor mlăștinoase s-au dezvoltat, după despădurire, formaţiuni 
vegetale bogate în rogoz și arbuști ce puteau servi ca așternut vitelor. Prin 
cosire, îngrășăminte și drenaj, multe din cle au fost transformate, ca și mlaş- 
tinile, în livezi sau după desțelenire în ogoare fertile. 

Pădurile de conifere odinioară uscate, au fost transformate după despă- 
durire, în pășuni extensive. În locul pădurilor de foioase iubitoare de căldură 
se întind în prezent vii și pășuni uscate. Stepele au devenit pășuni pentru 
oi. În munți, actualele terenuri ierboase care servesc ca pășuni sărăcăcioase, 
purtau altădată falnice păduri de altitudine. 

Prin incendii, despăduriri, reglări de cursuri de apă, desecări de bălți 
și mlaștini, desţeleniri sau pășunărit, suprafeţele utile agriculturii s-au lărgit 
atît de mult de-a lungul secolelor, încît astăzi ele ocupă în Europa peste 
50% din teritoriu. 


7.4.3. ORIGINEA PLANTELOR CULTIVATE 


Un loc important în cercetarea agrobiocenozelor îl ocupă problema 
privind originea organismelor care formează în prezent comunităţile vegetale 
şi animale din livezi, vii, ogoare etc. În măsura în care anumiţi biotopi sînt 
preferați, se poate adesea oglindi proveniența unei specii. Trebuie însă să 
se țină seama că numeroase organisme din noile teritorii agricole nu au fost 
totdeauna autohtone în arcalcle lor de azi, ci au fost aduse voit sau nu de 
către om. Biotopii deja cultivați sînt mai ușor populaţi cu specii holarctice, 
decît biotopii primitivi. Terenul este de aceea uniformizat (curopenizat) 
pretutindeni și şi-a pierdut unele caractere anterioare (Elton, 1958). 

Cele mai multe din plantele cultivate la noi provin din regiunile muntoase 
ale zonelor calde. Pe baza abservaţiilor a numeroase expediţii s-au putut 
stabili centrele de dezvoltare, în care diferite specii se caracterizează printr-o 
mare bogăție de forme (Vavilov, 1928). Din aceste „centre genetice“ 
provine marca diversitate a unităților ereditare a acestor plante. 

Regiunile marginale de răspîndire a unei specii prezintă de obicei o uni- 
formitate mai mare. Acolo unde plantele cultivate au ajuns în regiuni în 
care acţioncază aceleaşi forțe naturale ca în „centrele genctice“ iniţiale, s-au 
format noi „centre genetice“ secundare. `- 

O regiune deoscbit de importantă în originea plantelor cultivate este 
Asia de la sud-vest de Caucaz şi Asia Mică răsăriteană pînă la platoul Pamir. 
Din această regiune provin: grîul (Triticum vulgare), secara (Secale cereale), 
orzul (Hordeum distichum), inul cu semințe mici (Linum usitatissimum), 
lintea {Lens culinaris ), bobul (Vicia Jaba), mazărea (Pisum sativum ). lucerna 
sălbatică (Medicago sativa), rapița ( Brassica rapa) şi ceapa culinară (Allium 
cepa), precum și cei mai importanți pomi fructiferi ca: mărul, părul, prunul, 
cireșul și vișinul. 

Un alt mare centru de origine al plantelor cultivate îl formează ținutu- 
rile muntoase și coastele Mediteranei. Aici este patria lupinului (Lupinus sp.), 
trifoiul (Trifolium sp. ). sfeclei de zahăr şi a sfeclei furajere (Beta vulgaris), 
a verzei (Brassica oleracea) și a rapiţei (Brassica rapa) etc. Morcovul de 
grădină provine din regiunea mediteraneană prin încrucișarea morcovului 
sălbatic (Daucus carota r) din Asia Centrală cu morcovul uriaş (Daucus ma- 
xima), iar ridichea de lună (Raphanus sativus) din încrucișarea speciei 
Raphanus maritimus (atlantico-mediteraneană) cu Raphanus rostratus (vest 
mediterancană-pontică) (Thellung, 1927). Această regiune reprezintă un 
centru genetic secundar pentru mazăre, fasole, in. Tot din această regiune 
mai provin: pătrunjelul (Petroselinum sativum), sparanghelul (Asparagus 
officinalis) şi ţelina (Apium graveolens). 

Podişul Abisiniei este un centru genetic secundar pentru unele specii 
de grîu, orz, mazăre și linte. Acolo cafeaua este la ea acasă. Din Asia de sud 
provin: orzul (cu mai multe rînduri) (Hordeum polystichum ). piersicul ( Per- 
sica vulgaris), caisul (Armeniaca vulgaris) și soia (Glycine hispida). În India, 
își au patria orezul (Oryza saliva) și trestia de zahăr (Saccharum officinale). 

Din numeroase „centre genetice“ din lumea nouă, Mexicul montan pînă 
în Guatemala, este leagănul diferitelor soiuri de fasole (Phaseolus), castra- 
veți (Cucurbita), tutun (Nicotiana rustica) și bumbac (Gossypium hirsu- 
tum). Această regiune reprezintă centrul genetic secundar pentru porumb. 
Munţii Anzi, din Columbia pînă în Chile, reprezintă locul de origine pentru 
cartof (Solanum tuberosum) şi tomate (Lycopersicum esculentum) şi centrul 
genetic primar pentru porumb (Zea mays), tutun de Virginia (Nicotiana 
tabacum) şi pentru specia de bumbac (Gossypium barbadense). Unele specii 
au devenit utile trecînd prin faza de buruieni. Ele sînt numite plante culti- 
vate secundar (Vavilov. 1928). Dintre aceste plante se citează secara 
(Secale cereale) şi ovăzul (Avena sativa) care au pătruns mai întîi în culturile 
de grîu și orz ca buruieni. apoi au fost luate în cultură. Secara se întilneşte 
și astăzi ca buruiană în culturile de grîu din Asia Mică. La fel lintea, inul și 
chiar mazărea au fost la început buruicni. 

Alte plante au însoțit la început ca buruieni așezămintele omeneşti. 
Ele existau pe grămezile de moloz, pe cele de gunoi sau pe cele de îngră- 
șăminte, de unde au fost duse în grădini pentru a servi ca garnituri vegetale. 
Astfel au fost de exemplu: sfecla. spanacul, muștarul alb. Ţelina, morcovul, 
tomatelc, cartofii. macul, cînepa. urzica. Ca buruieni acestea au ¢ găsit condiţii 
favorabile de viaţă, în locuri bogate în substanțe nutritive, în apropiere de om. 

Cele mai vechi plante de cultură sint considerate orzul, griul. inul și 
mazărea, fiind cunoscute de cel puțin 4000 de ani î.c.n. în Babilon şi Egipt. 
Despre secară cele mai vechi descoperiri datează de peste 3000 de ani. 

Influenţa omului asupra plantelor nu s-a limitat numai la plantele utile. 
Istoria buruienilor este tot atit de veche ca și agricultura. ele pripășindu-se 
în culturile agricole. Cu cît cerințele ecologice ale buruienilor se aseamănă 

mai mult cu cele ale plantelor cultivate, cu atît prosperă mai mult pe ogoare 
și în grădinile de legume. O parte din ele au existat în patria de origine a 
plantelor cultivate și pe drumul lor de migraţie (archaeophytae), altele au 
venit la noi abia în epoca istorică (neophytae). în fine, un număr mare de 
buruieni a provenit din flora sălbatică a propriei țări (apophyta). Dintre plan- 
tele existente în Europa. devenite buruieni în epoca preistorică, unele specii 
erau locale, iar altele proveneau din culturile din Asia de sud-vest și din regiu- 
nea mediteraneană, de exemplu: ovăzul sălbatic (Avena fatua ), neghina ( Agro- 
stema giihago), macul roşu și macul hibrid (Papaver rhoeas şi Papaver 
hibridum), muştarul de cîmp (Sinapis arvensis) şi ridichea (Raphanus 
raphanistrum ). 

Ca specii noi, în epoca istorică, au pătruns în Europa Centrală din Asia 
și regiunea mediteraneană șopirlița persană (Veronica persica), trepădătoarea 
(Mercurialis annua) şi unele specii de măzăriche (Vicia pannonica şi Vicia 
villosa j. Din interiorul Asiei prin Europa de est, a venit cruciulița de primă- 
vară Í Scnecio vernalis). Din America de Nord s-a încetățenit începînd din 
secolul al XVII-lea luminița nopții (Oenothera biennis). iar de la începutul 
secolului al XIX-lea planta Galinsoga parviflora (originară din Peru), a deve- 
nit o buruiană dăunătoare, pe ogoarele de altitudine înaltă din Europa, Asia 
și Australia. Pe de altă parte multe specii autohtone din Europa au trecut 
în America de Nord de exemplu: pirul (Agropyron repens), pălămida (Cir- 
sium arvense). urzica (Urtica dioica), unele specii de pătlagină (Plantago), 
susai (Sonchus). În numeroase cazuri. buruienile au fost transportate odată 
cu apariția comerțului. Alte specii s-au răspîndit prin intermediul grădinilor 
botanice. Așa s-a întîmplat în Europa cu speciile Veronica persica, Erigeron 
canadense. Matricaria discoidea etc. 

Cele mai multe plante de pe ogoarele Europei Centrale provin de pe 
digurile litorale, marginile inundabile și malurile prăbușite sau de pe locurile 
din apropierea construcțiilor făcute de animalele coloniale pe coastele și văile 
rîurilor periodic uscate. 


7.4.4. ORIGINEA ANIMALELOR DIN ECOSISTEMELE AGRICOLE 


Vorbind de originea animalelor prezente în terenurile agricole se pun o 
serie de întrebări: de unde provin numeroasele specii de animale care popu- 
lează suprafeţele cultivate, unde au trăit înainte de intervenţia omului păsă- 
rile, mamiferele. insectele, păianjenii, melcii și multe animale din sol. 

Aceste probleme se impune a fi cercetate separat pentru fiecare zonă 
climatică. Cunoașterea ecologică a unor asemenea probleme prezintă nu numai 
un interes teoretic. ci și unul practic: cunoașterea rezervelor naturale ale 
organismelor dăunătoare sau utile agriculturii. 

Din fauna primitivă de pădure care a existat înainte de despădurire și 
desțelenire nu au mai rămas astăzi în terenurile agricole decît puține specii. Cel 
mai bine s-au păstrat animalele din sol: nematodele, rîmele, diplopodcle și 
chilopodele. Animalele din liziera pădurilor şi din pădurile cu luminișuri au 
găsit numai parțial condiţii potrivite în livezile de pomi fructiferi. Astfel 
în Europa Centrală se poate da ca exemplu din această categoric: (Turdus 
merula), pițigoiul (Parus major), sîndacul zmeurei (Byturus tomentosus), 
gărgărița merilor (Anthonomus pommorum) etc. În schimb, pădurea cu 
trunchiurile arborilor, cu cuiburile animalelor, cu ciupercile și cu seminţele 
plantelor, reprezintă biotopul inițial al unor numeroși dăunători ai locuin- 
telor ca: Anobium, Fenebrio, Drosophila și Dermestes. 

Un mare număr de specii animale din terenurile cultivate, în special din 
zona pădurilor temperate, își au originea în zonele litorale, în mlaștinile și 
bălțile puţin adinci (Shelford, 1915). Cercetările făcute în regiunea inun- 
dabilă a Tisei, în Ungaria, au arătat că această regiune poate fi considerată 
ca biotopul inițial al multor animale de cîmp și pășune. Astfel, șoarecele 
mare de cîmp Arvicola terestris, dăunător în grădini și livezi, este un locuitor 
adevărat al malurilor apelor. În tundra și pădurile din U.R.S.S., biotopii 
acestei specii se întind, datorită condițiilor aspre de aici, ca niște fășii de-a 
lungul fluviilor. În peisajul mult mai variat din Europa Centrală acest ani- 
mal este mai puţin legat de malul apelor, putînd popula chiar regiuni mai 
uscate. Regiunile de coastă și malurile rîurilor formează biotopul original 
al șobolanului Rattus norvegicus, pe cînd pentru șobolanul de casă, bioto- 
pul lui inițial îl forma arborii pădurilor. 

Din cordoanele litorale de stuf, șoarecele pitic a trecut în agrobiocenozele 
cerealiere. Aceeași trecere de la stufăriș la cercale şi rapiță au făcut-o și pitu- 
licea de stuf (Acrocephalus palustris) ; alte păsări din zona litorală s-au adap- 
tat la culturile din lunci, livezi și cîmpii. Codobatura (Motacilla cinerea), 
mărăcinarul (Saxicola ruberla) şi becaţina (Capella gallinago) au trecut 
ușor de la mlaștini la livezile de pomi fructiferi. 

Trebuie amintit că agricultura a izgonit unele animale din terenurile 
cultivate, iar pe altele Ic-a atras. De pildă, în regiunca de vărsare a Rinului, 
12 specii de păsări n-au mai putut trăi în noile culturi: 22 specii au apărut 
ca noi în regiunile transformate în culturi agricole, iar 23 de specii indigene 
au fost oarecum favorizate (Hofman, 1958). Alte exemple ne oferă fauna 
de insecte şi alte mici animale. Coropișnița (Gryllotalpa vulgaris) are nevoie 
pentru a se dezvolta de căldură şi de umezeală suficientă, așa cum se constată 
în sudul Franţei, șesul Padului ctc. În Europa Centrală ea se dezvoltă în 
condiţii optime în livezile şi ogoarele umede, cu sol afinat. Urechelnița (For- 
ficula auricularia, vara caută biotopi umezi care îi găseşte de obicei în locuinţe, 
în interiorul unor fructe ctc. Carabidul Broscus cephalates trăiește în împreju- 
rimile rîurilor și la țărmul mării, dar și în culturile învecinate. 

În Europa Centrală există o coincidență izbitoare a carabidelor și stafi- 
linidelor care se localizează în biotopii litorali cît și în cei agricoli. Astfel, 
dintre paraziţii ouălor se pot cita viespile T'richograma semblidis şi Tricho- 
gramma evanescens, la care legătura cu biotopul este mai puternică decît 
dependenţa lor de gazdă. Prima specic caută ouă de diferite insecte aflate 
pe vegetația malurilor de ape (Stalis, Chrysops), din cîmpie (Mamestra 
brassicae) şi vii (Clysia, Polychrosis), a doua specie preferă insectele din 
culturile de varză (Mamestra brassicae, Pieris brassicae, Syrphus). 

Despădurirea a permis la numeroase păsări din stepă şi pădure să devină 
specii caracteristice mediului agrar. Așa sînt: graurul, vrabia domestică și 
de cîmp etc. 

În S.U.A. multe insecte au devenit dăunătoare culturilor de grîu după 
transformarea preerici. O comparație între fauna de stepă primitivă și aceca 
a unei culturi de grîu instalată după desțelenire, observată în U.R.S.S., a 
arătat că înainte de desţelenire existau 330 de specii terestre stepicole pe cînd 
în culturile de grîu numărul lor s-a redus la 142 specii. Totodată numărul 
indivizilor pe m? cra în stepă de numai 199, iar în lanul de grîu numărul 
lor a ajuns la 351. 

În stepă erau 41 de specii dominante și constante, iar în culturile de grîu 
numai 19. Cele 19 specii formau în cultura de grîu 940% din cantitatea de mici 

animale, pe cînd cele 41 specii dominante şi constante de stepă formau numai 
54%, din totalul animalelor mici. 

Unele animale de stepă nu se mai pot menține pe teritoriul cultivat 
(melcul Vallonia pulchella sau hîrciogul Cricetus cricetus), iar altele se reduc 
numeric (colembolul Sminthurus viridis, cicada Graphacraerus ventralis). 
Diferite specii devin mai frecvente decît crau în stepele ierboase (Haplo- 

. thrips trilici, Phyllotreta viliula, Hadena sordida). 

Ploşnița cerealelor (Eurygaster integriceps) originară din stepele înalte 
ale Caucazului și Munții Asiei de sud-vest, se hrănea la început cu ierburi 
sălbatice. Prin cultivarea grîului în stepă numărul său a scăzut dar arealul 
său a crescut. Ea a devenit unul din cei mai importanți dăunători ai grîului 
în Turcia, Iran, Irak şi în sudul U.R.S.S. Din cauza diapauzei care începe 
în vară după recoltarea grîului, ea trece fără pericol acest stadiu. Ritmul 
său fenologic corespunde cu cel al grîului, ceea ce i-a favorizat răspîndirea 
pe marile monoculturi de cercale. 

Cercetările experimentale făcute la cicadele din terenurile agricole în 
Europa Centrală au arătat că speciile originare din stepă se comportă ca forme 
curiterme și xerofile; iar cele provenite din biotopul litoral — se comportă 
ca forme mezoterme sau mezofile, pînă la higrofile. În cîmpiile nisipoase, 
ierboase și cu sol se dezvoltă artropode xeroterme, care pot fi denumite ca 
elemente de stepă în sensul cel mai larg, pe cînd în solurile grele se dezvoltă 
populaţii originare zonelor litorale şi de pădure. 

Deoarece formaţiuni litorale există şi în zona cu climă caldă, speciile 
provenite din biotopii umezi pot să populeze şi acolo terenurile agricole. 
Acest lucru a rezultat clar din cercetările efectuate în Georgia (U.R.S.S.), 
unde s-a constatat convicțuirea în culturile agricole a insectelor provenite 
din biotopii calzi și uscați alături de cele provenite din zonele de lîngă malu- 
rile apelor. În această situaţie pe lîngă specii mezofile sau curihigre ca Gryllo- 
talpa vulgaris, Athalia rosae, Pieris brassicae, P. rapae şi P. napi, s-au găsit 
Și specii care suportă sau preferă căldura și uscăciunea din culturile agricole 
cum sînt: Gryllus deserticus, Dociostaurus maroccanus, ploșnițe din genul 
Eurygaster şi Aelia, gîndacii ca Zabrus tenebrioides, Opatrum sobulosum. 

În concluzie, putem spune că agricultura tinde să ducă la o nivelare a 
condiţiilor abiotic? și a biocenozelor, ceca ce se oglindește foarte bine și în 
faună. Cîmpiile cultivate din zona de stepă au în general o microclimă mai 
umedă decît stepa primitivă, cîmpiile din zona pădurilor de foioase din Europa 
Centrală și din Statele Unite au dc obicei o climă mai uscată decît pădurile 
şi pășunile din jur. În pădurile uscate din Italia se dezvoltă carabide și alte 
insecte, care în Europa Centrală populează cîmpiile și evită pădurile, de 
exemplu așa sc comportă specia Carabus cancellatus. 

Opus acestei specii, alte specii, ce în Europa Centrală sînt caracteristice 
pădurilor, în Italia se găsesc în culturile agricole, care în general sînt mai 
umede în comparație cu pădurile. 


7.4.5 MONOCULTURILE * 


Una din condiţiile de bază pentru obţinerea de recolte ridicate este 
stabilitatea conexiunilor biocenotice care asigură ecosistemului rezistență 
față de schimbările neprevăzute ale factorilor abiotici și biotici, în special, 


* Aici termenul monccultură se foloseşte în sens ecologic pentu suprafețe cultivate cu o 
singură specic). 

față de invazia fitofagelor care pot distruge recolta. Principala problemă a 
ecologiei agricole este descoperirea şi realizarea în practică a unei structuri 
optime de rezistență a agrobiocenozei. 

Majoritatea terenurilor de cultură sînt însă monoculturi. Sub aspect 
ecologic, monoculturile sint agrobiocenoze. în care nivelul trofic al produ- 
cătorilor primari este ocupat de o singură specie ca element dominant. Uni- 
formitatea producătorilor atrage după sine uniformitatea consumatorilor. 

Monoculturile ocupă suprafeţe întinse și asigură anual recolte ridicate. 
Planta de cultură monodominantă nu are concurent în lupta pentru lumină, 
apă şi pentru utilizarea substanțelor abiotice din sol. Agricultura pe o sin- 
gură specie vegetală simplifică și măsurile agrotehnice, organizarea muncii 
fiind astfel mai economică. Dar intervine un revers. Prin monocultură au 
fost distruse pe teritorii întinse conexiunile biocenotice naturale care asigurau 
autoreglarea și împiedicau creșterea numerică excesivă a fitofagelor. Multe 
specii patogene și dăunătoare aveau în biocenozele spontane o densitate 
redusă sub densitatea periculoasă pentru plante. În monoculturi, o parte din 
ele ating culmi numerice care periclitează recolta. Aici noul mers al dinamicii 
populațiilor unor fitofage va fı favorizat de aridizarea microclimei prin agri- 
cultură, de eliminarea multor răpitori și paraziți care n-au mai. rezistat 
schimbării condiţiilor de mediu, cît și de surplusul de hrană vegetală apărută. 
Este suficient să amintim în acest sens, exploziile ecologice în monoculturi 
ale unor animale (gîndacul de Colorado, filoxera. șoarecele de cîmp etc.). 

Este sigur că biocenozele alcătuite dintr-un număr redus de specii (plante 
de cultură, animale epigec etc.) sînt lipsite de rezistență față de invazii. În 
lupta ecologică biocenoză-dăunători, biocenoza nu are șanse de victorie. 
Această idee se întemeiază pe şase argumente: 

1) Teoria lui Volterra ce postulează că sistemele alcătuite din două 
populaţii sînt instabile.; chiar dacă sînt în echilibru, pot apare periodic culmi 
numerice. 

2) Experiențele lui Gausse confirmă concluzia lui Volterra 
despre instabilitatea biocenozelor alcătuite din două populaţii: prin dispa- 
riția fie a prăzii. fie a răpitorului. 

3) Biocenozele naturale din insule, alcătuite dintr-un număr mic de 
specii cu structură simplă, sînt profund perturbate prin introducerea de 
specii noi. 7 

4) Exploziile ecologice ale fitofagelor sînt mult mai frecvente în mono- 
culturi, decît în biocenozele naturale. 

5) În pădurile tropicale pluviale nu au apărut culmi numerice ale spe- 
ciilor de insecte fitofage. Epidemiile apar numai în jungla secundară, în teri- 
toriile defrişate. S-a emis ipoteza că stabilitatea pădurii tropicale este asigu- 
rată de numărul mare de specii pe care îl conțin. În acest ecosistem se află 
totdeauna un număr suficient de răpitori și paraziți, gata de a ataca o specie 
care tinde spre culmi numerice, s-o anihileze și să-i reducă densitatea. 

6) Eliminarea zoofagelor, ca urmare neprevăzută a combaterii chimice, 
favorizează creșterea numerică a fitofagelor. 

Conservarea diversității peisajelor naturale poate favoriza creşte.ea 
rezistenței naturale a agrobiocenozelor față de invazie. 

Ocrotirea monoculturilor trebuie să se facă ţinîndu-se seama de zonarea 
ecologică a plantelor de cultură. Ca oricare alte specii, plantele de cultură 
suferă în dezvoltarea lor de influenţa abaterii factorilor de mediu de la opti- 
mul ecologic. 

7.4.6. PROTECȚIA PLANTELOR DE CULTURĂ 


Activitatea practică de protecție a plantelor de cultură față de boli și 
dăunători se întemeiază pe principiile ecologice despre interacțiunea speciilor 
cu mediul. Combaterea cu succes a virozelor, bacteriozelor, micozelor, vier- 
milor, insectelor şi rozătoarelor este posibilă numai atunci cînd sc ţine seama 
de structura și dinamica agrobiocenozelor. Introducerea de substanțe chimice, 
insecte entomofage sau microorganisme în teren, înseamnă introducerea unor 
noi factori de mediu, cu consecinţe neprevăzute pentru biocenoză. Din punct 
de vedere ecologic, combaterea chimică trebuie să țină seama de cîteva prin- 
cipii generale și anume: 

— pe teritoriile ocupate de monoculturi tratate periodic cu insecticide, 
fungicide, erbicide. trebuie asigurată refacerea microfaunci și a microflorei; 

— substanţele chimice de combatere trebuie să afecteze numai fitofa- 
gele, fără să aducă prejudicii plantelor de cultură și animalelor zoofage; 

— evitarea circulaţiei toxinelor în ecosistem pentru a nu periclita sănă- 
tatea oamenilor și animalelor utile. 


7.47. AGRICULTURA ECOLOGICĂ 


Agricultura ecologică se bazează pe principiile de a cultiva și crește plante 
și animale conducîndu-se numai după legi naturale. 

Obiectivul ei este de a obţine un sol bogat în humus, cu o intensă capa- 
citate biologică, capabil să producă plante sănătoase și rezistente la dăunători 
și paraziți. Deci renunțarea la îngrăşăminte chimice, pesticide și ierbicide. 

Prelucrarea solului va fi făcută în aşa fel încît să poată favoriza activi- 
tatea sa biologică. Eventual se va baza pe creșterea fertilității solului numai 
cu ajutorul produselor naturale (siliciu, îngrășăminte verzi, bălegar etc.). 

Toată activitatea agricolă trebuie să se desfășoare ţinîndu-se seama de 
următoarele principii ecologice: 

— relaţia dintre plantă și sol: anumite specii se dezvoltă mai bine numai 
în anumite soluri. de exemplu — spanacul iubește solul bogat în fier, migdalul 
pe cel bogat în calcar etc.; 

— relația dintre plantă şi climat, deci o raionare ecologică a culturilor; 

— practicarea culturilor asociate (varză şi cartofi; fasole și cartofi etc.) 
și nu a monoculturilor care sărăcesc solul și favorizează apariția paraziților ; 

— înlocuirea metodei chimice de combatere printr-o metodă integrată 
în care să se situeze pe prim plan metoda biologică de combatere a dăună- 
torilor şi paraziților vegetali. 


7.4.8. PRINCIPALELE AGROECOSISTEME DIN ROMÂNIA 


Agroecosistemele din țara noastră au luat naștere prin defrișarea ste- 
pelor, a golurilor de păduri, a pădurilor și a asanării unor lacuri și terenuri 
mlăștinoase etc. 

În concordanţă cu condiţiile naturale, agroecosistemele de la noi pot fi 
împărțite în următoarele mari categorii: agroecosisteme de cîmpie (64—66%,), 
agroecosisteme de deal (20—22%) şi agroecosisteme de munte (12—13%,). 


În Cîmpia Română în care predomină solurile cernoziomice și brun 
roșcate de pădure, suprafața arabilă reprezintă peste 90% din suprafața 
agricolă. 

În unele părți din Dobrogea și Cîmpia Tisei deși relieful este fragmentat 
proporția suprafeței arabile este de asemenea ridicată (80—85%,). Ponderea 
suprafeţei arabile din totalul suprafeţei agricole în Podișul Moldovei este 
aproximativ de 80%, iar în Podișul Transilvaniei în jur de 70%. 

La altitudini mai mari, în regiunile subcarpatice, proporția suprafeţelor 
de teren arabil se reduce de la 20 la 6%, iar în munți proporția suprafețelor 
scade sub 20%, din totalul suprafeţei de teren agricol. 


7.4.8.1. AGROECOSISTEMUI CEREALIER 


Agroccosistemul cerealier reprezintă ecosistemul agricol format de om. 
în care componenta principală a biocenozei o formează culturile cerealiere 
(grîu, porumb, secară, orz, ovăz etc.). 

Cultura grîului. În țara noastră se cultivă grîu de toamnă (95%) și grîu 
de primăvară (5%). 

i Totalitatea agroecosistemelor cultivate cu grîu se ridică în prezent la 
peste 6 482 600 ha. 

Condiţiile de climă și sol din țara noastră permit cultura grîului aproape 
în toate regiunile pînă la altitudinea de 600 m; adică în zonele de stepă și 
silvostepă cu diferite tipuri de cernoziom și soluri brun roșcate de pădure. 
Culturile sînt concentrate mai ales în regiunile de cîmpie și de podiș, în pri- 
mul rînd în Cîmpia Română și în Cîmpia Tisei, apoi Podișul Dobrogei și Podi- 
şul Moldovei și în cca mai mare parte a Podișului Transilvaniei (fig. 47). 

Rolul factorilor abiotici în dezvoltarea griului. Grîul comun (Triticum 
aestivum ssp vulgare), cu formele lui de toamnă are nevoie de o climă moderat 
de caldă şi umedă, condiţii care îi asigură producţii mari, de bună calitate și 
constante de la un an la altul. 

Temperatura de care arc nevoie griul de toamnă în timpul perioadei 
sale de vegetaţie, este relativ mare, el solicită în cele 250--280 zile de la răsă- 
rire pînă la maturitate 1 800- 2 000°C. Această temperatură rezultă din însu- 
marca mediilor temperaturilor zilnice ce depășesc + 5°C, limită considerată 
drept pragul biologic pentru această plantă. 

Temperatura minimă de germinare a grîului variază după soiuri între 
1— 3°C, cea optimă între 25—27*C şi cea maximă între 30 - 32°C. 

În timpul iernii plăntuţele de grîu au de îndurat acțiunea nefavorabilă 
a vremii și pot suferi pagube, cuprinse global sub denumirea de „pagube de 
iernat“, din care cele mai frecvente sînt: degerarea, descălțarea, epuizarea 
sau foamea de iarnă, uscarea. _ 

Primăvara imediat ce temperatura depăşeşte + 5°C plantele de griu 
reîncep să asimileze. După terminarea fazei de înfrățire începe formarea 
paiului prin alungirea internodiilor. Desfășurarea normală a acestei faze 
cere umiditate și existenţa unei temperaturi de 14—16*C. În perioada de 
formare şi creştere a bobului este nevoie de o temperatură mai ridicată (media 
zilnică 19 -20*C). 

Umidilalea necesară griului, de la pornirea vegetației primăvara, pînă 
cînd ajunge la maturitate este în medie de 350—400 mm. Cum din ploile 
căzute în acest interval nu se realizează decît abia jumătate din acest necesar, 
rezultă că restul de apă trebuie să se găsească în sol. De aceea mărimea și 
siguranța recoltei de grîu de toamnă depinde în condiţiile medii de climă 
din ţara noastră, de apa carc s-a acumulat și păstrat în sol de la recoltarea 
plantei premergătoare pînă la începerea vegetației primăvara. 

Lumina. Zilele însorite ajută grîul să crească bine și să înfrăţească. iar 
în lunile iunie-iulie să se coacă. 

Vintul este un agent important în polenizarea grîului care este o plantă 
anemofilă. 

Solul. În ceea ce privește solul, grîul este mai pretențios decît alte cereale 
păioase. Grîul dă cele mai bune rezultate pe soluri profunde, permeabile, 
unde rădăcinile sale pot pătrunde ușor și unde nu bălteşte apa. 

Dintre substanțele minerale cele mai importante pentru cultura de griu 
sînt azotul, fosforul și potasiul. 

Azotul participă la formarea substanţelor organice din plantă. Insufi- 
ciența azotului face ca plantele să se îngălbenească (fotosinteza scade și 
drept urmare se reduce și producţia). 

Fosforul ajută la formarea substanţelor organic: din plantă prin parti- 
ciparea lui la sinteza diferitelor enzime fosforilate, iar potasiul la sintetizarea 
glucidelor simple și la transformarea lor în produse mai complexe. 

Rolul factorilor biotici în dezvoltarea griului. Dintre factorii biotici 
cu rol negativ în cultura grîului amintim: buruienile (neghina, măzărichea, 
pălămida etc.), dăunătorii și bolile parazitare produse mai ales de ciuperci. 
Buruienile intră în concurenţă cu grîul pentru substanțe minerale, apă, lumină 
și spațiu. Ploșniţele cerealelor (Eurygaster maura şi Aelia acuminata) atacă 
culturile de grîu, secară și alte cereale mai ales în anii cu climă favorabilă 
dezvoltării lor. Viespea cerealelor (Cephus cinalus) originară de pe unele 
ierburi din preriile nord americane a trecut pe grîu și a devenit un dăună- 
tor principal al acestuia. Lripșii cercalelor atacă în special boabele în formare. 
Cele mai frecvente boli la grîu sînt mălura, tăciunile, rugina și făinarea. 

mpotriva atacurilor menționate omul duce o luptă susținută pentru 
reducerea densității organismelor care concură cu grîul sau se hrănesc cu 
diverse părţi ale acestuia. Un rol important în reducerea dăunătorilor grîului 
îl au paraziţii și prădătorii lor. 

Alte sisteme ce fac parte din agroecosistemul cerealier sînt acelea în 
care principiul producător primar poate fi secara, orzul, ovăzul, orezul, 
porumbul ctc. 

Secara în țara noastră se cultivă în biotopi de dimensiuni reduse 
aflați în regiunile mai reci și mai umede, în special pe podzolurile din regiu- 
nile montane şi depresiunile intramontane și mai puţin în sudul țării pe tere- 
nurile nisipoase din Dobrogea, Oltenia și Banat. Suprafața ocupată de cul- 
turile de secară s-a ridicat în anul 1978 la 30 000 ha. 

Dintre cerealele furajere în țara noastră se cultivă orzul, ovăzul, hrișca, 
meiul, sorgul etc. 


Orzul se numără printre cele mai vechi plante cultivate. După unele 
cercetări, în Egipt primele cereale cultivate au fost orzul și meiul. Orzul este 
o ccreală importantă mai ales pentru regiunile excesiv de călduroase cum sînt 
cele din partea nordică a Africii, unde ajunge pînă la oazele Saharei. 

În ţara noastră, orzul şi orzoica se cultivă pe o suprafață de 1 858 600 ha 
fiind răspîndit în toate agroccosistemele (fig. 2). 

Ovăzul. După cum arată istoria el era necunoscut în antichitatea 
îndepărtată, primele însemnări scrise datează de la începutul secolului al 
IV-lea î.e.n. 

În anul 1978 în ţara noastră ovăzul a ocupat aproximativ 61 300 ha. 
Cele mai întinse suprafețe se găsesc în județele Covasna, Cluj, Suceava, 
Constanța, Tulcea, Bacău, Argeș, Bihor (fig. 47). Pe scurt, ovăzul poate fi 

considerat drept plantă a regiunilor cu climă umedă și cu veri răcoroase, 
cu posibilităţi de a da unele rezultate satisfăcătoare și în zonele cu mai puține 
precipitații atmosferice. 

Cultura porumbului. Culturile de porumb reprezintă agroeco- 
sistemul cerealier în care planta dominantă este porumbul. 

Părerile cu privire la originea porumbului, precum și a datei cînd a fost 
introdus în Țările Românești sînt controversate. America Centrală, Peru, 
Mazxic și Guatemala se crede că ar fi patria de origine a acestei specii, de 
unde porumbul s-a răspîndit pe tot globul. În Muntenia și Moldova, se presu- 
pune că porumbul ar fi fost introdus în a doua jumătate a secolului al 
XVIII-lea şi de atunci s-a răspîndit foarte repede, luînd locul meiului, 
cereală cultivată din timpuri străvechi (G. lonescu-Sisesti). 

Rolul factorilor abiotici într-o cultură de porumb. Biotopul prin factorii 
abiotici influențează foarte mult agrocenoza porumbului. Deosebirile facto- 
rilor de mediu de la o regiune la alta a dus la modificarea morfologiei și fizio- 
logiei porumbului ceea ce a făcut ca să apară o multitudine de variații și 
soiuri ce diferă mult între ele ca talie. perioadă de vegetaţie, producţie şi 
număr de paraziți vegetali și dăunători animali. Dintre factorii abiotici mai 
importanți, care influenţează creșterea. dezvoltarea, producţia porumbului, 
precum și apariția sau dispariția unor dăunători sînt :»mperatura aerului și 
a solului, umiditatea mediului și precipitaţiile de care acesta depinde, lumina, 
curenţii de aer, solul etc. 

Temperatura aerului şi a solului influenţează încolţirea, apariţia florilor, 
coacerea semințelor, care nu se fac decît dacă temperatura medie atinge un 
anumit nivel caracteristic acestei plante. Diferite funcții ale plantei ca transpi- 
rația, respiraţia. absorbţia apei și asimilaţia clorofiliană au loc numai dacă 
temperatura este suficient de ridicată atit în sol cît și în aer. Temperatura 
medie optimă a aerului pentru cultura porumbului în România este de 
16—20*C în luna mai, 19 —21° în luna iunie, 19—22° în luna august și 14-—17° 
în luna septembrie (Gr. Obrejeanu). În sol temperatura medie pentru 
încolţire este de 8-—10*C. Legat de acest factor abiotic, mulți dăunători ai 
porumbului. mai ales insecte. și-au adaptat ciclul de dezvoltare, după ciclul 
de vegetaţie al acestei plante. Astfel, gîndacul negru al porumbului (Pento- 
don diola). răţişoara (Tanymecus dilaticollis), sfredelitorul porumbului 
(Pyrausta nubilalis) îşi fac apariţia în momentul dezvoltării organelor vege- 
tative. Răţișoara porumbului prezintă perioade de migrare dintr-un biotop 
în altul. perioadă ce corespunde fenologic cu perioada de răsărire a porum- 
bului. Ea migrează din culturile de grîu și ovăz în culturile de porumb, cînd 
plantele au mai puţin de 4—5 frunze. 

Umidilalea solului este unul din cei mai importanţi factori abiotici ai 
mediului înconjurător ce influențează creșterea și dezvoltarea culturii porum- 
bului. La rîndul său umiditatea solului depinde de cantitatea de precipitații 
și de lucrările agrotehnice corespunzătoare menținerii ei în sol. 

Lumina este factorul abiotic. care favorizează acumularea substanțelor 
organice, creșterea și dezvoltarea plantei, fotosinteza etc. 

Curenţii de der influențează indirect cultura porumbului. prin acțiunea 
pe care o au asupra temperaturii și umidității relative a aerului. Cînd vintul 
este puternic influenţa sa asupra porumbului este negativă prin ruperea și 
smulgerea plantelor din sol. Curenţii liniștiți de aer duc la primenirea și aeri- 
sirea culturii, favorizînd un raport egal între cantitatea de Oz și CO; necesar 
procesului de respiraţie și fotosinteză. Prin lucrări agricole corespunzătoare 

se poate asigura aerisirea solului, ceea ce duce la creșterea Og necesar germi- 
naţiei seminţelor. 

Solul, este unul din componenţii mediului abiotic ce influenţează în 
mare măsură dezvoltarea culturilor de porumb. Cele mai bune soiuri pentru 
cultura porumbului sînt cele cu textură mijlocie — în care rădăcinile pătrund 
adînc pentru extragerea apei şi a sărurilor minerale. Astfel de soluri se găsesc 
în cîmpiile din vestul și sudul țării unde predomină cernoziomurile ciocolatii, 
brune şi lacoviştile, solurile mai puțin prielnice sînt cele brun roșcate de pă- 
dure și aluviale. 

Structura solului este influențată prin aplicarea îngrășămintelor și 
amendamentelor. 

Rolul factorilor biotici în cultura de porumb. Biocenoza este componenta 
vie a ecosistemului. Ea este alcătuită din populaţii de plante verzi, bacterii, 
virusuri, ciuperci, animale. 

În terenurile cultivate cu porumb se formează o biocenoză specială 
formată din porumb ca plantă dominantă, buruieni, paraziți şi dăunători 
vegetali, la care se adaugă alte organisme ocazionale. 

Datorită intervenției omului agrocenoza porumbului suferă transformări 
permanente prin lucrările agricole, împrăștierea de insecticide, îndepărtarea 
culturilor etc. 

Specia dominantă — porumbul — este principalul producător primar de 
substanțe organice. Buruienile — sînt eliminate în timpul lucrărilor agricole 
pentru a face loc plantei de cultură. Aceeaşi soartă o are și componentul 
animal al biocenozei, îndepărtat prin diverse mijloace chimice sau mecanice. 

De remarcat însă că atît componentul vegetal, reprezentat prin buruieni, 
cît și cel animal al biocenozei, constînd din insecte, heteroptere, mamifere 
etc., nu piere în totalitate, ci se adaptează la condiţiile terenului agricol cul- 
tivat. 

Asociaţia de animale din cultura de porumb este considerată în general 
dăunătoare, deoarece majoritatea se hrănesc cu planta de cultură, micşorind 
recolta. Fitofagii sînt înlăturați în cea mai mare parte de om prin mijloace 
chimice, dar şi de adversarii lor naturali, zoofagi, care împiedică înmulțirea 
lor excesivă. De pildă, insecte prădătoare, păsări insectivore şi răpitoare, 
reptile etc. 

Din punct de vedere ecologic agrocenoza porumbului cuprinde mai multe 
etaje: solul, buruienile și planta de cultură care de regulă este mai înaltă și 
-mai viguroasă decît restul plantelor asociate. În fiecare etaj al agrocenozei 
s-au adaptat și trăiesc anumite specii. 

a) Solul prin natura sa determină compoziţia florei de buruieni și a lumii 
animale. În funcție de sol se grupează diverse specii de plante și animale. 
În sol are loc încolțirea semințelor, dezvoltarea rădăcinilor și tot aici larvele 
-multor insecte își desfășoară stadiile de dezvoltare și se adăpostesc ca adulți. 
Lumea microscopică a bacteriilor descompune materialul organic provenit 
în sol după moartea rădăcinilor și a tulpinilor, redîndu-l plantelor sub formă 
de săruri minerale. Întrucît cea mai mare parte din substanța organică pro- 
dusă de producători este recoltată de om, solul este sărăcit de substanța 
minerală, care trebuie adăugată prin diverse îngrășăminte chimice sau organice, 

În structura solului se găsesc microorganisme saprofite și parazite, rădă- 
cini, tulpini subterane (rizomi, bulbi, tuberculi), ce aparțin fie buruienilor, 
fie plantelor cultivate în asociaţie cu porumbul, precum și semințele acestora. 
Zoocenozele solului cuprind numeroase nematode, insecte, mamifere ce tră- 

iesc pe scama rădăcinilor. Larvele gîndacului negru al porumbului (Pen- 
todon idiola), viermii sîrmă (Fam. Elateridae), viermii albi (Meloloniha 
meloloniha ), larvele răţişoarei porumbului (Tanymecus  dilaticollis), rod 
rădăcinile sau, distrug boabele pe cale de germinaţie. Prin lucrările efectuate 
asupra solului se activează viaţa microorganismelor din sol, se distrug cuibu- 
rile de insecte, buruienile și unele focare de infecție, ducînd la întreruperea 
unor legături trofice ce sc formează pe perioada de vegetaţie a culturii. 

b) Fzlocenozele burwiemilor sînt alcătuite din numeroase plante spontane 
ce însoțesc cultura de porumb ca volbura (Convolvulus arvensis), costreiul 
(Echinochloa crusgalli), mohorul (Setaria glauca), pălămida (Cirsium ar- 
vense), pirul (Agropyron repens) etc. 

Semănatul porumbului la distanțe mari între rînduri creează spații 
luminate, unde buruienile găsesc condiții prielnice de dezvoltare. 

Zoocenozele caracteristice buruienilor sînt alcătuite din dăunători şi 
paraziți ai acestora cît și din dăunători ai plantei de cultură. Dintre animalele 
nevertebrate sînt întîlnite gasteropode, arahnide, larve de insecte şi insecte 
polifage, ponte etc. Vertebratele sînt reprezentate prin păsări şi mamifere 
rozătoare. 

c) Planta de cultură — porumbul — cît şi unele plante asociate lui ca 
fasolea, dovlecii, floarea-soarelui (culturi folosite astăzi numai în gospodării 
individuale) creează posibilitatea existenţei animalelor fitofage şi indirect 
a celor carnivore. În porumbişte se creează ‘un microclimat specific datorită 
plantei de cultură, cît și vegetației ce o însoțește. S-a observat că fasolea 
dă producţii mult mai mari în culturi asociate. În culturile intercalate cu 
dovlecei şi alte legume sînt împiedicate lucrările de îngrijire mecanizată sta- 
tornicindu-se astfel lanţuri trofice de durată. Plantele oferă adăpost anima- 
lelor și asigură o apărare împotriva urmăririi lor de către dușmani. Plantele 
de cultură cît și cele asociate servesc ca locuri pentru depunerea pontelor 
unor dăunători animali, ca, substrat pentru primele stadii de dezvoltare. 
Într-o cultură de porumb întîlnim organisme microscopice parazite din 
lumea virusurilor, bacteriilor. ciupercilor, care atacă părţile subterane și 
aeriene ale plantelor, fructele, seminţele etc. Organismele ce parazitează 
planta cultivată duc în mod inevitabil la scăderea recoltei sau la compro- 
miterea ei. 


Pe frunzele de porumb se pot observa adesca pete circulare, alungite, 
sau neregulate. produse de o bacterie ce dă boala cunoscută sub denumirea 
de pătarca roșie a frunzelor. În luna august se poate observa rugina comună 
a porumbului, produsă de o ciupercă. Pe ambele fețe ale frunzelor apar pus- 
tule risipite sau în grupuri, de culoare brun deschis, alungite, în direcţia 
lungimii frunzelor. Tăciunele comun cu pungi este produs de ciuperca Ustr- 
lago-zeae care atacă tulpinile, frunzele, știuleții și păşunile. 

Organele vegetative ale plantelor servesc ca hrană unui număr imens de 
animale nevertebrate şi vertebrate mici și mari. Cînd porumbul prezintă 
abia primele frunze, tulpina este retezată de gărgărița cunoscută sub numele 
de rățișoara porumbului. Mai tîrziu, într-o fază mai înaintată de creştere! 
ca atacă numai marginca frunzelor. Aceleași pagube le aduce și buha semă- 
năturilor ale cărei larve rod tulpina la colet și frunzele. Un alt dăunător este 
sfredelitorul porumbului (Pyrausta nubilalis). Acesta roade parenchimul 
frunzelor de porumb. apoi pătrunde în tulpini. unde iernează. Primăvara în 
luna mai ies fluturii ce depun ouăle pe partea inferioară a frunzelor de porumb. 
După 6—10 zile apar larvele. care în primele stadii de dezvoltare rod inflo- 

rescențele masculine, hrănindu-se cu stamire, apoi perforează tulpina, con- 
sumă părțile tari ale paniculului. Atacă şi știuleţii, care cad jos sau nu se 
mai dezvoltă normal fiind infectați de mucegaiuri și ciuperci. La rîndul său 
sfredelitorul porumbului este atacat de diferiți paraziți (AIzcrobracon brevi- 
cornis și Lydello senilis) care-i limitează răspîndirea. De asemenea un număr 
mare de indivizi ai dăunătorului menţionat, sînt distruși de diferite boli 
produse de bacterii și ciuperci. 

În timpul vegetației (lunile iunie. iulie), porumbul mai este parazitat 
de păduchele verde. Dăunătorul se localizează la baza tecilor frunzei, pe 
inflorescențele masculine, pe mătase și pănușşi. Frunzele atacate se răsucesc 
în formă de cornet, nu se mai dezvoltă normal și capătă o culoare roșiatică. 

Maximum de inmultire a păduchelui se înregistrează în perioadele răco- 
roase, nefavorabile pentru înmulțirea prădătorilor și paraziților lui. 

Atacul altor organisme determină la porumb proliferarea, de țesuturi 
și formarea de excrescenţe şi îngroșări cunoscute sub numele de gale. 

Dintre vertebrate în culturile de porumb se întîlnesc păsări ca: cioara 
de semănătură, coțofana, vrabia, iar dintre mamiferele rozătoare: popîndăii, 
hîrciogii, șoarecii de cîmp. Un rol important în combaterea lor îl joacă păsă- 
rile răpitoare şi unele reptile. 

Acţiunea factorilor biotici în cadrul biocenozei. Plantele cultivate și 
spontane, vertebratele și nevertebratele din cadrul unei culturi de porumb 
nu trăiesc izolat, pe terenul de cultură, ci în strînsă dependență unele de altele. 
Fiecare individ depinde de vecinii săi. 

În cadrul unei culturi de porumb se pot distinge relaţii interspecfice 
(între membrii aceleiași specii sau populații), precum și relaţii interspecifce 
(între plante de cultură și 
diverse specii de plante şi 

tanță pentru om. Organismele din sol sint componente constante, 
caracteristice ale ecosistemelor cîmpiei cultivate. Din cauza instabilității 
biomasei vegetale îndepărtată de om sub formă de recoltă, fitofagelc și zoo- 
fagele constante în biocenoză nu ocupă o pondere mare. De accea agrobio- 
cenoza culturii de porumb este lipsită de mecanisme naturale de autoreglare, 
sau acestea sînt foarte slab exprimate. Reglarea numerică într-un astfel de 
ecosistem este realizată de om prin lucrări agrotehnice. Rezistenţa naturală 
față de invazii de dăunători este foarte slabă. S-a observat că uniformitatea 
producătorilor cultivați pe terenuri întinse (monoculturi) favorizează atacul 
dăunătorilor. 


7.4.8.2. AGROECOSISTEAMUL LEGUMICOL 


În acest ecosistem principalii producători primari sînt plantele legu- 
micole (varza, ceapa, tomatele, vinetele, rădăcinoasele etc.). 

Cadrul natural cu cele mai favorabile condiţii pentru dezvoltarea acestui 
tip de agrosistem îl reprezintă lungul rîurilor, ce brăzdează (împia Română 
și Cîmpia Tisei. Astfel în lunca Dunării, lunca Argeșului şi a afluenților săi, 
luncile Siretului şi Prutului, Ialomiţei și Buzăului, Oltului și Jiului, în lungul 
Mureșului, al Timișului al canalului Bega şi al Crișului, există întinse terenuri 
aluvionare nisipo-argiloase, destul de fertile şi ușor de irigat ce permit extin- 
derea agroccosistemului legumicol. 

O caracteristică a acestui tip de ecosistem constă în marca lui fărîmi- 
țare și dispunerea lui la interferența a două tipuri de ecosisteme diferite (apă 
și uscat). 

În ce privește structura agroecosistemelor legumicole din ţara noastră 
cele mai întinse suprafeţe sînt ocupate de pătlăgelele roșii (14--15% din 
suprafețele de legume). Urmează varza și pepenii (11— 130%), rădăcinoasele 
(5—6%), ardeii (6%), fasolea (5—6%), mazărea (5— 6%), usturoiul (4%) 
și castraveţții (2— 3%). 

Rolul factorilor abiotici în viața culturilor legumicole. Unitatea dintre 
organism și mediu, condiționarea reciprocă a acestora constituie unul din 
principiile de bază ale ccologiei. 

Creșterea și dezvoltarea normală a plantelor legumicole sînt condiţionate 
de asigurarea unor condiții corespunzătoare asemănătoare celor în care s-au 
format istoriceşte. Abaterile în plus sau în minus de la aceste condiţii de 
mediu fac ca plantele să sufere și să dea producţii scăzute. 


Cerinţele faţă de temperatură, lumină, umiditate. aer și substanţe nutri- 
tive variază de la o specie la alta și chiar de la un soi la altul. 


Temperalura este un factor hotăritor care influențează toate stadiile de 
dezvoltare ale plantelor legumicole. Pentru ca dezvoltarea plantei să se reali- 
zeze în condiţii normale trebuie ca temperatura să se găsească într-un grad 
optim. Cînd sînt depășite limitele minime și maxime de temperatură creș- 
terea încetează. Astfel la castraveți, pragurile biologice de temperatură sînt: 
optimum 35°C, minimum 12°C și maximum 40°C. Diferite specii de plante 
legumicole se comportă în mod deosebit în ceea ce privește cerințele față 
de temperatură, putînd fi împărțite din acest punct de vedere în 5 grupe mari: 

a) plante legumicole foarte rezistente la frig, ce suportă temperaturi 
pînă la —10*C —26*C. de exemplu: sparanghelul, hreanul, măcrișul etc. ; 

b) plante legumicole rezistente la frig din care cele mai multe sînt specii 
bienale ca: morcovul, pătrunjelul, păstîrnacul, ţelina, varza; 

c) plante legumicole semirezistente la frig, care asimilează mai bine la 
temperaturi moderate de cxemplu: cartoful; 

d) plante legumicole pretențioase la căldură, ca tomatele, ardeiul, vine- 
tele, castraveţii etc. ce cresc şi se dezvoltă numai la temperaturi mai ridi- 
cate (25— 30°C); 

e) plante legumicole rezistente la căldură din care face parte grupa cucurbi- 
taccelor. 

Lumina este un alt factor de importanţă vitală pentru dezvoltarea plan- 
telor legumicole. În funcție de cerințele lor față de acest factor, există plan- 
te legumicole pretenţioase la lumină (cresc la o iluminare medie de 8 000 
lucși), puţin pretențioase la lumină (au nevoie de 4 000—5 000 lucși) și nepre- 
tențioasc la lumină (cresc la 1 000—2 000 lucşi). Din prima grupă fac parte 
tomatele, castraveţii, ardeiul; din a doua spanacul, ridichile de lună, măra- 
rul; din a treia — ceapa verde, sfecla de frunze etc. 

Umiditatea. Majoritatea legumelor sînt hidrofile, avînd nevoie de o admi- 
nistrare suplimentară de apă prin irigații. 

Substanțele nutritive. Plantele legumicole sînt în general foarte pretențigase 
la substanţele nutritive, din care cauză sc cultivă pe solurile cele mai fertile. 
Cerinţele ridicate față de azot, fosfor, potasiu, calciu și o serie de alte elemente 
se explică prin însuși conținutul ridicat de săruri minerale al celor mai multe 
specii legumicole și prin producțiile mari ce se obţin la unitatea de suprafață 
în urma cultivării acestora. Ținînd seama de cantitățile de substanţă nutri- 
tive extrase din sol putem împărți speciile legumicole în 4 grupe și anume: 

— specii care extrag din sol cantităţi foarte mari de substanţe nutritive: 
varza căpăţină, varza de Bruxelles, gulia, ţelina; 

— specii care extrag din sol cantităţi mijlocii de substanţe nutritive: 
tomatele, ceapa, sparanghelul etc. ; 

-- specii care extrag din sol cantități mici de substanţe nutritive: lăp- 
tuca, sparanghelul ; 

specii care extrag din sol cantităţi foarte mici de substanţe nutritive: 
ridichea de lună, castravetele etc. 

Alți factori abiotici cu importanţă în viaţa plantelor legumicole se referă 
la lucrările de prelucrare a solului — arat, combaterea crustei, mușuroit, 
protejarea contra înghețurilor etc. 

Rolul factorilor biotici în dezvoltarea plantelor legumicole. Dintre parti- 
cularităţile ecologice de care trebuie să sc ţină seama pentru buna dezvoltare 
a populațiilor legumicole amintim: distribuţia în habitat, repicatul, copi- 
litul, legatul și ciupitul. 

Distribuţia în habitat diferă de la o specie la alta. Astfel, ceapa este semă- 
nată sub formă de indivizi izolaţi, la fel usturoiul, vinctele, ardeiul etc. Alte 
specii sînt plantele în grupuri compacte (mărarul, pătrunjelul etc.) iar altele 
în mici grupuri de 2--3 4 indivizi (pepenii, castraveții, mazărea, fasolea 
etc.) 

Repicalul are loc la anumite specii (ardei, varză, roșii ctc.), alte specii 
sînt semănate direct în cîmp (morcovul, ridichea de lună). 

Ciupitul și copilitul sc aplică în special la tomate, vinete, ardei etc. în 
scopul dirijării creșterii și fructificării. 

Relaţii interspecifice la legume. Relaţiile de concurenţă apar între plantele 
legumicole și buruieni. Buruienile cele mai frecvente în culturile legumicole 
sînt: pălămida, știrul, mohorul etc. 

Relațiile de prădălorism apar ca urmare a hrănirii animalelor fitofage 
cu anumite părți ale plantelor legumicole. Cei mai comuni dăunători ai legu- 
melor sînt: afidele, gîndacul de Colorado (pentru cartof, vinete), larva flutu- 
relui alb al verzei (Pieris brassicae) și buha verzei (Mamestra brassicae), 
musculița cepei etc. 

Relațiile de parazitism se manifestă prin numeroase boli criptogamice 
produse de bacterii și ciuperci, de exemplu — rugina mazării, rugina cepei, 
rugina bobului, mana tomatelor ctc. 

Relaţiile de mutalism sînt reprezentate de insectele polenizatoare în spe- 
cial de albine care odată cu culegerea nectarului și polenului din flori fac și 
polenizarea acestora. 


În sfîrșit, omul este factorul biotic principal cu rol decisiv în crearea și 
menținerea echilibrului ecologic în agrosistemele legumicole. 


7.4.8.3. AGROECOSISTEMUL VITICOL. 


Agroecosistemul viticol este un ecosistem agricol în care producătorul 
primar principal este viţa de vie (Vitis vinifera saliva, Vitis sp. etc. ). 

Ecologia aplicată viței de vie folosește ca metodă de lucru staţiunea în 
care se interferează factorii climatici cu factorii cdafici și geneza solurilor, 
cu acţiunea diferiților agenți biotici ca: atacul anumitor insecte, de exemplu 
— filoxera, moliile viței de vic, boli criptogamice. Atacul păsărilor și al altor 
viețuitoare ca şi continua intervenție a omului pentru combaterea lor, face 
ca vița de vie cu soiurile și sortimentele ei și evoluţia lor filogenetică să sta- 
bilească o strînsă relație între sistemul climă /sol și sistemul viță de vie/climă/sol. 

Pe teritoriul țării noastre, vița de vie a fost luată în cultură cu multe 
secole înaintea crei noastre. Pe columna lui Traian de la Roma, printre bunu- 
rile figurate, ce se produceau în Dacia, apar la loc de cinste şi butoaie cu 
cercuri de lemn, care dovedesc existența viilor şi cunoaşterea îndeletnicirii 
de podgorit şi de vinărit din acea vreme. Coloniștii romani care au populat 
Dacia au adus cu ei obiceiuri și metode noi de lucru în viticultură. Intro- 
ducînd în cultură și soiuri aduse din metropolă, ci au dat un nou impuls acestei 
ramuri economice. De atunci, poporul român care a luat naștere pe aceste 
locuri n-a părăsit niciodată cultura viței de vic, ci dimpotrivă, secole în şir 
a continuat să dezvolte această îndeletnicire. 

România de azi se numără printre țările viticole cu tradiţie. Ea cultivă 
peste 347 000 ha cu viță de vie, cu tendința de creştere, ocupînd pe glob 
locul al șaselea după Spania, Italia, Franţa, U.R.S.S., Turcia. 

Suprafața ocupată cu vii va ajunge în perspectivă la circa 500 000 ha, 
România devenind astfel una din ţările viticole cu pondere mare pe plan 
internațional. 


Podgoriile României. Podgoriile României s-au statornicit 
pe dealurile ţării în decursul timpurilor, unele din ele datînd de milenii, altele 
de secole, iar altele apărînd noi pe harta ţării (fig. 49). Podgoriile româneşti 
se remarcă prin marea lor densitate, cuprinse în biotopi bine delimitaţi, care 
se bucură de condiții abiotice și biotice deosebite. 

Climatul României împreună cu solul și relieful oferă condiţii foarte 
prielnice pentru o viticultură care să se dezvolte în ecosisteme diferite, reali- 
zîndu-se astfel produse de calitate tot mai bune, ce se diversifică ușor și oferă 
un larg sortiment de consum. 

În viticultura României avem ca unitate naturală podgoria sau ecosis- 
temul viticol. Ca unităţi ecologice naturale ecosistemele viticole s-au extins 
în interiorul unor stațiuni climatice. cu microfitoclimate proprii, care imprimă 
strugurilor și vinurilor un specific deosebit de la un ecosistem la altul. Un e_o- 
sistem viticol poate cuprinde suprafeţe mari de zeci de mii de hectare, ca de 
exemplu podgoriile Dealul Mare din Muntenia. podgoriile Putnei din sudul 
Moldovei, podgoriile de pe Tirnave din Transilvania și podgoriile Aradului. 

Geografic. podgoriile României se grupează în: 

— podgoriile sud și sud-est carpatice; 

—— podgoriile Dobrogei; 

— podgoriile din Cimpia Dunării; 

— podgoriile nord-carpatice ; 

— podgoriile din vestul țării (Banat); 

— viile de pe nisipuri. 

Rolul factorilor abiotici în viaţa viței de vie. Viţa de vie, ca orice altă 
plantă superioară, îşi procură hrana din aer şi sol. În relaţiile ei cu factorii 
abiotici, ea se integrează în habitatul ei din mediul geografic. 

Cu ajutorul luminii frunzele asimilează și cumulează sub formă de energie 
potenţială substanţe organice pe care le distribuie apoi în diferite organe ale 
viței. Pentru aceasta este de preferat intotdeauna ca vița de vie să fie cultivată 
pe terenuri în pantă. bine însorite, cu radiație solară mai mare, ceea ce ajută 
la o asimilaţie clorofiliană mai intensă. Dintre elementele energici solare. căl/- 
dura interesează în egală măsură, atît cea din atmosferă, cît şi cea din litosferă, 
fiecare acționînd asupra organelor cu care vine în contact. 

Temperatura optimă pentru creșterea și fructificarea viței de vic este 
stabilită în jur de 25— 30°C. La rîndul lor, fazele de vegetaţie au pragurile lor 
de temperatură. Limita de la care planta pornește în vegetaţie este de + 10°C 
cu o oscilație în funcţie de soi dela 9— 11°C. Expoziţia și culoarea solului contri- 
buie în mod direct la acumularea și reflectarea căldurii. ceea ce arată o deose- 
bită importanţă la amplasarea soiurilor şi specializarea producţiei. 

Aerul, cu componentele lui, cum sînt oxigenul. azotul, bioxidul de carbon, 
vaporii de apă, amoniacul și alte gaze, joacă un rol deosebit în desfășurarea 
normală a proceselor fiziologice ale viței de vie. atît în ambinața supraterestră 
a hidrosferei şi atmosferei, cît și a litosferei. 

Solul este un sistem dispers poros: cu cît porozitatea lui este mai mare, 
cu atit viţa de vie se comportă mai bine. pentru că între particulele și agrega- 
tele sale există goluri lacunare în care se adună apa și aerul necesar respirației 
rădăcinilor. În acest fel relaţiile viței de vie cu sistemul sol-climă se amplifică 
interesînd elementele micropedoclimatice ale mediului. Pentru aceste motive, 
în cultura viței de vie se preferă în general solurile scheletoase și cele cu struc- 
tură glomerulară bună, în care rădăcinile răspîndindu-se abundent găsesc 
în cantități suficiente apa şi aerul necesare proceselor metabolice. Prin aceasta 
se explică și necesitatea de a se lucra solul într-un anumit sistem de cultură. 

Apa constituie ca și aerul, lumina și căldura unul din factorii abiotici de 
cea mai mare importanță. Prin constituienţii săi oxigen și hidrogen apa inter- 
vine direct în sintetizarea materiei organice. Tot apa furnizează viței de vie și 
parte din elementele nutritive, dizolvînd din sol și transportînd către frunze 
sărurile nutritive. Hrana minerală mijlocită de apă constituie un factor impor- 
tant de vegetaţie. 

Pierderile de apă din sol sînt cauzate de scurgerile de la suprafață, evapo- 
rarea directă şi de transpiraţie care este deosebit de intensă la vița de vie. 

Apele freatice și cele din irigație interescază ecologia viței de vie, ele putînd 
suplini lipsa de precipitaţii. 

Curenţii de aer antrenează straturile încălzite prin radiație, altădată reci, 
influențind și schimbînd habitatul viței de vie. Vintu/ intens este dăunător 
prin faptul că mărește evaporarea, vița suferă de mari pierderi de apă prin 
traspiraţie, care se corelează cu pierderile de apă din sol determinate de evapo- 
transpirație. 

Conditiile critice. În desfăşurarea factorilor climatici se cunosc şi nume- 
roase condiții critice care limitează sau distrug în anumite situaţii vița de vie. 
Astfel, gerurile din timpul iernii, pot afecta și distruge ochii și lemnul viței de 
vie. Brumele și înghețurile tîrzii de primăvară, afectează organele viței de vie 
în creștere — mugurii în curs de pornire, lăstarii, inflorescențele. Valurile de 
frig, care coboară temperatura sub 14°C, dăunează înfloritului şi fecundaţiei; 
florile avortează şi se scutură. Atunci cînd temperatura scade sub 0°C, ajungînd 
la —3 şi chiar —4*C, se produce înghețul „negru“ ce afectează toate organele 
verzi, indiferent de faza de vegetaţie. 

Seceta atmosferică se manifestă cînd temperatura se ridică mult pe timp 
de vară (lunile iulie-august) şi durează zile în șir, iar umiditatea relativă a 
aerului scade sub 40%. Acestea fac să înceteze creșterea viței de vie, produ- 
cîndu-se un dezechilibru ecofiziologic care provoacă veștejirea, uneori chiar 
căderea frunzelor în plină vară. 

Brumele și îngheţurile timpurii d toamni sint accidente care obligă 
vița dz vie să treacă forțat în repaus, prin pierderea aparatului foliar. Uneori, 
se întîmplă ca şi strugurii să îngheţe. 

Rezultă din cele expuse că, în ecosistemele stabilite, cunoașterea relaţiilor 
ecologice dintre soiul de viță de vie şi condițiile de mediu locale, diferite de la 
o podgorie la alta, permite realizarea unei culturi raționale a viței de vic și 
imprimă o specializare mai pronunțată a producției. 

Rolul factorilor biotici. Factorii biotici exercită o influență directă asupra 
culturii viței de vie. 

Printre factorii biotici, amintim: dăunătorii, insectele polenizatoare, pădu- 
rile sau alte plante din apropiere. La amplasarea plantațiilor trebuie să se 
ţină seama de dăunătorii care iniţial există în sol. Altfel terenurile infectate 
cu virermele sîrmă, larvele de cărăbuși sau de alte scarabeide etc. vor trebui 
supuse mai întîi tratamentelor de combatere. De asemenea, lupta se duce 
continuu împotriva dăunătorilor de suprafață care atacă părțile aeriene ale 
viței de vie, cum sînt: moliile strugurilor. filoxera. viespile, bolile criptoga- 
mice etc. 

Un factor biotic necesar viței de vie sînt albinele care favorizează primă- 
vara fecundarea florilor. 

Influența pădurilor este deosebit d: resimțită atît în podgoriile sudice 
cît și în cele nordice. Astfel, podgoria Măgurei de la Odobești, cu toate centrele 
din apropiere (Vîrteșcoiu, Jariştea și altele). beneficiază de un climat cu ierni 
blînde, fără contraste mari. vița putindu-se cultiva în multe puncte chiar 
neîngropată (ds exemplu, dealul Șerba). Apropierea pădurii asigură în general, 
un climat temperat. Coacerea strugurilor este lentă valorificîndu-se la maximum 
calitățile de soi. Acest aspect este întîlnit de exemplu la Panciu, centru vestit 
pentru calitatea deosebită a soiurilor Chesselas doré, în podgoria Dealul Mare 
pe ale cărei înălțimi mai ridicate se obțin vestitele vinuri roșii de Cabernet 
Sauvignon sau cultura soiului de masă cu coacerea cea mai tirzie, Chasselas 
Napoleon (Bicane) de la Udreşti-Dealul Mare etc. 

În general în apropierea pădurilor se recomandă să sc cultive de prefe- 
rință soiuri negre pentru vinuri roșii de calitate. În schimb, influența perde- 
lelor de protecţie se resimte mai ales în părțile sudice ale ţării, cu deosebire pe 
nisipuri, cum ar fi în Oltenia şi în Delta Dunării. Deoscbit de utile sînt perdelele 
antierozionale şi cele care opresc deplasarea nisipurilor la șes, cele care stăvi- 
lesc curenții de aer rece sau se împotrivesc curenților de aer cald, în regiunile 
bîntuite de brume, prin văi sau pe cumpene. 

Pentru aceasta, este necesar ca plantațiile forestiere care apără cultura 
viței de vie să fic extinse peste tot unde rolul lor de protecţie se reflectă și în 
calitatea produselor, fiind bine dovedit și evident necesar ca element în orga- 
nizarca ecosistemelor cu relief frămîntat sau supuse eroziunii eoliene. 


7.4.8.4. AGROECOSISTEMUL POMICOL 


Agroecosistemul pomicol este un sistem agricol în care producătorii pri- 
mari principali sînt pomii fructiferi. 

Într-un agroccosistem pomicol, se stabilesc interacțiuni puternice între 
pomii fructiferi și factorii climatici, edafici, biotici (dăunători, paraziți și alte 
viețuitoare ce însoțesc pomii fructiferi) şi continua intervenție a omului 
pentru a menţine într-un echilibru dinamic acest sistem. 

Pe teritoriul ţării noastre agroecosistemele pomicole au ajuns în anul 
1978 la suprafața de 450 000 ha. Au fost create şi dezvoltate noi centre pomi- 
cole în Dobrogea, pe nisipurile din sudul Olteniei și nord-vestul Transilvaniei, 
în Banat și alte părți ale țării. Din suprafața totală pomicolă, 54,4%, se află 
în sectorul cooperatist, 16,5%, în sectorul de stat, iar 29,9%, în gospodăriile 
populaţiei. . 

Cele mai bunc condiții naturale pentru cultura pomilor furctiferi se găsesc 
în zona dealurilor din subcarpații meridionali și orientali (jud. Vîlcea, Argeș, 
Dîmbovița, Prahova) ; pe dealurile vestice și din nodul ţării (jud. Maramureş, 
Bistriţa, Satu Marc, au cea mai mare importanţă din punct de vedere pomicol). 
Condiţiile naturale de aici sînt favorabile pentru cultura mărului, a prunului 
și a nucului, ca specii pretențioase faţă de umiditate și mai puţin pretenţioase 
față de căldură. Livezile de meri se întind în aceste regiuni pe suprafețe destul 
de mari. Din acest punct de vedere, primul loc îl ocupă dealurile din nordul 
țării (centrele: Bistrița Năsăud, Baia Mare, Satu Mare), apoi urmează acelea 
din vestul şi centrul Transilvaniei (centrele: Caransebeş, Hunedoara, Haţeg, 
Geoagiu, Cisnădie, Siliște) din subcarpaţii Olteniei și Muntenici (centrele: 
Baia de Aramă, Horezu, Rîmnicul Vîlcea, Curtea de Argeş, bazinul Vîlsa- 
nului și bazinul Argeșului), subcarpații orientali (bazinul Ialomiţei, valea 
Trotușului, Piatra Neamţ) și Podișul Sucevei (Fălticeni și Rădășeni). 

Nucul se cultivă în plantaţii mari pe dealurile din Banat și parţial în zonele 
subcarpatice. 

În regiunile de dealuri joase găsesc condiţii pedoclimatice prielnice: 
cireşul, vişinul, nucul, piersicul, prunul și părul. 

În regiunea inundabilă a Dunării și în Deltă, cresc foarte bine gutuiul, 
mărul și, părul pitic. 

Rolul factorilor abiotici în viața unor pomi fructiferi. Cerinţele față de 
temperatură. Pentru măr, regiunile de creștere și fructificare sînt acelea cu 
temperatură medie anuală de 8—11*C. Pragul biologic pentru pornirea în 
vegetație a mugurilor micşti este de 8°C, însă pentru deschiderea în masă a 
florilor sînt necesare temperaturi medii zilnice de peste 11*C. Temperatura 

nocturnă are un anumit roi în fecundarea florilor. Nopțile prea calde (peste 
20°C) favorizează căderea florilor. _ 

Pentru păr, pragul biologic este apropiat de acela al mărului (8°C). În 
restul perioadei de vegetaţie. cerințele părului față de căldură sînt însă mai 
mari decît ale mărului. 

Cultura părului poate reuși în acele localități unde intervalul fără înghe- 
țuri este de minimum 135—140 de zile pentru soiurile de vară și de cel puţin 
150- - 180 zile pentru soiurile de toamnă. 

Mai sensibil la ger este gutuiul care dă rezultate bune în regiuni cu veri 
călduroase și ierni blinde precum și în locuri adăpostite. 

Faţă de ger. prunul are o rezistență mai bună decît părul. dar inferioară 
mărului. Mugurii florali rezistă pînă la —31*C, iar partea aeriană pînă la 
— 36°C. i 

La cais și piersic cerințele față de o temperatură ridicată sînt mari, mai 
ales în lunile de vară (iunie-august). Acești pomi reușesc bine în regiuni'e cu 
temperaturi medii anuale de 9,6 — 11°C. Cele mai favorabile terenuri de cultură 
sînt locurile adăpostite din cîmpie și din Dobrogea. În regiunile și locurile 
bîntuite de vînturi reci, unde temperatura scade frecvent sub —24°C și unde 
se înregistrează destul de des înghețuri de revenire, cultura caisului și piersi- 
cului este ncrentabilă. 

Cireşul crește și rodaște bine în bazinele și centrele pomicole cu tempera- 
tură medie anuală de 9—10,5*C. Suportă greu căldurile înăbușitoare de vară, 
mai ales cînd acestea sînt însoțite și de insuficiența apci în sol. 

Nucul reușește cel mai bine în regiunile cu temperatura medie anuală de 
9 --10*C şi ale lunii celei mai calde (iulie — sau august) de peste 29 In 
perioada repausului obligatoriu nucii se comportă bine pînă la —25*C. Între 
—25*C şi —27*C degeră amențţii o și parte din mugurii vegetativi, la —28*C 
sau —29*C degeră și ramurile anuale, iar la —30*C se înregistrează înghe- 
țarea pînă la colet a pomilor tineri și degerarea ramurilor în vîrstă de 2—4 ani. 

Cerinţele față de lumină. Mărul are cerințe mici față de lumină, compara- 
tiv cu părul, nucul, piersicul, cireșul și alte specii. 

Părul cultivat în regiuni și expoziții cu luminozitate redusă nu-și coace 
bine lemnul și degeră cu ușurință iarna. Gutuiul este foarte exigent la lumină. 
În condiţii de umbrire se dezvoltă slab, fructifică puţin și are o viață scurtă. 

Cerinţele față de apă. Mărul are cerințe mari față de umiditate, necesitînd 
650 —700 mm precipitații anuale, pentru soiurile de iarnă şi cel puțin 550 mm 
pentru cele de toamnă și vară. În anii cu prea multe precipitații, producția la 
măr este mică și de calitate mai slabă, față de anii cu precipitații moderate. 

Părul este mai rezistent la secetă decît mărul. Umiditatea relativă a aeru- 
lui cea mai favorabilă este de 70—80%,, iar umiditatea solului de 70% din capa- 
citatea de cîmp. 

Gutuiul deși are cerințe relativ mari față de apă, reușește destul de bine 
și în regiuni secetoase. La fel prunul care sc dezvoltă foarte bine mai ales în 
zonele deluroase cu peste 600 mm precipitaţii anuale și nucul care dă bune 
rezultate în regiuni cu 700—800 mm precipitații anuale. Mai puţin pretențios 
față de apă este cireșul, la care ploile abundente din perioada de pîrgă şi coacere 
produc crăparea fructelor. 

Compotiția şi structura solului reprezintă un alt factor abiotic important 
în dezvoltarea pomilor fructiferi. Astfel mărul dă recolte mari şi susținute 
cînd este plantat pe soluri fertile, bine structurate, luto-argiloase, lutoase şi 
luto-nisipoase, suficient de umede. 

Părul. avînd un sistem radicular mai adînc, necesită soluri profunde, calde, 
cu textură mijlocie. suficient de afînate, cu apă freatică sub adîncimea de 
2— 2,5 mm. În solurile grele și reci pomii se îmbolnăvesc de cancer, iar fructele 
sînt dure cu gust astringent. 

În solurile cu pietriș de pe coastele dealurilor vegetează foarte bine caisul. 

Nucul dă bune rezultate în soluri profunde, însă nu suficient de fertile, 
cu capacitate bună de reţinere a apei, reacție neutră, ușor acidă sau slab alca- 
lină (pH 6—7,5). 

Rolul factorilor biotici în viaţa pomilor fructiferi. Factorii biotici cu rol 
important în viaţa pcmilor fructiferi sînt în special dăunătorii animali şi anu- 
mite boli criptogamice preduse de bacterii şi ciuperci. Insectele poleniza- 
toare, puţine la număr. au un rol biologic pozitiv în viața pomilor fructiferi. 
Multe insecte, ciuperci. bacterii şi virusuri sînt dăunătoare. Astfel păduchii 
țestoşi, afidele, și dintre bolile criptogamice făinarea atacă majoritatea pomi- 
lor fructiferi. 

La măr și păr frunzele și fructele sînt atacate de rapăn, iar bobocii florali 
de gărgărița florilor (Anthonomus pomorum). 

Foarte păgubitoare pentru prun și alte sîmburoase sînt ciupercile din 
genul Ascospora și Mcnilunq ce produc boala numită ciuruirea frunzelor. 

Frunzele și fructele de nuc sînt atacate de ciuperca Marsonina juglandis 
iar ramurile tinere, lăstarii, frunzele. florile și fructele de bacteria Xanthomonas 
juglandis. 

Dintre relațiile pozitive de întrajutorare dintre pomii fructiferi şi unele 
organisme, amintim albinele și alte insecte antofile, care prin polenizarea pe 
care o fac pomilor contribuie la creșterea producţiei de fructe. 


Un alt factor biotic cu rol important în protejarea culturilor pomicole 
de unii factori ai mediului biotic (furtuni, temperaturi excesive, insolație 
puternică etc.) îl reprezintă prezența pădurilor sau a perdelelor forestiere în 
apropierea agroccosistemelor pomicole. 


7.5. SATELE ȘI ORAȘELE 


Unul dintre procesele de adaptare din cele mai speciale constă în modifi- 
carea mediului ambiant de către animale. după nevoile lor. Şoarecii, vulpile, 
bursucii etc. își sapă galerii în carc nasc și adăpostesc puii, în care trăiesc ca o 
familie într-o „casă“ a lor; popîndăii își fac o pîlnie în nisip pe marginile 
căreia alunecă insectele cu care se hrănesc; păsările îşi construiesc cuiburi 
căptușite cu ierburi, pene etc. și aşezate în scorburi, în furca crengilor etc. în 
care depun ouăle, clocesc şi scot puii; castorii sînt adevărați arhitecți și își 
construiesc diguri cu care ridică nivelul apei pe cursul unui pîrîu şi în acest lac 
de „baraj“ își fac adăpostul la care ajung înotînd pe sub oglinda apei ctc. 


Dar dintre toate fiinţele, omul este acela care schimbă mai mult decît 
oricare altul mediu său înconjurător, adaptîndu-l oriunde și oricînd nevoilor 
sale de viață. Această schimbare merge uneori așa de departe, încît omul creează 
adevărate „deșerturi“ lipsite de vegetaţie, în care rămîn numai ziduri și asfal- 
turi. Cu toate că prezența omului pe pămînt este de abia de cîteva sute de mii de 
ani (cel mult milioane), numai în ultimul secol și mai ales în ultimele decenii, 
el a provocat așa de mari schimbări în natura pămîntului, încît adesea nu mai 
recunoşti unde a fost „natura“. Cu ajutorul minții și ca derivat al ştiinţei şi 
tehnicii, omul creează locuințe și așezări cu condiții optime de mediu, elimi- 

nînd din ambianța lui variațiile nefavorabile ale factorilor mediali și prin 
aceasta sustrăgîndu-se influenței naturale a acestora. Ca urmare capacitatea 
lui de adaptare la factorii naturali scade tot mai mult şi omul devine tot mai 
mult dependent de mediul artificial pe care și-l creează, dar concomitent el 
-devine tot mai friabil în fața unor agresiuni neprevăzute și bruște ale acestui 
mediu natural (catastrofe, inundaţii, cutremure, molime, foamete etc.). 

Omul trăiește în așezări sociale de diferite mărimi și structuri: colibe de 
trib, cătunc, sate, orășele, orașe, capitale, metropole. Unitatea de conviețuire 
în toate aceste sălaşuri este de regulă familia, mai adesca de o singură genera- 
ție, maximum de două sau trei. 

În acest fel de aşezări casele în care locuiește familia se înşiruie în lungul 
străzilor pe care se circulă pe jos, călare, în căruțe sau în maşini de diferite 
tipuri și mărimi. Cu astfel de străzi și drumuri se stabilesc legăturile între dife- 
ritele așezări omenești, la care se mai adaugă legăturile de cale ferată, aviatice. 
navale etc. 

Oamenii care trăiesc în așezări sociale se pot grupa în două mari categorii 
eco'ogice, după natura sursei lor alimentare şi energetice: 1) în așezări de hp 
sătesc, în care ci trăiesc din produsele cerealiere şi animaliere pe care le produc 
direct prin munca lor şi a membrilor familiei lor, avînd ca sursă primară de 
energie lumina soarelui, care se captează: în fotosinteza vegetalelor pe care le 
cultivă ; oamenii din mediul rural sînt în echilibru cu mediul lor natural. 
2) în așezări de tip urban, în care nu există nici o producție primară și toate 
-alimentele și energia pe care o folosesc vin de la exterior, din zonele rurale 
“vecine (sau mai îndepărtate), alimentele și energia procurîndu-se în schimbul 
banilor pe care îi primesc pentru munca lor urbană (funcţionari, muncitori, 
profesori, medici ctc.) ; oamenii din mediu urban nu sînt în echilibru cu natura, 
-care nici nu mai există uneori în mediul lor artificial. 

Aceste deosebiri în ceea ce priveşte tipul de alimentare și de origine a 
energiei celor două tipuri de sălașuri omeneşti, se reflectă şi în tipul de bioce- 
noze și ecosisteme a satului și orașului. 

Tendinţa omenirii de cîteva sute de ani este de: a) urbanizarea satelor 
și orașelor; b) de mutare a oamenilor de la sate spre orașe. Aceste tendințe 
duble sînt justificate de consecințele creșterii numărului de oameni ai pămîn- 
tului şi a industrializării consecutive pentru a putea satisface nevoile tot mai 
mari ale acestora. 

Pe de altă parte viața în orașe este mai ușoară decît la sate ; aici sînt locuinţe 
mai bune, alimentaţia sc procură direct din prăvălii, distracții mai numeroase 
(cinema, teatre, cluburi, restaurante, baruri, vitrine și prăvălii etc.), cît şi o 
viață culturală mai intensă (biblioteci, connferinţe, universități populare, expo- 
ziții etc.). Dar la orașe se cere o muncă mai calificată, o atenție mai mare în 
lucru, o răspundere continuă și o muncă legată de anumite ore ale zilei. Omul 
pare mai liber decît la țară. 

Ilustrez această tendință de urbanizare cu date semnificative din Anglia“. 

În 1800 în orașele Angliei trăia 28,8%, din populaţia țării, în 1950 orașele 
reprezentau 80,1% din populaţie. Între 1841 și 1911 oraşele Angliei, inclusiv 
Londra, au crescut cu circa 230%, în medie, pe cînd populația rurală abia cu 
13%. Suprafaţa urbană între 1900 şi 1970 s-a dublat (de la 4 la 8% din supra- 
fața ţării), pe cînd suprafața agrară a scăzut numai de la 57 la 50%. Aceste 


0 *J].K.Page: The Past and Futuic Distribution of Homo sapiens and his Activities 
in Great Britain, in Ebling & Heath: The Future of the Man. Ed. Inst. of Biol., Academic Press, 
London, 1972. 

date concordă cu o migrație puternică de oameni de la țară spre oraşe. Dar 
fiindcă suprafața oraşelor nu a crescut în aceeași măsură cu numărul populaţiei 
trebuie admis că orașele au crescut în înălțime. Numărul oamenilor între 1961 
și 1966 (deci numai în 5 ani) a crescut în orașe de la 10 la 35 pe acru patrat 
(0,4 x 0,4 ha). Densitatea populaţiei în marile orașe este enormă: Parisul 
are în medie 35 000 locuitori pe km?; Roma 100 000 indivizi pc aceeași supra- 
faţă, iar Calcutta peste 300 000 oameni pe km? (cu suburbiile). 

Și la noi în 1930 Bucureștiul cra singurul oraş cu peste 100 000 locuitori; 
în 1972 sînt 12 orașe cu o populație mai mare de acest număr. În 1930 popu- 
lația urbană a țării reprezenta 17 do din numărul locuitorilor țării; în 1972 
la orașe trăiau 37%, din aceştia. Între 1938 și 1968 populaţia României a 
crescut cu aproape 50% (din care populaţia urbană cu peste 200%). 

Fenomenul urbanizării, atît prin transformarea satelor în oraşe cît şi 
prin migrarea sătenilor la orașe, este general în toată lumea. Ca urmare putem 
deosebi azi două ecosisteme cu totul deosebite unul de celălalt: cel de la sate 
și cel de la orașe (cu toate formele de trecere dela unul la celălalt, dar cu ten- 
dința absolut generală de a sc ajunge în final la ecosistemul urban). 


7.5.1. ECOSISTEMUL DE LA SATE 


Omul trăiește în mijlocul naturii, a ogoarelor, a pășunilor, a pădurilor, 
a dealurilor și văilor cu ape cugătoare; cl are o casă din mai multe încăperi 
încălzite cu lemne, mai are o curte, acareturi și o grădină în care cultivă zarza- 
vaturi și pomi fructiferi ; el crește animale (vaci, oi, cai, porci, păsări etc.) și în 
jurul gospodăriei lui se mai aciuiesc o mulțime de alte animale (șoareci, șobo- 
lani, vulpi, nevăstuici. dihori. ulii etc. dar şi cîini sau pisici) ; pe și în corpul său 
mai găzduiește fără să vrea viermi intestinali, pureci, chiar păduchi, ploşnițe 
şi altele. În spaţiul lui sătesc, plin de verdeață zboară și se dezvoltă alte insecte, 
care mișună și prin cîmpuri, păduri. grădini. constituind hrana multor păsă- 
rele şi a numeroși lilieci care zboară seara și dimincaţa în zori. 

Hrana omului este alcătuită din produsele pe care le cultivă: cereale, 
cartofi, zarzavaturi etc. și din mai puţină carne (mai ales de păsări) dar în 
special din produse lactate (lapte. brînzeturi, smîntînă, cașcavaluri etc.). El 
mănîncă la ore aproape regulate (pe la 6- 7, la 12—13 și 19—20), așa că se 
creează un stercotip funcțional, foarte eficare pentru munca lui. Majoritatea 
lucrului îl face cu brațele, folosind însă şi animalele de tracțiune sau chiar 
mașini-unelte agricole (tractor, plug. scmănători etc.). Somnul îi este adînc 
de seara devreme pînă sc face ziuă și numai lătratul cîinilor tulbură liniștea nop- 
ților. Îmbrăcămintea este în bună parte artizanală (mai recent, se comple- 
tează cu confecții, luate din prăvălie). Dumineca se odihnește mai mult sau se 
distrează la „joc“ sau la crîşmă. Raporturile lui sînt foarte strînse cu membrii 
familiei, cu rudele și chiar cu vecinii. Toate animalele acestui ecosistem rural 
depind de munca și de produsele pe care cl le scoate de pe ogoarc, pășuni și 
păduri, unde plantele cultivate cresc cu ajutorul energiei solare (producție 
primară). Natura copleșeşte omul peste tot și nu rar satul însuși este scufundat 
în vedcață. Ochii omului văd întinsul cîmpurilor verzi și a pădurilor, albăstri- 
mea cerului de zi sau a celui înţesat de stele noaptea; urechea lui aude foşne- 
tul vîntului prin frunzișul pomilor, zumzctul insectelor prin iarbă, zborul păsă- 
rilor, mirosul simte iz de fîn cosit, de flori din grădină, de fum ce iese din 
casele în carc se pregăteşte mîncarea ; de transpiraţie și urina vitelor din grajd. 
Plantele care cresc în mediul său nu apar la întîmplare ci sînt adaptate pămiîn- 

tului din grădini, din curte, din cîmpurile agricole. Bolile omului de la sate 
sînt mai ales de epuizare fizică și bătrineţe ; el nu boleşte mult. 


Viața omului de la sate este încadrată în natura care îl înconjoară. Există 
aici o producţie primară netă, lanţuri trofice bine individualizate și inele finale 
de consumatori primari. secundari și terțiari. Final produsele lui se transformă 
în dejecțiuni (de om și vite) care sub acțiunea reducătorilor (bacterii, mucega- 
iuri) se retransformă în săruri minerale și sc împrăștie pe ogoare intrînd din 
nou în circuitul productiv. l 


7.52. ECOSISTEMUL DE LA ORAŞE 


Trebuie să spun că voi invedera aici numai ecosistemul urban așa cum se 
profilează el în viitor, fără să neglijez faptul că între ecosistemul rural de care 
am vorbit și orașele actuale există foarte multe trăsături de amestec și că ora- 
şele actuale nu sînt încă decît parțial intrate în ecosistemul urban. de care 
voi vorbi, dar în care ele se vor integra în citeva decenii. Azi mai există trecce- 
rea între sate și orașe; mîine aceasta va dispare și vor rămine puține sate şi 
multe orașe de tip metropolă, cu ecosisteme așa cum vor fi descrise mai jos. 

Omul de la oraș trăiește în case cu multe etaje (chiar zgirie-nori) ; locuința 
lui de mai multe camere se deschide în lungul unor coridoare și este vecin de 
apartament mai adesea cu oameni necunoscuți. El nu mai are grădină, curte 
şi numai în balcoane mai cultivă ghivece de flori. În Valletta (capitala insulei 
Malta), orașul este clădit pe piatră de calcar în plină Mediterană și lipsit de 
orice cultură verde. Aici nu există decit ghivece de flori în faţa caselor, pe 
balcoane, în camere, ori unde are un loc liber. pentru ca omul să-și creeze 
iluzia naturii pe care nu o are. Desimea populației este foarte mare și vecinii 
de apartament adesea se tulbură unii pe alţii cu zgomote. cu muzică etc. 
Din locuinţa sa de la etajul 50 (cei de la parter nu văd nimic) omul vede zidu- 
rile cenuşii ale altor blocuri, rar un colț albastru de cer; aproape niciodată 
soarele nu intră in locuința sa, mediul său ambiant este un adevărat deșert 
de piatră lipsit de vegetaţie. În case căldura, umiditatea și aerul vin prin insta- 
laţii speciale. nu rar automatizate. În lungul străzilor adîncite în umbra clădi- 
rilor se înşiruic prăvălii și multe supermagazine din care, pe banii primiți ca 
leafă în schimbul serviciului obligator de 8 ore. se cumpără tot ce are nevoie 
familia (care este mai adesea de o generaţie): alimente, băuturi. îmbrăcăminte, 
ghete, mobile, radio. T.V.. magnetofoane. cărți, tablouri etc. Hrana este 
neregulat consumată și masa principală este mai adesea spre seară. cînd membiii 
familiei se întorc de la serviciu. Ea constă din alimente conservate, domină 
preparatele de carne şi se consumă regulat băuturi tari. Zarzavaturile sau fruc- 
tele cumpărate provin din alte părţi unde se produc special pentru oraș, sub 
protecţie chimică, astfel încît toate preparatele așa zise „naturale“ conțin 
diferite substanţe conservante, sau resturi de pesticide. îngrășăminte etc., 
care sînt filtrate de ficat. Deplasarea (mișcarea) oamenilor se face cu mașini 
proprii, cu mijloace de transport în comun (autobuze, metrouri, taxiuri, tre- 
nuri). Numărul mașinilor este așa de mare, încît nu rar se construiesc trăşeele 
pe deasupra străzilor sau a clădirilor, iar pietonii umblă adesea pe sub pănint 
(o inversiune cu totul nefirească !). Omul vine acasă numai: spre seară, mănîncă, 
se odihneşte puțin și seara iese în vizite, la localuri, la distracţii, adică intră în 
săli închise cu mirosuri specifice. Starea lui de sedentarism cronic (la ser- 
viciu șade, acasă doarme, în localuri stă la masă, în mașină nu se mișcă) îl 
predispune la îngrășare, la supraîncărcarca ficatului, la boli de nutriție înso- 

ţite de astenii, nervozitate. Somnul începe tirziu și este mereu întrerupt de 
zgomotele şi luminile străzilor pe care reclamele (de tipul: beți coca-cola!) 
se găsesc pe toate clădirile pe toate străzile. Somnul îi este superficial şi nu 
complet odihnitor (de aici iritabilitatea caracteristică a orășanului). Îmbrăcă- 
mintea îi este exclusiv de confecţii şi nu întotdeauna bine măsurată pe corp. 
Dumineca o mică parte din orăşeni ies în natură (folosind mașinile proprii, 
autobuzele, metrourile,) și se bucură de aer mai curat, de masă pe „iarbă verde“, 
de o destindere fizică care le lipsește peste săptămînă. Natura le dă sentimentul 
de bunăstare. căci „verdele“ calmează nervii (în clinicile ncurologice pereții 
sint mai adesea verde-vernil); clorofila absoarbe radiaţiile roșii care sînt 
excitante pentru sistemul nervos (prin ochi). 

Revenit în oraș omul este cu atît mai sensibil la zgomotele produse de 
mașini, de sirenele fabricilor, de trepidațiile diferitelor instalaţii casnice, ur- 
bane sau uzinale. Chiar dacă omul spune că nu mai aude zgomotele, timpanul 
urechii vibrează sub acțiunea lor. urechea internă le percepe și le transmite 
zonei temporale a creierului. de unde se răspîndesc pe toată suprafaţa acestuia 
o serie de influxuri excitatorii care tulbură asociaţiile normale dintre regiu- 
nile de proiecţie şi ca urmare apar stări de nervozitate (nejustificate!), de 
hipertensiuni. de hipertiroidism. de micşorarea acuităţii auditive și de aici 
accidente de muncă, de ulcer gastric etc.. boli specifice mediului urban. 


În orașe nu mai trăiesc decît în mod excepțional cîteva animale: pisici 
pe perne de puf, cîini ce dorm în pat cu stăpînul; nu mai sînt pureci, ploşnițe, 
insecte, şoareci, șobolani. căci mijloacele chimice actuale le stirpesc complet. 
Prin aer nu maizboară păsărele. căci sînt intoxicate de gazele scoase de mașini, 
chiar canarii din case au viaţă scurtă, cu toate că sînt hrăniţi cu grijă. Nu mai 
există o producție primară vegetală, căci în așa zisele „spaţii verzi“ se cultivă 
specii de plante care nu pot fi adaptate condiţiilor de „strimtoare“ pe care le 
exercită îndesarea blocurilor. „Soarele. verdeaţa și spaţiul întins“ principiile 
care călăuzeau arhitectura lui Corbusier nu se mai aplică în mediul urban. 
Doar pe zidurile umede se mai văd mușchi (sau pe pietrele de cimitir, în spre 
nord), dar sub efectul poluanţilor atmosferici şi aceștia dispar (un indiciu sigur 
al acestei poluări). Poluanţii atmosferici așa de mulţi în mediul urban slăbesc 
rezistența plantelor şi nu rar chiar cele din apartamente se usucă și mor din 
cauza aceasta. Gazoane se mai găsesc doar pe arenele de fotbal. de baschet-bal 
etc. şi una din plăcerile citadinului este să stea la meciuri și pentru că acolo 
vede verdele ierbii. 


Acrul orașelor este plin de substanțe poluante care provin mai ales din 
cșapamentul maşinilor. din cauza arderii incomplete a benzinei, dar mai ales 
a păcurei; în atmosferă apar: CO. SO». NO». hidrocarburi incomplet arse 
(adesea cancerigene), granulele de plumb (de la etilatul de plumb ce se pune în 
benzină pentru a-i ridica cifra octanică), apoi particule de asbest (de la freca- 
rea frînelor), praf de cărbune (de la termocentrale) etc. În S.U.A. se varsă 
anual în atmosferă. cîte 750 kg de substanțe poluante de fiecare locuitor, ceea 
ce revine cam la 2 kg pe zi de fiecare cetăţean. Sursele de poluare ale Americii 
sînt astfel distribuite: 16.29, de către industrii; 14.1% de către termocentrale ; 
60.6% de către autovehicule. 5,6% de către încălzirea locuințelor și 3.5% din 
depozitarea, fermentarea şi arderea deşeurilor. Moartea cea mai frecventă la 
orașe este accidentul de mașină, apoi bolile cardio-vasculare, cancerul, alcoolul. 
Dar ca urmare a prezenței poluanților în mediul urban orășenii suferă de multe 
alergii, iritaţii ale căilor respiratorii. bronșite. emfizem, astm broşic etc. Ei 
se tratează medical și cu cît poluarea este mai mare cu atît rămînerea unui om 

în spitale este mai frecventă (mai ales de neurologie, psihiatric, dermatologic). 
În New York tot al 5-lea om intră o lună într-un spital. Pe străzi există 
„Chioșcuri“ în care pentru 5 cenți poţi respira printr-o mască timp de 5 minute 
un acr curat și îmbogățit în oxigen. Dar mai sensibili la aceste efecte nefaste 
ale aerului urban sînt copiii. Apa vine prin țevi de plumb și nu rar conţine 
bacili coli peste limitele admisibile sau foarte mult clor (care blochează secre- 
tiile gastrice). Rîul ce trece prin oraș are ape moarte, fic din cauza dejecţiilor 
industriale (acizi, baze, toxine), a apelor de la flotaţii (uzine), de la dejecţiile 
urbane. Apele colectează toate aceste resturi și le duc în final în mări, aducînd 
aici cantităţi uriașe de substanţe chimice foarte diferite. Dunărea varsă anual 
peste 25 000 tonc dc fosfaţi în Marea Neagră, care vin din toate fabricile de 
îngrășăminte ale Europei; Marea Baltică este atît de poluată cu mercur încît 
peștii ei nu sc mai pot consuma de către om. Apa marilor orașe este filtrată 
de instalații speciale, dar metalele grele (mercur, plumb, cadmiu) nu sînt reți- 
nute și ajung în apa cu care se prepară mîncărurile sau în cea pe care o bem și 
astfel intoxică omul încetul cu încetul. 


Familia orășeanului arc în medie un copil iar în țările occidentale (S.U.A., 
Anglia, Franța) acesta poate fi conceput prin însămînţarea artificială cu spermă 
alcasă și cumpărată. Astfel copilul nu are un tată (în S.U.A. sînt peste 100 000 
de astfel de copii) şi crește în lipsa căldurii părintești. Legăturile omului de 
bloc sînt puţine și se schimbă mereu din cauza mutărilor fic a familiei, fie a 
vecinilor. În magazine apar mercu produse noi, care derutează siguranța unuia 
folosit multă vreme (care e înlocuit). În orașe omul este invadat de informații 
din ce în ce mai multe (uneori le caută anume), care constituie însă o agresiune 
asupra sistemului nervos ce devine supraîncărcat și sc ajunge la nevroze 

iferite. ' 


Cu toată curăţenia orașului viața între ziduri înalte îți dă senzația de 
„Claustrare“, de închisoare. 


Orașul este un enorm de mare consumator de cnergie, fără să producă 
vreuna primară. El consumă combustibili fosili (direct sau indirect), consumă 
curent electric, consumă alimente, materiale etc., toate venind din afara lui. În 
plus orașul degajă cantități enorme de căldură carc se pierd în spațiul de dea- 
supra al atmosferei. Pentru satisfacerea nevoilor energetice ale unui oraș 
de un milion locuitori, s-a calculat că este nevoie de o zonă productivă agrară 
cu o rază de 60 km în jur. Numărul orașelor mari crește și se ajunge (deja de 
acum) ca toată producția agrară a lumii să fie pusă în slujba nevoilor urbane. 
Orașul a ajuns stăpînul producţiei naturii. Él nu mai are natură. 


În cursul istoriei sale omul a căutat să îmbinc orașul cu natura. Vesti- 
tele arhitecturi de la Versailles, și după modelul acestuia la toate curțile 
domnitoare, apoi clădirea castelelor înconjurate de grădini în toată lumea și 
însăși arhitectura corbuscriană, împleteau în mod organic şi frumos clădirea 
și grădina. Şi azi se încearcă să se facă parcuri, să se lase gazoane între 
blocuri, să se cultive flori în spațiile verzi. Dar cît de departe de realitatea 
unei convicțuiri armonioase dintre clădire și vegetație sînt încercările noastre. 
Spiritul actual este prea mercantil și dorim să economisim spațiu pentru 
a ridica clădiri pe verticală și a economisi. spațiul agrar. Toate însă nu sc 
pot face bine. Azi încercăm să colaborăm cu natura, dar nu sîntem -destul 
de lămuriţi asupra nevoii intrinseci a naturii în mediul nostru de viață. Va 
trebui o campanie largă de lămurire și ea trebuic să înceapă din școală, de 
la orice nivel; copilul trebuie să cunoască nevoia relaţiei lui cu natura, căci 

numai prin cunoaştere putem educa și prin aceasta apăra natura și intro- 
ducerea ci în mediul urban. 

Omul care vine de la sat la oraș, se trezeşte deodată într-un mediu 
care îl solicită cu o intensitate de adaptare extraordinară, pe care nu rar 
nu o poate realiza (poate asta e una din cauzele atîtor declasați care vin 
de la sate la muncă în fabricile din orașe). Ca urmare acest om migrator în 
spre un „vis de mai bine“ ajunge un neadaptat, un nevrotic, un nemul- 
țumit permanent, un bolnav. Adaptarea este un proces care cere timp în- 
delungat. Ea nu se poate face într-o singură generație. De obicei omul de 
la țară ajunge la oraș cam la virsta de 18 ani cînd poate fi angajat în munci 

e uzină. Dar conviețuirea cu mulți vecini străini (chiar dacă e un cămin 
de nefamilişti), folosirea în comun a bucătăriilor, a instalațiilor sanitare 
(care trebuiesc şi curățate) etc. duce la o încordare psihică permanentă, 
care la început sc reţine, dar pînă la urmă izbucnește în conflicte grave sau 
sc manifestă în creșterea tensiunii arteriale (la tineri), în oboseală psihică, 
neatenție, nevroze, accidente de muncă. Ritmul de muncă de la orașe este 
cu totul altul decît cel de la țară. Cele 8 ore de serviciu pot fi dimineaţa, 
în schimbul doi sau chiar trei. Aici nu mai este timp să „respiri“, să fu- 
mezi o ţigară, să stai puțin, așa cum o puteai face la coasă, la sapă, la 
culesul recoltei ctc. în sat. Aici încordarea este continuă, creierul trebuie 
să fie în alertă, căci altfel nu-ţi faci norma sau provoci rebuturi și accidente 
de muncă. Ca urmare apărarea omului contra tuturor acestor agenți stressanți 
slăbește și el încearcă cu medicamente să se ajute, dar nu cu prea mult 
folos, cel mult devine alcoolic, se droghează, fumează exagerat etc. 

Ocupaţia orășeanului în afara celor 8 ore de muncă cere încă vreo 2 
orc pentru transport, apoi stă la TV, la radio, unde poate „vedea“ un pei- 
saj, o arenă cu iarbă, un meci de box, un teatru, un film etc. care toate te 
fixează pe scaun şi devii sedentar. 

Spre un astfel de ecosistem urban se îndreaptă omenirea cu pași repezi. 
Aici nu există nici o producție primară ci numai o societate pură de oameni 
care consumă. Este un ccosistem ce parazitează complet pe cel rural. Este 
nu un ecosistem, căci nu mai există nici plante și nici alte animale, ci o 
cultură pură de Homo sapiens, o populaţie izolată într-un mediu artificial, 
pe care și l-a creat și pe care îl întreține. Se va putea oare omul viitorului 
adapta acestui mediu artificial? Care va fi influența acestui mediu asupra 
viitorului omului? „Ecosistemul :urban“ reprezintă o suprastructură care 
apare acum și care nu știm cum va acționa asupra omului. Dar ccea ce 
putem ști este că această acţiune nu va fi favorabilă, ci dăunătoare asupra 
sănătății sale psihice și somatice. 


La acest mediu urban. căci nu prea i se poate spune ecosistem, (fiind 
o „cultură pură“ de Homo sapiens), se mai adaugă azi și schimbările pe 
care același orășan le face în mediul depărtat al orașelor de unde își trage 
toate resursele sale alimentare și energetice şi pe care îl dirijează din ca- 
binete de proiectări și consilii de hotărîri. Omul de azi construiește baraje 
pentru hidrocentrale și irigaţii aruncînd prin ele în atmosferă o cantitate 
uriașă de vapori de apă, care trebuie să cadă undeva sub formă de preci- 
pitaţii (de aici inundații cînd aici, cînd dincolo); omul face şosele asfaltate 
pentru traficul său de mașini, extinde rețeaua de căi ferate, mărind prin 
ambele acțiuni suprafețele de reflexie a razelor solare (albedo) și micșorind 
prin aceasta încălzirea pămîntului; omul lărgește reţeaua transporturilor ac- 
riene cu avioane cu reacție, care consumă enorm de mult oxigen, sărăcind 

atmosfera în acest gaz de primă importanță pentru viață (în S.U.A. natura 
produce deja numai 60% din oxigenul consumat de om în industrii și trans- 
porturi) ; chimizarea agriculturii pentru obținerea de producții tot mai mari 
distruge ecosistemul solului omorind o serie de organisme cu rol capital în 
menținerea structurii pămîntului și ducînd astfel la degradarea tot mai ac- 
centuată a solurilor; în jurul termocentralelor, a fabricilor de ciment, de 
aluminiu, de pulberi de cărbune ctc. pe distanţe de km se depune un strat 
de ciment, praf, cărbune care înăbușe vegetaţia și în bună parte intră în 
componența produselor agricole și în respiraţia omului... Și cîte altele nu 
face omul actual în pofida naturii. 

Am arătat acest aspect al așa-zisului ecosistem urban, mai ales pentru 
a atrage atenţia tineretului nostru asupra a ceea ce va veni, dacă nu se vor 
lua măsuri cuvenite și la timp pentru a nu despărți pe om de natură. Şi 
există posibilităţi chiar în cadrul blocurilor, care fiind clădite în formă de 
piramidă, ar putea lăsa fiecărei locuință o terasă de 30—40 mp care să fie 
amenajată în „natură“, unde oamenii să poată sta la aer, să vadă departe, 
să fie înconjurați de culorile verzi ale vegetaţici. 

Omul a trăit întotdeauna în natură și este produsul acesteia, 'şi tot din 
natură își trage toate produsele necesare vieţii sale. Natura a existat și poate 
exista fără om, dar omul nu poate să trăiască în afara naturii. S-a pre- 
conizat posibilitatea creării unor copaci de plastic (așa cum se vind deja 
și la noi pomii de iarnă), în care se pot pune și păsărele mecanice care la 
branșarea curentului electric să cînte. Dar toate acestea sînt artificiale, nu 
se pot compara cu natura (să nu oferiţi niciodată o floare de plastic unei 
femei !). Omul dorește să simtă adierea vîntului curat. să poată privi departe 
peste cîmpuri și păduri, să simtă mirosul de iarbă și de flori, să audă foș- 
netul frunzelor și zborul albinelor, să trăiască în mijlocul naturii. Ecosistemul 
urban spre care ne îndreptăm tinde să rupă total pe om de natură. Eco- 
sistemul urban parazitează total pe ecosistemul sătesc. Se vor crea astfel 
două categorii de oameni: cei de la sate. normali și cei de la orașe, bol- 
navi de tot felul de maladii. Orașul viitorului va fi o „cultură pură“ de 
oameni și ca orice cultură pură va fi foarte vulnerabil la agresiunile ne- 
prevăzute ale mediului, în special la atacul virusurilor și bacteriilor. 

Omul cu mintea sa trebuie să gîndească la toate acestea şi să prevadă 
ce se va întîmpla dacă drumul spre urbanismul pur nu se va abate din 
nou prin natură. Căci numai în mediul natural omenirea se va putea dez- 
volta în perfectă adaptare cu factorii acestuia. Nu cred că cineva ar dori 
să trăiască înconjurat de copaci de plastic, pe iarbă sintetică, să se hrănească 
cu conserve de la frigider, să se miște pe fotolii duse de bande rulante, 
să se întîlnească cu semenii săi numai la ședințe cu progam fix etc. Toate 
acestea încep să fie adevărate în anumite metropole, spre care ne îndreptăm 
tot mai mult cu urbanismul, care socotim că este salvarea viitorului. Aten- 
ție oameni! Biologicul din noi nu acceptă acest drum pe care ni-l deschid 
inginerii constructori. Bine ar fi ca pentru hotărirea viitorului să nu fie numai 
inginerii care să facă proiecte, ci alăturea de ei şi în mod obligatoriu să 
existe cîte un biolog care să poată prevedea consecinţele pentru viață ale con- 
strucţiilor inginereşti. 


8. CARACTERIZAREA GENERALĂ A ECOSISTEMELOR 


Complexul abiogen și biogen al Pămîntului, aflat în permanenţă și in- 
dispensabilă interacțiune, formează în cadrul biosferei unități structurale 
și funcționale numite ecosisteme. Pe suprafața planetei noastre se află două 
categorii de ecosisteme: naturale și antropogene. Ecosistemele naturale sînt 
create de natură ca o caracteristică constructivă a ei, avînd o mare vechime 
și mare importanță în existența și manifestarea vieţii. Fizionomia ecosiste- 
melor este dată de proprietăţile biotopilor și biocenozelor. Plecînd de la accastă 
idee în natură găsim ecosistemele naturale epigec acvatice și terestre și 
ecosisteme naturale subterane sau hipogee. Ecosistemele naturale acvatice 
epigce se diferențiază între ele, prin caracterele de ansamblu, în următoarele 
tipuri principale: lacul, balta, mlaștina, ape curgătoare (pîriu, rîu, fluviu) 
și marca. În principiu ele au aproximativ același mod de organizare. Fizio- 
nomia unui lac cutrof diferă față de a unui lac oligotrof, iar acestea diferă 
fundamental dacă le luăm în comparaţie cu un lac sărat sau cu unul termal. 
Însuşirile de ansamblu ale ecosistemelor sînt ctalate de interacțiunea bio- 
topului cu biocenoza. Ecosistemele naturale terestre sînt numeroase și di- 
versificate. În cadrul lor există ecosisteme de pădure, ecosisteme de pajiște 
şi ecosisteme de tufărișuri. Ecosistemele terestre se recunosc ușor după planta 
dominantă. Pădurea de fag, pădurea de molid, pădurea de stejar, pădurea 
de arin, pădurea de mesteacăn etc., fiecare în parte este un ecosistem cu anu- 
mite caractere abiotice şi biotice. Ele se diferențiază prin componenţa și 
structura populațiilor iar numele ecosistemului este dat de planta lemnoasă 
dominantă. Același lucru este valabil și pentru celelalte ecosisteme terestre 
epigcc. 

Ecosistemele naturale subterane sau hipogee au cu totul alte caractere 
și o altă fizionomie. Aici sînt întîlnite ecosisteme subterane terestre și eco- 
sisteme subterane acvatice. 


Ecosistemele antropogene sînt create şi dirijate de om pentru satis- 
facerea imediată a necesităţilor sale de viață sau de perspectivă. Intervenţia 
lui în natură a determinat apariția unor ecosisteme noi în domeniul acvatic 
și terestru. Așa au luat naștere ecosistemele acvatice antropizate cum sînt: 
lacurile de baraj, lacurile de acumulare, iazurile piscicole, iazurile de epurare 


a apelor uzate și ecosistemele terestre antropizate cum sînt ecosistemele 
agricole sau agroecosistemele reprezentate prin diferite culturi agricole (culturi 
cerealiere, legumicole, viticole, pomicole etc.) şi locurile de sălaș ale omului 
constînd din sate și oraşe. 

Impactul om-natură a condus în mare parte la transformarea ei. Eco- 
sistemele naturale se resimt într-o măsură mai mare sau mai mică de pe 
urma activității umane. Ecosistemele antropizate au influență asupra celor 
naturale mai ales în zona lor de contact. Activitatea conștinetă sau poate 
inconștientă a omului se îndreaptă cu toată forța spre ecosistemele naturale 
transformîndu-le, fără să le cunoască de multe ori legile concrete de organizare, 
funcționare, productivitate biologică și evoluție. Astfel, N. Botnariuc 
arată că „ritmul dezvoltării tehnicii, intensitatea exploatării resurselor na- 
turale sub cele mai diferite forme depășesc viteza de refacere a naturii, cît 
şi ritmul în care progresează cunoașterea legilor ce guvernează procesele 
ecologice“. Se impune un studiu constant și aprofundat al unităţilor ecologice 
concrete pentru a cunoaște relaţiile complexe ale populațiilor de plante și 
animale ce există în ecosisteme, pentru a cunoaște productivitatea reală a 
lor și consecințele de viitor a unei intervenții necontrolate și negîndite în 
sînul naturii. 


9. EDUCAŢIA ECOLOGICĂ ÎN RELAȚIA 
OM — BIOSFERĂ 


Apariţia vieții pe Pămînt a dus în cele din urmă la formarea unei noi 
structuri planetare cunoscută sub numele de biosefră. Biocenoza, ecosis- 
temul sau biomul nu sînt decît diviziuni ale acestei entități. 

Manualele școlare definesc biosfera ca al patrulea și cel mai tînăr în- 
veliș al Pămîntului, format din masa organică vie sau din resturile viețui- 
toarelor. O definiție mai recentă și mai completă elaborată de către experţii 
UNESCO este formulată astfel: „Biosfera este stratul exterior al globului, 
unde a luat naștere viața și unde se găsește actualmente multitudinea de orga- 
nisme diferite care populează straturile inferioare ale atmosferei, hidrosfera și 
litosfera emersă. Ea rezultă esențialmente din interacțiunea substanțelor biotice 
cu a substanțelor abiotice ale Pămîntului. Graţie acțiunii plantelor biosfera 
pune în rezervă și redistribuie pe glob energia provenită din spațiul cosmic“.' 

V.I. Vernadsky consideră biosfera terestră ca un sistem compus 
din materie vie şi din substanțe moarte multiple foarte vechi și extrem de 
complexe. Biosfera este termodinamic deschisă şi autoreglabilă, acumulînd 
şi redistribuind imensele surse de energie, care în cele din urmă determină 
compoziția acestei componente a scoarței terestre, a atmosferei și hidrosferei 
și diversele procese care au loc în aceste medii. Geograful francez Jean 
Tricart definește biosfera foarte laconic: „Epiderma Pămîntului“. 

Stabilitatea (relativă raportată la timpul gcologic) și plasticitatea sînt 
două caracteristici importante ale biosferei. 

Omul și societatea omenească fac parte integrantă din biosferă și în 
dependență foarte strînsă de resursele pe care aceasta i le oferă. În conse- 
cință, biosfera este pentru om componenta cea mai importantă a naturii 
care-l înconjoară. Degradarea ei în continuare va avea urmări nefaste asupra 
speciei umane. 


Istoria omenirii se confundă cu istoria utilizării resurselor naturii, în- 
deosebi a resurselor biosferei începînd cu epoca uneltelor de piatră și pînă 
în epoca descoperirii atomului. Omul cavernelor este exemplul tipic de depen- 
dență totală față de natură. Omul neolitic a obținut o mare cucerire prin 
cultura unor plante comestibile şi prin domesticirea unor animale. Cu aceasta 
începe ingerința omului asupra naturii. Descoperirea metalelor a dat înde- 
părtaților noștri strămoși arme ofensive care au făcut posibile excese și sa- 
crificii inutile în dauna naturii vii care-l înconjura. Astăzi ne-am degajat 
în parte de influența naturii, reușind să o domesticim în oarecare măsură, 


3 Din Programul USMAB, Nov. 1971 Paris. 

cu totate că, din cînd în cînd ne atrage atenţia în mod violent că îi apar- 
ținem și că ne domină (cutremurele de pămînt, erupțiile vulcanice, taifu- 
nurile, inundațiile etc.). 

Adesea avem tendința să uităm că natura, biosfera în special este aceea 
care satisface direct sau indirect, cea mai mare parte din nevoile noastre 
vitale. 

Abundenţa și varietatea darurilor naturii au dat naștere credinței că 
natura este inepuizabilă și că omul poate dispune fără limită de resursele ei. 


Nevoile și exigenţele privind confortul societății umane moderne cresc 
într-un ritm care se dublează la fiecare deceniu. Populaţia planetei creşte 
exponențial iar industrializarea necesită o cnormă exploatare a resurselor 
naturale și o modificare profundă a mediului natural. Punerea în cultură a 
unor vaste întinderi de teren, utilizarea altora ca pășuni, despăduririle, con- 
struirea de canale și baraje, exploatările minicre, fertilizarea chimică a so- 
lului, folosirea erbicidelor și insecticidelor în tehnica agricolă, irigațiile, 
eroziunea solului, deșeurile industriale și multe alte activități umane modifică 
structura și dinamica biosferei. Accste modificări au de multe ori un caracter 
destructiv (exploziile nucleare în primul rînd) și, ceea ce este în mod deosebit 
îngrijorător pentru viitorul omenirii, multe dintre acestea sînt ireversibile, 
pentru că provoacă rupturi în sistemele ecologice și distrugerea echilibrelor 
naturale. 

În general biosfera se caracterizează printr-o mare rezistență și stabilitate 
față de influențele exterioare putînd suporta modificări de structură, fără 
ca procesele esențiale să fie tulburate sau împiedicate. Pe de altă parte posedă 
o mare plasticitate structurală. Plasticitatea constituie un avantaj important 
pentru om căci îi permite, într-o largă măsură, să modifice biosfera şi să o 
exploateze după nevoile sale. Aceste modificări nu pot depăşi totuși anumite 
limite care depind de modul în care se intervine și de tipul sistemului ecologic 
în cauză, fără să fie amenințat echilibrul dinamic al biosferei. În unele re- 
giuni geografice ale globului aceste limite au fost deja depășite, așa cum o 
arată deteriorarea unei părți importante a biosferei, epuizarea solurilor, 
a resurselor de apă dulce și dispariția a numeroase specii vegetale și animale. 

De miliarde de ani de cînd viața există pe planeta noastră, materia vie 
a transformat în energie chimică și mecanică o cantitate imensă de cnergie 
luminoasă și calorică provenită de la Soare. Atomii diverselor elemente chi- 
mice, în cursul unui ciclu complex, au traversat materia vie în nenumărate 
cicluri. Aspectul general al planetei noastre a suferit pe cale naturală modi- 
ficări profunde. Materia vie a determinat compoziţia atmosferei, a rocilor 
sedimentare, a solului și într-o mare măsură a hidrosferei. 

Dar modificările survenite pe calce naturală se fac în mod lent, în perioade 
geologice lungi, fără deteriorarea structurii și echilibrului funcțional dintre 
elementele componente ale biosferei, lăsînd acesteia posibilitatea să se adap- 
teze treptat la condițiile noi, cu sau fără sacrificarea unor specii mai greu 
adaptabile și apariţia altora, mai bine dotate pentru adaptările la noile con- 
diții. 

Intervenția omului se face însă în timp scurt, în perioade istorice, ceca 
ce brutalizează ecosistemele provocînd traumatisme, care lasă în urma lor 
sechele. Se deteriorează echilibrul natural, dispar valoroase plante și ani- 
male și se dezvoltă ecosistemele naturale specii inferioare, mai uşor adap- 


bile însă mai puţin folositoare omului. 

Dar cel mai important fenomen îl reprezintă ruperea echilibrului ecologic 
și a ritmului ciclului biogeochimic, procese cu profunde implicaţii asupra na- 
turii vii, inclusiv asupra omului însuși. 

De aceea, conservarea sau restabilirea echilibrului dinamic al biosferei 
și dezvoltarea unor tehnici care să permită o utilizare mai raţională a resur- 
selor sale, este o datorie imperioasă a omului modern. 


Resursele biosferei, de care depinde existența noastră s-a convenit să 
fie numite cu un termen franțuzesc „renouvelables“ adică se reînnoiesc în 
cicluri precise. Se reînnoiesc dar cu condiţia să fie folosite prudent și moderat 
fără ruperea echilibrului ecologic. 


Bogatele și variatele daruri ale naturii care satisfac nevoile primare ale 
omului sînt amplificate de podusele secundare. Viața modernă din marile 
orașe a determinat prin caracterul său artificial, necesităţi noi. Satisfacerea 
lor este esențială pentru sănătatea fizică și morală a citadinului surmenat de 
mecanizare, de circulația trepidantă, de aglomerare, de zgomot, de poluare 
și de stressul zilnic. Este explicabilă nevoia unui număr crescînd de oameni 
de a-și petrece timpul liber în natură. Aspiraţie lăudabilă dacă turismul n-ar 
executa și el sub diferite forme o influență negativă asupra biosferei, prin 
poluare și distrugeri nemotivate ale vegetației și faunei. 

Am enumerat cîteva dintre pericolele care ameninţă natura vie, atît de 
necesară existenței, bunei stări și echilibrului omului modern. Dar cîte alte 
pericole şi mai grave încă ameninţă natura în ceea ce are ea mai vital pen- 
tru om: aerul poluat pe care trebuie să-l respire, produsele nocive care impreg- 
nează solul și alimentele noastre, riurile transformate în canale de scurgere 
a deșeurilor casnice și industriale, dramaticile efecte ale despăduriri- 
lor etc. 


Impactul crescînd al omului asupra biosferei nu se soldează întotdeauna 
cu efecte negative: de exemplu, realizarea unor reușite sisteme de cultură 
intensivă. Reușita se datorează respectării legilor ecologice fundamentale, 
legi care dirijează ecosistemele naturale. Utilizarea și amenajarea judicioasă 
și eficientă a biosferei nu trebuie să fic în contradicție cu procesele fundamen- 
tale ale fluxului energetic și ale ciclului geochimic. În caz contrar se va ajunge 
la dezechilibrare. Cauzele principale ale dezechilibrului ecosistemelor sînt: 
degradarea solului, alterarea ciclului geochimic, salinizarea, schimbarea bilan- 
țului apei, schimbarea raporturilor biotice în biocenoze etc. 


Bunăstarea omenirii depinde de conservarea resurselor ce se reînnoiesc 
ale biosferei. resurse care depind, ele înșile, de realizarea unui judicios echi- 
libru între Homo sapiens, pe de o parte, şi ceilalți locuitori ai Terei și resur- 
sele globului terestru, pe de alta. Avem, indiscutabil nevoie să cunoaștem 
mai bine relaţiile între populaţiile umane și posibilităţile lor, pe de o parte 
și mediul natural pe de alta. Elaborarea unui ansamblu complex de cuno- 
ștințe ecologice este indispensabil pentru realizarea unei lumi mai bune. 

Dacă în trecutul mai mult sau mai puţin îndepărtat strămoșii noștri 
considerau că resursele naturii sînt inepuizabile iar mediul înconjurător 
inalterabil, dacă ei considerau natura ca un adversar contra căruia trebuie 
să duci lupta prin orice mijloace, astăzi omenirea este mai mult sau mai 
puțin avizată de pericolele ce se pot ivi prin aplicarea în viața de toate zilele 
a unei astfel de concepţii. 

Nu e mai puțin adevărat că marea masă a populației globului consideră 
avertismentele ca utopii ale savanților, iar o parte din oameni, şi anume cei 

din s>ctoarele economice, chiar dacă le înțeleg şi sînt convinși de justețea lor, 
din motive egoiste, mercantile, nu ţin cont de ele. 


* * * 

De aceca considerăm, alături de experții UNESCO în problemele rela- 
țiilor om—biosferă, că acțiunea pentru conservarea echilibrului ecologic și a 
potențialului bioproductiv al biosferei trebuie să înceapă cu educarea maselor. 
Fără convingerea și participarea tuturor oamenilor indiferent de locul unde 
se află în angrenajul social, la acţiunea de conservarea naturii și a sănătății 
mediului înconjurător nici un efort al savanților sau al guvernelor nu va 
avea succes. 

Tema fundamentală a oricărui program de educaţie trebuie să fie uti- 
lizarea de către om a spaţiului în care trăiește și-și desfășoară activitatea, de 
așa manieră încît să nu degradeze solul, apa, aerul, să nu cpuizeze vegetaţia 
și animalele prin exploatări excesive fiindcă aceasta va avea repercusiuni 
nedorite asupra lui însuși. „Omul nu este în natură ca un imperiu într-altul; 
cl nu este nici în afara naturii nici deasupra ei, ci în interiorul ei“, cum a spus 
pe bună dreptate Spinoza. 

Pentru ca educația maselor să progreseze într-un ritm mai rapid, oamenii 
de ştiinţă au elaborat diferite proiecte de educare indiferent de vîrstă. cate- 
` gorie socială, profesiune etc. Aceasta plecînd de la ideea că nu se poate face 
o adevărată protecţie a mediului înconjurător decît cu participarea activă și 
conștientă a tuturor oamenilor. 

Problema a fost dezbătută la „Conferința Națiunilor Unite asupra mediu- 
lui înconjurător“ de la Stockholm din 1972 precum și la diferite reuniuni ale 
„Programului Naţiunilor Unite pentru mediul înconjurător“, la reuniunile 
„Programului om-biosferă“ coordonat de UNESCO și la diferite alte reuniuni 
internaționale organizate de aceste organisme, interguvernamentale sau 
chiar organisme internaționale neguvernamentale. 

Cele mai recente orientări privind educația maselor în legătură cu mediul 
înconjurător, elaborate de un for internaţional, le datorăm conferinței de la 
Belgrad din octombrie 1975, organizat de UNESCO în colaborare cu Pro- 
gramul Naţiunilor Unite pentru mediul înconjurător (PALE), la care au 
participat specialiști din 64 ţări și conferința de la Tbilisi din 1977. 

Necesitatea unui proiect internațional de mari proporții, privitor la 
educația maselor în domeniul mediului înconjurător a apărut deja de cîtva 
timp. De fapt, cea mai mare parte din programele UNESCO de cercetare 
asupra mediului înconjurător și resurselor naturale conțin importante refe- 
riri la educaţie și formare. Dar aceste referiri puneau accentul pe formarea 
de experţi şi de tehnicieni destinați să acopere nevoile de personal specia- 
lizat în cercetare. În cursul ultimilor ani a devenit din ce în ce mai evident 
că nu va fi posibil să se găsească o soluţie viabilă problemelor mediului în- 
conjurător, atît timp cît nu va interveni o schimbare sensibilă, la toate nive- 
lele de educaţie, transformări care să permită la toate straturile populaţiei, 
să ia cunoștință încă din copilărie, la interacțiunile și interrelaţiile fundamen- 
tale dintre om și mediul său. 

De altfel, încă la Conferinţa Naţiunilor Unite pentru mediul înconju- 
rător din anul 1972 de la Stockholm, acest punct de vedere al gencralizării 
educației în materie de mediu ambiant a fost clar exprimat. Rezoluţia acestei 
conferințe propune elaborarea unui „Program educativ internațional de învă- 
țământ interdisciplinar, școlar și extrașcolar relativ la mediul înconjurălor pen- 

tru toți, acoperind toate gradele de învățămint și adresîndu-se la toată lumea, 
citadini sau țărani, tineri şi adulți, cu scopul de a-i face să cunoască acțiunile 
simple pe care ei le pot întreprinde, în limitele mijloacelor lor, pentru a gestiona 
și proteja mediul înconjurător.“ UNESCO a fost însărcinat să dea viaţă acestei 
acțiuni pe plan internaţional. 

Pc măsură ce mijloacele de informare privind această acțiune s-au acu- 
mulat, s-a desprins concluzia că mediul înconjurător nu poate fi considerat 
ca obiect de studiu de aceeași manieră ca de exemplu matematica, biologia, 
geologia, chimia ș.a. Este necesar să se organizeze un astfel de program de 
educație încît să se înţeleagă că o decizie sănătoasă în materie de mediu în- 
conjurător presupune cunoașterea interrelaţiilor unui fascicul complex de 
factori la scară locală sau generală. 

În consecinţă accentul trebuie pus pe caracterul interdisciplinar al edu- 
cației privitoare la mediul înconjurător. De exemplu, pentru a putea studia 
efectele poluării asupra sănătății, un curs de chimie va trebui să dezbată 
efectele biologice și sanitare ale poluării, tehnica de anihilarc a efectelor po- 
luării, măsuri antipoluante la sursă, consecințele economice ale poluării și 
ale măsurilor antipoluante etc. 

Discuţiile colocviului de la Belgrad au avut drept scop de a îmbrăca 
schema proiectului de program elaborat de specialiștii internaționali UNESCO 
cu metodele și mijloacele de acţiune. Participanţii au adus cîteva amenda- 
mente și ameliorări proiectului iniţial, elaborînd directive și recomandări 
valabile pe plan mondial în materie de educaţie relativ la mediul înconjurător. 


Invocînd necesitatea unei noi etici și a unci orientări mondiale, parti- 
cipanţii au definit astfel scopul educaţiei privitoare la mediul înconjurător 
„de a forma o populație mondială conștientă și preocupată de mediul încon- 
jurător și de problemele conxe acestuia, o populatie care are cunoștințe compe- 
tente, starea de spirit, argumentele și sensul care-i permit să lucreze individual 
sau colectiv la rezolvarea problemelor actuale sau a celor care s-ar pune ulterior“. 

Principalul obiectiv al educației, în materie de mediu ambiant, trebuie 
să fie marele public. Acest obiectiv trebuie să fie atins pe două căi: în primul 
rînd în sectorul de educație convențională, adică la nivelul școlilor de toate 
gradele (primare, secundare, universitare, postuniversitare) dar care trebuie 
să se adreseze în măsură egală atît elevilor cît și profesorilor și specialiștilor 
în problemele mediului înconjurător. În al doilea rînd într-un sector de edu- 
cație informaţional, cuprinzînd indivizi sau colective de tineri și adulți din 
toate profesiunile, familii și muncitori, responsabili în domeniul amenajă- 
rilor și responsabil în domeniul deciziilor situați în afara sectorului de învă- 
țămînt convenţional. 

Educaţia în materie de mediu înconjurător admite sau ar trebui să admită 
și să dezvolte următoarele opt principii generale și anume: 

— mediul înconjurător trebuie să fie considerat în totalitatea sa: 
natural Și creat de om, ecologic, politic, economic, tehnologic, social, legisla- 
tiv, cultural și estetic; 

— educaţia trebuie să constea într-un proces continuu de-a lungul 
întregii perioade școlare cît și extraşcolare, ca o parte integrantă a educației 
generale ; 

-- să fie concepută de o manieră interdisciplinară; 


— să sublinieze importanța unei participări active la prevenirea și solu- 
ționarea problemelor puse de către mediul înconjurător; 

— să cuprindă principalele probleme ale mediului înconjurător într-o 
perspectivă mondială, dar respectînd diferențele regionale ; 

— să fie axată pe situația actuală și viitoare a mediului înconjurător; 

— să examineze problemele dezvoltării și creșterii din punct de vedere 
al mediului înconjurător ; 

— să insiste asupra valorii și necesităţii unei cooperări locale, naționale 
și internaționale, pentru a rezolva problemele mediului înconjurător. 

Un instrument principal al programului propus de UNESCO la colocviul 
de la Belgrad este crearea în cadrul UNESCO, începînd din 1976 a unei 
publicaţii internaţionale cu profil adecvat, care să pună în circulație pe plan 
mondial date, fapte și idei în domeniul mediului înconjurător. 

Educaţia arc, de asemenea, menirea să apropie unul de altul pe cerce- 
tători și factorii de decizie în materie de mediu ambiant pentru ca scopul 
să fie atins. Cercetătorii pot să furnizeze rezultate ştiinţifice precise pe baza 
cărora factorii de decizie vor putea orienta just acţiunile şi hotăririle lor. 
Totodată, responsabilii de decizii vor putea lua cunoștință de complexitatea 
proceselor declanșate de intervențiile lor. 

Marele public are totuși ultimul cuvînt de care depinde în cele din urmă 
validarea rezultatelor cercetărilor și eficiența deciziilor. Atît timp cît popu- 
laţia nu va cunoaște esența lumii vii de care este înconjurată și nu va fi sen- 
sibilă la calitatea ei, nu va urmări menținerea echilibrului ecologic și sănă- 
tatea mediului înconjurător. Dar, dobîndirea acestei conștiințe şi înţelegerea 
problemelor nu înseamnă rezolvarea lor. Trebuie obţinută trecerea de la 
cunoașterea fenomenelor la transferul lor în comportamentul individual, în 
colectiv. În acest proces educaţia are un rol hotăritor. 

În consecință educaţia ecologică este o condiţie sine qua non a realizării 
unui echilibru între om și natură, între economie și ecologie. Se poate spune 
că educaţia ecologică conferă o nouă dimensiune în comportamentul uman 
Și în stilul de viață. 

